
i/kahekümne teine juuni 1941. Kell on kolm ja kaksteist minutit 
hommikul. Saksa ohvitserid jälgivad üksisilmi nagu nõiutud oma kel- 
lade helendavaid numbrilaudu. Sekundid venivad lõputult pikaks, närvid 
on katkemiseni pingul. Kell on kolmja kolmteist minutit. Saabuv hom- 
mik onjahe ja sombune, läheb külmaks. Kell on kolm ja neliteist minutit. 
Veel üks minut. Süda lööb kiiremini. Veel kümme sekundit, veel viis 
sekundil, neli, kolm, kaks: tuld! Soomest Musta mereni hakkab rinne 
möirgama, sõjakäik idas on alanud. 

Veel unesegasena kuulevad naised ja mehed, sõbrad ja vaenlased 
sellel suvehommikul uut signaali sakslaste võimu all oleva Euroopa 
ringhäälingute lainepikkustel. Kolmas riik kutsus üles ristiretkele 
bolšcvismi vastu. Oslost Sevillani ja Anlverpenist Budapestini raputati 
üles lugematud noored inimesed. Meelitasid seiklus ja lõputu kaugus, 
aga meelitas ka ausalt vastu võetud üleskutse kaitsta õhtumaad. Vaba- 
tahtlikud jätsid oma armsa rohelise Jüütiinaa, nad jätsid kodumaa 
Beauce'is. Ardennides ja pustas. Maha jäid vanemad, naised ja tütar- 
lapsed; maha jäi kõik, mis oli andnud seni nende elule sisu ja mõtte. 
Maha jäid nende vanad tuhandeaastase ajaloo särast kullatud maad 
ja nende ühine isamaa Euroopa. Vergiliuse ja Ronsard'i Euroopa, 
Erasmusc ja Nietzche, Raffaeli ja Düreri Euroopa, Ignatiuse ja Püha 
Thcrese, Friedrich Suure ja Napoleoni Euroopa. 

Ka vallooni leegionäride jaoks kehtis nüüd uus seadus. Olemise või 
mitteolemise seadus, seadus, mille järgi nad vabatahtlikult võitlusse 
astusid.Tagasiteed enam ei olnud, oli ainult tee edasi, sillad enda selja 


taga olid nad omaenda kätega põletanud. 


Oktoobris 1941 kulus riigi piirilt idarindeni jõudmiseks kaks kuni 
kolm nädalat. 

Ole lahinguväljade sõitsime mööda võidu teid edasi ida poole. 
Väikesed sini-kollased Ukraina lipud lehvisid lõbusalt Lembergi (Lvovi) 
trammidel ja majadel. Maanteid ääristasid põlenud ja kummuli tankid. 


Ristteed sarnanesid suurte vanaraualadudega. Nagu tõusulaine oli Saksa 
diviiside pealetung mühisenud üle maa. 

Vähehaaval kadusid võitluse jäljed, Ukraina maastik pakkus oma 
suurejoonelises avaruses ja puutumatuses imeilusat ja võluvat rahuaja 
vaatepilti. Lõputute tolmuste tasandike kohal kõrgusid nagu tsepelii- 
nid sajad hiiglaslikud viljahoidlad. Valged ja kahvatusinised izbad, ida 
ühepereelamud, asetsesid hajali maalilistes külades. Üksikult seisvate 
hüttide kollakaspruunid tihedad õlgkatused pistsid oma ninad välja 
vaskpunaste noorte kirsipuude vahelt. 

Tugevat kasvu lamedate põsesarnadega tüdrukud askeldasid toime- 
kalt väikeste talumajade ees. Vahakollaseid juukseid katsid sinised või 
punased pearätikud. Risti ja põiki tepitud jakid andsid neile tuttpüti 
väljanägemise. Kasakasaabastes sumpasid nad ruigavate sigade vahel 
reipalt läbi pori. 

Horisondi kohal kumas nõiduslik kuldne valgus. Lõhnas veejärele. 
Olime jõudnud Bugini. Oma teel läände möödusid meist lõputud vene 
sõjavangide kolonnid. Jõkke langenud raudteesild pakkus hävingu gran- 
dioosset vaatepilti. Me asusime laagrisse Pervomaiskis. 

Kõigil teedel jäid marssivate armeede ja nende lähtepositsioonide 
vahele terved savimäed ja meretäite kaupa pori. Maastik oli kujutelda- 
matult raske. Veoautod vajusid teljeni sisse. Mootorid seiskusid jõue- 
tult. Savi oli must ja sitke nagu pigi. See kleepus jalaväelaste saa- 
baste, autorataste ja -telgede ning tankiroomikute külge. 

Raudteed olid vaevalt kasutatavad. Rongid venisid edasi aeglaselt 
nagu kilpkonnad, rööpad tõusid ja vajusid nagu kiiged. Võitlevate väe- 
osade varustamine muutus üha raskemaks. Sügisesed vihmavalingud 
olid muutnud stepi laussooks. Ikka ahtamaks muutusid elusooned 
armeede juurde, ikka vähem reserve, laskemoona ja kütust jõudis ees- 
liinile. 

Meenus Napoleon — ka tematäht kustus Venemaa avarustes. 

Päeval oli veel rahulik. Kui aga päike kiiresti läänes loojus, lajatasid 
stepi kohal esimesed püssilasud. Meie veeresime ikka ida poole, iga 
rattapööre viis meid lähemale rindele ja oma saatusele. 

Tee ääres lamasid esimesed surnud, kaetud pikkade sinelitega. Nende 
kehad olid imelikult kõverdunud. Vene sõdurid olid üritanud teha 
äkkrünnakut. 

Maa oli külmunud. Rong sõitis mööda lõpututest põlenud vabri- 


kumüüridest. Korraga kangastus meie silme ees nagu fatamorgaana 


imeline säravsinine päikeses sädelev lint — üle tuhande meetri laiune 
Dnepr. 

Galiitsia ja Dnepri vahel oli saatus olnud Ukraina vastu armuline. 
Saksa tankidiviisid olid mürisenud üle lokkavate maisi-ja nisupõldu- 
dega kaetud tasandike sõjatõrvikut ilusatesse sini-valgetesse küladesse 
kandmata. Dnepropetrovski lähistel oli aga võitlus olnud äge. Sellest 
andsid tunnistust sajad saksa sõdurihauad. Terved tänavad olid maha 
põlenud, sõda oli löönud linnale raskeid haavu. Esimest korda olime 


silmitsi kõike purustava ja kõike hävitava sõja moondunud näoga. 


Leegion läks lahingusse. Jõudsime kohale keskööl. Suur jõgi oli 
meie ees laiaja sädelevana, meieni tõusis kohiseva vee monotoonne 
laul. Üle Dnepri viis kolmsada meetrit pikk palkidest raudteesild. Võim- 
sad õhutõrjepatareid kaitsesid Vene suurtüki- ja lennuväe poolt mit- 
meid kordi rünnatud ülekäiku. See oli ainuke ühendustee lõunas võit- 
levate diviisidega. Jõe tumedal veel näisid valged jäätükid õitsevate 
muinasjutuliste lootostena. Veest ulatusid välja uputatud laevade 
vrakid. 

Vene pori pole ainult taaselustuva stepi rikkus ja elueliksiir, vaid ka 
maa looduslik kaitse võõraste vallutajate vastu. See on tõhusam kui 
lumi ja külm. Külmaga võib hakkama saada, sellest saadi võitu. Aga 
pori pole võidetav. Mitte miski ei saa sellest jagu, ei inimene ega 
mateeria. Sügis ja kevad kuuluvad temale. 

Vihmaga muutub maa surnud, peaaegu läbipääsmatuks alaks. 
Saksa väed olid jagu saanud miljonitest Nõukogude sõduritest, hävi- 
tanud nende lennu-ja suurtükiväe ning tankid. Nad ei suutnud aga 
midagi taevast langeva vihma ja üle mõistuse käiva õlise, kõikjale klee- 
puva pudru vastu. Kõigi aegade suurima ja kiireima sõjalise võidu peatas 
ainult veidi enne selle lõplikku saavutamist pori. Ainuüksi pori, see 
ürgpori, mis oma sitkuses on võimsam kui strateegid, kuld, inimese 
mõistus ja uhkus. 


See oli esimene vaenlane, kellega meie leegion kokku puutus. See 
oli kuulsusetu võitlus, võitlus roidumuse, halvatuse ja tülgastusega. Pori 
ja lumi olid vanad Venemaa relvad, mis peatasid sakslaste pealetungi. 
Nii sündis löödud Nõukogude armeede vastupanu Saksa sõjaväe seis- 
kumisest ja tehnilise haavatavuse nägemisest. See oli sama sõjavägi, 
kes veel mõne nädala eest oli kihutanud oma fantastiliste tankikolon- 


nidega võitmatult päikesele vastu. 


Unelm hiilgavatest võitudest oli möödas. Tõeline sõda oli kurna- 
tuse ja soode sõda, kuhu inimesed sisse vajusid, haisevate ulualuste, 
lõputute marsside, vihmast rikutud ööde ja ulguva tuule sõda. Partisa- 
nid jälitasid Saksa diviise nagu sookärbsed, kes ilmusid äkki ja kadusid 
jälle kohe pärast torget. Iga nurga, iga põõsa taga varitses surm. 

Teoreetiliselt kulges rinne kakssada kilomeetrit Dneprist ida pool. 
Tegelikult asus see viiekümne meetri kaugusel teest. Tuhanded parti- 
sanid olid koondunud metsadesse mõlemal pool Samarajõge. Ööd val- 
gustasid arvukad tulekahjud, sillad lasti õhku ja üksikult liikuvaid 
sõdureid tapeti. Meie poolt okupeeritud suures Novomoskovski 
töölisasulas põlesid garaažis ära üheksakümmend veermahti autot. 


Mõõt oli täis. Leegion sai käsu partisanid üles otsida ja hävitada. 


Partisanide metsi kaitses sügav mudavöönd. Iga meeter muda oli 
looduslik takistus, mille ületamine nõudis pingutust, vaevaja tugevaid 
südameid. 

Jalgealune oli sügavas pimeduses ja vesine. Ei vilkunud ühtki val- 
gustatud taluakent. Me kukkusime mudaaukudesse, relvad libisesid 
käest ja neid tuli neljakäpakil jälle üles otsida. Vesi tõusis üle põlve. 
Mülkad olid nii ohtlikud, et me pidime end kolmekaupa ühte siduma, 
et välja tõmmata kaaslast, kes äkki auku vajus. 

Väheste, aga kuratlikult raskete kilomeetrite läbimiseks kulus meil 
ligi kakskümmend tundi. Olime kaelani märjad. Oma varustuse ja 
asjad olime vees kaotanud. Lõpuks viskasime end pikali paari mahajäe- 
tud izba põrandale. Õlgedestja seinalaudadest tegime hädapärase tule. 
Pidime kõik riided seljast võtma. Me olime kaetud kleepuva haiseva 
mudaga. Nahk oli hall nagu hüljestel. 

Kaua nühkisime end heinagaja ootasime iiveldama panevas haisus 
ning silmi kipitama panevas suitsus,alasti nagu adamiidid, päeva saabu- 
mist. 

Saksa armeed võitlesid visalt sellel kolm tuhat kilomeetrit pikal 
hõredal rindel. Vaenlane oli kõikjal, meie ees, meie tagaja tiibadel. Me 
olime rahutud ja jõuetud. Pori mürgitas hinge. Murdusid ka tugevad. 

Võõraste poolt tallatud vana vene maa kasutas oma iidseid relvi; 
ta kaitses end ja maksis kätte. Ta maksis kätte juba sel 1941. aasta 
vihmasel sügisel, mil me nägime tardunud vereloike mustal, siledal ja 
läbitungimatul poril... 

Karabinovska küla, kus me paiknesime ligi kolm kuud, et partisane 


siduda, läbis nagu kõiki vene külasid viiekümne meetri laiune tee, mida 

ääristasid izbad, hekid, laudtarad ja kirsiaiad. Hajali madalad, suure 
pillirookatusega hütid olid, välja arvatud lubjavärvi toon, peaaegu kõik 
ühesugused. Läbi väikese pimeda esiku pääses otse eluruumi. Sisse- 
astujale lõi vastu läppunud leitsak, mustuse, tomatite, hingeõhu ja 
noorloomade kuse hais. Esimeste külmadega toodi vasikad ja põrsad 
eluruumi. 

Talvel ei lahkunud venelased peaaegu üldse oma izba pikalt puu- 
pingilt ja logisevatelt järidelt. Vanemad läksid välja ainult selleks, et 
talitada maja teises otsas siga, lehma või ainukest härga. Siis tulid nad 
tagasi maisi- või päevalillevarte kandamiga, millega köeti ahju. Ahi 
täitis mitut otstarvet — see oli ühtlasi nii köök, keskküte kui ka terve 
pere voodi. See kujutas endast võimsat, tellistestja savi ning põhu 
segust ehitatud ülelubjatud kuupi. Ahi võttis enda alla kolmandiku 
või isegi poole ruumist ja kerkis kaheastmelisena kuni poole meetrini 
laest. Kaks või kolm korda päevas pisteti koldesse kubu pilliroogu või 
natuke kuivi puid. Õhtul ronis pere täies koosseisus ahju ülemisele ast- 
mele. Isa, ema ja lapsed magasid läbisegi ja kõveras leigel savist ahju- 
pealsel, kaetud litritega kaunistatud riidepalaka või punase sulekotiga, 


mille alt vaatas välja rida paljaid parkunud jalataldu. 


Izba üks nurk oli jäetud ikoonidele. Mõned eriti ilusad ikoonid päri- 
nesid 15. ja 16. sajandist. Nende miniatuuride tagapõhi oli võluv — 
rohelised ja valged lossid ning graatsiliselt hüppavad loomad. Ena- 
masti kujutasid ikoonid Püha Jüri lohet tapmas, või habemega 
heasüdamlikku Püha Klausi või pruuni nahaga ja mandlisilmadega 
jumalaema, kes kandis Jeesuslapsukest vanade itaallaste kombel. Neid 
ikoone ümbritsesid rohelised ja punased pabervanikud.Talupojad lõid 
risti ette iga kord, kui nad ikoonidest mööda läksid. Mõnikord oli neil 
päris vanaja kulunud palveraamat, millest nad õhtul hubiseva õlilambi 
valgusel lugesid imepärase innuga paar lehekülge. 

Inimesed ei tülitsenud kunagi. Nad vaatasid unistavate siniste või 
rohekate silmadega kaugusse... 

Kõikjal seisid toataimed. Taimedel olid laiad vahased lehed, nad 
olid kaks meetrit kõrged ja ulatusid peaaegu lakke. See andis haisvatele 
nuttidele džungli väljanägemise. 

Juurdeehituses oli loomalaut. 

Talupojad rahuldusid ühe pruuni lehma, ühe või kahe sea, tosina 
kana ja paari tuviga. See oli nende ainuke varandus. Nad hoidsid seda 


kiiva hoolega. 


Sügis möödus. Õhk muutus kuivaks. Õhtud olid karged. Mõne 
päevaga muutus pori kõvaks. Siis sadas lund. Külmetas. See oli suure 
vene talve algus. Puukesed sädelesid, nagu oleksid nad litritega kae- 
tud. Taevas värvus siniseks, valgeks ja õrnkuldseks. Päike paistis lee- 
belt järveäärsete karjamaade kohal. Ühel hommikul suundusid kõik 
külaelanikud tiikide äärde. 

Suuri tiike ümbritses kolme meetri kõrgune ja pruunide või õrn- 
punaste tuttidega pilliroog. Külm oli värvinud pilliroo halliks. Talu- 
pojad proovisid musta, lumega ülepuistatud jää vastupidavust. See oli 
tugev. 

Kõik tõid sirbid ja oksakäärid. 

See oli kummaline lõikus. Külma novembri päikese all lõikasid 
külaelanikud kõrget pilliroogu — nagu juulis oli lõigatud vilja —, kõr- 
get pilliroogu, mis pidi katma izbade katuseid. 

Lõikus langes toredate kimpudena maha.Tuhanded väikesed pont- 
sakad linnud lendasid vidistades kaldale. Kolme päevaga oli töö 
tiikidel lõpetatud. Siis pöördus küla tagasi ja sulges talveks uksed. 

Pealegi, oli aeg peitu pugeda. Kõikjal lendasid kuulid saviseintesse 


ja purustasid kirsipuude oksi. 


iMfõukogude "partisanid" olid täiesti eri laadi sõjaväelised üksused. 
Neid polnud tegelikult kuskil. Aga kõikjal ilmusid nad takistusena 
välja. 

Peitununa põõsastikku, heinakuhja, mõne izba vüluakna taha, 
jälgisid nende piilurid päeva jooksul vaikselt vastase iga sammu. 
Nad tegid kindlaks garaažide, ladude ja ülekäikude asukoha ning 
inseneritööde käigu. 

Järgmisel ööl õhiti sild, põlesid ära veoautod. Mõnelt nõlvakult 
tärisesid automaadivalangud. Joosti sinna ja tänna ning igale poole jõuti 
liiga hilja. Lähedusest leiti vana karusnahkne müts või vildiku jälg. Ei 
midagi muud. Mets oli põgenejad hääletult neelanud. 

Üheainsa kompaniiga pidime valvama mitut kilomeetrit Dnepro- 
petrovskist Stalinosse viivast teest. 

Meie valvepostid asusid kolmsada meetrit külast eemal. Seal 
pidasime vahti külmast valgete ninade ja paistes kätega. Oli muutunud 
lõikavalt külmaks. Meil polnud mingit talvevarustust. 

Aukudes luuramine ei aidanud. Öösel hiilisid venelased meie 
vahipostide vahelt läbi. Niipea kui need olid neil selja taga, võisid nad 
oma plaanid rahulikult teoks teha. Nii pidid pooled meie meestest 
pidevalt, patrullima karjamaadel küla ja metsa vahel. Pidime end 
varjama lund täissadanud kaevikutes ja kuulatama tuulekohinas pisi- 
matki elumärki. Me kukkusime lumeaukudesse. Meie hambad plagi- 
sesid, olime lõputuid tunde värisenud kui sügislilled. Tulime tagasi 
üdini läbikülmunult. Meie jäätunud relvad aurasid veel kaua päeva- 


lillevartest süüdatud tule ääres. 


Päev-päevalt tihenes meie haare ümber männimetsa. 

Kaks korda tungisime sügavale metsa. Lumi krigises. Kõikjal 
leidsime vildikute jälgi, aga ükski oks ei liikunud. Ei kõlanud ühtegi 
lasku. Partisanisõda oli salakavalate äkkrünnakute sõda, selles välditi 


avalikku lahingut. 

Paremal pool meist olid Saksa üksused kokkupuutes vaenlasega. 
Kuivadel tähistel õhtutel joonistusid põlevate hüttide sõrestikud kuld- 
sele taustale. Punased üritasid meie suunas tagasi tõmbuda. Ühel õhtul 
tulid nad enne kella ühteteist. Meie lamasime lumes ja võtsime nad 
vastu kuulipildujavalangutega. Tund aega valgustasid steppi meie 
leekkuulide hõõguvad jäljed. Kui venelased nägid, et meie tõke oli 


tugev, tõmbusid nad oma peiduurgastesse tagasi. 


Metsa loodepoolsel äärel olid punased Samara jõe paremale kaldale 
ehitanud tugevad punkrid. 

Jõgi oli kinni külmunud. 

Saime käsu vaenlase positsioonid rünnakuga vallutada. 

Vaevalt jõudsime jõe lähedale, kui meid võttis vastu maruline 
tuli. Nii pidi rünnak toimuma mingi varjumisvõimaluseta üle kaksküm- 
mend viis meetrit laia sileda jõejää. Sel päeval olid meil verised 
kaotused. Kuid punkrid vallutati, venelased hävitati või löödi põge- 
nema. 

Vene muld võttis meie surnud vastu. Kui paljud teised pidid järg- 
nema, pakases, poris või päikesesäras, Donetsi või Doni ääres, Kau- 
kasuses või Eestis... Kuid nendel esimestel punastel laikudel, mis 
näisid Samara lumme puistatud õitena, oli esimese andumise, esi- 


meste sirelite ja esimeste pisarate unustamatu puhtus. 


Me pidime need hauad mahajätmaja suunduma rinde kõige kauge- 
male ulatuvasse lõiku, kus meil tuli ühineda ühe Donetsi söebasseini 
sügavusse tunginud diviisiga. Novembri lõpus alustasime kahesaja 
kilomeetri pikkust edasiliikumist, ilma kinnaste, villaste sallide ja 
karusnahksete riietusesemeteta, kõigeta peale õhukese vormiriietuse, 
millest tuul läbi puhus. 

1941. aasta hilissügisel oli külm Donbassi teed täielikult ümber 
teinud. Porijõgi oli muutunud konarlikuks tardunud laava jõeks. Pori 
oli hoobilt kivistunud poole meetri kõrguste harjadega rööbasteks ja 
sajad veoautod tungisid vaevaliselt edasi. Jäätunud porilainete harjad 
ja lombid olid libedad nagu must marmor, need kulgesid loogeldes 
viiekümne või saja meetri pikkuselt ja neid läbistasid laiad rööpad. 
Oli mõttetu üritada tavaliste veoautodega sõita nende rööbaste vahel. 
Juba esimestel kilomeetritel olid autode kütusepaagid sisse muljutud. 
Atuult rasked veoautod ja eriti kõrged maastikuautod võisid sõita 


kiilasjääl ja läbi aukude. 

KA na ADA MEKONOMITSESKOJEŽ 


MUST MERI 


Jalaväe jaoks oli see marss kurbmäng. Me ei julgenud peaaegu üldse 
enam jalgu tõsta. Me vaid lohistasime ennast edasi; iga kukkumine oli 
valus, sestjää oli kõva kui metall. 

Pidime relvi lahinguvalmis hoidma pisimagi häire puhul. Kuulipil- 
duri marsivarustuseks oli aga kolmkümmend kilo rauda, lisaks veel 
kolme päeva toidumoon ja muud asjad. 

Pidevast pingutusest mitte libastuda venitasime endal kõõlused välja. 
Pidime lõpuks oma raskete, jäigaks muutunud saabaste sääred tagant 
lõhki lõikama, et natukenegi kergendust saada. Igaüks meis surus ham- 
bad risti, et vastu pidada. Vahel kukkus mõni, kelle närvid läbi olid, 
kokku ja lamas korisedes maas. Siis tõstsime ta esimesele möödasõitvale 
veoautole leivakoorma või laskemoonakastide otsa ja kolonn vaarus 
mustal kiilasjääl edasi. 


Maastik oli võluv, lai valge stepp oli kaetud sadade tuhandete 
päevalillede viirgudega. Väikesed linnud lendlesid parvedes nagu hul- 
lunud villakerad. Taevas oli imeilus oma kristallselges kahvatusinises 
puhtuses; see oli nii läbipaistev, et horisondil paistvate puude iga oks 
oli selgelt ära näha. 

Mõnikord näitasid talumehed meile plataanisalu või kasealleed — 
kunagise mõisa viimseid jälgi. Hoonest aga ei olnud säilinud ühtki lauda 
ega kivi, isegi mitte vana vundamendi jäänuseid. Kõik oli ära tassitud, 
maatasa tehtud ja loodusele tagasi antud. 

Nii oli ka enamiku kirikutega. Mõned olid küll alles, aga need olid 
ammu rüvetatud ja neid kasutati nüüd küünide, laoruumide, koosole- 
kusaalide, tallide ning elektrijaamadena. Ilusad rohelised ja kuldsed 
tornisibulad särasid ikka veel valgete müüride kohal. Mõnikord avas- 
tasime puitvooderdise jäänuseid või mõne võlvi tipus vana seinamaa- 
lingu, milleni ülevõõpajad ei olnud küündinud. Sees oli põrand kaetud 
maisiga või hobusesõnnikuga. Jumalakojad olid Nõukogude Liidus 
ülimalt harv nähtus. Me läbisime kahe aasta jooksul Dnepropetrovs- 
kist kuni Aasiani jalgsi üle kahe tuhande kilomeetri ja võisime rüveta- 
mata kirikuid sõrmedel üles lugeda. 


Detsembri algul läksime läbi Pavlogradi. Siis leidsime peavarju 
täiesti tühjades külades. Märatses torm. Teele asusime kella nelja ja 
viie vahel hommikul. Lumi piitsutas nägu ja pimestas. Meil kulus tunde 
raskete, varustusega koormatud vankrite teeni vedamiseks. Hobused 


kukkusid kiilasjääl ja murdsid jalgu. Õnnetud loomad korskasid asja- 


16 


tult vilistavas lumetormis, hingasid raskelt, ajasid end pooleldi üles ja 
varisesid rabeledes uuesti kokku. 

Lund sadas nii tihedalt, et teed ja stepp sulasid täielikult ühte. 
Teed ei olnud veel tähistatud nende pikkade ritvade otsa kinnitatud 
õletuustidega, millega venelased, kes oma maad tunnevad, tähistavad 
teid, kui talv katab selle lõputu tasandiku. 

Teeviidad olid mattunud lumehangedesse. Väeosade eksimine ei 
võtnud palju aega. Kõigele üsaks olid paigad, mida me otsisime, vii- 
mase kahekümne viie aasta jooksul kaks või kolm korda nime vahe- 
tanud. Vanad kaardid andsid tsaariaegse nime; 1925. aasta kaardid kui 
revolutsiooni produktid andsid uue nime; 1935. aasta kaardid andsid, 
matkides Stalingradi ja Stalinot, mõne nõukogude funktsionääri nime. 
Sageli oli toimunud neljaski ümberristimine! Seevastu kandsid paljud 
Vene stepikülad vana nime, tsaaride naiste või tütarde nime, mis olid 
laiskusest valitud ja laiskusest säilitatud. 

Päevamarsi ajal Grišinosse komberdasime terve päeva läbi tormi. 
Lõppeks, kui olime läbinud viiskümmend kolm kilomeetrit, jõudsime 
kohale. Aga see Grišino ei olnud meie Grišino. See koht ei olnud vii- 
mase kahekümne viie aasta jooksul saanud mitte ainult kolm erinevat 
nime, vaid lisaks sellele oli ka kaks Grišinot. Grišino jaam ja Grišino 
linn, mis olid üksteisest seitsme kilomeetri kaugusel! Sellised segadused 
olid tüüpiliselt slaavilikud! Õigesse Grišinosse jõudsime alles hom- 
mikul pärast sumpamist üle põlve ulatuvas lumes. 

Meie oiime esimesed .Kuius nelikümmend kaheksa tundi Auni teised 
kompaniid kohale jõudsid, välja arvatud üks, kes oli teadmata kadunud, 
kes eksles neliteist päeva, kellel lopsid kõik hobused ja kes jõudis meile 
järele jõulude ajal rindel, kusjuures neil oli nagu merovingidel kaasas 


kari suuri valgeid härgi, kes olid seotud nende veoauto külge. 


Kahjuks ei piirdunud meie odüsseia igapäevase kandamite vahe- 
tusse minemisega. 

Maa, kus me olime tormide mängukanniks, oli pikitud venelaste 
miinidega. Lumi oli need kinni katnud, samuti kaitsevaiad, mida 
esimesed Saksa sapöörid olid siin ja seal maasse ramminud. Üks meie 
kompanii, kes oli lumetormis eksinud, sattus miiniväljale. Komandör, 
noor Belgia armee kapten, läks ratsa ees. Hobune puudutas miini, tõu- 
sis otse kahe meetri kõrgusele õhkuja kukkus lõhki kistud kõhuga maha, 
ratsanik lamas katkirebitud jalgadega punaseks värvunud lumel. 


Stepp kisendas, vilistas ja huilgas oma, võidu puhul. Meie sõdurid 

pidid purukskistud kehaliikmed hädapärast paika panema ja oma 
õnnetut kaptenit kuuseokstel kandma, kuni nad mõne kilomeetri järel 
jõudsid mahajäetud majani. 

Kulus kakskümmend kuus tundi, enne kui üks kõrge Šassiiga sani- 
taarauto appi jõudis. Ohvitseril oli üksteist luumurdu.Ta suitsetas 
kiirete lühikeste mahvidega. Siis jättis ta oma poistega jumalaga. Üle 
ta näo valgusid jämedad higipisarad, sest valud olid väga suured. 
Ta suri ainsagi kahetsussõnata, tõmmates viimast mahvi oma siga- 
retist... 


Pärast Grišinoid tulid Aleksandrovkad. Nõukogude Venemaal on 
sada või kakssada Aleksandrovkat. Me ekslesime läbi kõigi Donbassi 
Aleksandrovkate. 

Lõpuks jõudsime töölisasulateni. Olime jõudnud sihile. 

Äkiline sula kinkis meile viimase päevamarsi poris. Poriste põldude 
lõpus nägime helkimas neljakümne tuhande elanikuga söelinna 
Štšerbinovka märga kiilasjääd. Elanikud seisid majade ääres liikuma- 
tult ja vaikides. Paljud neist jälgisid meid tigeda läbitungiva pilguga, 
põlglikult kõverdatud suuga. 

Vene üksused olid taandunud kolm kilomeetrit ida suunas steppi. 
Kuid me tundsime selgelt, et meie selja taga varitsesid partisanid. 

Idarinne kulges detsembris 1941 meelevaldselt nagu mererannik. 
Iga Saksa armee oli tunginud nii kaugele kui vähegi võimalik. Kõik 
üksused olid oktoobri lõpus petlikku porisse toppama jäänud ilma 
sidusa rindejooneta paremale või vasakule ja piisavate teadmisteta 
vaenlase kavatsustest ning asukohast, kes oli viimast jõudu välja pannes 
ja segaduses minema plaganud. 

Ära kasutades pori, olid venelased osutanud kohati vastupanu. Nad 
olid Rostovi tagasi vallutanud, sakslased olid bensiini puudusel sunni- 
tud sadu veoautosid maha jätma või põlema panema. 

Julgustatuna sellest edust olid venelased Donbassi idaosas, meie 
rindelõigu vasakul tiival, mõningat initsiatiivi arendanud. Slavjanski 
ja Artjomovski vahel olid nende rünnakud väga ägedad. 

Venelaste surve oli kõige tugevam kirdes, meie positsioonidest 
kahekümne kilomeetri kaugusel. Meie punkrite ees Štšerbinovka 
juures oli vaenlane esialgu väheaktiivne. Nagu meie juures, nii sulas 
ka nende all pinnas üles nagu oleks see kuuma vette kastetud. 

Toidumoona kohaleveoks umbes kahekümne kilomeetri kaugusel 


Konstantinovkas asuvatest ladudest kulus viiskümmend tundi. Ükski 

mootorrattur ei pääsenud enam läbi. Hobused kärvasid surmani kur- 
natult teel, ninapidi poris. 


Štšerbinovka oli lihtsalt väljakannatamatu. Kõikjal reostasid õhku 
lagedale sulanud väljaheited. 

Linna räpasusja armetus oli kirjeldamatu. Söekaevandamisseadmed 
pärinesid aastatest 1900 või 1905, sellest muretust ajast, mil need olid 
ehitatud Prantsuse laenu abil. 

Kaevandused olid taanduvate venelaste poolt õhku lastud ja kasu- 
tuskõlbmatud. 

Sellises seisukorras olid okupeeritud Venemaa kõik tööstusseadmed. 
Nõukogude spetsialistide üksused olid süstemaatiliselt ja kuratliku täp- 
susega purustanud vabrikud, kaevandused ja laod igas tööstuskesku- 
ses, linnas ning asulas. 

Põletatud maa! Põletatud oli aga ka see, mis oli selle all! 

Isegi hobused olid kaevandustes tapetud. Lagunevate loomakorjuste 
iiveldama panev hais levis terves linnas, kuna söekaevanduste venti- 
latsiooniavad olid tänavate ääres. Avad olid kaetud vaid paari lauaga, 
nii et neist tõusis pidevalt ki visöegaasi ja roiskumise lehka. 


Tulnud tagasi oma positsioonidelt, asusime hiljuti ehitatud kooli- 
majadesse. Kolm "moodsat" hoonet täpselt ühes stiilis, nagu kõik 
hooned, mida me Dnepropetrovskis olime näinud. Kui üks sõdur tahtis 
naela seina lüüa, et oma relva üles riputada, langes müür ühestainsast 
haamrilöögist kokku. Põrandalaudade vahel olid suured praod, mis lasid 
tuult läbi. Selle niinimetatud põranda all oli tühjus, kuna hoone oli ehi- 
tatud vaid mõnele alussambale. 

Kolme hoone vahel oli tühermaa, mis oli nii porine, et pidime 
ühe hoone juurest teise juurde pääsemiseks kastidele purded ehitama. 
Lääge ja uimastava haisuga kivisöegaas tõusis üles koolimaja kõr- 
valt. 

Vastu 20. detsembrit tulid jälle lumi ja külm. Temperatuur langes 
kiiresti kahekümne kraadini alla nulli. Ühteainsasse tekki mässituna 
lamasime külmetades pragusid täis põrandal. 

Siis tulid pidupäevad, teiste pidupäevad. 

Meie pidasime kesköömissat kirikus, millele olime vana otstarbe 
tagasi andnud. Vene koor laulis kiledaltja kriiskavalt. Väljas sadas tihe- 
dat lund. Osa meie meestest lamas kuulipildujate taga lahingupostidel 
Umber kiriku. 

Kuid meie hing oli kibestunud nende värvitute nädalate jooksul 


selles vaikimises, kus veel vaid meie unistused oma teed otsisid. 


Euroopa leegionid olid saksa ajalehtedes populaarsed, rindel aga 
võeti nad 1941. aastal skepsisega vastu. Mõned Saksa kindralid kartsid 
propaganda eesmärkidel itta saadetud üksusi oma eliitdiviisidesse 
võtta. Nad ei saanud tihti aru suurest entusiasmistja heast tahtest, mille 
tõid kaasa meie vabatahtlike üksused. 

See arusaamise puudumine rõhus meid. 

Niisiis pidime ootama sündmust või juhust, mis asetaks meie idea- 
lismi õigesse valgusse. Kuid see tund laskis end kaua oodata. Vahepeal 
pidime end võõraste ja alahinnatutena kurnama väiklaste ning kibe- 
date teenistusülesannete täitmisega. 

Me veetsime jõulud ja uusaasta rõõmuta oma suitsuste ruumide 
nurgas. Puusöega seinale joonistatud loomasõim meenutas meile det- 
sembrit omaenda kodudes... Viletsad paberlaternad suitsesid. Õlgedel 
lamades vaatasime tühjusse. Meie surnute hauakääbastel kandsid 
puuristide otsa asetatud teraskiivrid suuri lumemiitse nagu taevast lan- 
genud krüsanteeme... 

Nõukogudevastasel rindel oli arvukalt välismaiseid üksusi. 

Lõunas paiknesid Kesk-Euroopa ja Balkani leegionid. Neil oli oma 
eripära ja neid pures rivaalitsemine. Ungarlased ja rumeenlased olid 
alati valmis mingi pöögimetsa pärast Karpaatides või kümne meetri 
ristikupõllu pärast pustas vastastikku silmi välja kratsima. Horvaadid, 
kes olid rohkem slaavlased kui ukrainlased, olid lõhenenud muhameed- 
lasteks ja katoliikiasteks. 

Itaallased moodustasid 1941. aastal kolme diviisi ja arvukate 
eriformeeringutega arvuliselt tähtsaima välismaise väegrupi tervel 
idarindel. Neid kohtas kõikjal Dnepri ja Donetsi vahel — väikest 
kasvu, tumedat verd, kentsakad oma kahetipulistes vormimütsides 
või paradiisilindu meenutavates bersaljeerikiivrites, milledel rip- 
pus keset stepitorme sügavat muljet tekitav kogus kuke- või faasani- 
sulgi. 

Relvad olid nende jaoks nagu mänguasjad. Nad kasutasid neid 
märkimisväärse osavusega, et tappa kõik selle maa kanad. 

Tutvusime nendega, kui saabusime Dnepropetrovskisse. Meil tek- 
kis kohe hea arvamus nende algatusvõimest ja kavalusest. Nad seisid 
ümber kaubavankril oleva hiiglasuure veinivaadi. See oli "Chianti" 


vaat. Vaadi külje sisse olid nad puurinud vaevalt märgatava augu. 

Sifoonina oli läbi augu pistetud õlekõrs, vein voolas suurepäraselt. 

Leiutisel oli meie napsisõprade hulgas suurim edu. Ikka ja jälle 
pöördusid nad tagasi selle imeallika juurde, mis oleks olnud Karl 
Julge või Philippe Hea Burgundia pulma vääriline. Itaallased, kes olid 
tuleviku suhtes kindlad — vaat oli kahe tuhande liitrine —. tegid meile 
suurima lahkusega ruumi. Sellest momendist alates olid vallooni 


vabatahtlikud Itaaliast ja selle panusest idarindel parima! arvamusel. 


Rinne ei moodustanud pidevat liini, vaid koosnes tugipunktidest. 
Meie meestel Štšerbinovkas oli vasakul ja paremal tiival naabriks ainult 
lumi. Etjõuda esimeste itaallastelu, kelle rindelõik paiknes lõunas Sta- 
tino suunas, tuli meil minna kaks tundi mööda steppi. 

Rahulikel momentidel saime niisiis nendega lobiseda. Loomulikult 
etendasid selle juures teatud osa nende sidrunid ja "Chianti". Aga 
ka nende sarmil oli meie jaoks külgetõmbejõud. 

Raskus seisnes selles, et nad ei sallinud sakslasi. Sest sakslased 
ei suutnud kannatada ei nende röövimisi ega kirglikke armuaval- 
dusi purustatud izbades, määrustikule mittevastavat valveseisangut, 
nende ladinapärast pitoreskset minnalaskmist, täis lugupidamatust, 
laiskust, armastusväärsust ja rõõmsat lobisemist, kauget kogu saksa 
jäikusele. 

Seevastu said itaallased peavalu, kui nad nägid sakslast, kes võttis 
valveseisangu või karjus käsklusi. See ei sobinud lihtsalt kokku nende 
püksitaskus käte, kuldpõrnikavärvi sulgede ja uulitsapoisi maneeri- 
dega. 

Ka mõlemapoolne natsionalism ei sobinud kokku. Itaallased armas- 
tasid Mussolinit ja hüüdsid igal võimalusel "Du-ce! Du-ce! Duce!", 
kuni enam ei suutnud. See purse oli aga ainult emotsionaalne. Musso- 
lini unistused imperaatorlikust suurusest ei puudutanud neid. Nad olid 
uhked nagu kuked, kuid auahnuseta. 

Kui nad ühel päeval jäid kindlaks oma soovile iga hinna eest rahu 
saavutada, vastasin ma neile: "Aga kui te ei võitle lõpuni, kaotate 
oma kolooniad!" 

"Ah, mis!" vastasid nad mulle. "Miks peaksime kolooniate pärast 
sõdima? Me oleme kodus õnnelikud. Me ei vaja midagi. Meil on päike, 
meil on puuviljad, meil on armastus..." 

See filosoofia oli niisama hea kui iga teinegi. Horatius on ütelnud 
sedasama, kuigi mitte nii otse. 


Üldiselt pidasid nad rohket tööd täiesti ebavajalikuks. Meie inimtöö 

mõiste oli neile tundmatu. Miks peab nii palju töötama?.. Ja siis alus- 
tasid nad jälle pehmet võluvat litaaniat: päike, viljad, armastus... 


"Lõppeks," ütlesin ma imestunult "on töö rõõm! Kas teile siis ei 
meeldi töötada?.." Seepeale andis mulle üks lõunaitaallane vürst- 
liku sarmiga järgmise, oma iseenesestmõi'etavuses ja pidulikkuses 
suurepärase vastuse: "Jah, aga töö nõrgestab!" 

Töö nõrgestab! Kui sakslased selliseid vastuseid kuulsid, luksusid 
nad veel nädal aega pärast sedaja pääsesid hädavaevu ajurabandusest. 

Kahjuks nõrgestasid ka päevased ja öised vahikorrad. Samuti täna- 
matu teenistus lumes ja jääs. 

Sageli lahkusid vahisõdurid oma postilt ja kobisid izba soojusse, 
kus nad heitsid nalja, tegid väikest äri, lobisesid ja õppisid kõige lähe- 
malt tundma kohalike jumalannade iseärasusi. Venelastele torkas see 
lõpuks silma ja nad valmistasid ette äkkrünnaku. Meie võluvad kam- 
raadid teiselt poolt Alpe pidid oma romantilise minnalaskmise eest 
kallilt maksma. 

Ühel ööl libisesid meie rindelõigust lõuna pool tugevad kasakaük- 
sused oma kiiretel hobustel üle tiheda lume. Hommikuhämaruses 
piirasid nad raskusteta ümber kolm itaallaste poolt hõivatud küla, mida 
magavad või armastusega tegelevad vahisõdurid enam ei kaitsnud. 
Üllatus oli täielik. Venelased vihkasid itaallasi eriliselt. Nad vihkasid 
neid veel rohkem kui sakslasi. Nad kohtlesid neid tervel idarindel eri- 
lise julmusega. Välkkiirelt vallutasid nad need kolm küla. Kellelgi pol- 
nud aega täielikult ärgata. Vangivõetud lohistati kaevu äärde ja võeti 
ihualasti. Siis algas piinamine. Kasakad ammutasid suurte ämbritega 
jääkülma vett ja valasid sellega valju naeru saatel oma ohvrid üle. 
Külma oli kolmkümmend kuni kolmkümmend viis kraadi. Kolmes 
külas külmusid kõik õnnetud elusast peast. 

Keegi ei pääsenud. Isegi mitte arstid. Ka välivaimulik mitte, 
kes talus vee ja külmaga piinamist nagu rooma marmorkuju. Kaks 
päeva hiljem vallutati need kolm küla tagasi. Kõikjal lamasid 
lumes kummaliselt väändunud ja kõverdunud laibad nagu pärast 
tulekahju. 

Alates sellest tugevdati Itaalia üksusi Donetsi ääres Saksa tan- 
kidega. Piki nende positsioone lõgistasid nüüd rasked, valgeks värvi- 
tud tankid. 


See oli hädavajalik. 
Venelased muutusid üha aktiivsemaks. Paremal ja vasakul meist 

puhkesid ägedad lahingud. Päeval ja öösel vappus stepp suurtükitulest. 
Ilmusid Nõukogude lennukid. Sügavad hallid pommiaugud meie üm- 
ber andsid tunnistust nende rünnakutest. 

Külm muutus aina lõikavamaks. Jaanuari keskel langes tempera- 
tuur kolmekümne kaheksa kraadini alla nulli. 

Meie väikeste hobuste karv oli külmast täiesti valge. Nende veritse- 
vatest sõõrmetest tilk tilga järel langev veri jättis teele sadu punaseid 
laike, sakilisi nagu nelgiõied.. 

Štšerbinovka majutuskohtades oli elu muutunud väljakannatama- 
tuks. Aknad, millest taganevad Vene üksused olid pooled purustanud, 
olime nii hästi kui võimalik õlgedega kinni toppinud. Kuid põhjatuul 
muutus üha ägedamaks ja vuhises põrandapragudes. Magama minnes 
tõmbasime selga kõik, mis meil oma armetust varustusest võtta oli. 
Jalad pistsime mantlivarrukatesse. Aga mida aitasid mantel, õhuke 
tekk ja natuke õlgi nendes barakkides, millest puhus läbi meile neetud 
stepi poolt saadetud tuul?.. 

Kirvega tükeldasime margariini, vorsti ja leiba, mis oli kõva kui 
kivi. Vähesed munad, mis me proviandina saime, jõudsid kohale kül- 
mununa ja olid halli värvi. 


Need olid lõõgastumise tunnid... 


Meie ettenihutatud positsioonid paiknesid kolm kilomeetrit ida 
pool Štšerbinovkat. Läksime sinna rühmade kaupa läbi lume, mis 
oli nelikümmend kuni viiskümmend sentimeetrit sügav. Külm kõikus 
kahekümne viie ja kolmekümne viie kraadi vahel. 

Mõned kompaniid olid ehitanud söekaevanduste puistemägedesse 
väikesed punkrid. Teised lamasid keset steppi. 

Lumi polnudki nii halb, hullem oli torm. See kriiskas, ulgus ja vilis- 
tas teravalt ning paiskas meile näkku tuhandeid väikesi piinavaid nooli 
nagu ränikive. 

Lõpuks saime villased sallid ja õhukesed kootud kindad, mis 
pakkusid aga vähe kaitset. Ikka veel polnud meil karusnahkset riietust 
ja viltsaapaid. 

Sõrmed külmusid, kui kindad kas või silmapilguks käest võeti. 
Mässisime villased sallid kuni ninani. Hingeõhk muutus suu juures 
sallil suurteks jäätükkideks ja silmakulmudel pikkadeks valgeteks 
tuustideks. Isegi pisarad külmusid ja muutusid suurteks pärliteks, mis 
kleepusid valusalt ripsmete külge. Neid sai vaid suure vaevaga eemal- 
dada. Iga silmapilk muutus mõni nina või põsk kahvatukollaseks nagu 

trumminahk. Külmumise vältimiseks tuli nahka tugevasti lumega 
hõõruda. 

Kindral Talv pühitses oma esimesi võite. 

Tugevad tormid andsid Vene löögirühmadelc ilmse üleoleku. 

Venelased olid selle hullumeelse kliimaga harjunud. Suusad, koe- 
rad, kelgud ja tugevad hobused olid neile abiks. Oma riietuses suutsid 
nad külmale vastu panna - vatijopedes ja vildikutes lume vastu, mis 
oli kuiv kui kristallitolm. Paratamatult lõikasid nad kasu tuhandete 
Euroopa sõdurite kirjeldamatutest kannatustest, keda hulljulge kal- 
laletung oli paisanud ilma vastava varustuse ja väljaõppeta sellesse 
lumme ja pakasesse. 

Nad lipsasid igalt poolt läbi. Nende spioonid pugesid tsiviüriietu- 
ses meie vahipostidest mööda, jõudsid töölisasulatesse ja leidsid sealt 
eest käsilasi. Suur enamus maaelanikkonnast ei teadnud kommunis- 
mist peaaegu midagi, tööstuspiirkondades aga oli nõukogude propa- 
ganda noored töölised kaasa haaranud. Nende kui veendunud ja 


julgete ninameeste poole pöördusid Punaarmee spioonid. 


1942. aasta jaanuari teine pool oli täis vägede liikumist. Palju 
üksusi paigutati ümber. Vene lennukid ründasid päeva jooksul kolm 
kuni neli korda. 

Veei me ei teadnud, mis oli juhtunud. 

Nõukogude eliitväeüksused Siberist olid ületanud meie tööstus- 
piirkonna põhjaosas kinnikülmunud Donetsi, liikunud ümber Saksa 
kaitsepositsioonide ja jõudnud tähtsate raudteeliinideni, eelkõige 
lõiguni Kiiev — Poltaava— -Slavjansk. Nende kätte olid langenud täht- 
sad laod, seejärel olid nad edasi läände tunginud. Venelastel ja siber- 
lastel oli õnnestunud sügav läbimurre Dnepri suunas. Tervet lõu- 
naarmeed ähvardas äralõikamine, .luba olid venelased ületanud 
Samara. Kasakate eelsalgad olid ilmunud kaheteistkümne kilo- 
meetri kaugusele Dnepropetrovskist. 

Saksa komandör koondas kiiruga tema käsutuses olevad jõud 
vastupealetungiks. 

Vastupealetung temperatuuri juures kolmkümmend viis kuni 
nelikümmend kraadi alla nulli! Me ei aimanud, mis meid ootas, kui 
saime käsu end lahinguvalmis seada. Asusime teele juba öösel. Kell 
neli hommikul komberdasime oma vankrite järel läbi märatseva tormi, 


mis piitsutas lund näkku ja pimestas. 

Sihtkohast ei teadnud me midagi. Ja ometi oli saabunud võimete 
näitamise tund. 

Oli 26. jaanuar 1942. 

Keegi ei teadnud täpselt, kui kaugele olid tunginud siberlaste 
üksused oma koerakelkudel ja kasakad oma väikestel, sitketel, kõiki 
takistusi trotsivatel hobustel. 

Vaenlane ei võinud olla kaugel. See oli kõik, mida me teada 
saime. Üldse teadsime meie, lihtsad jalaväelased, väga vähe. Oma 
naiivsuses mõtlesime isegi, et see on taganemine. Mina ei teadnud 
rohkem kui mu kamraadid, kuna olin tavaline sõdur; mind koheldi 
täpselt samuti, nagu kõiki teisi ja mul polnud mingeid sidemeid 
kompanii ohvitseridega. 

Meile teada olevaks sihtkohaks oli jälle Grišino küla, kuuskümmend 
kilomeetrit Štšerbinovkast kirdes. Meie marsitee pidi kulgema mööda 
vaenlase - positsioonidest!.. Esimesel etapil oli meil käsk liikuda 
mööda kõrvalteid. 

Meie kolonnil kulus lumetormis teeleasumiseks neli tundi. Kauge- 
male kui kümme meetrit polnud midagi näha. Kui olime linnast välja 
Jõudnud, ümbritses meid stepp oma piinadega.Tee ronis üle väikeste 
järskude küngaste. Meil olid kaasas metallvankrid, mis kaalusid üle 
tuhande kilo. Need võisid sobida Euroopa sillutatud ja asfalteeritud 
teedele, aga stepi lumel ja jääl olid nad kasutuskõlbmatud. Vene talu- 
mehed kasutasid ainult regesid või kergeid, kitsaste ja väga kõrgete 
ratastega puuvankreid. Meie tohutud sõiduriistad, mis sarnanesid 
surnuvankritega, kihutasid vaatamata oma piduritele mööda järske 
teid alla. Hobused kisti pikali, vankrid läksid ümber. Ja kui tee viis 
jälle mäkke, pidime kahekümne mehega vankreid lükkama. Mõne 
tunni pärast olid paljud vankrid järskudel teelõikudel kinni või 
kummuli. Etapi sihtkohani oli vaid kaksteist kilomeetrit. Ometi pidime 
töötama öö otsa. Alles järgmisel õhtul kella kuueks sai kogu varustus 
kohale. Ja juba oli neljast siberlasest koosnev luurerühm — külla 


ilmunud ning esimeste majade juures langenud. 


Kell viis hommikul marssisime edasi. 

Lumetorm oli lakanud. Seda tugevamaks oli muutunud pakane. 
See oli muutnud mägise tee kõvaks ja libedaks nagu liuvälja. Hobused 
ei pääsenud edasi. Paljud neist murdsid jala. Keskpäevaks olime 
läbinud vaevalt ühe kilomeetri. 


Meie ees oli katlataoline org. Torm oli selle tohutu lumemassiga 

kinni tuisanud. Terve meie pataljon pidi aitama kaevata viiekümne 
meetri pikkustja kolme meetri sügavust läbikäiku.Tõus oli ränk. Vank- 
rite vedamine oli kohutav. Kell üheksa õhtul jõudsime esimeste vank- 
ritega mäerinnakule. Kuueteistkümne tunniga olime läbinud täpselt 
kolm kilomeetrit! 

Paigutasime oma sõiduriistad ühe sara alla. Aga ainult vähesed 
meist leidsid seal ulualust. Üks talumees juhatas meid neli kilomeetrit 
eemal orus asuvasse väikesesse külla. Teele asusime kuupaistel. 
Madalamates kohtades vajusime puusani lumme. Lõpuks jõudsime paari 
hüti juurde, mis olid seninähtutest kõige armetumad. 

Istusime kümnekesi ühe hüti ainukese ruumi kõvakstambitud muld- 
põrandale. Ruum oli täis tsiviilisikuid,kes olid siin ilmselt varju otsinud 
ja ootasid siberlaste saabumist. Üks lopsakate vormidega vähkpunase 
jumega tüdruk veeretas end õlilambi valguses ühe venelase juurest teise 
juurde. Tal oli seljas vaid napivõitu lühike flanellsärk. Ta kudrutas 
meelitavalt, häbitult ja väsimatult ning jätkas seda seni, kuni ring oli 
täis. 

Siis ronis ta puusi hööritades ning valjultjajämedalt naljatades ahju 
otsa. Kuid mehed ei kuulanud teda enam. 

Loomad muutusid rahutuks. Hais lämmatas. Kell kuus hommikul 
komberdasime jälle välja lumme, tagasi oma vankrite juurde. 

Platoolt nägime, kuidas eelmisel päeval toppama jäänud kompanii 
vankreid edasi lükates pingutas. Tõus pidi kestma kindlasti öötundi- 
deni. 

Mind saadeti ette otsima majutuskohta ühes sovhoosis, mis pidi 
asuma viis kilomeetrit ida pool. Sõitsime kolmekesi sara alt leitud 
sõidusaaniga. 

Me leidsime sovhoosikeskuse üles. Maja oli venelasi täis. Tambi- 
tud muldpõrandaga eluruum oli täis vasikaid, kes olid kaitseks külma 
eest toodud pereahju äärde. Iga minut kusi mõni loom põrandale. 
Topsikuga jäädi ikka hiljaks. Nii muutus lehk nüansi võrra rikka- 
maks. 

Üks minu kaaslastest sõitis reega meie üksusele teed juhatama. 
Minuga jäänud kaaslane oli mäetööline Borigane'ist. Ta rääkis laiaja 
laulvat dialekti ning kandis nagu mõnest kangelaseeposest võetud nime: 
Achilles Roland. Tsiviilisikud kohtlesid meid jäise reserveeritusega. 
Vene lennukid lendasid üle sovhoosi ja viskasid alla lendlehti, mis 
teatasid Punaarmee saabumisest. Kohalikud piidlesid horisondi ja 
taeva poole. 

Kella kahe paiku oli näha ratsanikke. Mužikid vaatasid üksteisele 
mõistvalt otsa. Nad jälgisid meid oma mandlisilmadega salakava- 
lalt. 


Kell neli pärast lõunat polnud saabunud veel ühtki meie meest. 
Olime valmis, et äkitselt võivad ilmuda kasakad. Olin oma kuuli- 
pilduja esikusse üles seadnud. Sellega saaks mõndagi korda saata. 
Rihma külge kinnitasime käsi granaadid, millega oli võimalik selja taga 
kiiresti kord majja lüüa, kui sovhoosi mužikid oleksid üritanud meile 
kallale tungida. 

Nad vaikisid üsna kohmetult. Üks võluv noor ukraina tüdruk, kes 
oskas paar sõna saksa keelt, oli asunud meie poolele. Ta oli kuusteist 
aastat vana ja tema ilusad juuksed helkisid pruunikasroheliselt. Ta 
jälgis omaste askeldamist ja saatis salaja meie poole sõbralikke 
pilke. Suuremeelselt oli ta meid asetanud ühele pulgale perekonna 
väikeste vasikatega ja tõi meile, täpselt nagu nendelegi, rammusat 
mahedamaitselist piima. 

Väljas oli jälle alanud torm. Aeg-ajalt kontrollisin ümbrust, 
kaasas haardevalmis granaadid. Lumekeerised olid kujuteldamatud. 
Oli selge, et sellise ilmaga meie kamraadid enam ei tule. Aga kus 
nad tegelikult olid? Võib-olla olid kasakad või siberi jalavägi nad 
puruks löönud platool, kuhu nad olid nii suure vaevaga vedanud oma 
metall vankrid?.. 

Saabus õhtu. Kell sai seitse, kaheksa. Kedagi ei ilmunud. Mužikid 
ootasid ikka veel. Nad oleksid meid ilmselt meeleldi maha löönud, aga 
meie kuulipilduja padrunilindid ei meeldinud neile. Lõpuks heitsid nad 


vasikate vahele pikali, kopsik haardeulatuses. 


Tuul undas, lükkas esikusse viiva laudukse lahti ja puistas meie 
peale hunnikute kaupa lund. Meil tekkis küsimus, mis saab hommi- 
kul. 

Minu kaaslane otsustas esimese päevavalgega kompanii suunas 
luurele minna. See oli meie viimane žŽanss. 

Mulle näis, et mu kell näitab viiendat hommikutundi. Kartmatu 
Achilles alustas võitlust lumetormiga. Tunni aja pärast tuli ta tagasi, 
nähes välja nagu jõuluvana, riietel vähemalt kuupmeeter lund. Ta ei 
olnud tormis teed leidnud. "Ja üldse," ütles ta mulle "olete te kellaajas 
kindel? On veel nii pime!" 

Me vaatasime teineteisele otsa. Kell oli umbes pool kaks öösel. Me 

olime kella viieja viis minutit enne kella poolt ühte segi ajanud. Vaene 
Achiiles raputas lume riietelt ja soojendas end veidi saviahju ääres. 
Siis ootasime oma kuulipilduja kõrval tegelikku hommikut. 

Hommik saabus. Kuid kedagi ei tulnud.Torm oli saavutanud sellise 
tugevuse, et oli võimatu ette kujutada, etjalaväelased meie juurde läbi 
tungiksid. Selleks võis kuluda üks või kaks päeva. Kui siis stepi märat- 
semine vaibub, on kasakad kindlasti tee ära lõiganud. Kell üksteist 
hommikul pööras äkki üks regi sellise hooga ukse ette, et lumi lendas 
katuseni. Üks vallooni allohvitser, minu endine aednik Brüsselis, oli 
nelja hobust metsikult taga kihutades läbi tormi sõitnud. Üks hobustest 
suri kurnatusest, kui ta kohale jõudis. 

Me kohendasime rakmeid ja lasime hobustel sammu sõita. Vene- 
lased olid hoolimata tuisust maja ette välja jooksnud. Nende silmad 
pildusid välke. Aga kena väike ukrainlanna saatis punastades nende 
sellide selja tagant meile suudluse. See tasus seikluse kümnekord- 
selt. 

Tunni aja pärast jõudsime oma üksuse juurde, kes istus ikka veel 
künkal kinni. Niipea, kui keegi proovis selle harjale minna, paiskas 
torm ta maha. Nii lamasid kõik küünis hobuste juures, kusjuures me- 
hed külmetasid nagu loomadki. Siin polnud midagi parata.Tuli lihtsalt 


oodata. Stepp oli meist tugevam. Me ootasime. 


Järgmisel hommikul tuul vaibus. Saatsime luuregrupid teele. Lumi 
oli meetri sügavune. 

Me ei võinud enam siia jääda. 

Kui me ennast minekule seadsime, ilmusid horisondile hallid punk- 
tid. Pool tundi hiljem saabus ebatavaline eskort. Meie komanäöril oli 
teel meie juurde alates eelmisest õhtust kaasas sada kaheksakümmend 
venelast, kes olid labidatega kaevanud talle teed läbi stepi. Nii saime 
läbida kakskümmend kilomeetrit, kusjuures me pidime lakkamatult 
tääkidega lumeklompe saapataldade küljest lahti lööma. Videvikus jõud- 
sime läbi nelja meetri sügavuse käigu Ekonomitseskoje külla. 

Ka seal ei saanud me rahu. Kesköö! tuli teade kolmesaja kasaka 
kohta. Võtsime positsioonid sisse lumes imeilusa veski juures, mis siru- 
tas kuuvalguses oma suuri musti tiibu. Sinakasvalge stepp säras kristal- 
selt. Ööd valgustasid miljonid tähed. See oli nagu üle terve taeva lao- 
tatud õrn nõiduslik linik. Vaatepilt oli nii ilus, et me peaaegu unus- 
tasime lõikava külma. 


Kui olime läbinud veel neli kilomeetrit, jõudsime Gnšinosse. 

Juba palju päevi oli linn Vene lennuväe tugevamate õhurünnakute 
objektiks kui kunagi varem. Kõik aknad olid purunenud. 

Kasakad ja siberlased seisid linna lähistel. Kui nad selle vallutak- 
sid, oleks kaotatud üks suuremaid Donbassi teede ja raudteede sõlm- 
punkte. 

Pidime valmis olema peatseks lahinguks. 

Meid majutati klassiruumi, millel polnud ühtki tervet aknaruutu. 
Igaühel oli vaid kaks õhukest tekki. Termomeeter näitas nelikümmend 
kraadi alla nulli! 

Pole võimalik ette kujutada, mida tähendab puhkamine sellise 
külma juures täiesti avatud hoones. Oli võimatu sekunditki magada. 
Polnud võimalik ka istuda. Igatahes jäeti meile vähe aega oma õnne- 
tuse üle filosofeerimiseks. Kell üks öösel jaotati meid kompaniidesse. 
Vastupealetung, algas. 

Talv 1941/1942 oli kohutavaim, mida Venemaa oli saja viiekümne 
aasta jooksul üle elanud. 

Mõned Saksa üksused, kes paiknesid enam-vähem rahulikus rin- 
delõigus, kohanesid, nii hästi kui suutsid, selle kohutava pakase ja 
karusnahkse riietuse puudumisega.Teised üksused said raskete löökide 
osaliseks, nad pidid vastu astuma vaenlase läbimurdekatsetele. Nad 
elasid üle ebatavalisi seiklusi, neist sõideti tankidega üle, nad panid 
vastu ringkaitses, sooritasid kangelaslikke vasturünnakuid, mis kest- 
sid nädalaid. 

Donbassi rindelõik oli üks kõige ägedamate lahingute tanner. Vene- 
lased saatsid rünnakule parimad üksused. Nii õnnestus neil teha sügav 
läbimurre. Kirjeldamatute pingutuste hinnaga venelased peatati ja 
löödi tagasi. Kuid Donbassi keskosas säilis küllaltki suur läbimurre. 
See likvideeriti alles mai lõpus 1942 Harkovi lahingu käigus. 

Veebruari algul 1942 saavutas tragöödia oma kõrgpunkti. Venelased 
olid jõudnud mõne kilomeeetri kaugusele Dneprist. Sakslaste vasturün- 
nak pidi toimuma vihase energiaga. 

Nii ka sündis. Ülemjuhatus rakendas rünnakuks kõiki üksusi koos 
kõigi tema käsutuses olevate vahenditega. 

Kuid vahendeid polnud enam eriti palju. 

Nii läksime me 3. veebruaril lahingusse paaris kaubavagunis, mille 
ees sõitis lumesahk. Lumi oli nii sügav, et oleks takistanud meie eda- 
siliikumist. Arvati , et tee ei ole purustatud. Pakituna loomavagunitesse, 
läksime vaenlase vastu! 


Toidumoonaks olime saanud paksu ümmarguse leiva, mille me 

sidusime, nii hästi kui see õnnestus, oma ranitsa külge või rinnale. Seljas 
pidime kaasa võtma kõik oma asjad, relvad ja rohkesti laskemoona. 
Hobused ja vankrid ei saanud meid saata. Ka väliköögid mitte. Meil 
oli ainult see, mida ise kanda suutsime. See tähendas minu kui kuuli- 
pilduri jaoks nelikümmend kilo kandamit, millest kolmkümmend 
olid kuulipilduja ja laskemoonakastid. 

Lumesahal kulus neliteist tundi, et liikuma hakataja kakskümmend 
kilomeerit läbida. Loomulikult ei olnud vagunid köetavad. Põrandale 
polnud midagi alla panna. Temperatuur langes üha edasi — sel hom- 
mikul oli nelikümmend kaks kraadi alla nulli! Nelikümmend kaks 
kraadi! Et külma kätte mitte kõngeda, pidime vahetpidamata hanereas 
vagunis ringi jooksma. 

Lõpuks oli kõigil jõud otsakorral, kui olime tundide viisi tantsinud 
seda naeruväärset sarabandi, millest sõltus meie elu. Üks kamraad, sur- 
mani väsinud, lõpetas jooksmise. Ta istus vaguninurka maha. Me 
arvasime, et ta magab. Siis raputasime teda — ta oli külmunud. Kui 
rong kinni pidas, tõime lund. Viiskümmend minutit hõõrusime teda 
pealaest jalatallani. Siis tuli temasse elusäde tagasi ja ta hakkas 
kohutava häälega möirgama, nagu lehm, keda tapetakse. Ta jäi 
haiglasse pooleteiseks aastaks, hambutu kui vööloom. 

Vedur lükkas kõrvale rohkem kui kahe meetri sügavuse lume. Ühe 
tõepoolest ületamatu jäämüüri ees pidi ta peatuma. Venelased seisid 
kolme kilomeetri kaugusel. 

Kui olime stepis, arvasime, et meie lõpp on saabunud. Lumi piitsu- 
tas ja paiskas meid pikali. Mõnedel meist olid kohutavad lillad vere- 
valumid näos ja silmades. Kuna mu käsi takistasid kuulipilduja ja 
laskemoonakastid, külmus mul väga kiiresti üks näopool. Teistel kül- 
musid jalad, kuhu hiljem tekkisid suured mustad haavandid. Mõnedel 
külmusid kõrvad, need nägid varsti välja nagu suured aprikoosid, mil- 
lest nõrgus kollakat mäda. 

Meie vaeste poiste kannatused olid kirjeldamatud... Mõningaid 
veeti terve sõja jooksul laatsaretist laatsaretti. 

Sel kohutaval pärastlõunal pures külm paistetanud inimihu kuni 
luudeni. 

Meie ees oli küla, mille pidime hõivama. Berliini tuntud juudi- 
soost kommunisti järgi oli sellele nimeks pandud Rosa Luxemburg. 
Venelased külmetasid ilmselt nagu meiegi, sest meie saabumisel jätsid 
nad oma positsioonid erilise vastupanuta. Meil sai surma ainult meie 


noorim, kuueteistkümneaastane vabatahtlik. Teda oli tabanud 

automaadivalang kõhtu. Kell viis hõivasime esimesed izbad, läänes 
loojus hõõguvpunane päike. 

Majutuskohad olid armetud. Minu jagu asus kahes izbas. Ühes neist 
elasid kaks naist ja seitse last. Lapsed rahuldasid oma loomulikke 
vajadusi keset ruumi otse põrandale. Emad pühkisid mustuse üks- 
kõikselt saviseina äärda ja võtsid siis ahju pealt peotäie päevalille- 
seemneid, mille koori nad vahetpidamata ja väsimatult põrandale 
sülitasid. Öö teise poole saatsime mööda stepis vahipostidel. Oli 
oodata venelaste vastupealetungi. Minu kuulipilduja oli külmast, mis 
püsis neljakümne kraadi juures, kasutuskõlbmatu. Kõik relvad olid 
rivist väljas. Võitlusvahenditeks olid jäänud vaid käsigranaadid ja 
pussid. 

Hommikul kell kuus algas imepäraste värvidega pimestav päev — 
kuldne, oranž, violetne, punane kõigis toonides, õrnlilla ja hõbedased 
triibud. Ma vaatasin vaimustatult taevast. Selle tühja stepi kohal särava 
värvide vaatemängu eest ohverdasin oma vaevad rõõmuga. Ilu ületab 
kõike, ükskõik, kui kõrge tema hind ka on. Ma nägin enda kohal maa- 
ilma ilusaimat valgust. Olin varem näinud Ateena taevast — minu 
vaimustus ja rõõmus erutus Vene taeva toredusest ning kirkusest olid 
sügavamad. Mu nina oli külmunud. Mu põsk oli külmunud. Mu kuuli- 
pilduja oli kinni külmunud. Kuid mu süda põles vaimustusest. Sel 
värvidest hõõguval koidikul Rosa Luxemburis olin ma õnnelikum 


kui Alkibiades, kes vaatas Akropoliselt purpursele merele. 


Kaks päeva hiljem. Uus pealetung itta. 

Külm polnud enam nii lõikav. Meie külmast puretud nägudelt 
voolas punakat mäda. 

Ründasime kahe teineteisest küllaltki kaugel asetseva künka 
juures. Me olime lahknenud nagu Louis XV armeed. See oli tore 
vaatepilt. Meie ees purustasid tankid vaenlase positsioonid. Pealetung 
oli kerge. 

Peatusime puhkuseks ühes külas, mis oli niisama räpane kui tei- 
sedki, seal elas aga mustlashõim. Naised istusid ristijalu nagu türk- 
lased izba ahju otsas ja popsisid vaikides pikki piipe. Nende juuksed 
olid mustad, peaaegu sinised, seelikud räbaldunud ja nad sülitasid 
kindla veendumusega. 

Järgmisel päeval jõudsime Blagodatši külla, kus oli just lõppenud 


äge eelväe lahing. Meie ees oli ühe Vene suurtüki laskemoonavaru 

saanud täistabamuse. Maas lamas ilma peata paljas inimkeha. Pea ase- 
mel oli sügav mustjas auk. Reied olid põlenud ja kaetud pikkade val- 
gete rebenditega. 

Ma otsisin suurtükiväelase pead. Äkki märkasin ühel plekitükil 
tontlikku inimnäo maski. Plahvatus oli õnnetul näo, silmad ja peanaha 
koos juustega ära kiskunud. Kohutav külm oli koheselt kõik külmu- 
tanud ja nii vormi ning värvi konserveerinud. Sinised silmad vaatasid 
tühjalt ja blond juuksetukk lehvis luules. 

Paar sakslast olid külas kuulipildujatega positsioonile asunud. Vene- 
lased tulid tagasi ja ründasid korraga kolmest küljest. 

Ühest küljest ründasid kasakad toredates sinistes univormides ja 
kotkapeaga saablitega. Oma kiiretel hobuste! galopeerisid nad kiiresti 
lähemale. Nad niideti kuulipildujatulega halastamatult maha. Hobused 
kukkusid,nende esijalad olid kõverdatud. Ilusad kasakad lamasid lumes 
või olid külma tõttu sadulatesse kivistunult ka surmas oma loomadega 
ühendatud. 

Kahelt teiselt künkalt oli üle lageda stepi rünnanud siberi jalavägi. 
Ükski ründaja polnud jõudnud kaugemale kui kolmkümmend meetrit 
majadest. Sajad surnud siberi sõdurid lamasid lumes. Kõigil oli 
suurepärane riietus — ameerika päritoluga paks flanellpesu, heast 
riidest univorm, selle peal teine paksust moltonriidest vormipluus, 
selle peal villase voodriga lambanahkne pool kasukas ja lõppeks veel 
valge mantel. 

Nii pidasid nad ka kõige kõvemale külmale vastu. 

Nad olid peaaegu kõik kollast rassi, nende juuksed olid karmid 
nagu metssea harjased. Külm oli nad surma momendil muumiateks 
muutnud. Ühel oli kuul läbi pea tunginud ja silma silmakoopast 
välja kiskunud. See oli kohe külmunud ja ripnes nüüd sõrme jagu 
allpool silmakoobast nagu imelik optikariist. Pupill vaatas meile 
nii erksalt otsa, nagu oleks mongol veel elus. Surnute silmad oman- 
dasid neljakümnekraadise külma juures erilise selguse. 


Küla oli troostitus olukorras. 

Jäime kogu ööks loomade juurde, kes olid tapatalgust pääsenud. 
Meie ruumis olid peale väikese vasika veel kanad ja umbes kümme 
rahulikult kudrutavat tuvi, kes ei teadnud inimeste hullumeelsusest 
midagi... 

Ärkamisel ootas meid veel üks sensatsioon. Sulailm! Sulas kõik 
jal! Mehed kahlasid läbi kahekümne sentimeetri sügavuse vee. 

Jalaväelane võitleb iga ilmaga. Alustasime marssi vaenlase 
suunas läbi laipade, mis triivisid tänavatel nagu lahtipääsenud paadid. 

Vene sula saabub ebatavaliselt kiiresti. 

Veebruari algul 1942 oli veel nelikümmend kaks kraadi alla nulli. 
Neli päeva hiljem olid teed muutunud kolmekümne sentimeetri süga- 
vusteks jõgedeks. 

Ronisime vaevaga ühele laipadega kaetud künkale, kust tee viis itta. 
Meil olid kaasas külast leitud reed, mida vedasid mõned setukad, kes 
olid lumistel väljadel ringi ekselnud. Meil polnud ei rakmeid ega ohje, 
nii olime hobused ette rakendanud punase telefonijuhtme abil, mis 
pidevalt katkes ja mida me väsimatult jätkasime. 

Sõitsime mööda venelaste reest, mille hobused ja juhi oli maha 
niitnud sama mürsutabamus. Sõdur, jässakas pähklipruun mongol, 
lamas kangena ja pärani silmadega teel. Tema kõrval seisis suur 
korvpudel kahekümne liitri tomatimahlaga. Hobused olid surnud, mon- 
gol oli surnud, aga pudel oli terve. 

Künkalt alla laskunud, sattusime üleujutatud alale. Põllud sulasid 
üles ja vesi voolas tuhandete niredena teele. Kuid kiilasjää jäi ja vesi 
tõusis üha kõrgemale. Marssisime läbi nende jääkülmade jõgede põl- 
vini vees. 

Ööbimiseks peatusime ühe külakese juures. See koosnes ainult 
kahest majast. Mõlema izba ainsas ruumis surusid kaheksakümmend 
horvaadi vabatahtlikku end seistes üksteise vastu. 

Oli võimatu veel kedagi nendesse kahte küülikukuuti majutada. 
Mõlemad väikesed sealaudad olid samuti pungil täis külmast kangeid 
sõdureid, kel polnud enda kuivatamiseks mingit võimalust. 

Nii ei jäänud meil muud üle, kui ronida üles heinalakka, mis asus 
lae ja katuse vahel. Harja kohalt oli see meetrikõrgune.Tuli väga 
ettevaatlikult ronida ühe tala juurest teise juurde, et läbi õhukese, savi 
ja õlgede segust tehtud lae mitte horvaatidele kaela sadada. Üle saja 
mehe pressisid end tihedalt kokku. Olukord oli piinarikas. Meie jalad 
olid kangestunud rasketes, veel jäävett täis saabastes. Hommikust saati 
polnud me söönud midagi muud kui tüki vana sõdurileiba. Ja sedagi 


mitte kõik! Paljudel polnud isegi leivakoorukest. 


Kell üheksa õhtul vilkus redelil taskulamp. 
"Äratus! Valmis olla!" Läks jälle lahti! Keset ööd vett täis teedele! 


Taeva all, mis oli nii must, et ei näinud sõrmegi suhu pista! 

Me pidime põgenevale vaenlasele kannule jäämaja veel enne koitu 
ida pool ühe suure kolhoosi hõivama. 

Keegi ei suutnud oma naabrit ära tunda. Pimedast peast sumpasime 
läbi vee. 

Kuid kõige hullem oli kiilasjää. Vee all peitus ohtlik liuväli. Alatasa 
libastus keegi. Minugi kord jõudis kätte ja ma kukkusin oma kuuli- 
pildujaga ninali. Siis libisesin kontsadel, kukkusin selili ja rüüpasin 
tänavalt õige palju vett. Saime läbimärjaks. Rassisime läbi vee ja sel- 
lise pimeduse, et ületasime kahekümne viie meetri laiuse Samara, mille 
jää oli veega kaetud, ilma et ükski sõdur oleks märganud, et ta oli üle 
jõe läinud. Kella kahe paiku öösel jõudsime kolhoosi juurde. Tosin 
kärvanud hobust lamas sulalurne hangedes. Peale kolme väikese 


sõnnikut täis lauda ei leidunud ühtki elamiskõlbulikku ulualust. 


Pressisime end umbes neljakümne mehe kaupa nendesse lautadesse. 
Vanajahukirstu tükkidest tegime tule. Kui leegid lõid lõkkele, seadsin 
ahjuroobi abil oma aluspüksid ja särgi tulepaistele. Minu tavalise koh- 
makuse tõttu võttis pesu kohe tuld ja valgustas kenasti lauta! Nii tuli 
mul kuni talvise pealetungi lõpuni edasi võidelda vaid vormikuues ja 
vanades ärakantud pükstes. 

Sõnnikuhais oli meie ainuke toit kuni järgmise õhtuni. Kolhoos oli 
troostitu. Kui ma laskusin kallakut mööda Samara poole, uskusin sula- 
vas lumes nägevat üht keha. Ronisin alla ja leidsin õudusega noore 
sakslase, kellel olid mõlemad jalad põlvest saati maha saetud... Õnnetu 
sakslane kuulus luurerühma, kes oli kahe päeva eest kaduma läinud. 
Oli näha, et ta oli end noore inimese meeleheitliku tahtega veel 
viisteist meetrit edasi lohistanud... 

Pakane tuli tagasi niisama kiiresti, nagu oli tulnud sula. Ühe ööga 
laskus temperatuur kahekümne kraadini alla nulli. Järgmisel päeval oli 
Samara jälle jääga kaetud. Piki orgu viiv tee oli muutunud jubedaks 
liuväljaks ja kõik kahe päeva eest vees ulpinud venelaste laibad olid 
kohapeal kinni külmunud. Jääst ulatusid välja siin käsi, seal saabas ja 
veidi edasi pea. 

Kui jää oli küllalt tugev, jätkasime oma marssi. 

Vene lennukid külvasid meid üle kuulpildujavalangutega. 

Kahe kilomeetri järel jõudsime Samara äärde. Jõest üleminek kul- 
ges aeglaselt. Sel silmapilgul ründas meid herilaste tigedusega Vene 
lennukite eskadrill. 


Nad laskusid pikeerides, pöördusid ära ja tulid jälle. Koos paari 

kaaslasega tormasime raske laskemoonaauto juurde, mis oli keset teed 
seismajäänud ja oli sel moel sihmärgiks, mis võis iga hetk õhku len- 
nata. Tõukasime kõigest jõust, et teda paigast saadaja künkanõlva 
varju toimetada. Jälle tormasid lennukid meie peale. Auto kõikus ja 
haaras mu kaasa. Siis ei näinud ma enam midagi. Poole tunni pärast 
tulin meelemärkusele ühes izbas. Silmade ees ujusid nagu lillad 
orhideed. 

Mu vasak jalg oli kahest kohast murdunud. 

Sain aru, et mind taheti saata haiglasse. Siis ärkasin ma täielikult. 
Sanitaridel, kes mind olid siia toonud, oli hobune ja kitsas regi. Lasin 
end sellele asetada ja kihutasin hobusega üle jääst paistvate surnu- 
kehade ida poole. 

Tund hiljem olin oma kamraadide juures. Lamades kolme laua laiusel 
reepõhjal jõudsin koos nendega Novo-Andrejevkasse. Meid jälitasid 
ikka veel Vene lendurid. Meil oli üks surnu ja palju haavatuid. Õhtul 


asus leegion "Wallonie" külas öökorterisse. 


Pidime edasi minema. 

Mu jalg nägi välja nagu musta vasika pea. Üks mu seltsimeestest 
oli leidnud lumest tohutu viltsaapa, mille tankistid tõmbavad tavaliste 
jalatsite peale. See oli just vasaku jala saabas. Mu jalg pisteti sellesse 
ja see tundis end seal väga hästi. Oma väikesel reel asusin koos kom- 
paniiga teele. 

Kolmandat korda pidime ületama Samara jää. Vene lennukid olid 
meile juba jahti alustanud. Kui me parajasti ületasime kinnikülmunud 
jõge, külvasid nad meid üle pardarelvade ägeda tulega ja heitsid siis 
kolm pommi. Kuid pommid olid heidetud nii väikesest kõrgusest, et 
neil polnud aega vertikaalselt kukkuda ja nii libisesid nad nagu kolm 
suurt halli koera meie vahelt läbi. 

Kaldast üles ronides kaotasime mõned mehed. 

Pidime hõivama kõrgustiku, mis valitses oru üle. See moodustas 
terve piirkonna veelahkme. Kellele kuulus see kõrgendik, sellele kuu- 
lus Samara alamjooks. Saabusime sinna 17. veebruaril enne kella üht- 
teist hommikul. 

Küla hütid seisid piklike jäätunud tiikide ääres. Kui me nendest üle 
läksime, avasid venelased metsiku suurtükitule. 

Üksus jõudis veel joosta hüttideni ja kuidagiviisi varjuda. Oma ree 
põhjal lamades ja võimetuna tegema ühtegi sammu, kuulsin, kuidas 


mürsukillud plaksatasid küljelaudadese. Üks õieli kätega jooksev 

horvaat Janges mulle peale; silmade asemel olid tal õudsed rusika- 
suurused augud. 

Selliselt toimus siis meie sissemarss Gromovaja Balka külla, mil- 
lele oli määratud meie leegionäridele saatuslikuks saada. 

Gromovaja Balkas puudus pidev rinne nagu mujalgi. Vasakul meist 
oli seitse kilomeetrit tühja maad. Paremal poo! kolme kilomeetri kau- 
gusel paiknesid SS-üksused, kes olid asunud positsioonile ühes väikeses 
külas. 

Venelaste peajõud paiknesid mõni kilomeeter edasi ida pool, aga 
nende eelpostid asusid päris meie lähedal heinakuhjades, mis seisid 
stepis nagu väikesed valged künkad. 

Kuna Gromovaja Balka küla asetses madalas lohus, olime oma 
positsioonid paigutanud kõrgendikele. Pinnas oli kõva kui graniit, nii 
et me ei sanud kaevuda, vaid pidime oma positsioonid sisse seadma 
kirvega lahtiraiutud lumeplokkide taha. 

Tahapoole, hüttide juurde, olime rajanud abipositsioonid. Meie 
vabatahtlikud olid eelistanud kaevata need sõnnikusse, mida oli 
kergem lahti raiuda kui pinnast. See asjaolu tõi meile ootamatut 
tröösti, sest meie sõdurid leidsid sel moel kaks kasti suurepärast prant- 
suse konjakit, mille kunagi kiirustades olid peitnud venelased või 
sakslased. 


See oli troost, mida meil võis vaja minna. 

Igale kompaniile oli peavarjuks kaks või kolm hütti. Peaaegu kõik 
aknaklaasid olid meie saabumisel purunenud. Vastavalt oma kombele 
olid bolševikud kõik loomad tapnud. Korjused lamasid majalävel või 
majas sees. Üks hobune oli surmahüppel rippuma jäänud meie ühe 
akna avasse, täites selle peaaegu täiesti. Kaks surnud hobust lamasid 
laudas. 

Kuna vaenlane tülitas meid päeval ja öösel, asus pool meie üksu- 
sest pidevalt lumest ehitatud positsioonidel. Külma tõttu vahetati kom- 
paniid iga kahe tunni järel välja. 

Meie mehed ei saanud nende kümne päeva jooksul kordagi üle 
pooleteise tunni järjest magada. Veerand tundi enne positsioonile 
minekut tuli nad äratada ja tagasi tulles kaotasid nad jälle veerand 
tundi, enne kui nad pikali said. Ja kui tõesti üle poole meestest oleksid 
saanud korraga puhata, oleks olnud võimatu mahutada neid tillu- 
keste savihüttide ainukesse ruumi. Isegi need kakskümmend viis 


meest, kes tulid kõrgendikult alla oma kahetunniseks puhkepausiks, 

ei saanud end põrandal välja sirutada. Nad pidid kas istuma või külili 
kägarasse tõmbuma. Aknaavadest, mida me ei sanud tihedalt sulgeda, 
tungis sisse külm. 

Mina ise oma murtud jalaga sain lamada vaid seina külge meetri 
kõrgusele põrandast kinnitatud lauajupil. Sellelt kanaõrreltjälgisin 
läbikülmunult ja jõuetult päeval ning öösel oma õnnetute kaaslaste 
ülesäratamist ja tagasipöördumist. 

Toitlustamine oli äärmiselt vilets. Regedel kulus meie juurde 
jõudmiseks nelikümmend kuni viiskümmend tundi. Kui nad tulid 
päevasel ajal, jälitasid vaenlase suurtükid kindlalt viimastel kilo- 
meetritel tee valgel taustal selgesti paistvaid musti laike. Kui nad aga 
üritasid tulla öösel, eksisid nad stepis ära ja sattusid Vene vahipostide 
kätte. 

Saime toitu just nii palju, et mitte ümber kukkuda: leiba, mida me 
tükeldasime tääkide abil, ja külmutatud lihakonserve, mis olid sõidu 
ajal veel kord põhjalikult läbi külmunud. 

Puudulik uni tegi meie mehed küpseks. Külm väsitab kohutavalt ja 
nõuab organismi pidevat valmisolekut. Meie kompaniid pidid viibima 
kaksteist tundi ööpäevast jääaukudes, kusjuures liikumisruumi oli vaid 
meetrijagu. Mehed seisid jääl. Nõjatudes toetusid nad vastu jääd.Tem- 
peratuur püsis kakskümmend kuni kakskümmend viis kraadi alla nulli. 
Lühikeste puhkepauside jooksul izbas ei saanud nad end üles soojen- 
dada ega jõudu koguda — seal oli pea niisama külm kui väljas. Nad ei 
saanud end põrandal välja sirutada ega leidnud hingeliselt rahu. Sest 
kogu aeg langesid hüttidele mürsud ja rebisid seintesse auke. 

Paari päevajooksul tulistas Vene suurtükivägi meie pihta tuhandeid 
mürske. Osa izbasid põles maha.Teised, mis said tabamuse katuse pihta, 
puistasid oma õled laiali kahekümne meetrises ringis. Paljud meie 
mehed said pihta. 

Üks meie raskekuulipilduja sai täistabamuse ja lendas koos kuuli- 
pilduriga nelja meetri kõrgusele õhku. Laskur kukkus tervena maha, 
kuulipilduja käepide ikka veel peos, aga kaks ülejäänud meeskonna- 
liiget rebiti tükkideks. 

Üks mürsk lendas sisse läbi izba akna, kus viibisid umbes kümme 
meie kaaslast. Vaatepilt oli nagu tapamajas. Kui surnud ja haavatud 
olid välja toodud, selgus, et üks mees puudub. Järgmisel päeval leiti 
pudruna seinale kleepunult liha-ja kondijäänuseid. See oli kõik, mis 


oli meie kaaslastest järele jäänud. Mürsk oli teda tabanud otse rinda. 

Meie telefoniliinid olid pidevalt korrast ära. 

Neli meest, kes pidid hoolt kandma sideliinide eest kompaniide ja 
komandopunkti ning pataljoni ja diviisi vahel, said pealetungi algusest 
peale kohutavat vatti. Meie edasimarsi ajal pidid nad igal ööl nelja- 
kümnekraadises pakases või sulaveeojadec paigaldama kilomeetrite 
kaupa telefonikaablit. Nad tulid stepist tagasi raskete külmetushaavan- 
ditega kätel, põskedel, ninal ja kõrvadel. 

Gromovaja Balkas roomasid nad kümme ööd ja päeva üle lume ja 
jää suurtükitule all piki oma neetud telefoniliine, mis katkesid tunni 
jooksul kolm või neli korda. 

Aga side pidi säilima. Kaablid olid pataljoni elusooned. Nende eest 
said surma paljud meie vapratest sidemeestest. 

Nende hulgas oli üks valgete juustega vana mees, kes oli kõigile 
sõduri kohusetundlikkuse eeskujuks. Ka tema sai pihta. Tal oli veel 
jõudu võtta taskust väike piibel ja lugeda paar rida ühest psalmist, enne 
kui ta suri... 


Selles äärmises viletsuses jälitasid meid veel teised, vähem märga- 
tavad hädad. 

Enamik meist olid kaetud imeliku lööbega, mida idasõdurid kut- 
susid "vene lööbeks". Lööbest põhjustatud vaevad olid tõesti selle maa 
needus. 

Algas see hirmsa sügelusega jalalabadel ja säärtel. Ennast mitte krat- 
sida oli võimatu. Pärast kratsimist ei lasknud aga komplikatsioonid end 
kaua oodata. Tekkisid sinakad haavandid, mis olid nii valusad, nagu 
oleks neile pipart või soola puistatud. Nad veritsesid ja mädanesid. See 
oli kole vaatepilt. Ei oleks tohtinud end kratsida, aga närvid ei pidanud 
sügelemisele vastu. Kui päeval oli veel võimalik endast võitu saada, 
siis öösel magades läksid käed iseenesest jalgade ja säärte juurde ning 
küüned tungisid neisse põletavalt kipitavatesse haavadesse, nii et veri 
taga. Pidime magama saabastes, et ennast mitte kratsida. 


Tuhanded ja kümned tuhanded sõdurid tuli rindelt ära saata, nii 
tõsised olid mädased haavandid. Gromovaja Balkas ulatusid need mõnel 
kuni luuni välja. Vähemalt kolmveerand üksuse meestest mähkis oma 
veritsevate - säärte ümber jõledad räbalad. Aga vaatamata nendele 
sidemetele kratsiti päeval ja öösel sinkjaspunaseid haavandeid, mida 
soovitasid salapärased happed. 

Meid õgisid sajad täid. 


Terve vastupealetungi jooksul Donbassis ei saanud me pesu vahe- 

tada. Kõigis armetutes hüttides olid enne meid asunud söödikuid täis 
mongolid, tatarlased ja siberlased. Nelja- kuni viiekümne mustuses 
kükitava mehe kooselu oli meid kõiki andnud ringironivate ablaste ja 
halastamatatute söödikute meelevalda. 

Paljudel oli jõud otsakorral ja nad ei raatsinud ohverdada tundigi 
oma napist uneajast, et pidada tagajärjetut täijahti. Kui püütigi kinni 
oma täid, siis keegi naabritest jättis enda omad ikka ellu. Ja äratuse 
ajaks oli pool naabri täivarudest üle kolinud. Kuidas olekski olnud 
võimalik teha üldine desinsektsioon sellele kokkupressitud sõdu- 
ritehunnikule, kes ei saanud end isegi välja sirutada ja liigutada. 
Meil pruukis vaid käega haarata kaenla alt või kubemest ja pihk oli 
täis vastikuid täisid. 

Täisid oli mitut liiki — väikesed vilkad ja valkjad, pika ogaja 
kerega ning ümmargused, kelle punane kõht oli nööpnõelapea suurune. 
Nende värvus uhtis imestusväärselt riietuse värviga. 

Kõige rohkem meeldisid täidele haavad. Nad ronisid sidemete alla. 
Minu sidemes jalg kubises neist pidevalt. Ei jäänud muud üle kui 
käega lüüa ja ennast kokkupigistatud hammastega elusast peast õgida 
lasta. 


Iga päevaga muutusid venelased üha agressiivsemaks. 

Juba nädal aega ei saanud me peaaegu üldse magada. Isegi kui 
mehed tulid kaheks tunniks izbasse tagasi, oli suurtükituli nii äge, et 
kõik viskusid põrandale ja ootasid iga silmapilk mürsutabamust. 

Polnud ei keldreid ega varjendeid. 

Alates 25. veebruarist tulid pimeduse saabumisel Vene tankid. Nad 
liginesid paarisaja meetri kaugusele, tulistasid paar kordaja kadusid 
siis pimedusse. 

Meie luurerühmadel oli veriseid käsitsi võitlusi Vene eelpostidega 
heinakuhjades. 

Vene üksused tegutsesid ebatavaliselt lihtsa plaani kohaselt. Nad 
hävitasid takistused üksteise järel. Kõigepealt olid nad kõigi jõudu- 
dega rünnanud SS-üksuste poolt hõivatud küla, mis asus meie tugi- 
punktist kolm kilomeetrit kagu pool. Kui see vastupanupunkt oleks 
kõrvaldatud, oleksime Samara poolset kõrgendiku külge jäänud 
kaitsma üksnes meie, jõeni tahtsid venelased aga tingimata jõuda. 

SS-üksuses oli umbes kakssada meest. Need olid tõelised uljaspead. 
Meie sidemehed, kes pidasid ühendust nende komandopunktiga, ei jõud- 
nud nende külmaverelisust kuidagi ära imestada. Venelased olid nen- 

dest kolmekümne meetri kaugusel ja tulistasid igast küljest. Ühel päeval 
pidid sakslased tagasi lööma kakskümmend korda tugevama vaenlase 
kümme rünnakut. Rahu kaotamata asusid nad kaitsesse ja mängisid 
igal vabal minutil kaarte. 

Kuid nädala pärast oli neil vaid üks umbes saja meetri laiune läbi- 
pääs läände. Kolm neljandikku nendest vapratest meestest oli langenud. 

28. veebruaril 1942 kell viis hommikul tungis viiekümnele ellu- 
jäänule peale paar tuhat punast. Metsik veresaun kestis tund aega. Vaid 
mõned sakslased pääsesid eluga. Me nägime neid läbi lume meie suu- 
nas jooksmas, venelased tihedalt kannul. 

Nad tulid, et meie õnnetust kaasa teha. Langenud polnud üksnes 
nende küla, sest venelaste peajõud, mis olid eelmisel päeval koon- 
datud ida poole Gromovaja Balkat, tulid samal ajal pealetungile ka 
meie vastu. 

Hommikul kell kuus ründasid meid kaks polku nelja tuhande mehe 
ja neljateistkümne tankiga. 

Meid oli vaevalt viissada. 

Ja meil polnud ühtki tanki. 

Terve öö oli meie pataljon lahinguvalmis. Meie luurerühmad olid 
kindlaks teinud vaenlase üksuste elava liikumise. Tundsime, et kohe 
tuleb kokkupõrge. 

Naaberküla langemise tagajärjel olime stepis viieteistkümne kilo- 
meetri raadiuses üksinda. Venelased võisid niisiis oma lüüasaamise, 
kui nad neljateistkümne päeva eest olid orust minema kihutatud, jälle 
heaks teha ja teist korda edasi tungida. 

Igatahes rakendasid nad lõpliku edu saavutamiseks kogujõu. Nende 
suurtükivägi külvas meid mürskudega üle ja jälgis iga meie liikumist 
Gromovaja Baikas, mille nad olid juba täielikult purustanud. 

Meie mehed nägid välja kui kummitused. 

Keskööl oli esimene häire. Kell kuus hommikul paiskas uus häire 
meie kompanii lahingupositsioonidele. Samal momendil langes kõik- 


jale mürsurahe. 


Mina lamasin oma laudadel izbas, nelikümmend meetrit tagapool 
meie lumeplokkidest positsioone, näoga ida poole. Kuulatasin hirmunult 
võitluskära. Korraga hakkas katus pragisema. Õlgkatus oli leekides. 
Hüppasin üles ja komberdasin aknani. Arvutu hulk venelasi ründas 
tihedais ahelikes. 


Algul arvasin, et need on horvaadi vabatahtlikud, sest neil olid 

samasugused kannikesesinised mantlid. Kõikjal nende ümber lõid mür- 
sud maasse. Meile appi tulnud Saksa suurtükid tulistasid otsesihtimisega 
neid tuhandeid ründajaid. 

Nad olid väljunud ühest jäärakust ja tungisid nüüd, minnes ümber 
meie positsioonide, külakeskuse poole. Nad liikusid nii rahulikult, nagu 
oleksid nad õppustel. Nad hargnesid alles siis, kui olid jõudnud umbes 
saja meetri kaugusele minu izbast, mis oli äärmine küla kirdeservas. 
Alles siis märkasin neljateist Vene tanki, mis roomasid otsejoones 
edasi. 

Kui vaenlane oli meie kompaniist ümbert mööda läinud, tõmbus 
see tagasi teise hütini. 

Ma ei võinud kaotada enam minutitki. Minu jalaluud pidid ju lõp- 
peks kahe nädalaga paranenud olema. Kiskusin lahase jalalt maha ja 
komberdasin püssile toetudes üle lageda maa oma kaaslaste vahel. 

Olin oma vigastuse unustanud, võtsin jälle sisse koha kuulipilduja 
tagaja saatsin venelaste poole pikki leekkuulide valanguid. Lamasime 
kümnekesi kakskümmend meetrit eespool teist maja. Olin enda sisse 
seadnud kahe hobusekorjuse vahele, mis olid kivikõvad ja millesse 
tungides kuulid tekitasid imelikku häält. 

Vaenlane oli hargnenud idast kirdesse küla kahe hütirea vastas.Ta 
ründas korraga meid ja tiigi teisel kaldal asuvaid majasid kaitsvaid teise 
kompanii mehi. 

Need olid vaenlase kinnipidamiseks saatnud korda imetegusid. 
Kuid nende eelpostid ei suutnud laviinile vastu panna. Nad lasid 
end, nagu nende suurepärased komandöridki, kohapeal maha nottida, 
et rünnakut aeglustada. Nii jõudsid venelased ja asiaadid esimeste 
majadeni kirdes. Vastastikune tapatalgu jätkus kohutavas käsitsivõit- 
luses. 

Kõlas üks meie vanu laule. Sõja selles järgus olid meie üksusel veel 
teise ajastu tavad ja sõdurid laulsid relvi laadides. Teise kompanii 
ellujäänud läksid vasturünnakule ja tegid venelastele säru. Nende 
kompaniikomandör, tööstur Brüsselist, oli kuulipildujaga ette tungi- 
nud. Tema kompanii ilmus välja majade lõpus ja jõudis kuni meie 
vanade lumeplokkidest positsioonideni. Kuid igal mehel oli tege- 
mist terve karja venelastega. Vene tankid muljusid lahingupositsioo- 
nid puruks. Ülemleitnant ei lasknud oma kuulipildujast lahti.Ta tulis- 
tas, kuni venelased olid sellest vaid mõne sammu kaugusel. Siis tabas 
teda kuul rinda ja surres langes ta pea kuulipildujale... 


Punased vallutasid esimesed hütid kirdes tagasi. Me nägime, kui- 

das Vene tankid sõitsid üle meie haavatute, lömastades neid oma 
roomikutega. 


Meie olukord polnud parem. 

Bolševike käes olid nüüd meie esimese izba suitsevad jäänused 
ja nad väljusid naabermajadest. Kirdest külvasid nad meid üle ägeda 
kuulipildujatulega. Nende ja meie vahel asuv kuur sai tabamuse. 

Katusekivid lendasid kui mängukaardid. 

Mehi tabasid lõhkekuulid, mis rebisid kohutavaid auke. Üks mu 
kaaslane kukkus mulle peale, tema peast oli veel järel vaid õudne 
ümmargune moodustis. Silmad, nina, põsed ja suu oli plahvatus ära 
rebinud. Punased ei olnud mitte ainult meie ees. Nad olid hõivanud 
majad meie vasakul tiival ja ka meie vanad lumest positsioonid idas 
asuval kõrgendikul. 

Sealt tungisid nad külla sisse. 

Meie mehed hoidsid visalt oma positsioone ja võitlesid väikeste 
rühmadena, keda ei olnud kerge põgenema lüüa. 

Tulistasime põhiliselt püssidest, hoidsime laskemoona kokku ja 
tabasime iga lasuga. Vaenlane tungis peale eesli jonnakusega. Rün- 
dava vaenlase selja taga oli tõusnud lumeväljade kohale kuldne päike. 
Seetõttu olid venelased lumest positsioonidel muutunud päris musta- 
deks märklaudadeks. Iga peanupp, mis kerkis kas või sekundiks meie 
endiste positsioonide lumeplokkide kohale, sai kuuli. 

Aga ka meie kaotused olid suured. 

Tunni pärast olin mina oma väikesest rühmast ainukesena järel, 
lamasin ikka kahe külmunud hobusekorjuse vahel, mis olid osutunud 
tõeliseks kuulipüüdjaks. Kõikjal vingusid kuulid. Üks kuul oli püssi- 
kabasse mu näojuures puurinud sõrmepikkuse vao. Vasakult olid vene- 
lased minust juba mööda läinud. Vähemalt kolmkümmend punast 
lamas kümne meetri kaugusel minu ees. Sel momendil tõmmati mind 
mu tervet jalga pidi tahapoole. Üks kapral meie rühmast oli minu 
kadumist märganud, minu juurde roomanud ja lohistas mind nüüd nagu 
kelku tahapoole. 

Pärast kahtkümmet meetrit sellist ootamatut gümnastikat olin 
savihüti ukseavas, mille kaudu meie kompanii jäänused end kaitsesid. 
Minu vapral päästjal oli vähem õnne kui mul endal. Käsigranaadi 
killud purustasid tal labajalad; ta suri kohutavates piinades. 

Kell oli üheksa hommikul. Vene tankid, mis olid läbi murdnud meist 


loodes, olid nüüd mõnesaja meetri kaugusel meie taga. Nad pidasid 

kohutavat inimjahti, sõitsid ümber hüttide ja lõbustasid end sellega, 
et lömastasid meie kaaslasi — elavaid, haavatuid, surnuid. Meile oli 
täiesti selge, et need koletised piiravad ümber ja lömastavad ka 
meid, seda enam, et venelased ründasid nüüd, pärast külas asuvate 
SS-laste viimaste vastupanupesade hävitamist, ka kagulõigus. 

Lamasime marutule all. Jääkillud pudenesid meie ümber sadade 
väikeste lilleõitena. Igaüks varjus, nagu sai, ree või aknalaua taha. 

Üks eelmise maailmasõja rindesõdur võitles eriti vihase otsusta- 
vusega. Kui ta sai tabamuse kuklasse, vajus ta kokku ja hüüdis: "Elage 
hästi, kamraadid!" Arvasime, et ta on surnud. Natukese aja pärast 
ajas ta end agajälle püsti: "Pagana pihta, ma polegi ju surnud!" Vana 
sõjamees pöördus ellu tagasi! Ta elas, hoolimata kuulist peas! Ta suutis 
vedada end sidumispunktini.Tänu oma õnnetähele pääses ta eluga. 

Kõik läheb mööda. Üks Vene tank oli otsustanud meile lõpu peale 
teha, pöördus meie poole ja roomas üle tiigijää otsejoones meie hüti 
suunas. 

Tank pööras oma kahurit. Jõudsime veel parajasti izba põrandale 
viskuda. Kolm mürsku purustasid maja esikülje. Lamasime maetuna 
müürijäänuste alla. Katus leegitses. Mehed olid üleni verised. Ühel neist 
oli vasak käsi purustatud. 

Õnneks oli üks kolmest märsust rebinud maja tagaseina meetri kõr- 
gusele põrandast augu. Läbi selle augu saime haavatud välja tõsta ja 
siis ise järele ronida. 

Järgmisest majast lahutas meid kolmkümmend meetrit. Ühe hooga 
selleni joosta tähendas kindlat surma. Püüdsime vaenlast sihtimise 
juures segada, jooksime kõige rohkem viis meetrit, viskusime maha, 
siis jälle neli või viis meetritja nii edasi. Lõpuks otsis vaenlane endale 
vähemliikuva sihtmärgi. 

Üks meie noortest sõduritest otsis varju ühe surnukeha taga. Oma 
erutuses ei vaadanud ta seda algul lähemalt. Siis nägi ta äkki päris oma 
silmade ees surnu tardunud sinakashalle silmi. See oli tema isa, tubli 
rätsep Brüsselist. 

Asusime positsioonile naabermajas. Aga ka see süttis meie kohal 
põlema. Varjusime maja sissepääsu ees jäätunud lumehunniku taha, 
mis oli külmunud uriinist täiesti kollane. 

Tankid tegid meil olukorra raskeks. Sajad venelased tulistasid 
meid väga lähedalt. Selja taga langes õlgkatus tulesammast üles paisates 
sisse. 


Tankid olid pöörde lõpetanud. Iga padrun oli tähtis ja seetõttu 

tulistasime vaid püssidest. Lõpp tuli ikka lähemale. Meie kompa- 
niiülem pani oma käe minu omale ja ütles mulle lihtsalt: "Kui teie 
langete, ei ela ka mina kauen...". Kuid ei temale ega meile ei olnud 
määratud langeda. Me ei saanud õieti aru, mis nüüd toimus. Meie 
peade kohal hakkas mulisema. Tankid süttisid, izbad lendasid õhku. 
Venelasi langes karjade kaupa. 

Need olid Saksa pikeerivad pommituslennukid — stukad. 

Nad tabasid suure täpsusega Vene tanke ja hävitasid hulga ründa- 
jaid, kes lamasid harjumust mööda tihedalt üksteise kõrval. Vaenlase 
tankid kiirustasid tagasi, et hävingust pääseda. Nende järel jooksis 
jalavägi. 

Meie pataljonikomanäör saatis kohe viimased allesjäänud jõud vas- 
turünnakule. Nad tormasid meist mööda. Keskpäevaks oli leegion 
"Wallonie" Gromovaja Balka täielikult tagasi vallutanud ja hõivanud 
isegi esimesed majad mõlemal pool tiiki. Kõikjal lamasid venelased. 
Kogusime kokku arvukad vangilangenud — mongolid, kirgiisid ja 
siberlased —, kes olid täiesti rabatud sellest, et neist tormati iile sellise 
hooga. Lakkamatult kordasid nad oma väikesi kollaseid silmi pilu- 
tades: "Belgiski,karoš! Belgiski, karoš!" 

Saksa stukad, mis olid meile kui kõigekõrgema poolt saadetuna appi 
tulnud, lendasid tagasi. Venelased kogusid end uuesti ja nende tankid 
hakkasid jälle liikuma. Kogu mäng hakkas otsast peale. 

Tankide vastu olime võimetud. Sel ajal polnud veel tankirusikaid. 
Tankitõrjekahureid meil polnud. Meil polnud isegi miine. 

Selle võimatu lahingu algusest peale oli 100. diviis, kellele me tak- 
tikaliselt allusime, lubanud meile abi saata. Gromovaja Balkasse oli 
teel tankikolonn. Kuid see oli kohanud Vene tanke ja pidas nendega 
stepis juba mitu tundi lahingut. Jalavägi oli seetõttu samuti toppama 
jäänud. 

Nii pidime kaitselahingu iga izba, iga küüni ja jääraku eest jälle 
üksinda endi peale võtma. Kella kolmeks päeval olime tagasi tõrju- 
tud kõige viimaste majade ja kirsipuude tukani küla edelaservas. Kui 
meid tõrjutakse välja ka nendelt viimastelt kaitsepositsioonidelt, siis 
oleme tasases, ühegi põõsata stepis, sügavas, kilomeetrite kaupa laiu- 
vas lumes. 

Seda tuli iga hinna eest vältida. Komandör kogus kokku kõigi oma 
kompaniide jäänused ja tormas, käsigranaat käes, esimesena vasturün- 
nakule. Kõik pataljonist, kellel olid veel jalad all, järgnesid talle, kaasa 


arvatud relvameister, kokad, sidemehed ja vooriülem. See oli metsik 

segadus. Võitlus käis isegi majades. Ukselt kihutati vaenlasele revolvri- 
kuul pähe. 

Vene tankid, millel oli laskemoon lõppenud, roomasid ringi, et meie 
mehi roomikute alla ajada. Aga need jooksid ühe hüti juurest teise 
juurde. Venelased jäid kurnatult kõhklema ja hakkasid tagasi tõm- 
buma. Kui lähivõitlus oli kõige ägedam, ilmusid lumes lääne poolt 
nähtavale Saksa jalaväe abiüksused. Nüüd muutus vaenlase põgene- 
mine üldiseks. Kolmandat korda vallutasime küla tagasi. 

Vene tankid jätkasid küll veel mõnda aega inimjahti, aga Saksa 
tankid, mis olid stepilahingu võidukalt lõpetanud, ilmusid kõrgendi- 
kule. Poole tunni pärast olid venelased, tankid ja jalavägi, kadunud 
sinisesse lumme kirde suunas. 

Saabus õhtu. 

Meie olime küla peremehed. 

Seitsesada surnud vaenlast lamas lumes, tiikide jääl ja majade 
varemetes. Kuid selles kaksteist tundi kestnud lahingus olime 
kaotanud surnute ja haavatutena kakssada viiskümmend kaaslast. 

Saksa tankid suundusid tunni aja pärast ühte teise ohustatud 
rindelõiku. Gromovaja Balka hüttidest olid järel vaid tuhahunnikud, 
millest tõusis viimast suitsu jääkülma õhtutaevasse. 

28. veebruaril 1942 olid Gromovaja Balka suitsevad jäänused meie 
käes. 

Tegelikult polnud aga võimalik meie positsiooni hoida. Küla oli 
purustatud. Eelkõige oli selle põhjuseks oru sügavus. Idas asuvatelt 
kõrgendikelt nägi vaenlane iga meie liigutust. 

Kümne päeva jooksul olime olnud pidevalt märklauaks. 

Olime hoidnud küla vaatamata nelja tuhande venelase ja nel- 
jJateistkümne tanki rünnakutele vaid seetõttu, et mängus oli meie rahva 
uhkus. Me kõik oleksime pigem surnud kui taganenud. Meie sõdurid 
tegutsesid palavast kodumaa-armastusest; nad esindasid oma maad ja 
selle eest olid pooled meie meestest ohverdanud oma elu või tervise. 
Ainult rahvuslik uhkus tegi võimalikuks need kolm vasturünnakut ja 
positsiooni lõpliku tagasivõtmise. 

Oleks olnud mõttetu alustada järgmisel päeval jälle samasugust 
võitlust. Oli mõistlik see nõgu maha jätta ja asuda kaitsepositsioonile 
lääne pool asuval kõrgendikul, mis valitses samuti nõgu. 

Seal ei olnud me enam kergesti tabatavaks sihtmärgiks. 

100. diviisi komandör andis meie pataljonile käsu pimeduse kaitse 
all asuda positsioonile sellel kõrgendikul. Meie eelpostid tõmmati 

tagasi alles viimasel minutil. Venelased ei märganud midagi. Hom- 
mikuhämaruses külvasid nad Gromovaja Balka varemed üle põrguliku 
tulega. Siis järgnes nende rünnak tühjale kohale. 

Nüüd sai meie suurtükivägi nende elu oru põhjas nii võimatuks teha, 
et ka nemad ei suutnud seda hoida. Kandnud raskeid kaotusi, tõmbusid 
nad paarsada meetrit tagasi, idapoolsele kõrgendikule. 

Nägime ja tulistasime üksteist nüüd kõrgendikult kõrgendikule. 
Küla muutus eikellegimaaks, kus majade varemetest paistsid valge lume 
taustal vaid mõned mustad korstnajalad. 

Ka meie uued positsioonid, mis olid rajatud stepis kolmeküm- 
nekraadise külmaga, asusid lumes ja jääs. 

Saksa rasketankid olid mürisedes kohale jõudnud ja andsid tuld. 
Laiad ja rasked nagu keskaegsed bastionid, tulistasid nad kõigendikku. 
Suurtükid olid asunud positsioonile ühes lääne pool asuvas orus. 

Meil polnud vähimatki peavarju, pisimatki tuld, olid ainult valged 
augud, kus kakssada talvevarustuseta ellujäänut seisid Vene vägede 
vastas. 

Mürsud lõhkesid kõikjal. Üks laskemoonaladu lendas õhku. Meie 
meeste hambad plagisesid nagu kastanjetid, nii sügavale oli neisse 
tunginud külm. Mõned näod olid täiesti rohelised, eelmisest ööst peale 
pures külm neid kahtsada kaitsetut meest. Järgnes veel üks öö, mis 
oli veel kibedam. Meie olukord oli lihtsalt jube. Oli raske ette kuju- 
tada, et sellise pakasega suutsid keset steppi elus püsida mehed, kes 
terve kuu kestnud lahingutest täielikult kurnatuna ja ilma liikumis- 
võimaluseta olid nüüd päeval ja öösel selle hullumeelse külma 
meelevallas. 

Meie pataljon oli tõotanud lõpuni vastu pidada. Ainult teadvuse 
kaotanud viidi tahapoole. Järgmisel hommikul oli leegion "Wallonie”" 
ikka veel positsioonil. Ei venelased ega pakane suutnud murda nende 
visadust. 


Et oma vaevu paremini taluda, võrdlesime neid meie saja viiekümne 
haavatu vaevadega, keda viidi regedel läbi stepi tagalasse. 

Gromovaja Balkas pidime ootama öö saabumist, et oma haavatud 
seltsimehi minema toimetada, sest paljud neist olid päevavalges vene- 
laste kuulipildujatules teist korda pihta sanud. Venelased tulistasid nimelt 
eriti sanitaarveokeid, mis olid pimestav valgel lumel mustana selgelt 
nähtavad. 


Meie reed ei läinud kaugemale kui Novo-Andrejevskisse, mis asus 

seitsme kilomeetri kaugusel meie positsioonide taga. Seal andsid nad 
oma verise koorma üle ja pöördusid kiiruga tagasi. 

Algul olime haavatutele kaasa andnud need vähesed tekid, mis pol- 
nud koos hüttidega ära põlenud. Siis pidid haavatud rahulduma kuiva 
heina või viimaste hüttide õlgedega. Õnnetud said jäises öös kõvasti 
raputada. Ainukeseks kaitseks külma vastu olid neil mõned räbalad ja 
natuke heina või õlgi. Nad kannatasid kohutavalt. 

Novo-Andrejevski sidumispunkti arstid ei osanud haavatuid 
enam kuhugi paigutada. Need lamasid kümnete kaupa hüttide paljal 
põrandal. Külas oli vaid esmaabipunkt. Seetõttu tuli haavatud 
kaupa edasi saata üle neljakümne kilomeetri kaugusel asuvasse 
Grišinosse. Vahepeal algas jälle lumetorm ja keerutas üles stepitäie 
lund. 

Regedel kulus Grišino välilaatsaretti sõiduks kaks kuni kolm 
päeva. Hädapärast seotud ja lahasesse pandud haavatud kannatasid 
selles pakases kohutavaid piinu, kuna killud ja kuulid polnud veel 
haavadest eemaldatud. 

Grišinos lamas tohutu hulk haavatuid. Viie nädala jooksul saabus 
neid sinna üksteist tuhat. Mõned meie raskelt haavatud pidid ootama 
viis päeva, enne kui eemaldati vahepeal mustaks ja raudkõvaks muu- 
tunud hädasidemed. Neil oli raskusi enda arusaadavaks tegemisega. 
Saksa keelt rääkisid vähesed. Nende hädas ei osanud keegi neile toeta- 
vat sõna öelda. Nii elasid nad väga raskelt üle kehalisi ja hingelisi 
piinu. 

Paljud lahkusid laatsaretist vaid selleks, et lõpetada oma kannatuste 
rada mõnel suurel sõja väes urn uai ai. Teraskiivri alla maaliti värvid must, 
kollane ja punane — isamaa värvid, mille eest nad olid kangelasliku 


vaprusega võidelnud ja kannatanud... 


Teise märtsi hommikuks 1942 oli leegioni "Wallonie" algsest 
koosseisust alles vaid kolmandik. Kahekümne kahest ohvitserist 
oli järel kaks; üks nendest sai närvišoki ja tuli mõne aja pärast taga- 
lasse saata. 

Saksa üksused olid teel, et meid välja vahetada. Pioneerid ehitasid 
maa-aluseid punkreid, et nad saaksid jätkata võitlust sellel tormist piit- 
sutatud kõrgendikul natuke paremates tingimustes kui meie. Vaata- 
mata sellele kaotas meid välja vahetanud pataljon ainuüksi märtsikuu 
jooksul sellel kõrgendikul külma läbi kolmandiku oma meestest. 


Väljavahetus toimus keskpäeval. 

Kõhnade ja karvastena, kuid täis uhkust asusid meie mehed teele. 
Tervel Donbassi rindel teati juba, millise vaprusega nad olid võidel- 
nud. 100. diviisi kindral oli neid autasustanud kolmkümne kolme 
Raudristiga. Sel ajal oli see ühe pataljoni kohta väga suur arv. Veel 
suurem austusavaldus oli, et see mainiti ära veermahti ametlikus 
teadaandes. 

Paiknesime rinde taga Blagodatšis. 

Lumeväljadelt olid kadunud valgetes keepides kasakad ja mongo- 
lid, kellest me kuu aega tagasi pealetungi ajal möödusime. 

Asusime jälle majades. Muidugi olid need vaesed ja armetud, kuid 
need olid majad! Meie vastas ei olnud enam pisikeste hiilgavate silma- 
dega asiaadid, kes astusid metsikusse lähivõitlusse nagu kassid... 

Aga me vaatasime enda ümber ja otsisime... Meie vaesed surnud 
kamraadid, meie unistuste vennad, olid meie ümberja ei lahkunud meie 
mõtetest... Me kõik olime kaotanud häid sõpru. Meie leegion oli ven- 
nalik, tihedalt seotud kaaslaskond. Nähes neid lünki, leinasid meie 


südamed... Me maitsesime kuulsust nagu jäist kibedat vilja. 


CAromovaja Balka lahing oli venelaste viimane suur pingutus 
Donetsi ääres talvel 1941/42. 

Meie leegion oli Blagodatšis reservis ja valmis, esimese ohu korral 
lahingusse minema. 

Kuid vaenlane ei ohustanud enam tõsiselt rinnet. 

Öösiti tärisesid kuulipildujad. Majade lävelt nägime stepi kohal 
leekkuulide jälgi. Aga venelased olid veebruari lõpus saanud selles 
rindelõigus surmahoobi. Nende talvepealetung oli peatatud. 

Nii ei jäänud muud üle, kui oodata kevadet. 

Blagodatš lamas veel lumehangedes. Aeg-ajalt külmetas kõvasti. 
Näis, et talv jääb püsima alatiseks. Juba kuus kuud ümbritses meid 
lumi. Lõpuks muutus valge lumi meile piinaks. Valge stepp, valged 
katused ja valge taevas meie kohal... 

Lahingud läbi elanud küla oli kohutavalt vaene. Magasime mõnel 
kokkupandud lauajupil või hüttide põrandal õlgedel. Kahvatute laste 
kisa ei andnud meile rahu. Inimesed elatusid paarist kartulist, 
mida söödi toorelt soolaga. Lehmad olid tapetud. Surnud hobused 
olid elanikud koos viiesaja vene sõduri laibaga visanud ühte 
suurde kivimurdu, millest paistsid nüüd välja inimkolbad ja hobuste 
kabjad. 

Izbad olid lausa täipesad. Meie omas leidus terveid pesakondi, 
mis olid pidevas liikumises. Söödikud olid nii hulgaliselt paljune- 
nud. 

Enamikul meist oli täitaud ehk volõõnia palavik, soopalaviku üks 
liike. See avaldus raskes roidumuses. Õhtuti oli meil palavikku kolm- 
kümmend üheksa kraadi, hommikuks aga langes temperatuur kuni 
kolmekümne viie ja poole kraadini. Me ei söönud peaaegu midagi ja 
nõrkus üha kasvas. Kõik käis silme ees ringi. Me ei suutnud välja 
minna ega töötada. 

Kriis kestis kergematel juhtudel kolm kuni neli nädalat, siis tõusti 
vaevaliselt voodist. Meie pilk sarananes armetu vana hobusekronu 


melanhoolse silmavaatega. 

Pärast esimest haigushoogu paraneti harva täiesti. Täipalavik 
kordus nagu malaaria aeg-ajalt uuesti. Selle siinsete paikade haiguse 
vastu ei leidunud arstidel muud kui aspiriini, maailma kõigi armeede 
ravimit. 


Püüdsime tagasi pöörduda normaalsete hügieenitavade juurde. Me 
konfiskeerisime pererahvalt puupakust välja raiutud leivaastja. 
Sulatasime selles kuupmeetri jagu lund. Siis istusime sellesse pisi- 
kesse koomilisse süvendisse. Esimese ägedama liigutuse juures 
lendasime koos astjaga uppi! 

Venelased ise ei pesnud keha terve talve jooksul. Nägu pesid nad 
omapärasel moel. Nad võtsid suu vett täis, purskasid neli või viis 
korda kätele ja hõõrusid siis märgade kätega nägu. Samal kombel 
pesid nad oma laste äranutetud nägusid. 

Täide tapmise istungid olid tõelised tseremooniad. 

Tuli naabrinaine. Ta kükitas põrandale ja vallandas oma patsid 
sõbranna põlvedele. See tegeles siis nendega paar tundi, kasutades 
suurt puust täikammi, et hävitada sadade kaupa söödikuid. Siis istus 
tema põrandale ja teine osutas talle rahuliku lobisemise saatel sama 
teene. 

Suvel toimusid need istungid rnajalävel. See oli võluv vaatepilt. 


Ühiselt tapeti vastastikku täisid. Väga sünnis kommunism. 


Kui meie kergelt haavatud olid tasapisi paranenud, täienes meie 
kompaniide koosseis jälle, kuigi vaid pooleni ettenähtust. 

Vastupealetungi ajal oli mind ülendatud kapraliks ja Gromovaja 
Balka lahingutes allohvitseriks. Kontrollisin kuulipildujate koost 
lahtivõtmist ja toitlustamist samasuguse hoolega, nagu oleksin juha- 
tanud viiekümne tuhande pooolehoidja poliitilist kokkutulekut. Ma 
armastasin sõdurielu, sest see oli sirgjooneline ja vaba igasugusest 
mondäänsest juhuslikkusest, auahnusest ning omakasupüüdlikkusest. 
Mitu kuud polnud ma enam saanud mingeid teateid poliitiliste diskus- 
sioonide kohta. Poliitilise kriisi vihast vahutav rivaalitsemine, solvu- 
misedja sündsusetus tülgastasid mind. Minu räpane izba meeldis mulle 
rohkem, kui ministrite paleed, minu ärakantud vormikuub rohkem, kui 
kodanliku keskpärasuse lämmatav mugavus. Vaatasin ausate silma- 
dega otsa ohvri läbi õilistatud sõduritele. See, et nad olid minusse 
kiindunud siiras idealismis, haaras mind sügavalt. Mina omakorda 


kinkisin neile kõik, mis mul südamelt anda oli. 

Meid külastasid sageli saksa sõdurid. Või läksime meie neile külla 
nende punkritesse.Tundide viisi diskuteerisime pärastsõjaprobleemide 
üle. 

Milleni ohvrid viivad?.. 

Piiriküsimused ja materiaalsed probleemid huvitasid meid vähem. 
Surm pidevalt silme ees, olime eriti selgelt tunnetanud vaimujõu täht- 
sust. Rinne pidas vastu seetõttu, et seal olid inimesed, millessegi usku- 
vad inimesed, kes seda usku endast välja kiirgasid, ise seejuures otsa 
jäädes. Võite ei saavutatud mitte ainult relvade, vaid ka vapruse abil. 

Sõjajärgsed probleemid on samalaadsed. 

Majanduslikest võitudest ei piisaks. Uuest poliitilisest korraldusest 
jääks vaheks. Põhinõudeks on suur kõlbeline lunastus. See peaks meid 
vabastama meie aja häbiplekist ja andma inimestele tagasi vaimustuse 
värskest tuuleõhust ja tingimatust ausast tööst. 

Rahvuslik revolutsioon — jah. Sotsiaalne revolutsioon — jah. 
Euroopa revolutsioon — jah. Kuid hingeline revolutsioon oli tuhat 
korda vajalikum, kui väline korraldus, väline õiglus ja vennalikkus 
sõnades. 

Kui inimkonnal on sõja tapatalgud ja vihkamine möödas, vajab ta 
eelkõige puhtaid südameid, kes usuvad oma ülesannetesse ja pühendu- 
vad täielikult sellele, millesse massid usuvad ja mille eest nad ennast 
ohverdavad. 

Meie vestlused läksid väga elavaks. Väike armetu lambike tõi näod 
teravalt esile. Need näod särasid. Me olime selle kannatuste talve toonud 
ohvriks oma unistuste puhastamisele. Mitte kunagi varem ei olnud me 
tunnetanud sellist jõudu, selgust ja rõõmu. 

Varem oli meie elu banaalne olelus, saastatud igapäevastest möön- 
dustest. Rinne oli meid õpetanud armastama loobumist. Me ei tundnud 
vaenu ega saagihimu. Me olime jagu saanud oma kehast, surmanud 
oma auahnuse ja võisime end puhastatult ohverdada. Ka surm ei hir- 
mutanud meid enam. 


Pikka aega sadas lund. 

Veel suurel neljapäeval langes taevast mitu tundi hiiglasuuri lume- 
helbeid. 

Kuid siis muutus ilm leebemaks. 

Jälgisime valget steppi, kus mustad päevalillevarred muutusid ikka 
pikemaks ja pikemaks. Künkad lösutasid lahkuva talve hallis valguses. 


Maapind tuli jälle nähtavale. 

Linnud askeldasid õlgkatustel. Päike paistis päevad läbi. Vesi voo- 
las. Talumehed raiusid kirveste ja kirgastega kolmekümne kuni nelja- 
kümne sentimeetri paksust hütte ümbritsevat jääd. Kui jää oli paari 
päevaga lahti raiutud, muutus küla suureks kloaagiks. Põllud olid ram- 
musad ja kleepuvad. Pääsesime küla teise otsa ainult hobustel ja 
pidime siis tegema veel suure ringi üle kõrgendike. Mõned uljaspead 
olid meisterdanud endale veesuusad ja lasid hobueeslitel end supel- 
pükste väel suuskadel läbi küla vedada. Poole meetri sügavusse 
porri olime ehitanud hütist hütini viivad purded. Vett tuli aina juurde 
tuhandetelt küngastelt alla tormavatest ojadest. Mõnes kohas tek- 
kisid neljakümne kuni viiekümne meetri laiused kosed. Esimene 
vanker, mis üritas kosest üle minna, paiskus sellest alla. Vankrit 
juhtinud naine tuli mitu korda pinnale, enne kui ta lõplikult vee alla 
kadus. 


Kahe päikesepaistelise nädala pärast oli tee viimase sügise 
heinakuhjadeni kõrgendikul jälle vaba. Seal heitsime palja ülakehaga, 
uut jõudu tundes päikese kätte pikali ja imesime endasse täie rinnaga 
ärkava kevade soojust. 

Jää oli külatiikidelt kadunud. Tiikide kalatõkete juures ujusid vees 
sadade kaupa suured külmunud karpkalad. 

Ühel päeval võtsin oma hobuse ja ratsutasin läände. Ühe jõekäänu 
lõpus oli väike metsatukk. Selle värske rohelus oli õrn ja veel kollakas. 
Tõusin jalustel püsti ja hingasin täiel rinnal sisse noore kevade 
imepärast lõhna. 

Päike oli talvest võitu saanud! 

Teed kuivasid. Veskitiivad pöörlesid pilvitu sinise taeva all. 

Siis jõudis kätte mai. Kümnendal kuupäeval saime salajase teate. 
Meid paigutati ümber. Asusime teele juba samal ööl. Ees seisid suured 
sõjasündmused. Õnnelikult ja erutatult jätsime selja taha oma izbad ja 
ülistasime lauldes sõda, kuulsust, seiklusi ning sooja kevadet, just nii, 
nagu süda meid sundis. 

Saksa sõdurid ja Euroopa vabatahtlikud ei löönud idarindel jubedal 
talvel iialgi kõhklema. Kannatused olid olnud kirjeldamatud. Kuid 
üksus teadis, et meie kannatuste põhjusteks olid olnud ainult lõikav 
tuul, neljakümne kahe kraadine külm ja puudulik varustus. Stalinil 
polnud nendega mingit pistmist. Raudteed hakkasid jälle korralikult 
funktsioneerima; sillad olid parandatud; post saabus kiiresti. Isegi 
kasukad jagati välja — ilusate naiste erutavad karusmantlid või baieri 
karjuste vanad kitsenahksed kasukad. Saime need keset kevadsula. Nii 

oli meil just parajasti aega end nendega natuke lõbustada ja need siis 
tagasi anda. 

Meie kevadet ei rikkunud ükski halb teadaanne. Ameerika, kes oli 
avalikult sõtta astunud detsembris 1941, oli saanud kogu talve jooksul 
vaid kaotuste osaliseks. Inglased olid maha jätnud Hongkongi ja 
Singapuri, purustades seejuures kõik pantrite, jaaguaride ja teiste 
Birma džungli kaslaste kiirusrekordid. Kõik idarinde väed olid kind- 
lalt veendunud, et inglased ja ameeriklased ei kujuta endast pärast 
tugevat vastupanu Aasias Saksamaa jaoks enam mingit ohtu. Sel 
ajal, kui nemad said oma järjekordsete löökide osalisteks, võis Saksa- 
maa anda rahulikult surmahoobi NSV Liidule. 

Stalinoli kaitsele asunud?.. Ta oli talvejooksul territooriumi tagasi 
võitnud?.. See oli õige. Kuid Saksa armeed olid viimasel sügisel itta 
tunginud avatud maastikul. Mõnikord jõudsid nad selliste lõikudeni, 
mida oli võimatu kaitsta. Oli olnud ohtlikke momente. Aga selles just 
asi oligi. Vaatamata pealetungi korrapäratusele, külmale ja takistustele 
oli olukord veel samal talvel päästetud. 

Venelased kandsid 1941. aastal tohutuid kaotusi. Nende talvepeale- 
tung nurjus. Kahtlemata nurjus. 

Nüüd pidime neile viimases raundis peale tungima. Kõik Eu- 
roopast pärit võitlejad olid sõja lõpptulemuses idarindel ette kind- 
lad. 


Saksa armee polnud kunagi parem olnud. 

Reich oli talvekahjude korvamiseks ja väeosade täiendamiseks teinud 
imetlusväärseid pingutusi. Rügementide koosseis oli viidud ettenäh- 
tud suuruseni. Diviisidele oli lisaks juurde antud tagavarapataljone, 
millest igaühes oli kuni viissada meest. Need pidid täitma sõjakäigu 
järgmisel etapil tekkivad lüngad. 

Kõigil üksustel oli uhiuus varustus ja suurepärased relvad. Toit- 
lustamine oli väga hea. Diviisides oli viisteist kuni seitseteist 
tuhat suurepärast sõdurit, sirget ja tugevat kui mastimännid. Ühelgi 
armeel maailmas polnud kunagi olnud nii häid ohvitsere ja allohvit- 
sere. 

Talv oli unustatud. Sellest räägiti vaid naerdes. Mida rohkem on 
kannatatud elu teatud ajajärgul, seda suuremat rõõmu valmistab hiljem 
möödunud kannatustest rääkimine. Igaüks hooples, et tema nina oli 
kõige hullemini külmunud, izba oli olnud kõige räpasem, leib kõige 


halvem ja tema täid olid olnud kõige verejanulisemad. Need lood 

pakkusid rahuldust. Kui nendega kord pihta hakati, ei tahtnud enam 
lõppu tulla. 


Siis toimus ootamatu löök, mis andis Saksa ülemjuhatusele jälle 
võimaluse tõestada oma üleolekut olukorrast. 

Kõrged Saksa ohvitserid tegutsesid äärmiselt rahulikult ja tasakaalu- 
kalt. Kindralid istusid kindralstaabi kaaartide ees nagu maletajad 
malelaua taga. Nad võtsid endale aegaja otsused tehti täielikus rahus. 

10. ja 11. mail 1942 oli Saksa ülemjuhatus suunanud kõik jõud 
Donbassis pealetungile itta. Nõukogude marssal Timošenko reageeris 
sellele vägede edasiliikumisele ja läks meie rindelõigu põhjatipus ise 
üle võimsale pealetungile. Ta andis löögi lõuna pool Harkovit ja saatis 
sadu tuhandeid sõdureid rünnakule Poltava ning Dnepri suunas. 

Tal õnnetus sügav läbimurre. Stalin tegi avaldusi võitude kohta. 
Londoni ja Moskva raaadiojaamad ennustasid venelaste peatset jõud- 
mist Dnepri äärde. Meie juurde jõudsid põgenikud ja levitasid pööra- 
seid kuulujutte. 

Venelased olid Saksa ülemjuhatusest lihtsalt ettejõudnud. See võt- 
tis sündmused liigseid sõnu tegemata rahulikult vastu. Ta ei lasknud 
end oma pealetungi plaani st kõrvale kallutada. Ettevalmistused jätkusid 
täpselt nii, nagu nad ette nähtud olid. Venelased ründasid?.. Neil lasti 
viis päeva rünnata ja edasi tungida suurde läbimurdesse, mille kesk- 
punktiks oli Poltava. Samal ajal asus iga üksik pataljon suurima 
rahuga oma positsioonile. Ühtki sammu ei nihutatud tunnigi võrra 
ettepoole. 


Meie leegioni ei oldud taga vara väel astega veel täiendatud. Vahe- 
peal oli meile määratud küllaltki pikk pudelikaelakujuline rinde- 
lõik. 

Punkrid ja kaevikud olid suurepärases seisukorras. Need asetsesid 
lagedatel küngastel, mis alanesid jõe, oru ja Jablenskaja küla suunas. 
Jablenskaja asus lõhangu taga. Punased olid muutnud selle tugevaks 
tõkkepositsiooniks. Nende suurtükid hoidsid tule all kogu orgu. Mür- 
sud lõhkesid allpool meie positsioone nagu keegliraja lõpus. 

Öösiti roomasid meie leegioni vabatahtlikud, väledad kui nirgid, 
läbi meie lõigu miiniväljade. Nad pidid tegema luuret venelaste rinde- 
lõigus. Neil oli ülesandeks peita end vaenlase positsioonide vahele, 
jälgida venelaste liikumist ja täpselt välja selgitada nende kuuli- 
pildujapesad ning suurtükkide positsioonid. 


Hommikuvalges uurisime läbi binoklite venelaste kõrgendikul asu- 

vaid positsioone. Ühest heinakuhjast ilmus käsi, mis lehvitas ühe 
silmapilgu taskurätiga. Sinna olid varjunud meie mehed. Meie kuuli- 
pildujad külvasid kogu ümbruse tulega üle, et kamraade suuremate 
ohtude eest kaitsta. 

Igal õhtul läksid sellistele uurimisretkedele kahemehelised luure- 
salgad. Järgmisel ööl kuulsime kokkulepitud kohas tasast kahinat. 
Roomasime oma miinivälja ääreni, et vastu võtta meie luurajad. Nad 
olid terved ja reipad, tõid kaasa täpseid luureandmeid ning jutustasid 


kaaslastele hulga koomilisi lugusid. 


16. mai õhtul tuli pealetungikäsk. 

Me ei teadnud, kuhu meid pealetung viib. Nagu tavaliselt, olid antud 
vaid esimese päeva eesmärgid. Sõdur ei pea asjata pead murdma ja 
püüdma näha kaugemale vahetust tulevikust. Kuueteistkümnendal mail 
1942 oli meie jaoks sõda vaid Jablenskaja pudelikael. 

Pealetung pidi algama kell kaks ja viiskümmend viis minutit 
öösel. Meie vasakul tiival, kirdenõlval, pidid ründama Saksa tankid, 
tungides edasi üle Jablenskaja ja siis oru suunas. 

Meil oli vaja lahingusse saata vaid osa vabatahtlikest. Nende 
ülesandeks oli otserünnakuga venelased nende positsioonidelt Jab- 
lenskajas välja meelitada. Meie rünnak oli aga ainult pettemanööver. 
Sel ajal, kui Vene üksused olid sel moel seotud meiega, pidi toimuma 
Saksa tankide põhirünnak kirdetiivalt. Meie ülejäänud jõud pidid 
esialgu sündmusi ära oodates püsima küngastel asuvatel positsioo- 
nidel. 

Öö vastu 17. maid möödus tund tunni järel ebatavalises vaikuses. 

Kell pool kolm öösel hakkas hahetama. Tuhanded lahinguvalmis 
mehed hoidsid hinge kinni. Ükski lask ei rikkunud läheneva päeva 
rahu. 

Kõrgendiku kohale ilmus tasapisi rohekashõbedane kuma. Siis 
tõusis ootamatult taeva poole kirglik kutse: Kukku! Kukku! Kägu 
kukkus.Täiesti üksi. Oru kohal,kus mõne minuti pärast pidi puhkema 
äike ja valitsuskepi võtma surm. 

Kukku! Kukku! 

Siis kukkumine katkes. Taevani tõusis tankide möirgamine ja 
roomikute login. 17. mai 1942. Kell oli viie minuti pärast kolm. 
Donetsi —Harkovi pealetung oli alanud. 

Pealetungi algus uimastas tuhandeid mehi, nagu oleks nende kohal 
puhkenud orkaan. 

17. mai hommikul 1942 ei osanud Vene väed Donbassis midagi 
oodata. Nad olid veel võidujoovastuses oma pealetungist Harkovi ja 
Poltava suunas ja ei mõelnud sellele, et mida kaugemale läände nende 
diviisid tungisid, seda lähemale jõudsid need hävingule. 

Oru lõpus asuvast Jablenskaja külast ei olnud kõlanud ühtegi lasku. 
See öö lõppes nagu iga teinegi. 

Kui aga Saksa tankid möirgama hakkasid, nägime, kuidas vene- 
laste positsioonidel hakkasid palavikuliselt liikuma kühmus kogud. 

Tankide tume urin kajas üle lavamaa põldude. Minutit kümme 
kostus algavas värskes punakaskollases ja rohelises hommikuhäma- 
ruses vaid see raudroomikute dramaatiline login. Siis algas suurtüki- 
tuli korraga sadadest torudest. 

Oma positsioonidel küngastel olime selle granaadirahe sõnatud tun- 
nistajad. Vene küla kisti maast lahti, pöörati ümber, hakiti tükkideks, 
nagu oleks hiiglane selle tohutu kirkaga purustanud. 


Sel silmapilgul asusid meie mehed orus rünnakule. 


Kõrgendiku nõlvad olid paljad ja järsud. Jõgi voolas mööda vaen- 
lase positsioonidest ja põldudest, kus seisid vanad laokile jäetud 
heinakuhjad. Siis läbipääs kitsenes. Selle taga asusid umbes tuhande 
viiesaja meetri pikkuselt jõe mõlemal kaldal põllud kuni Jablenskaja 
küla esimeste majadeni, mis paiknesid kõrgendikul. 

Vastavalt käsule pidid meie vabatahtlikud vaenlast ainult häirima ja 
tema jõude siduma, sellal kui tankid puhastasid lavamaad. Aga meie 
poisid ei saanud pidama. Kui nad olid tunginud orgu.jätkasid nad,selle 
asemel, et ennast lõhangutes kindlustada ja venelasi kauge maa pealt 
häirida, tormijooksu ning läbisid umbes tuhat ükssada meetrit. 

Me imetlesime nende julgust, kuid aimasime ka lähenevat 
katastroofi, sest tundsime vaenlase tugevust. 

See ei lasknud ennast kaua oodata. Väikesele alale, kus meie mehed 
edasi tungisid, langes järsku mürsurahe. Need vaesekesed ei aeglus- 
tanud aga rünnakut. Nad olid takerdunud okastraati, tungisid aga 
vaatamata sellele Jablenskaja poole. Me nägime, kuidas nad, vaid 
käputäis mehi, jõudsid esimeste majadeni. 

Siis puhkes nende ümber marutuli. Muld paiskus suurte kama- 
katena õhku. Kõikjal kukkus meie mehi. Me arvasime, et nendega on 
lõpp. Peaaegu kõik lamasid liikumatult. Ainult vähesed haavatud 
roomasid ringi. Läbi binokli nägime, kuidas nad otsisid varju väikese 
künka tagaja katsusid oma haavu siduda. 

Neile appi minna oli võimatu. Kitsas org oli niisuguse suurtüki-ja 
mii nipi Idujatule all, et oli mõttetu seal lahingusse minna. 

Meie kaaslased said olukorrast üksi jagu. 

Kulus tükk aega, enne kui saime aru nende sõjakavalusest. 

Meie binoklid liikusid ühelt heinakuhjalt teisele ja otsisid oru läbi. 
Meile paistis,et mõned heinakuhjad ei olnud vanal kohal, kui me uuesti 
sinnapoole vaatasime. Siis jälgisime tükk aega üht kuhja. See liikus. 
Peaaegu märkamatult, aga liikus. 

Osa leegionäre olid kuulirahe all viskunud nende kuhjade taha. Nad 
olid roninud nende allaja liikusid nüüd nagu kilpkonnad aeglaselt vaen- 
lase poole. 

Näitemäng oli koomiline ja erutav. Venelased ei saanud orgu lõpu- 
tult tule all hoida. Iga tulepausi ajal nihkusid kuhjad mõne meetri võrra 
edasi. Liikumine oli nii ettevaatlik.et meil õnnestus seda märgata vaid 
kindlaid punkte fikseerides. 

Meie kilpkonn-sõdurid hõikasid kindlasti vaikselt oma kaaslasi, kes 
lamasid surnut teeseldes avamaal. Mõned olid juba tund aega kiviku- 
juna vastu pidanud. Kui aga heinakuhi jõudis nende juurde, lipsasid 
arvatavad laibad oma kaaslaste juurde heinte alla. 

Heinakuhjasid oli palju. Venelastel oli võimatu kindlaks teha, mil- 
lised neist katsid meie kavalate kaaslaste edasiliikumist. Kahe tunni 
pärast viis kavalus sihile. Enamik meie meui olid sellise kattevarju all 
jõudnud väikese künka jalamini, saja meetri kaugusele vaenlastest. Siis 
avasid nad venelaste pihta kuulipildujatule. 

Nii täitsid nad oma ülesannet terve hommikupooliku jooksul üle 
kõigi ootuste hästi, tüütasid venelasi vahetpidamata ja sidusid nende 
jõude kitsastee juures, samal ajal, kui kõrgendikul olid tankid juba 
mitu kilomeetrit edasi liikunud. 

Tankidele järgnes Saksa jalavägi. Me nägime, kuidas nad liikusid 
mööda kirdenõl va selle Saksa üksustele omase imetlusväärse ettevaat- 
likkusega, mis eristab neid meie valloonide spontaansest tormakusest, 
kes tegutsevad nagu noored sokud. Mõne tunni pärast olid sakslased 
kaugele edasi tunginud. Venelaste olukord oli Jablenskajas meele 
heitlik. 

Nad kaitsesid end imetlusväärse vaprusega. Meie kuulipildujatuli 
piitsutas nende positsioonide rinnatisi. Saksa suurtükid tulistasid nende 
pihta suure täpsusega sadu mürske, punkrid said täistabamusi. Varjen- 
did lendasid õhku, izbad varisesid rusudeks. Aga venelased tõusid jälle 


ja võtsid varemetes sisse uued positsioonid. Ühest kolme kilomeetri 

kaugusel asuvast külast lähenesid venelaste autod. Saksa suurtükid 
hävitasid need teel. Kuid hoolimata kõigest tuli neile ikka ja jälle abiväge 
juurde. 

Siis ründasid Saksa sööstpommitajad. 

Talvelahingute ajal oli Saksa lennuvägi meile harva appi tulnud. 
Nad ilmusid vaid äärmise häda korral ja lennukeid polnud kunagi 
eriti palju. Seekord ilmus säravasse taevasse üle kuuekümne stuka. 
Täpsemalt kuuskümmend neli, ainuüksi meie rindelõigu peale. 
See oli suurepärane. Kogu taevalaotust täitis mootorite laul. Len- 
nukid tulid üksteise järel ja pikeerisid siis ulgumise saatel kivina. 
Viimasel silmapilgul tõusid nad jälle üles ja kümne meetri kõrgu- 
sele paiskus tohutul hulgal mulda, inimekehi ning katusetükke. Nad 
tulid tagasi eeskujulikus rivis, pöördusid tiivale ja pikeerisid 
jälle. 

Niipea, kui lennukid olid kõrgusse tõusnud, ilmusid venelased kange- 
lasliku visadusega jälle varemetest välja. Nad jooksid kummargil uutesse 
mürsuaukudesse ja jätkasid tulistamist. 

Vastupanu lõppes kell kolm pärast lõunat. 

Tankid, saadetuna jalaväest, roomasid mööda Jablenskaja taguseid 
nõlvasid alla. Sel momendil hüppasid meie sõdurid heinakuhjadest välja, 
sest nad ei tahtnud kellelegi teisele loovutada au esimesena põlevasse 
külla tungida. Nad ületasid jõe, ronisid mööda järsku teed üles ja tun- 
gisid venelaste viimastele positsioonidele. 

Samaaegselt liikus varupositsioonidelt edasi üks meie kompanii ja 
hõivas jõe teisel kaldal Jablenskaja vastas asetseva küla. 


Org oli meile avatud. 


Võidetud vaenlane ei tohtinud rahu saada. 

Jablenskaja saatus oli venelaste tagapool asuvatel positsioonidel 
hirmu tekitanud. Saksa ülemjuhatus tahtis uue olukorra kohe ära 
kasutada. Kell kaheksa õhtul algas teine pealetung. 

Põlevad põhukuhjad valgustasid künkaid. Roomasime läbi vene- 
laste miiniväljade. Nii liikusid peamiselt roomates edasi tuhanded 
sõdurid, tulekumas oli iga siluett selgesti näha. Aeg-ajalt sattus mõni 
miinile ja lendas lõhkikistuna õhku. Orus lendas korraga õhku kuus 
suurtükiväehobust koos suurtükkidega. Aga me pidime edasi liikuma, 
etjõuda veel enne koitu kaheksa kilomeetrit ida pool asuvate kõrgen- 
dike joonele. 


Jõudsime kohale kell neli hommikul. Eelmisel päeval oli üllataval 

kombel olnud sooja üle neljakümne kraadi. Üheainsa öö jooksul olid 
oru puuviljaaedades õide puhkenud sajad kirsipuud. 

Jälitasime vaenlast läbi valge värske õiemere. 

Jablenskaja lahing oli osa Harkovi lahingust. Kogu Donbassi 
läbimurde ulatuses olid Vene väed tagasi tõrjutud, puruks löödud ja 
hävitatud. Tankid ja pommitajad olid läbi murdnud kogu rindel, mis 
oli paigal püsinud märtsi algusest peale. Vene kaitsepositsioonidest olid 
üle käinud pealetungilained. Kusja kuidas said venelased end kindlus- 
tada?.. 

Venelased taaandusid kogu Donbassi rinde ulatuses. Kui me 
18.mai varahommikul 1942 orgu jõudsime, leidsime eest vaid järelväe 
ja üksikud mahajäänud sõdurid. Vaenlasel tuli kandadel püsida. Seetõttu 
paisati meid kiiruga tolmusesse steppi. 

Päike paistis veel palavamalt kui eelmisel päeval. 

Rõõmsal meelel marssisime kolme kuni nelja meetri kõrguses tol- 
mupilves. Möödusime sadadest põgenevatest naistestja lastest — talu- 
naistest sinistes või punastes pearätikutes, paljasjalgsetest lastest, leh- 
madest nende külge seotud noorte vasikatega. Kergetele kärudele oli 
kuhjatud kogu nende maine vara — vakk või paar nisu, puust leiva- 
astja, sarlakpunased sulekotid ja ämber. Saatsime pilkudega ilusaid 
tüdrukuid. Inimesed järeldasid sellest, et me pole mingid inimsööjad ja 
seisatusid. Suunasime nad vallutatud küladesse tagasi. Oma ema saba 
külge seotud vasikad nohisesid rahulolevalt... 

Sel moel läbisime kiires tempos kakskümmend kilomeetrit. Olime 
üleni tolmuga kaetud ja niisutasime oma kuivanud huuli. Näost olime 
pruunid nagu neegrid. 

Tee kohale kerkis veel kõrgem tolmupilv kui meie oma. Ratsavägi! 
Nagu möödunud sajandite sõdades. Venelased olid Donetsi ääres 
kasutanud kasakadiviise. Saksa ratsavägi kihutas meist galopis mööda 
nagu jahiseltskond. 

Need olid erutavad kevadpäevad. Puhkasime lõhnavates külades. 
Välipreester jagas armulauda miljonite kirsiõite all, milles mäng- 
lesid päikesekiired. Kuumus tõusis kuni viiekümne viie kraadini. 
Veebruaris sai meile samas Donetsi piirkonnas osaks neljakümne 
kahe kraadine pakane. Vahe peaaegu sada kraadi! Ja me kandsime 
sama vormi. 

Talumajad valendasid värskes roheluses. Kõik oli imeilus. HAalli- 
kaskollased õled, sinised, rohelised ja punased nikerdatud aknaluugid, 


akendel tuvid ja lilled. Mustad ja roosad sead hullasid ringi. Naiste 

silmad särasid õnnest, kuna nad enam ei kartnud ja külast läks läbi nii 
palju noori mehi... 

Niipea, kui me mõnda külla jõudsime, võtsime ennast lühikeste 
aluspükste väele ja seadsime oma kahvatud kehad päikese kätte. 
Jõgede vesi oli veel jääkülm, kuid me viskusime vette rõõmsa tun- 
dega, et elu meis oli tugevam kui võidetud talv. Siis heitsime pikali, 
sirutasime käed ja jalad välja, imesime endasse soojust, päevitasime ja 
pakatasime uutest elumahladest. Hüppasime peaaegu alasti hobuste 
selga, joobudes kihutamisest, noorusest ja jõust ning meie silme ees 
avarduvast hõõguvast stepist! 

Varjulistes orgudes leidus veel valgeid lumehangi. Kuid taevas oli 
sinine. Veskite tiivad pöörlesid. Põõsalinnud laulsid. Närisime kirsiõie- 
lehti. Vaenlane taandus ikka veel. 

Tugevasti kaitstud metsade ääres olid aset leidnud rasked lahingud. 
Oma edasimarsil sattusime ühele mahajäetud venelaste laagripaigale. 
See oli puude alla peidetud ja suurepäraselt sisse seatud. Teede ääres 
seisid ümmargused terava tipuga onnid, nagu neid ehitavad laplased. 
Sissepääs oli tibatilluke. Venelased olid maganud kuivadel lehtedel. 
Nendes onnides võis talve kindlasti paremini üle elada kui meie 
lagunenud, aknaklaasideta izbades. Hobuste ulualused oli geniaalselt 
lihtsad. See oli tõeline siberi hõimu laager. Hord teadis igatahes 
meist paremini, kuidas tuleb väheste vahenditega tapva talve vastu 
võidelda. 


Sõda Venemaal oli vähenõudlike võitlus tsiviliseeritud inimeste 
vastu. Vene sõdur ööbis ükskõik kus ja sõi kõike. Tsiviliseeritud 
inimene oli oma harjumuste ja mugavusvajaduste, oma sõltuvuste ja 
looduse mittetundmise ohver. Tatarlased, samojeedid ja mongolid olid 
rahul lehtonniga. Meie aga ei saanud hakkama ilma hambaharjadeta, 
mille saatmine meile võttis kaks kuud. 


Püstitasime oma väikesed rohelised telgid metsa. 

Ilm muutus jahedaks ja vihmaseks. Me külmetasime oma märgades 
telkides. 

Sõja tõttu oli mets muutunud džungli taoliseks. Lahingute käigus 
hooletusse jäänud hobused oli tagasi pöördunud algse metsiku eluviisi 
juurde. Nad elutsesid metsapimeduses, kaugel inimestest ja izbadest. 

Varitsesime neid metsatiikide ääres. Meie mehed olid muutunud 
kauboideks ja tegid lasso käsitsemisel edusamme. Juubeldades tõid nad 


metsikult trampivad uhke ja vihase pilguga hobu:: cd laagrisse. 

Mõnikord püüdsid nad kinni mära. Oma telkidest nägime siis ühti 
lehestikust piiluvat väikest võbisevat koonu. See oli kena varss, kes oli 
mõnikord vaid nädalavanune ja värises ema otsides oma pikkadel jal- 
gadel. 

Jätsime paljud neist endale. Meil ei tulnud neid kinni siduda. Üle- 
meelik pilk silmades, traavisid nad võluvate hüpetega piki marssivat 
kolonni. Kui me peatuse tegime, sirutasid nad oma pika kaela ema 
poole, jõid pikkade sõõmudega ja vaatasid siis mokki lakkudes meie 
poole, nagu öelda tahtes: "Küll see alles maitseb!" 

Kuid kauboi elukutse oli ohtlik. Meie hobusemets oli täis vene 
sõdureid,kes peitsid end tihnikutes. Nad olid meie askeldusi märganud 
ja varitsesid tiikide ääres. Paljud mehed said hukka või haavata 
ja nii pidime üha hoogustuvast metshobuste taltsutamisest loo- 
buma. 


Marssisime öösel mööda kriidiselt valgeid ja märgi teid. Kruvid 
keerati kõvemini kinni. Vene diviisid, kes olid Poitava juures kinni 
kiilutud, voolasid ida poole tagasi ning tormasid asjatult vastu veer- 
mahti raudset müüri. 

Saksa ülemjuhatus kartis läbimurret Üonetsi ääres asetseva püha 
linna Izjumi suunas. Meid kasutati tõkkeriivinaja meile anti veoautod, 
et saaksime kiiresti liikuda piki tervet rindelõiku. 

Kuid Nõukogude väed olid kindlalt sisse piiratud. Vaid üksikud 
sõdurid üritasid läbi tungida. Nad niideti kuulipildiijatiilega maha. 
Marssal Timošenko diviisid olid hävitatud ja andsid üksteise järel 
alla. 

Meie ees paiknesid kaks Vene ratsaväediviisi. Kasakad armastavad 
oma loomi, väikseid visasid luurava pilguga poolmetsikuid hobuseid, 
kes nuhutavad kuivanud stepi iga lõhna. Nad ei tahtnud, et nende loo- 
mad langeksid võitjale sõjasaagiks. Nii ajasid nad need tuhandete kaupa 
ühte kitsasse orgu ja lasid oma truud kaaslased maha. Lõpuks lamas 
hunnikus kaksteist tuhat hobusekoljust üksteise otsas. 

Alles siis andsid kasakad alla. 

Kaheteistkümne tuhande korjuse lehk muutus nii jubedaks, et 
sellele kohale ei saanud läheneda rohkem kui kolme kilomeetri 
kaugusele. 


Lahing oli lõppenud. 
Talunaised pöördusid tagasi oma ilusatele mustadele soojadele 

põldudele. Nad külvasid käsitsi maisi, pistes tera tera järel mulda. 
Puhuti pidasid nad vahet ja laulsid kooris erutavaid ja melanhoolseid 
laule. 

Belgiast saabusid nekrutid, paarsada noort poissi, kes vaatasid 
uudishimulike ja naerul silmadega päikesepaistelisi külasid, erksat värvi 
izbasid ja tugevat kasvu lihtsameelseid lapselikult käratsevaid naisi. 

Kevad oli andnud Venemaa mustusele uued värvid. 

Me kammisime läbi viimaseid, veel põgenikega täidetud kase- 
tukkasid ja tõusime ühel õhtul äikese paduvihmas metsastele kõrgen- 
dikele Donetsi kaldal. 

Vene äikeses on midagi apokalüptilist. 

Mais ja juunis on päevad hõõguvalt kuumad. Maapind praguneb 
kuumusest. Aga kolme päeva pärast taevas kärgatab, avaneb ja veerand 
tunni pärast on põllud ning teed muutunud mustadeks tiikideksja sooks. 

Sel ajal pole võimalik suurt pealetungi ette võtta. 

Juulis, augustis ja septembris esineb äikest harvemini, nii umbes 
iga kolme nädala tagant. Siis on pealetungi aeg kättejõudnud, kuigi 
see tuleb äikese puhkedes korraks peatada. 

Harkovi lahing mais 1942 oli olnud lühike. Vaenlane paisati tagasi 
kuni Donetsi oruni, Harkovist ida poolt kuni Izjumini. Sellel rinde- 
joonel tuli ära oodata kuivad kuud. 

Mai lõpus tungi sime edasi jõe endani. 

Meil kulus pool ööd, et ennast puhastada jõe parema kalda kõrgen- 
dikele viiva tee porist. Eksisime vee all olevates metsades ära. Laske- 
moonavankrid ei jõudnud järele. Hobuste jalad jäid porri nagu kitti 
kinni. 

Enne kella ühte öösel jõudsime kõrgendikule. Sealt pidime las- 
kuma Donetsi kaldale. 

Kompanii positsioonideni viis üles-alla ja siksakiliselt looklev 
kolme kilomeetri pikkune väike metsarada. Näha polnud midagi. Meie 
ainukeseks teejuhiks oli telefonitraat, tõeline Ariadne lõng, millest 
pimeduses igaüks hoolega kinni hoidis. 

Positsioonid paiknesid seitsme kilomeetri pikkuselt lõuna pool 
Izjumi linna, mille hiilgavaid kupleid nägime säramas valgete kaljude 
jalamil. 

Meie vasak tiib peitus metsaga kaetud järskudel küngastel. Metsa 
läbistasid viiskümne meetri laiused sihid. Päeval oli venelaste ägeda 
tule tõttu neid lagedaid kohti võimatu ületada. 

Meie kaevikud asusid hallikasrohelise jõe kohal, mis voolas mure- 

tult edasi valgete liivakallaste vahel. Mets, kaldanõlv ja jõeni viiv rada 
olid täis venelaste kummulilükatud vankreid propagandamaterjalide ja 
posti kottidega. Kolmnurkselt kokkuvolditud kirjad olid kirjutatud 
kohmakalt tindipliiatsiga ja lõppesid peaaegu kõik vagade nõuannete 
ning pöördumisega jumala poole. Välipostikirjad näitasid meile, — ja 
seda oli näha kõigest Venemaa Euroopa-osas — ettalupojad olid kon- 
servatiivsed. Naiivsed ja primitiivsed talumehed kirjutasid täpselt 
samuti, nagu pappide ja tsaaride ajal, nad õnnistasid oma perekondaja 


rääkisid oma külast või izbast. 


ee Jõe teisel kaldal, kiviviske kaugusel, asusid laskevalmis venelased. 
Donetsivasakkallasolimadal,kuidtihedaltmetsagakaet 
laste = peanupud = ilmusid = nähtavale ja adusid.  Väikseimgi — ettevaata- 
matus nii siin- kui sealpool maksis elu. Valang ragises läbi rohelise 
lehestiku, Mees kukkus näoli maha. Verised kuuehõlmad nööbitti lahti. 
Liiga hilja. 
Vesi = voolas = majesteetlikult = madalal - rippuvate = okste = vahel. = See 
sädeles ja samas peegeldus justkuiselgejapühalikuelu sümbol. 
Metsatäitisputukatesumin.Meolimesaanudväikesedrohelised 
moskiitovõrgud.Neisthoolimatahammustasidputukadmeidm: 
ahnusega.Igalhommikulolimekuplasidtäis. 
Puudealust katsid miljonid valged metsmaasikaõied. Metsalagen- 
dike kõrgetel rohukõrtel unelesid arvutud sinised liblikad, kelle sinine 
värvitoon oli oli läbipaistev ja väga õrn. Nii puistas kevad meid üle oma 


võlu ja poeesiaga. 


Meilolidlärmakadnaabrid —rumeenlased.Nendeohvitserid 
tulidvahetevahelmeiejuurde.Peasolidneilmütsid,misnägid välja 
nagulamedadümmargusedkoogid. Nadrääkisidpeaaegukõiklaul- 
vatjasusisevat prantsusekeelt. 
Nendesõduridtegidpõrgulärmi. 
Neidiolimeievasakultiivalülekahekümnetuhandemehejanad 
tulistasid ilma mingi põhjuseta. Seejuures asusime me kaitses. Pidev 
paugutamine tegi venelased tigedaks, tõi nad meile kaelaja kutsus esile 
mõttetuid vastulööke. Üheainsa öö jooksul tulistasid rumeenlased 
viil ja niisama palju laskemoona, kui ülejäänud rindelõik kahe nädala 
vältel. See polnud enam mingi sõda. See oli rahurikkumine. 
1-uroopa leegionid oleksid pidanud koosnema eranditult vabataht- 


likest. Need, olgu siis norralased, rootslased, taanlased, hollandlased, 

sveitslased, flaamid, valloonid, prantslased või hispaanlased võitlesid 
silmapaistvalt kuni sõja viimase päevani. Sundmobilisatsioon viis 
katastroofideni. 

Tuhanded rumeenia sõdurid olid hingepõhjas venelaste sõbrad. Seni 
olid rumeenlased hästi võidelnud. Nad olid vabastanud Bessaraabia ja 
vallutanud Odessa. Nad olid hästi võidelnud Krimmis ja Donbassis. 
Kuid nad olid loomult metsikud ja tapsid massiliselt sõjavange. Sel- 
lega kutsusid nad esile kättemaksuakte, mille tõttu said kannatada kõik. 

Need piinamised olid mitte ainult julmad, vaid ka rumalad. 

Paljudel venelastel polnud muud soovi kui alla anda, kuna kaotuste 
aastaoli mõjunud demoraliseerivalt. Öösitikuulsime oma väikestel 
eelpostidel, kuidas nad Donetsi teisel kaldal läbi okste pugesid. Hoid- 
sime hinge kinni ja kuulsime veepladinat. Mees jõudis lähemale. Me 
hüüdsime vaikselt: "Suda! Suda!" Poolalasti venelane ilmus nähta- 
vale. Lasime tal end üles soojendada. Andsime talle sigareti. Tema 
silmad särasid õnnest nagu taltsutatud loomal. Tund aega hiljem 
oli ta meile ära rääkinud kõik, mis teisel kaldal sündis. Siis saadeti 
ta varustusvooriga tagalasse. Ta oli rõõmus, sest sõda oli tema jaoks 
lõppenud. 

Ühel ööl õngitsesime jõest välja noore poisi, kellel olid jalas vaid 
lühikesed püksid, et kergemini meie juurde jõuda. Hammaste vahel 
hoidis ta ühte nendest läbipääsutõenditest, mida saksa lennuvägi 
oli Venerindeiõigukohalmassiliseltallaheitnud. Needahvatlesid 
paberilehekesed kindlustasid ülejooksikutele elu. Nad ahvatlesid 
mužikke ning tagajärjeks olid tuhanded desertöörid. 

Tolle öö ülejooksikul oli elav näoilme ja säravad silmad. Ometi ei 
õnnestunud meil temaga vastastikust mõistmist saavutada. Olime välja 
ladunud vähesed vene keele sõnad, mida tundsime. Polnud midagi 
peale hakata. Lõpuks vandus üks meie omadest, kelle kannatus oli 
otsakorral:  "Merde!" — "Ah bien! Alors! Vous gtes Frandais vous 


autres? ("Kurat!" — "Oi! Ahhaa! Olete prantslased?" - Tõlk.) 


hüüdis venelane võrratu Pariisi hääldusega. 

Ta oli "Inturisti" tõlk. Palju aastaid oli ta elanud Monmartrei11. 
Hüüe "Merde!" viis ta suurimasse vaimustusse.Tema rõõmul ei olnud 
piire. Ta jutustas meile vaenlase kohta tuhat toredat lugu. Andsime 
talle särgi ja saapad. Ta lasi endamisi vilet. Siis saadeti ta koos tühjade 
köögikateldega tagalasse kindralstaapi. 

Kahjuks tapsid rumeenlased vaatamata meie veenmistele kõik vene- 
lased, kes nende positsioonide ette ilmusid. Kui need vaesed kuradid 

ülestõstetud kätega läbi vee sumpasid, lasti nad maha, enne kui nad 
kaldale jõudsid. Kui neil aga tõesti õnnestus nendest valangutest pää- 
seda, hukati nad hommikul valju naeru saatel. Mõrtsukad Doonau äärest 
viskasid kuulidest läbihakitud laibad vette, kus need siis Donetsi pidi 
allavoolu triivisid. 

Venelased nägid oma peidikutest, kuidas nende õnnetud seltsime- 
hed neist mööda triivisid. Mõne päeva pärast oli neil kadunud pisimgi 


soov ülejõe tulla. Neid haaras raev ja nad janunesid kättemaksu järele, 


Meie positsioonid, millele me asusime juunis 1942, olid hästi var- 
jatud. Kui olla ettevaatlik, võis puude varjus liikuda. Vaatamata sellele 
vingusid tihti huupi lastud kuulid, plaksatasid tammetüvedesse 
yõi tapsid rahulikult punkri ees istuva sõduri. Mida lähemale Izjumile 
meie positsioonid aga nihkusid, seda lagedamaks muutus maastik. Rinne 
kulges seal viie kilomeetri pikkuselt üle soo, mis oli päikese käes 
praguliseks kuivanud. Sellel troostitul maa-alal kasvasid vaid määr- 
dunud pilliroopuhmad ja nirud sarapuupõõsad. 

Meie pioneerirühm oli end sisse seadnud keset seda soist laguuni ja 
rajanud ringpositsioonid, kust nad hoidsid jõge kuulipildujatule all. Meie 
Mehed, kuivanud porist kanged ja päikesest pargitud nahaga, nägid välja 
nagu mustad mutid. Neid õgisid pistekärbeste müriaadid. 

Päeval ei olnud võimalik nende positsioonideni jõuda. Ühel kesk- 

päeval õnnestus see mul nii, et tormasin sinna venelaste nina all nagu 
hullumeelne. Tegin seda meie sidemeeste julgustamiseks. Minu tegu 
Vallandas aga sellise põrgutule, et keegi seda katset ei korranud. 
Pidime niisiis sidet pidama vaid öösiti. Siis võtsid mõned leiva- 
kottidega koormatud vabatahtlikud ette käigu soopositsioonide 
juurde. Maa-ala oli pideva suurtükitule all ja seda valgustasid raketid. 
Vahel sai mõni mees pihta. Kuiv leib oli tihti läbi imbunud kandja 
veret, kes toodi siis tagasi, näost vahakollane, silmades segane 
vaade ja käed surutud vastu keha... 

Soolt, pilliroost ja sarapuupõõsastest lõuna pool laiusid lagedad 
karjamaad, nende taga ülesharitud põllud ja küla. 

Öösiti nihkusid meie vahipostid küla äärelt alla jõekaldale. Natuke 
enne koitu tulid nad jälle tagasi. Siis pidid nad viisteist tundi vapralt 
surnut teesklema. Kahekümne meetri ületamine ühe izba juurest 
teise juurde tähendas kindlat surma. 


Tee selle küla juurde viis üle suure lageda nõlvaku. 

Vaatamata lahingutegevusele harisid talunaised maad. Donetsi ja 
küla vahel, seega siis vaenlase ja meie vahel, oli kahesaja meetri laiune 
maariba eriti rammusate ja viljakate põldudega. Ukraina talunaised ei 
tahtnud oma saagist ilma jääda. Me lasksime neid põldudele ja heinale 
minna. Venelased sallisid nagu meiegi rahumeelset maatööd. Kahe 
kuulipildujarea vahel harisid viiskümmend naist oma musta mullaga 
põlde. Meestele pakkus see vaheldust. Ilus suur tüdruk, kes maha kum- 
mardub ja end jälle sirgu ajab, on alati meeldiv vaatepilt. Jälgisime 
puusade mängu ja kuulasime vaimustusega nende laule, kuid ei 
eemaldanud sõrme päästikult. 


Õhtul vastu kella üheksat saabus pimedus. Kuid tuli hoida end vii- 
maste valguskiirte eest, mis tegid siluetid kõrgendikul selgejt nähta- 
vaks. Kell kümme hiilisid meie mehed ettenihutatud positsioonidele 
jõekaldal. Kuurialuste juurest kulgesid kaevikud siksakiliselt üle 
põldude. Lõpuks tuli viimased kümme meetrit roomata. 

Venelastel oli maastiku valgustamiseks mitu meetodit. Nad lasid 
üles hulgaliselt valgustusrakette. See oli ilus tulevärk. Kuid lõppeks ei 
saanud nad ju iga kolmekümne sekundi tagant terve rindelõigu ula- 
tuses valgustusrakette üles lasta. Seetõttu võtsid nad kasutusele palju 
lihtsama meetodi. Nad tulistasid kahte või kolme hütti süütemürsku- 
dega nii kaua, kuni need põlema süttisid.Tulekuma valgustas küla hom- 
mikuni välja. 

Need tõrvikud illumineerisid sooje selgeid öid. Kui me tahtsime 
liikuda, pidime ettevaatlikult hiilima mööda nurgataguseid ja tegema 
pikki pause, samal ajal kui kuulid plaksatasid meie kohal seina 
palkidesse. / 

Meie kahe- või kolmemehelised vahipostid asusid jõekaldal,, saja 
meetri kaugusel tulevärgist. Neid varitses pidevalt ootamatu kallale- 
tungi ohtja nad ei tulnud küllaltki sageli tagasi. Roomasin neid külas- 
tades august auguni. Siis laskusin veeni ja kuulatasin kaua pisimatki 
teiselt kaldalt kostvat müra. Sageli kuulsin venelasi kahekümne viie 
meetri kaugusel omavahel rääkimas, aimamata, et näid jälgib kalda- 
liival lamav mees. 


Ühel õhtul saabus kella kümne paiku välipreester, et pidada meie 
kompanii komandopunktis missat. 

See oli ilus. Telefonist, kokk ja sidemehed olid vaimustatud. Kuid 
nemad ei vajanud tuge kõige enam. Niisiis tegin vahvale preestrile 


ettepaneku minuga eelpostide juurde kaasa tulla. 

Tal kulus kogu öö oma kõhu lohistamiseks läbi kaevikute. Ümber- 
ringi maasse tungivad kuulid avaldasid talle kohutavat muljet. Ta 
puges varju. Pidin tema juurde tagasi pöörduma: 

"Härra välipreester, kas te usute paradiisi või mitte?.." 
"Jah..." 

"Ja teile valmistab sinna jõudmine sellist piina?.." 

Tore mees nägi, et ta on sunnitud oma vaimustust taevareiside 
vastu kinnitama ja roomas edasi... 

Meie kohal tantsisid valgustusraketid. Pidime end hästi maad- 
ligi hoidma. Mürsud paiskasid mulda õhku. Lõpuks jõudsime vaatle- 
jate väikeste pesadeni. Võtsin kuulipilduja üle ja minu kamraadid 
pihtisid ja said armulauda mu selja taga. Tegin kõik, et mitte midagi 
kuulda, kui asi jõudis raskete pattudeni. Siis suundusime teise kae- 
vikusse, teise auku, teise räämas näo juurde, mis omandas uue ilme, 
kui mõnekümne meetri kaugusel vaenlasest tõsteti selle kohale väike 
valge armulaualeivvake. 

Vaene välipreester ei suutnud väsimuse ja erutuse tõttu rohkem. 
Mitu korda pääsesime napilt surmast. Kell kaks öösel juhtisin ta 
nõlvast üles tagasi. Oli ka ülim aeg. Hommik hakkas juba koitma. 
Preester pühkis higist tilkuvat nägu ja pöördus väsimatult korratavas 
palves erutatult ning tänulikult taeva poole. Deo gratias! Deo gratias! 

Pühakud, kel oli öine vahikord, naeratasid vist küll sõbralikult oma 
paradiislikel eelpostidel... 

Kaks korda öö jooksul ületasid vabatahtlike grupid Donetsi ja 
mineerisid venelaste punkrite taga mitu kilomeetrit raudteed, mida 
mööda toimus nende varustuse kohalevedu. 

Oletasime, et venelased võtsid meie juures ette samasuguseid 
käike. 

Kuigi meie vahipostid olid lakkamatult valvel, asusid nad ükstei- 
sest liiga kaugel. Nende vahelt oli võimalik läbi hiilida. Ühel ööl sain 
selle kohta kinnituse. 

Olin saanud käsundusohvitseriks ja pidin hoolt kandma sidepida- 
mise eest. Kell oli üks öösel. Koos ühe oma mehega püüdsin jõuda 
meie rindelõigu lõunatippu. Meil tuli läbida peaaegu kaks kilomeetrit 
mööda raadatud maad kahe lageda künkaga, mida lahutasid teine- 
teisest kitsas org ja metsatukk. Venelased lasid üles ühe raketi teise 
järel. Kui üks rakett oli lõpuks kustunud, ütlesin oma kaaslasele: 

"Oota siin. Ma jooksen puudeni. Kui kõik klapib, tuled sina mulle 
kiiresti järele." 

Hüppasin püsti ja tormasin nagu välk metsaservani. 

Seal ma karjatasin. Veeretasin end kolmkümmend meetrit künka 
teise külje varju. Olin füüsiliselt tunnetanud inimeste lähedust. Olin 
kindel, et need olid minust kümne või kahekümne sentimeetri kaugu- 
sel. Tunnetasin seda iga oma keharakuga. Nagu vedrust visatult olin 
õhku paiskunud ja sooritanud pöörase hüppe. 

Teinud pika ringi, leidsin oma kaaslase üles. Teatasin sündmusest 
staapi. Mind ei tahetud uskuda. Kuid ma olin endas kindel. Nagu 
elektrilöögi läbi olin tunnetanud luurajaid kindlamini kui neid nähes 


või puudutades. Kaks päeva hiljem sain traagilisel kombel õiguse. 


Sel ööl liikus esimese kompanii neljameheline patrull sama teed 
mööda, ainult vastupidises suunas. 

Meie poisid pidid igal juhul metsa äärest mööduma. 

Sel momendil, kui nad sinna jõudsid, hüppasid nendele kallale umbes 
kümme venelast. Ühel meie meestest, kellel venelane oli haaranud 
juustest, õnnestus ennast vabastada. Kuid ta kiskus end lahti sellise 
Jõuga, et jättis oma skalbi vaenlase kätte. Ta jooksis kui pöörane ja 
kukkus üleni verisena meie vahiposti juures kokku.Teised olid lõksu 
langenud, nende vastupanu ei aidanud. Punased vedasid nad Donetsi 
äärde. 

Me kuulsime nende karjumist. Ka vees panid nad möirates vastu. 
Kuid bolševikke oli kolm või neli korda rohkem ja nad jõudsid meie 
meestega teisele kaldale. 

Teisel kaldal, venelaste poolses metsas, jätkasid need õnnetud kar- 
jumist. Ilmselt peksti neid metsikult. Kuid nad ei lakanud appi hüüd- 
mast. 

Siis hääled kaugenesid ja kustusid... 

Üks väike tragöödia ühel ööl rindel, tuhande teise sarnase hulgas... 

Juba voolasid vaikiva Donetsi veed, mille rahu oli ajutiselt häiri- 
tud, jälle endises sädeluses allavoolu... 

Ja tumedasse sametisse taevasse tõusis kui surmajumalanna valge 
rakett... 


Donetsi-Harkovi lahing toimus mais 1942. Timošenko vägede 
purustamine oli lõpetatud. 

Juunis 1942 toimus teine raske vastulöök, mis pidi Vene rinde 
lõhkuma kaheks osaks. Saksa armeed tungisid Voroneži peale, vallu- 


tasid selle, ületasid Doni ja rajasid jõe vasakule kaldale sillapea. 

Ka meie lähedal ületati Donets ja jõuti Kupjanskini. Rinne viidi 
üle jõe teisele kaldale, pärast kahepäevast edasimarssi läbi hõõguva 
liiva piirati sisse Izjum. Nii oli rajatud alus suurele suvepealetungile. 

Diviisid, mis pidid läbi stepi peale tungima, tõmmati tagasi, et anda 
neile mõned puhkepäevad — see oli ainuke nädal puhkust, mis meile 
idarindel üldse anti. Kahe marsipäeva järel jõudsime oma puhkuse 
külla, kolmkümmend kilomeetrit loode pool Slavjanskit. 

See oli täielik lõdvestus. 

Meil oli vaid üks pidulik rivistus — Donetsi lahingutes silmapaist- 
nutele Raudristide kätteandmise puhul. Kindral Rupp kinnitas need 
meestele isklikult rinda. Ta käsutas kuulsat 97. diviisi, tiroollastest 
koosnevat mägiküttide diviisi, kellega koos meil tuli mööda saata 
veel mitu unustamatut kuud. 

Toitlustamine oli muinasjutuliselt külluslik. Meile mängis diviisi 
orkester. Bussid sõidutasid meie mehi kinno. 

Küla oli rikas, talumehed rahumeelsed ja taevas säras kuldselt. 
Stepp helendas kõigis värvitoonides. Kõige varajasemast koidutunnist 
peale lõikasid naised vilja. Õhku täitis miljonite mesilaste töökas laul. 
Kaerapõldude kohal trillerdasid lõokesed. 

Meid sütitasid mõtted lähenevale pealetungile ja me nuusutasime 
steppi nagu kasakahobused. Ma olin saanud hiigelsuure pruuni-valge- 
laigulise hobuse, kellele oli isegi raske selga ronida. Olles tulevikus 
kindel, panin talle nimeks Kaukasus. Vaprale loomale oli määratud mind 
teel sinna saata ja läbipuurituna kahekümnest kuulist lahingutes 
Tšerjakovi all surra. 

Teated sõjatandrilt erutasid meid. 

Feldmarssal Rommel oli Aafrika sadamas Tobrukis lõksu ajanud 
kakskümmend viis tuhat inglast. Tema tankid olid vabastanud Liibüa 
ranniku, läbi murdnud Egiptusse ja jõudnud El-Alameinini. Ootasime 
väliraadiote juures eriteadet Aleksandria langemise kohta. 

Meile natuke lähemal pigistasid sakslased rõngasse Sevastoopoli. 
Viimane Vene sadam Krimmis pidi üle elama, et Saksamaa lennuvägi 
ja raskesuurtükid purustasid tema tohutud kindlustused üksteise järel. 

Lõpuks linn langes. Veel samal õhtul lõi taevas särama sadadest 
välkudest, terve ümbrus lõi värisema mootorimürinast. Meie lähedal 
maandus Sevastoopolist naasev imetlusväärne õhuarmaada. 

Göringi pommitajad olid kohal. Jalaväe lööki polnud vaja enam 


kaua oodata. 

Meie komandör oli saanud salajase käsu alustada pealetungi 
9. juulil. 

Meil ei tulnud nii kaua oodata, sest üks üllatus kiirendas seda 
operatsiooni. Kui Saksa luuregrupid tungisid Slavjanski rindelõigus 
ööl vastu 7. juulit venelaste positsioonideni, olid nad üllatunud seal 
valitseva rahu üle. Nad läksid edasi... Imelik vaikus kestis. Üks luuraja 
ronis punkrisse. See oli tühi.Terve rindejoon oli mahajäetud! Vene- 
lased olid vaikselt tagasi tõmbunud! 

Nüüd tuli iga hinna eest vaenlasele järele jõuda, tema põgenemist 
takistada, teda võitlema sundida, inimesi ja tehnikat hävitada. 

Vastasel korral jookseksime lõksu. 

Kõik diviisid said kohe pealetungikäsu. 7. juuli õhtul 1942 hakkas 
leegion "Wallonie" koos kogu kaguarmeega liikuma. Ta pidi peatuma 
alles Aasia lävel, Elbruse külje all. 


4j)uvekuud olid 1942. aasta pealetungi kõige erutavam aeg. 

Lõunamaa oma suurepäraste viljade, peaaegu troopilise taimestiku, 
Aafrika päikese ja suurte sädelevate jõgedega! 

Kõik uskusid, et selle toreda ettevõtmise lõpus on võit. Venelased 
ei astunud isegi lahingusse. Nad põgenesid. Sajad tuhanded meie 
sõdurid asusid neid jälitama. 

Juba 8. juuli hommikul oli meie leegion läbinud Slavjanski ja 
Jõudnud pargini linna idaservas, mille hiigelsuured plataanid varjasid 
suuri, kunagi toredaid, nüüd aga lagunenud hooneid. Need olid tsaaride 
kunagised paleed, mille salongides vedelesid keset sõnnikut bolševike 
poolt tapetud hobused. 

Slavjanskist kagus oli jõutud juba Donetsini ja Saksa pioneeri- 
üksused seadsid puhkepausita töökorda parvi ning veoköisi. 

Järgmisel päeval ronisime parempoolse jõekalda kõrgendikele, kust 
venelased oleksid hõlpsasti saanud häirida meie jõest üleminekut. Nende 
punkrid olid ehitatud kriidikaljusse, mille erevalge värv oli silmadele 
valus vaadata. Positsioonid olid korralikult rajatud ja ümbritsetud 
tihedate okastraattõketega. Sealt valitsesid need kõiki juurdepääsuteid. 

Punased polnud isegi varustust kaasa võtnud. Nad ei olnud õhku 
lasknud ühtki punkrit. Venelased olid salaja jalga lasknud. 

Hommikuhämaruses ronisime alla Donetsi kaldale. Kuid meie 
järjekord ei olnud veel kättejõudnud. 

Pidime ootama kaks päeva ja kaks ööd. Esmajärjekorras toimus 
laskemoona vedu edasitungivatele tankiüksustele. 

Parved koosnesid poolest tosinast kokkuseotud kummipaadist, mil- 
lele olid kinnitatud lauad. Ühelt kaldalt teisele ulatuvate köite abil veeti 
parved teisele kaldale. 

See oli lõbus vaatemäng. Hobused ja hobueeslid hakkasid pidevalt 
lõhkuma, kukkusid kahe parve vahele ning vahtisid siis meeleheites 
ringi. Veoköied tuli läbi lõigata. Siis ujusid loomad kaldale, kuhu nad 


jõudsid esimesena, ja puristasid võidurõõmsalt. 

Gejreitcr Leon 


Degre/lc parast autasustamist II klassi Raudristiga 


1042. 


Teisel kaldal maabumine oli liivakivikaljude tõttu väga raske.Trak- 
torid vedasid vankrid jõekaldast üles. 

Meie püstitasime põõsastes oma väikesed telgid ja ootasime filosoo- 
filise rahuga oma järjekorda. Vahepeal püüdsime kalu, kelle soomused 
särasid kõigis vikerkaarevärvides. Need haarasid muretult meie kärbeste 
järele. 

Kahe päeva pärast muutusime siiski rahutuks. Meie diviisil oli õnne 
olnud ja ta oli mööda peateed, mitu kilomeetrit ülalpool, edasi liikunud. 
Nüüd olid nad juba kaugel ees. Mina pidin jõe teisel kaldal, seitsme 
kilomeetri kaugusel parvedest, majutuse eest muretsema. Olinjahmunud 
— teeoli täiesti kadunud! Sajad tankid, veoautod ja vankrid olid hõõ- 
guva liiva kuni meetri sügavuselt segi pööranud. Tankil, millele ma 
olin roninud, kulus selle lühikese vahemaa läbimiseks mitu tundi. Liiv 
oli väga peenike. Jalgsi minnes vajusid jalad põlvini sisse. Meil olid 
raskelt koormatud veokid, peamiselt raudvankrid, mille väikesed rat- 
tad asetsesid tihedalt kasti ligi. Koormaks olid raskekuulipildujad ja 
laskemoonakastid. Jäin peatuma küla äärel teeristmikul, kust tee viis 
steppi. Lõpuks arvasin, et pataljon on ära eksinud või mõnes teises 
suunas edasi liikunud. Ma eksisin. Viiekümne ühe tunni pärast ilmusid 
esimesed vankrid nähtavale. Kaks päeva ja kaks ööd oli võtnud vank- 
rite vedamine läbi liiva, kusjuures kogu laskemoon tuli kast kasti haaval 
käsitsi mitu kilomeetrit edasi tassida. 

Lõpuks jõudsime peateele. Läbisime kohutavas tolmupilves 
kakskümmend kilomeetrit. Seejuures pidime end mööda pressime 
tuhandetest veo- ja tsisternautodest, pontoonidest ja igat muud liiki 
veokitest. Kui me pärastlõunal higist läbimärgade ja surmväsinuna pea- 
tuse tegime, teatati meile, et oleme hilinenud kolm päeva. 


Kell kuus õhtul asusime jälle teele. 


Ajasime diviisi taga kaks nädalat. Öösiti marssisime läbi künkliku 
stepi. Väikesed sinised järved helkisid kuupaistel nagu kameeliad. Meie 
teele jäi jõekesi, mille sillad olid purustatud. Mitmeid kilomeetreid 
viis tee meid läbi kriidiorgude, mis olid hiljutisest äikesevihmast nii 
libedaks muutunud, et hobused ja inimesed pääsesid edasi vaid suure 
vaevaga. 

Nüüd jõudsime jälle liivastele aladele. Peateel olid tihti ummikud. 
Siis pidime kasutama kõrvalteid ja vaevalt märgatavaid radu, mis 
sobisid ainult kõrgete ratastega kergetele talupojavankritele. 


Izbadesse me sisse ei läinud, õhk oli seal lämmatav ja kubises 

kärbestest. Nii magasime tekki mässitult väljas palkonil või väikestel 
kõvakstambitud põrandaga terrassidel. 

Peatselt marssisime ainult öösiti ja tegime puhkepeatuse päeval, sest 
kuumus küündis juba viiekümne viie kraadini. Siis lamasime aias puude 
all, pea moskiitovõrgu all, käed taskutesse peidetud ja meie ümber 
kaagutasid kanad. 

Läksime läbi töölisasulate, mis pakkusid oma elamukvartalite ja 
paberilehti ning katkisi parteijuhtide büste täis parteimajadega troosti- 
tut vaatepilti. 

Venelased olid oma tavalise taktika kohaselt muutnud kasutuskõlb- 
matuks või hävitanud kõik tööstusseadmed. Meid pani kõige rohkem 
imestama, et hävitustöö oli tehtud juba tükk aega tagasi. Raudteeröö- 
pad olid iga kaheksa või kümne meetri tagant lahti kistud. Venelased 
olid need ulatuslikud sabotaažiaktid sooritanud ilmselt ammu enne 
sakslaste lööki Voronežile. 

Kogu hävitustööst avaldasid kõige sügavamat muljet põlevad 
söekaevandused. Hiiglaslikud söelaod ja isegi kolmekümne kuni nel- 
jJakümne meetri kõrgused aherainemäed hõõgusid juba palju päevi. 
Tumepunast hõõgust läbisid sügavsinised ja mustad varjud. Põlevad 
mäed kiirgasid hingematvat kuumust. 

Nendest eemalduda oli võimatu, sest kogu maa-ala tee kõrval oli 
mineeritud. Arvutud õhkulennanud veokid ja hallikasrohelised pun- 
sunud hobusekorjused, millel roomasid ussid, näitasid piisavalt selgesti, 
et vähimagi ettevaatamatuse tagajärjeks oli surm. Meie hobused püüd- 
sid meeleheitlikult rabeldes vabaks saada oma sügavasse liiva vajunud 
jalgu. Mõned neist heitsid hinge mõttetu hoopiderahe all, kuid jäid 
seejuures püstiasendisse. Nende nahk auras ja silmamunad tahtsid 
pealuust välja tungida. 

Kuigi me valasime higi ämbrite kaupa, peaaegu üldse enam ei 
maganud, rühkisime kuupaistel läbi stepi ja kiirustasime läbi lee- 
gitsevate tööstuspiirkondade, ületasime jõgesid ja kahlasime läbi 
koolmete, läbisime sadu kilomeetreid, jätsime seljataha Ukraina ja 

jõudsime otse Stalingradi vastas Doni jõe suurde looka, oli meie 
mägiküttide diviis meist ikkagi kiirem! Olime neist nüüd maas viis 
päevateekonda! 

Saime korraga kaks teadet. Esiteks: diviis pöördus edelasse, et 
osa võtta lõpprünnakust Rostovile. Teiseks: kui me kiiresti nende 
juurde ei jõua, taotlevad nad armeekorpuselt meie diviisist välja- 
arvamist! 

Hullumeelsete päevamarssidega jõudsime jälle Donetsi äärde, kuid 
sedakorda suurepärase Donetsi äärde Kamenskis, natuke enne selle 
ühinemist Doniga. Veel seitsekümmend kilomeetrit lahutasid meid 
97. diviisist. Läbisime need üheainsa päevamarsiga. 

Kuid Rostov oli langenud samal päeval. Mägikütid said käsu viivi- 
tamatult piki Doni üles liikuda. Meil oli vaevalt aega enda kasimiseks. 
Ja juba jälle asusime teele, jälle läbi hõõguva stepi. 

Saksa armeede triumfikäik Stalingradi ja Kaukasusse õnnestus tänu 
üliinimlikele pingutustele ja tohutule optimismile. 

Maastik Donetsi ja Doni ning Doni ja Kubani vahel oli nii ilus, 
et vaimustusime sellest juba varahommikul koidukuma rohelises ja 
kollakas valguses. Öösel olime läbinud jalgsi kolmkümmend kuni 
kolmkümmend viis kilomeetrit. Marsid olid väga pingutavad, sest 
need kulgesid läbi ülessongitud liiva või mööda auklikke teid, möö- 
duda tuli kahest või kolmest marsikolonnist, kes olid pidevalt segi- 
minekuohus. 

Vägede edasiliikumine oli ajaliselt kooskõlastatud nagu velotuur. 
Kuid pimeduses oli vältimatu, et tuhanded sõdurid läksid kitsastel, 
kiiruga ehitatud sildadel segamini. Me kukkusime aukudesse. Vankrid 
läksid ümber. Vahel ajas mõni veoauto või tank alla hobuse, kes siis 
surres läbitungivalt hirnus. 

Kuid kõige selle eest olid tasuks koidikud. 

Kella poole kahe paiku hommmikul ilmus idataevasse kahvatu- 
roheline ja kuldne koidukuma, õrn nagu siid. See tõusis, levis üle taeva 
ja kasvas muinasjutulisteks rohelisteks, oranžideks ja roosadeks val- 
gustriipudeks, mis särasid imelises õrnuses. 

Nägime fantastiliste päevalillepõldude ärkamist. Neil kahe meetri 
kõrgustel margariitalilledel olid sõrmepikkused õielehed ja 
nende -pruunis südamikus peitus tuhandeid seemneid. Põllud olid 
mitme kilomeetri pikkused. Miljonid päevalilleõied pöördusid tõusva 
päikese poole ja pöörasid end koos sellega, otsekui tõmbaks päikese 
jõud neid enda poole. Tundsime, kuidas meid haaras see ürgjõud, 
mis ühendas maad, taevast ja õisi.Taevas ja maa olid üksainus kuldne 
põld. Kõikjal oli elujõud, säraja suurus. Kaelused avatud, imesime 
endasse seda eluvoolu ja laulsime päikesele oma noorusunistuste 
laule. 

Tohutud päevalilleväljad vaheldusid niisama suurte ohakavälja- 
dega — ohakad, nii kaugele kui silm ulatus, aga mitte meie naeru- 


väärsed väikesed räpased ja torkivad taimed, vaid palmisarnased ohakad 

nagu kaktused, stepihobuse kõrgused, täis õrnpunaseid ja sinakas- 
violetseid õisi. Kerged ja õrnad sulgjad puhmad, mis laiusid kuni 
silmapiirini. 

Läbi sirgete ja tugevate päevalillede, ohakate ja maisi jõudsime 
päikesest roiutatud jalaväelaste suureks rõõmuks hommikul kella 
üheksa paiku ühe küla juurde, mida olime juba kaugelt valendamas 
näinud. 

Külad olid Doni ääres rikkamad ja izbad mugavamad kui Donetsi 
ääres nähtud. Neis oli kolm kuni neli kehvalt sisustatud tuba, kus võis 
mõnikord siiski näha nõudekappi, kastmekannu, iidset leivakappi või 
kaunilt töödeldud kirstu. Igal majapidamisel oli kanu, kariloomi ja 
korralik viljatagavara, mis oli saadud kolhoosi rüüstamisel. Kol- 
hoosikeskuse despootne hoone, mida ümbritsesid adrad, kaarutid, 
peksu- ja külvimasinad, valitses iga küla üle. Talupojad olid looma- 
laudad ja aidad tühjaks teinud, kolhoosi sealaudast pääsenud põrsad 
askeldasid ringi ja karglesid suurest vaimustusest ootamatu vabaduse 
üle. Kõikjal kaagutasid haned ja kulistasid kalkunid. 

Kohalikud elanikud võtsid meid vastu ilmse rõõmuga. 

Sageli sisenesime külla esimestena. Kohejooksid inimesed kõrval- 
hoonetesse, tõid vanadest peidukohtadest välja ikoonid ja riputasid need 


pisarsilmil ning täis vaimustust jälle saviseinale. 


Olime saanud range käsu, et elanikke tuleb kohelda sõbralikult. 
1941. aastal olid sakslased teinud selles mõttes palju vigu. 

Mužikid olid maailma kõige sõbralikumad inimesed. Nad olid 
meeldivad ja vastutulelikud ning neil oli vaid üks soov — töötada, 
elada koos oma perekonnaga ja olla abivalmis. 

Saksa väejuhatus oli sellega arvestanud. Iga üleastumist karistati 
kohapeal. Vana "pan" ja vana "mamka" olid sõdurite sõbrad. 

Talunikelt polnud vaja isegi midagi paluda. Nad juhatasid meid 
ise kanapesade juurde. Nad pakkusid meile maisikooke, kartuleid 
ja rasvaseid hanesid. Nende paksul venival meel oli stepis kasva- 
vate hiigellillede vänge lõhn. Täitmatus apluses veetsime pikki 
tunde kirsiaedades, kus puude oksad olid lookas igat sorti mahlastest 
kirssidest. 

Magasime paar tundi. Koos päikesega pöördus jõud tagasi. Vana 
mamka tõi savipotiga piima, mis oli värske nagu allikavesi. Siis viis ta 


meid oma varakambri juurde. Nelinurkne auk majast kümne meetri 

kaugusel. Ta tõstis luugi üles. Väike redel viis suurepäraselt jahedasse 
keldrisse, tõelisse kaevu, kus sai nagu külmkapis säilitada kõike 
kergesti riknevat. 

Pliit oli ukse ees väljas, et väikeste suletud akende ja madala laega 
izbas oleks õhk natukenegi puhtam. Nii särises siis meie tasuta saadud 
toit õues paplite või akaatsiate varjus, kusjuures perenaine, kes tuli meie 
juurde ikka vaid täis kätega, aitas meil praadi valmistada. 

Pärast kurnavaid öiseid marsse said meie mehed jõu tagasi Bruegheli 
suurejoonelisel moel. Nad olid ju pärit maalt, kus peeti lugu sööma- 
ajast. Nad said hakkama tohutute toidukogustega. Ma tundsin paari 
meest, kes hävitasid saabumisel igaks hommikusöögiks kilo jagu 
praetud õrna pekki. Kaks teist meest pistsid kolme päevaga pintslisse 
kakskümmend üks kana. Paljud said hakkama sellega, et sõid kell 
üheksa hommikul vahepalaks ära suure hane. Üks meie noor ohvitser 
sõi ühel päeval minu nähes ära kolmkümmend härjasilma. 

Nad loputasid hommikusöögi alla kruusi piimaga ja uinusid siis, 
kõhud punnis ning nööbid lahti päästetud nagu ühel vanal Flandria 
maalil. Õhtuhämarikus, enne teeleminekut, mõnulesid meie praevarda- 
keerutajad veel küpsekartulikuhjade ja puu- ning juurvilja täis korvide 
juures. 

Talumehed saatsid meid küla lõpuni. Meie söögiisu oli avaldanud 
niisama sügavat muljet nagu meie sõbralikkuski. 

Kogu pealetungi ajal ei olnud meil kohalikega ühtki vahejuhtumit. 
Meid oli perekonda vastu võetud. Lahkumisel saime kaasa nende tore- 
date inimeste õnnistuse. 

Puhtast südamest antud õnnistuse kaitse all asusime õnnelikult teele 


läbi suurte päevalillepõldude. 


Edasi liikudes sattusime ikka ja jälle vaenlase põgenevatele üksus- 
tele. Lahingud olid lühikesed. 

Peale tungiti sellise kiirusega, et praktiliselt oli võimatu pärast igat 
kokkupõrget langenud vaenlasi matta.Teedel vedelesid jubedad laibad. 
Viiekümnekraadise kuumuse juures lagunesid surnukehad kahe kuni 
kolme päevaga. Siis tegi päike oma töö. Hobusekorjused levitasid 
kohutavat haisu. Juba sada meeetrit enne korjust tuli nina kinni hoida. 
Hobuse keha oli punsunud tohutu suureks, sageli ka lõhkenud. Laibad 
kihasid rohekatest ussidest. Lagunevad surnukehad olid läikivmustad, 


mustemad kui neegrid. 
Tuhanded, kümned tuhanded NSV Liidu sõdurid andsid 

alla. Nad ei suutnud lihtsalt rohkem. Tegelikult oli pealetung meie 
jaoks palju rohkem jalgade kui relvade küsimus. Paljudel meie mees- 
tel ütlesid jalad üles ja nad jäid maha. Sel polnud mingit tähtsust. 
Nad tulid hiljem järele. Nõukogude sõdurid lasid end kokku korjata. 
Nad istusid seal tuhandete kaupa ja imesid paljaid veritsevaid var- 
baid. 

Enamik neist olid asiaadid. Neil olid heasüdamlikud laiad näod ja 
nad olid õnnelikud, et neid ära ei söödud. 

Meil polnud aega neid valvata ega võimalust neile saatemees- 
konda kaasa anda. Nii valisime siis nende hulgast välja kaks kõige 
terasemat selli ja andsime neile püssid. Nad olid ülendatud oma 
seltsimeeste valvuriteks ja ajasid kohe rinna ette. Siis andsime neile 
mõne linna nime, mis asus sada või kakssada kilomeetrit lääne pool. 
Vaimustatult lobisedes asusid nad teele. Probleem oli lihtne, sõja- 
vangid läksid ise Saksamaale. 


Lähenesime Doni ülekäigule. Me oleksime pidanud ületama jõe 
juba mõni päev tagasi. Kuid juurdepääsutee oli rohkem kui kahe 
kilomeetri ulatuses ummistatud lennuväe poolt hunnikusse löödud 
laipade ja tehnika sellise segapudruga, et diviisi veokid ei pääsenud 
läbi. 

Olime liikunud itta palju päevi. 

Ühel öösel jõudsime muinasjutulise jõe äärde. 

Kella kahe paiku hommikul, kui laia hallikasrohelise vee kohal lõi 
hahetama koit, tõusime jõe paremal kaldal künkale, millel kõrgusid 
kaks kurgaani. 

Tõusin jalustes püsti ja silmitsesin suurepärast vaatepilti.Teel vede- 
lesid sajad vastase Ameerika päritoluga veoautod ja muu mahajäetud 
tehnika. Kuid ma nägin ainult rohelusest palistatud Doni selle ääre- 
tuses. Selle siledal veepinnal peegeldus roheline, õrnpunane, kollane 
ja hõbedane taevane valgus... 

Doni parem kallas oli nagu kõigil Lõuna-Venemaa jõgedel kõrge ja 
järsk, vasak kallas aga madal ja lauge. Kui venelased olid kord juba 
sinna orgu surutud, ei saanud nad end enam kõrgel kaldal asuvate tule- 
positsioonide vastu kaitsta. Seega oli Doni vasak kallas niisama hästi 
kui meie käes. 

Asjatult heitsid Vene lennukid pomme jäärastikku, mida mööda me 


alla laskusime. 


Izbade varemete vahelt paistis esimeste viinapuude pruunikas 

lehestik. Meie kindral võttis end riidest lahti ja ujus selili, automaati 
rinnal hoides, esimesena üle Doni. Kiiresti ehitati pontoonsild, mil- 
lest me sammusime üle rõõmust põksuvate südametega. 

Lähenesime kalmõkkide maale. Tee ääres seisis üksik kaamel. Sel 
imelikul loomal olid niisked sõõrmed ja karv oli kulunud nagu vana 
tugitooli kattenahk. 

Võtsime ta kaasa. See oli nagu tükikene Aasiat, mille poole me 
kiirustasime. 

Esimesel augustinädalal 1942 valgusid Saksa armeed Doni äärest 
Kaukasusse. 

Päike kõrvetas. 

Külad olid hiigelsuurte hallide pilvede järgi juba kilomeetrite kau- 
guselt selgesti märgatavad. Oleks võinud arvata, et kogu ümbruskond 
on leekides. Kuid need olid vaid tankide poolt üleskeerutatud tol- 
mupilved. 

Meie näod olid mustjashallid, neist paistsid välja vaid silmavalged 
ja huuled. Selle mustusega oli asjatu võidelda, sest tolmupilved tõusid 
mitme meetri kõrgusele meie peade kohale. Nagu komöödiafilmis 
ilmusid tolmupilvest määrdunud nägudega mootorratturid ja tõid uued 
kaardid. Pealetung kulges nii kiiresti, et vajasime iga päev uusi kaarte. 
Neid trükiti koos meie kolonniga sõitvates spetsiaalautodes vastavalt 
pealetungi käigule. 

Ka kõige pisemates üksikasjades valitses kord. 

Igal üksusel oli oma sihtpunkt, teada olid külad, millest tuli läbi 
minna, ja majutuskohad. Langesid tuhanded asulad, ilma et meie selja 
taha oleks jäänud vaenlase väikseimatki vastupanukollet. Me läksime 
vaid küladest läbi, nende läbikammimine toimus plaanipäraselt, 
midagi vahele jätmata ja raskusteta. 

Meie kaotused olid tähtsusetud. Tuhanded Vene sõdurid, kellest me 
möödusime, olid tuhandekilomeetrisest taandumisest ja allaneelatud 
tolmukogusest täiesti läbi. Klaasi vee eest olid nad valmis kõik ära 
andma. 

Tegelikult oli kõige raskemaks probleemiks joogiveega varustamine. 
Marssisime kümme kuni kakskümmend kilomeetrit, leidmata liitritki 
joogivett. Roheka veega lombid roiskusid päikese käes. Meie mehed 
heitsid kõhuli ja jõid roiskunud vett. Pidime lõpuks vahele astuma ja 
mehed jõuga vee äärest minema ajama. Hobustel ripnesid tõmblevad 
keeled pikalt suust välja. 


Ainuüksi meie väekoondises oli üle kahekümne tuhande mehe. Iga 

kahe kuni kolme kilomeetri järel viis tee läbi mõne küla. Nendes oli 
üks või mitu kaevu, kus paari tosina izba elanikud ja kariloomad oma 
janu kustutasid. Kolonni pea oli kaevud kiiresti tühjendanud. Peagi jäid 
meestele vaid lombid kaevupõhjas. Nende järel tulevad tuhanded 
jalaväelased ja sajad hobused leidsid eest vaid täiesti tühjad ja kuivad 
kaevud. 

Siin ja seal sattusime veskile, kus oli vett külluses. Kuid iga 
mees pidi paistetanud keelega ootama viis, kaheksa, isegi kümme 
tundi, enne kui järjekord jõudis temani. Loomad vajasid kujutelda- 
matul hulgal vett. Mehed täitsid end veega kurguni ja niisutasid kaela, 
käsi ning selga, et saada kergendust päikesepõletustele. 

Sellest polnud aga kasu. Kõige parem oli võimalikult väha juua ja 
aeg-ajalt mõnd kirsipuud raputada. 

Vee otsimise peale kulus rohkem aega kui edasiminekule. 

Ühel öösel, kui olime jõudnud Kalmõkkia lähistele, nägime enda 
ees salapäraselt helkivat Manõtši jõge. 

See voolab Aasovi ja Kaspia mere vahel läbi oivaliste järvede. 
Tee viis meid üle suure tammi, mis pidi paisutama ühe järve vett. 
Venelased olid tammi õhku lasknud. Vesi voolas läbi kahekümne 
meetri laiuse augu, mille üle Saksa pioneerid olid ehitanud jalaväe ja 
hobuste jaoks puust purde. 

Rasked koormad tuli üle viia mootorlaevaga. 

Ootasime tammi juures oma järjekorda mitu tundi. Järve veel paist- 
sid kuu hõbedases valguses imeilusad õied. Vene lennukid püüdsid meie 
ajutist silda tabada, kuid neil õnnestus oma pommidega süüdata vaid 
läheduses asuvad izbad. Nende leegid tõusid nüüd punaste ja kollaste 
tõrvikutena taeva poole ja see lõõm ühines lilledejärve ning tähistaeva 
lummusega. 

Kell kaks hommikul hakkas koitma. Kahvatu taevas peegeldus kuni 
silmapiirini vees, millega paisjärv oli ümbruskonna üle ujutanud. Veel 
püsis koidu värske mattroheline värvus, millesse segunes õrn läbipaistev 
kuldne sära. 

Kes oleks selle nõidusliku vaatepildi ees võinud mõelda veel öiste 
marsside vaevadele ja hõõguvkuumade päevade kurnatusele? Kolon- 
nid marssisid lauldes suurepärases rivikorras, ohvitserid jalgsi kõige 
ees. Nende järel juhtisid hobusemehed oma loomi. Hobuseid kasutati 
vaid sidepidamiseks, need ratsakäigud olid tihti üpris pingutavad. 
Nii ratsutasin ma ühel päeval sada kilomeetrit läbi hõõguva stepi 
diviisi. 

Tavalised päevateekonnad läbiti jalgsi. Ohvitserid ja sõdurid olid 
marsi ajal nagu lahinguski vennalikult kõrvuti. 

Sääski oli aina rohkem. Õhtul tunglesid nad ägedalt pinisedes 
väikseimagi valguslaigu ümber. 

Mõnda meie kaaslast ründasid aga hoopis teist laadi loomakesed — 
verejanulised satikad, kes elutsesid kubemes. Nad uuristasid end 
sügavale naha sisse. Näha oli vaid nende ahnete vereimejate nööp- 
nõelapea suurused seljad. 

Vaesed mehed kannatasid nende käes põrgupiinu. Kõigele lisaks 
pidid nad välja kannatama veel terve kolonni pila, kui nad kannatust 
kaotades tee veeres peatusid, et kõigi silme all nendest kutsumata 
külalistest vabaneda. 

1942. aasta seitsmenda augusti varahommikul olime kahekümne 
kilomeetri kaugusel Kubanist. Marssisime täie kiirusega. Kell üks 
keskpäeval kõrgusid meie ees parema jõekalda järsud kaljud. Ilus 
roheline jõgi voolas tihedate metsade vahel. 

Vene suurtükivägi oli küll vastupanu avaldanud, kuid pidi pärast 
lühikest lahingut taanduma. 

Olime Kaukasuse südames. Viimane suur tasandik enne jääliustikke 
säras majesteetliku suve lõõmas. 

Kell kolm jätkasime edasimarssi piki Kubani jõge, et allpool 
Armaviri koolmeni jõuda. Läksime üle kaldateede, mis viisid järsult 
kakssada meetrit allpool asuva jõe äärde. Ronisime kaljude äärel, 
kusjuures meid müksisid kogu aeg sajad suured pruunid lehmad, keda 
ajasid enda ees karmide parkunud nägudega slovaki loomaajajad. 

Kulus kolmkümmend tundi pontoonpurdeni jõudmiseks, mille 
pioneerid olid üle kohiseva jõe ehitanud. Vesi paiskas üle takistuse 
valget ja rohelist vahtu. 

Jõe teisel kaldal asus väike küla. Sealt leidsime ilusa noore, 
umbes seitseteistkümneaastase tüdruku, kes oli end peitnud keldri- 
auku. Ta oli püüdnud päästa oma perekonna maja. Käsigranaat oli 
lõhkenud tema lähedal ja ära rebinud ühe rinna. Seal ta lamas nüüd 
palavikust hõõguvate silmadega. Tema rebestatud rind värvus juba 
mustaks. Tegime kõik võimaliku, et teda aidata. Üle ta palavikust õhe- 
tavate põskede voolasid pisarad... Vaene laps, ta tahtis nii väga 
elada... Nähes ta noort rinda sellises seisukorras, teadsime, et ta peab 
surema... 

Surra, kui lõhnava stepi kohal kummub jumalikult puhta pilvitu taeva 


hõbedaselt ning kuldselt veiklev lõputu sina... 

Kubani tasandik on Venemaa paradiis. Kümne tuhande hektari suu- 
ruste põllumajandusettevõtete lõputud maisipõllud laiusid hõõguva 
päikese all. Miljonid kahe meetri kõrgused taimed sirutasid oma üht- 
lased varred hõõguvalt kuuma taeva poole ja krabisesid, nagu oleksid 
nad elektriliselt laetud. 

Nende kuldsete puhmasmetsade varjus küpsesid rohelised suured 
arbuusid. Lõikasime nad oma nugadega lahti ja jõime vaimustatult 
värskendavat mahla. Arbuuside viljaliha oli rohelise-, punase- ja 
oranživiiruline, täpselt nagu stepi koidukuma. Nii me siis marssisime, 
pea kummargil neid suurepäraseid vilju süües. 

Päike kõrvetas lõputult selges taevas.Ta täitis meid jõu ja poeetilise 
lummusega. Meile sai osaks muinasjutuline jõu, soojuse ja jaheduse 
vaheldumine, selle järgi, kuidas värvid maast tõusid ja taevast alla 
vajusid. Kõik oli uus, karge, puhas ja suurepärane. Maisivarred, mis 
sirutusid taeva poole nagu suletuttidega ehitud piigid, arbuusipõllud, 
mida jumalad pakkusid kui arvutuid kaeve. Kuldne maa, leegitsev tae- 
vas ja lahtilõigatud viljade vikerkaar! 


Ka mägijõgedele võlgnesime tänu kirjeldamatatute rõõmude 
eest. 

Olime jõudnud Laba äärde, mis voolab kohisedes alla Elbruse 
eelmägedelt. Mäeahelikku polnud veel näha, kuid ta saatis meile 
esimese kingitusena jäised rohelised veevood, mis hüplesid üle loen- 
damatute punaste ja pruunide kivide. 

Miks oodata terve igavik, enne kui jõest saab üle sammuda mööda 
ajutist silda? Me viskusime kobrutavatesse lainetesse. Lasime end edasi 
kanda suurte siledate voolust lihvitud kivide vahel ja üle kallata 
vahutavate lainetega. Kristallselge vee jäine jahedus oli heategu meie 
kehadele. See haaras, elustas ja puhastas meie ihuliikmeid ning pani 
vere käima. Siis tormasime päikese kätte nagu metsikud hobused. 

Oh, kui suurepärane on elu! Me viskusime tema valgusse, tema 
särasse ja tema puutumata värvidesse, nagu elaksime läbi maailma 
esimesi päevi, enne kui inimese alatus ja mateeria lagunemine olid rüve- 
tanud igasuguse vaimustuse ja elementide puhtuse. 

See oli nõiduslikult ilus. 

Nõukogude väed taganesid sellise rutuga, et vangilangenuid pea- 
aegu polnud. Stepp oli mahajäetud ja avali suve triumfile ning meie 
võidukäigule. 


Ühel pärastlõunal jõudsime Maikoppi viiva raudteeliini äärde. 

Kahekümne kilomeetri pikkusel lõigul seisid sajad venelaste 
mahajäetud kaubarongid, vagun vagunis kinni mõlemal rööpapaaril. 
Pommitajad olid raudtee plaanipäraselt purustanud ja muutnud võima- 
tuks sellesse tupikusse jäänud rongide edasi- või tagasisõidu. Tohutud 
kaubakogused olid kuhjatud kaubavagunitesse, millega venelased olid 
püüdnud oma varusid ära vedada. Seal leidus lennukimootoreid, varu- 
osi, poolenisti valmis tankeja igat sorti toormaterjali. Rööbastel seisid 
lõputud tsisternide read, tulelõõmast punased või väljavoolanud ben- 
siinist märjad. 

Kuid üldiselt oli see tohutu saak puutumata, välja arvatud siin ja 
seal lennukipommidest tekitatud purustused. Venelastel ei olnud isegi 
nende lõputute rongide süütamiseks aega olnud. 

Iga diviis kleepis, niipea kui ta raudteelõiguni jõudis, vagunitele 
sedelid, mis pidid tunnistama tema omandiõigust nendele varadele. 
Erilise hoolitsuse osaliseks said alkoholivagunid. 

Leidsime isegi tünnidesse pakitud kaaviari. Raudteetammil istudes 
määris iga mees naelajagu neid maitsvaid terakesi leivale. Vodka abis- 
tas meid seedimisel. Meile oli saagiks langenud kolmkümmend tuhat 
väikest pudelit, mis nägid välja nagu mineralveepudelid. 

Kuid ei tulnud kõne allagi, et nende prassingutega oleks aega kao- 
tatud. Meil oli käsk võimalikult ruttu mäestikuni jõuda. Meile anti paar 
tundi lageda taeva all magamiseks ja juba kell kolm hommikul äratas 
meid lähedalasuvate majapidamiste kanade ning hanede lärm, kes olid 
kõigist neist sündmustest ülimalt ärritatud. 

Siis jõudsime esimeste väga järskude küngasteni. Vankrid veeresid 
allasõidul täie kiirusega hobustele otsa. 

Asusime teele öö jaheduses enne kella ühte. Uskusime hommiku- 
hämaruses und nägevat. Lõunas palistas taevaranda kitsas tumesinine 
triip — Kaukasus. 

Mäed olid veel viiekümne kilomeetri kaugusel, kuid nende tipud 
paistsid selgelt taeva taustal. Meid haaras sügav rõõmutunne. Seal nad 
nüüd olid, need tipud, mis pesitsesid juba nädalaid meie ettekujutustes. 

Kiirendasime sammu läbi sügava liiva. 

Meile sõitsid vastu tankikolonnid. Nad olid oma töö teinud ja vaen- 
last kuni metsadeni jälitanud. Jalaväe ülesandeks oli töö lõpuni viia. 
Kell üheksa hommikul jõudsime Maikoppi. 

Meie tankid olid linna puhastanud, ilma et venelased oleksid jõud- 
nud silda õhku lasta. See viis hoogsa kaarega üle sügava oru, mille 


põhjas kohises rohelise veega Belaja jõgi. Kaljude tipus seisid sinna 

julgelt ehitatud majad. Läksime kohe teisele kaldale, et viivitamatult 
hõivata üle ümbruskonna kõrguv mägi. Sealt võisime takistada löödud 
vaenlase igat rünnakut. 


Mäenõlv oli järsk ja kaetud tiheda metsaga. Lõpuks nägime 
jälle puid! Paigutasime kuulipildujad mäetipul positsioonidele. Lõu- 
nas laius suurepärane panoraam mägijõgede, koskede ja ploomi- 
siniste mägedega. Kaukasuse mäeahelik palistas kogu horisonti. 

Meid ümbritsev mets oli tihe. See oli täis Vene sõdureid, kes 
otsisid allaandmisvõimalust. 

Võimalus pakkus end viisil, mis vääriks Rabeiais'd. Üks meie all- 
ohvitseridest oli roninud lehestiku varju, et ennast ebadiskreetsetest 
pilkudest segamata kergendada. Paberitükk käes,kükitas ta süvenenult 
looduse imetlemisse oma tööjuures. Relvastatuna vaid ajalehenel- 
jandikuga, ei olnud tajust eriti ohtlik. Seda silmapilku olid venelased 
passinud. Lehestik sahises. Meie kamraad nägi pikka rodu Nõukogude 
sõdureid, kes lähenesid ülestõstetud kätega ja olid kindlad, et annavad 
alla kõige soodsamates tingimustes. Meie allohvitseril ei jäänud muud 
üle kui oma munder, mille au oli tõsises ohus, kiiruga korda seada. 


Mõni minut hiljem kandis ta meile asjast ette, selja taga mužikkide 
rodu, kes vaatamata nende üleandmise koomilistele asjaoludele jälgisid 
seda kirikuisade tõsidusega. 

Nii võtsime vangi Maikopi tammemetsa viimased Vene sõjaväe 
jäänused. See ei olnud küll eriti romantiline, kuid mets tühjenes 
samaaegselt meie allohvitseriga, kes esialgu küll kõhkles, kuid oli 
peagi oma seikluse üle ülimalt uhke. 

Vahepeal oli suurem osa meie diviisist Maikopi hõivanud. Kõik 
arvasid, et sõja lõpp on käes. Kõik oli selge. Me ületame Kaukasuse 
mäeaheliku. Diviisil olid käsud käes. Eesmärk: Adler, siis Suhhumi, 
üsna Türgi lähedal. 

Sõlmiti kihlvedusid. Jõuludeks Tbilisi, kevadel Babülon! Pühade 
jõgede Tigrise ja Eufrati ääres kohtume feldmarssal Rommeli 
Aafrika-armeega, kes tungib Suessi kanali äärest meie juurde. Sõda 
lõpeb maailma hälli ääres! 

15. augusti tähistamiseks jagati kõigile välja veinisarnast jooki, neli 
liitrit mehe kohta. Midagi kahtlustamata jõime seda suurte sõõmu- 
dega. Kuid see oli siiski kange lõhnav ploomiviin. Proovilonksud - viisid 
meid peagi kõrgendatud meeleollu. Lärm kestis varaste hommikutun- 
dideni. 

16. augustil 1942 asusid 97. mägiküttide diviis ja leegion "Wal- 
lonie" kergelt jalgel kõikudes teele. Kaukasuse kõrged mäed, algul 
sügavsinised, siis valged ja roosad, vaatasid oma taevastest kõrgustest 
meie peale alla... Suhhumi oma ranna ja palmidega. Tbilisi kaljudesse 
ehitatud majad. Aserbaidžaani kuumaastik. Suur laskumine üle kris- 
talse liiva Pärsia lahe äärde. Meie silmad särasid, kui mõtlesime eel- 


seisvatele ennekuulmatutele vägitegudele. 


Jõudsime suure rohelise jõeni, mis voolas kohisedes üle õhkulastud 
silla rusude. Üks sõdur ronis neljakäpakil üle purustatud silla. Teisel 
kaldal kasvava puu otsast kõlas laskja mees kukkus mägijõkke. 

Proovis teine mees. Siis kolmas. Ka nemad said pihtaja kukkusid 
alla. 

Mäed olid veel kahekümne kilomeetri kaugusel. Kuid juba läkitas 
Kaukasus meile hoiatuse. 

Olime tunginud tuhat ükssada viiskümmend kilomeetrit lõuna suu- 
nas. Uskusime, et kõik on möödas. Kolm laipa, mida jõgi endaga kaasa 
kandis, õpetasid meile järsku, et me ei seisnud võib-olla mitte lõunas 
peetava sõja lõpus, vaid hoopis alguses... 

Ülemjuhatuse ennustuste kohaselt pidid Kaukasuses pealetungivad 
väed kohtama vaid nõrka vastupanu. 

Igale diviisile oli antud tegevuspiirkond. 97. mägiküttide diviis, kelle 
juurde me taktikaliselt kuulusime, pidi oma kahe jalaväerügemendi ja 
meie leegioniga tungima läbi maa-ala, mis oli kaks korda nii suur kui 
Belgia. Seejuures tõusid mäed, millest tuli üle minna, rohkem kui kolme 
tuhande kahesaja meetri kõrgusele. Tammemetsad laiusid meie ees 
kahesaja kilomeetri kaugusele. 

Üks kahest rügemendist asus kohe teele läände Tuapse suu- 
nas. Teine, rügement "Otte", mille juurde meie olime määratud, liikus 
läbi džungli edasi ja pidi esimese eesmärgina vallutama Adleri 
Musta mere ääres. Diviisi juhtiv kindral tungis suure julgusega 
edasi nende kahe kiilu vahel, mis teineteisest üha rohkem eemaldusid. 
Ainukeseks kaitseks oli tal staabikompanii,mis koosnes rohkem spet- 
sialistidest sulepeade ja templipatjade kui automaatide ja käsigranaa- 
tide alal. 

Pataljonid vahetasid kohta. Kuna meie olime Maikopi juures 
moodustanud eelväe, siis pidime mägismaal edasiliikumise esimestel 
päevadel olema järelväeks. 

Meil oli lühike kokkupõrge Nõukogude üksustega, kes olid ühe 

küla juurde tagasi tulnud. Talumehed andsid sellest meile kohe teada. 
Tegime arved kiiresti klaariks. 

18. augustil pidime tormijooksuga vallutama küla, mis asus viis- 
sada meetrit meie omast kõrgemal. Selles olid end kindlustanud vaen- 
lase üksused, kellest rügement "Otte" oli m*öda tunginud. Meie kaks 
kompaniid ronisid täielikus vaikuses mäkke ja astusid lähivõitlusse. 
Venelaste vastupanu oli nõrk, nad jätsid maha kogu oma varustuse. 

Kõik läks soovide kohaselt. 

Rügement "Otte" oli kolme päeva jooksul uskumatu julgusega 
tunginud läbi džungli, kuristike ja mägede saja viiekümne kilomeetri 
kaugusele. Teated olid suurepärased. Eelvägi oli vaid kolme kilo- 
meetri kaugusel Musta mere äärde viivast teest. 

See oli imetore. 

Esimeste päevade kahtlused olid kadunud. Nüüd pidime jälle ette- 
otsa asuma. Nädala pärast peaksime seisma Gruusia lävel! 


Samal õhtul nägi kõik välja teisiti. 

Muidugi oli meie rügement tunginud sügavale mägedesse ja lähenes 
oma eesmärgile. Kuid nende vägede taga, kes olid eemaldunud 
üksteisest kümnete kilomeetrite kaugusele, olid Vene üksused ära lõi- 
ganud kõik ühendusteed. 

Venelased olid oma peidukohtadest tumedates ploomimetsades 
näinud kahte tuhandet meest möödumas ja siis võrgu kinni tõmmanud. 
Nad varitsesid igas lõhangus. Rügement püüdis tagasi tõmbuda ja langes 
ühest lõksust teise. Oht oli suur. 

Keskel oli staabikompanii, kes liikus edasi kindral Ruppi juhtimisel 
ja tegutses mõlemastjalaväerügemendist kümnete kilomeetrite kaugu- 
sel, samuti ära lõigatud. Kindral oli juba palju tunde sisse piiratud 
Sirvanskaja kiilas. Vanad kasarmurotid, staabikirjutajad, loomaarstid 
ja toidumoona hankijad kaitsesid end nii hästi kui oskasid. Kuid juur- 
depääsud külale olid juba venelaste käes. 

Venelased olid hõivanud tee Širvanskajast tagalasse ja ehitanud 
sinna tugevad positsioonid. 

Meid kutsuti raadio teel kiiresti appi. Pidime veel samal ööl mäes- 
tikus kakskümmend kilomeetrit edasi liikuma, vaenlast ründama ja 
Sirvanskajas asuva diviisi staabini tungima. 

Öö oli tintmust. Ei paistnud ühtegi tähte. Tunni aja pärast peale 
teeleasumist oli võimatu edasi liikuda. Üks meie meestest oli juba murd- 
nud ribid ja paljud hobused olid kukkunud lõhangutesse. 

Kell kaks vastu hommikut jätkasime liikumist. Hommikuhäma- 
ruses sõudsid üle mägede suured pilved. Tee möödus kohutavatest 
lõhangutest. Siis jõudsime metsa, kus kasvasid hiigeltammed. Üle tee 
lamasid värskelt langetatud puud. Vaenlane oli lähedal. Läksime edasi, 
sõrm päästikul. 

Palavus oli masendav. Kauguses kõmises äike. Enne kella kümmet 
märkasime vastas asetseva mäe nõlval valget Prusskaja küla, viimast 
asulat enne vaenlase positsioone. 

Siis langes taevast alla kosena kohisev paduvihm. Silmapikselt 
olime läbimärjad, nagu oleks meid jõkke visatud. Kui jõudsime 
esimeste hüttideni, muutis viieteistkümne sentimeetri sügavune 
savine pori kolonni edasiliikumise praktiliselt võimatuks. 

Ja ometi pidime edasi minema. 

Kaks saksa ohvitseri jooksid meie juurde. Nende autod olid enne 
äikest koos paljude teistega sattunud keset vaenlase positsioone. 
Alles pärast metsikut käsitsi võitlust oli neil õnnestunud tulema saada. 

Vihm oli lakanud. Orgudest tõusid võimsad auruspiraalid aeglaselt 
mäetippude poole, kus päike kuldas vihmavärskeid puid ning põõsaid. 

Jalgade küljes suured kamakad pori,läbisime veel kaks kilomeetrit. 
Siis pidime varjuma. Mägi, mille venelased olid hõivanud, asus otse 
meie ees. Nägime, et tee tõusis mäkke, tegi käänaku ja kadus metsa. 
Terve mäetipp oli kaetud metsaga. Tammemets laskus kagu suunas ja 
tõusis siis kuni võimsa mäe tipuni. 

Meie komandör andis kolmele kolonnile, kes pidid ründama, lahin- 
gukäsud kätte. Vaenlase kohta teadsime vaid, et neid oli kaks jalaväe- 
pataljoni ja üks ratsaväeeskadron ning et neil oli veel suurtükke, veo- 
autosid ja tankitõrjekahureid. Nad käitusid täiesti rahulikult. Kahtlemata 
uskusid nad, et ka meie, tundmata olukorda, läheme lõksu. 


Kui meie kompaniid lahknesid, said nad meie kavatsustest aru. 


Nõlvakust alla saime suurema tülita. Seni polnud ükski lask häi- 
rinud orgude kõhedusttekitavat rahu. Ainult kaks autot põlesid mäe 
otsas. 

Tahtsime ronida üles kuni tiheda põõsastikuni. Seal oleksime ajutiselt 
varjatud. 

Roomasin ette ja pressisin end läbi räga. Toetusin seejuures vasa- 
kule küünarnukile ja hoidsin revolvrit paremas käes. 

Jõudsin nii künka tipuni. Otse minu ees roomas mulle vastu üks 


vene ohvitser, täpselt nagu mina. Tulistasime üheaegselt. Tema kuul 

vingus mu kõrvast mööda. Minu oma tabas mu õnnetut vastast keset 
nägu. Lahing Prusskaja pärast oli alanud. 

Prusskaja ja Širvanskaja vahel asetseva teeristmiku ees, mille me 
pidime 19. augustil 1942 tormijooksuga vallutama, oli hõreda metsaga 
kaetud künklik maastik. Ründasime vaenlase peajõude. Ronisime 
nõlvast allaja viskusime iga viieteistkümne või kahekümne meetri järel 
maha, niipea kui maastikul mõnes lohus või metsiku ploomipuu taga 
varju leidus. 


Meie ees tõusis ülespoole peaaegu lage nõlv. Kui venelased nägid, 
et me olime jõudnud oru põhja, tulid nad kuratlikule mõttele. Saksa 
laskemoonaautod olid nende kätte langenud. Nad süütasid need 
põlema ja tõukasid meie suunas alla. Need kolakad tormasid suure 
kiirusega laskemoonakastide lõhkedes nõlvast alla. Ninapidi mullas, 
lasime sisisevate] kildudel endast üle lennata. 

Kõik asjaolud näitasid, et otserünnak tuleb verine. Sellepärast otsi- 
sin endale kolm vabatahtlikku, kes sobisid eriti raskete ülesannete täit- 
miseks. Sellal kui kompaniid, nii hästi või halvasti kui see ka läks, 
edasi liikusid, hiilisin mina läbi parema tiiva, jõudsin astelpõõsaste 
võsani, siis metsani ja roomasin esimeste Vene vahipostide vahelt läbi. 

Minu kolm meestjärgnesid kümme meetrit minust tagapool .Tahtsin 
minna ümber vaenlase positsioonide. Jõudsin täpselt vaenlase selja taha 
ja nägin läbi okste enda ees venelaste laagrit. 

Sel momendil ronisid meie mehed nõlvast üles ja ründasid vaen- 
last. See oli õige silmapilk. Ma hüppasin venelaste selja taga välja, 
tulistasin automaadist nagu toru võttis ja pistsin kohutavalt möirgama. 
Minu kaaslased tungisid minu järel samasuguse kisaga keset vaenlase 
laagrit. 

Tekkis kohutav paanika. Venelased arvasid, et nad on ümber piira- 
tud, sagisid ringi ja tormasid siis kisades edelas asuvasse lõhangusse. 
Nad olid täiesti segi läinud. Olime neljakesi nad nende positsioonidelt 
põgenema löönud. Kõik nende veoautod, suurepärased sõiduvalmis 
"Fordid", olid meie. Nende suurtükid, mis olid meid külgtule all 
hoidnud, samuti kümme kuulipildujat, olid meie. Igat liiki varustus, 
laskemoon, isegi puuvilja täis kiivrid — midagi ei puudunud. Meie 
kisast ja tulistamisest nende selja taga oli piisanud. Sajad venelased 
tormasid kõike maha jättes kõrgendiku teiselt küljelt alla. 


Kihutasime neile järele, kisasime ikka valjemini ja tulistasime kõik 
magasinid tühjaks. Natukese aja pärast jõudis üks tormijooksust osa 
võtnud kompanii teeristil meile järele. 

Kuid venelasi, kes nüüd läbi metsa ukerdasid, ei tohtinud rahule 
jätta. Saime käsu neid jälitada ja nad hävitada. 

Algul tekitasid nad meile kaotusi. Seejuures langes üks mu tubli- 
maid kamraade, noor filoloogiadoktor, keda tabas viis kuuli rinda. Kuid 
meie hoogu polnud võimalik peatada. Käsigranaatide abil vallutasime 
viimase tankitõrjekahuri, rnida venelased püüdsid tammede alt pori- 
sele teele vedada. Siisjõudsime orulammi juurde, mis moodustas tõelise 
troopikadžungli ja oli hommikusest äikesevihmast veel üle ujutatud. 
Orgu läbisid järskude seintega kümne kuni viieteistkümne meetri 
sügavusedlõhangud. 

Libistasime end kandadel alla ja ronisime teisest küljest jälle üles, 
haarates kinni puutüvedest ja juurtest. Tihedast taimestikust hoovas 
uimastavat lõhna. Sajad mesilased, keda lahing oli tarudest välja pele- 
tanud, sumisesid meeletus raevus meie ümber. Olin välja tulistanud 
automaadi kogu laskemoona ja mul oh lähivõitluseks nüüd vaid 
revolver umbes kahekümne padruniga. Jooksime puu juurest puu 
juurde ja hüvitasime vaenlase pöldmarjapõõsastes. Nii tõrjusime vaen- 
lase peajõud mäe teisele, täiesti lagedale küljele, mida lõikas lai porine 
ja väga järsk tee. Venelased jooksid valju kisaga selle poole. 

Vahepeal olid sakslaste suurtükid, mis pidid meid toetama, jõudnud 
vallutatud teeristile. Need olid positsioonile asunud täpselt kaitseta tee 
vastas. Vene ratsavägi polnud põõsastikus ja tihnikus üldse lahingusse 
astunud. Nad püüdsid oma loomi päästa, kes libisesid ja kukkusid porisel 
pinnasel. 

Paremat sihtmärki on endale raske ette kujutada. Saksa mürsud 
langesid venelaste keskele ning kiskusid lõhki nii inimesi kui loomi. 
Nad põgenesid kuhu juhtus, jälitatuna mürsusajust. Ka meie miini- 
pildujad võtsid etendusest osa. Vene üksused hävitati. 

Kuid paljud venelased olid lasknud meil endast mööda tormata ja 
jäänud oru põõsastikku ning poriaukudesse. 

Olime ägedas jälitushoos liiga kaugele ette tunginud. Kuna meil oli 
laskemoon otsakorral ja vaenlane oli hävitatud, tahtsime lähtepunkti 
tagasi pöörduda. 

Kuid me asusime keset tihnikut ja polnud vaenlast jälitades suunda 
eriti tähele pannud. Olime läbinud vaevalt sada meetrit, kui äge kuuli- 
pildujatuli meil tee ära lõikas. Venelased olid kogunenud põõsastikku. 
Sattusime ikka ja jälle nende peale. Nemad tulistasid, sest arvasid, et 
neid jälitatakse. Meie sõdurid tungisid läbi tihedate põldmarjapõõsaste 


ja sügava pori. 

Minu munder oli räbalates. Ratsapükstest, mis olid jalge vahelt 
rebenenud, oli järel vaid kaks poriga kaetud tilbendavat räbalat. See oli 
siiski olukorra ainuke koomiline külg. Õhtuhämarik oli kättejõudnud. 
Me ei näinud peaaegu mitte midagi. Ronimine järskudes lõhangutes 
oli jube. Kartsime, et öö tabab meid keset astelpõõsaste labürinti ja 
valitsevaid venelasi. 


Me pidime olema pataljonist umbes kahe kilomeetri kaugusel. Siis 
võtsin kokku kogu omajõu ja hõikasin kõigest kõrist, vaatamata ohule, 
et see võib meile kaela tuua kõik metsas laialipillatud vaenlased. 
Tabasime kaugusest vaevu kuuldavaid vastuhõikeid. Läksime nende 
suunas. 

Tugevasti kurnatud venelastel läks vaevalt meist paremini. Ka 
nemad olid oma väeosa kaotanud. Aeg-ajalt peatusime, et hinge tagasi 
tõmmata ja uuesti hõigata. Suund oli õige. Lõhangust lõhangusse, 
poriaugust poriauku lähenesime omadele... Siis hõigati meid. See oli 
meie luurerühm. Olime päästetud. 


Kogunesime öösel kokku. 

Vaenlane ei osutanud enam vähimatki vastupanu. Kindlasti põge- 
nesid metsadesse laialipaisatud grupid läbi oru edela suunas ja püüd- 
sid ühineda meie rünnaku läbi suuri kaotusi kandnud pataljonidega. 
Meie marssisime läbi mudase vee otse lõunasse. Kell üks öösel jõudis 
meie eelkolonn Širvanskajasse. 

Järgmisel päeval matsime surnud. Kaunistasime nende kitsuke- 
sed hauad kuldsete päevalilleõite kui suuruse ja kuulsuse sümboli- 
tega. 

Pori oli nii sügav, et liikuda sai vaid ratsa. Kaks päeva ratsutasin 
oma hobusel poolalasti. Sel ajal püüti mu käsitsivõiiluses tugevasti 
kannatada saanud mundrit hädapärast puhastada ja parandada. Meie 
sõdurid läksid vahipostile palja jalu ja seisid seal kahekümne sentimeetri 
sügavuses vees. Kogu piirkonnas ei pääsenud läbi ükski mootor- 
rattur. 

20. augusti pärastlõunal paistis päike täies hiilguses. Päikeseloo- 
jangul helkis taevas imelistes violetsetes ja kuldsetes värvides. Ilus ilm 
tähendas uusi lahinguid. 

31. augusti hommikul algas meie edasimarss läbi Kaukasuse. Pio- 
neeride poolt kiiruga ehitatud väike sild viis meid üle metsiku jõe. Edasi 
läksime läbi metsa. Pärast mitu kilomeetrit kestnud tõusu nägime endi 


ees lagendikku paari hütiga. Nõukogude sõdurid põgenesid, kordagi 

tulistamata. Küla nimi oli Parapotni. Ilusad viinamarja-, õuna- ja 
ploomiaiad laiusid päikese käes. 

Meie eesmärgiks oli kaheteistkümne kilomeetri kaugusel asetsev 
Tšerjakovi küla. Parapotnis sai meie komandör raadio teel teate: 
"Tšerjakov on tugeva vaenlase poolt hõivatud." Jätsime veokid ja raske 
varustuse ühele metsalagendikule. Siis liikusime hiigeltammede all 
põõsastikus ettevaatlikult edasi. 

Ühe kõrgendiku tipust nägime endast paremal pikka küla, mis oli 
venelaste valduses. Liikusime mööda rohtukasvanud rada. Meie kaar- 
tide järgi ei võinud Tšerjakov enam kaugel olla. Lahkusime rajalt ja 
liikusime kompassi järgi kakskümmend minutit edasi. 


Siis kuulsime kuke kiremist. 


See oli Tšerjakov. 

Saatsime luurerühma ette. Mehed hiilisid puude all suurte pruunide 
kaljude vahelt läbi ja jõudsid metsa äärde. Nende ees oli mägede 
vahele kiilutud lamedal künkal Tšerjakovi küla oma täies hiilguses. 
Küla ulatus küllaltki kaugele, seda ümbritsesid maisipõllud. Kahe kuni 
kolme meetri kõrgused maisitaimed ulatusid katusteni. Künkanukil 
seisis valge koolimaja. Päris all, seal, kus mets lõppes,oli kolhoosi- 
keskus. 

Meie luurajatel ei jäänud ükski pisiasi kahe silma vahele. Nende 
ees, kahekümne meetri kaugusel, askeldasid väliköögi juures kolm 
venelast. Nad naersid valjusti, lobisesid omavahel ega aimanudki, mis 
neid ootas. Meie mehed roomasid ühe heki juurde, hiilisid märka- 
matult lähemale ja torkasid köögimeestele revolvrid ootamatult nina 
alla. 

Ükski neist ei julgenud hüüatada või liigutadagi. Meie luurerühm 
sundis nad enda ees tammemetsani minema ja tõi nad ühegi pauguta 
meie juurde. 

Ühel vaenlasel oli taskus paber supi portsude arvuga — kolmsada 
nelikümmend meest. Täpsemaid andmeid polnud tahtagi! Saime ka 
teada, et vaenlasel on suurtükke ja tankitõrjekahureid. 

Kuulasime parajasti kokkasid üle, kui kolmekümne meetri kaugu- 
sel meist läks raginaks. Venelased vastasid meie viisakusvisiidile. 

Ilmselt oli keegi neist praevardakeerutajate juurde minnes leidnud 
köögi mahajäetuna... Häire peale meid otsima hakanud venelased olid 
hääletult metsaservani liikunud, et meile kallale tungida. Üks meie all- 


ohvitser märkas neid siiski õigeaegselt. Ta avas automaaditule ja lasti 

ise venelaste poolt sõelapõhjaks. Kuigi ta kops oli läbi lastud ja veri 
voolas suust ojana, jätkas ta tulistamist. Meie juures tekkis esimesel 
silmapilgul paanika. Allohvitseri kangelaslikkus võimaldas aga korra 
jällejalule seada. Haavatu langes kokku alles siis, kui me temast mööda 
lähivõitlusse tormasime. 

Mõlemad kompaniid, kes pidid küla ründama, saadeti kohe 
lahingusse. Kuna me olime juba avastatud, oli parem kohe asjale lõpp 
teha. 


Käsundusohvitserina oli minu üldiseks ülesandeks lahingumee- 
leolu loomine seal, kus oli raske olukord või kus mehed lõid van- 
kuma. 

Osa meie üksustest pidi küla ründama kolhoosikeskuse juurest 
ja teine osa pidi ringi minnes tungima Tšerjakovi kõrgendikult. 
Mehed polnud eriti vaimustatud. Paljude nekrutite jaoks oli see lahing 
tuleristseteks. Oli näha, et nad viivitasid kaljude ja puude varjust 
väljumisega. 

Kuus julgemat automaatidega sõdurit olid jõudnud kolhoosi kuuri- 
aluse nurgani. Kuulipilduja käes, jooksin nende juurde. Mõne minu- 
tiga tungisime vaheldumisi tulistades saja meetri sügavuselt külla 
sisse. 

Meie tankitõrjekahur tulistas kahjuks liiga madalalt, nii et selle tuli 
oli just meie peal. Punased asusid ühes izbas, kust nad tänavat tule all 
hoidsid. Sellal, kui mu kaaslased avasid maja pihta tule, jooksin 
maisipõldu ja jõudsin maja lääneküljele. Hüppasin küljeakna juurde, 
lõin klaasi katki ja pistsin kuulipildijatoru aknast sisse. Valang mõjus 
pikselöögina. Ellujäänud tormasid toanurka. Nad andsid alla. Üks naine 
vähkres hüsteeriliselt põrandal. 


Kuulipildujast käe pealt tulistades tungisin edasi. Varsti oli minu 
ümber terve rodu vangilangenuid. Kuna ma ei osanud nendega midagi 
peale hakata, andsin igaühele neist tüki Brüsseli ajalehest, mis oli väga 
proosalisel kombel ette nähtud hoopis millekski muuks kui vaimu- 
toiduks! Hüüdsin igale oma vangile: "Dokument! Dokument!" Nad 
uskusid dokumendi maagiasse. Ülestõstetud kätegaja paberitükkidega 
vehkides jooksid nad meie meeste poole. Seal oldi algul üllatatud, 
et siinseis paigus on nii palju mongoli soost Belgia ajakirjanduse 
lugejaid, kuid siis taibati, et nad pidid olema rääkinud leidlike ja 
kindlameelsete valloonidega. 

Lähivõitluses on hulljulgus parim. Tormasin küla lõpuni ja saatsin 
oma teel lühikesi valanguid igasse aknasse. Peatusin alles siis, kui 

küla oli mu selja taga. Vahepeal tirisid mu kuus kaaslast hüttidesse ja 
lautadesse pugenud bolševikud lagedale. Paljud ilmusid ise välja 
maisipõllult. 

Seadsin kuulipilduja heale tulepositsioonile. Kahekümne minuti 
pärast võis terve vallooni kompanii minu juurde tulla. Ka kamraadid 
kõrgendikult jõudsid meie juurde. 

Olime kokku ajanud arvukalt sõjavange ja vallutanud venelaste 
suurepärases seisukorras olevad suurtükid ning tankitõrjekahurid 
koos hulga laskemoonaga. 

Heatujuliselt uurisime kolhoosikeskust. Seal seisid venelaste 
välikatlad just valmis saanud väga maitsva supiga ja hiigelkausid pud- 
ruga. Ühes mahajäetud vankris oli mitusada suurt leivapätsi. Panime 
kokad nende kohale tagasi. Nad olid õnnelikud, et võisid oma tööd 
jätkata. Iialgi varem polnud nad toitu valmistanud nii metsikus tempos 
muutuvates oludes. Alles olid nad bolševikud, siis lihtsad sõjavangid, 
ja nüüd olid nad ülendatud vallooni abitöölisteks. Nende supp ei olnud 
Jõudnud isegi põhja kõrbeda. Meeste näod särasid rahulolust. 

Olime väga rõõmsad. Küla oli vallutatud julge ja ootamatu äkk- 
rünnakuga, sinna lisaks veel sõjasaak. Lasime supi! ja pudrul hea 
maitsta — suurepärane söömaaeg, vürtsitatud rõõmuga edu üle. 
Olime isegi üllatunud, et kõik läks nii kiiresti ja hästi. 

Liiga kiiresti Ja liiga hästi, sest juba jälle hakkasid vinguma 
kuulid. 

Algul mõned, siis sadadena. 

Meil oli vaid aega puutüvede ja ümberpaisatud köögikatelde taha 
maha viskuda. Mis oli lahti? 

Vaatasime nõutult ringi. 

Hakkas hämarduma. Suured mustad kotkad lendasid süngelt kisades 
üle oru.Tulistati terve metsaserva ulatuses, lõunaküljest kuniTšerjakovi 
maisipõldudeni välja. 

Öö saabudes olime kahesaja mehega kitsas orus, tundes end sisse 
piiratuna mägedest, mis vaatamata oma värvide mängu ilule mõjusid 
ebainimlike ja salakavalatena, kui sind lisaks sellele tulistavad tuhat 
tihnikusse peitunud vaenlast — see kõik ei aidanud kaasa, et me 
oleksime end 22. augustil 1942 kell kaheksa õhtul eriti hästi tund- 
nud. 

Õnneks olime kohe pärast Tšerjakovi hõivamist maisipõldude 
lõpus ja piki kogu põõsastikku välja pannud tugevad kaitsepostid. 
Need võtsid esimese löögi vapralt vastu. 

Alustasime kohe lahinguettevalmistusi. Kuid vaenlane oli tugev. 
Olime vaenlase tule all, kellel oli see eelis, et asus meist kõrgemal. 
Silmapilkselt vedasime kohale oma tankitõrjekahurid ja avasime 
otsesihtimisega tule venelaste pihta, kes ilmusid välja metsast viiekümne 
meetri kaugusele meie ees. Meie mürsud lõhkesid metsaserval erk- 
punaste tulekeradena. Rauarahe all jäid venelased toppama. Kohutav 
lähivõitlus kestis viis tundi. Meie kaitsepostidest löödi puruks ainult 
üks, meie kaaslased langesid oma relvade juures. Kõik ülejäänud 
pidasid vastu. 

Lõpuks, enne keskööd, tuli nõrgenes ja lakkas siis täiesti. Saatsime 
luurerühmad puudeni. Meie mehed komistasid laipade otsa. Kuid 


Vene väed olid tagasi tõmbunud ja kadunud. 


Kell üks öösel puhkes kära uuesti, seekord põhjas, teisel pool kol- 
hoosikeskust metsas, mille kaitse all olime pärastlõunal Tšerjakovi 
juurde hiilinud. Seal oli käimas äärmiselt äge lahing, kindlasti Para- 
potnist tuleva kehva metsatee piirkonnas. 

Elasime üle kohutava hirmu silmapilke. Osa leegionist, kes valvas 
meie kraami, oli saanud käsu järele tulla. Kahtlemata pidas see konvoi 
nüüd lahingut. 

Meie juurde jõudsid hirmust pärani silmadega sidemehed. Nende 
selja taga olid järsku välja ilmunud sajad venelased, kes püüdsid pikka 
veokite kolonni ära lõigata. Tulistati ühe meetri kauguselt. Kuid üldi- 
selt paistsid meie mehed hästi tegutsevat. 

Saatsime kõik, keda võimalik saata oli, lahingupaigale appi. Vastu 
kella kolme oli lahing lõppenud ja veokid saabusid pikas reas meie 
juurde. 

Siis algas võidujutustamine.kes oli hullemaid asju üle elanud. Kõige 
erksamad olid veristel õlgedel lamavad haavatud. Nad täiendasid meeste 
jutte tuhande koomilise detailiga. Kuid keegi ei saanud aru, mis oli 
tegelikult juhtunud, kust venelased tulid ja miks nad just meie konvoi 
kallale tungisid. 

Asjasse selguse toomiseks pidime kõigepealt vangid üle kuulama. 
Nad kuulusid ühte taanduvasse tugevdatud koosseisuga polku. 
Tšerjakovi kohta oli neile Öeldud, et see on omade käes. Päikeseloo- 
jJangu ajal olid nad erilisi ettevaatusabinõusid rakendamata jõudnud 
küla lähedale — pool tundi pärast seda, kui meie olime küla lõplikult 
vallutanud. Viie tunni jooksul olid nad püüdnud külla läbi murda. 


Asjata. Nende kaotused olid rasked. Polgustaap sai meie tankitõrje- 

kahurist täistabamuse. Kui nad lõpuks ikkagi läbi ei pääsenud, pöör- 
dusid nad ära ja püüdsid külast põhja poolt ringi minna. Kuna neid 
aga jälitas ebaõnn, sattusid nad meie abijõududele ja kolonnile. 

Algul tekitasid nad päris korraliku segaduse, kuid meie meeste sitkus 
sulges neil tee. Kuna nad ei teadnud, kui tugevad me oleme, taganesid 
nad oma hämmeldusest ja kurnatusest tingituna suures segaduses teist 
korda. 

Kogu öö jooksul kuuldus meieni lõuna suunas liikuva kolonni 
müra. Need olid Nõukogude polgu jäänused, kes eemaldusid mööda 
metsaradu. 

Koidu ajal tõime ära vankrid, mille hobused olid öösel surma saanud. 
Vaatepilt, mis meie ees avanes, andis tunnistust toimunud lahingu 
ägedusest. 

Kaks vene ohvitseri, kes olid langenud meie hobuste peale ja vist 
küll tosin korda pihta saanud, hoidsid krampunud vahakollastes kätes 
automaate. 

Matsime oma surnud koolimaja juurde. Hauakääpad kaunistasime 
jälle säravkollaste päevalilleõitega. 

Ükski lask ei katkestanud orus valitsevat rahu. 

Oli pühapäev. Mägimaastik oli suurepärane. Saatsime päeva 
mööda puhates ja päikesest ning värvidest joobudes. Imeilus päikese- 
loojang pani mäetipud veel pikka aega särama punastes, kuldsetes, 
violetsetes ja roosades värvitoonides, sellal kui meie oma oru süga- 


vuses olime juba õhtu sinises ja sametises varjus. 


Öö ei kestnud kaua. 

Kell võis olla neli hommikul. Keegi polnud kuulnud mingit müra. 
Ometi oli sadadel bolševikel oma kergetes seanahast jalatsites õnnes- 
tunud jõuda päris maisipõldude äärde küla alumises otsas. Kohutav 
kisa äratas meid poolunest: "Uraa! Pobeda!" karjusid kaks Vene patal- 
Joni ja tormasid meie eelpostide kallale. Kisavad vaenlased jooksid 
läbi maisipõldude ja jõudsid esimeste hüttideni. Kohutavas segadikus, 
mida valgustas vaid automaadivalangute tuli, tormasid meie mehed 
kallaletungijatele vastu. Võideldi tallides. Hobused kukkusid nagu väl- 
gust rabatult haavatud ratsanike peale. 

See tund oli kohutav. Millal küll saabub päev, mis looks korra selles 
tohuvabohus? Kuid kas me pole siis juba hävitatud? 

Tulistades jälgisime neetud mäetippe. Lõpuks muutusid nad hele- 
damaks ja saatsid orgu kahvatut valgust. Vaenlane oli kõikjal. Kuid 

tegelikult polnud tal üheski olulises punktis õnnestunud läbi murda. 
Isegi metsa ääres pidasid meie kaitsepostid vastu. 

Punaste väed, keda kasutati Saksa üksuste vastu Kaukasuse met- 
sades, koosnesid fanaatiliste bolševike löögipataljonidest, kes olid taan- 
dunud siia Donbassist. Neid tugevdati sadade võsaröövlitega, tavaliste 
kinnipidamiskohtadest vabastatud vangidega. Neile lisandusid veel 
poolmetslased Aserbaidžaanist ja Kirgiisiast, keda Nõukogude 
ametivõimud olid siia kokku toonud. Kaks pataljoni, kes meid vara- 
hommikust peale ründasid, oleksid pidanud meid hävitama. Kuid neil 
õnnestus vallutada vaid mõned izbad. Sealt pidid nad viiskümmend 
meetrit edasi ronima, et jõuda mägiteeni, mille taga asusime meie. 
Kuulipildujatulega lõime aga iga rünnaku tagasi. 

Venelaste kolmas pataljon võttis enne lõunat positsioonid sisse 
idapoolsel tammemetsaga kaetud mäenõlval, mis valitses küla ja meie 
positsioonide üle. Sellel pataljonil oli erirelvastus — ainult miinipildu- 
jad! Need ei olnud suuremad kui naisterahva vihmavari. Kuid sada 
sellist miinipildujat olid katastroof vastasele, kelle positsioonid olid 
nende tulele avatud. 

Esmaspäeval ründasid venelased kogu päeva üha ägedamalt. 

Suutsime vaid suure vaevaga vastu pidada. Kümnete kaupa said 
meie mehed pihtaja lohistasid end sidumispunkti. Ümberringi vede- 
lesid kaaslaste moonutatud laibad, mõnel pool pead ära rebitud. 

Olime niisama hästi kui ümber piiratud. Meie käes olid vaid veel 
orus asuv kolhoosikeskus ja põhjaküljes asuv mäekuru, mida mööda 
me saime oma haavatud tahapoole saata. 

Venelased olid hõivanud küla alumise osa. Nende käes olid ka 
metsad lõunast, idastja läänest meie suunas laskuvatel nõlvadel. Meie 
täielikuks sissepiiramiseks oli neil vaid vaja saada enda kätte 
kolhoosikeskus ja põhjaküljes asuv mäekuru. Kell viis pärast lõunat 
alustasid nad rünnakut meie mägiteest nelikümmend meetrit allpool 
asuvale kolhoosikeskusele. 

Tulistasime kuulipildujatest kui hullumeelsed, kuid me ei suutnud 
takistada venelaste massi hoonesse sisse tungimast. Õhtu oli kättejõud- 
mas. Kui kolhoosikeskus jääb vaenlase kätte, viivad nad öösel meie 
sissepiiramise lõpule. 

Seepärast pidime venelased enne pimeduse saabumist maksku 
mis maksab sealt välja lööma. 

Kiiruga vedasime kaks tankitõrjckahurit teetammi äärde ja ava- 


sime, hoolimata kuuli- ning miinirahest, tule kolhoosikeskuse 

katuste pihta. Kümme, kakskümmend, viiskümmend mürsku tabasid 
märki, purustasid katused ja paiskasid üles võimsaid suitsu- ning 
tulesambad. 

Venelased pistsid plagama, hüppasid maisipõldu ja tormasid metsa 
poole. Kolhoosikeskus oli jälle meie käes. Meie mehed võtsid seal 
keset venelaste ja hobuste surnukehade ning allavarisenud talade 
segadikku uuesti positsioonid sisse. 

Võitlus Tšerjakovi pärast kestis sada kakskümmend kuus tundi, välja 
arvatud mõned tunnid, kui mägede kohale tõusis imeliselt kolla- 
kaspunane kuu. Selle punakas paistes oli taevas nõiduslik. Pilved 
muutusid siidjalt pehmeks ja õrnaks nagu lilled. 

Kuupaiste valgustas mäetippe, kuid ei ulatunud meie positsiooni- 
deni. Kasutasime rahulikku momenti haudade kaevamiseks. Sinna 
matsime kaaslaste kangestunud surnukehad, käed risti rinnal, nagu meie 
vanade katedraalide hauaskulptuuridel. Süda tõmbus kokku, kui muld 
langes surnute jalgadele, rinnale ja lõpuks näole. Kiirustasime, sest 
igaüks neist surnutest oli olnud meile vend, vana teekaaslane meie 
kannatustes, kuulsuses ja usus. 

Ülejäänud öö jooksul lõikasime maisi meie positsioonide ja metsa 
vahel. Mais ulatus pool meetrit üle seisva mehe pea. Nii said punased 
meile nähtamatult ligineda ja iga moment kallale tungida. Ööpime- 
duses roomasime põllule ja lõikasime nugadega paari ööjooksul kogu 
maisi maha. 

See viljalõikus ei olnud meeldiv töö, sest ka venelased ei püsinud 
paigal. Oli kokkupõrkeid, mis kutsusid välja üldise tulevahetuse. Kuid 
kell neli hommikul pidi iga mees olema tagasi oma väikeses punkris. 
Mägede vahelt ilmus esimene rohekas koidukuma ja libises üle kuld- 
sete päevalilleõite öösel lisandunud uutel haudadel. Tavaliselt käis 
lahing sel ajal juba täie hooga. 


Üha raskem oli Tšerjakovis vastu pidada. Me olime tihedalt, mingi 
pääsemisvõimaluseta, kokku surutud ja pidime midagi ette võtma, et 
sellest survest vabaneda. Niisiis otsustasime rünnata vaenlast küla 
alumises osas, just seal, kus tema tegevus oli kõige aktiivsem. Kol- 
hoosikeskus oli ikka veel rünnakute objektiks. Igal öösel varitses 
meid ootamatu kallaletungi ja purukslöömise oht. 

Otserünnak venelaste positsioonidele tähendanuks poole pataljoni 
kaotamist. Lisaks sellele polnud eriti palju saavutada, sest saja meetri 


kaugusel majadest, maisipõllu lõpus, oli jõgi. Jõe taga tõusis metsaga 

kaetud mäenõlv. Me ei saaks mingil juhul jõest üle ja ei suudaks 
otserünnakuga seda mäge vaenlasest puhastada. 

Valisime välja vabatahtlikud, kel oli nii kavalust kui ka julgust. 

Leegioni komandör ja mina olime välja mõelnud väga julge 
plaani — tungida väikese mäekuru kaudu kaugele läände, siis vaen- 
lase selja taga läbi metsade tagasi pöörduda, neid rünnata ja jõulise 
löögiga meie Tšerjakovis asuvate positsioonide suunas tõrjuda. 

Võimatud äkkrünnakud õnnestuvad alati, sest keegi ei tule selle 
peale, et end nende vastu kaitsta. 

Noortekompanii mehed laskusid mäekurusse ja kadusid vastasnõlval 
puude alla. Ootasime kaks tundi nende rünnakut. 

Seda ei tulnud. Pärast lõunat jõudsid meie poisid surmväsinult 
tagasi. Maastik oli väga raske. Nõukogude luurerühmad tegid metsa 
ohtlikuks. Ohvitser oli seisukohal, et meie plaani ei saa teostada. See- 
pärast oli ta andnud käsu tagasi tulla. 

Ettevõetu tuli nii või teisiti ellu viia. 

Vaenlane ründas meid üha ägedamalt. Kui meie talle otsustavat lööki 
ei anna, siis annab selle tema meile. Seisime valiku ees, kõik mängu 
panna või kõik kaotada. Valisime välja uued vabatahtlikud. Aktsioon 
oli stardivalmis. Üks ohvitser, kes oli äkkrünnaku hädavajalikkuses 
veendunud, võttis meeste juhtimise enda peale. Mäekuru põhjas rää- 
kisin veel meestega. Poiste silmad särasid. Mõned neist olid samal hom- 
mikul saanud Raudristi ja põlesid nüüd soovist sellele au teha. 

Jälgisime neid binokliga mõnda aega. 

Jälle möödus kaks tundi. Kell oli viis pärast lõunat. Venelased, kes 
tahtsid kolhoosikeskuse teistkordselt ära võtta, asusid tavakohase 
kisaga rünnakule. ' 

Neile vastas teine läbilõikav kisa noorematest kõridest. Vaevalt olid 
punased oma varjetest välja hüpanud, kui nende taga ilmusid nähta- 
vale meie poisid! Nad hüppasid vette ja tormasid edasi kui lõvid! 

Bolševikud uskusid, et nad on ümber piiratud. Enamik neist, tead- 
mata, kuhu joosta, tormasid meie kuulipildujate suunas ja viskusid hek- 
kide äärde maha. Paljud andsid alla — pilusilmadega hiiglased, kes 
nägid välja nagu gorillad ja keda meie lapsukesed nüüd kabalöökidega 
kosutasid. 

Pooled meie noortest kaaslastest olid põõsastikust väljatungimisel 
ja jõe ületamisel hukkunud. Nende sõelapõhjaks lastud kehad ujusid 
koskedest alla. Olime võitnud, kuid võidu hinnaks oli noor ja puhas 


veri... Pärast seda aadrilaskmist tõmbusid venelased läänes ja edelas 

metsa tagasi. Nad ei riskinud enam astuda lähivõitlusse lõigus, mis 


oli kaetud nende seltsimeeste laipadega. 


Vahepeal olime oma vastase kohta teada saanud kõik seni puudunud 
üksikasjad. 

Üks meie sanitaridest oli vangi langenud, kui ta püüdis üht haavatut 
päästa. 

Venelased vedasid teda ühest kohast teise. 

Nagu paljud meie sõdurid, oli ka tema vene keelt õppinud. Nagu 
nemad, nii oli temagi kiire taibuga.Ta esitas sõnaohtraid tiraade. Lõpuks 
saadeti ta eesliinilt tahapoole. Tal oli olnud aega välja selgitada vaen- 
lase tugevus ja positsioonid. Õhtupimedus jõudis kätte. Tee viis läbi 
kitsa lõhangu. Meie sanitar tegi hüppe ja veeres kallakust alla. Kui 
palju venelased ka ei tulistanud, ta oli läinud. 

Esimeses koiduvalguses nägime viiekümne meetri kaugusel enda 
ees soost nähtavale ilmumas üht pead. Meie pindevillem oli tagasi! 
Roomates jõudis ta tervelt meie juurde, kaetud pori ja veekasvudega 
nagu Nigeeria jõehobu. Sellest momendist peale ei saanud läänes 
paiknevad venelased enam hingetõmbeaega, meie tankitõrjekahurid 
tulistasid isegi nende metsa varjus asuvaid positsioone. 

Kuid kirdepoolsetes tammemetsades paiknev venelaste miinipildu- 
jate pataljon valmistas meile tugevat peavalu. Varastest hommikutun- 
didest kuni öö saabumiseni pidime varjul olema kriidipinnasesse ja 
izbade alla ehitatud punkrites. Kui meie komanäör võttis ette lühikese 
kontroll käigu, tabasid teda kolm granaadikildu. 

Need kõrgendikul asuvad positsioonid tuli iga hinna eest likvidee- 
rida ja "kartuliheitjad", nagu meie mehed neid nimetasid, minema 
lüüa. Selle ajujahiga tuli edukalt üks meie kompanii toime ja Vene 
pataljon tõrjuti koos tehnikaga minema. Ka selle rünnaku eest mak- 
sime ühe meie parima ohvitseri surma läbi kallist hinda. 

Tšerjakov oli ainult osaliselt vabastatud. 

Iga päev lõime vaenlase rünnakutega tagasi. 

Kuid vaevalt olid sõdurid hüttidesse naasnud, kui nende taga saja 
meetri kaugusel läks tulistamine jälle lahti. Neil oli aega vaid punk- 
ritesse hüppamiseks. Vastane tõmbus tagasi ja tuli jälle peale justkui 
surmaakordion. Vene snaiprid istusid nagu jaaguarid puude otsas. 
Mõned leidsime üles. Sihtisime hoolikalt — keha kukkus maha või 
jäi okstesse rippuma. 


Enamik bolševistlikest puu otsas ronijatest jäi siiski üles leidmata. 

Kümmekond snaiprit tegid igasuguse liikumise võimatuks. Kümne 
meetri läbimine poolavatud maastikul oli välistatud. Tšerjakov oli täp- 
susküttidest sisse piiratud. Nad käisid laskemoonaga väga kokkuhoid- 
likult ümber ja olid erakordselt täpsed. Kuid see ei suutnud muuta 
otsustavat tõsiasja, et Tšerjakov oli päästetud ja et punased ei suutnud 
vallutada oma vasturünnakuteks hädavajalikku mäekuru. 

Vaid meie olime suutnud hoida ettenihutatud positsiooni Kaukasuse 
metsade edelaosas. Kõikjal mujal oli tagasi tõmbutud. Tšerjakov jäi 
kiiluna Vene rindesse. Sealt algas oktoobris viimane pealetung Lääne- 
Kaukasuses. 

Meie diviis paiknes ümber lõuna poole. Enne seda vahetas meid 
välja SS-diviis "Wiking". Ühel säraval pärastlõunal augusti lõpus 
jätsime maha oma kaaslaste hauad ja liikusime üksuste kaupa ette- 
vaatlikult läbi läänes asuvate tammemetsade, kus asus veel vaenlane. 
Meie jagu kohtas pikka rodu Vene sõdureid, kel olid laskevalmis 
relvad käes. Neid oli seitse või kaheksa korda rohkem kui meid ja nad 
ületasid paar meetrit meist kõrgemal künkaharja, aimamata, et meie 
kükitasime põõsastes. 

Kahetunnise käigu järel jõudsime väikese külani, mis helendas 
kuldse laiguna kõrgete siniste mägede vahel. See oli Kubano-Armjansk, 
mille tsaariajal oli Kaukasuse džunglisse asutanud üks põgenev 
armeenia hõim. Hüttide ees puupostide otsas istusid liikumatult 
nagu kujukesed iseäralikud lapsed. Nende peakesed pöördusid rahutult 
nagu öökullidel. Näost olid nad tumedad nagu kuivatatud ploomid. 

September oli Kaukaasia lääneosas paiknevatele diviisidele lõd- 
vestuskuuks. 

Saksa pealetung oli augusti teisel poolel nurjunud, kuna polnud 
piisavalt vägesid, et läbi murda ja vallutatud metsaalasid kaitsta. 
Pealetungivatest vägedest oleks ehk piisanud, kui oleks tegemist 
olnud pealetungiga tühjusse, nagu juulis. Kuid hõlbus edasitung oli 
lõppenud. 

Vaenlane oli kannatlikult oodanud, kuni me jätsime selja taha ligi 
tuhat kakssada kilomeetrit ja jäime džunglis puntrasse. Kui me siis taker- 
dusime mäekurudes ja lõhangutes ja meid lahutasid tagalast kilomeetrite 
kaupa laiuvad metsad, algas visa, salakaval, sageli nähtamatu ja alati 
verine sissisõda. 

Paljudes kohtades oli peatumine paratamatu. Tuli oodata järel- 
väe diviiside saabumist, kelleta igasugune edasiliikumine oli või- 
matu. 

Nii me siis ootasime. 

Kubano-Armjanski küla oli hõivanud üks meie kompanii samal 
päeval, kui meie vallutasime tormijooksugaTšerjakovi. Vaenlane pol- 
nud kaitsesse asunud ja oli tõrjutud üle lagendiku. Rinne kulges nüüd 
piki metsaäärt. 

Sellist küla polnud me varem näinud. Majad ei olnud nagu stepis 
ehitatud maapinnale. Metsloomade pärast, kes talvel lihajahu olles 
väljusid metsadest ja hulkusid orgudes, olid need püstitatud jämedate 
postide otsa. Nendes vaielamutes olid armeenlased kindlas kohas. 
Laudad asetsesid nelja kuni viie meetri kõrgusel maapinnast. Kodu- 
loomi koheldi suurema hoolega kui naisi ja lapsi. Suure vaevaga 
saadi kariloomad nendesse puuridesse, kus nad saatsid rahulikult 
mööda talvekuud, kui all postide ümber ulusid näljaste huntide 
karjad. 


Elanikud olid truult säilitanud Väike-Aasia kombed. Naistel olid 
suured süsimustad mandlikujulised silmad, nagu neid võib näha Kreeta 
savinõudel. Ümbritsetuna tohutust kärbsepilvest, kiigutasid nad jalaga 
lakke riputatud piimavaadikest. Pool päeva kestnud töö järel võtsid 
nad vaadist välja poolvedela või. Piima saadi pühvlilehmadelt, suurte 
mustade pühvlipullide unistelt kaaslannadelt. Pullide lakad ulatusid 
maani. 

Ka siin kasvatati vältimatut maisi. Talunaised kuivatasid läikivaid 
tõlvikuid põrandal. 

Maastik oli veel ilusam kui Tšerjakovis. 

Kui me tulime õhtul luurekäigult, peatusime tihti, et vaadata taeva 
ja mägede sära. 

Mägede värvid muutusid intensiivsemaks. Igal mäe! oli oma värvi- 
toon, kuldsest ja punasest kuni purpurse ja violetseni. Varjus olevad 
kõrged mäenõlvad olid juba mustad, kuid see must oli pehme nagu 
samet. Kubano-Armjansk oli oru põhjas sinises hämaruses. Majade 
korstnate kohal, kus oli juba süüdatud õhtune tuli, hõljusid valged 
suitsujoad. 

Laskusime aeglaselt puude vahel alla, pööramata pilku mägede 
muinasjutulistelt värvidelt. 

Diviisi positsioonide juurde viis üle mäeharjade viieteistkümne 
kilomeetri pikkune tee. Mina ratsutasin väikesel vene hobusel, kes ronis 
ka kõige kitsamat mäeharja mööda nagu mägikits. Võimsad mäenõl- 


vad laskusid sügavusse. Lõpuks avanes silmade ees ennenägematu 

vaatepilt — tuhande meetri kõrgustest kaljudest ümbritsetud tasandik, 
mille lõpus valendas väike nelinurk. Seal oli küla. 

Sinna jõudmiseks vajasin tund aega. Hobuse kabjad tungisid nagu 
küüned kaljupragudesse. Siis jõudsime tumerohelise vahutava mägioja 
juurde, mis oli jäiselt värskendav. 


Peagi muutus sidepidamine võimatuks. Kui punased said aru, et 
meie hoog oli vaibunud, läksid nad kaitselt pealetungile üle. Nad 
ei rünnanud meid küll tervete polkudega naguTšerjakovis. Väikesed 
rühmad hiilisid läbi metsade, kus risti-rästi tormist murtud saja- 
aastased tammed ja tihnikud olid ootamatuks kallaletungiks nagu 
loodud. 

Meie luurerühmad liikusid tundmatus ja läbipääsmatus tihnikus 
suure vaevaga, sest kaardid jätsid neid hätta. 

Õnneks olid metsalagendike kohalikud elanikud bolševike 
vihased vastased. Paar armeenia talupoega suundusid viieteistkümne 
või kahekümne kilomeetri kaugusele Kubano-Armjanskist. Kahe 
päeva pärast tulid nad tagasi pika rea vangi võetud Nõukogude 
sõduritega. 

Nende talumeeste vaen nõukogude korra vastu oli imetlusväärne. 
Oma vaesuses ja viletsuses oleksid nad tegelikult pidanud olema 
boiševikud. Selle asemel tundsid nad nende vastu sellist viha, et nad 
meid meie võitluses aidates riskisid iga päev oma eluga. Üks vana 
hallipäine talumees, kelle punased olid paljudeks aastateks sunnitööle 
mõistnud, oli lausa fantastiliselt abivalmis. Kergetes seanahast saa- 
bastes hiilis ta kõikjal ringi ja juhtis iga päev meie luurerühmi. 

Paljud meie armeenlastest teejuhid sattusid punaste kätte ja tapeti. 
Külaelanike innukus sellest ei vähenenud. 

Kuid sellest hoolimata muutus meie olukorda ikka raskemaks. 

Vaenlane oli kõikjal ja mitte kuskil. Võtsime ette luurekäike, mis 
kestsid terveid päevi,ja tungisime sügavale vaenulikku piirkonda. Me 
ei näinud isegi põgeneva vaenlase varju. Kuid järgmisel päeval lange- 
sid küla serval mitmed meie mehed astelpõõsaste tihnikust tulistatud 
automaadivalangust. 

Lõpuks olime täielikult sisse piiratud vaenlase poolt, kes elutses 
nagu metssiga kuskil puude all ja elatus metsõuntest ning röövimisest. 

Diviisiga sai sidet pidada vaid raadio teel. Teekonda tagapool asu- 
vate positsioonide juurde pidi alati julgestama pool pataljoni. Koge- 


sime oma naha peal, mida tähendab sissisõda aasialikus vormis. 

Sõdurite arvul oli Kaukasuse metsades peetavas varitsussõjas vaid 
väike tähtsus. Kolm varitsejat, peidus soodsas kohas okaspõõsastes, 
hävitasid luurerühma paari sekundiga. Seejärel nad kadusid. Järgmisel 
päeval olid nad juba teises varitsuskohas. 

Toidumoona pidime tooma Kubano-Armjanskist kaheteistkümne 
kilomeetri kaugusel asetsevast Širvanskaja laost. Kaks korda nädalas 
sõitis paar vankrit, mille ette olid rakendatud suured härjad, Parapotni 
külani ja sealt edasi viis või kuus kilomeetrit läbi tiheda tammemetsa. 
Tee oli kitsas ja kinni kasvanud. See viis sügaval all voolava ojani, 
mille puust sild oli lõhutud. Siin laskus voor alla kivisesse ojasängi, 
liikus seda mööda umbes sada meetrit edasi ning pööras jälle tamme- 
metsa ja tihedasse põõsastikku. 

Ühel päeval lasid teel varitsevad venelased härjad kahe meetri kau- 
gusele oma põõsast. Meie mehed ja loomad tapeti. Ainult kahel meie 
sõduril õnnestus metsa kaduda. Ülejäänud meeskond langes, ilma et 
nad oleksid jõudnud sõrmegi liigutada. 

Sellest päevast alates pidime kaks korda nädalas poole oma mees- 
test toiduvoorile Parapotnisse vastu saatma. Nad kammisid metsa 
mõlemal pool teesihti süstemaatiliselt läbi. 

Meie ootasime, südamed täis muret. Voor jõudis harilikult kohale 
kella kuueks õhtul. Jälgisime vahet metsamüüris, kus tee ülal mäenõlval 
metsast väljus. 

Algas laskmine. Kuulipildujatuli ja miinide lõhkemine kostus oru 
lõppu. Ja siis nägime, kuidas vankrid kihutasid mäenõlvast alla. Oiga- 
vad haavatud viidi sidumispunkti. 

Juba järgmisel päeval pidime ühe luurerühma Parapotnisse saatma. 
Tee kasutamisest loobumine oleks tähendanud kapituleerumist. Meie 
meestel oli nendest lõksudest isu täis. Võtsin meeste juhtimise enda 
peale. Läksin kakskümmend meetrit eespool, et vältida üldist tapa- 
talgut. Kui jõudsime Parapotni õuna- ja ploomimetsadeni, kus valit- 
sesid küllus ja rahu, langes meil kivi südamelt. 

Venelased lamasid nagu kassid tundide viisi luurates paari- 
kümne meetri kaugusel meie izbadest. Võisime puhkama heita 
vaid täies mundris, automaat kõrval. Ka kõige kirglikumad suitseta- 
jad kõhklesid, enne kui nad roomasid armeenlaste tubakataimede 
juurde. 

Ühel pärastlõunal tahtis üks meie kokkadest tuua natuke kartuleid 
metsa ääres järsul nõlval asuvalt põllult. Venelased varitsesid ühes 
astelpõõsas. Nad lasid koka päris lähedale. Siis kõlas lask. Kokk kukkus, 

tabatuna jalga. Bolševikud viskusid talle kallale ja vedasid põõsas- 
tesse. 

Tormasin kahe mehega neile järele. Kuulsime õnnetu haavatu kar- 
jJeid. Timukad vedasid teda üle kaljude ja puujuurikate. Kui ma neile 
lähemale jõudsin, pidid nad ta lahti laskma. Kummardusin meie vaese 
kamraadi kohale, ta vaatas mulle oma pisaraid täis heasüdamlike 
silmadega otsa — tema suust voolas mullitades veri. Enne kui vene- 
lased ta maha jätsid, olid nad talle tosin korda noaga rindu löönud.Ta 
hingas katkendlikult. Haavad tõmblesid ja avanesid, nagu oleksid nad 
elus. 

Ta võitles surmaga pool tundi. Pidime tal näo moskiitovõrguga kinni 
katma, sest tema verise suu ümber tiirles kärbsepilv. 

Siis saabus lõpp. "Ema! Ema!" hüüdis ta lapsehäälega. Selliseks 
muutub meeste hääl surmamomendil... 


Matsime ta teiste juurde kõrgele mäenõlvale. 


Saksa uue pealetungi ettevalmistused lähenesid lõpule. 

Iga päev ilmusid natuke enne öö saabumist Vene lennukid, alati 
kolmekaupa, et rindelõik üle kontrollida. Neid oli näha vaid paari minuti 
jooksul. Õhutõrjekahurid tabasid kohe üht või kaht lennukit ja need 
kukkusid leegitsedes alla, sellal kui meeskonnad ripnesid langevarju- 
dega metsa kohal. 

Oktoobri algul lendasid igal hommikul üle meie pommitajad ja 
pikeerisid enne Tšerjakovi. Tunnist tundi tulid nad uuesti... Mäed 
kõmisesid. Sügispealetung oli alanud. 

8. oktoobri õhtul 1942 hakkasime ka meie liikuma. Nägime viimast 
korda oru põhjas Kubano-Armjanskit algava õhtuhämaruse sinas. Seal 
lamasid meie surnud, ümbritsetuna jämedadatest mustadest palkidest 
ehitatud taraga, mille ümber pärast esimest lumesadu hakkavad 
nuuskima näljased hundid. Rohelistel mäenõlvadel paistsid siin ja seal 
juba punased ning pruunid laigud, sügisvärvid kuldse päikeseloojangu 
lõõmas. 

Siis saabus öö. Vaikides marssisime hommikuni majesteetlike 
tammede lehekatuse all, läbi selle vilkumas loendamatud hõbedased 
tähed... 

1942. aasta oktoobripealetung Kaukasuse rindel oli end oodata 
lasknud. See algas ebakindlas õhkkonnas. 


Saksa ülemjuhatus oli hiiglaslikku mäemassiivi augustis rünnanud 

kahe kiiluna — kagus üle Tereki jõe Bakuu nafta suunas ja edelas, 
meie lõigus, Batumi ning Türgi piiri suunas. 

Tereki ääres olid lahingud olnud väga rasked ja need polnud toonud 
otsustavat edu. Saksa tankikolonnid olid peatatud Groznõi juures. 
Oktoobris ei jõudnud nad kuigi palju kaugemale. 

Meie pealetung Adlerile oli samuti nurjunud. 

Oktoobri pealetungi eesmärgiks ei olnud enam Gruusia jaTaga-Kau- 
kaasia. See oli suunatud Tuapsele Musta mere ääres ja siin sadamas 
lõppevale naftajuhtmele. Juhtme jämedus oli umbes kolmkümmend 
sentimeetrit. Selle musta toru pärast tuli võidelda mitmeid nädalaid. 

Maikopi naftaallikad olid ainukesed, mida polnud Reichi kätte 
langemisel põlema süüdatud. Tegelik naftaleiukoht asus Neftegorskis, 
Maikopi ja Tuapse vahel. Punased olid seal seadmed õhku lasknud. 
Nafta voolas lakkamatult, see kattis paksu kihina jõgesid, värvis pruu- 
niks puujuured ja rohu. Organiseerimistöös andekad sakslased asusid 
kohe kiires tempos naftatootmist taastama. Naftavarud olid väga rikka- 
likud ja sobisid eriti lennukibensiini tootmiseks. Kui me 9. oktoobri 
hommikul Neftegorskisse jõudsime, ei suutnud me ära imestada, 
mida saksa insenerid poolteise kuuga korda olid saatnud. Valmis olid 
ehitatud täiesti uued telliskivihooned. 

Kuid seda tööd tuli täiendada Tuapsesse viiva naftajuhtme val- 
lutamisega, et miljonid liitrid hinnalist vedelikku saaks korrapäraselt 
laadida Musta mere tankeritesse. Seda pidid tegema sõdurid. Sügis- 
pealetung oli samavõrd majanduslik kui sõjaline operatsioon. Mitte 
esimest korda — ja kindlasti mitte viimast korda — pidid sõdurid 


jätma oma elu nafta eest... 


Punased, kes teadsid selle palavalt himustatud naftajuhtme tähtsust 
niisama hästi, kaitsesid Maikopist Tuapsesse viivat peateed ja raudtee- 
liini suure visadusega. Augustis olid Saksa tankid Vene tõkkeliini rün- 
nanud, kuid neil polnud õnnestunud sellest läbi murda. Oktoobris 
kasutas Saksa ülemjuhatus väga teravmeelse operatsiooni läbiviimi- 
seks löögidiviise, kelle juurde olime arvatud ka meie. Kümned tuhan- 
ded jalaväelased pidid ida-ja lõunasuunast kirvestega sisse raiuma tee 
üle rohkem kui tuhande meetri kõrguste metsaga kaetud teedeta mägede. 
Nad pidid vastavalt plaanile ründama külgedelt vastase tagapool paikne- 
vaid positsioone ja siis jälle ühinema selle selja taga esmalt kahe- 
kümne, siis neljakümne ning lõpuks viiekümne kilomeetri kaugusel 
Neftegorskist. 

Meie mägiküttide diviis, eriüksus võitluseks mägedes, võttis meid 
oma koosseisus kaasa. Asusime teele paduvihmas. Pärast kahepäevast 
marssi poris algas tõus. Kõrged mäed seisid jälle päikese kuldses val- 
guses. 

Tihe mets, kus ei olnud vist küll kunagi kajanud ühtki kirvehoopi, 
koosnes hiigeltammedest ja miljonitest metsõunapuudest, mis levitasid 
imeliselt karget lõhna. 

Ronisime mäeharjale. Seal oli venelaste poolt mahajäetud suur laa- 
ger, kus leidus veel igasugust kraami. Meile avanes imeilus vaade veel 
rohelistele tammemetsadele, täis tipitud metsõunapuude kuldseid laike, 
millest sügis oli juba võitu saanud. 

Siis läksime jälle allapoole. Hobused libisesid kapjadel kümme kuni 
viisteist meetrit. Meie libistasime end puujuurest puujuureni ja ööbi- 
sime telkides metsakolkas nimega Travalera. Nende paari hüti ründa- 
misel oli surma saanud üle saja sõduri. 

See oli viimane asula. Seejärel laius mets, tihe nagu Kongo džun- 


gel, kümne kilomeetri kaugusele. 


Armee võitles eelkõige kirveste, saagide ja kirkadega. Eelvägi tõr- 
jus vaenlase kilomeeter kilomeetri haaval tema positsioonidelt välja. 
Nende järel rajasid pioneerid kõige raskemates tingimustes täiesti uued 
teed. See oli uskumatu. Tee oli kindlustatud lugematute palkidega ja 
seda tõestasid möödumisel tohutu sügavatest kuristikest palkseinad. 
Ka kõige raskemad roomikmasinad võisid sõita raskusteta sel mitme 
kilomeetri pikkusel teelõigu ja jõuda nii mäeharjale. Iga kahe- või kol- 
mesaja meetri tagant olid mäekülge süvendatud taskud vastutuleva 
liikluse möödalaskmiseks. 

Mida kaugemale me edasi liikusime, seda raskemaks muutus veo- 
masinate kasutamine. Roomikveokid asendati tuhandete sõjavangi- 
dega, kellest tehti kandjad. Võis uskuma jääda, et ollakse sattunud 
kuhugi ekvaatori kanti džunglisse. Igal kandjal oli seljas kavalasti välja 
mõeldud puust kanderaam, millele asetati laskemoonakast, veekanis- 
ter või kott toiduainetega. Kõik, ka joogid, tuli inimeste seljas üles 
vedada. Ööl ja päeval järgnes üks kandjate rodu teisele. 

Meie diviisil oli kaasas suur hulk hobueesleid ja suurepäraseid 
koormasadulaid. Meil endil oli alles paar hobust. Kuid sellisel kõrgu- 
sel ei olnud karjatamisvõimalust ja kaasas polnud meil ei heina ega 
kaeru. Söötsime loomi kaseokstega. Puid võeti maha pidevalt. Ilusad 


puud langesid maha sadade kaupa vaid lehtede pärast. Loomad sõid 

ahnelt, kuid nende küljed langesid iga päevaga üha rohkem sisse. 

Sel ajal kui pioneerid rajasid juurdepääsuteid Tuapse maanteeni, 
ootasid tuhanded mägikütid ja loomaajajad onnides, mis nad olid ise 
ehitanud. 

Kerkisid tõelised metsalinnad. Iga õige sakslane kannab oma 
südames igatsust alpionni järele. Mõned nendest majakestest olid 
oma ilu, mugavuse ja vastupidavuse poolest tõelised meistriteosed. Igal 
onnil oli nimi. Kõige armetuma hüti nimeks oli humoorikalt pandud 
"Saksa kunsti maja". 

Sügis oli ilus. Sõime oma lehtonnide ees keset mägitaimi. Et oleks 
mugavam, olime meisterdanud puust lauad ja talupojapingid. Vaenlase 
lennukid otsisid asjata meie laagrit. Õhtul nägime kaugel all orus 
Maikop—Tuapse raudteeliini leekides jaamu. Põlevad rongid paistsid 
viieteistkümne kilomeetri kaugusele. Välibinoklitega nägime selgesti 
musti kaubavaguneid ja punaseid reisivaguneid. Meie pommitajad tegid 
NSV Liidu sõjaväe elu raskeks. 

Eelvägi ja pioneerid olid metsa äärel lõpuks jõudnud teeni, mis viis 
kolme kilomeetri kaugusel asuva kuulsa peateeni Musta mere äärde. 
Punased kaitsesid end meeleheitliku raevuga. Kõrgemad kaljutipud 
vallutati verises käsitsi võitluses. Metsapõlengus pooleldi söestunud 
laibad lebasid pruuniks kõrbenud mullakamaral. 

Kogu diviis valmistus viimaseks hoobiks. Läksime mööda 
pioneeride ehitatud teed. Iga teekäänaku juures juhtisid humoorikad, 
andekalt maalitud sildid tähelepanu ohtudele, mis olid ka siltideta 
ilmselged. Tõrksad hobueeslid, koormatud laskemoonakastide või 
köögipottidega, hakkasid perutama ja kukkusid põrgulikult kisades 
kaljudele kuristiku põhjas, sada meetrit meist allpool. 

Jõudsime orgu puuraidurite teele, mis viis noolsirgelt kahe kalju- 
künka vahelt läbi. Juba kaheksa päeva hoidsid punased seda kitsas- 
teed lakkamatu tule all. Saksa luurerühmad, kes olid lähenenud vaen- 
lase positsioonidele, olid hävitatud. 

Pommitajad ründasid iga päev venelaste punkreid. Sel päeval oli 
laastamistöö olnud ränk. Jõudsime vaenlase kaevikuteni, mis olid 
muudetud jubedaks kondikambriks. 

Õhtul läksin koos ühe ohvitseriga laibahunnikute juurde, mis olid 
terve nädala kestnud lahingute tulemus. Laibad olid jubedas lagune- 
mise seisundis. Suurimat muljet avaldasid mulle venelased, kes olid 
langenud kuulipildujavalangust. Nad olid kukkunud üksteise otsa nagu 


kaardimaja. Kõik hoidsid veel oma roiskuvates kätes automaati. 


107 


Kell kuus hommikul tahtsin õudset stseeni pildistada. 

Kui ma oma aparaati teravustasin, paistis üks keha end pisut liigu- 
tavat. Tahtsin asjas kindel olla. Laiba pea oli kaetud pahupidi tõmma- 
tud mundrikuuega. Püstol käes, läksin lähemale ja tõmbasin kuue 
välkkiirelt ära. Mulle jõllitasid otsa kaks vihast välkuvat silma nagu 
kaks granaatkivi. 

Tegemist oli ühe bolševistliku ninamehega. Eelmisest päevast saadik 
oli ta lamanud selles lagunevate laipade hunnikus ja lasknud ussidel 
endast üle roomata. Tal oli kaasas kiri, milles ta teatas, et on omade 


eest kättemaksmiseks kõigeks valmis. 


Stukad olid töödelnud metsatee ja mereni viiva peatee ristmikku 
kohutaval kombel. Sajad venelaste laibad lamasid kaevikutes. Mõned 
hoidsid veel mustaks tõmbunud sõrmede vahel liiga hilja avatud 
esmaabipakendit. Ühel jalgadesse pihta saanud ohvitseril oli olnud vaid 
aega püksid maha lasta, siis oli ta pea ees kuulipildujapessa kukkunud. 
Tema vahakollane tagumik, millel roomas sadu vastikuid tõuke, ulatus 
august välja. 

Üks kolmest noorest saksa sõdurist koosnev luuresalk oli juba 
lahingute alguses, umbes kümne päeva eest, tunginud läbi venelaste 
positsioonide kuni kaljudeni oja ääres. Nende laibad lamasid kividel, 
silmad pärani ja nägu kaetud punakate habemetüügastega. Läbi nende 
rohekate vormikuubede valendasid ribid. 

Siis jõudsime Tuapse peateele. Ristmikul asetsenud küla koosnes 
veel vaid pommilehtritest. Venelased olid muutnud kõik raudtee alt 
läbi viivad truubid, mis olid mõeldud mägedest voolava vee läbi- 
juhtimiseks, väikesteks laatsarettideks. Haavatud, kes olid nendes 
jääkülmades tunnelites kahe päeva eest iseenese hoolde jäetud, olid 
oma kanderaamidel kõngenud. 

Ilus jõgi voolas paisjärve. Tahtsin supelda, kuid tulin kiiresti veest 
välja. Kõikjal ujusid lagunevad laibad, iga liigutuse juures puutusin 
mõnega kokku. 

Saatsime öö mööda lageda taeva all, ümbritsetuna surnutest, kes 
õpetasid meile paremini kui ükski jutlustaja maapealse elu kaduvust... 

Sügav läbimurre Maikop—Tuapse rindelõigus 1942. aasta ok- 
toobris oli tähtis saavutus. Meid lahutasid suurest Musta mere nafta- 
sadamast vaid kakskümmend kilomeetrit. Lähenesime oma sihile. 

Meid jäeti rahule vaid üheks ööks. Juba järgmisel päeval jätsime 


jälle peatee ja alustasime teist ümberhaarangut läbi metsade. Läbinud 

mõned kilomeetrid mööda orupõhja, jõudsime tagasi tammemetsa. 
Vihma valas ojadena. Maapind, kus vedelesid kõikjal lagunevad laibad, 
oli kohutavalt libe. Meil polnud sellist head varustust nagu mägi- 
küttide diviisidel. Ei olnud meil lühikeste käistega mundreid ega raskeid 
naelsaapaid. Meie pikad sinelid lohisesid armetul kombel poris. Libas- 
tusime pidevalt libedal pinnasel. Meie jaoks oli edasiliikumine selles 
kaootilises, tümaks muutunud džunglis pidev piin. Mehed kukkusid 
lõhangutesse. 

Jõudnud ühe mäe tippu, nägime kuulsat torujuhet. See kulges oru 
pooles kõrguses julgelt ühelt mäelt teiseni. Venelased olid kaevunud 
vastasasuval mäenõlval. Nende positsioonid asetsesid järsul mäenõlval 
ründajate kohal. Sellal kui osa meie meestest liikus edasi mööda orgu, 
ratsutasin mina, relvastatud automaadiga, suure musta toru juurde. 
Ületasin kitsa mäekuru lühikeste jooksudega. Viiskümmend meetrit 
allpool mind kaardusid lõhangud. Jõudsin õnnelikult teisele poole, mulle 
järgnes rühm vabatahtlikke, kes tundsid rõõmu ootamatust ratsutamis- 
tunnist. 

Veidi enne õhtu saabumist õnnestus meil jõuda vaenlase käes olnud 
mäeaheliku harjale, mille olid juba enne meid enda valdusse võtnud 
Saksa mägiküttide eelsalgad. Venelased olid lasknud end kohapeal maha 
nottida. Nad seisid surnult pikkade ridadena oma kaitsekraavides. 

Meil oli vaevalt aega oma pisikesed telgid mäeaheliku harjal püsti 
panna, kui algas esimene sügistorm. 

Telgid koosnesid kolmnurksetest paanidest ja pidid meestele 
vihmavarju andma. Telgi jaoks oli vaja nelja paani, mis püstitati vaia 
abil platsile kaks korda kaks meetrit. Neli telgipaani tähendas aga 
nelja meest. Sellest ruumist pidi piisama neljale mehele koos nende 
kandamitega. 

Telgid tuli püstitada päevavalges, et iga mees saaks vihma eest 
kaitset. 

Meil polnud õlgi ega kuivi lehti, oli vaid märg maapind. Tuul ulus 
metsas öö läbi, meie asukoht oli otse mäetipus. Vihma-, rahe- ja 
lumehood võisid meie kerged peavarjud iga moment ära rebida. Vesi 
jooksis läbi telgiriide aukude meile kaela. Poolteise aastaga olid telgid 
paljudest kohtadest rebenenud. Telgid olid maha rebitud. Üdini läbi- 
ligunenultjooksid mehed kirudes ringi. 

Õhtupoolikul oli mäe peal vangi võetud rühm vene sõdureid. Öösel 
saadeti nad meie juurde. 


Nad moodustasid meie laagri ümber armetu karja. Need olid pea- 

miselt alaealised Krasnodarist, kõhnad, umbes kuusteist aastat vanad, 
väevõimuga Tuapsesse veetud. Seal olid nad olnud neli päeva kasar- 
mutes — täpselt nii kaua, et ära õppida automaadi käsitsemine. 
Sõjaväesaabastest olid neil jalad puhta haavades. Enamjagu olid saa- 
pad minema visanud ja trampisid läbi pori paljajalu. Vähimagi kaitseta 
ilma eest, vihmast tilkudes ja surmani väsinult surusid nad end tormis 
üksteise vastu. 

Varahommikul hakkasid nad slaavlastele omase hämmastava tun- 
detusega askeldama oma kaasmaalaste kõikjal vedelevate laipade 
juures. Tunni pärast olid laibad täiesti alasti. Vangid tõmbasid endale 
selga mitte ainult surnute sinelid ja vormikuued, vaid ka sokid ja alus- 
püksid. Kui vangide kolonn hakkas tagala poole liikuma, jätsid nad 


meid valendavate surnukehade seltskonda, mida kastis tihe vihm. 


Torm kestis kolm päeva. Pidevalt vaheldusid lumi ja vihm. Proovi- 
sime oma pisikestes telkides tuld teha. Puud olid märjad. Nii oli tule- 
museks vaid silmadesse ja kõrisse tungiv kibe suits. Torm märatses 
vahetpidamata päeval ja öösel. Telgid langesid kokku ja tuul puhus 
läbi riiete. Paljudel sõduritel polnud isegi telgipalakaid ja nad pidid 
kükitama kobaras aukudes. 

Esimesel õhtul ei saanud me oma viimaseid hobuseid mäe otsa tuua. 
Piitsutavas vihmas vaatasid nad meile meeleheitel silmadega otsa. Kui 
ma viimasel hommikul telgist välja vaatasin, olid nad esijalgadele kokku 
vajunud, surnud kurnatusest ja piinast... 

Venelaste laibad olid kahvatumad kui varem. Nende alakehad olid 
muutunud roheliseks nagu värske rohi. Alasti surnukehade pidev 
juuresolek viis meid lõpuks raevu. Tõukasime nad jalahoopidega 
üksteise järel alla. Nüüd lebasid nad viissada meetrit allpool kuris- 
tiku poris ja vees... 

Meie vaevaline mäkketõus ja piinarikkad päevad ning ööd tormist 
piitsutatud mäeharjal olid olnud asjatud. Saime käsuTuapse maanteele 
tagasi pöörduda, et siis teist teed mööda jälle lõunapoolsetesse met- 
sadesse minna. Ületasime surmani väsinult naftajuhtme ja tegime pea- 
tuse ühes vastassuunas asuvas Orus. 

Mere äärde viiv peatee oli täis venelaste veokite söestunud jäänu- 
seid. Kõikjal lamasid hobusekorjused, millest olid üle veerenud sajad 
tankid ja suurtükid. Neist olid järel vaid lombid, millel ujusid hobuse- 
nahad. Olime tiheda suurtükitule all. Nõukogude lennukid pikeerisid 


meie kohal ja viskasid oma pommid ebatäpselt alla. Meist vasakul voo- 

las kohisedes kõrgete hallikaspunaste kaljude vahel Pšiši jõgi. Ületasime 
selle paatides, mis rippusid trosside küljes ja viisid meid nagu õhu- 
pallid Tuapse raudteetunneli suudmeni. 

Tunnel oli umbes ühe kilomeetri pikkune. 

Punased polnud mitte üksnes õhku lasknud silla, mis viis tunneli 
suudme juurest üle jõe. Nad olid tekitanud ka tunnelis kohutava 
segadiku. Terved rongid olid sõitnud üksteisele sisse. Selles sünges 
urus oli hunnikus vähemalt sada vagunit. 

Jalavägi tungis sellest segadusest läbi suurima ettevaatusega.Täie- 
likus pimeduses tuli veerand tunni jooksul parema käega kobada tun- 
neli kaljuseina. Siis tuli kahe teineteise sisse surutud vaguni alt läbi 
roomata ja tunneli teises küljes vasaku käega piki märga kaljuseina 
edasi kobada. Kõik karjusid, et endast märku anda. Poole tunni pärast 
nägime kahvatut valguskuma. Punased olid tunneli väljapääsu düna- 
miidiga õhku lasknud, nii et selle jubeda käigu lõpus pidime üles 
ronima mööda hiigellehtri seina. 

Kõik veokid tuli edasi toimetada üle mäetipu teeni, mille pioneerid 
olid kiiruga rajanud porise metsa äärde. Veoloomadel kulus selleks 
terve päev, osa neist kõnges poris või kukkus kuristikku. 

Jätnud tunneli väljapääsu selja taha, mängisime vahelduseks 
köietantsijaid Pšiši jõe teise silla Jaanustel ja jätkasime siis oma 
teed mööda raudteeliini. Öösel asusime laagrisse mudas lahtise taeva 
all. 

Lõpuks pidime selle eest veel tänulikud olema, sest vaenlane oli 
meid tule alla võtnud. Mürsud ulgusid lakkamatult. Nad langesid 
tumeda mütsuga mudasse, kuid ei lõhkenud. 

Järgmisel päeval pidime läbima ühe oru. Tuapse suur raudteesild 
rippus oru kohal. Küla, millest me läbi läksime, etjõuda edelas asuvate 
tammemetsadeni, oli punaste suurtükiväe süstemaatilise tule all. 
Izbade jäänused lendasid meie ümber kümne meetri kõrgusele õhku. 
Edasiliikumine oleks olnud hullumeelsus. 

Nii ootasime siis õhtuni. Läbi laipu täis soise padriku jõudsime 
lõpuks tugipunktini võimsa ja kohutavalt libedate nõlvadega mäe 
jalamil. Natuke enne südaööd alustasime mäkketõusu, koormatuna oma 
pampude ja igat liiki kerge- ning raskerelvadega. 

Mäekülg, millest pidime üles ronima, oli järsk. See tõusis üheksa- 
saja meetri kõrgusele. Maapind oli libe nagu saapaviks. Oma ärakan- 
tud, naelteta saabastes libisesime pidevalt käpuli. Pimeduses oli meile 


ainukeseks teejuhiks telefonitraat, mida eesmineja lahti keris. Kogu 

aeg varitses meid oht venelaste kätte langeda.Teejuhi vähimagi kõrva- 
lekaldumise korral oleks terve kolonn hukka saanud. Meie noorsõdurid 
olid väsimusest poolsurnud, tugevamad pidid kandma nõrgemate relvi. 
Minul rippus üks kuulipilduja kaelas, teine õlal. Valjuhäälne kirumine 
oleks saanud kõigile hukatuseks. 

Viimased sada meetrit nõudsid kirjeldamatut vaeva. Paljud kukkusid 
kokku ja ei suurnud edasi ronida. Nad klammerdusid puutüvede külge, 
et mitte tühjusse langeda. Niiskus ja pimedus olid sellised, et me ei 
suutnud eraldada puujuuri, kaljusid ega mahakukkunute kehasid. 

Kell neli hommikul jõudsime mäeharjale. Rajasime tähtsamates 
punktides kiiruga kuulipildujapositsioonid ja laskepesad. Lõi hahe- 
tama kahkjas ja nukker koidukuma. Vaatasime hämmeldunult puid, 


mille vahel vuhises üle hallide kuristike kihutav tuul. 


Möödusid päevad. Jälle paistis päike. Kuigi Kaukasuse mäeharjad 
pole sõdurite jaoks just eriti mugavad, pakkus loodus meie mägede 
kõrguselt majesteetlikku vaatepilti, mis aitas meil vaevadestja piinadest 
üle saada. Sügis heitis mäenõlvadele kujuteldamatult kirju vaiba. Roos- 
tepruun ja pidulikult punane vaip ulatus kilomeetrite kaugusele orgude 
valgevahuliste jõgede ja roheliste kaljudeni. Kell viis hommikul jõudis 
päevavalgus mäetippudeni. Kuid udu lamas veel kaua käänulistes 
orgudes, moodustades nagu järvede rea. Valgest vaibast ulatusid mäed 
välja nagu roostepruunid ja kuldsed saared. Üks tund kulus nagu 
nõiduslikus unenäos. Siis kerkisid udujärvede sügavusest uued 
saarekesed, madalamad mäed, mis kerkisid esile kui varem üleujutatud 
maismaa. 

Hommiku saabudes algas mõlemalt poolt tugev suurtükituli. Pata- 
reide vahel oli mägi, mille tipus paiknesid meie positsioonid nagu kure- 
pesad. Öösiti võtsid venelased, nagu meiegi, ette ohtlikke luurekäike. 
Päeva ajal oli mõlemal poolel vaikne. Siis tegutses mõlemalt poolt 
rahurikkujana suurtükivägi. Tundide kaupa kurdistas meid üle meie 
peade lendavate mürskude ulgumine. Mõlemalt poolt lendasid nad 
madalalt üle meie, otse üle puulatvade.Tihti langes oksi. 

Olime kaitsetud vale sihikuga väljatulistatud või hälbinud mürskude 
ees. Üks meie vahipost sai pihta. Kaheteistmillimeetrine mürsk langes 
minust kaheksakümne sentimeetri kaugusele. Tulekeeris paiskas mu 
õhku. Kui ma uuesti teadvusele tulin, lamasin keset rususid. Kõik, mis 
oli olnud minust kahekümne meetri kaugusel, oli purustatud ja maa- 


tasa tehtud. Minu kiivri parem külg oli kõrva kõrguselt ära rebitud. 

Välipudeli kael oli lõhki nagu lilleõis. Käeulatuses lamavast kuuli- 
pildujast olid alles vaid tükid. 

Kõik arvasid, et minust pole midagi järelejäänud. Kokkuvõttes oli 
mul aga vaid paar süütut kildu küünarvarres, kõrva trumminahk 


lõhkenud ja kõhupiirkonnas paar sisemist vigastust. 


Mõne päeva pärast olid Saksa väed lõplikuks pealetungiks valmis. 
Liikusime edasi lõunasse, jäime aga sama mäeaheliku harjale. Meie 
vastas kõrgus tuhande meetri kõrgune Indjuki mäemassiiv, selle ees 
laius tihe tammemets, milles oli siinja seal näha halle kaljulaike. Nagu 
vangid ütlesid, võis sealt ülalt merd näha... 

Kui see mägi oleks meie käes, oleks meil vaja vaid laskuda alla 
palmideni sinise mere kaldal jaTuapsesse... 

Umbes tuhat meetrit allpool meie kuulipildujaid voolas Indjuki 
ja meie mäe vahel Pšiš. Läbi meie lõigu kulges raskesti ligipääsetav 
mitmesaja meetri sügavune lõhang. Selle põhjas hüples üle suurte 
kaljurüngaste mägioja. Meie positsioonid kulgesid edasi teisel pool 
lõhangut mitu kilomeetrit mööda mäeharja. Meie paiknesime ette- 
nihutatud positsioonidel päris oru lõpus, mõne meetri kaugusel märat- 
sevast veest. 

Pealetungiplaani kohaselt pidid Saksa mägikütid alustama rünna- 
kut Indjukile rindelõigu lõunatipust. Nad pidid kõigepealt selja tagant 
hõivama venelaste esimesed positsioonid kaljude all Pšiši teisel 
kaldal. Meie pidime oma kotkapesades vaid vaenlast jälgima ja uusi 
käske ootama. 

Meile ei läinud kaduma Kaukasuse viimase suure lahingu ükski 
pisiasi. 

Juba koidikul alustasid stukad oma tantsu. Nad pikeerisid järsult 
kollaka oru kohale. Nende täpsus oli imetlusväärne. Nad pöördusid 
üles päris oru põhjas, et siis uuesti metsade peale langeda. 

Nägime vaid paari Vene sõdurit põgenemas üle kaljuse mäeharja. 
Tegelikult ei võinud lendurid näha rohkem kui meie.Tammemets oli 
tõeline katus. Punaste punkreid oli võimatu leida. Seega tekitasid pom- 
mitajad rohkem hirmu kui purustusi. 

Siis läksid läbi tihniku rünnakule mägikütid. 

Meieni kostus lähivõitluse tulistamine. Oma sõprade edenemist 
võisime täpselt jälgida, sest metsa kohale tõusid raketid peaaegu 
Indjuki kõrguselt. Täis erutust mõtlesime esimestele mägiküttidele, 


kes jõuavad mäe tippu. Ja meile meenus "Anabasise" thalatta! tha- 

latta! Ka nemad oleksid võinud hüüda: "Meri! Meri!", nagu nood 
kümned tuhanded vana aja kangelased, kelle tagasiteekonda kirjeldas 
Xenophon. 

Kuid nad ei hüüdnud. Raketid ei tõusnud kõrgemale. Kuulipilduja- 
ja automaadituli jäi harvemaks. Pommitajad ei pikeerinud enam kahe 
mäe vahele. Isegi suurtükid vaikisid ikka pikemat aega. 

Kahevahelolek kestis kaua. Tõusid veel mõned rohelised raketid, 
kuid palju allpool. Aeg-ajalt kostus veel ägedat tulevahetust, kuid 
siis oli lõpp. Mägiküttide kompaniid ei suutnud mäehiiglast vallutada. 
Vaevalisel mäkketõusul sulasid nad üha enam kokku. 

Rünnak oli nurjunud. Õhtuhämarikus paistis Indjuk meile met- 
sikuma ja tõrjuvamana kui varem. Ta oli meile tee lõplikult tõkes- 
tanud. 

Sügistuul vingus mägede kohal, rebis puud paljaks ja kattis maapinna 
miljonite kuivade ning kergete puulehtedega. 

Nägime metsa suremist. 

Meie eelpostid paiknesid nagu rõdudel oru kohal. 

Nende all langes järsk mäekülg mitusada meetrit allapoole. Öösiti 
saatsid venelased sinna oma luurerühmad. Olime üles tõmmanud traadi, 
mille küljes rippus sadu vanu konservikarpe. Kui need vaenlase luu- 
rajate puudutusel kolisesid, avati tuli. Järgmisel hommikul nägime 
plekipoe all lamamas paari pruuni kogu. 

Saksa mägikütid, kes olid meie juurest ümber paigutatud, olid kae- 
vanud ühe meetri sügavused ühemehepunkrid, kus nad said vahetuste 
kaupa välja puhata. Olime selle päranduse koos muu kraamiga üle 
võtnud. Augu kaudu, millest mahtus läbi parajasti üks mees, ronisime 
sisse. AIl tuli ennast kokku tõmmataja ronida süvendisse, mis ei olnud 
kirstust laiem. 

Kuid auke ei olnud piisavalt. Nii pidime ennast kahekaupa sisse 
pressima, lamades teineteise vastu surutult, nina vastu maad. Meil oli 
jube tunne, nagu oleksime elusalt maetud.Tuli ennast kõvasti kokku 
võtta, et jääda lamama nagu surnu, kes on natuke liiga vara maha 
maetud... Mõned mehed eelistasid granaadikildudest ja udust hooli- 
mata ennast puude all teki sisse mässida, niivõrd haaras neid hirm 


selles jääkülmas hauas. 


Ühel ööl ilm muutus. Tuul pöördus põhja. Hiigeltammede ladvus 
kohisev tuul muutus orkaaniks. Vihm ujutas meie punkrid üle, vesi 


voolas sisse mööda puujuuri. Lõpuks olid augud täiesti vee all. 

Üritasime neid kaeve kööginõudega tühjaks ammutada. Asjatult. 

Tuulest ja vihmast piitsutatuna kaotasid puud mäeküljel paari 
päevaga lehed. Pšiši vesi tõusis, jõgi tormas metsikult vahutades läbi 
oru ja purustas puust sillad, katkestades seega igasuguse toidu- ja 
laskemoona järeleveo. 

Kui Kaukasuse mägedes algasid sügistormid, oli pealetungil lõpp. 

Oli võimalik vaid poris edasi istuda seal, kuhu lahingutegevus meid 
toonud oli. 

Venelased olid meie mäe jalamil oma veest üleujutatud ulualustega 
hädas nagu meiegi. Öösiti oli kuulda nende kisa. 

Kõik püüdsid pimeduses mõne nõuga oma auku veest tühjaks 
ammutada — asjata. Mõlemal poolel algas rahvusvaheline kirumise 
võistlus. Sakslased karjusid: "Sakrament!" Venelased möirgasid: "Sa- 
tana!" Ja meie kergendasime valjuhäälselt südant: "Nom de D... !" 

Bolševikel läks seejuures kõige paremini, sest talv oli nende pääse- 
mine. Talve abiga oli sakslaste edasitung peatatud momendil, kui nende 
ja Musta mere ning Tuapse vahele jäi vaid mõni kilomeeter mäge ja 
metsa. 

See peatumine kolm miili enne võitu ajas meeleheitele. 

Ja ometi ei jäänud muud üle, kui kindlustada rindejoont nendel pal- 
jastel mäeharjadel, kuhu me olime jõudnud pärast kolm kuud kestnud 


lahinguid ja vaevu. 


Kõige tungivamaks probleemiks oli peavari. 

Vanadest ühemehepunkritest voolas kõikjal vett välja. Meil polnud 
kirveid, saage ega mingit sapöörivarustust. Luurerühmad asusid teele, 
et otsida lähima küla varemetest naelu ja kirvest... 

Sõdurilabidatega olime mõni meeter allpool mäetippu kaevanud 
äravoolurennidega punkrid. Meil õnnestus ka postid maasse rammida 
ja nende peale kolm kihti palke paigutada. Kõik selle katsime meetri- 
paksuse mullakihiga. Selline katus kaitses meid küll kildude eest, kuid 
vesi nõrgus palkidest läbi. 

Nendes eremiidionnides kinnitasime põrandast poole meetri kõr- 
gusele teibad, millele laotasime madratsiks raagus oksad. Öösel punk- 
ris vesi tõusis, vastu hommikut oli seda kakskümmend kuni kolmküm- 
mend sentimeetrit. Sinna uputasime oma täid. Iga natukese aja tagant 
püüdsime neid kuue alt või kubemest terve peotäie. Viskasime nad 
kurvalt vette, mis loksus meie oksamadratsite all. 


Juba kaks kuud polnud me pesu vahetanud. Söödikud piinasid 

meid koledasti. Ühel hommikul võtsin enda väljas riidest lahti ja 
tapsin hoobilt mitusada täid! 

Villased riideesemed olid neid kubinal täis. Täid istusid neis nagu 
maisiterad üksteise otsas. Nende eemaldamiseks oli vaid üks moodus 
— kui riputasime kampsuni lõkke kohale, oli näha, kuidas sajad 
suured valkjad täid ülespoole ronisid. 

Raputasime nad hõõguvale plekitükile. Nad praksusid ja lõhkesid 
nagu paukherned. Lõpuks läikis plekk nende sulanud rasvast. 

Üle kallaste tõusnud Pšiš oli muutunud tõeliselt suureks jõeks ja 
jõudnud ühe ööga meie mäe jalamini. Aasad olid nii sügava vee all, et 
sealt enam läbi ei pääsenud. Veevoolus triivisid venelaste laibad. Vesi 
tungis meie järsu mäenõlva all asuvate köökideni ja ujutas need üle. 
Järgmisel hommikul paistsid veest vaid plekk-korstnad ja paari hobuse 
pead, kes püüdsid end vee vastu kaitsta. Nad päästeti ära, kuid üldises 
viletsuses tuli ka neil elu jätta. Peagi oli hobuseliha meie põhiline 
toit. 

Pärast seda, kui kahe kuni kolme meetri kõrgusele tõusnud vesi oli 
pioneeride poolt ehitatud sillad nagu õlekõrred minema viinud, ei jõud- 
nud toiduladudest meieni enam raasugi. Nädal otsa närisime poriseid 
lihatükke, mida olime lõiganud kõngenud hobuse kintsudelt. Tükel- 
dasime liha nii peeneks kui saime ja neelasime seda toorelt ilma 
soolata. 

Olime päästnud natuke jahu. Segasime seda vihmaveega ja meil 
õnnestus küpsetada mõned pannkoogid. 

Kuid väikseimgi tuli pani ohtu kogu rindelõigu. Mäekülgedel kas- 
vavad puud olid lehtedest peaaegu paljad ja venelased olid valvel. 
Peenike mäe kohale tõusev suitsujuga tõi kohe kaasa kolmekümmend 
või nelikümmend miini. Suitsu tõttu ei saanud punkrites tuld teha. 
Silmist voolasid pisarad. Pidime tule jälle kustutama. 

Me külmetasime, nälgisime ja lamasime veeaukudes. Peagi tekkisid 
igat sorti haigused. Meie lõigus puhkes kollatöveepideemia. Hommikul 
ronis aukudest välja kari palavikus ja safrankollaste nägudega sõdureid. 
Niipea, kui taastati üks hädasild, saadeti nad tagalasse. Mõne nädala 
jooksul laskus Kaukasuse mäeahelikult alla üle kaheteistkümne tuhande 
kollatõvehaige. 

Meid varitsesid kollatõbi, kopsupõletik ja tosin teist haigust. Väe- 
osad sulasid kokku. Lühikese ajaga kaotasime pooled mehed. 

Vaatamata sellele pidime oma kohust täitmaja viimse meheni vastu 


pidama. Pidime lõputuid tunde vaenlast jälgima ja kuulipilduja- ning 

automaaditulega tagasi lööma venelased, kes püüdsid meie üksteisest 
viiekümne või isegi saja meetri kaugusel paiknevatest vahipostidest 
mööda või läbi hiilida. 

Igal ööl ronisid meie luurerühmad alla venelaste rebaseurgudeni. 

See oli pingutav töö. Kuid meie sõduritele meeldisid need ohtlikud 
luurekäigud. 

Üks luuresalk, keda venelased olid hommikuhämaruses üllatanud 
ja tulega laiali löönud, pöördus tagasi ilma jaokomandörita. 

Ta oli Pšiši lähedal pihta saanud. Arvasime, et ta on surnud. 

Öösel kuulsime meid venelastest lahutavatelt järskudelt kaljudelt 
prantsuskeelseid appihüüdeid. Kaks vabatahtlikku laskusid lõhangusse 
ja tõid "surnu" tagasi. 

Ta oli tõepoolest peaaegu surnud.Tema õlg oli automaadivalangust 
purustatud ja ta oli alles tükk aega pärast kokkupõrget meelemärkusele 
tulnud. Päeva ajal nõlvast üles ronida oli võimatu. Kuid ta ei tahtnud 
käest lasta võimalust välja selgitada venelaste positsioonide paigutus. 
Ta läks läbi vee ja roomas kahe punkri vahele. Siis uuris ta paljude 
tundide jooksul vaenlase kogu rindelõigu plaani. 

Kuid ta läks liiale. Kui ta avastas venelaste staapi viiva telefoni- 
juhtme, õnnestus tal suure vaevaga, sest ta sai kasutada vaid üht kätt, 
juhe noaga läbi lõigata. 

Venelased muutusid rahutuks ja hakkasid juhet kontrollima. Meie 
kamraad pidi jälle vette hüppama, võeti ägeda tule allaja sai mitu kuuli 
pihta, nende hulgas ühe lõhkekuuli, mis rebis ta jalga rusikasuuruse 
augu. Ta lohistas ennast põõsastikku, tegi hädapärase sideme, roomas 
öösel meie üheksasaja meetri kõrguse kaljuseinani ja jõudis oma elu 
eest võitleva inimese energiaga poolde kõrgusse. 

Ta toodi meie juurde peaaegu verest tühjaksjooksnuna. Sanitarid 
pidi ta veel samal ööl mäe teisest küljest alla kandma. Enne, kui kirurg 
talle narkoosi andis, palus ta paberit ja pliiatsit. Saksa oobersti juu- 
resolekul , kellele rindelõik allus, joonistas ta kahekümne minutiga vene- 
laste positsioonide plaani, aeg-ajalt, kui silmade ees hakkas mustaks 
minema, lonksu konjakit juues. Alles siis, kui kõik oli valmis, heitis ta 
pikali. 

Elasime oma jäisel mäetipul hullumeelsuse atmosfääris. 

Mõne meetri kaugusel meie ees mädanes paarsada venelaste laipa. 

Ühel oktoobriööl püüdsid venelased mäetippu tagasi vallutada. Kell 
üksteist õhtul olid nad üles roninud. Nad arvasid, et keegi neid ei kuul- 


nud. Kuid kuulipildurid lamasid oma relvade taga. Kui bolševikud olid 

Jõudnud paari meetri kaugusele, avati tuli. Nõukogude pataljon niideti 
maha. 

Venelased olid nii üllatatud, et nende sõrmed klammerdusid veel 
ülesronimise järel puujuurtesse. Surm oli tabanud neid maas roomates. 
Mõned olid alla kaljudele veerenud, teised oüd veel paar meetrit edasi 
tulnud ja siis tipus langenud. Kuid kõige hirmsamat vaatepilti pakkusid 
need, kes rippusid meie all tammejuurtel. 

Laipu oli kuulipildujate ja miinipildujate tule tõttu võimatu kõrval- 
dada, sest venelased jälgisid teiselt poolt igat meie liigutust lagedal 
mäetipul. 

Nii olime sunnitud paljude nädalate jooksul pealt vaatama nende 
meie ees lamavate laipade mädanemist. Lõpuks eraldusid kolbad ja 
kukkusid sügavusse. Õlgadest kõrgemale jäid vaid valkjad kaelalülid 
nagu neegrite kaelakeed. 

Pärastlõunad kell pool neli laiusid üle mäestiku varjud. Siis heit- 
sime oma pimedates ja niisketes punkrites okstele ja lasime end 
söödikutest piinata. Kella poole üheteistkümne paiku ei kannatanud 
me enam välja. Tundide viisi külmetades ootasime märja hommiku 
kahvatut valgust. 

Vaenlane muutus silmanähtavalt tigedamaks. Ameeriklased olid 
just maabunud Marokos ja Alžiiris. Selle üllatusmanöövrini bolše- 
vikud jänkidesse ei uskunud. Põhja-Aafrika vallutamine muutis kõik. 

Varem andsid paljud end vangi. Tihti juhtus, et need vaesed kuradid 
sattusid enne meieni jõudmist miini otsa. Ellujäänud tormasid sega- 
duses omade juurde tagasi, kus nad viivitamatult maha lasti. Päeval 
pärast Rabati ja Alžiiri dessanti venelased enam ei tulnud. Nende 
eneseusk oli kosutust saanud. 

Olime pidevalt valvel. Valveposte vahetati iga kahe tunni tagant. 
Need vahetused olid koledad. Mehed kukkusid vanadesse vett täis 
ühemehepunkritesse. Mõned kadusid sinna üle pea. Kui me nad jälle 
välja tõmbasime, olid nad üdini märjad. Mõned nutsid nagu lapsed. 

Me olime otsas. Täiesti läbi! 

Meie jõud oli otsas, kehaliselt ja hingeliselt. 

Suutsime vastu panna vaid seetõttu, et mängus oli meie sõduriau. 
Tahtsime vabatahtlikeks jääda kuni viimse hingetõmbeni, viimse 
südametukseni. 

Me ei lootnud enam millelegi. 

Kui me lugesime ühel hommikul päevakäske, vaatasime tühja 
pilguga lõiku, mis määras meie väljavahetamise tunni ja üksikasjad. 

Meil läks tükk aega, enne kui taipasime. Kuid asi oli tõesti nii. Lee- 
gion "Wallonie" läks teele. Saime kolm nädalat puhkust kodumaal. 
Seejärel pidi leegioni täiendatama mitme tuhande belgia vabatahtli- 
kuga. 

Laskusime alla mööda pikka porist nõlva, kust me nii suure vae- 
vaga olime ühel oktoobriööl üles roninud. Mis oli saanud neist vaes- 
test kaaslastest, kes olid läbi vaeva ja piina sel õhtul vaikselt mäetipu 
alistanud?.. Meie leegionist, kes oli kandnud suuri kaotusi juba 
esimesel talvel Donetsi ääres ja keda oli 1942. aastajuunis täiendatud 
täie koosseisuni, oli veel järel täpselt sada kaheksakümmend seitse 
meest, kui me kogunesime väikese Pšiši jõe silla juurde. 

Vaatasime pikka aega tagasi mäeharjale, kus me olime nii palju 
kannatanud. Päris tipus oli näha mõningate talve trotsivate puude 
kuldset lehestikku. Nagu nemad, nii trotsis ka meie uhkus, vaatamata 


vaevadele, raevukalt vaenulikku taevast. 


U Me! 1942. aasta detsembri õhtul sõitis meie puhkusele minejate 
rong üle Kubani jõe. 

Saksa pioneerid ehitasid üle rohelise vee hiigelsuurt, kahe rööpa- 
paariga statsionaarset terassilda. 

Stalingradist põhjaja kirde pool algas rindel kartust tekitav ragin. 

Kõigutamata plaanikindlusega ja vähimagi kõhkluseta jätkasid 
sakslased teraskonstruktsioonide paigaldamist eelmiste, augusti või- 
dusaginas ehitatud puusildade asemele. 

Samasuguse meelekindlusega olid nad Maikopis ja Krasnodaris 
rajanud karusnahkse voodriga saabaste, tal veriietuse, suuskade, siga- 
rettide ja šokolaadi laod. Kuu aega hiljem tuli need õhku lasta! 

Sakslased kuulasid ainult Saksa raadiot. Meie olime vähem diskreet- 
sed ja olime teada saanud, et venelased koondavad idast jõude ja et 
neil on plaanis Rostovi juures ühendus Kaukasusega ära lõigata. Me 
teadsime, et nad on lähedal. 

Ümbruskond oli täiesti rahulik. Paar vahiposti valvasid lõiku piki 
rohekasvalgeid kinnikülmunud jäekääre. Kuulda polnud midagi. Ka 
näha polnud midagi. Ainult paar ronka elustasid madalat taevast. 

Ühel hommikul jõudsime Rostovi sildadeni, mida kaitsesid 
jääpankade eest võimsad jäämurdjad. 

Sellest ajast peale, kui Ukraina kuulus Euroopasse,oli see tagamaa 
muutunud hiigeltöökojaks. Kõikjal, kus veel aasta tagasi olid roostes 
rööpad ja tules mustaks tõmbunud varemed, kerkisid nüüd kaasaegsed 
jaamad viieteistkümne kuni kahekümne rööpapaariga, mille ääres 
seisid uued hooned. 

Vaatasime vagunite raskete lükanduste vahelt pärani silmi neid 
erakordseid muutusi. Saksa kõige tähtsamate firmade nimed seisid 
nagu selle tööstussõja võidumärgid vabrikute ja tehasehallide katus- 
tel. 

Sõduritena olime vallutanud purustatud territooriumi, kus venelased 
olid enne taganemist itta hävitanud või tühjaks teinud kõik vabrikud. 

Neljateistkümne kuuga oli Saksa tööstus suutnud ehitada uued 
hooned, kõik algusest peale uuesti luua ja ümber korraldada. 

Dnepri ääres oli vaatepilt sama, mis Donbassis. Üle selle rohkem 
kui kilomeetri laiuse jõe oli ehitatud kahekorruseline sild — üks kor- 
rus raudtee ja teine autode tarvis. Nii kaugele, kui silm ulatus, säras 
tuledes linn. Kõikjal oli näha hiigelvabrikute tulesid. Võimsa jõe 
tumedad veed voolasid mere poole, valgus peegeldus vees arvutute 
virvatuledena. 

Lumes ja pakases laiusid Ukraina tasandikud, esile kerkisid vaid 
kollakaspunased põõsastikud ja valgete izbade ilusad rohelised või 
sinised aknaluugid. Kõikjal seisid uued jaamad, laod ja suured suhkru- 
vabrikud. Rongidelt laaditi maha sadu põllutöömasinaid. Roheliseks 
ja punaseks värvituna nägid need välja nagu Nürnbergi mänguasjad. 
Ühe aastaga oli Saksamaa loonud Venemaast maailma rikkaima 
koloonia. 

Suurepärane saavutus! 

Kuid ka imepärane illusioon, sestReich rakendas liiga vara Euroopa 
rahuülesande lahendamiseks jõude, mida oleks tulnud kasutada vaid 


sõjalistel eesmärkidel! 


Sõda jätkus ka 1943. aastal. Rohkem kui kunagi varem nõudis see 
tugevaid südameid. Meie läksime 1941. aastal ristiretkele itta, sest seda 
käskis meie südametunnistus. Kuna 1943. aastal olid põhjused samad, 
siis pidi ka ohver samaks jääma. Millised ka olid võitluse tagasilöögid 
ja kannatused, lahusoleku valu ning sageli kohatav mõistmatus — meie 
pidime sama eesmärgi teenimisele kindlaks jääma. 

Elul on vaid sel määral väärtust, kuivõrd see on täidetud suurest 
andumusest. 

Igaüks tahtis selles võitluses lõpuni vastu pidada. Jaanuari lõpus 
1943 kogunes meie leegion teiseks teeleminekuks Brüsseli spordi- 
paleesse. Kümned tuhanded belglased saatsid juubeldades meie 
sõdureid. Siis algas sõit vagunites idapoolsete maade poole. 

Me ei pidanud siiski kohe rindele minema. 

Meie rasked lahingud 1941. ja 1942. aastal olid selle asemele, et 
meie maa noori eemale peletada, toonud juurde massiliselt vabataht- 
likke. Ligi kaks tuhat belgia vabatahtlikku olid väljaõppel. Me pidime 
nendega kõigepealt kohanema. Enamik neist olid mäetöölised. Mõned 
olid tulnud sellepärast, et neil oli saanud tööst söekaevandustes kõrini. 


Paljudel olid teised ideaalid, nad unistasid õiglusest ja puhtusest. 

Meiega ühines vabatahtlikena arvukalt endise Belgia armee ohvitsere 
ja sõdureid, kes olid olnud Saksamaa vangilaagrites. Nad jõudsid meie 
juurde, seljas vanad kuulsusrikkad vormiriided, milles nad olid 1940. 
aastal püüdnud peatada sakslaste pealetungi läände. 

Nii ühinesid vennalikult mõlemad armeed, armee, kes oli 1940. aastal 
kangelaslikult kaitsnud meie maa piire, ja armee, kes, jagu saanuna 
mineviku vimmast, tahtis juba augustis 1941 kaasa aidata kõige täht- 
samale — Euroopaja selle kaudu isamaa päästmisele. 

1940. aasta võitlejate meie hulka kuulumine andis kindlustunde, 
et isamaaline mõtteviis, mis oli meie leegioni juhtinud algusest peale, 
jääb alati niisama murdumatuks ja puhtaks. Nad võitlesid Vene- 
maal silmapaistva rahvusteadvuse ja imetlusväärse usuga, nagu nad 
olid seda teinud ka Lysi ääres. Üks nendest oli rindele kaasa võtnud 
Belgia armee sõdurimütsi. Iga rünnaku ajal vahetas ta teraskiivri 1940. 
aasta maikuu sõjakäigu reliikvia vastu. Ta langes, peas vana sõduri- 
müts. 


Kolm neljandikku meie leegionist moodustasid töölised. Kuid 
sinna kuulus ka arvukalt aadlikke ja belgia kodanluse parimaid esin- 
dajaid — jesuiidikoolide kuldmedaliomanikke, tuntud diplomaatide 
poegi, juriste, ametnikke ja tööstureid. 

Meid kõiki ühendas sama tahe — esindada kuulsusrikkalt oma 
rahvust kahekümne ülejäänud võitluseks ühinenud rahvuse hulgas; 
täita oma kohus, võideldes Euroopa eest; võidelda oma isamaale kätte 
väärikas koht kontinendi ühenduses, mis pidi sõjast sündima, ja lõp- 
peks, luua relvajõud, kes tagaksid sotsiaalse õigluse loomise, kui me 
pärast vaenutegevuse lõppu naaseme lõplikult oma kodumaale. 

Selle ideaali eest panime kaalule oma elu. 

Meie andumus polnud retooriline vormel. Kuuest tuhandest belgia 
vabatahtlikust, kes kuulusid leegioni "Wallonie" 1941. aasta sügisest 
kuni 1945. aasta kevadeni, langes kangelaslikus võitluses kakstuhat 
viissada meest. Kaheksakümmend kolm protsenti meie sõduritest 
said selles hiigellahingus üks või mitu korda haavata. 1941. aasta 
kaheksasajast esimesest vabatahtlikust nägid kõigist lahinguist osa- 
võtnutest sõja lõppu vaid kolm meest. Üks lihtsõdur, üks allohvitser, 
kes ülendati kapteniks ja sai kolm korda haavata, ning mina, Leon 
Degrelle. 

Novembri alguses 1943 laaditi meie leegion, millest oli saanud 


SS-vägede ründebrigaad "Wallonie", oma kahe tuhande võitlusvalmis 

mehe ja kolmesaja viiekümne nelja auto ning soomukiga kuuele pikale 
rongile. 

Meie rongid möödusid Sileesia jõgedest, leinapajudest, kollakatest 
paplitestja raagus metsadest. See tööstuspiirkond oli 1943. aastal veel 
puutumata. Söekaevandused ja sünteetilise bensiini vabrikud töötasid 
täie hooga. Orgudes asetsevad külad olid terved ja rõõmsad. 

Kuid Euroopa lõunaosas oli kuulda läheneva raske äikese hoiatavat 
kõminat. Inglise ja Ameerika väed olid augustis 1943 tulnud üle 
Vahemere, kusjuures neid aitasid kindlasti itaallaste vähene võitlusind 
ja seejärel nende äralangemine, eelkõige aga nende endi esmaklassi- 
lised laevad ja lennukid. Sitsiilia oli võetud tormijooksuga. Oli jõutud 
isegi mandrile — ühelt poolt Kalaabriaja teiselt poolt Naapolini. Liit- 
lasi ei suudetud tagasi lüüa ega peatada ei Messina väina ääres, Sira- 
cusa juures ega Tunise palmide all. 

Massiline dessant oli tuhandete lennukite kaitse all muutunud täie- 
likuks ja kiireks võiduks. Faktid olid selged. Kas lõunameredel õigeks 
osutunud retsepti kasutamine Atlandi ookeani põhjapoolsematel 
kallastel oleks ebaõnnestunud? 

Teine jõuproov leidis aset Ukraina rindel, seal, kuhu veeresid meie 
kolmsada kaubavagunit. 

1943. aasta suveni olime kõik uskunud sakslaste uude edusse idas. 
Stalingrad oli olnud kahtlemata ebameeldiv löök. Kuid sellele järgneb 
kindlasti vastupealetung, nagu 1942. aasta kevadel. 

Vastupealetung oli toimunud. Saksamaa oli paisanud kõik tema 
käsutuses olevad jõud Doni ääres asuva Voroneži suunas. Pealetung 
oli nurjunud pärast traagilisi lahinguid, kus hävitati mitu tuhat tanki. 
Venelased olid oma edu ära kasutades paisanud Saksa väed tagasi 
Harkovini ja siis linna vallutanud. 

Selle linna kaotus oli võrreldamatult raskem löök kui lüüasaamine 
Stalingradi all, olgugi et see torkas vähem silma. See polnud enam 
mingi juhuslik ebaedu, sest milline sõdiv riik poleks tunda saanud 
tagasilööke, selles oli süsteem. Polnud õnnestunud Vene teerulli tagasi 
tõrjuda ega seda peatada. Harkovi alt olid Nõukogude väed isegi 
Dneprini tunginud, selle ületanud ja Kiievist ning Dnepropetrovski st 
mööda edasi liikunud. 

Kuid meie, vabatahtlikud, olime oma valiku igal juhul teinud. 
Olime otsustanud võidelda kuni lõpuni. Lootsime, et iga löök toob 
ühel päeval kasu. 


Kuni sõjas ei ole kaotatud kõike, pole kaotatud midagi. Saksamaale 

jäi alles väga lai turvavöö — Minskist Bordeaux'ni ja Ateenast Nar- 
vikini. Saksamaa käsutuses olid hiiglaslikud toormeallikad. Tema 
ideerikkad ja täpsed leiutajad võisid liiga enesekindlale vastasele val- 
mistada -purustavaid ja kohutavaid üllatusi. Meist möödus arvukalt 
ronge suurepäraste väeosadega. "Kuu aja pärast on Kiiev jälle meie," 
hüüdsid meile need eliitsõdurid. 

Meie rongid sõitsid läbi Lõuna-Poola, mille kohal laius kuiv matt- 
sinine ja õrnroosa taevas. See oli ühel pühapäeval. Tumedas riie- 
tuses roheliste tanudega naised väljusid oma väikestest õlgede ja savi 
segust ehitatud hüttidest ja läksid mööda metsateid kirevate kirikute 
poole. 

Tundsime külmetanud maa lõhna. 

Järgmise päeva varahommikul tegime lühikese peatuse Lvovis. 
Seal saime suurepärase talvevarustuse — täisvoodriga vormiriietuse, 
viltsaapad, valged mantlid ja karusnahksed kapuutsid. 

Väljajagatud koorma all tundsime end kole suurte ja kohmakatena 
ning ei osanud kogu seda kraami kuhugi paigutada. Meile meenusid 
1941. aasta kohutav talv Donetsi ääres ja meie kulunud vormikuued, 
millest ulguv tuul läbi puhus. Seekord oli ülemjuhatus ettevaatus- 
abinõusid mitmekordistanud. See oli peaaegu liiga ilus. Ettevaatli- 
kumad küsisid endalt, mida nad teeksid nende tohutute pam- 
pudega päeval, mil neil tuleb veoautodel uutele positsioonidele 
minna. 

Üldiselt olid aga sõdurid vaimustatud ja tegid selle vooderdatud 
kraamiga nalja nagu lapsed. Õige pea sai iga kaubavagun täiskoorma 
jõuluvanasid. 


Edasi läks sõit läbi sügisvihmast üleujutatud Galiitsia. Siis pöö- 
rasid rongid lõunasse. Väga kaugel läänes helkisid sinised mäed. 
Vagunite alt libises mööda mudane jõgi, mille kaldad olid pilliroogu 
täis kasvanud. Olime ületanud Dnestri ja sõitsime Bessaraabia 
poole. 

Sealt alates olid teedel sellised ummikud, et Lvovist otseteed 
rindele jõudmiseks kulus viisteist kuni kakskümmend päeva. Karjade 
kaupa puhkuselt naasjaid, kes ei olnud sõdurileivale tagasipöördumise 
üle just erilises vaimustuses, otsisid viivitamisele igasuguseid vaban- 
dusi. Elegantsed magamis- ja restoranvagunid sõitsid veel kellavärgi 
täpsusega Odessa suunas. Jaamade perroonidelt, kus me neliküm- 


mend kuni viiskümmend tundi edasisõitu ootasime, nägime neid 

kuldkollaste laualampidega pikki luksusvaguneid ootamatult mööda 
vuhisemas. 

Üldine liiklus muutus aga üha korratumaks. Joogisegajad sõitsid 
alati takistuseta läbi, kuid armee pääses edasi tilkhaaval. Siis suunati 


meie rongid ühe rööpapaariga raudteele läbi Rumeenia. 


Oli mõista antud, et sõidame Krimmi. 

Venelased olid Krimmi poolsaare hiljuti maismaast ära lõiganud, 
kuid Saksa abiväed toimetati sinna Odessast meritsi. Niisiis märkasime 
ühel hommikul erilise üllatuseta Dnestri paremal kaldal vana Tiraspoli 
kindluse punaseid müüre. 

Jõe teisel kaldal nägime tavalisi hütte, pikkade mustade kookudega 
kaeve ja põldudel miljoneid paljaid, läheneva talve tuultest räsitud 
päevalillevarsi. Juba õhtul pidime olema Odessas. 

Kuid rong peatus ühes troostitus jaamas ja sõitis siis itta. Reis Krimmi 
oli lõppenud. Sõitsime kaks päeva peatusteta edasi. Kirdesse! Kir- 
desse! Kirdesse! Meist libisesid mööda suured lumevaibaga kaetud 
Ukraina jaamad. Perroonidel töötasid laadijatena, ise naerdes ja lobi- 
sedes ning sihvkakoori maha sülitades, trullakad, võimsa rinnapartiiga 
tüdrukud, keda vateeritud riided tegid veelgi kogukamaks. 

Lähenesime üha rohkem Dneprile, kaugel põhja pool Dnepropet- 
rovskit. Kuulsime juba suurtükituld. 

Viimasel õhtul tõusid meist paremal taevasse valgustusrakettide 
read. Siis toimus samasugune tulevärk meist vasakul. Rong sõitis mitme 
tunni vältel selle kummalise ilutulestiku vahel ikka sügavamale 
pudelikaela sisse. Lennukid katsid madallennul raudteelõigu kuuli- 
pildujavalangutega. Meie ees päitsid leegitsevad hooned. See oli 
Korsun. 

Öösel toimus mahalaadimine. 

Pidime positsioonid sisse võtma kolmkümmend kilomeetrit Korsu- 
nist ida pool. 

Meie kolmesaja viiekümne neljal mootrosõidukil kulus kolm päeva 
selle tee läbimiseks, mis oleks normaalselt võtnud kaks tundi. 

Kõiki teid kattis sügav pori, kohutav vene pori, kleepuv nagu sula- 
kumm. Külades ja madalamates kohtades oli see neljakümne kuni 
viiekümne sentimeetri sügavune. 

Meie uustulnukatest veokijuhid tegid esimest tutvust kleepuva 


mudaga. Läbi kirsimetsade tuli rajada läbipääsud ja uued teed. Jõud- 

sime kuusemetsa ees laiuva sooni. Seal kulges tee edasi üle tihedalt 
üksteise kõrvale maha pandud plankude, mille peal me taarusime nagu 
mehed külapeol. 

Ka tee läbi männimetsa oli sillutatud palkidega — mitte pori, vaid 
liiva tõttu, kuhu autod vajusid sisse kuni mootorini. 

Venelastel olid teedega seotud raskused teada. Seetõttu oli mets 
täis partisani salku. Need hiilisid öösiti ringi ja mineerisid asjatundlikult 
teid. Hommikul lendas kaks või kolm autot õhku. See oli iga- 
päevane andam. 

Iga viiesaja meetri tagant olid ehitatud puust punkrid, mis nägid 
välja nagu Aafrika kindlused. Nende jämedate palkseinte taga leidsid 
kaitset valvemeeskonnad. 

Männimetsa idaosas laius Dnepri tasandik. 

Suures, mitme kilomeetri laiuses, ringikujulises Beloserje külas asus 
kuulsa SS-diviisi "Wiking" staap. Meie leegion kuulus selle diviisi 
juurde 1944. aasta suveni. 

Diviisil "Wiking" oli suurepärane relvastus, see oli täielikult 
motoriseeritud ja tema koosseisu kuulus tuhandeid turskeid mehi. Neile 
oli antud ülesanne hoida enda käes Dneprit, mille Stalini diviisid olid 
kirdes ja lõunas juba ületanud. 

Nõukogude õhudessantüksused oli maandatud jõe paremal 
kaldal Beloserje piirkonnas momendil, kui taganevad Saksa 
diviisid liikusid aeglaselt vasakule kaldale ja väheste sildade juures 
ootas massiliselt sõdureid, et ülejõe pääseda. 

Vaenlase langevarjurid oli kiiresti taganema löödud, paljud neist 
olid langenud. Ellujäänud olid tagasi tõmbunud Tšerkassõ suurtesse 
metsadesse. Seal olid nad ühinenud arvukate partisanidega. 

Meile eraldatud rindelõik paiknes diviisist "Wiking" lõuna pool ja 
piirnes metsa lääneservaga. Sellel metsaalal Dnepri paremal kaldal olid 
end juba mitme nädala eest kindlustanud langevarjurid ja ukraina 
partisanid. Neil oli õnnestunud luua side Nõukogude armee pea- 
jõududega, kes olid jõe ületanud allpool. 

Metsa lääneäärel voolas viieteistkümne kuni kahekümne meetri 
laiune Olšanka jõgi. Oma teel lõunasuunast möödus see Staroselje 
külast, pöördus siis korraks loodesse ja voolas siis mööda metsaäärt 
itta. Tema voolusäng viis mööda sõbraliku nimega Baibusõ külast, mis 
asus künkal jõe vasakul kaldal. Otse metsa ääres jõe teisel kaldal asus 
väike Sakrevka küla, mis oli vaenlase käes. 


Olšanka voolas kaljude vahel loogeldes. Viie või kuue kilomeetri 

kaugusel möödus ta neljandast külast — Mošnõst. Sealt alates eemaldus 
jõgi lõplikult metsast. Tema säng muutus laiemaks. Üle jõe viis lai 
puusild. Igas izbas olid olemas kalavõrgud, mõrrad, noodad ja muud 
kõige imelikuma kujuga püünised. 

Horisondil paistis ilus idamaiste kuplitega kirik. 

Mošnõ taga voolas Olšanka veel mõned kilomeetrid itta. Pilliroogu 
kasvanud lagendiku lõpus lösutas pilvise novembritaeva all viimane 
küla, mis kandis konarlikku nime Losovok. Möödunud valgetest düü- 
nidest, suubus jõgi heledate liivasaarte ja süngete kuuskede vahel 
mudasesse Dneprisse. 

See oli meie sõjatander koos oma küladega. Kõigepealt pidime 
hõivama lõigu keskmise osa, ja nimelt Mošnõ ning Baibusõ küla. 

Meie brigaadi põhiosa liikus edasi Mošnõ kalurikülla. 

Mina ise pidin kaitsema Babibusõd. Olin tollal kolmanda kompanii 
ülem. See koosnes suuremalt jaolt väljavalitud kuueteistkümne- ja 
seitsmeteistkümneaastastest poistest, kes olid krisallselge hingega ja 
täis idealismi. 

Jõudsin nendega Baibusõsse. Kõrgendikul paiknes kaks pikka rida 
hütte. Hüttide juurest alanes maapind ühe kilomeetri ulatuses laugjalt 
Olšanka äärde. Meile põrnitses vastu salapärane mets. 

Venelased olid kaevunud maasse metsa äärel .Väljastpoolt vaadates 
ei andnud midagi tunnistust nende sealolekust. Paigutasime oma 
miinipildujad, suurtükid, õhutõrje- ja tankitõrjekahurid ning lõpuks 
jalaväe positsioonidele. 

Küla ja mets olid rahulikud. Kedagi ei olnud näha roomamas läbi 
hallide päevalillevarte. Jõudsin oma komandopunkti esimeses izbas 
küla kaguotsas. 

Kell kaheksa lõhestas pimedust üksainus kogupauk. 

Viis minutit hiljem lõi minu süütekuulidest tabatud komandopunkt 
leegitsema ja oli kui künka tipus sädemeid pilduv kuldne tõrvik. 

Terve kõrgendik oli valgustatud. 

Pärast kogupauku ei olnud enam midagi kuulda. Paar pruuni küürus 
kogu libises kaldaroogu tagasi. 

Lahing metsa ja meie vahel oli alanud. 

1943. aasta 21. novembril olime oma uued positsioonid Ukraina 
rindel sisse võtnud. Paar päeva hiljem läksin esimeses hommikuhäma- 
rikus üle jõe vaenlase käes olevale kaldale, et oma noorsõduritele 
õpetust anda ja maastikku uurida. 


Baibusõst Sakrevkasse viiv puusild oli veel alles, kitsas sild, mille 

venelased niisama hästi kui meie oleksid võinud õhku lasta. Kuid 
mõlemad jätsid selle alles, et oleks võimalik vaenlasele mõnd tükki 
teha. 

Pöördusime lõunasse; libisesime läbi päevalillepõllu ja jõudsime 
Olšanka äärde. Vesi oli jääkülm, see ulatus meile nabani. Viisin ühe 
kuulipilduja teisele kaldale, et üleminekut katta. Siis roomasime kaua 
mööda soist ala, kuni jõudsime metsani. 

Kõrged kuused seisid vaikides, hele liiv oli puutumata. Ühel lagen- 
dikul sattusime loomakarjale koos kahe karjasega. See oli kõik. 

Kättemaksuks bolševike esimese õhtu armastusväärsuse eest 
süütasime tagasiteel kolm vaenlase poolel seisvat heinakuhja. 

Midagi saavutamata, pöördusime tagasi. Mets hoidis oma sala- 
dust. 


Kui meie kaevikud ja laskepesad Baibusõst kagu ja ida pool olid 
valmis saanud, andis armeekorpust kasutav kindral, nagu see kombeks 
on, korralduse positsioonid jätta ja need edasi, otse Olšanka äärde 
nihutada. Nii pidi meie üksus lamama lagedal põllul. Kuid talv lähenes. 
Puhkasime end vahetuste kaupa välja paaris izbas ülalpool Baibusõd. 
Need olid armetud maapinnale ehitatud hütid, mööda saviseinu nõrgus 
vesi. Kuid neil oli siiski katus ja kaks väikest akent. Edasi, allpool olid 
vaid lage nõlvak, pori ja märg kaldaliiv. 

Nihutasime oma tugipunktid teineteisest seitsme kilomeetri kaugu- 
sele, rajasime nad kaljude äärde ja Sakrevka küla väikese silla lähedale. 
Olšankast kahesaja meetri kaugusel oli ühel künkal kasesalu. Sellest 
tegime oma kaitse tugisamba. Öösel viidi sinna õhutõrjekahurid. Vaen- 
lase positsioonide suunas rajati okastraattõketega kaitsekraavide võrk. 

Neljateistkümne päeva pärast pidi meie brigaad oma positsioonid 
ümber paigutama kaugele lõunasse kuni Staroseljeni. 

Uus rindelõik kulges mööda järsku mäenõlva ülalpool Irdõni küla, 
mis oli venelaste käes. Kuid küla ja meie punkrite vahel laius suur 
poriväli, kus kasvasid kidurad sarapuupõõsad, põldmarjapuhmad ja 
pilliroog. 

Oli sadanud lund. Küülikud lippasid ringi, võbistasid oma sabakesi 
ja katsid krudiseva stepi siniste ning roheliste jäljeridadega. Violetse 
metsa kohal laius õhtuti õrnpunane ehakuma. 

Meie meeste elu oli raske. Luurerühmad pidid minema soodesse. 
Jääkoorik murdus. Paljudel külmusid jalad. 


Need õnnetused ei mõjutanud siiski üksuse meeleolu. Igasse kuue- 

mehelisse luurerühma pakkus end kaheksakümmend riiukukke, lootes 
kaasa saada. 

Meie positsioonide teises otsas olid Olšanka ääres kaevunud meie 
kamraadid Mošnõst. 

Piki kallast kulges tee. Vaenlase positsioonide juures olid allpool 
kahvatusinist metsa näha kloostri varemed ning seda ümbritsev kolla- 
kas müür. Meie mehed kaevasid, kühveldasid ja tõestasid kaevikuid, 
samal ajal jälgisid piilurid jõe parempoolset kallastja selle maisipõlde. 

Vastu õhtut tulid venelased maastikku üle vaatama. 

Ka meie omad libisesid pimeduse katte all jõe teisele kaldale. 

Porised või esimese lumega kaetud põllud olid täis miine. Kuu- 
latasime hilisööni. Tulesähvatus, raksatus, appihüüded — ja ter- 
veksjäänud tõid verdjooksvad haavatud tagasi. 

Üks nendest, väike seitsmeteistkümneaastane mäetööline 
Charleroi'st, õrn nagu tütarlaps, kaotas mõlemad jalad ja ühe käe. 

Ta pidas Korsuni välilaatsaretis oma kitsal koikul vastu ühe kuu. 
Iga päevaga muutus ta nahk läbipaistvamaks. Kuid ta naeratas iga külas- 
tuse ajal. Ta oli Raudristi üle õnnelik. Surres hoidis ta oma kätes selle 
sarlakpunast linti, näis, nagu silitaks ta paradiisilindu... 

Mets ei avaldanud oma saladusi. 

Kuid ometi libisesid igal ööl vaenlased meie postide vahelt läbi, 
vaikselt kui leopardid. Pimeduses kostus sisinat. Kauguses kräunus 
kõuts. Me saime neist märkidest aru ja tunnetasime inimeste lähedust. 
Vahete-vahel avasid meie vahipostid tule. Kuid hommikul ei leidnud 
me verd ega muid jälgi. 

Luuregruppide arvu suurendamine ei andnud mingit tulemust. Jäin 
ise koos ühe mehega öösel pikkadeks tundideks vee äärde. Me ei mär- 
ganud midagi. Olukord oli meeleheitele ajav, sest igal hommikul sõit- 
sid meist viis, kümme, isegi viisteist kilomeetrit tagapool veoautod 
värskelt pandud miinidele ja lendasid õhku. 

Meie külade elanikud võtsid öistest askeldustest elavalt osa. Nad 
kostitasid partisane ja said neilt instruktsioone. Venelased hiilisid 
hääletult läbi öö. Me ei suutnud neid tabada. 

Kuu jooksul polnud meie ega ka diviis "Wiking" võtnud ühtegi 
vangi. 

Me pidime aga iga hinna eest teada saama, mis seal sinakashallis 
metsas toimub. 

Talumehed sosistasid salamahti. Lõpuks saime teada, etTšerkassõ 


metsamassiivis peitub umbes kümme tuhat meest. 

Aga kus? 

Nad said varustust. Läbi käärpikksilmade nägime, et venelased 
ehitasid tervet hulka punkreid, neil olid tankitõrjekahurid, mis vahe- 
tasid sageli positsioone. 

Kuid see kõik toimus esimesel sajal meetril. Mis toimus tagapool, 
mändide ja kivitammede all, mis laiusid idas Dneprini ja kagus 
Tšerkassõni? 

Meie külaelanikud olid vastutulelikud nagu peaaegu kõik talupojad 
Ukrainas. Nad kirusid kommunismi, mis oli neid orjastanud ja laos- 
tanud ning nende kirikud sulgenud. Kuid Saksa haldusametnikud olid 
neid oskamatult kohelnud. Sellest peale oli paljudel perekondadel poeg 


või pereisa peidus ümbritsevates metsades. 


Jälgisin hoolega, et minu Baibusõ küla jäetaks sõjast hoolimata 
rahule. Valloonid olid sõbralikud. Nii sobisid nad kiiresti perekondade 
juurde, aitasid kus said ja tõid väikesi kingitusi. 

Panin jumalateenistused jälle käima. 

Papp oli metsast, kus ta end mitu aastat oli varjanud, välja tulnud 
ning pidas pühapäeviti oma kuldses ja lillas rüüs varahommikust kuni 
lõunani jumalateenistust. Kõik külaelanikud võtsid tseremooniatest osa, 
tegid sadu kummardusi, suudlesid sadu kordi maapinda ning laulsid 
tundide viisi nukraid ja südantliigutavaid koraale. Küünlavalguses 
särasid tosinad vask-ja hõberaamides ikoonid. Kollase habemega papp 
ristis nädala vastsündinuid. Kõik pidid ilmtingimata ükshaaval ikooni 
suudlema. Siis kandis ta kisendavad lapsed läbi terve kiriku.Ta sirutas 
nad kogukonna poole, et terve küla tunneks ja näeks koguduse juurde- 
kasvu. Lõpuks andis ta täiesti väsinud lapsed nende malbetele, õnnest 
säravatele, lamedate põsesarnadega emadele tagasi, kes kandsid, nagu 
kõik Baibusõ naised, pikki pruune omakootud riidest mungakuue taolisi 
ürpe, millel oli talje kohal paar volti. 

Kui rasked ka öösel lahingud polnud, pühapäeva hommikul võtsin 
ma alati ortodokssest jumalateenistusest osa — koos metsistunud 
habemetes talumeeste, õigust mõistvate mamkade ja täitanud laste- 
karjaga. Pärast tundide pikkust papi palvet pidas missat meie välivaimu- 
lik. Ükski ukrainlane ei lahkunud. Inimesed olid usu järele lausa 
näljas. Kui meie armulauda vastu võtsime, kummardusid nad sügavas 
liigutuses. 

Ma aitasin oma izba vana peremeest, kes oli eelmises sõjas kao- 


tanud parema jala, ja läksin koos temaga oma söödikutest kubisevasse 

komandopunkti tagasi, Iiigutatuna talupoegade lihtsusest ja sügavast 
usust. 

Ning ometi kostusid öösiti nendest hüttidest partisanidele määratud 
öökullihõiked. 

Me ei saanud külaelanikele nende isalikke tundeid pahaks panna. 
Kuid me jälgisime neid hoolsalt. 

Nende naiivne headus ületas loomulikult meie läänelikku komplit- 
seeritust. Nad armastasid oma kaasmaalasi, kes meid metsaservalt 
tulistasid. Meie vastu aga, kes me nende külas või nende katuse 
all elasime, osutasid nad samasugust siirast ja tugevat kiindumust. 

Kui ma õhtul tõmbasin selga valge maskeeri mi sman tl i ja ühenda- 
sin automaadiga kasakate kombel ristamisi pandud padrunisalved, 
viskus vana mamka põlvili ikooni ette. Koiduhämaruses lahingust 
tagasi tulles olid vanad valvel. Panin külmast udused relvad ära ja 
vana emakene lõi risti ette, nuttis ning puudutas mu riideid. Ma polnud 
niisiis surma saanud. Meil oli neist inimestest kahju, kes pidid oma 
headu ses ja sõbralikkuses samaaegselt palvetama nii meie eest, keda 
nad olid nagu lapsi majja võtnud, kui ka omaenda laste eest, kes 
vastaspoolel meid needsid... 

Saime käsu metsa sisse tungida. Vaenlasega kokku puutudes tuli 
ilmtingimata vange võtta. 

Osa minu kompaniist ületas kahel ööl Olšanka. Neid oli viis- 
kümmend meest. Hommikuks jõudsid nad metsaste kõrgendikeni 
Sakrevka taga. 

Metsamaastik koosnes künklikest kõrgendikest. Meie sõduritel 
polnud ühestki punktist võimalik saada maastikust ülevaadet. Kõikjal 
kerkisid üha uued põõsastikuga kaetud künkad, kus oli võimalik meie 
kompanii mõne minutiga hävitada. Mehed liikusid kaks kilo- 
meetrit edasi. Nad leidsid teid, auto- ja jalajälgi. Kuid ei kõlanud 
ühtegi lasku. Vaenlane hoidis kõrvale ja jäi varju. Mehed avastasid 
vaid kaks hädavarest, kes olid oma sinelid maha visanud, et kiire- 
mini joosta. 

See oli kompanii ainuke saak. 

Esimene kompanii sai samuti käsu maastikku uurida. Kell neli 
hommikul kahlasid viisteist vabatahtlikku ühe ulja noore ohvitseri 
juhtimisel vaikselt läbi jääkülma Olšanka ja kadusid pimedusse. 

Nad jõudsid vana kloostri juurde. Esimesed venelaste vahipostid 
olid juba nende selja taha jäänud. Kuid öös ei kõlanud ühtki öökulli 


huiget. Esimene koiduvalgus jõudis puukroonideni, hall päev tõusis 


132 


kauguses Dnepri kohale. Leitnantja tema viisteist meest liikusid edasi, 
üha edasi. 

Nad kuulsid loomade hääli, nägid jälgi. Mehed roomasid põõsas- 
tikust põõsastikuni ja ronisid ühele kõrgendikule. Paari meetri kau- 
gusel seisid vahipostil kaks Nõukogude sõdurit. Palavalt ihaldatud 
vangid olidki seal. 

Välkkiirelt hüppasid nad valumeestele kallale ja toppisid neile tropid 
suhu. Ei kostnud ühtki karjatust. Meie omad taandusid kolmkümmend 
meetrit läänepoolsesse orulammi, et alustada sealt tagasiteed. 

Seal oli paar külmunud lompi. Üks vangidest andis oma valvurile 
hoobi, see libises ja kukkus ning vang põgenes. Õnnetu lask, mis ta 
maha sirutas, oli häiresignaaliks. Mõne sekundi pärast ründas neid kari 
vaenlasi, keda meie mehed poleks küll ette kujutada osanud. 

Kui meie mehed mõlemad venelased vangi võtsid, olid nad enese 
teadmata jõudnud suure, teisel pool küngast asuva partisanilaagri 
juurde. Kohale jooksid sajad tsiviilriides võitlejad ja piirasid nad 
sisse. 

Ja veel millised võitlejad. Mitte ainult metsaõhus parkunud nahaga 
mehed, vaid ka kari kisavaid, salkus juustega naisi, lisaks veel hunnik 
kolmeteistkümne- või neljateistkümneaastaseid armetuid poisikesi, 
kõigil käes seitsmekümne kahe lasuga automaadid! 

Meie luurajad moodustasid koheselt nelinurga. Nende pihta avasid 
tule üle neljasaja partisani. 

Esimesena langes noor leitnant, kes sai kuuli pähe. Ülejäänud pidid 
iga hinna eest üritama sellest lõksust välja pääseda. Taganeda oli või- 
matu. Tee tahapoole oli suletud. Automaadikuulid plaksatasid 
puutüvedesse. 

Ainukeseks pääseteeks oli tungida läbi partisanide laagri, teha 
haak ja siis eemalduda. Niisiis tormasid meie sõdurid läbi lehmade, 
lammaste, tulekollete ja onnide ning tekitasid räbalates vanamuttide 
hulgas kohutava paanika. 

Sellest tapatalgust pääses vaid kaks meie meest. Nad ekslesid 
kaua mööda metsa ringi. Öösel korjas üks meie eelpost nad poolsur- 
nult üles. 


Detsembri algul 1943 alustasid Reichi tugevaimad diviisid suurt 
vastupealetungi, mille eesmärgiks oli Kiievi tagasivallutamine. Algul 
oli neil täisedu, nad tegid läbimurde rindel Žitomiri all ja lühendasid 


Nõukogude sillapead kaheksakümne kilomeetri võrra. 

Kuid jällegi peatas neid pori ja nad paisati suurte kaotustega tagasi. 

Endise olukorra taastamise asemel muutus see hoopis tunduvalt 
halvemaks. Seekord ähvardas meid oht põhjast ja kirdest. Teisel pool, 
Kirovogradi suunas, lõunas ja kagus, võitlesid visalt Vene väed kindral 
Konevi juhtimisel, tungides kaugele üle D'epri. Horisondil nägime 
suurte tulekahjude punast kuma, mis tähistas vaenlase edasiliiku- 
mist. 

Armeekorpuse staap tahtis iga hinna eest teada, mida plaanitsevad 
venelased keskmises rindelõigus. 

Põhjas varises rinne kokku. Lõunas samuti. Mida valmistati meie 
jaoks ette neetud Tšerkassõ metsas? 

Saime käsu alustada ulatuslikku operatsiooni. See pidi toimuma 
23. detsembri varahommikul. Plaan oli ülimalt julge. Kolmsada meie 
meest pidid öösel märkamatult ületama kolme kilomeetri laiuse soo 
Tšerkassõ metsa ja Staroselje küla kaguserva vahel. Nad pidid Nõu- 
kogude vahipostide vahelt läbi hiilima ja küljelt nelja kilomeetri kau- 
guselt vaenlase positsioonide taga kagust põhja suunas edasi tungima 
kuni Irdõni kõrgendikule. 

Kindlaksmääratud ajal pidid need kolmsada meest venelasi selja 
tagant ründama. 

Operatsiooni juhtisin mina. 

22. detsembri õhtul jätsin oma testamendi komandopunkti väike- 
sele rohmakale lauale ja läksin lahingusse. 

Keskööl pidime olema Staroseljes. 

Sadas lund. 

Meie veoautodel kulus neli tundi, et läbida viisteist kilomeetrit 
plankudega kindlustatud teed läbi edelas asuvate männimetsade kuni 
mahalaadimiskohani. Kasutasime seda ringteed rinde taga, et saaksime 
oma ettevalmistused teha vaenlasele märkamatult. 

Staroseljest laskusime soodeni. Sealt, lõuna poolt vaenlase posit- 
sioone, mis meil tuli purustada, pidi rünnak algama. Nii ei saanud ka 
Irdõnis paiknevad venelased midagi märgata. 

Brigaadi "Wallonie" teine ja kolmas kompanii läksid koos rün- 
nakule. Meid saatsid sakslaste pioneeriüksused miinipildujate ja 
leegiheitjatega. Nende ülesandeks oli meie taga hävitada Irdõni 
majades kindlustunud vaenlane. Meie jalaväekompaniid pidid 
Irdõnist idas asuvates metsades küla kogu laiuses hargnema, 
selle vallutama ja piirkonda nii kaua enda käes hoidma, kuni hävi- 


tustöö on lõpetatud. Kui see rindelõigu keskel asuv oletatav Nõuko- 

gude vägede pealetungi lähtepunkt on täielikult purustatud ja maha 
põletatud, pidime võimalust mööda läbi soo lähtekohta tagasi pöör- 
duma. 

Liikusime kõige sügavamas vaikuses mööda kivist teed. Astujate 
jalad trampisid lume kõvaks. Aeg-ajalt mõni kukkus ja tema kuuli- 
pilduja ning kiiver veeresid talle lõhangusse järele. 

Kompaniid jõudsid soomülgasteni. Kell oli peaaegu neli. 

Kuu kadus uttu. 

Kolme kilomeetri ulatuses laius meie ees salapärane, sünge ja 
ohtlik soo oma lõksudega. 

Teejuht läks ette. Eelmisel ööl oli ta tee üksinda läbi käinud, nii 
teadis ta mõningal määral mülgaste asukohti. Temale järgnesin mina, 
minu järel tulid hanereas kolmsada vaikivat meest, kuulatades igat 
sahinat. 

Lumi oli muutunud veeks ja poriks. 

Sõdurid lämbusid oma rasketes talveriietes. Nende näod kleepusid 
higist paksude karvamütside all. Mõnes kohas tuli ületada väike jõgi 
mööda puutüve. Jalad värisesid. Valitses pilkane pimedus. Sõdurid 
libiseid ja kukkusid kõhuni vette. 

Siis kostus kagus sireeni sünge undamine. Arvasin, et kõik on 
kadunud. Mehed viskusid näoli porri. Kuid sireen undas edasi ja 
midagi ei järgnenud. 

Midagi ei järgnenud. Me ei saanud sellest vahejuhtumist kunagi 
aru. Võib-olla anti häire mõnes teises kohas. Sireen undas kaksküm- 
mend minutit. 

Siis läksime edasi. 

Aimasime enda ees pimeduses tiheda põõsastiku kontuure. Seal oli 
sooäär. Kuid seal olid ka vaenlase vahipostid. 

Astusime oma viltsaabastes ülima ettevaatlikkusega, et ennast mitte 
reeta. Milline draama see oleks olnud, kui venelaste tuli oleks oota- 
matult tabanud väsimusest nõrkenud mehi, kelle ainuke taandumistee 
viis läbi soo. 

Jõudsin väikese põõsastikuni. Mulle järgnes üks mees, siis teine. 
Möödusid meie kolmsada meest, hääletult kui nahkhiired. Ees laius 
mets. Lumes maskeerunud mehed tõmbasid pinevas vaikuses mõne 
minuti hinge tagasi. 

Olime metsa tunginud õiges kohas. Nõukogude vahipostid 
olid kohast, kus me soost väljusime, ilmselt üsna kaugel. Kuid nad 


võisid olla ka magama heitnud kindlas usus, et suured vaenlase 

üksused ei julgeks iialgi ületada seda kolme kilomeetri laiust sügavat 
sood. 

Igatahes olid meie paarsada meest jõudnud Nõukogude rindejoone 
taha. Pidime ettevaatlikult piki rindejoont edasi liikuma, kuni jõuame 
idas venelaste tugipunkti Irdõnini. 

Öine marss hääletute käsklustega ja keset vaenlase positsioone viis 
edasi mööda puuraidurite teed läbi Tšerkassõ metsa. Piilurid ja miini- 
otsijatega pioneerid läksid viiskümmend meetrit ees. 

Sõrm päästikul, järgnesime neile teenõlvade vahel, iga moment 
valmis rünnaku korral metsa tagasi tõmbuma. 

Kuid antud olukorras, keset vaenlase positsioone ja mingi abilootu- 
seta, oli parem rünnakule mitte mõtelda. Kui vaenlane oleks aimu 
saanud, et kolmsada meest on tulnud kell viis hommikul tema posit- 
sioonide taha jalutama, ja ta oleks võrgusuu kinni tõmmanud, oleks 
meid kõiki varem või hiljem maha notitud, kuidas me ennast ka 
kaitsnud poleks. 

Hommik oli käes. 

Jõudsime sihtpunkti, metsaäärele Irdõni juures. 

Teine kompanii pidi ründama kagust. Nemad jõudsid seega õige 
pea oma lähtepositsioonile. 

Kolmas kompanii pidi ründama idast lääne suunas. Nemad pidid 
puude varjus üles ronima piki kogu külaserva, mis oli lõpmata pikk, 
nagu kõigis Vene külades. 

Lumi oli sügav. Metsas kasvasid tihedalt noored kuused. Olin oma 
mehed laiali tõmmanud, sest ma ei teadnud, kus asuvad vaenlase 
julgestuspostid. 

Lahing võis alata iga moment. Kuid ma tahtsin seda võimalikult 
kaua vältida. Kuidas me muidu jõuame Irdõni idakülge. Pidime sinna 
tingimata jõudma vaenlasele märkamatult. 

Roomasime kaua läbi lume, saja meetri kaugusel männimetsa 
servast. Nägime Irdõni katuseid, paarist korstnast tõusvat suitsu ja 
põõsastarasid. 

Olime niimoodi liikunud kakskümmend minutit, kui ma märkasin 
kahte vaenlase sõdurit. Nad olid ilmselt midagi kuulnud. Peas olid 
neil paksud pruunid vateeritud šapkad. Nad vaatasid rahutult meie 
poole. 

Minu mehed lamasid lumme kaevunult. Kergitasin veidi pead ja 
uurisin maastikku. Ilmus teisi venelasi, kakskümmend, siis kolmküm- 


mend. Nad vaikisid nagu meiegi, käes hoidsid nad automaate. 

Roomasime edasi. Venelased lähenesid mööda nõlva ja ei saanud 
ilmselt aru, mis metsas toimub, sest Saksa rinne asus ju vastassuunas, 
läänes ja mitte idas. Nendejaoks oli suund, kus lamasime meie,tagala- 
piirkond. Kuid miks siis praksatas kuiv puuoks? Miks liikusid kuuse- 
oksad?.. 

Sellise ebahariliku eskordi saatel meie vasakul küljel jõudsime veel 
viiskümmend meetrit edasi. Sihtmärk oli meelitav — paar valangut 
ja kolmkümmend vaenlast lamaksid maas. Andsin oma kaaslastele 
meeleheitlikult märku, et nad oma kannatamatust talitseksid. Me ei 
olnud siin mitte selleks, et kolmkümmend vaenlast maha lasta, vaid 
selleks, et vallutada Irdõn. Momendil oli ainutähtis jõuda nii kaugele 
itta kui võimalik. 

Nägime vasakul küla keskpaika. 

Järsku läks raginaks. Metsas oli kaks venelaste punkrit, kahe- 
kümne meetri kaugusel meie ees. Marutuli lõi meile vastu. 
Viskusime karjudes käsitsivõitlusse. Venelased, karvased hiiglased, 
kaitsesid end meeleheitlikult. Automaat murdus mul käes pooleks. 
Haarasin ühe haavatu käest raskekuulipilduja ja hüppasin vene- 
laste kindlustuste keskele. Meie mehed niitsid vaenlased maha. 
Need, kes olid pääsenud, põgenesid küla poole. Asusime neile 
kannule. 

Pärast nende kahe punkri äravõtmist tuli meil venelasi selja tagant 
rünnata. 

Lõunaküljest kuulsin teise kompanii lahingukära. Nad pidasid 
vihast lahingut. Kümned majad seisid leekides, see oli kindel märk, et 
pioneerid tegid juba oma tööd. Meie pidime vastu pidama, kuni teine 
kompanii tungib meieni. 

Venelased olid oma kuulipildujad, miinipildujad ja suurtükid meie 
suunas pööranud. Meile langes kaela miinirahe, valge lumi muutus 
hallilaiguliseks. 

Sain paremast käest haavata. Igal pool kukkus mehi. Maa oli kuni 
majadeni täiesti lage. Paar meest jõudsid esimese izbani sel moel, et 
veeretasid end, kuulipilduja tugevasti vastu keha surutud, nagu vaadid 
mööda lumist nõlva alla. Maapind oli kaetud õrnade helepunaste 
lilledega, see oli haavatute veri valgel lumel. 

Meie tankid vastasasuval kõrgendikul võtsid meie rakettide kutset 
kuulda. Nad tulid lähemale ja toetasid meie edasiliikumist täpse 
tulega. Nende mürsud avasid meile läbipääse. Hõivasime küla kõr- 


gendiku. Meie kuulipildujad naelutasid vaenlase paigale. Veel paar 

metsikut käsikähmlust ja venelased olid terve lõigu ulatuses välja 
tõrjutud ning kirdes asuvasse metsa paisatud. 

Teine kompanii oli võidelnud silmapaistvalt. Nende kõige vapra- 
mad võitlejad jõudsid metsiku lärmi saatel meie juurde. Irdõn oli val- 
lutatud. Maas lamas üle kaheksakümne lähivõitluses langenud vaen- 
lase sõduri. Paljud haavatud lohistasid end läbi lume. Üksainuke 
venelane oli lasknud end haavata saamata vangi võtta. 

Saksa pioneerid jätkasid, nagu alati, aeglaseltja süstemaatiliselt oma 
tööd. Õnneks polnud külas tsiviilelanikke. Kindlustatud majad lasti 
miinidega õhku ja need varisesid maatasa kokku. Kuurialused ja 
kolhoosikeskus põlesid hommiku kristallselges õhus suure puna- 
kaskuldse leegiga. Veel üks tund ja kogu venelaste positsioonide 
süsteem on hävitatud. 

Peagi saime aru, et sellest tuleb põrgulik tund. 

Lahingukära oli terve metsa liikvele ajanud. Nõukogude abijõud 
saabusid igast suunast. Mööda nõlvakut tõusvasse metsa tagasitõrju- 
tud vaenlane asus kõrgemal kui põlev küla. Vene snaiprid olid roninud 
puude otsa. Olime rajanud otse metsaserva tõkkepositsioonid, kuid 
olime tapva tule all. 

Saksa pioneerid kiirustasid. Kuid nad pidid oma töö veel lõpule 
viima. Vaenlane tungis kõigist külgedest peale ja surus meid kokku. 
Mida peaksime küll tegema, kui meie kompaniid taganevad ja neil 
tuleb läbi kleepuva soomuda ilma katteta läbida kolm kilomeetrit... 

Andsin käsu, et kolm neljandikku meestest alustaksid tagasitõmbu- 
mist. Samal ajal võtsime ette ühe vasturünnaku teise järel. 

Tunni aja pärast oli kolonni põhiosa väljaspool venelaste kuuli- 
pildujate tuleulatust. Nägime, kuidas mehed liikusid nagu kärbsed läbi 
kleepuva soo. Nemad olid igal juhul päästetud. 

Pioneerid olid oma töö täielikult lõpetanud. Ka nemad olid tagasi 
tõmbunud. Nii tuli meilgi vaenlasest lahti saada. 


See polnud aga lihtne. 


Meil kulus kolme kilomeetri läbimiseks kolm tundi. 

Kindlustasin end koos paari kuulipilduriga nõlvakul külast väljuva 
tee ääres, mida oli enne sõda kasutatud soodest saadud turba välja- 
veoks. Selle rinnatise tagant tulistasime nagu torud võtsid, et metsast 
väljunud vaenlasest lahti saada. 

Minu järelväe põhiosa oli viimaste haavatutega jõudnud juba 


sooni. Mõned neist teadsid, et nad on lootusetult kadunud. Üks noor 


138 


metallitööline Pariisist — meie brigaadis oli umbes sada prantsuse 
vabatahtlikku — oli kaotanud ühe kaeja lisaks sellele oli tal kõhuhaav. 
Ta nõudis, et ta asetataks vaatamata tema haavadele ühe õlekuhja 
najale. "Ma tahan püsti surra ja näha, kuidas kamraadid võitlevad," 
ütles ta lihtsalt. 

Enamik haavatuist ei suutnud enam sammugi astuda. Ühel minu 
poistest olid mõlemad kopsud läbi lastud. Ta lamas palja ülakehaga 
lumel, kollakal nahal oli näha kaks väikest punast auku. Näost oli ta 
täiesti roheline. Pidime need vaesed poisid iga hinna eest päästma. Kõige 
tugevamad meie hulgast tassisid neid seljas. Kuid pori andis järele, 
oli vaja kahlata läbi sügavate ojade. Haavatud kukkusid ja kadusid 
jääkülma vette, kust nad suure vaevaga jälle välja tiriti. 

Jäime kahe väikese rühmaga maha, et katta tagasitee viimast lõiku. 
Andsime tuld. Sel ajal asus teine rühm positsioonile sada meetrit taga- 
pool. Kui nad olid tulistamiseks valmis, jooksime meie neist mööda ja 
asusime sada meetrit kaugemal positsioonile. 

Üks meie viimastest kaaslastest sai kohutava kõhuhaava. Kandsime 
teda kõik kordamööda natuke maad, nagu keegi suutis. Selja pealt olid 
me riided verest täiesti läbi imbunud. Tassisime teda kaasas kuni 
lahingu lõpuni. Kaks päeva hiljem suri ta valudes, kuid vabana... 

Vastu lõunat jõudsime lõpuks Staroselje künkale soo teises servas, 
jätmata maha ühtki haavatut ja ilma, et meie vangivõetu, keda ülem- 
juhatus nii väga igatses, meie käest plehku oleks pannud. 

Jõudsime mööda järsku künkanõlva tankideni, millel lamasid 
puuokstel meie haavatud kamraadid. 

Irdõn oli hävitatud. Olime ülesande edukalt täitnud. Kuid meie 
näod olid karmid. Meie mõtted olid hajali. Ronisime veoautodele ja 
olime üllatunud, et nii paljud kohad olid tühjad... 

1943. aasta jõulude ajal olid kõigis punkrites jõulupuud, mis olid 
ehitud sanitaridelt näpatud valge vatiga. 

Rindel kogesin ainult kurbi jõule. Mehed jõid, laulsid ja rääkisid 
lugusid. Tund aega oli kõik hästi. Siis aga hakkas igaüks mõtlema 
kodustele jõuludele, hõõguvatele sütele, laste säravatele silmadele, 
heldinud naistele, hingepõhjast tulevatele lauludele. Pilgud rändasid 
kaugusse, külade ja kodude poole, kus oli kunagi nii õnnelik oldud. 
Mõni sõdur väljus ja nuttis kuupaistel täielikus üksinduses. 

Sel õhtul oli diviisis mitu enesetappu. Süda tahtis lõhkeda, paljude 
kuude lahusolekupinge ja kannatused käisid ülejõu. 


Tahtsin läbi käia kõik meie vabatahtlike punkrid. Sumpasin lumes 

ja pimeduses ligi kümme kilomeetrit ning pugesin igasse suitsu täis 
auku. Mõned jaod — eriti noored — pidasid vastu ja olid rõõmsad. 
Kuid ma leidsin rohkem tõsiseid kui lõbusaid nägusid. Üks poiss, 
kes ei suutnud end enam talitseda, oli maha viskunud ja hüüdis 
nuuksudes oma vanemaid. 

Täpselt südaööl, kui ülemeelikumad alustasid laulu "Minuit, Chre- 
tiens!", lõi taevas leegitsema. See polnud kindlasti mitte inglite 
kuulutus ega Petlemma pasunad. See oli pealetung. Venelased arvasid, 
et meie mehed on sel ajal vindised, avasid kõigist torudest suurtüki- 
tule ja alustasid rünnakut. 

Tegelikult oli see meile kergenduseks. Hüppasime püsti ning veet- 
sime jõulud lõhkevate mürskude, luurerühmade roheliste, punaste ja 
valgete rakettide valgusel ning kahurikõmina saatel, takistades märat- 
sevat vaenlast üle Olšanka tulemast. 

Koidu ajal tuli nõrgenes. Meie välivaimulik jagas meestele armu- 
lauda. Mehed tulid jagude kaupa positsioonidelt õigeusu kirikusse, kus 
meie välihallis vormis vallooni vaimulik vennastus nagu tõeline Kris- 
tus violetses mitras vana papiga. 

Seal leidsid solvatud või kibestunud südamed rahu. Vanemad, naine 
ja lapsed olid kodus kuulanud samasugust missat ja võtnud vastu sama 
armulaua ... Sõdurid tulid tagasi selginud hingega,mis oli puhas nagu 
avar valge stepp esimese jõulupüha keskpäevavalguses. 

Izba ümber, kus oli minu vaatlus-ja komandopunkt, olid kõik teised 
hütid mürsutabamusi saanud või täielikult purustatud. Minu armetu 
ulualune kolme raagus kirsipuu ja jäätunud kaevuga pääses marutulest 
iga kord peaagu puutumata. Vana talueit vaatas kohkunult kilde muhk- 
likus majaseinas, kadus kiiresti hüti pimedusse ja lõi risti ette. 

Tema mõlemad naabrinaised olid esimesel jõulupühal, kui nad 
parajasti borši sõid, surma saanud. Mürsk lendas majja läbi väikese 
akna. 

Kuid mürsud ei saja sisse igast aknast. Pealegi on rindel surm igal 
pool. Pruugib vaid silmapilguks närvid kaotada või viivitada ja surm 
ongi käes. 

Kes lahingus kartma lööb, on surnud mees. Julgus on pigemini kaitse 
kui oht. Ka surm laseb ennast heidutada, kui talle teravalt silma 
vaadata. 


Jõudis kätte uusaasta 1944. 


Meil oli vaid üks soov — et aeg oleks juba kolm või neli päeva 

edasi, kui aasta on tõeliselt alanud, kui päevadest saavad jälle tavalised 
päevad, mil elu üle üldse või peaaegu üldse järele ei mõelda. 

Kuid me pidime olema valmis vaenlase uueks rünnakuks. Kindlasti 
kordab ta keskööl koos kellalöögiga jõuluõhtu tulevärki. 

Saime käsu vaenlasele vastu tulla. Pidime sel uusaastaööl rünna- 
kule minema. Minu kompanii kaks rühma suundusid pimedale lumi- 
sele tasandikule, ületasid jõe ja hargnesid põõsastikus. 

Minu kolmas rühm ületas Olšanka ühe kilomeetri kaugusel meist 
paremal. Nad pidid vastast vaid provotseerima. Peale selle pidid nad 
asuma positsioonile põldmarjapuhmaste taga paarsada meetrit lõuna 
pool Sakrevkat ja ägeda tulega vaenlase endi suunda meelitama. Kaks 
esimest rühma pidid siis hõivama vaenlase punkrid meie Baibusõ 
positsioonide vastas. 

Meie sõdurid jooksid tormi, said vaenlasest raskes võitluses jagu 
ja tekitasid täieliku segadiku. 

Varahommikul pöördusime tagasi. 

Kandsin seljas üht noort vabatahtlikku, kes oli hüpanud esimesena 
ühte venelaste punkrisse ja automaadivalangu pihta saanud. 

Tal olid mõlemad põlved purustatud.Ta ei teinud häältki. Otsaesi- 
sel kleepusid lokkis lapsejuuksed. Vaene, kohutaval kombel sandis- 
tatud laps, kelle martüürium langes tunnile, mil miljonite inimeste jaoks 
kogu maailmas hakkas lõpule jõudma prassingute öö... 

Esimene jaanuar... Kell viis hommikul... Valge ja roostepruuni 
metsa kohale tõusis leebe punakas päike. Stepi sina kadus. Relvad orus 
vaikisid. 

Kõikjal maailmas tantsiti ja joodi, naiste hele kiljumine, meeste 
purjus näod... Sellal, kui päev tõusis aeglaselt valge stepi kohale, 
lamas üks murtud laps surmakrampides. Ta oli millessegi suuresse 
uskunud ja enda ohvriks toonud. 

Surmväsinult olin sel hommikul külmunud lokkidega lapse ase- 
tanud sädelevale lumele oma izba kõrval. Tema kustunud silmad ei 
vaadanud enam maailma, mille kogu alatust ta ei olnud suutnud mõista 
ja mille nimel ta olid surnud... 

1944. aasta algas halvasti. 

Nõukogude väed pressisid meie rindelõigu kirde-ja kaguosas kõvasti 
peale. Nende edusammud olid vaieldamatud ja suured. 

Vaatamata sellele ei ilmnenud saadud käskudest vähimatki rahu- 
tust. Keegi näis arvatavat, et me jääme oma positsioonidele Olšanka 


ja Dnepri ühinemiskohas maailmalõpuni. 

Paar kilomeetrit meie rindelõigust tahapoole saabusid isegi näitle- 
jannad Berliinist. Sidemehed, kes olid sõjakad bajadeerid mööda 
sõites just pori täis pritsinud, kirjeldasid nende võlusid palavikulise 
sõnarohkuse ja veenva asjatundlikkusega. 

Ometi sulgusid meie selja taga Nõukogude hiigeltangid iga päe- 
vaga üha tihedamalt. 

Kuid need sündmused ei olnud meie asi. Sõduri jaoks piirdub sõda 
tema rindelõiguga. Ülejäänu kuulub kindralitele ja ajakirjanikele. 

Ründebrigaad "Wallonie" sai käsu ööl vastu 4. jaanuari läbi viia 
operatsioon, milles pidid osalema meie tankid. Eesmärgiks oli kuri- 
kuulus Sakrevka küla, millest me olime 1. jaanuari öösel juba korra 
läbi tunginud. Seekord pidime hävitama teisel pool küla metsas asuvad 
sügavalt ešeloneeritud kindlustused. 

Eelkõige pidime võtma vange. 

1941 .ja 1942. aastal ei osanud me neid kuhugi panna. Nüüd võitlesid 
Nõukogude sõdurid viimse hingetõmbeni või libisesid meil läbi sõrmede 
nagu maod. Diviisi "Wiking" komandör kindral Gille nõudis vähemalt 
viit vangi, et oleks võimalik nende tunnistusi võrrelda. 

Esimene kompanii pidi ületama Olšanka kell kolm öösel ja var- 
juma vaenlase käes olevas metsas kirde pool Sakrevkat, et takistada 
lahingu ajal venelaste abivägede juurdetoomist. Minu kompanii pidi 
kell kaks kummipaatidel üle jõe minema ja jõudma Sakrevka 
lääneküljele, kus meil tuli oodata rünnaku algust. Teine kompanii tuli 
Staroseljest mööda metsateed ja pidi välja tungima lõuna poolt. 

Pioneerid pidid öösel täielikus vaikuses selle tee demineerima. Kell 
viis hommikul pidid tankid koos peajõududega liikuma hakkama ja 
Sakrevka peale tungima, tankide vahel pidi ründama jalavägi. 

See oli raske ülesanne. 

Meie tankid võisid teel olles õhku lennata. Rindel on aga tehnika 
kõige tähtsam. 

Minu kompanii paiknes Olšanka lähedal, umbes kolmesaja meetri 
kaugusel vaenlase ettenihutatud vaatluspostidest. Meie pikad valged 
maskeerimismantlid sulasid täielikult lumega ühte. Pimeda öö varjus 
laskusin veeni. Üle tunni aja kuulatasin, kõrv vastu maad. 

Pioneerid olid meie kummipaadid täis pumbanud. Tasakesi lasid 
nad paadid musta vette. 

Tugeva voolu tõttu tuli ülejõe tõmmata köis. Sada meest toimetati 
üksteise järel jõe paremale kaldale. 


Sealt oli umbes tuhat meetrit metsani. Oma väikeses komando- 

punktis vahetult Sakrevka ees kuulatasin pingutatult üle stepi vinguva 
tuule ulgumist. Ei olnud kuulda ühtki muud häält — ei ehtsa ega 
valelöökulli huiget ega relva kolksatust. 

Minu mehed olid jõudnud metsaga kaetud küngasteni. 

Aeg kulus. Varsti kostus kaugusest meie tankide mürinat, mis sise- 
nesid metsa mööda lõunapoolset teed. Pioneerid olid juba venelase 
positsioonide taga, otsisid miine ja kaevasid need välja. Mets oli täis 
vaikivaid inimkogusid. Mul tõmbus süda kokku, kui mõtlesin kõigile 
neile vapratele poistele, kes jääkülmas öös edasi liikusid ja töötasid, 
ootasid või sidemeestena läbi lume roomasid. 

Kell sai viis. Kostis tankiroomikute mürinat. Venelastel metsa 
lõunaserval polnud aega õieti üleski ärgata. Meie sõdurid hüppasid 
tankidelt maha ja tormasid käsigranaatidega punkritesse. 

Venelased olid veel täiesti uimased ja haarasid automaatide 
järele. Kuid üllatus oli täielik, kõigist saadi jagu. Venelased kas 
langesid, said haavata või võeti vangi. Meie tankid jätkasid kohe 
oma hävitusteed. 

Niipea, kui taevasse joonistusid teise kompanii rakettide säravad 
kaared, tulistasin välja rünnakuraketid. Osa minu meestest oli kirdest 
ja idast läbi Sakrevka vaenlase selja taha tunginud, vastu meie lõuna- 
suunast lähenevatele tankidele. Teine osa meestest lõi põgenema 
ja hävitas metsastel kõrgendikel paiknevate tankitõrjekahurite mees- 
konnad. 

Lahingu otsustas lähivõitlus, kus valloonidele annab väärilisi 
vastaseid otsida. Nõukogude ohvitser, kellele patareid allusid, 
lasi end ise käsigranaadiga õhku, kui ta nägi, et kahurid olid kao- 
tatud. 

Metsa ääres leidis aset kümmekond väiksemat kähmlust, võideldi 
izbades, lõhangutes ja õlekuhjade juures. Üks meie siderühm tabati 
lahinguvälja idaäärel. Viis sidemeest, kes mässasid oma juhtmepoo- 
lide ja telefoniaparaatidega, löödi paari sekundiga pikali ja tiriti 
metsa. Nad kadusid igaveseks. 

Üks meie tankidest oli saanud tabamuse. Suurema vaevata saime 
selle jälle sõidukorda. Sõjasaagiks olime saanud hulga rasketehnikat. 
Täpsemalt öeldes kõik, mis Sakrevkas leidus. 

Tõime kaasa üle kolmekümne vangilangenud vaenlase. Nad olid 
räbaldunud nagu alati, kuid tugevad nagu loomad. Looma kombel nad 
ka elasid — räpastesse kaltsudesse mähituna kõlbas neile igasugune 
laagri ase. 

Need räbalates sõdurid elatusid sellest, mis nad izbadest ja talvis- 
telt põldudelt leidsid. Kõlbasid hallitanud päevalilled, mädad maisi- 
tölvikud või kuivanud leib. 

Neil oli koopainimeste vastupidavus. Kuid lisaks loomalikule 
vastupanuvõimele olid neil ultrakaasaegsed automaadid, millel olid 
seitsmekümne padruniga magasinid. 

Räpases kotis, mis oli tavalise nööriga selga riputatud, kandsid nad 
kaasas kõike, mida nad vajasid nädal või ka kaks kestvaks võitluseks 
oma metsatihnikus ja okaspõõsastes peituvates urgastes või mõnes 
külas. 

Need karvased hiiglased, mongolid hiiglasuurte kõrvade ja melo- 
nikujuliste kolpadega, tihedate mustade juuste ja lamedate põse- 
sarnadega, need väikeste hiilgavate pupillidega asiaadid, kes end 
vaevalt pesid, kaltsudes ringi jooksid ja iialgi ei väsinud, tundusid 
meie hapra ja saleda kehaga ning õrna nahaga noorte sõdurite 
kõrval eelajalooliste koletistena. 

Viisime need NSV Liidu eliitsõdurid kaasa nagu mädasoost kin- 
nipüütud metsseakarja. Vormitud näod särasid, kuna me neid tapnud 
ei olnud ja neile sigarette andsime. 

Kuigi me kolmkümmend neist olime vangi võtnud, oli neid meie 
vastas veel kümme tuhat. Sajad tuhanded seisid idas, kirdes ja kagus. 
Need massid liikusid edasi. 

Me aimasime ja tunnetasime juba seda haaret. 

Põhjast edasiliikuvad Nõukogude armeed ja armeed kagus jõudsid 
üksteisele ikka lähemale. Läänes, kaheksakümne kilomeetri kaugusel 
meie taga, oli kahe Nõukogude uksetiiva vahel veel vaid saja viiekümne 
kilomeetri laiune pilu. 

7. ja 8. jaanuaril 1944 tundus, et Dnepri ääres on kõik läbi. Vene 
tankid olid loodesuunast Saksa rindejoone taha tunginud ja kahes etapis 
sada kilomeetrit läbinud. 

Venelaste meetodid olid lihtsad. Mõned tankid olid täis laaditud 
automaateja magasine. Kui viis, kuus või kümme tanki olid käigupealt 
külad hõivanud, aeti elanikkond kohe kokku ja iga tattnina ning iga 
räbalates mehehakatis sai automaadi. Tund aega hiljem saatsid Nõu- 
kogude tanke kakssada või kolmsada kaltsudes mingi väljaõppeta 
geriljavõitlejat. 

Sellisel moel sai Nõukogude armee edasi liikudes ilma vaeva ja 
väljaõppeta täiendust. Tema inimreservid olid praktiliselt ammenda- 


matud. 

Õnneks osutus see vägitegu vaid õnnelikuks, kuigi ülima julgusega 
ärakasutatud juhuseks. Ainult paarkümmend Nõukogude tanki olid läbi 
murdnud ja sooritanud selle saja kilomeetri pikkuse tantsu rindejoone 
taga. 

Kiiruga koondatud Saksa tankid piirasid nad lõpuks sisse. Vene tan- 
kidel oli kütus otsakorral. Siis püüdsid venelased oma tanke põõsas- 
tesse ja tihnikusse ära peita. Kahe-kolme päeva pärast leiti nad kõik 


üles ja hävitati. 


Ärevus oli suur. Kui venelased oleksid rakendanud tugevamaid 
jõude, oleks see löök õnnestunud. 

Tegelikult polnud meie kiilukujulist rindejoont Dnepri ääres või- 
malik hoida. Me istusime pika piigi teravikul. Diviis "Wiking" ja 
ründebrigaad "Wallonie" olid ainukesed kaguarmee väekoondi- 
sed, kes Ukraina suure jõe ääres vastu pidasid. Varem või hiljem 
lõigatakse meid ära. 

Juba meie saabumisel novembris 1943 oli selge, et meie olukord on 
perspektiivitu. Jaanuari algul 1944 muutus see veel ilmsemaks. Meid 
võis kindlast sissepiiramisest päästa vaid armutu rindejoone õgven- 
damine, kui seda kiiresti teha. 

Uskusime, et kõrged ülemused on asjast aru saanud, sest saime 
käsu tagasi tõmbuda. Pidime asuma tagumistele positsioonidele teisel 
kaitsejoonel kahekümne kilomeetri kaugusel kagu suunas. 

Seda polnud küll eriti palju. Kuid kahtlamata on see vaid esimene 
samm. Tagasitõmbumine pidi toimuma keskööl. Teadsime juba uusi 
positsioone. Kõik oli valmis. 

Kell üksteist õhtul lõpetas diviisist saabunud tühistuskäsk kõik 
ettevalmistused. Hitler ise oli raevunult käsu andnud Dneprit hoida. 
Jõe loovutamine tähendavat moraalset kaotust, see tähendavat ka viimse 
kontakti kaotamist jõega, kust võiks võib-olla ühel päeval alata Saksa 
pealetung Harkovi ja Donbassi peale. Igal juhul oli tühistuskäsk 
lõplik. 

Sõdur, kes on oma olemuselt konservatiivne ja üldist situatsiooni 
vaevalt tundis, ronis veoautolt maha ja asus filosoofilise rahuga jälle 
oma vahipostile Olšanka ääres ja selle suubumiskohas Dneprisse. 

Kuidmeie, kes me iga päev kuulasime raadiost Nõukogude rinde- 
teateid ja jälgisime kaardil vaenlase edasiliikumist põhjas ning 
kagus, teadsime, et oleme suurimas ohus. 


Võimsad löögid vapustasid kogu rindelõiku. Diviis "Wiking" pidi 

poole oma jõududest Dnepri äärest ära tõmbama ja Tšerkassõ linnast 
lääne poole paiskama. 

Selles teises rindelõigus moodustas Teklino mets ohtliku, ühe 
nurgaga etteulatuva kolmnurga. Mets oli langenud täielikult vene- 
laste kätte. Kõik vasturünnakud olid olnud tagajärjetud. 

Kindral Gille oli otsustanud selle metsamassiivi ründamiseks 
kasutada valloone. 

13.jaanuari õhtul 1944 lahkusime suurima saladuskatte all Olšanka 
kaldalt. Ühe ööga jõudsime rasketel veoautodel üle lume ja kiilas- 
jää ettenähtud kohta paar kilomeetrit lääne pool sinetavat Teklino 
metsa... 

Rünnak Teklino metsale pidi toimuma juba järgmisel päeval, 
15. jaanuaril 1944. 

Ohvitserid vaatasid enne öö saabumist lähtepositsioonid üle. 
Liikusime paar kilomeetrit mööda Tšerkassõ peateed. Siis pöörasime 
vasakule. Mööda jäärakut jõudsime haavametsani, kust avanes üle- 
vaade kogu ümbruskonnale. Teklino metsa poole tõusid suured, lume- 
vaibaga kaetud põllud. Mets algas kitsa siiluna ja laienes üha ida 
suunas. 

Iga kompaniiülem sai oma ülesande ja võrdles kaarte maastikuga. 
Läks pimedaks. Mets paistis vaid pika sinaka triibuna. Vaatlesime 
murelikult puutumata metsa ja siniseid jäärakuid, mille kaudu meie 
mehed pidid sellel ööl metsani tõusma. Seal oli vaenlane end 
suurepäraselt kindlustanud, nagu meile rääksisid viljatutest vasturün- 
nakutest eluga pääsenud sakslased. 

Meid pidi toetama diviisi suurtükirügement. See oli kõigi oma 
suurtükkidega asunud positsioonidele läänepoolsete kõrgendike 
taha. 

Paari päeva eest olin saanud brigaadikomandöri käsundusohvitseriks. 
Koos temaga otsisime kell kolm üles kindral Gille. Seadsime end sisse 
väikeses komandopunktis, millel oli telefoniühendus kõigi meie kom- 
paniidega. 

Kompaniid hiilisid alates kella ühest öösel läbi jäärakute ja tõusid 
hääletult oma lähtepositsioonidele. Laskemoonavarud viidi vaikselt läbi 
paksu lume kohale lapi kelgu sarnastel kergetel, paadikujulistel val- 
geks värvitud alustel. Iga veerandtunni järel kandsid kompaniiülemad 


vaevalt kuuldaval häälel ette edasiliikumise käigust. 


Kell neli hommikul muutis suurtükivägi metsaääre põrguks. 

"Wikingi" suurtükid olid vanad. Neil oli seljataga poolteist remon- 
dita aastat Venemaal. Sisselaskmine nõudis vaevarikkaid ja mahukaid 
arvutusi. Kuid tuli oli väga täpne. Neli tuhat väljatulistatud mürsku 
lõhkesid puude vahel ja purustasid vaenlase kaevikud. 

Meie sõdurid, kes küürutasid selle võimsa tulekupli all, tõusid 
kõrvulukustavas mürinas rünnakule momendil, kui suurtükid oma 
tule edasi kandsid. 

Minu endine kompanii, kolmas, tormas võitlusse sellise hooga, et 
kaotas kohe side ülejäänud brigaadiga. Pärast ränka järskudest nõlvadest 
ülesronimist hõivas ta kaks lagedat kõrgendikku, kus venelased 
vaatamata suurtükitulele vihaselt vastu panid. 

Eriti metsikud olid noored naissõdurid, nad karjusid ja olid vihast 
täiesti hullunud. 

Meie sõdurid polnud harjunud naisi tapma. Pealegi olid nad päris 
kenakesed. Eriti üks, võluvate tedretähnidega, võitles nagu emalõvi. 
Võitlusägeduses oli ta khakivärvi vormipluusi alt väike valge rind 
välja libisenud. Sellisena ta surigi. Tedretähnid särasid ta näol nagu 
kanarbikuõied ja väike jääkülm rind valendas õrnalt. Pärast lahingut 
katsime ta lumega, et surma koorem oleks tema maistele Jaanustele 
kergem... 

Kolmas kompanii, kes tungis läbi nii visalt kaitstud positsioonide, 
oli tormanud kohe järgmiste metsapunkrite peale. Need olid 
ešeloneeritud nelja kilomeetri sügavuselt. Esimesel kilomeetril kandis 
kompanii suuri kaotusi ja klammerdus suure vaevaga maastikule. 
Nad ootasid asjatult, et ülejäänud brigaad tungiks paremalt tiivalt 
nendeni. 

Teised kompaniid olid pidanud rasket lahingut. 

Suurte pingutustega olid nad viissada meetrit künklikku metsa sisse 
tunginud. Lahing oli äge. Diviisi "Wiking" suurtükid toetasid üksusi ja 
hoidsid tule all venelasi, kes olid end kindlustanud küngaste harjadel. 

Sel momendil avas tule Nõukogude suurtükivägi. Neil olid metsa 
idaosas üles seatud "Stalini orelid", imetlusväärsed kolmekümne kuue 
rauaga raketiseadeldised, mis katsid kohutava kogupauguga kogu rin- 
delõigu. Ühe tunni pärast oli meil sada kakskümmend viis surnut ja 
haavatut. Oma komandopunktist nägime mööda lumiseid künkanõlvu 
laskumas väikesi kelke, igaühel haavatu. Välilaatsarett oli ülekoorma- 
tud. Kümned õnnetud lamasid poolpaljalt ja värisedes lumel, nende 
veri oli külmast tardunud ja nad ootasid valu kannatades äraviimist. 


Sanitarid saalisid oma kelkudega vahetpidamata metsa vahet. 

Siis tulid venelased vasturünnakule ja lõid meie brigaadi tagasi. 
Ainult kolmas kompanii pidas oma kõrgendikel vastu, olles lõplikult 
ära lõigatud. 

Komandör ja mina üritasime taganemist peatada. Kuid venelaste 
vasturünnak oli liialt äge. Nägime, et jõuab kätte moment, kus, välja 
arvatud metsasügavusse kadunud kolmas kompanii, terve brigaad tõr- 
jutakse metsast välja lagedatele põldudele, kus kaotus muutub tapa- 
talguks. 

Kell viis pärastlõunal olukord stabiliseerus, kuid polnud seetõttu 
vähem traagiline. Metsa ei olnud ära võetud, brigaad hoidis enda käes 
metsaäärt vaid kahesaja meetri sügavuselt, kolmas kompanii oli 
kadunud! Polnud isegi täpselt teada, kus nad asuvad. Nende häving 
võis saabuda iga tund. 

Ühes izbas oru lõpus istus kokku improviseeritud sõjanõukogu. Kõik 
vangutasid kahetsedes pead. Nagu kindral Gillel kombeks, ei lausunud 
ta kümne minuti jooksul sõnagi. Tema põsesarnad tungisid esile, suu 
tõmbus kokku ja silmad olid karmid. Ta tõstis peaja ajas ennast sirgu: 

"Rünnak jätkub," ütles ta lihtsalt. 

Ta vaatas meile naeratamata teravalt otsa. 

"Ja te võtate metsa ära," lisas ta. 

Saabus jääkülm öö, kakskümmend kraadi alla nulli. 

Meestel ei olnud tammemetsa servas mingit peavarju ja nad ei saanud 
tuld teha. Nad surid vaatamata oma talvevarustusele külma kätte. Nad 
kogunesid lumes kobarasse kokku, jättes vahipostid valvele. 

Pioneerid rullisid okastraadi lahti ja kinnitasid selle puutüvede külge, 
nad mineerisid maastiku, jättes vaevalt märgatavad läbikäigud meie 
luurerühmade jaoks. 

Püüdsime kolmanda kompaniiga sidet taastada. Eranditult vaba- 
tahtlikest koosnev rühm tungis kirde suunas metsa. 

Kuid meie andmed olid ebatäpsed. Tegelikult polnud kolmas kom- 
panii nii kaugele jõudnud, nagu meie uskusime. Meie rühm tungis 
liiga kaugele itta ja sattus tugevatele Nõukogude positsioonidele. Öös 
tekkis kohutav tohuvabohu. Rühmajuht, mees nagu mägi, kompanii 
tooniandja, hüppas otse vaenlase punkrisse.Ta sai automaadivalangust 
pihtaja toodi tagasi purustatud alakehaga. Ta puhises nagu auruvedur. 
Erilise lootuseta anti talle esmaabi. Kuid tajäi ellu. Kaheksa kuu pärast 
ilmus ta meie asendusväeosa kasarmusse Breslaus (praegu Wroclaw), 
niisama tugev kui varem, 1 .järgu Raudrist rinnas. 


Aga hirmsad haavad alakehas, kuigi armistunud, jätsid oma jälje 

alatiseks. Mõne nädala pärast sai ta aru, et ta ei saa teiste kombel edasi 
elada. Ta võttis relvameistri käest miini, läks Oderi kaldale ja laskis 
enda õhku. 

Jõekaldalt leiti kopsud ja paar selgrootükki. See oli kõik. Kasarmus 
oli ta oma väikesele lauale jätnud sõnad: "Ei taha olla poolik inimene. 
Elage hästi, kamraadid! Elagu leegion!" 

Öine rünnak selle spartalase juhtimisel jäi tagajärjetuks. Kolmas 
kompanii jäi üles leidmata. Järgmisel homikul üritasin üksinda meie 
noori kamraade üles otsida. 

Meie brigaadi tankid asusid maskeeritult tasandikul piki metsa 
põhjaserva. Heitsin kõhuli ühe tanki soomusele ja lasin end läbi stepi 
metsa äärde viia, kaks kilomeetrit ida poole meie eelmise päeva 
rünnaku lähtepunkti. Staabi oletust mööda pidi kadunud kompanii 
asuma seal. 

See oli viga. Nad asusid vaid poolel teel sinna. Nii jõudsin metsani 
ühe kilomeetri võrra kõrgemal. Hämmastunult ja segaduses nägid meie 
kadunud sõdurid, kuidas tank tuli kaugelt tasandikult ja pani mu maha 
vaenlase positsioonide ette! 

Palavast vastuvõtust, mis mulle esimeste puude juures osaks sai, 
taipasin, et sealt pole sõpru leida. Suure vaevaga tõi tankijuht mind 
läbi mürskudest segipööratud mulla ja lume jälle tagasi. 

Kuid pärastlõunal sattusid pioneerid, kes rullisid oma okastraadi 
kerasid kirde suunas puude vahele lahti nii kaugele kui võimalik, paa- 
rile kolmanda kompanii poisile, kes lamasid lõigu kaguotsas. Lapsed 
olid külmast sinised. Nende ümber vedelesid kümned venelaste laibad. 
Pikendasime oma positsioone kiiresti nendeni ja tugevdasime ühen- 
dust paarisaja miiniga. Lõpuks, öösel, oli meil olemas pidev rinde- 
Joon. 

Kuid milline öö see oli! Kolmas kompanii asus üleval vallutatud 
küngastel. Seal olid kaitseks külma eest kaevatud augud, kuhu igaühte 
mahtus kõige rohkem kolm meest. Need mutiaugud — venelaste 
leiutis — polnud kirstust sügavamad. Venelased katsid augu põhja 
kuivade puulehtedega. Kui nad sisse olid roninud, sulgesid nad 
avause telgiriide või kotitükiga. Nendes küülikuurgudes, kuhu pääses 
vaid roomates, surusid mongolid, tatarlased ja siberlased end üks- 
teise vastu ja soojendasid end vastastikku nagu loomad. 

Meie poisid olid mužikkide pärandi, kelle kägardunud ja külmunud 
laibad vedelesid väljas, üle võtnud. Ainuüksi sellel kahel järskude 


nõlvadega künkal olid meie vabatahtlikud saanud sõjasaagiks seitse 

venelaste kahurit. Saksa suurtükid olid neid tõhusalt toetanud. Maa- 
pind oli läbi küntud, puud olid murdunud või pilbastatud. Laiba- 
hunnikud vedelesid läbisegi. Käed, mis olid püüdnud sidet teha, 
verest punaste pulstunud habemetega kirgiiside näod, khakivärvi 
pluusides tüdrukud,kes lamasid selili, juuksed lumes... 

Meie lapseohtu sõdurite jaoks oli see jääkülm öö keset laipu kum- 
mituslik. Nagu keisrinna Maria Theresia kuulsatel vallooni "kol- 
lanokkadel", koosnes ka nende habe vaid tosinast heledast karvake- 
sest. Kurnatusest olid neil sügavad rõngad silmade all. Ometi läksid 
nad vapralt vahipostile läbi kõvaks külmunud laipade, millele nad igal 
sammul komistasid... 

Ülejäänud kompaniid lamasid maastikul, mille pinnas oli külmast 
kivikõvaks muutunud. Seal saime ehitada vaid palkonne, mille palgid 
tiriti kohale mööda lund. Panime nad kuidagimoodi püsti ja tõmbusime 
kägarasse, kuid tundsime ikkagi, kuidas külm üdini tungis. 

17. jaanuaril 1944 vaatas kindral Gille rindelõigu üle. 

Tema auto taga liikus tank. Auto oli täis laaditud Šokolaadi, siga- 
rette ja konjakit. Sõdurid teadsid täpselt, mida see erinorm tähen- 
das — uut pealetungi. 

Seda oli raske uskuda. 

Meeste näod olid rohelised ja kollased, täpselt nagu lumes vedele- 
vatel surnud venelastel. 

Saabus külm kristallselge öö, mille varjus me pidime tegema oma 
ettevalmistused. 

Kogu meie brigaadi saatmine rünnakule Teklino metsa vastu, nagu 
esimesel päeval, oleks tähendanud kindlat hävingut. 

Üllatusrünnakuga ei saanud enam arvestada. Venelaste valduses olid 
kõik kõrgendikud metsa sügavuses. Vaid hulljulged üksikaktsioonid, 
mille jaoks meie sõdurid eriti hästi sobisid, võisid uue rünnaku võima- 
likuks muuta. 

Nii tehti maha, et viis automaatidega relvastatud valloonide 
gruppi roomab kesköösel läbi miiniväljade kitsaste läbipääsude. 
Nende ülesandeks oli tungida sügavale vaenlase positsioonidesse. 
Nad pidid edasi liikuma vähemalt kaheksasada meetrit. Kui mõni 
grupp äratab venelaste tähelepanu, peab üks mees end ohvriks tooma 
ja põgenema, et vaenlane usuks — tegemist on vaid üksikluura- 
jaga. 

Eesmärgiks ei olnud maastiku tundmaõppimine, vaid seal maskeeru- 


mine ja sinna jäämine. Pimeduse varjus pidid meie grupid peituma 

vaenlase positsioonide vahele või nende taha eriti olulistes punktides. 
Sealt pidid nad hommikuhämarikus, kui meie brigaad läheb rünnakule, 
avama bolševike pihta marutule, kes peaksid segadusse sattuma 
rünnakust, mis tuleb kõigist külgedest, isegi nende endi kaitseliinide 
ja tõkkepositsioonide keskelt. 

Need viis gruppi koosnesid vaid vabatahtlikest. Kaks meest grupist 
pidid jääma kuulipildujaga vaenlase positsioonide keskele, kolmas 
pidi püüdma meie juurde tagasi pöörduda, et tuua teadet operatsiooni 
tulemusest ja selle täpsetest üksikasjadest. 

Läbi kõrgete tammede kroonide vilkusid siin ja seal tähekristallid 
ja kuu hiilgas nagu punane samet. 

Okstevõlvi all valitses aga pilkane pimedus. Seda valgustasid vaid 
üksikud kuulilled kohtades, kus murdunud puud olid rebestanud musta 
taevapitsi. 

Juba mitu tundi vaatasime pingutatult pimedusse. 

Ka venelased lüürasid ringi. Kolm korda kajasid meie miinide 
plahvatused, mis rebisid mõne neist tükkideks. Meie piilurid said 
iga kord põrutada, sest miinid lõhkesid mõne meetri kaugusel 
meie palkonnidest. "Jälle üks," pomisesid nad ja hõõrusid lumega 
oma külmetavaid ninasid. Siis valitses sünge metsa kohal jälle 
vaikus. 

Lõpuks jõudis kätte kesköö. Meie poisid suundusid oma kuuli- 
pildujatega miiniväljade salajastesse läbipääsudesse. 

Möödusid kaks, siis kolm tundi ootamist ja muretsemist. Külm oli 
kohutav. Kui me ennast ei liigutanud, tungis külm kohe kallale. 
Aeg-ajalt kõmises mets meie miinide plahvatustest, mida mõne mužiki 
vildik oli puudutanud. 

Meie piilurite silmad tungisid metsa uurides silmakoobastest välja. 
Kui operatsioon oli olnud edukas, pidid esimesed teatetoojad peatselt 
meie mineeritud okastraattõkete juures välja ilmuma. Aga nagu 
venelasi, nii varitses neidki surm. 

Lõhkes miin. "Appi! Appi!" hüüdis üks hääl. See oli esimene 
meie kamraadidest. Ta oli astunud vaenlase miinile. 

Ta lohistas ennast läbi pimeduse. Kuulsime, kuidas ta katkendlikult 
hingates meie poole roomas. Teine, veel hirmsam plahvatus pani 
meid värisema. Seekord oli vaene mees sattunud meie endi miinile. 

Pidime ta ära tooma.Ta näis koosnevat vaid rebestatud verisest lihast 
ja lumest. Mehel oli veel jõudu, et meile ütelda — teised olid läbi 


pääsenud ja kõik läks hästi. 

Aeg-ajalt hüüdsime metsa poole, et teistele läbi vaenlase virvarri 
roomavatele sidemeestele suunda anda. Neli korda kuulsime kahinat. 
Urisesime: "Rahu, sealt tuleb meie oma!" Üks meie meestest libises 
miinivälja läbikäiku ja tõi saabunu komandopunkti. 

Kella neljaks hommikul oli operatsioon lõpetatud. Viis gruppi asusid 
vähemalt tuhande meetri kaugusel meie lähtepositsioonide ees. Üks 
grupp asus isegi tuhande kolmesaja meetri kaugusel, vaenlase teise 
kaitseliini taga. 

See oli suurepärane. 

Kell viis hommikul, esimeses koiduvalguses, läksid meie kompa- 
niid läbi valgete lintidega tähistatud miinivabade läbikäikude. 

Nüüd võis rünnak alata. 

See oli hästi ette valmistatud operatsioon. 

Välitelefonidega kompaniiülemad läksid ette. Nii teadsime minut- 
minutilt, kuidas rünnak edenes. 

Paremal tiival asuvad suured kõrgendikud vallutati kiiresti. Kuuli- 
pildurid olid oma oskuslikult valitud positsioonidelt lahingu algusest 
peale suurepärast tööd teinud. Küngaste nõlvadel lamas hunnikute kaupa 
laipu. 

Ründajate keskpaik liikus edasi kergemal maastikul. Vasak tiib 
väga kiiresti edasijõudnud tankide toetusel, mis liikusid piki metsaäärt 
ja hoidsid ägeda tule all tammemetsa põhjaosa. 

Võtsin külalisena paariks tunniks kolmanda kompanii juhtimise 
jälle enda peale. Liikusin umbes kolmkümmend meetrit meestest ees, 
et vältida asjatuid kaotusi. Lumi oli poole meetri sügavune. Vaenlane 
oli kindel, et läheme tema loksuja ootas. 

Kõmises võimas plahvatus. Esimesed kolm poissi, kes tulid minust 
kakskümmend meetrit tagapool minu jalajälgedes, olid sattunud 
miiniväljale. Minul õnnestus saja viiekümnest miinist, mis olid igas 
suunas omavahel ühendatud, ühtki traati puudutamata läbi tulla.Teis- 
tel oli vähem õnne. Nendejalad olid kohutavalt kannatada saanud. Viie 
minuti pärast olid verdjooksvad jalad külmunud, päästmatult külmunud 
— elevandiluukollast värvi ja sarvkõvad. 

Vene talv oli halastamatu. Raske haav käes või jalas tähendas 
jäseme kaotust. 

Haavatud viidi kelkudel ära, rünnak jätkus. 

Vaenlane oli end tugevalt barrikadeerinud. Lahing kestis kaua. 
Võitlesime õhtuni välja. Järgmisel hommikul oli terve mets meie 
valduses. 

Enne meie rünnakut oli Saksa suurtükivägi võtnud vaenlase posit- 
sioonid viimast korda tugeva tule alla. Mehed komistasid igal meetri! 
kangestunud surnukehadele, mille kõrval vedelesid paksud pruunid 


mütsid, automaadid ja kuivanud leivakannikad. 


Neli päeva kestnud lahingu käigus vallutasime seitsesada punkrit. 
Meid vahetasid välja pikkades valgetes mantlites läti sõdurid. 

Kakssada meetrit allpool meie kaitsekraave säras org. Mets meie 
selja taga oli vaba. See helkis jälle rahumeelselt valgetes, sinistes ja 
violetsetes värvioonides. Laibad olid tõmbunud jäigaks nagu puuran- 
did. Neis polnud enam midagi kohutavat. 

Meie kompaniid tõmbusid üksteise järel tagasi. Brigaadi rasked 
veoautod ootasid meid orus. Sõitsime mööda kõrgendikuharja kulge- 
vat lumeteed ja vaatasime tihti tagasi kaugusse jääva Teklino metsa- 
kolmnurga poole. 

Kolmnurk muutus aina väiksemaks... Kuid tulevik oli juba mujal. 

Meid lahutasid suurest draamast kümme päeva. 

Asusime jälle oma positsioonidele Olšanka ääres. 

Põhja poolt olid Nõukogude armeed vastupanu kohtamata liikunud 
edasi läbi terve Ukraina. Nad seisid jubaVinnitsa juures Bugi lähistel. 
See oli viimane sakslaste käes olev jõgi enne Rumeenia piiri. 

Vinnitsa asus umbes kahesaja kilomeeetri kaugusel meie selja taga! 
Põhjaarmeed ei püüdnud meid enam väikeses katlas puruks litsuda, 
nagu jaanuari alguses. Seekord oli teoksil võimas opertatsioon. 

Nõukogude kaguarmeed olid omakorda veerenud üle Kirovogradi. 
Kui neil õnnestub põhjaarmeega ühineda, oleme kõik suletud hiigel- 
kajasse. 

Selle tõttu paigutati diviis "Wiking" peaaegu täies koosseisus 
ümber rinde kagulõiku meie paremal tiival. Enne seda paiknesid 
nad meie vasakul tiival kirdes, kus nende positsioonid kulgesid 
kaheksakümne kilomeetri pikkuselt Dnepri ja Olšanka ääres kuni 
meie Mošnö positsioonideni välja. 

Seetõttu pidime oma lõiku pikendama Mošnõst kuni Losovoki ja 
siis isegi Dneprini, nii et pidime üksinda katma viiekümne kilomeetri 
pikkust rindelõiku. 

Kui meie suurtüki-, tankitõrje-, õhutõrje- ja pioneeriüksused olid 
peaaegu täiekoosseisulised, siis jalaväekompaniid olid kaks kuud 
kestnud lahingutes tugevasti kannatada saanud, nii etrivis oli veel vaid 


kuussada täielikult võitlusvõimelist meest. Meil oli seega raskeima 

ähvarduse vastu välja panna jõud, millest jagus keskmiselt kaksteist 
meest kilomeetri peale! 

Nihutasime oma tugipunktid üksteisest veelgi kaugemale, neid 
varitses igal öösel hävitamisoht. 

Mošnõ suurest sillast kirdes laius kõnnumaa. Paar puukest, pilli- 
roog, liiv ja mudaaugud. Selle mitme kilomeetri laiuse tühermaa taga 
asusid meie Losovoki positsioonid. 

Seal oli meil vaid käputäis sõdureid, Staroseljest ümber paigutatud 
teine kompanii. Nad pidid katma rindelõiku idas, mille moodustasid 
stepp, Losovoki asula, mitu kilomeetrit düüne ja lõpuks veel tükk 
maad Dnepri parempoolset kallast. 

Olime rõõmsad, et me seal olime, ja uhked, et tuules lehvisid meie 
maa lipuvärvid. Kuid hoolimata nendest ülevatest tunnetest tundusid 
meie mehed päris väiksena mudase jõe kaldal selle imeilusate saarte 
ees, keset vaenlastest kubisevat maastikku. 

Diviisi staap oli ümber paigutatud kolmkümmend kilomeetrit 
lõuna poole. Meie brigaadi komandopunkt asus Beloserjes, mis oli nüüd 
meie lõigu keskpunktiks. Seal, kus veel eile olid asunud "Wikingi" 
diviisikomandöri telefonijaamad, suured raadioautod, hulk muid 
autosid, igat sorti allüksused ja tema välisandarmid, tundus meie 


tagasihoidlik siderühm väljasurnud linna täiesti ära kaduvat. 


Reedel, 28. jaanuaril 1944 läksin käskude järele Gorodištšes 
asuvasse diviisi staapi. Arvutute viljapuudega maastik oli väga 
ilus. Lumistel kõrgendikel kõrgusid romantiliste tuuleveskite 
mustad tiivad. 

Kindral Gille asus rohelise- ja valgelaiguliseks värvitud õigeusu- 
kiriku lähedal moodsas hoones, mille Nõukogude lennukid iga vee- 
rand tunni tagant kuulipildujatulega üle külvasid. 

Kõrgemad ohvitserid naljatlesid. Kuid nende naljad kõlasid võlt- 
silt. Mulle näidati konfidentsiaalselt teksti, mille diviis oli just Himmle- 
rile saatnud. "Kolme tunni pärast on diviis "Wiking" sisse piiratud." 
Ja ometi ei tahtnud keegi uskuda, et see on tõsi. Kindlasti võetakse 
meie aitamiseks midagi ette. Kindral Gille vaatas üksisilmi enda ette 
ja vaikis. Vahetpidamata ilmusid iga veerandtunni järel Nõukogude 
lennukid ja heitsid oma pommikoorma meile kaela. Välisandarmid 
otsisid majasid läbija tõid neist karjade kaupa mehi välja. Õhkkond oli 
ebaharilik. Tehti julge nägu ette, aga meeste jõud oli ilmselt otsakorral 


ja ülemjuhatus oli ebakindel. 

Nii tuligi Beloserjesse tagasi, tõmbasin kopsudesse kuiva õhkuja 
vaatasin säravsinist, imeliselt selget taevast. Ometi jäi kõigest rõhuv 
tunne. 

Kahe tunni pärast anti meie komandopunktile diviisist telefoni 
teel edasi otsustav teade: "Nõukogude väed on edelas ühinenud." 

Üksteist Saksa diviisi olid enam või vähem täies koosseisus sisse 
piiratud. Täpselt aasta pärast Volga ääres toimunud tragöödiat algas 


teine Stalingrad. 


C/heteistkümne Saksa diviisi sissepiiramine viidi lõpuleTšerkassõ 
piirkonnas 28. jaanuaril 1944, kaheksakümmend kilomeetrit meist 
tagapool. 

Meie küljel ei asunud vaenlane kaugel.Ta oli edasi tunginud viie- 
teistkümne kilomeetri kaugusele Korsunist, meie komandopunktist 
läänes. Kuulsime tankisuurtükkide haugatusi. 

Päeval ja öösel valvasime täismundris, automaat või käsigranaat 
käeulatuses. Pioneerid tegid oma lõputut hävitustööd. Öö otsa kostis 
jubedat müra. 

Möödus kolm päeva. 

Hakkasime katlaga harjuma. Pärast väljatulekut lõksudest Donetsi 
ja Doni ääres või Kaukasuses polnud see meie jaoks esimene ohtlik 
situatsioon. Igaüks püüdis uskuda, et see on vaid järjekordne seiklus. 
Ülemjuhatus ei jäta meid ometi hätta. Kindlasti lõhub vastupealetung 
Nõukogude piiramisrõnga. 

Teoreetiliselt pani asja paika kindral Hube radiogramm. See oli 
lühike ja kõlas hästi: "Ma tulen.” 

Kindral tuli. 

Lõunast lähenes Saksa tankide hiigelkolonn. Nad olid Nõukogude 
rindejoone meie selja taga tugevasti sisse surunud. Jälgisime kaardil 
erutatult meie vabastajate edasiliikumist. Külad langesid tosinate kaupa. 
Veermahti rindeteated rääkisid saja kümne Nõukogude tanki hävita- 
misest. 

Kahe päeva pärast lahutasid meid vaid kaksteist kilomeetrit. 

Mehed, kes tulid sellest piirkonnast, jutustasid säravi silmi, et meie 
päästjatega on side loodud juba pataljonide raadiojaamade kaudu. 
Veel üks löök ja läbimurre on toimunud, koos sellega aga ka meie 
vabanemine. 


Löök anti tõepoolest. 


Kuid seda tegid venelased. 


Nad tõid kohale uusi tankijõude. Kolmsada Saksa tanki, mis olid 

tunginud meile nii lähedale, ei pääsenud enam edasi, jäid toppama ja 
hakkasid taanduma. Peagi oli venelaste käes viiekümne kilomeetri 
laiune vöönd meie selja taga. Julgustatuna sellest edust, tungisid Nõu- 
kogude diviisid kagust ja lõunast katla keskosa suunas ning paiskasid 
põhiosa sissepiiratud väeüksustest põhjaja ida suunas. Nii tõrjuti need 
ikka kaugemale Saksa rindejoonest, kust võis abi oodata. 

Kätte jõudis veel teinegi katastroof. 

Juba sissepiiramise algul oli pakasele järgenud kevadine soojalaine. 
Ilm oli soe nagu mai algul. 

Talvel 1941/42 olime vastupealetungi ajal Donetsi ääres üle elanud 
kaks päeva kestnud sula, mis muutis kõik teed porimereks. Kuid siis 
saabus kohe jälle külm ja lõi korra majja. 

Niisiis jälgisime algul täis uudishimu, kuidas lumi sulas. Taevas 
sõudsid vihmapilved. Peenikese terava vihma all libastusime pidevalt 
märjal läikival kiilasjääl,millel oli peaaegu võimatu liikuda. Siis muu- 
tusid põllud jälle kollakaks ja pruuniks. Mets võttis pärast vihma vio- 
letse värvingu. Lagendikud paistsid selles mustade aukudena. Pidevast 
liiklusest läksid teed pehmeks ja muutusid lõpuks täielikult mudaks. 
Varsti sõitsid autod nagu läbi jõgede. Sogane hall vesi ulatus autode! 
poole ukseni. 

Me veel naersime. See oli koomiline. Kõik me olime pealaest 
jalatallani porised. 

Nelja-viie päeva pärast ei läinud ikka veel külmaks. Punkritest, mille 
lagi laskis läbi, ja kaitsekraavidest, kuhu valgus vesi, olid saanud 
vannid, mida sõdurid püüdsid ämbrite ja kööginõudega asjata tühjen- 
dada. 

Põldudel oli selline pori, et neist enam üldse üle ei pääsenud.Teed 
lagunesid üha enam. Paljud ristmikud olid läbipääsmatud, vesi oli seal 
meetrisügavune. Teetõusud olid kohutavalt libedad ja kleepuvad nagu 
vaik. Suurtükiväe traktorid pidid päeval ja öösel autosid porist välja 
vedama. 

Katlas oli viisteist tuhat mootorsõidukit, mis tiirlesid ringis, mida 
surus üha rohkem kokku primitiivne vaenlane, kes oli tuim looduse 
elementide suhtes ja kelle sõdurid sumpasid lõpututes soodes nagu oma 
lõbuks. 

Venelaste armeede ühinemiskohas, kuuskümmend kilomeetrit 
Tšerkassõ lõigust lõuna pool, olid nende kätte langenud tähtsad laod. 
Kohe esimestel päevadel olime kaotanud tohutul hulgal kütust ja 


laskemoona. 

Saksa ülemjuhatus toimetas sissepiiratud diviisidele varustust 
kohale raskete "Junkersitega". 

Korsunis oli lennuväli. "Ju 52-d" tegid oma tööd harukordse täp- 
susega. Iga päev saabus umbes seitsekümmend lennukit laskemoona, 
kütuse ja toiduainetega. Kui lennukid olid tühjaks laaditud, topiti need 
täis raskelt haavatuid. Nii tühjendati õigeaegselt kõik katla laatsa- 
retid. 

Kuid Nõukogude hävitajad olid valvel. Nad sõelusid vihmamärjas 
taevas ringi ja sööstsid pikeerides alla nagu kullid. Iga päev kukkus 
veidi peale õhkutõusmist kaksteist kuni viisteist transpordilennukit 
leegitsedes alla; haavatud põlesid ära elusast peast. 

See oli jube vaatepilt. 

Teenistus käis edasi, plaanipäraselt, kangelaslikult ja katkemata, kuni 
metsik pori muutis igasuguse tegevuse võimatuks. Pioneerid püüdsid 
igal moel stardiradasid porist puhastada ja kindlustada. See vaev oli 
asjatu. Viimased lennukid lendasid meetripaksuses poris uperkuuti. Kuni 
lõpuni ei õnnestunud enam ühelgi lennukil katlast õhku tõusta või seal 
maanduda. 

Sellest peale olime jäetud täiesti enda hoolde. 

Belgia vabatahtlike brigaad "Wallonie" paiknes katla idatipus ja talle 
ei langenud esimestel päevadel osaks eriti rängad vaenlase rünnakud. 

Vaenlane suunas kõik oma jõud — mis oli ka normaalne — lõu- 
nasse ja edelasse, kus tema tiivad olid ühinenud ja mis seisid nüüd 
sakslaste surve all, kes püüdsid piiramisrõngast seest-ja väljastpoolt 
purustada. Venelased paiskasid ühenduskohta kõik oma tankid ja 
põhiosa jala- ning ratsaväediviisidest. 

Olšanka ja Dnepri ääres algas raadiorünnak. Meie positsioonide 
vastas asuv tugev saatejaam leierdas iga päev mesimagusas prantsuse 
keeles oma mõttetusi. Pariisi aktsendiga diktor selgitas meile heataht- 
likult meie olukorda. Siis püüdis ta meid oma võrku mässida, laulis 
kiidulaule isakese Stalini režiimi imelistele saavutustele ja kutsus meid 
kindral de Gaulle'i poole üle minema. Meil pruukis vaid, valge tasku- 
rätik käes, Vene rindejooneni minna, täpselt nagu mõnes sentimentaalses 
sõjaromaanis. 

Nõukogude sõbralikus propagandas jäi vajaka nii leidlikkusest kui 
kavalusest. Kaks meie meest olid Losovoki juures vangi langenud ja 
ühe diviisikindrali komandopunkti viidud. See kutsus nad oma laua 
äärde sööma. Söömaaeg oli kuninglik. Nad jõid suurepärast sampust ja 


kindral toppis neil taskud šokolaadi täis. Siis laskis ordenitega ülekül- 

vatud kavalpea meie mehed autoga rindejoone lähedale viia. Nende 
valvurid lasid neil siis meie suunas joosta, nii nagu avatakse kanaa- 
rilinnu või ööbiku puur. 

See juhtum leidis meeste seas elavat vastukaja. Kõigil jooksis suu 
vett, kui nad mõtlesid kahe õnneseene sampusele ja šokolaadile. Kuid 
inim-ja valloonisõbralik kindral ei saanud oma kulutusi tasa. Keegi ei 
läinud õnge, sest konks oli sööda sees liiga nähtav! 

Mida ägedamalt vaenlane ründas katla tagumist külge, seda rohkem 
pidi diviis "Wiking" paiskama oma väekontingente Dnepri äärest 
kagusse. Nii oli paari päeva pärast meie vasak tiib peaaegu täiesti ava- 
tud. Meie positsioonidest kirdesse jäid kaheksakümne kilomeetri pikkust 
rindelõiku kaitsma vaid kakssada sakslast diviisist "Wiking", kes olid 
kergetel tankidel pidevalt liikvel mööda poriseid teid. 

Venelased saatsid üle jõe luurerühmi ja leidsid eest tühjuse. Olid 
olemas vaid meie nõrgad positsioonid Olšanka ja Dnepri ühinemis- 
kohas. Kui need hävitatakse rünnakuga eest või selja tagant, kaob 
viimane tõke katla idaküljes. 

Kõige rohkem valmistas meile muret Mošnõst idas asuv suur 
puusild üle Olšanka. 

Jõe teisel kaldal oli meil kaks punkrit kümne mehe ja kahe kuuli- 
pildujaga. Kui punased peaks öösel tugevamate jõududega ründama, 
saaksid nad meie vähestest meestest jagu ja sild langeks tervena nende 
kätte. 

Diviisi "Wiking" staap, kelle tähelepanu me sellele juhtisime, ei 
tahtnud ohust aru saada. Meile öeldi, et me ei tohi loovutada jalatäitki 
maad ega vaenlasele muljet jäta, nagu ei usuks me enam lahingu õnne- 
likku lõppu. 

Kindral istus kuulidest kaugel. Meie olime saabuvas katastroofis 
ninapidi sees. Saksa sideohvitser võttis siis vastutuse enda peale ja laskis 
silla täieliku saladuskatte all õhku. Hommikul helistas ta kindralile ja 
teatas, et venelaste mürsk tabas lõhkelaengutja sild on täielikult hävinud. 
Ta lisas, et meil olevat sellest väga kahju. 

Kindral kahetses samuti ja silla küsimus oli lahendatud. 

Mošnõs oli meil umbes viiekümnemeheline venelaste abirühm,kes 
koosnes vabatahtlikult veermahti astunud endistest sõjavangidest. 

Seni olid nad olnud väga agarad ja distsiplineeritud. Kuid oli 
viga, et nad saadeti võitlema oma kodumaale. Veri on paksem kui vesi. 
Kolme kuu pärast sai rassitunne — tuntud rassitunne — võitu. 


Nad pidasid kohalikega pikki vestlusi, millest meie ohvitserid ei 

saanud sõnagi aru. Lõpuks astusid nendega ühendusse partisanid. Ööl 
vastu 2. veebruari hiilisid venelased, kes olid meie taga paiknevate 
raskete miinipildujate meeskondades, vaikselt Olšanka äärde. 

Vahipostil seisis üks väike vapper valloon. Noahoop selga tegi ta 
kahjutuks, ilma et ta oleks jõudnud häältki teha. Põgenike rida astus 
üle ta veel sooja laiba, ronis kaldast alla ja läks läbi jõe. 

Nüüdsest peale oli meie vastas viiskümmend ülejooksikut, kes olid 
olnud kolm kuud Mošnõs, tundsid meie positsioone ja suurtükkide, 
komandopunktide ning telefoni-ja raadiojaamade paigutust. Nõukogude 


väejuhatuse käsutuses oli viiskümmend teejuhti. 


Venelased olid nüüd oma asjas kindlad ja ründasid hommikul kell 
kaheksa. 

Esimene rünnak toimus Mošnõ taga, Losovoki ja Dnepri vahel, meie 
rindelõigu äärmises idapoolses tipus. 

Paarkümmend vallooni, kes olid hajutatud üle liivase nõmme, võeti 
miinipildujatule alla ja neist saadi tunni ajaga jagu. Samal hommikul 
saime brigaadi komandopunktis teada, et vaenlane on Losovokki rün- 
nanud ja selle vallutanud. 

Viimastest majadest väljalöödud kompanii pidi minema üle küla 
lõunaserval voolava jõe ja paisati veel kilomeetri jagu edasi. Nad olid 
kindlustanud end, nii hästi kui suutsid, ühel liivasel kõrgendikul keset 
steppi. E 

Dnepri kalda kaitsmine oli lootusetu. Liivakünkal asuv Losovok oli 
ilmselt lõplikult kaotatud... Tegime diviisile ettepaneku Losovokist 
taandunud mehed Mošnõsse tõmmata, kus meie vähesed mehed olid 
suurimas ohus. 

Kuid käsud olid halastamatud. Mitte ainult, et teist kompaniid ei 
võinud lõuna suunas tagasi tõmmata, vaid kohe tuli vasturünnakule 
minna ja Losovok tagasi vallutada. 

Vaevu kuuldavalt oli hääl telefonitraadi teises otsas teatanud meile 
teise kompanii asukoha. Tundsin Losovoki rindelõiku täpselt. Saavu- 
tasin, et vasturünnaku juhtimine usaldati mulle. Sain kaks tanki ja 
võtsin nendele mõned kogenud võitlejad. 

Liikusime iäbi vee ja pori itta. 

Kõikjal paistsid porist kummuli lükatud autod ja hobuste jalad. 

Kauguses, stepi roostepruuni põõsastiku taga, tõusis taevasse 
Losovoki pärast peetava lahingu suits. 


Liikusime edasi läbi Mošnõ, kus mehed pääsesid kompanii porist 

ümbritsetud komandopunkti ainult jalgsi mööda kahekümnest maja- 
uksest ehitatud silda. 

Pärast kolme kilomeetri pikkust raputavat sõitu läbi mudaaukude ja 
pillirooväljade jõudsid meie tankid lõpuks künkanõlvani, kus olid end 
kindlustanud Losovokist eluga pääsenud. Vaenlane hoidis soid ja üle 
kallaste tõusnud jõge ägeda tule all. 

Valmistusime rünnakuks. Diviis oli meile lubanud suurtükitule toe- 
tust. Nad pidid tulistama Losovoki rünnakuküpseks. Seejärel pidime 
ründama meie kahe tankiga. 

Kell oli kolm pärast lõunat. Telefoni teel peetud pika kemplemise 
järel lubas suurtükivägi tule avada kahekümne minuti pärast. Lamasime 
porisja vaatlesime välja, mis meil tuli ületada. Seal traavisid ringi paar 
eksinud hobust. 

Kaugel idas tõusid taevasse signaalraketid, mis näitasid, et meie 
viimased väeriismed pidasid veel Dnepri ääres vastu, olgugi et vene- 
lased olid neist juba mitu kilomeetrit mööda tunginud. 

Kuulid vingusid vahetpidamata. Vaenane asus küla lõunaserval, 
kakskümmend meetrit jõest kõrgemal. Tõus sinna polnud lihtne 
ülesanne. 


Tuli esimene sakslaste mürsk. Siis tüki aja pärast veel üks. 

Nii tuli neid kokku kaheksateist. 

See oli kõik. 

Nõudsime lisa. Tagajärjetult. Meid ei saadud rohkem aidata, sest 
laskemoon vähenes katlas hirmuäratava kiirusega. 

Nii pidime selle kesise eelroaga leppima. Ronisime künkanõlvast 
alla. Üle põllu ja läbi põõsaste jõudsime kiire vooluga sügava, kolm 
kuni neli meetrit laia ojani. 

Mürske langes rahena. Keegi ei kõhelnud jääkülma vette 
hüppamast. Põõsa tagant põõsa taha joostes jõudsime jõeni Losovoki 
all. 

Meie auklikuks lastud tankid tulistasid izbasid, kus peitusid vene- 
lased. Majad langesid kokku ja süttisid üksteise järel põlema. Vene- 
lased põgenesid ühe heki tagant teise taha. 

Võitlustuhinas oli käputäis valloone tunginud puusillani, mis viis 
tasandikult küla õõnesteeni. Nad ületasid silla ja võtsid kaljude juures 
positsioonid sisse. Üks mees ronis kuulipildujaga üles. Tema tule katte 
all roomasid teised nagu maod läbi liiva. Kakskümmend, siis kolm- 
kümmend vallooni jõudsid üles. 

Jalaväge toetavad tankid oleksid samuti pidanud üle silla sõitma. 
Kuid sildi järgi oli lubatud vaid kolm tonni. Esimene Saksa tank eelis- 
tas sõitu läbi kahekümne meetri laiuse jõe. Jõepõhi oli liivane ja 
roomik purunes. Tank istus vees kinni. 

Teine tank ei tahtnud üksinda rünnakule minna. Ta andis veel paar 
lasku majade pihta ja tõmbas siis esimese tanki jõeliivast välja. Nii 
saime arvestada vaid jalaväega. Iga maja külas vallutati käsitsivõitlu- 
ses. 

Vastu kella kuut õhtul segunes hall hämarik põlevate izbade punase 
kumaga. 

Need olid meie viimased tunnid Losovokis, valgetel düünidel 
Olšanka ääres, mis suubus kaugemal Dneprisse... 

Me ei pidanud enam kunagi nägema punast ja violetset koitu nen- 
del liivakaljudel, kus pikki nädalaid oli lehvinud uhkelt ja samas 
tagasihoidlikult meie maa lipp... Iialgi enam ei pidanud me mõtlikult 
istuma selle muinasjutulise võimsa ja helkiva jõe kaldal, mis voolas 
Dnepropetrovski, pruunide kaljude, delta ja mere poole... Välitelefon 
ragises palavikuliselt ja kähedalt. Helistati diviisist ja anti edasi uued 
käsud: "Rindelõigu üldine tagasitõmbamine!" 

Vasakul tiival oli ümberpaigutus juba toimunud. Viimased kaks- 
sada sakslast, kes katsid Dnepri ääres meie tiiba, olid autodel lahkunud. 
Meie pidime Losovoki öösel maha jätma, suunduma kahe Mošnõs 
paikneva vallooni kompanii juurde ja koos nendega asuma hommikul 
uutele positsioonidele lõuna pool. 

Meie rünnak oli olnud mõttetu, see oli vaid meie julguse ja ditsip- 
liini tõendamine. Kuid me olime viimased, kõige viimased kogu ida- 
rindel, kes Dnepri ääres vastu pidasid. Südame kloppides hingasime 
pikalt sisse jõe lõhna. Vaatasime hämarikus laia virvendavat hõbedast 
veepinda. Võtsime kurvalt kaasa oma väikese lipu... 

Taandusime koos haavatutega läbi ajuliiva ja mudaaukude ning 
mööda tümaks muutunud teid. Vaatasime sadu kord tagasi itta. Seal 
olid meie südamed tugevamini tuksunud. Lõpuks oli põlev Losovok 
vaid hõõguv süsi ööpimeduses. 


Dnepr! Dnepr! Dnepr!.. 


Mida enam me Mošnõle lähenesime, seda rohkem hämmastas meid 
lahingukära ägedus. 
Just lahingust pääsenud, sattusime uude lahingusse! 


Vaenlane oli alustanud rünnakut Mošnõle. Viiskümmend venelast 

ja asiaati, kes olid meid reetnud, juhtisid Nõukogude väed läbi pime- 
duse meie rindelõigu kõige otsustavamatesse punktidesse. 

Kui me külasse jõudsime, võitlesid sajad mehed metsikus vihas 
suurtükkide ümber, mis tulistasid otsesihtimisega. Lahingut löödi igal 
tänaval, igas majaõues, keset poriauke ja libedatel künkanõlvadel 
põlevate õlgkatuste heledas valguses. 

Meil oli Mošnõs viiskümmend veoautot, palju suurtükke, tanki- 
tõrje- ja õhutõrjekahureid, puksiirtraktoreid, välikööke ning mitme 
kompanii side- ja kantseleivarustus. Kõikjal oli lahing täies hoos. 
Autojuhid, kokad, arvepidajad ja telefonistid võitlesid oma varanduse 
ning oma elu eest. 

Diviisi "Wiking" käsud olid ühemõttelised. Pidime Mošnõ maha 
jätma alles öö lõppedes, et katta üldist tagasitõmbumist, mis toimus 
kahekümne kilomeetri sügavuselt. 

Tragöödia seisnes selles, et venelased olid asunud massiliselt 
rünnakule paar tundi enne tagasitõmbumise kindlaksmääratud algust. 
Seetõttu pidime Mošnõs iga hinna eest hommikuni vastu pidama. 

Öö läbi kestis lakkamatu metsik tapatalgu pimeduses ja põlevate 
majade valgusel. Küla jäeti maha majahaaval alles pärast seda, kui 
kogu varustus oli mööda teed lõuna suunas ära viidud. 

Telefoniside ei katkenud minutikski.Teadsime absoluutselt täpselt, 
kuidas varustuse äravedu edeneb. Sel ajal võitlesid meie sõdurid iga 
izba pärast terve karja mongolite vastu, kes hüppasid välja põõsastest, 
hekkidest, kuuridest ja sõnnikuhunnikute sitast. 

Materdamine kestis kümme tundi. Hommikuhämaruses jõudsid 
Losovoki ja Mošn5 kaitsjad viimase rühma tule katte all lõunasse 
viivale teele. Rebenenud ja kleepuvais riietes sammusid nad veoau- 
tode kolonni kõrval. Autod libisesid ja hüplesid poole meetri süga- 
vuses poris. 

Järelväel oli käsk terve hommik veel Mošnõ edelaserva viimastes 
majades vastu pidada. Käsk täideti suure vaprusega. Punased vallutasid 
küla lõplikult alles pärast lõunat. Nende kätte langesid elusalt vaid kaks 
vallooni — kaks väikest telefonisti, kellele oli antud käsk maha jääda 
ja komandandile viimse minutini vastase edenemise kohta teateid 
anda. 

Nad rääkisid veel meiega, kui venelased juba nende akende alt 
möödusid. 

Kuid tänu meeleheitlikule vastupanule Mošnõs sai brigaad "Wallo- 


nie” sel ajal Beloserjes uute ülesannete täitmiseks ümber grupeeruda. 

Kuus kilomeetrit sitket pori lahutas meid vaenlasest, kes meie 
plaane ei teadnud. 

3. veebruar 1944. 

Meie Losovoki positsioonide ja Dnepri paremal kaldal, katla ida- 
osas paiknevate positsioonide mahajätmise käsk oli antud vaid üldise 
olukorra olulise halvenemise tõttu. 

Vaenlase võimsad, lõuna suunast antud löögid surusid sissepiiratud 
väed ikka enam põhja poole. Nõukogude koridor oli nüüd kaheksa- 
kümmend kilomeetrit lai. Iga päev kaotasid Reichi diviisid viis kuni 
kümme järjekordset kilomeetrit. Veel nädal ja venelased seisavad meil 
otse selja taga. 

Ülemjuhatus oli Olšanka—Dnepri rindelõigult ära tõmmanud 
kõik Saksa väekoondised. Nüüd olime selles piirkonnas üksi ja iga 
rünnak võis meid nagu õlekõrre minema pühkida ning kogu katla 
läbida. 

Langetati raskeid otsuseid. Rindelõigud kagus ja lõunas tuli järk- 
järgult maha jätta. Nende lõikude väed pidid järguti taanduma kõigepealt 
idast põhja suunas kulgevale rindejoonele. Seejärel pidid nad,jälle iga 
jalatäie maa eest võideldes, jõudma katla läänetippu, kuhu kontsent- 
reerusid üksteist diviisi. 

Saksa tankid tulid väljastpoolt, Ukraina edelaosast, meile vastu. 
Nende juurde pidid läbi murdma need üksteist diviisi, kes panid kõik 
sellele ühele kaardile. 

Teist väljapääsu polnud. Me kas hukkume kõik või vabastab see 


meeleheitlik samm meid piiramisrõngast. 


Kuid 3. veebruaril olime otsustavale rünnakule eelnevast ühinemisest 
veel kaugel. Pidi toimuma veel terve rida operatsioone, et võimaldada 
varustuse ja ladude äravedu. 

Üldiselt oli siin tegemist hullumeelsusega. Iga mees oleks pidanud 
võitlema. Sel moel tõmmati aga varustuse päästmiseks kolm neljandikku 
sissepiiratud jõududest võitlusest eemale. 

Juba Gorodištšest Korsunisse viiv peatee, millelt pidi algama 
läbimurdmiskatse, oli hiigelkolonnidest ummistatud. Tuhanded veo- 
autod roomasid kahekümne kilomeetri pikkusel lõigul kolmes reas läbi 
kloaagiks muutunud tee aukude. Kõige võimsamad suurtükiväe trak- 
torid püüdsid vaevaliselt teed vabastada. Autode tohutu ummik kuju- 
tas endast lennuväe jaoks sihtmärki, millest paremat ei osanud ette 
kujutadagi. Nõukogude lennukid undasid nagu tigedad herilased 


164 


katla kohal ja ründasid madallennul eskadrillide kaupa poris venivat 
kolonni. 

Kõikjal põlesid veoautod. 

Korduvalt läbisõtkutud pori muutus sedavõrd sitkeks ja sügavaks, 
et peagi oli sellest võimatu läbi pääseda. 

Niisiis tuli proovida viimast võimalust. Tee üle põldude tähendas 
kindlat sissejäämist esimesel paarisajal meetril. Peatee peale aga pol- 
nud enam mõtet mõeldagi. Seal istus kinni vähemalt tuhat veoautot ja 
need tuli põlema süüdata, et nad vaenlase kätte ei langeks. 

Jäi üle vaid Gorodištše—Korsuni raudteelõik. Lõputud autokolon- 
nid otsustati edasi suunata mööda raudteed. 

Vene hävitajate pikeerimise järgi oli see liiklussoon märgatav juba 
mitme kilomeetri kauguselt. Seda teed tähistasid hiigelpõlengud. Ikka 
ja jälle tuli teetammist alla lükata rikkis või põlevaid autosid. 

Et kaitsta seda armetu raudteeliini kõikuvatel liipritel liikuvat, 
rohkem kui kümnest tuhandest autost koosnevat hiigelkolonni, pidid 
meie üksused iga hinna eest veel paar päeva venelaste rünnakule vastu 
pidama. 

Stalini lendurid jälgisid kõrgusest rahulikult sissepiiratud diviiside 
taandumiskatseid. Kõik viitas tulevasele kogunemispunktile. Suund 
Korsuni oli tähistatud sadade põlevate autode tõrvikutega. 

Lõunas ründasid venelased pidevalt taanduvaid vägesid. Kui kir- 
dest olid ära tõmmatud viimased "Wikingi" tankid, valgusid venelased 
sealt peale. Isegi põhjast tõmbusid veermahti diviisid ikka kiiremini 
tagasi. 

Meie ülesandeks oli kõigepealt enda käes hoida Beloserjet, et tõr- 
juda Dnepri äärest ja Mošnõst edasiliikuvat vaenlast ja asuda siis 
kaitsepositsioonidele, mis olid rajatud jaanuarikuise häire ajal viisteist 
kilomeetrit lõuna pool. 

Need positsioonid kulgesid kagust loode suunas, Staroseljest kuni 
Derenkovetsini. 

Kolmanda operatsiooni käigus pidime liikuma nende koondamis- 
positsioonide loodetippu, Derenkovetsi endasse, et koos teiste veer- 
mahti ja SS-üksustega moodustada lõplik riiv. 

Selle kaitse all pidi koondatama Korsuni ümbrusse viiskümmend 
kuni kuuskümmend tuhat meest kõigilt rindelõikudelt otsustavaks 
rünnakuks läände. 

Esimene koondumispaik oli meie jaoks niisiis Beloserje.Taandu- 


misplaani kohaselt pidime küla idaosas nii kaua vastu pidama, kuni 

kõik suurtükid ja varustus on võimalikult väikeste kaotustega viidud 
Staroselje—Derenkovetsi teele. 

Piki Olšankat Baibusõ ja Staroselje vahel tehti ettevalmistusi 
suurtükkide ja kogu rasketehnika äraveoks. See pidi toimuma 
ööpimeduse katte all. 

Ikka ja jälle saatsime luurerühmi kuni Mošnõni välja. Külast lõuna 
pool oli meil tammemetsas veel paar kuulipildujat. Tuli avati iga 
Nõukogude patrulli pihta, kes julges nina välja pista. 

Öö möödus. Poris rassisid suurtükiväelased, et suurtükid sopast välja 
saada. Hommikuhämaruses olid jõe ääres positsioonidel veel vaid 
jalavägi ja miinipildujad. Viimased autod lahkusid Baibusõst natuke 
pärast hommiku saabumist. 

Ühel rakendil katkes veorihm. Mehed tulid külla tagasi seda paran- 
dama. 

Kõikjal valitses surmavaikus. Kuid tänaval lamasid juba näoli poris 
külameeste laibad. Parema käe ümber oli neil veel valge side musta 
kirjaga: "Deutsche Wehrmacht". Kümme minutit pärast meie sõdurite 
Baibusõst lahkumist olid partisanid mõrvanud kõik ukrainlased, kes 
kuulusid Saksa abiteenistusse. 

Küla vaikis. Ühtki pidurit polnud näha. Kuid poris vedelevad laibad 
rääkisid selget keelt. 

Kolmanda kompanii jalaväelased, kes tõkestasid ikka veel Olšanka 
ülekäiku Baibusõst ida pool, pidid järgmisel ööl piki jõge kuni 
Staroseljeni tagasi tõmbunud. 

Mina sain ülesande luua side selle isoleeritud üksusega. Neid lahu- 
tas Beloserjest umbes kümne kilomeetri laiune soine tühermaa. Minu 
käsutuses oli vana "Volkswagen", mis oigas kaeblikult liivas ja mudas. 
Mul oli kaasas vaid üks sõdur. Leidsime oma kamraadid sünge kuuse- 
metsa servalt, kus nad moodustasid ulatuslikul alal ainukese tõkestuse. 
Läbisime mingi elumärgita küla. Kui me sisse sõitsime, lahkus küla 
teisest otsast Nõukogude luurerühm. Vürstliku žcstiga jätsid nad 
talumeestele tasuks kaasavõetud kodulindude eest maha sirbi ja vasaraga 
kaunistatud tikutoosi. 

Elanikud olid peitunud izbadesse. Kogu ümbruskonnas liikusid 
vaenlase eelväed. 

Võisime iga moment varitsusele sattuda. 


"Volkswagen" ähkis ja jäi seisma; tal oli asjast kõrini. 
Hämarikus oli Beloserjet võimatu ära tunda. Minu väikest laiguliseks 

värvitud käru pidasid elanikud esimeseks venelaste autoks. Hekkide 
tagant ilmus nähtavale paar hirmunud nägu. Valitses rusuv vaikus. 

Õõtsusime läbi poriaukude ja teed katva vee viimase rühma juurde, 
kes ootas teeleasumist. Suurtükid, veoautod ja varustus olid juba läinud. 

Järelvägi pidi lahkuma Beloserjest alles öösel, olles jätnud viimase 
minutini mulje visast vastupanust. Küla oli kilomeetri jagu pikk. Meid 
võidi rünnata igast küljest. Kokku oli meid nelikümmend sõdurit. 

Telefonijaam lahkus. Saabus õhtu koos uduga. 

Lõpuks jätsid mehed oma konnaaugud. Hiivasime end viimasele 
veoautole. Mitte ühtegi hüüatust. Mitte ühtegi lasku. Mitte kedagi. Meie 
ärasõitu nägid vaid paar izba uksel seisvat talumeest. 

Meie uued positsioonid kulgesid kolmekümne kilomeetri pikkuselt 
Staroseljest kuni Derenkovetsini. 

Osa meie brigaadist pidi taanduma otse Derenkovetsi. Öösel sat- 
tusid nad partisanirühmadele, kes olid läbi metsade edasi tunginud ja 
tõkestanud kõik läände suunduvad teed. Lahing toimus keset metsa, 
suurtükid tulistasid otsesihtimisega. Kaotasime selles kokkupõrkes kaks 
suurtükki. 

Lõuna pool asuv tee Staroseljesse oli veel ohtlikum. Kui meie vasa- 
kut tiiba kaitsvad, piki Olšankat paiknevad võitlusrühmad olesid kas 
või ühes kohas järele andnud, oleks meie ainuke taandumistee olnud 
päästmatult kadunud. 

Juba kahe kilomeetri järel sattusime poris istuvatele autodele. 
Kolonnid, kelle taandumist me olime katnud, olid poris kinni. Veo- 
autod seisid risti teel. Sajad mehed vandusid ja seisid põlvini mudases 
vees. Traktorid püüdsid meeleheitlikult autosid välja vedada. Iga hetk 
võisid venelased rünnata. 

Pärast tunde kestnud ränka tööd olid autod välja tiritud ja me jõud- 
sime metsani ning siis enne Staroseljet laiuvate soodeni. 

Kell oli üks öösel. 

Lõpus oli tee muutunud suureks tiigiks, millest autod said läbi sõita 
vaid täiskiirusel. 

Olšanka vasakul kaldal kerkis võimas kõrgendik, mis kulges täis- 
nurkselt Derenkovetsi kanaliga. Kõik sellel künkal asuvad izbad olid 
leekides. Sajad naised tirisid enda järel lapsi ja kandsid süles sigu, 
püüdes kõigest väest eemale pääseda pimestavast lõõmast. Nad kisen- 
dasid selles üldises hullumeelsuses meeleheitlikult, nutsid, palvetasid 
ja trampisid jalgu. 

Tuleleegid venisid pikaks nagu muinasjutulise looma punakas- 


167 


kollane händ. Libe künkanõlv, kust ei saanud üles ükski auto, läikis 
selles valguses marmorina. Suure vaevaga vedasid suurtükiväe võim- 
sad traktorid poris pöörlevate ratastega autod mäest üles. 

Terve öö kostis naiste kisa, loomade röökimist ja tulest punetavate 
autojuhtide metsikut vandumist. 

Hommikul veeti ikka veel autosid välja. 

Kuid tasandiku kirdeosas ilmusid nähtavale mustad punktid. Võis 
eraldada inimesi, hobuseid ja autosid. 

Venelased tulid. 

Tuhanded ukrainlased olid jaanuari algul kaevanud Staroselje ja 
Derenkovetsi vahele varupositsioonid.5. veebruari varahommikul 1944 
asus ründebrigaad "Wallonie" nendele positsioonidele. 

Positsioonid paiknesid hästi. Need kulgesid kagust edelasse piki 
järskude küngaste harjuja valitsesid Derenkovetsi orgu, soid ja kanalit 
kuni Olšankani. Kauguses paistsid metsad, kust me olime Beloserjest 
taandudes läbi tulnud. 

Kaitsekraavis oli arvukalt tulepositsioone, see kulges siksakiliselt 
ja oli üle kolmekümne kilomeetri pikk. Kuid see oli kahjuks tõesta- 
mataja liiga sügav. Nii sügav, et enam midagi polnud võimalik näha, 
kui selles lõputus savises, maona looklevas kraavis sees oldi. 

Kui kogu kaitseliin oleks olnud korralikult mehitatud, poleks sel 
asjaolul suurt tähtsust olnud. Kuid meil oli kolmekümne kilomeetri 
pikkuse lõigu peale vaid kolmsada meest. 

Teine kompanii oli asunud positsioonidele viisteist kilomeetrit 
Derenkovetsi st lõuna pool. Üks kompanii asus itta suunatud positsioo- 
nidel, mis kulgesid Staroseljest täisnurga all otse lõunasse. 

Nii jäi meil põhikaitselüni jaoks kolmsada jalaväelast. Keskmiselt 
oli see üks kümnemeheline rühm rindejoone iga kilomeetri peale. 

Brigaadi ülejäänud mehed, meie kolmesaja veoautojuhid, suurtük- 
kide, tanki-ja õhutõrjekahurite meeskonnad ning sidemehed olid jao- 
tatud kaitseliini taha või olid oma kergerelvadega toeks j ala väel astele 
eriti ohtlikes punktides. 


Olime ülimalt pessimistlikud. 

Me polnud suutnud nii pikal lõigul täielikku telefonivõrku paigal- 
dada. Paarkümmend kilomeetrit telefoniliini kulus ainuüksi kompa- 
niide komandopunktide ühendamiseks brigaadi komandopunktiga. 

See nii raskelt ohustatud kaitsekraav oli aga loodes ainuke tõke, 


mille kaitse all sai toimuda üldine taandumine Korsuni. Kui meie 

tõkketamm murdub, läheb katlas paratamatult paaniliseks põgene- 
miseks. 

Meie mehed olid jagatud pisikesteks ülemusteta rühmadeks. Vii- 
mased lahingud, öid kestnud lähi võitlused, jäine udu ja väsitavad mar- 
sid pigisarnases poris olid neid väga ära kurnanud. Neil polnud vähi- 
matki peavarju. Räpased ja üleväsinud mehed vaatasid murega 
tasandikule, kus oli liikvel Nõukogude celvägi. 

Vaatamata meie suurtükkide tulele olid sood juba laupäeva pärastlõu- 
naks vaenlasi täis, keda ei peatanud ei pori ega mürsud. 

Järgmisel päeval enne koitu murti meie positsioonidest läbi. 

Venelased olid öösel järsust nõlvast üles roninud. Meie vahipostide 
vahekohtades tühja kaitsekraavi hüppamine oli nende jaoks naljamäng. 
Meie mehed lõigati ära ja hävitati. Kõrgendiku tipus oli veski. 
Bolševikud jõudsid selleni paari minutiga. Sealt tungisid nad edasi 
Olšankani ja hävitasid osa meie mehi selja tagant. Kell seitse hom- 
mikul oli jõe vasak kallas, isegi Staroseljes, venelaste käes. 

Läänes asuvatelt kõrgendikelt kontrollis vaenlane ümbruskonda. 
Kella kaheksaks hommikul oli ta juba mitu kilomeetrit lõuna suunas 
edasi tunginud. 

Meie komandopunkt asus samal kõrgendikul, mida mööda vaen- 
lane edasi tungis. Komandör otsustas eesliinile minna. Istusin koos 
temaga "Volkswagenisse" ja möödudes paanikas põgenevate autode 
kärarikkast voorist, jõudsime Olšanka paremale kaldale Staroseljes. 

Umbes kolmkümmend meest osutas vasaku kalda küngastel kange- 
laslikku vastupanu. Hüppasin soomukisse, sõitsin veest läbi ja nõlvast 
üles ning jõudsin oma kamraadide juurde. Tormasime kohe 
lähivõitlusse, tungisime asiaatidega kähmeldes läbi pori ühe maja 
juurest teise juurde. 

Tunni aja pärast olime jõudnud küla lääneserva, küla oli tagasi val- 
lutatud. 

Kahjuks kõrgus meie kohal kõrgendiku hari ja sellel ilus laiade 
mustade tiibadega tuuleveski. Sinna olid venelased sisse seadnud 
kuulipildujapesad. Nende snaiprid jälgisid tähelepanelikult igat meie 
liigutust. 

Põlvitasin viimase izba juures ja tulistasin iga nähtavale ilmuvat 
peanuppu. Kuid minu asukoht oli halb, see avastati liiga ruttu. Üks 
kuul tabas mind sõrme, teine reide. Üks väike kuueteistkümneaastane 
vabatahtlik, kes oli minu kõrvale asunud, sai kahe minuti pärast 


tabamuse suhu. Vaene poiss hüppas esimese ehmatusega püsti, ta ei 

saanud aru, mis oli juhtunud. Siis avas ta oma verd täis suu pärani. 
Kuigi ta ei saanud enam rääkida, püüdis ta siiski midagi selgitada. Siis 
kukkus ta kokku, vähkres poris, neelatas paar kordaja heitis hinge. 

Meie taga lamasid varahommikuse rünnaku käigus langenud kam- 
raadide laibad. Poole tunniga, mille jooksul venelased olid Sakrevkast 
lääne pool peremeesteks olnud, olid nad laibad täiesti paljaks röövinud. 
Need lamasid ihualasti õlises poris. 

Izba nurga tagant nägime kirde ja põhja poolt üle tasandiku lähene- 
mas Nõukogude abijõude. 

AIl vedasid sõdurid läbi pori tankitõrjekahurit. Veskiga kõrgendik 
meie kohal näis vallutamatuna. 

Komandör saatis meie juurde kõik mehed, keda tal õnnestus 
ümbruskonnast kokku koguda. Kuid mida saime me muud teha, kui 
bolševikke külla laskumast takistada... Majade vahelt väljumine ja 
ründamine lagedal nõlval, mis oli libe nagu saapaviks ja ühegi kaitsva 
lohuta, kus me oleksime pidanud põlvini poris sumpama, oleks 
tähendanud ainult verist hävingut. 

Vaatamata sellele pidime veski ja kõrgendiku tagasi vallutama. Sest 
muidu paiskab vaenlane järgmisel ööl sinna kõik oma jõud. 

Pidime rindelõigu viivitamatult taastama või leppima selle lõpliku 


murdumisega koos kõigi sellest tulenevate tagajärgedega. 


Nõudsin tanke. Nende järel ja nende tule kaitse all oleksime võib- 
olla suutnud tungida veskini kõrgendiku tipus. 

Kuid tanke ei tulnud. 

Tuli tegutseda, vaenlane ei tohtinud rahu saada. 

Vabatahtlikud libisesid suurde kaitsekraavi ja liikusid venelaste 
suunas edasi. Neid juhtis ülemleitnant, kahe meetri pikkune noormees, 
kellel oli alalõug nagu Fernandelil ja kelle silmad särasid lõbusalt ning 
kavalalt nagu suurel lapsel. Osavalt läkitas ta venelastele tagasi nende 
visatud käsigranaadid. Ta sai tabamuse vasakusse käevarde, kuid jät- 
kas kõigutamatult võitlust. Kraavist kostus ta kõlavat naeru, nad tun- 
gisid viiskümmend meetrit edasi. 

Lõpuks saabusid kell kaks keskpäeval Saksa tankid. Neid oli kaks, 
see oli kõik. Kuid nende kärarikkast tulekust piisas, et venelaste keskel 
paanikat tekitada. Paljud neist pistsid plagama. Ülejäänud koristasid 
kiiruga kuulipildujad kaitserinnatiste tagant. 

Tankid tegid mürinal oma hävitustööd. Nende taga läks rünnakule 
meie väike rühm. 

Tasandikul lähenesid venelased nagu tõusulaine, nad vedasid kaa- 
sas kergeid suurtükke. Vaenlane märkas meie kaht tanki, mis tungisid 
edasi mööda lagedat nõlva. Kohe hakkas rahena langema tankitõrje- 
mürske, need rebisid kaitsekraavi rinnatisse auke ja tapsid meie 
mehi. 

Meie esimeseks eesmärgiks oli veski. 

Minu autojuht, Esimese maailmasõja veteran, tormas avatud maas- 
tikul rünnakule tankide ees. Ta oli flaam. Tuuleveski oli tema jaoks 
tuntud mõiste tema kodumaa maastikult... Ta jõudis esimesena 
tuuleveski musta tiivajuurde ja niitis automaadivalanguga kolm vaen- 
last maha. 

Kuid teda tulistas kaitsekraavist üks mongol, nõjatudes sihtides toes- 
tuspalgile. Kuul tabas teda lõua alla ja väljus läbi kolju. Mehel jätkus 
veel uskumatult jõudu, et taskust roosikrants haarata ja see vana 
kristlasena kätte võtta. Siis langes ta surnult maha, suured pärani sinised 
silmad suunatud võimsale veskile, mis sarnanes vanade veskitega 
Brugge vallidel Flandrias. 

Kell neli pärast lõunat oli kogu mägi jälle meie käes. 

Kaitsekraav oli täis rohmakaid padrunitaskuid, mis põgenevad 
vaenlased olid minema visanud. Nagu ikka, olid need täis topitud 
padruneid, kõva hallitanud leiba ja päevalilleseemneid. 

Meile langes saagiks hulk kuulipildujaid. 

Kuid see võit ei saanud meie skepsises midagi muuta. Mis me 
olime eelmise päeva eest saavutanud? Mitte midagi. Seevastu olime 
kaotanud palju kaaslasi. 

Venelaste tapmisel polnud suurt mõtet. Neid tuli pidevalt juurde 
ja neid oli kümme või kakskümmend korda meist rohkem. 

Kilomeetrite pikkused kraavid olid naeruväärne kaitse, kuni neid 
kaitses siin ja seal vaid käputäis valloone, kes seisid üksi jälle saabu- 
vas uduses pimeduses. Mõlemal pool meie vahiposte haigutas kõikjal 
kilomeetrite viisi avali tühjus. 

Ülemleitnant, kelle verd jooksev käsi oli hädapärast kinni seotud, 
tahtis oma meestega kõrgendikule jääda. Kuid kaitsekraav, mida oli 
lahingu käigus trambitud mõlemas suunas, oli muutunud mülkaks. 
Me ei suudaks positsiooni hoida, see oli selge. 

Oli väljaspool igasugust kahtlust, et õige kähku algaksid dramaati- 
lised sündmused. 


Terve öö oli kuulda nõrka müra. Künkanõlval liikusid nähtamatud 

kogud. Venelased ronisid sadade kaupa künkale, jõudsid kaitsekraavi- 
deni ja valgusid nendesse. 

Hommikul algas eelmise päeva tragöödia uuesti. Kell seitse hom- 
mikul veeres Nõukogude rünnakulaine üle meie kamraadide ja pühkis 
nad minema. 

Nüüd teadsime, et mägi, kaitsekraav ja veski on kaotatud lõplikult. 

Meie tankid olid kutsutud lõuna poole. 

Tagasi nad enam ei tulnud. 

Mida me pidime veel tegema, ülepeakaela taganemine ei tulnud kõne 
allagi. 

Tuhanded veoautod, tuhanded mehed kiirustasid Korsuni, nende 
tiibkaitse oli läbi murtud... 

7. veebruar 1944, esmaspäev, kulus katsetele kinni toppida vene- 
laste poolt Staroselje—Derenkovetsi kaitseliini löödud auku. 

Staroseljes endas formeeriti meie üksused uuesti Olšanka paremal 
kaldal. Positsioonid olid head. need olid sügavad ja plankudega tões- 
tatud. Neid kaitsesid okastraattõkked ja miinid päris jõe ääres. 

Positsioonide teises otsas, Derenkovetsis, hoidis esimene kompa- 
nii, vaatamata rohketele rünnakutele, vapralt vaenlast kinni. 

Viisteist kilomeetrit põhja pool jätkas teine kompanii oma mitte 
lõppeda tahtvat tagasitõmbumist idast põhja suunas ning seejärel 
läände. Nad pidasid vapralt seiklusrikkaid järelväelahinguid, olid 
kaotanud vaid vähe mehi ja pidasid täpselt etteantud ajagraafikust 
kinni. 

Põrgulikud olid tühjalt haigutavad kilomeetrid Staroseljest lääne 
pool. 

Meie neljanda kompanii riismeid oli varahommikul tabanud äkk- 
rünnak, kuid nad suutsid Derenkovetsi taanduda. 

Nad said täiendustja võtsid koos esimese kompanii üksustega terve 
päevajooksul rünnakust osa. 

Kuid venelased olid liiga tugevad. Nad olid Staroselje läbimurde- 
kohast tunginud lõuna suunas alanevasse metsa. 

Derenkovetsi kompaniid said koos meie meestega Staroseljes käsu 
asuda positsioonidele metsa serval, et takistada vaenlase väljatungi. 
Saatsime igas suunas välja löögirühmad, et vaenlasega kontakti 
astuda. 

Meie suurtükid olid veel täies tulejõus ja andsid pidevalt tuld. Nad 
hoidsid lagedat kõrgendiku harja, millest Nõukogude lisajõud pidid 
üle tulema, üha ägedama tule all, kuna meil ei olnud enam illusioone 

selles osas, et peame järgmise taandumise korral rasked suurtükid 
porri vedelema jätma. 

Kõikjal oli poris kerge-ja raskeveokeid. 

Meie kõige võimsamal traktoril, tõelisel roomikutega monstrumil, 
kulus üks päev ja üks öö, et läbida kolmkümmend kilomeetrit Deren- 
kovetsist Staroseljesse, kus ta pidi järgmise positsioonide vahetuse 
juures abiks olema. 

Viimast ühendusteed Korsuniga, raudteeliini, tähistasid arvutud 
põlengud. Pommirahe all sõitsid kõikudes tuhanded veoautod. 

Meie olime järelväes kirdes. Mida kauem kestis tohutu autopargi 
taandumine, seda kauem pidime meie vastu pidama. 

Saksa ülemjuhatus valitses situatsiooni äärmise külmaverelisusega. 
Kuigi viiekümne või kuuekümne tuhande katlas ellujäänu olukord oli 
troostitu, ei olnud käskudest tunda vähimatki närvilisust või kiirustamist. 
Vägede liikumine toimus plaanipäraselt ja rahulikult. 

Selles mudamaailmas, kuhu me olime sisse piiratud, taandusid 
diviisid koos tehnikaga täpselt vastavalt käskudele. Järelvägi ja külg- 
kaitse võitlesid peaaegu minutilise täpsusega kuni taandumiseks määra- 
tud momendini. 

Tekkinud augud suleti, ükskõik kui kallilt selle eest ka maksta tuli. 

Kõik teadsid, et staabi käskude täitmine on kõige otstarbekam, sest 
iga enneaegse taandumise tagajärjeks olid vasturünnakud, mis võidi 
lõpetada alles siis, kui kaotatud maa-ala oli tagasi vallutatud. 

Käsud olid karmid. Kuid aeg ei võimaldanud järeleandmisi. Iga mees 
teadis, etta on valiku ees — kas plaanipärane taandumine koos lõpliku 


läbimurde võimalusega või metsik häving üleüldises segaduses. 


Saabus 8. veebruari hommik 1944. 

Staroselje pidas ikka veel vastu. 

Samuti Derenkovets. 

Meie löögirühmad olid, nii hästi kui võimalik, läbimurde vaenlase 
poolt hõivatud metsa lääne-, lõuna-ja kaguserval sulgenud. 

Kuid venelased ei rahuldunud selle rünnakuga. Ümber kogu katla 
tungisid nad vihaselt peale. Lõunakülge, kus toimusid Saksa armee 
kõige tähtsamad taandumismanöövrid, vapustasid alates 2. veebruarist 
vahetpidamata vaenlase rünnakulained idasuunnast. 

Meie rindelõik ei piirdunud kolmekümne kilomeetri pikkuse kait- 
sekraaviga Staroseljest Derenkovetsini ja teise kompanii ettenihutatud 


positsioonidega põhjalõigus. Peale selle oli meie kaitsta veel rohkem 

kui kilomeetri pikkune lisalõik, mis kulges täisnurga all Staroseljest 
lõunas asuva Skiti külani. 

Ähvarduse kõrval eestja vaenlase läbimurdest vasakul tiival suruti 
meid tugevasti ka paremalt tiivalt. Staroselje asus pika kombitsa lõpus. 
Kui vaenlase idapoolsed jõud ühinevad alates eelmisest päevast lääne 
poolt edukalt ründavate üksustega, on meie sõdurid sisse piiratud, nad 
purustatakse ja hävitatakse. Meie valloonide naabriks olid paremal 
tiival diviisi "Wiking" noored nekrutid. Nad olid tsiviilriides kuu aega 
tagasi rindele jõudnud ja said keset jaanuarikuu segadusi hädapärase 
väljaõppe. Vaesed poisid olid väsimusest ja üleelatust täiesti läbi. 

Vaenlane ründas neid 8. veebruari hommikul, tõrjus nad positsioo- 
nidelt välja, purustas ükshaaval nende kindlustatud tugipunktid ja lõi 
ellujäänud põgenema. Nägime, kuidas nad meie sillapea taha tõmbusid. 
Nende inimvaredega polnud enam midagi peale hakata. Mõned nutsid 
nagu lapsed. 

Nende poiste paanilise põgenemise hetkel ründasid venelased 
läbimurdekohast ja purustasid selja tagant antud löögiga meie 
kagupoolsed positsioonid, kus vahipostid olid paigutatud iga saja 
meetri tagant. Meie mehed olid sunnitud metsa ja isegi väikese künkal 
asuva Skiti küla ära andma. Nad taandusid orgu, vaenlane tihedalt 
kannul. 

Mõlema läbimurde kaudu oli vaenlasel õnnestunud ühineda. Vastu 
pidas meie väike komandopunkt, kus me põgenejad kiiruga kokku 
kogusime. Olime nagu väike saar kahelt poolt tulnud venelaste lainete 
kokkupõrkekohas. 

Pidime end jälle kokku võtma ja positsioone laiendama. Kui me 
oleksime veel ühe tunni viivitanud, poleks vasturünnak enam võimalik 
olnud. 

Vaenlane oli juba Skitis. 

Vedasime oma tankitõrjekahuri nõlvast üles. Komandör läks ees, 
tema taga väsimusest hoolimata vaimustatult möirgavad poisid. 

Kell viis õhtul oli Skiti jälle meie käes, venelased paisati kuni met- 
sani tagasi. Olukord oli jälle mõneks ajaks päästetud. 

Siis saabus brigaadi komandopunkti käsk järgmisel hommikul taan- 
duda. 

Tuli vastu pidada veel paar tundi, üks õhtu või üks öö... Siis on 
meie järelväe kaitse all aeglaselt läände taanduvad väed auga pääs- 
tetud. 

Kahjuks nägid venelased meie mängu läbi ja tegid kõik, et meie 
positsioonidest läbi murda. 

Kui venelastel õnnestub Tšerkassõ juures katel kokku suruda, siis 
toimub see lõikude kaupa. 

Nii oli ta püüdnud teha Mošnõs. 

Ja seda püüdis ta teha nüüd Staroseljest kagu pool. 

Ta püüdis seda, rünnates kõigist külgedest, kuid asjata. 

Kell viis õhtul oli Skiti meie käes. Komandör läks komandopunkti 
tagasi. Sängitasime selle raske pärastlõuna verepritsmetega kaetud 
surnukehad üksteise kõrvale armetusse liivahauda. 

Tegime parajasti järgmisele hommikule määratud Derenkovetsi taan- 
dumise plaani, kui üks vahipostidest märkas Õhtuudus meie paremal 
tiival künkanõlval uusi põgenikke. 

Vaenlane oli uuesti rünnanud, meie mehed põgenema löönud ja 
Skiti tagasi vallutanud. 

Nüüd võis ta öösel orus edasi tungida, ida-lääne suunas ühineda, 
Staroselje ära lõigata ja meie lõigust lõplikult läbi murda. 

Niisis pidime minutitki kaotamata jälle otsast pihta hakkama, ja 
seda meestega, kes olid päeva jooksul kaks korda lüüa saanud, surm- 
väsinud ning kelle arv oli tunduvalt vähenenud. 

Sain diviisist isiklikult käsu vaenlane tagasi lüüa. Pidime taan- 
dumisteed kaitsva künka tagasi vallutama ja sealt alles kell kuus 
hommikul lahkuma, kui meie mehed on Staroselje pudelikaelast 
väljas. 

Pimedus oli kättejõudnud. 

Mäeküljel kasvasid tihedalt kuused. Venelased hiilisid juba nõlvast 
alla. Tõusime aeglaselt lavamaale, sest meie relvad olid rasked ja me 
pidime kära ning lahinguta jõudma nii kaugele kui võimalik. 

Meid oli kokku nelikümmend meest. 

Viimased sada meeetrit läbisime roomates ja hüppasime siis püsti. 
Vaenlane võttis künkatipus parasjagu positsioone sisse ja meie välja- 
ilmumine tekitas ajutise segaduse. Võtsime oma kuulipildujatest vii- 
mase väljaja kihutasime venelase Skitisse tagasi. Meie rünnakut toetasid 
kaks tankitõrjekahurit, mis me olime liivale ja porile vaatamata üles 
vedanud. 

Nende kahurite abil tõkestasime edukalt hommikuni juurdepääsu 
orule. 

Pärast seda vasturünnakut eelistasid venelased rohkem lõuna poole 


minna. See oli meie jaoks veelgi ebasoodsam. 

See, mis meie kõrgendikul oli ebaõnnestunud, läks korda meie 
selja taga. 

Kell üks öösel toimus kaks kilomeetrit meie brigaadi komando- 
punktist tagapool kokkupõrge venelaste ja sakslaste vahel — paari- 
saja meetri kaugusel teest, meie ainukesest teest. 

Diviisi "Wiking" väikesed rühmad pidasid visalt vastu ja sulgesid 
eraldi võideldes ründajate massidele läbipääsu. Mitme kilomeetri ula- 
tuses idast lõuna suunas kostus paljude selliste lahingute kära. 

Vaenlane seisis meie ees, paremal ja vasakul tiival ning meie 
taga. Põlevad izbad valgustasid heledalt teed, kõikjalt kostus metsikut 
kisa. 

Meie elu, umbes tuhande mehe elu, sõltus sellest kisast. 

Õnneks kestis see kell viis hommikul edasi. 

Süütasime autod, mis polnud kolmekümne kilomeetri pori jaoks 
küllalt võimsad. Meie üksuse põhiosa liikus piki Olšankat puusillani 
ja läks sellest üle. Just seal hoidis vaenlast tagasi viimane käputäis 
"Wikingi" mehi. 

Mõned Staroselje kuulipildurijaod pidid viimase minutini vastu 
panema, kuni kompaniid on täielikult taandunud. 

Nad võitlesid kolme tunni vältel imepäraselt. 

Siis roomasid nad nagu maod läbi lõunas asuva tammemetsa vene- 
laste vahelt läbi, kes olid neist mõlemalt poolt mööda tunginud. 

Keegi meist ei sattunud vangi. Maha ei jäänud ühtki kuulipildujat. 
Metsiku tule all roomasid meie mehed viimastena üle Olšanka silla. 
Siis lendas see õhku. 

Mehed ronisid hobuste ja koormavankritega läbi sitke pori vastas- 
asuvast mäenõlvast üles. Vaenlasest lahutas meid vaid kõrgele tõusnud 
veegajõgi, mis kandis endaga kaasa õhkulastud silla jäänuseid. 

1944. aasta 9. veebruari taandumine oli ulatuslik. Sissepiiratud 
diviisid lahkusid Tšerkassõ katla lõuna-, kagu-, ida- ja enamikust 
kirdeosast. 

Katel oli jaanuari lõpus Aafrika kujuline. 9. veebruari õhtul pidi 
viimase nädalaga juba tugevasti kokku tõmbunud katel taanduma "Gui- 
neasse", kusjuures ainukesed tõkkepositsioonid olid veel "Tšaadi 
järve" juures. Selleks tõkkeriiviks oli Derenkovetsi küla. 

Korsun,"Vene-Guinea" pealinn,oli muutunud sissepiiratud vägede 
kogumisbasseiniks. 

Kaugel lõuna pool Korsuni lähenesid väljastpoolt mitusada "Tiger" 


ja "Panther" tüüpi tanki. Need olid Lõuna-Venemaal asuvate Saksa 

tankidiviiside võimsaimad tankid. Vaatamata ägedale vastupanule 
liikusid nad edasi. 

Viiskümmend kuni kuuskümmend tuhat meest tõmbusid katlas 
tagasi ja vedasid suurte raskustega kaasa võimalikult palju varustust. 
Sellal, kui need kümned tuhanded sõdurid kogunesid otsustavaks rün- 
nakuks lõunast lähenevate tankide suunas, pidi järelvägi vastu pidama 
põhjast, idast, kagust ja lõunast pealetungiva vaenlase survele. 

Kõige kaugemaks vastupanupunktiks põhja pool Korsuni oli 
Derenkovets meie vanade positsioonide vasakul tiival. 

Kõik meie üksused, kes paiknesid kolmekümne kilomeetri laiuselt 
Derenkovetsi ja Staroselje vahel ning sellest lõuna pool, pidid 9. veeb- 
ruaril tõmbuma Derenkovetsi. Sinna oodati ka meie teist kompaniid, 
kes liikus pärast Losovokist lahkumist mööda kaarjoont idast loo- 
desse. 

Meie brigaad pidi Derenkovetsi võtmepositsioone hoidma mingite 
abijõududeta. 

Derenkovetsi —Korsuni lõigu läänetiival paiknesid veermahti 
üksused, kel oli käsk vastase rünnakule viimse meheni vastu pidada. 
Idatiiba kaitsesid rügement "Nordland" ja diviis "Wiking". 

Kahe külgmise kaitseliini vahel kulges Derenkovetsi st Korsuni piki 
jõge külatee. J ulgestus vöönd piki seda idast läände viivat teed oli umbes 
kakskümmend kilomeetrit pikk. 

Meie positsioonid selle koridori põhjatipus olid vaieldamatult kõige 
ohtlikumad. Me pidime vaenlasel, kes kahtlemata püüab kirde või põhja 
suunast Korsunini jõuda ja sissepiiratud väed lõplikult hävitada, iga 
hinna eest tee tõkestama. 

Teine kompanii sooritas oma viimase taandumismanöövri ilma 
vahejuhtumiteta. 

Seevastu meie tagasitõmbumine viimasel minutil kõige välimisest 
punktist, kui vaenlane tungis peale juba kõigist külgedest, kulges 
dramaatiliselt. 

Saksa üksusi, kes taandusid meiega üheaegselt kagust läände, 
jälitas vaenlane samuti vihaselt. 

Sula tõttu üle kallaste tõusnud Olšanka andis meile pärast silla õhku- 
laskmist hetkeks rahu. 

Meie tee Derenkovetsi kulges ülemjuhatuse plaani kohaselt peaaegu 
paralleelselt meie vanade Staroselje—Derenkovetsi positsioonidega. 
Kuid vaenlane oli neistjuba kahe päeva eest läbi murdnud. Mets, kuhu 


venelased olid tunginud, ulatus puguna lõunasse. Üheksandal veeb- 

ruaril oli vaenlane seal väga tugev. Ta oli tankitõrjekahurid tuleposit- 
sioonidele paigutanud. 

Normaalne taandumistee viis läbi metsa äärmise lõunanurga. Meie 
brigaadi ees liikuvad veoautod olid sattunud venelaste herilasepessa. 

Üks meie staabiohvitser, tööstur Gentist, imetlusväärsete elukom- 
metega, haritud, pikka kasvu mees, oli sideohvitserina Derenkovetsi 
ette saadetud. Ta oli oma üksuse eesotsas. Kui nad sattusid varitsusele, 
kogus ta kohe sakslaste veoautosid saatvad jalaväelased kokku. 

Õnnetuseks olid need samad hädised "Wikingi" noorsõdurid, kes 
taandusid Skitist peale. Nad tegid näo, nagu täidaksid käsku, läksid 
vaenlasele vastu ja kadusid esimeste paukude peale põõsastesse. 

Meie kapten käitus aga leegioni "Wallonie" traditsioonide järgi. 

Automaat käes, võitles ta lõpuni. 

Tund aega hiljem oli tee pärast "Wikingi" vasturünnakut jälle vaba. 
Tihniku ääres, kolmekümne meetri kaugusel teest, lamas surnukeha. 
"See oli väga suur mees, kelle vasakul käisel oli Belgia värvidega 
vapp," 

Mille eest me võitlesime, mille eest võitles kapten, kui mitte selle 


ütles meile õhtul üks sakslasest ohvitser. 


eest, et iga päev uuesti ära teenida au esindada Euroopa rindel väikest, 


kuid kuulsusrikast maad, meie esivanemate uhket Leo Belgicust?.. 


Meie ainsaks taandumisteeks oli läbi soise ala kulgev külatee. 

Maastikul kõrgusid järsud künkad. Autod pääsesid nõlvadest 
üles vaid traktorite abiga. 

Veokid libisesid. Tuli läbida üleujutatud ojasid, mis olid veel jääga 
kaetud. 

Rattad käisid ringi ja lõikasid pinnasesse üha sügavamaid jälgi. Iga 
sellisest neetud veekogust üleminek maksis meile ühe või kaks autot. 

Jõudsime kõrgmaale metsa vastas, kui seal algas parajasti "Wi- 
kingi" vasturünnak. Meie kolonn pidi suunduma lõunasse pöörduvale 
rööbasteele. Mõne kilomeetri järel pöördusime jälle läände. Kui juba 
kord oldi selles autode hiigelmaos sees, siis oli võimatu sealt välja 
pääseda. Tee oli kitsas ja möödus järsust nõlvast. Üksainuke vale 
rooli pööre ja juba veeres auto kuristikku. 

Sügaval all soos oli küla, selle kõrval läikis tiik. Tee kulges 
mööda selle kallast. Õige pea oli tee kasutuskõlbmatu. See muutus 
sitkeks süsimustaks, meetri sügavuseks pudruks. Kõigepealt visati 
sinna kõik heina- ja õlekuhjad, siis järgnesid õlgkatused, uksed, akna- 


luugid ja söögilauad, millel löödi enne jalad alt. 

Sinna kadus terve küla. 

Venelane oli kahe kilomeetri kaugusel. Ei saanud enam millestki 
hoolida. 

Ümbritsetuna hirmunud talumeestest, õnnestus autodel üle küla 
jäänuste porist pääseda, nõlvast üles sõita ja lõpuks Derenkovetsi 
teele jõuda. 

Kella viie paiku pärast lõunat võisime olla kindlad, et päästetud on 
mitte ainult peaaegu kõik meie mehed, vaid ka suurem osa autodest, 
mis oli veelgi uskumatum. 

Me ei võinud enam aega kaotada. Lennukid tulistasid teeristil seis- 
vaid izbasid. Ühes neist oli rakettide ladu. Vene lennukid said sellele 
pihta. Õhku tõusid sajad punased, rohelised, valged ja violetsed tule- 
vihud, raketid lendasid kolonni sekka ja panid meie vähesed hobused 
perutama. 

Derenkovetsi tee lähenes vaenlase käes oleva neetud metsa lääne- 
servale. 

Möödusime sellest ühe kuni kahe kilomeetri kauguselt. 

Liikusime edasi nii aeglaselt, et see ajas lausa hulluks. Kõikjal oli 
meetri sügavune pigisitke pori. Üle Derenkovetsi Korsuni sõitvad 
sakslaste veoautod ja brigaadi "Wallonie" veoautod olid segunenud 
pikka kokkusurutud kolonni. Iga minut jäi mõni auto kinni ja sundis 
kõiki peatuma. 

Pidime tee kindlustamiseks välja kiskuma või maha raiuma tee ääres 
kasvavad väikesed viljapuud. Tee ääres vedelesid kummuli lükatult 
põlenud mootoriga autod. Läksime üle kõrgendiku harja enamjagu 
jalgsi. Jalgade külge kleepunud porikamakad panid meid muskleid 
pingutama. 

Öö lähenes. Pinevus kasvas. 

Metsaservast lajatasid lasud. Nõukogude lennukid hoidsid meid 
pideva tule all. 

Äkki lendas metsast meie poole suur punane kera, siis teine. "Tan- 
kid! Tankid!" hüüdsid võõrad autojuhid, ronisid oma autode alla, 
panid need põlema ja põgenesid. 

Venelased tulistasid meid tankitõrjekahuritest. 

See polnudki nii kole. Olime hullemat üle elanud. Kuid momendil 
halvasid põlevad autod igasuguse edasiliikumise. Kolonn vedas kaa- 
sas tuhandeid igat tüüpi mürske. 

Algasid plahvatused. 


Kõik viskusid porisele põllule. 

Mina hüppasin hobusele ja püüdsin mehi kokku koguda, et päästa 
paari autot. 

Liiga hilja, kogu tee seisis leekides. Üle saja veoauto põles õhtu- 
hämarikus, moodustades pika punase lindi, mida rebestasid mustad 
plahvatused. 

Hävis kogu meie arhiiv, kõik dokumendid ja varustus. Alles jäid 
vaid meie kuulsusrikkad lipud, mida meie kompaniiülem kandis 
esimesest taandumispäevast peale kaasas mundrikuue all ümber keha 
mähituna. 


Öösel jõudsid paarsada meest, kelle jalad hakkasid pingutusest juba 
üles ütlema, Derenkovetsi viivale õõnesteele. 

Muda valgus laavavooluna orgu. Oru ja meie vahel oli tiik. 

Sild oli purustatud, tiiki kattev jää sulanud. Pimeduses sumpasime 
läbi vee, see ulatus meil kõhuni. 

Derenkovetsist ida pool ründas vaenlane lakkamatult juba kaks 
päeva. Põhja poolt ründas ta teist kompaniid, kes saabus tõkkeposit- 
sioonidele üheaegselt meiega. Kagust tulistasid venelaste tankitõrje- 
kahurid. 

Algas troostitu vihmasadu.Venelastekuulipildujatuleall kukutasime 
end pimedast peast sel ööl oma relvadega raskelt mülkaks muutunud 
kaitsekraavidesse. Olime läbimärjad, jõuetud ja peaaegu lootusetud. 

Ründebrigaad "Wallonie" oli hakkama saanud võimatuga — võt- 
sime sisse positsioonid Derenkovetsi sillapea juures. 

Kohe seejärel muutus meie olukord põrguks. 

Asusime hobuserauakujuliselt ümber küla selle põhja-, kirde- ja 
idaküljel. 

Hobuseraua keskelt väljus tahapoole, lõuna suunas, tee Korsuni. 
Julgestusvöönd mõlemal pool teed muutus iga tunniga kitsamaks. Vene 
tankid ründasid veermahti positsioone vööndi lääneküljest. Kõikjal 
pesitsesid Nõukogude snaiprid. Juba mitu päeva hoidsid nad tule all 
Korsuni teel kuhjuvaid autokolonne. 

Vähem kui ühe päevaga oli kahekümne kilomeetri laiusest 
suhteliselt kindlast vööndist saanud ühe kuni kahe kilomeetri laiune 
riba. 

Tee teine külg, ida-ja kagutiib, oli kaitstud teoreetiliselt tunduvalt 
paremini. Seal, umbes kümne kilomeetri kaugusel orust, pidi vaenlast 
kinni pidama SS-rügement "Nordland". Selle katte all oleks meie silla- 


pea kaitseriba põhjatipus saanud vastu panna nii kaua, kui vaja. Üldine 

koondumine Korsuni oleks võinud seega rahulikult ja korrapäraselt 
jätkuda. 

Kahjuks oli rügement lahingutes juba tugevasti nõrgestatud. Vaen- 
lase rünnak paiskas ta tagasi viimasele meie teed katvale kõrgendikule 
poolel teel Derenkovetsist Korsuni, umbes seitse kilomeetrit meie taga. 

Seega oli peaaegu kõik kaotatud. Kaitseriba oli veel vaid paarsada 
meetrit lai. Mõlemast küljest vingusid üle tee kuulid. 

Selle teate peale sattus kindral Gille kohutavasse raevu. Rüge- 
mendi "Nordland" komandör kuulis telefonist valingu sõimu ja sai range 
käsu, kaotatud alad tagasi vallutada. 

Kuid vahepeal olid võidukad venelased rünnanud Derenkovetsi 
ennast, püüdes meid selja tagant hävitada. Kohe pärast lõunat ilmusid 
nad välja kõrgemal asuvate majade juures küla kaguserval, kust nad 
hoidsid kontrolli all kogu asulat. 

Derenkovets oli hajali majadega laiali valgunud asula. Venelased 
olid hõivanud strateegiliselt kõige tähtsama osa. Õhtuks võisid nad sinna 
juba vedada oma raskerelvad. Kõigist külgedest tule alla võetuna poleks 
meil kaitset käsigranaatide ja suurtükkide vastu. 


Meil oli veel sõdureid. 

Igas õnnetuses peitub ka lohutus. Paljud autota autojuhid ja suurtükita 
suurtükiväelased moodustasid reservi. Mida rohkem tuli tehnikat porisse 
jätta, seda suuremaks paisus reserv. 

Tegime neist sedamaid jalaväelased, mis meie kokkukuivanud kom- 
paniidele väga hästi sobis. 

Üks suurtükiväeohvitser saadeti oma endiste meeste eesotsas 
Derenkovetsi kõrgendikku ründama ja seda tagasi vallutama. 

Maksma pani end auahnus. Suurtükiväelased, kes olid eesliini 
sõdurite käest küllalt tihti tögada saanud, tahtsid näidata, mida nad 
suudavad. Nad andsid venelastele sellise sauna, et paiskasid nad kaks 
kilomeetrit kagu suunas tagasi. Nad võtsid hulga vange ja hõivasid 
ühel kõrgendikul veski ning talumajapidamise. 

Kui "Nordlandi" mehed jõudsid oma vasturünnaku käigus suure 
vaevaga paari tunni eest kaotatud lõiguni, olid nad üpris rabatud — 
käputäis poriseid ja rõõmsaid belglasi kitkus juba kanu, lõikas pekki, 
tükeldas väikseid kurke ja pidas, käsigranaadid vöö vahel, salamahti 
heroilist söömingut. 

Seda positsiooni hoiti visalt. Meie suurtükiväelased olid uhked. Ja 


talu oli tõeline majapidamine. 

Kuid kõikjal mujal arenes oht tragöödiaks. Idast suruti tugevasti 
Derenkovetsi peale. Igast küljest ilmusid mongolite hordid ja ründasid 
suure kisaga meie positsioone. Meid tõrjuti tagasi küla vahetusse lähe- 
dusse. 


Vastu õhtut oli olukord selline, et sillapea oli Derenkovetsist peaaegu 
ära lõigatud. Meie taga, poolel teel Korsuni, oli julgestustsoon Arbu- 
sino küla juures päris kitsaks muutunud. See võidi iga moment läbi 
lõigata. Siis oleks meie saatus otsustatud. 

Vaenlane võis ka Arbusinost edasi Korsuni peale liikuda, kus 
viiskümmend tuhat meest koos tehnikaga poris istusid ja parajasti, 100- 
tuses päästmisele edelast, ennast jälle lahinguvalmis hakkasid seadma. 

See päästmine muutus aina küsitavamaks. Saksa tankikolonn, mis 
meid päästma pidi, seisis Korsunist veel neljakümne kilomeetri kau- 
gusel. Ka nemad olid porri kinni jäänud. Tulevik oli tumeja küsimärgi 
all. Teated olid katastroofilised. 

Katlasse piiratud vägede jõud oli otsakorral. 

Laskemoon oli peaaegu läbi. 

Toitlustamist polnud. 

Mehed olid surmväsinud. 

Kas me suudame veel kaua vastu pidada vaenlase pealetungile, kes 
teab, et me oleme agoonia äärel? Kas tankid suudavad edelas kohutavast 
porist jagu saada ja piiramisrõngast läbi murda? 

Optimistliku arvestuse järgi lahutasid meid hävingust veel vaid paar 
päeva. 

Ka öösel diviisi staabist meie komandörile saabunud salajane teade 
ei andnud peaaegu mingit lootust: "Täielikust hävingust pääsemise 
šansid on neli kuni viis protsenti.” 

Väikeses komandopunktis, mida trummeldas paduvihm, vaatasime 
üksteisele otsa. Meil tahtis süda seisma jääda. 

Nägime kauguses, nagu palavikunägemuses, oma laste nägusid. 

Lähenes tund, kus me pidime sellest kõigest ilmajaama. 


Neljapäeva, 10. veebruari öö vastu reedet, 11. veebruari 1944, 
möödus paljudes segastes lahingutes. 

Me ei näinud meetri kauguselegi. Õhk koosnes veel vaid veest. 
Maapind oli muutunud jõeks ja meie seisime selles kuni põlvini sees. 
Venelased liikusid nagu konnad tumedas mudas. Neid hiilis kõikjal 
läbi pimeduse. 


Ühest ja samast kohast tuli iga minuti või kahe järel lask. Meil 

kulus snaipri oletatava kohani jõudmiseks veerand tundi. Eest leidsime 
veelombi, täpselt samasuguse, nagu kõik teised. Vees sulistaja oli sala- 
misi minema hiilinud ja pimeduses mõndateise veeauku kolinud. Vae- 
valt olime läinud, kui jälle hakkasid kuulid vilistama, teravalt, 
piitsutavalt ja ohtlikult. 

Ümberringi tungisid mürsud läbi müüride, uste ja katuste. 

Meie mehed polnud juba kaheksa päeva magada saanud, nende 
riided olid läbimärjad, nad olid hulluksminemise äärel. 

Iga poole tunni tagant helistati diviisist komandopunkti: "Vastu 
pidada! Vastu pidada! Vastu pidada!" Üks maja oli ära antud ja see 
tuli kohe pimeduses jälle tagasi võtta. 

Venelased roomasid meie vahelt läbi. Me tabasime nad ja viisime 
komandopunkti. 

Nad rääkisid meile kõik ära, eelkõige, et nad on meist kümme 
korda tugevamad. Siis kugistasid nad midagi alla, heitsid pikali ja 
magasid nagu loomad norsates ja mõmisedes, nende ümber levis rasva 

ja märgade riiete tülgastav lehk. 

Reede hommikul pidas Derenkovets ikka veel vastu. 

Korsuni tee ida-ja läänetiib pidasid, kuigi venelaste laskurid küki- 
tasid peaaegu igas põõsas ja tihnikus tee ääres. 

Venelased teadsid paremini kui meie, kui tugevasti me neil pihtide 
vahel olime. Juba mitu päeva viskasid nende lennukid alla lendlehti, 
kus nad kirjeldasid meile meie olukorda kujukalt kaardi abil. Sissepii- 
ratud üksuste nimekirjas mainiti eraldi ära "Mot. brigaad "Wallonie"". 

Propagandas leiutasid nad pidevalt midagi uut.Tihtipuhku lehvitati 
valget lippu, meie juurde tuli sõdurja andis üle diviisi või armeekor- 
pust kasutavale kindralile isiklikult määratud kirja. See oli ühe vangi 
langenud ja vaenlase teenistusse astunud Saksa kindrali käsitsi kirju- 
tatud kiri. Agent tegi oma Nõukogude isandate nimel täie tõsidusega 
ettepaneku, et sissepiiratud austusväärselt kapituleeruksid. 

Samal meetodil saadeti meile iga päev eelmisel päeval vangi lange- 
nute fotosid, kes istusid elusana ja täies julgeolekus mingi kahtlase 
kindrali laua ääres. 

Reedel, 11. veebruaril 1944, kell üksteist ilmusid pärast tavalist valge 
lipu ülestõmbamist kohale kaks väga korrektset Vene ohvitseri ja and- 
sid üle Nõukogude ülemjuhatuse läkituse sissepiiratud vägede ülem- 


juhatajale. 
See läkitus oli ultimaatum. 
Mõlemad ohvitserid viidi eesliinilt tahapoole ja nad võeti viisakalt 

vastu. Ultimaatum oli selge ja ühemõtteline'. "Te kas annata alla ja teid 
koheldakse vaprate sõduritena või hävitusoperatsioonid algavad kell 
kolmteist." 

Ultimaatum lükati kohe kategooriliselt tagasi. Kõikuv traktor viis 
mõlemad ohvitserid läbi pori nende positsioonideni. 


Venelaste vastus ei lasnud ennast kaua oodata. 

Pärastlõunal ründas Punaarmee kohutavalt kokkutõmbunud katelt 
kõigist külgedest. 

Ikka ägedamad rünnakud meie sillapeale ja Derenkovetsi — Kor- 
suni teele seadsid meid ohtu, mis muutus üha selgemaks ja hirmu- 
äratavamaks. 

Saksa väed olid kahe päeva eest Korsuni kogunenud.Teadsime, et 
ees seisab otsustava lahingu algus, et lahingusse lähevad kümned 
tuhanded mehed, kes võitlevad meeleheitliku otsustavusega. Saksa 
ülemjuhatuse radiogrammis vannutati meid kogu jõudu kokku võtma. 
Katla teisest servast pidi meile vastu paisatama kõik veel olemasole- 
vad tankid. Pidime kõik ühele kaardile asetama. 

Venelased pidasid meid päästmatult kadunuks. 

Nende pingutused olid viimase kahe nädala jooksul olnud edutud. 
Nüüd tahtsid nad katla hävitamist kiirendada. Pärast ultimaatumi 
läbirääkimisteta tagasilükkamist algas rünnak kõigis rindelõikudes. 

Teeriba oli küll veelgi kitsenenud, kuid Derenkovetsis polnud me 
loovutanud ühtki tolli aiamaad ega meetritki hekki. 

Meie sõdurid püsisid nagu postid oma sooaukudes. Nad olid kõige 
vastu ükskõikseks muutunud. Kui taevast oleks tanke sadanud, poleks 
see neid üllatanud. 

Saabusid uued käsud. Olukord oli sedavõrd teravdunud,etläbimur- 
deoperatsiooni tuli kiirendada. Laupäeval, 12. veebruaril 1944, pidi 
armee õnne proovima ja läbi vaenlase edela suunas tungima. Kell neli 
hommikul pidime Derenkovetsi mahajätma ja liikuma katla teise äärde 
lõunapoolse ründegrupeeringu juurde. Rügement "Nordiand" moodus- 
tas järelväena Arbusino kõrgendikul Korsunile tõkkeriivi. 

Kuid kell oli alles seitse õhtul! 

Ootamine oli kohutav! 

Närvid olid muserdatud ja katkemiseni pingul. 

Kas me suudame veel üheksa tundi vastu pidada, nagu käsk nõudis? 
Kas sillapea äkki ei murduja kas see ei too kaasa põgenemist kohuta- 
vasse hävingusse? 

Kuulid plaksatasid märga laineplekist katusesse. Tundus, et mitte 
kunagi varem polnud maa peal nii tugevat vihma sadanud. Kõigist 
külgedest kostis kisa. 

Kell üks öösel tõmbusid meie eelpostid idaküljest tagasi. 

Izbadesse hiilisid juba esimesed venelased, tõelised muda- ja öö- 
loomad. Meie mehed enam ei tulistanud, nad laskusid hinge kinni 
pidades paarisaja meetri laiuse, üle kallaste tõusnud tiigi äärde ja 
sumpasid relvi kõrgel hoides läbi vööni ulatuva vee. 

Otsisime tiigi, kust mehed nagu märjad hülged välja ronisid, pime- 
das veel kord läbi. 

Loodes ja läänes läks tulistamine aina ägedamaks. Kuulid vingusid, 
lendasid kaugusse või jäid kuhugi pidama. 

Järsku täitis tume kestev mürin meid hirmuga — tankid! 

Nõukogude tankid jõudsid loodes meist paarisaja meetri kaugusele 
ja liikusid sillutatud tee poole, kus pimeduses seisid meie viimased 
veoautod. Ainult need võisid meid viimasel minutil päästa. 

Roomikute login tähendas surma. Katastroofist ei lahutanud meid 
viit minutitki. 

Jooksin tankitõrjekahuri juurde, mis seisis mahajäetuna tee ääres. 
Ühe sõduri abiga pöörasin selle ümber. Minu hüüete peale jooksid teised 
juurde ja tõid laskepositsioonile teise kahuri. Avasime marutule ja 
sundisime vaenlase tankid peatuma. 

See oli kell pool kaks öösel. 

Tankide kaitse all olid Vene jalaväelased jõudnud meist paarikümne 
meetri kaugusele. Nad tulistasid huupi tumedat teelinti. 

Lasime veoautodel pideval edasi-tagasi sõita, et võtta peale veel 
paljud läbi tiigi tulevad kamraadid. 

Kohale jõudnud, ronisid nad kohe autodele. Kuid igast kohale 
jõudnud rühmast langes paar meest surnult teele. 

Kell neli hommikul jõudsid kohale järelväe viimase rühma mehed. 
Kinnitasime kiiruga mõlemad tankitõrjekahurid kahe viimase auto 
taha. 

Meie Derenkovetsi sillapea oli lõpuni vastu pidanud, me polnud 
kindlaksmääratud plaanist minuti võrragi kõrvale kaldunud. 

Sõit läks läbi põleva Arbusino. Põleva küla taga asus positsiooni- 
dele rügement "Nordland". Natuke maad edasi olid nina ees porri 
tunginud paar lennukit. 

Hommikuhämarikus jõudsime Korsuni esimeste majadeni. Meie 


brigaad tegi endale au sellega, et ronisime veoautodelt maha, JO 


rivvi ja marssisime linna sisse ranges rivikorras, püsti päi ning lauluga, 
nagu paraadil. 


Korsun oli tore linn. 

Linnast kagus oli väga sügav, mitme kilomeetri pikkune järv. Järve, 
mille kaldal seisid rohelised, sinised, valged ja roostepruunid izbad, 
ümbritsesid metsaga kaetud künkad. Piki kallast kulges liivane tee. Järv 
lõppes võimsa paistammiga. Vesi tormas üle suurte punaste ja rohe- 
liste kaljude ning jagunes siis lageda saare juures kohisedes kahte 
harru. Saare kõige kõrgemal kohal seisis vana, valgete müüride ja 
idamaiste ornamentidega klooster. 

Diviisi ja ründebrigaadi "Wallonie" surnud maeti viiskümmend 
meetrit kobrutavast veest kõrgemal kaljurüngaste kohale, mida 
ümbritses mässava vee kohin. 

Pärast iga lahingut toodi langenud selle suure kaitsva kalju juurde, 
surmaja kuulsuse paika. 

Sealt võtsid nad osa meie teeleminekust suurejärve äärest, minekust 


ohverduse või vabanemise teele... 


Katel oli muutunud äärmiselt väikseks — paar kilomeetrit rinnet 
põhja pool ja paar kilomeetrit lääne pool Korsuni, tiibkaitse mõle- 
mast küljest. 

See oli kõik. 

Algul oli katel olnud Belgia suurune. Nüüd oli see väiksem kui 
Prantsuse departemang. 

Kuna vaenlane kahekordistas lööke, tuli vastavalt taandumisele idas 
ja põhjas äraantud kilomeetrid läänes tingimata tagasi vallutada. Meie 
jätsime Derenkovetsi maha — seitse kilomeetrit oli kaotatud. Saksa 
üksused pidid niisiis vallutama seitse kilomeetrit edelas, et katlas 
viibivad viiskümmend tuhat meest ei lämbuks manööverdusruumi 


puudusse. 


Kui me olime koos komandöriga kell üksteist diviisis käske saa- 
mas, nägime, kuidas kindral Gille läks telefonitoru ääres näost tume- 
punaseks. Teade, mille ta sai, oli vapustav. Arbusino, mis pidi venelasi 
Järgmise päevani tõkestama, oli vaenlaste kätte langenud. 

Nad lähenesid suure kiirusega Korsunile. 

Kindral haaras oma raske kepi, hüppas "Volkswagenisse" ja 
kihutas Arbusino suunas. 


Kindral Gille vihale oli raske vastu seista. Küla võeti tagasi ja tõkke - 
riiv taastati. 

Selleks oli ka ülim aeg. 

Meie diviiside rünnak edelas kestis juba mitu tundi. Edu, mida 
Saksa ülemjuhatus lootis, ei saavutatud. Venelased panid meeleheit- 
likult vastu.Tiibadel võis täheldada mõningaid edusamme. 

Kuid vaenlane hoidis meid kindlalt pihtide vahel. Vajasime kiiret 
ja täielikku edu. Muidu saabub päeva või paari pärast lõpp. 

Üksuselt nõuti üleinimlikku. 

Kaheksa, isegi kümme päeva polnud ohvitserid ja sõdurid 
silmapilkugi puhata saanud. Meid hoidis püsti vaid pöörane otsusta- 
vus, mille tekitab surma naabrus. 

Alates Mošnõst, see tähendab üle nädala, polnud ma tundigi 
maganud. Sain unest võitu vaid pervitiini abil, mida antakse lendu- 
ritele, et nad kauglendude ajal ärkvel püsiks. 

Tegelikult oli võimatu minutikski rahu saada, sest komandupunkti 
telefon plärises viiskümmend või kuuskümmend korda öö jooksul. 
Vaenlane murdis pidevalt positsioonidest läbi. Siis pidin mina 
jooksma ohustatud positsioonidele, olemasolevad mehed kokku 
korjama ja nendega lähivõitlusse minema. 

Olime veel vaid närvipuntrad. 


Kui kaua närvid veel vastu peavad? 


Laskemoon oli kahe viimase nädala ägedates lahingutes peaaegu 
lõpuni ära kulutatud. Juba kaheksa päeva jooksul polnud maandunud 
ükski lennuk. Sissepiiratud armee võis laskemoona juurdevedu oodata 
vaid õhuteed kaudu. 

Vaevalt olime Korsuni jõudnud, kui kuulsime vihmapilvedega 
kaetud taevast mootorimürinat. Udust ilmus nähtavale pilv valgeid 
langevarje. 


Algul arvasime, et see on Nõukogude õhudessant, lahingu lõpp- 


faas. 

Siis märkasime siidkuplite all inimkehade asemel suuri hõbedasi 
sigareid. Igaühes neist oli kakskümmend kilo padruneid või väikesed 
pakendid kontsentreeritud mõrušokolaadiga üleväsimuse vastu. 

Sel moel said üksused suurel hulgal laskemoona. 

Korsuni pagari töökojad küpsetasid viimaseid kliileibu. Need olid 
koos õhust allavisatud šokolaadiga ainuke toit, mida üksusele 33. veeb- 
ruaril välja jagati. 

Igaüks teadis, et leib, mida ta kaenlas kandis, oli viimane enne 
hukatust või võitu. 

Meie lahkumine edela suunas oli määratud kella kahekümne kol- 
meks. 

Tegime endale veel mõningaid illusioone, sest Saksa ülemjuhatus 
levitas sihilikult valesid, see tähendab optimistlikke teateid. Kui me 
oleksime tundnud tõelisi olukorda, oleksime jätnud igasugused eda- 
sised katsed. 

Kõrgemate ohvitseride ütlust mööda pidi järgmine päev, püha- 
päev, tegema lõpu meie õnnetusele. Meie ees oli veel vaid paar kilo- 
meetrit. 

Uskusime neid, sest inimene usub alati seda, mida ta palavalt 
igatseb. 

Hommikul vihmasadu lõppes. Õhtul paistis kuu. Nägime selles 
head ennet. Korsun valendas mahedas valguses. 

Taeva hõbedane kuma oli nõiduslik. Külm hakkas tunda andma. 
Paari tableti pervitiini abil me lõpuks ikkagi võidame. 

Olime kaotanud palju veoautosid. 

Kuid meie inimkaotused olid samuti rasked. Nii leidis igaüks 
endale koha allesjäänud autodel. Vastu südaööd jõudis meie kolonn 
kuupaistel sinakasvalge järve äärde Korsuni serval. 

Üksused ületasid selle mööda peaaegu kilomeetri pikkust silda, 
mille pioneerid olid ehitanud üle paistammi. Kahepoolseks liikluseks 
oli see liiga kitsas. Nii tuli kolonnide järjekord vaheldumisi iga tunni 
tagant. Vaatamata tuhandete autode rodule sujus kõik raskusteta. 

Vaenlane oli lähedal, mehed olid ärritatud, kuid miski ei suutnud 
kõigutada välisandarmite raudset distsipliini. 

Vaatamata väsimusele pidime imetlema masinavärgi tõrgeteta funkt- 
sioneerimist, ülemjuhatuse külma üleolekut ja taandumise plaa- 
nipärasust, mis kulges sekundilise täpsusega. Intendatuur, kütuse ja 
laskemoona väljaandmine, liiklus, telefoni-ja raadioside — kõik funkt- 
sioneeris neil kummituslikel nädalatel kellavärgi täpsusega. Vaatamata 
kõige erinevamate üksuste kuhjumisele, kes liikusid ööl ja päeval, 
vaatamata suure hulga varustuse sulailma porri jäämisele ei sattunud 
masinavärki ühtegi liivatera. 

Ja ometi sõltus sel ööl kõik paarikümnest tihumeetrist laudadest! 
Kui mõnel lenduril oleks jätkunud julgust ennast koos lennukiga 
keset paisjärve kukutada, oleks sild kokku varisenud. Ükski sakslaste 
veoauto poleks Korsunist enam välja pääsenud. 

Kuid ükski vaenlase piloot ei üritanud sellist julget lööki, või õige- 
mini, ükski Vene kindral ei tulnud selle peale. 

Kell kaks öösel olime teisel pool tammi ja sõitsime piki järve oma 


positsioonidele edelas. 


Jõudsime suure vaevaga paar kilomeetrit edasi. Külm oli lõikav. 
Pori külmus, raskendades liiklust veelgi. Sadade kaupa langesid autod 
rivist väljaja tõkestasid tee. 

Seisvaid autosid püüti jälle liikuma saada või neid teelt kõrvale 
lükata. Kuid neid oli liiga palju. Kolme- ja neljakaupa seisid kilo- 
meetrite pikkuselt üksteise kõrval kõige erinevamad sõiduriistad — 
väliposti rasked punased veoautod, staabibussid, suurtükid, tankid ja 
sajad vankrid, mida vedasid väikesed hobused või härjad. Mootorrat- 
tad plärisesid asjata. 

Lõpuks pidime oma autod teele jätma ja selles segadikus jalgsi 
edasi minema. Autojuhtidele soovisime palju kannatust ja ilmamuu- 
tust. 

Varahommikul jõudsime esimesse, eelmisel päeval venelaste käest 
ära võetud külla. 

Teated olid jalustrabavad. 

Sügav läbimurre vaenlase positsioonidesse oli ebaõnnestunud. Pärast 
nelja kilomeetrit edasitungimist olid Saksa väed sattunud Senderovkas 
vaenlase ülitugevale vastupanule. Oli hõivatud vaid pool küla. 

Meie brigaadi kolm viimast tanki olid natuke enne meie saabumist 
lahingusse saadetud ja hävitatud. Tankide komandör, päris noor, 
siniste intelligentsete silmadega kapten, ilus nagu Apollo, kes kandis 
uljalt kõrget valget surnupealuuga kasakamütsi, lendas koos tankiga 
õhku, kui selle laskemoonavaru sai täistabamuse. Ta paiskus kümne 
meetri kõrgusel õhkuja langes vigastamata näoga surnult maha. 

Saksa tanke, mis pidid väljastpoolt meie juurde tungima, oodati ikka 
veel. Teated nende kohta olid hämmastavalt segased. 

Me ei liikunud edelas peaaegu üldse edasi. 

Põhjas aga taganesime hirmuärataval kombel. Arbusino, mis hom- 
mikul kaduma läks ja keskpäeval jälle meie käes oli, anti õhtul lõp- 
likult käest — niisiis kaksteist tundi varem kui vaja. venelased, kes 


püsisid taganevatel üksustel kannul,olid Korsuni sisse tunginud! 
Jah, Korsuni! 


Kell üksteist õhtul olime sealt lahkunud, koidikul olid venelased 
kohal. 
Pidime jalamaid suunduma Novo-Buda külla, mis kaardi järgi 
kattis ägedaid lahinguid põhjustanud Šenderovka küla. 

Novo-Buda. Nimi kõlas omapäraselt. 

Nägime kaugel küla piklikul kõrgendikul, mille nõlvad laskusid ida 
ja lääne suunas. 

Asusime hanereas teele. 

Kõik sakslaste allesjäänud suurtükid andsid tuld Šenderovka 
majade pihta, kus venelased olid end kindlustanud. 

Meie pöördusime vasakule. Maapinda katsid varem langenud 
sakslaste surnukehad. 

Pori oli kohutav. Meie peale pikeerisid Nõukogude lennukid. 
Viskusime maha ja pugesime üleni porri, kuni lennukid kadusid. Len- 
nukid ründasid kümme korda. Meil kulus kolm tundi, et neli kilo- 
meetrit edasi pääseda. 


Lõpuks jõudsime Novo-Budasse. Vahetult enne meie saabumist olid 
kaks veermahti rügementi äkkrünnakuga venelased sealt välja löönud. 
Vaenlane jättis maha väga head suurtükid ja umbes kakskümmend veo- 
autot "Ford". 

Kuid see ootamatu võit ei petnud kedagi ära. 

Kagust lähenes viisteist Vene tanki. Nägime neid selgelt mööda teed 
lähemale roomamas. 

Kaheksasaja meetri kaugusel jäid nad seisma. 

Pidime mõlemad Novo-Buda vallutanud Saksa rügemendid välja 
vahetama järgmise päeva, 14. veebruari 1944 varahommikul. Koman- 


dör ja mina tutvusime olukorraga oobersti komandopunktis, kellele 
rindelõik allus. 


Tee läbi Novo-Buda tekitas meis kibedaid mõtteid. Külatänavad — 
kaks paralleelset, sügavalt sisselõikuvat õõnesteed — olid vee all. Mõnes 
kohas oli vesi poolteist meetrit või rohkemgi sügav. Et üldse edasi 
liikuda, tuli ronida üle nõlvade, mis olid libedad nagu vankrimääre. 

Saksa ooberst oli sünge. 

Küla oli langenud ühegi lasuta. 

Mõlemad rügemendid olid vastu hommikut vaikselt lähenenud ja 
venelasi selja tagant rünnates nende hulgas paanika tekitanud. Vaen- 
lane oli plagama pistnud ja isegi oma tankitõrjekahurid maha jätnud. 

Kuid venelased olid kiiresti toibunud. 

Vasturünnak toimus laia kaarena Novo-Buda kirdeküljest kuni 
lõunaküljeni. 

Algse plaani kohaselt oli Novo-Buda vallutatud vaid paariks tun- 
niks, et pärast Šenderovka äravõtmist kaitsta tiivalt katlast edelasse 


suunduvat hiigelkolonni. Kuid Šenderovka polnud veel päriselt lan- 


190 


genud. Ja pärast seda, kui vaenlane oli sakslaste rünnakule kaks päeva 
ja ühe öö vastu pidanud, tuli Šenderovka taga valmis olla visaks vas- 
tupanuks. Nii oli Novo-Buda ühepäevapositsioonist muutunud otsus- 
tava tähtsusega positsiooniks. Kui vaenlasel õnnestub Novo-Buda 
tagasi vallutada, pruugib tal vaid neli kilomeetri läände edasi minna, et 
tee Šenderovka taga läbi lõigata. Siis on lõplik katastroof käes. 

Seda lööki kartis Saksa ooberst. Meie lõigus olid selle tõrjumiseks 
olemas viis tankija viimased tankitõrjekahurid. Kahuritel polnud enam 
peaaegu üldse laskemoona ja selles kohutavas poris võis tulepositsioo- 
nide vahetamisele vaevalt mõelda. 

Varahommikul lahkuvate Saksa rügementide kolme tuhande mehe 
asemel oli meil kokku vaid tuhat vallooni sõdurit. See oli kirju kokku- 
klopsitud kari, sest kokkukuivanud kompaniidesse olid täiendusena 
arvatud kõik kokad, arvepidajad, autojuhid, mehaanikud, toiduhanki- 
jad ja telefonistid, lisaks veel kohtuohvitser, hambaarst, apteeker ja 
kirjakandja. 

Saksa ohvitserid ootasid käsipõsakil, murekortsudes näod käte 


vahele peidetud. 
Keegi ei lausunud sõnagi. 


Sakslased küsisid endalt, kas neile saab osaks õnn, öö ilma vene- 
laste vasturünnakuta üle elada. Meie seevastu mõtlesime, kas meile 
langeb kaela ebaõnn vasturünnak üksinda pärast sakslaste lahkumist 
vastu võtta. 

Saabus öö. Meie kompaniid saabusid kohale udus, räbalates, nagu 
nad olid. Kõigil kompaniidel oli poristele põldudele jäänud järeletule- 
vaid mehi. 

Mehed kobisid izbadesse, enamik neist viskusid poolsurnult 
kuhugi toanurka pikali. Kõige sitkemad riputasid oma veest tilkuvad 
kuued ja püksid maisiõlgedest tehtud tule äärde. 

Kell kaks kõlasid kõigil ustel hüüded ja kloppimine. 

Haletsusväärsed sidemehed sumpasid läbi muda ja andsid edasi 
kogunemiskäsu. 

Pugesime jälle riietesse, mis olid kanged nagu plekk. Igaüks puhas- 
tas oma püssi või automaati nii hästi kui sai. Siis väljusid mehed 
sadade kaupa izbadest külma öösse, kukkusid kohe paratamatult 
õõnestee vette ja läksid vandudes edasi. 

Meil võttis peaaegu kaks tundi, et kompaniid kuidagimoodi posit- 
sioonidele paigutada. Vaesed poisid, nad tilkusid porist ja olid täiesti 


otsas, sest nad polnud midagi söönud ja joogiks oli neil vaid porine 

vesi tänavalt... Pidime nad viima aukude juurde, kust sakslased välja 
komberdasid: "Tule, kolleeg, sea ennast mugavalt sisse... Kuid ära 
jää magama... Tee silmad lahti, nad on seal!" 

Jah, nad olid seal — mitte ainult Euroopa — venelased, vaid ka 
mongolid, tatarlased, kalmõkid ja kirgiisid. Nad olid juba nädalaid 
jooksnud üle poriste põldude, puhanud tihnikus ja toitunud surnud 
põldude jääkidest, kus veel sügisel valendasid päevalille- ja maisi- 
varred... 

Nad olid seal, uhked oma seitsmekümnelasulistele automaadima- 
gasinidele, miinipildujatele ja Stalini orelitele, mille kogupaugud täit- 
sid öö hirmuga. 

Nad olid seal. 

Ja neil oli viisteist tanki, mille tulekut me pimedas öös murega 
ootasime. 


Saksa ohvitserid istusid meie ees ja ootasid, et kell saaks viis. 

Nad olid meile kaardil olukorda selgitanud. 

Kirdes laius kilomeetrite viisi tühi ala, selles suunas polnud neil 
õnnestunud ühendust luua. 

Idas ja kagus olid kiila serval hajutatud positsioonid, mida vaenlane 
oli eelmisel päeval jälle rünnanud. 

Loomulikult polnud kusagil pidevat rindejoont. 

Meie käsutuses oli viis tanki, viis vana logisevat tanki, pidime 
leppima sellega, mis järele oli jäänud. 

Kell lähenes viiele. 

Äkki nõudis Saksa ooberst vaikust, lõppevas öös kostus tanki- 
roomikute müra. 

Ooberst tõusis, korjas kaardid kokku ja andis oma staabile 
märku. Tema üksused olid pärast seda, kui meie omad nad välja 
vahetasid, juba külast lahkunud. Novo-Budasse jäämiseks polnud 
enam mingit põhjust. Kui ta jääb meie juurde, lõigatakse ta oma 
meestest ära. 

Kohe pärast seda ta kadus. 

Meie komandör kuulatas tardunult. 

Tankide mürin katkes jajälle oli kõik vaikne. 

Vaenlase tankid olid vaid kohta vahetanud. 

Kaks järgmist tundi möödusid sündmusteta. 

Meie tiiba valvav vahisõdur hõõrus väsinud silmi ja vaatas üksi- 
silmi künka käänaku poole, mille taga asusid venelaste tankid. Aeg- 

ajalt saatsid Stalini orelid oma laadungi küla peale, mille eesmisel äärel 
oli veel vaid meie armetu komandopunkt. 

See kõik pidi halvasti lõppema. 

Kell seitse kostus Novo-Budas jälle lähenevate tankide mürinat. 

Viis Saksa tanki hakkasid liikuma ja roomasid positsiooni vaheta- 
des tahapoole. Mehed komberdasid midagi nägemata ja kuulmata läbi 
pori. 

Kolm tankimürsku lõid meie pisikesest izbast läbi. Pea kohal langes 
kõik kokku. Olime pooleldi rusude alla maetud. 

Mind oli tabanud suur müüritükk. Vabastasin end suure vaevaga 
rusude alt, olin üleni savitolmuga kaetud. Mõlemalt poolt majavare- 
meid tormasid mööda karjuvad sõdurid. 

Nende järel roomasid Nõukogude tankid. 

Üks neist oli juba mööda jõudnud. 

Venelased valgusid külasse sisse. 

Haarasime komandöriga automaadid ja jooksime ühe meie viie- 
kümnemehelise rühma juurde. 

Mõlemal teel, mille vahel me asusime, kajas jälle tankimürin. 

Viisteist vaenlase tanki hävitasid meie laskepesad. Mehed lömas- 
tati poris tankiroomikute all või tapeti tankide järel jooksvate vene- 
laste poolt. 

Meie viis tanki olid taandunud küla lõppu. Üks neist liikus jälle 
edasi ja seisis äkki Nõukogude tankiga vastamisi. Nad hävitasid teine- 
teise vastastikku mõne minutiga. 

Teine venelaste tank kihutas sellise kiirusega meie peale, et me ei 
jõudnud seda üldse märganud. Paiskusime õhku, kõrvus mürises. Siis 
kukkusime, surnud ja haavatud läbisegi, maha. 

Meie sakslasest sideohvitser seisis nagu piik peadpidi poris, jalad 
õhus. Tankid jätkasid tulistamist, nad mürisesid mõlemal külateel ja 
hävitasid meie jalaväelasi. 

Mul õnnestus end ühte kraavi kukutada. Minu kuuest paistis piklik 
sakiline ja veel cäiesti soe granaadikild. Tundsin, et olin saanud pihta 
kulgeja käevarde, kuid jalad olid korras. 

Meie mehed ronisid küla läänenõlvast alla ja uskusid suures 
segaduses, et kõik on kadunud. Nende vahel sõitis meie tankitõrje- 
kahurite puksiirtraktor, venelaste tankitõrjegranaat paiskas ta 
kummuli. Jõudsin meestele järele poole nõlva peal, hankisin ühele 
meie ohvitserile hobuse ja käskisin kõik põgenenud mehed jälle kokku 
koguda. 

Meie vähesed tankid asusid küla lõunaosas. Nad panid veel vastu. 
Pidime sealt pihta hakkama. 

Tõusime piki punakaid hekke Stalini orelite lõhkevate mürskude 
rahe all üles majade juurde. 

Nende mürskude lõhkejõud oli hirmus. Kolmekümne kuuest rauast 
paiskas igaüks välja õunapuu kujulise pilve. Hallid, viirastuslikud 
õunapuud, mis puistasid laiali inimliha veriseid vilju... 

Ühes izbas oli meil paar tankirusikat, mida kasutati tookord idarin- 
del esmakordselt. Tollal tuli oodata ja lasta tank kümne kuni viie- 
teistkümne meetri peale, enne kui välja tulistada jäme, õõnsa metall- 
toru otsa kruvitud metallmuna. Toru teisest otsast, mis toetus õlale, 
paiskus lasu ajal välja nelja kuni viie meetri pikkune leek. Tulistaja 
selja taga asuva mehe põletas leek söeks. Nii ei saanud tankirusikat 
kasutada kaitsekraavis või augus, sest siis lõi leek tagasi ja tekitas raskeid 
põletushaavu. Seega polnud teist võimalust, kui põlvitada mõne 
heinakuhja, puu või akna ääres ja siis viimasel momendil tulistada. 

See oli seotud suure ohuga. Sest isegi juhul, kui tank õhku lendas, 
tegi tankirusika leek laskuri teistele tankidele nähtavaks. Vastus ei 
lasnud end siis kaua oodata. 

Kuid meie meestele see ohtlik mäng meeldis, nagu iga ettevõtmine, 
mille juures oli vaja rohkem julgust kui vastupidavust. Vabatahtlikud 
läksid majade vahelt haovirnade ja madalate müüride varjus ette. Õige 
pea venelaste tankid isoleeriti. Saksa tankid ja tankitõrjekahurid 
tulistasid nagu torud võtsid. Tunni aja pärast oli küla lõunaosa jälle 
meie käesja viis vaenlase tanki põlesid võimsa punakasmusta leegiga, 


mis tõusis kõrgele nõlvade kohale. 


Venelased jäid pidama Novo-Budast ida ja kagu pool. Allesjäänud 
üheksa tanki olid nad maskeerinud ja need tõkestasid igasuguse vas- 
turünnaku. 

Meie kaotused olid kohutavad, kahe tunniga oli meil umbes kakssada 
surnut. 

Sõdurite rühmad, kes olid eelmisel päeval poristel põldudel ära 
eksinud, jõudsid läbi häda meie kõrgendikule. 

Künkaharjal, põõsastiku taga võeti mind riidest lahti ja tehti side. 
Kild oli murdnud kaks ribi ja vigastanud ka paremat käevart. 

Sel polnud erilist tähtsust, sest käsundusohvitserina oli minu 
esmaülesandeks meeste võitlusvaimu ülalhoidmine. Jalad, hääl ja 


entusiasm olid vigastamata. Sellest piisas. Suutsin veel saabuvaid 

mehi instrueerida, olukorda selgitadaja ohvitseridele käske edasi anda. 

Kuid kõik olid teel olles kohanud tahapoole suunduvat haavatute 
voori ja kuulnud, mida haavatuid kandvad mehed rääkisid, kes jube- 
date üksikasjadega ei koonerdanud. 

Stalini orelid läkitasid meile oma põrgutuld. Iga kogupauk paiskas 
üles suuri halle suitsupilvi, millest kostus appihüüdeid, oigamist ja 
korinat. 

Viimased neliteist päeva olid oma koledustega meestele nii raskelt 
mõjunud, et nad olid hingeliselt rohkem läbi kui füüsiliselt. Arvutud 
küla poris vedelevad laibad olid jube vaatepilt. 

Vaatamata sellele piisas nende hirmu peletamiseks ja võitlusvaimu 
taastamiseks vaid paarist sõnast. 

Siis säras porikooriku alt jälle naeratus vastu. 

Nad võtsid oma asjad ja suundusid ohus olevate kamraadide 
juurde. 


Ilm oli täielikult muutunud. 

Peale kuupaistelist ööd Korsunis oli vihm lakanud. 

Algul vaevu tuntav külm oli muutunud lõikavaks. Tuul vingus ja 
torkis nagu nõeltega. 

Viimase neljateistkümne päeva pingutava marsi käigus läbi met- 
siku pori olid higist nõretavad mehed ära visanud peaaegu kogu talve- 
varustuse. Lambanahad, vatijoped ja voodriga püksid jäeti tasapisi 
maha. Enamal jaol meestest polnud enam isegi sinelit. 

Selle hommiku saginas polnud keegi külma tundnud. Kuid nüüd 
tõmblesid näod ja kehad kerge, porikoorikuga kaetud mundri all kül- 
mavärinates. 

Vaenlase lennuvägi kasutas pilvitu taeva jalamaid ära. Lennukid 
pikeerisid möirgavate lainetena meie künka peale. Ikkaja jälle pidime 
kaevuma veel pehmesse porri, ümberringi killustasid kuulid puituja 
kive. 

Külas järgnesid üksteisele rünnakud ja vasturünnakud. 

Laskemoon oli lõpukorral. 

Igal kuulipildujal oli veel viiekümne padruni ringis, parasjagu üheks 
paari sekundi pikkuseks valanguks. 

Sel momendil püüdsid paar meelekindlat rühma julge operatsioo- 
niga meie positsioone parandada. 

Löögirühma juhtis isiklikult meie komandör, ooberstleitnat Lucien 


Lippert, kes oli staabist ainukesena terve nahaga pääsenud. 

Belgia armee noor eliitohvitser, Brüsseli sõjakooli oma lennu 
parim lõpetaja, oli bolševismivastase ristikäiguga ühinenud tõelise 
kristliku rüütlina. Tal olid erakordselt puhtad näojooned, värske jume 
ja tõsine ning selge silmavaade. Kahekümne üheksa aastaselt sai ta 
ooberstleitnandiks ja elas vaid oma sõdurikutsumusele. 

Sel päeval näitas Lucien Lippert, kes oli juba loomult vapper, üles 
sellist julgust, et meil jooksid hirmujudinad üle selja. Hulljulgusele 
vaatamata oli ta ülimalt rahulik ning oma sõnades ja žestides alati 
mõõdutundeline. 

Kuid ta teadis, et mängus on kõik. 

Käputäie valloonidega tungis ta läbi Novo-Buda keskuse ja vallu- 
tas tagasi terve rea kagusuunas langeval nõlval seisvaid izbasid. Vaen- 
lane kadus, kuid ilmus siis jälle välja kümnes teises kohas, varjudes 
hüttide, puude ja küngaste taha. Snaiprid hoidsid meie mehi tule all. 

Ühe majani tungimiseks tuli ületada veel paar meetrit. Komandör 
hüppas püsti ja jõudis ukseni. 

Samal silmapilgul tõi ta kuuldavale kohutava karjatuse, mida oli 
kuulda Novo-Buda teise äärde, karjatuse, mille pressib välja vaid surm. 
Lõhkemürsk oli talle rinda rebinud tohutu augu ja mees prantsatas 
põlvili. 

Ta pühkis käega üle otsaesise ning tal jätkus veel vaimuselgustmüts 
maast üles tõsta ja pähe panna, et korralikult surra... 

Meil tuli izbad, mille eest ta oli langenud, meeleheitlikult kaitsta, 
kuni meie sõdurid, pisarad silmis, ta maja sees maha matsid. 

Vaenlane tungis jälle peale. 

Kuid leeegion "Wallonie" ei tahtnud oma surnud komandöri vaen- 
lase kätte jätta. Öösel roomas üks ülemleitnant, kel oli mädanev käe- 
haav, paari vabatahtlikuga ette, ründas vaenlast, kaevas surnukeha 
väljaja tõi selle vaenlase tule all meie positsioonideni. 

Asetasime surnukeha paarile lauajupile ja otsustasime selle 
läbimurde ajal kaasa võtta, kui läbimurre üldse veel võimalik on. 

Rohkem kui kunagi varem tunnetasime katlasse suletust. 

Teisipäeva, 15. veebruari 1944 hommikuks polnud olukord 
paranenud. 

Senderovka oli nüüd täielikult sisse piiratud vägede käes, kuid 
selleks oli vaja läinud kolm päevaja kaks ööd kestnud lähi võitlust ning 
tulemus ei toonud lahendust. 

Asja võis otsustada vaid Nõukogude rindejoone läbimurre ja ede- 
last appi tulevate Saksa tankidega ühinemine. 

Šenderovkast lõunas olid katla diviisid ainult kolm kilomeetrit 
edasi liikunud. Seevastu vaenlane oli meie taga Korsunist kaugele 
edasi jõudnud. Alates 12. veebruarist oli ta katla põhjaosas vallutanud 
kolm korda rohkem maad, kui ta lõunas kaotanud oli. 

Asusime maa-alal, mille pindala oli väiksem kui kuuskümmand 
ruutkilomeetrit. 

Selles sadamas oli maabunud tõeline inimjõgi. Iga võitleja kohta 
tuli seitse kuni kaheksa viimases orus ootavat meest. Need olid auto- 
juhid, kelle autod istusid poris kinni. Neile lisandusid veel abiteenis- 
tuste personal, intendatuur, varustusvalitsus, laatsaretid, autopargid 
ja välipost. 

Senderovka oli kaheksateist päeva jälitatud armee pealinn. Selles 
tillukeses pealinnas olid pärast kuuekümnetunnilist lahingut vaid 
poolpurustatud, aknaklaasideta izbad. Izbades paiknesid diviisi 
"Wiking", selle rügementide ja brigaadide komandopunktid. Meie küki- 
tasime oma tulekolde ja akendeta urus kaheksakümne mehega kahes 
väikeses põrandata ruumis — mõned staabikoosseisust ellujäänud, 
sidemehed, surijad ja palju sakslasi, kes olid oma väeosa kaotanud. 

Minu haav tegi põletavat valu, mul oli kõrge palavik. Nurgas 
lamades, lambanahk tekina peal, juhtisin brigaadi "Wallonie", kelle 
käsutamine oli eelmisel õhtul minu peale pandud. Polnud adjutanti ega 
käsundusohvitseri. Lakkamatult, päeval ja öösel, saabusid katastroofi- 
teated, kiiruga antud auastmed ja komberdavad mehed, kes kukkusid 
maha nagu liivakotid või nutsid laste kombel. 

Käsud olid armutud. Meie brigaad pidi tiibkaitsena nii kauaks Novo- 
Budasse jääma, kuni läbimurre edelas jõuab oma viimasesse staa- 
diumi. 

Kompaniid, keda oli kümneid kordi tagasi tõrjutud ja kes olid küm- 
neid kordi vasturünnakule läinud, asusid positsioonidel, nagu võitluse 
käik seda parasjagu tingis. Mõned rühmad asusid kaugel ida pool. 
Pooled sidemehed langesid käskude edasitoimetamisel varitsevate 
mongolite kätte. Ohvitserid saatsid mulle ahastavaid ettekandeid ja 
teatasid, et kõik on lõppenud. Igaüks nägi kümmet tanki, kuigi neid oli 
tegelikult vaid kaks. Pidin hirmsat märulit lööma, rangeid käske 
jagama ja teravaid etteheiteid tegema. 

"Wikingi" komandör asus naaberhütis.Ta sai iga minut pessimist- 
likke ettekandeid üksustelt, kes võitlesid meie omade kõrval. 

Mind kutsuti väljaja ma leidsin eest karmi pilgu ning kokkusurutud 


hammastega kindral Gille.Tema käsud olid armutud: "Taganemine on 

keelatud, ohvitserid vastutavad meeste eest.Teie vastutate ohvitseride 
eest!" 

Tal oli õigus, kui ta andis rangeid käske. Meid võis päästa ainult 
raudne energia. 

Kuid olukord oli kõike muud kui ilus. 

Saatsin käsud ohvitseridele välja. Need olid teravad kui nooled. 
Vaesed armsad poisid, eranditult andunud ja vaprad, hallikaskollase 
naha, kleepuvate juuste ja aukuvajunud silmadega. Nende närvid olid 
läbi ja nad pidid paarisada meest, kelle viimased jõuvarud olid lõpu- 
korral, ikka ja jälle rünnakule ajama... 

Olin saanud veel viiskümmand tuhat padrunit. 

Tublid "Ju"-d tõid meile ikka veel laskemoona. Kuid katel oli nii 
väikeseks muutunud, et koostatud oli tõeline maandamisgraafik. Kind- 
laksmääratud ajal, kui lennukid meie kohal tiirutasid, tõusid katla 
neljast nurgast taevasse raketid. Need märgistasid täpselt meie maa- 
ala. Jämedad hõbedased sigarid padrunitega langesid alla. Paariks tun- 
niks olime päästetud. 

Toiduga oli kõige hullem. Meil polnud kübetki liha ega raasugi leiba. 
Mitte midagi. Üldse mitte midagi. Diviis oli oma viimased reservid 
Korsunis ära tarvitanud. Juba kolm päeva polnud mehed, kes olid une 
unustanud ja kes värisesid külmast, saanud mingit sooja või külma toitu. 


Isegi kõige nooremad vajusid automaadi kohale minestunult kokku. 


Oma ajutistel positsioonidel Novo-Budas olime uskunud, et 
läbimurre toimub esmaspäeval. 

Seda ei juhtunud ka teisipäeval. 

Millal see toimub? 

Millest me vahepeal elame, kui kuulid meid säästavad? 

Hankisin hobused, kes olid vankrid haavatutega Šenderovkasse 
vedanud. Panin nende selga oma kõige leidlikumad valloonid: "Ot- 
sige! Minge kõige kaugematesse izbadesse, kui vaja, siis otse vene- 
laste nina alla! Kuid tooge kaasa, mida on vaja leivaküpsetuseks! Minge! 
Ja tehke ruttu!" 

Leidsin oma meeste hulgast paar pagarit. Minu izbas oli pool- 
lagunenud ahi. See tehti korda. 

Paari tunni pärast tulid ratsamehed tagasi, jahukotid risti üle 
sadula. 

Nüüd oli meil veel pärmi vaja. Seda polnud kellelgi, mitte ühtegi 
grammi. Meie toiduhankijad läksid jälle teele, otsisid kõik kohad läbi 

ja leidsid väikese koti suhkrut. Jahu ja suhkruga andis juba midagi 
peale hakata, nagu näis. Varsti oli ahi köetud. 

Juba pärastlõunal saatsin positsioonidele ümmargused õhukesed, 
omapärase maitsega leivad. Iga mees sai veerandiku meie veidrast 
maaleivast. 

Teised mehed tõid kohale ringihulkuvaid lehmi. 

Need tapeti otsemaid, sisikond võeti välja ja liha lõigati umbes võrd- 
seteks tükkideks. 

Pliite polnud, lasin siis ukse ette ehitada savikolded, kus võitlus- 
võimetud mehed röstisid varraste ja tääkide otsas veriseid lihatükke. 

Loomulikult polnud meil soola ega vürtse. Kuid iga mees posit- 
sioonidel sai siiski kaks korda päevas tüki enam-vähem praetud veise- 
liha, mida nad siis metslase kombel hammastega rebisid. 

Läksime nii upsakaks, et tahtsime lasta meestele isegi suppi jagada. 

Kaks kilomeetrit Šenderovkast põhja pool oli koos rohkem kui saja 
veoautoga poris kinni üks väliköök. Meie kokad vedasid selle suurte 
pingutustega väljaja valmistasid kõige kummalisematest komponen- 
tidest suurepärase ühepajatoidu. 

Leidsime selle meistripudru äravedamiseks ainult kaks ilma kaa- 
neta vaati. Vaadid pandi vankrile, millelkulus külma tõttu sitkeks 
muutunud poris kaheksa tundi, et meieni jõuda. Kui sõiduriist hilja 
öösel Novo-Budasse saabus, olid kõvasti raputada saanud vaadid 
pooltühjad. Allesjäänu, segamini jäätükkidega, oli kirjeldamatu solk. 

Nii jäime tagasihoidlikult suhkruleiva ja röstitud loomaliha juurde. 

Kus me ka polnud, kõikjal jälitas meid vaenlase tuli. 

Šenderovka oli päeval ja öösel Stalini orelite tule all. Komistasime 
igal sammul lõpnud hobustele, purustatud veokitele ja laipadele, mida 
isegi enam ei maetud. 

Muutsime kolhoosikeskuse välilaatsaretiks. See oli igast küljest lahti, 
kuid haavatud sõduritel oli vähemalt katus pea kohal. 

Polnud enam mingeid ravimeid. Terves katlas ei leidunud enam ka 
sidumismaterjali. Selle hankimiseks pidid meie sanitarid otsusekind- 
lust üles näidates talunaistelt pikad sõjaväealuspüksid jalast ära võtma, 
mis need olid saksa Don Juanidelt saanud Saksa armee kingitusena. 

Naised karjusid ja põgenesid, kätega seelikut vastu jalgu surudes. 

Lasime neil kisada. Kaks või kolm raskelt haavatut said sel moel 


hädasideme. 
Nii oli groteskne kõrvuti traagilise ja kohutavaga. 

Stalini orelid võtsid tule alla kolhoosikeskuse. Katus kukkus kokku. 
Kümned haavatud said verises segapudrus surma. Mõned läksid 
hulluks ja karjusid jubedalt. 

Barakk tuli tühjaks teha. Meie haavatud pidid ka välja jääma. 

Juba mitu päeva ja ööd lamas üle kaheteistkümne tuhande teiste 
üksuste haavatu lageda taeva all vankritel õlgede peal. Eelmise nädala 
vihmast läbimärjana olid nad nüüd lõikava külma meelevallas. 

Alates teisipäevast oli külma kakskümmend kraadi. Näost lillad 
haavatud, amputeeritud, pahupidi silmadega surijad, kõik lamasid 
väljas. 

Õhtu otsa sadas lund. Seda oli peagi veerandi meetri jagu. 

Kahekümnel kuni kolmekümnel tuhandel mehel, kes ootasid meie 
külas draama sõjalist lahendust, polnud vähimatki peavarju. 

Meenus Napoleoni põgeneva armee üleminek Berezina jõest. 

Ohust hoolimata seisid mehed lumel süüdatud lõkete ümber. 

Unele ei saanud mõeldagi. Sellise lõikava külma juures mahaheit- 
mine tähendas kindlat surma. 

Põlevate izbade leegid paistsid kaugele. Orus põles sadu teisi, väik- 
semaid tulesid, mille ümber istusid kägardunud varjud, punetavate 
silmade ja kümnepäevase habemega sõdurid, kes soojendasid tule pais- 
tel oma kohmetanud kollaseid sõrmi. 

Nad ootasid. Midagi ei juhtunud. 

Hommik leidis mehed samasuguses olukorras, nad ei üritanud isegi 
süüa hankida. 

Nende silmad vaatasid edela suunas. 

Ringi liikus igasuguseid kuulujutte. Neid peaaegu enam ei kuula- 
tudki. Vaikust katkestasid Stalini orelite kogupaugud. Kõik viskusid 
lumme pikali ja tõusid siis jälle vaevaliselt püsti. 

Haavatud kisendasid. Arstid hoolitsesid nende eest oma südame- 
tunnistuse rahustamiseks... 

Kaksteist tuhat haavatut lamasid ikka veel vankritel. Paljud olid 
loobunud midagi palumast või küsimast. Nad lamasid kägardunult 
armetu teki all ja koondasid kogu omajõu sellele, et mitte surra. 

Sajad veokid seisid läbisegi. Luukeredeks muutunud hobused närisid 
vankrilaudu. Siin ja seal oigasid või karjusid haavatud. Verised ja 
lumiste juustega hullumeelsed ajasid end püsti. 

Polnud mõtet pead murda, kuidas kõiki neid õnnetuid toita. 

Nad peitsid pea teki alla. Aeg-ajalt pühkisid hobusemehed elututelt 
kehadelt lume ära. 

Paljud lamasid nendel vankritel juba kümme päeva. Nad tundsid, 
kuidas nad elusalt mädanevad. Isegi kõige kohutavamaid piinu ei saanud 
süsti abil leevendada. Polnud enam midagi. Mitte midagi! Mitte 
midagi! 

Tuli oodata. Surma või imet. 

Kollakate laipade hulk vankrite kõrval üha kasvas. 

Polnud enam midagi, mis oleks meid suutnud üllatada või liigu- 


tada. Olime liiga palju näinud. Suurimad koledused teevad tundetuks. 


Novo-Buda juures jätkas vaenlane rünnakuid. 

Valge taeva taustal paistsid mullakarva tankid. 

Mehed panid vastu, sest teist võimalust polnud. Kõrgendikule 
taganemine tähendas kindlat venelaste kuulipildujatules langemist. 

Kompaniid olid väikeste rühmadena hajutatud mitme kilomeetri 
pikkustele positsioonidele. Siin viis meest, teisal kakskümmend. 

Ei telefoni- ega raadioühendust.Tuli oodata pimeduseni, et ära tuua 
haavatud ja kümned vahakollaste külmunud jalgadega mehed. Saapad 
olid poris marssimisest rebenenud ja ei andnud enam kaitset. Enne 
läbi märjad, olid nad nüüd muutunud jääkamakateks. 

Õnnetud mehed toodi orgu. Varahommikul asetati nad vankritele 
kangestunud surnute asemele, kes lamasid nüüd künkanõlval või 
vankrirataste kõrval. 

Nad vaatasid meile märgade silmadega otsa. Nende habemed olid 
kangeks külmunud. Nad oigasid või vandusid. Mida teha? Mida vas- 
tata? Vastus asus meie vastas. 

Mehed teadsid seda niisama hästi kui meie, tõmbusid lõpuks käga- 


rasse ja vaikisid. 


Kolmapäeva pärastlõunaks oli meile selge, et meile vastu liikuvad 
tankid ei jõua üldse kohale või saabuvad siis, kui me enam elus pole. 

Juba üle kahe päeva ei pääsenud nad edasi. 

Miks? Me ei teadnud seda. 

Läbimurre Nõukogude rindejoonest oleks pidanud toimuma 
laupäeval, 12. veebruaril. 

Siis pühapäeval. 

Siis esmaspäeval. 

Nii möödus viis päeva. 

Nüüd nägid kõik, et need pingutused olid ebapiisavad või asjatud. 


Pateetilisi radiogramme tuli võtta kui kirjandust.Tankid ei tulnud. 

Sissepiiratud väed panid vastu, kuni oli lootust. Nüüd pidi kõik 
kokku langema. Tulistati välja viimased padrunid. Alates pühapäevast 
polnud enam vähimatki toitlustamist. Haavatud surid sadade kaupa 
verekaotuse või külma kätte. 

Vaenlase surve lämmatas meid ära. 

Põhjas valgusid bolševike väed üle meie mahajäävate üksuste ja 
seisid kolme kilomeetri kaugusel Šenderovkast. 

Novo-Budas kujutas meie vastupanu endast vaid surmakrampe. 

Kitsasse orgu kokku surutud Saksa diviisidele langes üha kohuta- 
vam mürsurahe. 

Veel päev, kõige rohkem kaks, ja viimased positsioonid on hävi- 
tatud. Näljast ja külmast lõpuni kurnatud armee pidi alistuma või ta 
hävitatakse. 

Meeste seas liikusid kuulujutud, mida levitati, et mitte lootust 
kaotada. 

Juhtkond oli aga katastroofiga silmitsi seistes täiesti tühi koht. Pidi 
tulema mingi kohene lahendus. 

Mind kutsuti välja kindral Gille juurde. 

Kohal olid kõik Šenderovka rindelõigu kõrgemad ohvitserid. 

Pikki kõnesid ei peetud. "Meid võib päästa vaid meeleheitlik pin- 
gutus. Ootamine on mõttetu. Varahommikul kell viis asuvad katla 
viiskümmend tuhat meest rünnakule iga takistuse vastu edela suunas. 
Läbimurre või surm. Teist lahendust pole. Täna õhtul kell kaksküm- 
mend kolm hakkavad üksused liikuma.” 

Mõlema armeekorpuse kindralid ja kindral Gille vältisid suure 
hoolega tõelise olukorra kirjeldamist. 

Nende andmete kohaselt lahutasid meid vabastusarmeest veel vaid 
viis ja pool kilomeetrit. 

See olevat, nagu nad ütlesid, alates eelmisest päevast edu saavu- 
tanud. Järgmisel päeval liikuvat see veelgi meile vastu. Kui me rün- 
dame samaaegselt viiekümne tuhande mehega, peaksime vaenlasest 
jagu saama. 

Kõigi ohvitseride ja sõdurite närvid olid läbi. Lootus läbistas meid 
kuumahoona. Pöördusime oma meeste juurde tagasi, et nendega oma 
vaimustust jagada. 

Ründebrigaadile "Wallonie" antud käske polnud lihtne täita. 
Moodustasime Novo-Buda juures viimase minutini järelväe. 

Kell üksteist õhtul pidin edela suunas teele saatma kõik liikumis- 


võimelised kergelt haavatud. 

Kell üks öösel alustas vallooni jalavägi tagasitõmbumist idast lääne 
suunas. 

Kuid kella neljani hommikul pidime Novo-Buda positsioone tingi- 
mata hoidma. 

Selleks momendiks jõuavad orgu kokkusurutud kümned tuhanded 
mehed kolme kilomeetri kaugusele edela pool Šenderovkat. Alles siis 
võis meie järel vägi taanduda, kusjuures ta pidi vaenlast selle eksitusse 
viimiseks viimase minutini ägeda tule all hoidma. 

Marsi ajal pidi brigaad "Wallonie" kolonni peasse ümber paik- 
nema, liitudes läbimurdeüksuste eelväega. 

Meie olukorras oli iga asi parem kui mittemidagi tegemine. 

Mehed teadsid, et paigalejäämise korral on nad kadunud. 

Nad ei suutnud lihtsalt enam. Nad kannatasid nälga, tuikusid 
väsimusest ja neid piinas hirm. 

Teade, et me murrame järgmisel hommikul läbi, andis neile tohutu 
impulsi. 

Ka kõige nõrgemad tundsid uut elulootust. 

Meie kurnatuse juures, kus oldi pisaratele lähedal, tegi erutus 
haigeks. 

Ikka ja jälle kordasime samu sõnu: "Homme oleme vabad! Me oleme 
vabad! Me oleme vabad!" 

Tšerkassõ katlal oli nii või teisiti lõpp. 

Niipea, kui orus läks pimedaks, alustasid Saksa kolonnid liikumist 
edelasse. 

Nende tee viis läbi Šenderovka küla ja siis üle silla. 

Silla taga laius stepp kuni kahe külani, mis asetsesid lõunas ja läänes 
teineteisest kolme kilomeetri kaugusel. 

Need mõlemad külad oldi just raskes lahingus vallutatud. Sealt pidi 
kell viis hommikul algama meie diviiside rünnak. 

Kõik autod pidid enne koitu seisma lääne pool neid asulaid. 

Nende autodega oli meil vahetpidamata tegemist. 

Juba esimesel katlasse sattumise päeval oleks armee pidanud end 
vabastama viieteistkümne tuhande auto surnud koormast.Tollal olek- 
sid viiskümmend kuni kuuskümmend tuhat sissepiiratud sõdurit võinud 
vaenlase piiramisrõngast küllaltki kergesti läbi murda, kui nad oleksid 
olnud vabalt liikuvad ja koondatud tugevatesse jalaväeüksustesse. 

Kuid kõigepealt ei tahetud maa-ala käest anda. Siis nägi ülemjuha- 
tus selle muinasjutulise karavani päästmises riikliku tähtsusega 


küsimust. 

Kindral Gillc tehti järsult maha, kui ta tegi ettepaneku kogu see 
kupatus põlema pista. Nüüd olime kulutanud kolm nädalat, et kaasas 
vedada neid tuhandeid suurepäraseid veokeid, raadioautosid, operat- 
siooniautosid, staabibusse, suuri kasutuid veoautosid, koormaks mil- 
Joneid kilogramme kõige erinevamat kraami: dokumente ja akte, igat 
sorti kohvreid, ebaseaduslikke toiduainevarusid, isiklikku vara, 
lauanõusid, tugitoole, madratseid, isegi akordione, suupille, hügieeni- 
tarbeid ja lauamänge. 

Petsamost kuni Musta mereni lämbus Saksa armee aastast aastasse 
kasvava varustuse ja pagasi koorma all. 

Oleks tulnud kolmveerand sellest kraamist minema visata ja või- 
delda, magada, süüa ning rünnata nagu asiaadid, niisama visalt kui 
nemad, niisama lihtsalt kui nemad, ilma mugavuste ja liigse koormata. 

Kuid me vedasime läbi kõige metsikumate maade endaga kaasas 
kõiki tsivilisatsiooni saavutusi. Meie kannul olevatel diviisidel oli loo- 
dusrahvaste liikuvus ja jõud. Idamaa poeg võitis veoauto, kuna ta 
suutis liikuda seal, kus veoauto kinni jäi. 

Saksamaa lüüasaamine Venemaa lumes ja poris 1943.ja 1944. aastal 
oli liiga hästi varustatud armee lüüasaamine, kes lämbus oma ballasti 
kätte. 


Oli mõttetu arutada neid probleeme katlas juhtkonnaga, kes nagu- 
nii katkus endal juba juukseid ükshaaval peast. 

Käsk kõlas — varustus päästa. Nii läksid kaduma hinnalised päe- 
vad tuhandete veoautode vedamisele läbi kohutavate poriaukude. Need 
jäid lõpuks ikkagi teeporisse kinni või hävitasid need Nõukogude kerge 
suurtükkide ja tankide mürsud. 

16. veebruari õhtuks 1944 oli meile jäänud kakskümmend tanki, 
üle tuhande veoauto — viieteistkümnest tuhandest — ja mitusada 
küladest rekvireeritud kerget vankrit, millel lamas umbes kaksteist 
tuhat haavatut. 

Haavatud tähendasid meie jaoks püha ülesannet. Seda armetut 
kolonni tuli kaitsta kõigi vahenditega. 

Ei tohtinud midagi tegemata jätta, et päästa need õnnetud, kelle 
kannatused ületasid igasuguse kujutlusvõime. 

Kui me nad järgmise päeva õhtul sellest põrgulikust tõkkest läbi 
viime, on see meile suurimaks hüvituseks... Milline rõõm oleks nad 
välilaatsarettidesse viia ja teada, et nende armetute, rebestatud ja 
külmunud kehade eest lõpuks hoolitsetakse, et lumega kaetud tekkide 

all põksuvad südamed saavad tagasi oma kannatusi lootusrikkalt 
taluva inimese rahuliku rütmi... 

Alates kella üheksast õhtul muutus kaos Šenderovkas kujutelda- 
matuks. 

Sel hetkel pidin ma plaani järgi juhtima oma brigaadi rühmade 
ja lõikude kaupa taandumist Novo-Budas. Kui meie järelväeposit- 
sioonidega midagi juhtub, langeb kogu Šenderovka operatsioon 
kokku. 

Seisin neljakümnekraadise palavikuga, mis kuidagi ei alanenud, 
lumes, saatsin sidemehi välja, võtsin ettekandeid vastu ja korraldasin 
kõiki üksikasju. 

Küngastel vaikus lahingutuli. 

Kell üksteist õhtul püüdsin sõita läbi Šenderovka, et kaasa aidata 
meie brigaadi haavatute ärasaatmisele ja veenduda abinõude seisus, 
mis olid meie meeste jaoks hommikul tarvitusele võetud. 

Viiekümne meetri järel pidin meie viimase maastikuauto maha 
jätma. Mööda õõnesteed valgus läbi küla tohutu kolonn. Veoautod ja 
igat sorti vankrid üritasid nelja- ja viiekaupa reas korraga edasi lii- 
kuda. 

Jooksin kõik vallooni haavatutega vankrid läbija palusin kõiki, kel 
jalad terved, viimast jõudu kokku võttes ja hoolimata haavade rasku- 
sest ning valudestjalgsi edasi minnes õnne proovida. 

Korjasin viiskümmend meest kokku ja ronisin koos nendega vank- 
rite ning autode vahelt läbi. 

Meid ootas kohutav vaatepilt. 

Vaenlane tungis põhjast peale ja oli jõudnud oma tankide ning 
suurtükkidega Šenderovka lähedale. Alates kella kümnest õhtul külva- 
sid Nõukogude patareid asulakeskuse marutulega üle. Izbad seisid 
leekides ja valgustasid vägede liikumist. 

Nüüd oli venelaste sihturitel asi kerge nagu lapsemäng. Nende 
mürsud langesid täpselt ja halastamatult keset kolonni. Stalini orelid 
läkitasid oma mürsud igat liiki veokite voolu. Tsisternautod süttisid 
Autod põlesid kitsa tänava kogu pikkuses. Iga minuti tagant viskusime 
Stalini orelite eest kaitset otsides lumme. 

Kümnete põlevate autode vahel korisesid kohutavalt tõmmeldes 
haavatud hobused. Nende kõrval lamas hunnikute kaupa haavatuid. 
Tulekuma muutis nende verised vasekarva läikivad näod tontlikuks. 

Mõned püüdsid veel roomata, teised visklesid teadvusetult hirm- 


sates valudes ja krampides. 

Kolonn oli veel vaid jube veresaun tulekahjude sünges valguses, 
mis andis lumele punaka varjundi. 

Tõestatud teenõlvade vahel põlevad veoautod muutsid edasilii- 
kumise peaaegu võimatuks. Jalaväelased liikusid vaenlase tule all 
suurima vaevaga hiigeltõrvikute, surijate ja hobuste vahel, kelle soo- 
likad vedelesid pruunikasroheliste madudena kiilasjääl. 

Hobusemehed sundisid oma hobuseid asjata tagant. Edasi pääses 
vaid paar rasket veoautot, ajades alla leekidest perutama aetud hobused. 
Need meeleheitlikud pingutused olid asjatud. Kaos muutus veelgi 
suuremaks, seda saatsid mootorite mürin, mürsuplahvatused, karjed 
ja appihüüded. 

Lõpuks leidsime selle fantastilise ummiku põhjuse. Kogu Šende- 
rovka armee pidi orust väljapääsemiseks ületama puusilla. Üks saks- 
laste rasketank oli sillast läbi vajunud, selle purustanud ja seega kogu 
edelasse suunduva liikluse halvanud. 

Kui me nägime seda koletist keset lauaräga, mõtlesime, et kõik on 
kadunud. 

Jõekaldad olid järsud ja läbipääsmatud. Bolševikud olid kahe 
päeva eest taandudes silla õhku lasknud. Sakslased ehitasid selle 
kiiruga jälle üles. Kergetankid pääsesid Šenderovkast välja. Siis 
sõitis üks rasketank tõrgeteta üle silla, teine aga purustas selle. 

Ühe minutiga hävitas neljakümnetonnine rauakolakas, mis seisis 
nüüd keset sillarususid, kahe päeva töövaeva. 

Oli valge nagu päeval. Haavatud ja jalaväelased ronisid vaevaga 
tankist mööda. 

Jäärakust paistis sädeleva lume taustal punakuldses tulelõõmas 
Šenderovka. 

Kostus paljuhäälset karjumist. 

Traagilise tulekuma ja kisa kohale tõusis meeletuse põletav hingus. 

Kui meie haavatud olid üle silla, usaldasin nad meie arsti hoolde 
käsuga, ühineda kolme kilomeetri pärast rünnakule minevate esimeste 
üksustega. 

Nad liikusid läbi stepi, mida enam ei valgustanud põlevate veo- 
autode kuma. 

Sellises üldises hukkumismeeleolus õnnestus Saksa pioneeridel tank 
jõkke lükata ja üle haigutava augu paksud plangud paigaldada. Üha 
ägeneva tule all algas jälle liikumine. 

Astuti üle surnute ja surijate. Kuid liiguti edasi. Mehed oleksid 
ükskõik mille jalge alla tallanud, et vaid edasi pääseda. 

Nad tahtsid elada. 

Loodes asuval Novo-Buda jäisel kõrgendikul panid meie valloonid 
vastavalt käsule vankumatult vastu ja jätkasid vaenlase tulistamist. 

Nad nägid Šenderovka toppama jäänud ja purustatud kolonni tule- 
lõõma. Nendeni kostus läbi mürsukildude ja tule edasitungivate tuhan- 
dete meeste kohutav kisa. 

Öösel kella ühe ja viie vahel tõmbusid meie rühmad üksteise järele 
tagasi. Nad liikusid vaikselt läbi lume. Maapind oli kõva. Nad kogunesid 
kagu pool ühes nõos. Sealt oli Šenderovkani kolm kilomeetrit. Sära- 
valt valge küla kohal tantsisid tulekahjude hõõguvpunased tõrvikud. 

Mehed möödusid põlevatest veoautodest, surnud hobustest ja 
kõverdunud laipadest. 

Valloonide väikesed kiired rühmad liikusid terve öö läbi orkaani. 

Meiejärelvägi jäi vankumatult oma Novo-Buda positsioonidele. Nad 
hoidsid vaenlast pideva tule all ja naelutasid ta kõrgendikule kinni. 

Kell viis hommikul kadusid nad vastavalt plaani viimasele osale 
Novo-Budast ja ühinesid viimaste SS-tõkkeüksustega Šenderovka 
põhjaservas. Siis ületasid nad viimaste autode järel kurikuulsa silla 
küla lõunaküljel. 

Kahe kilomeetri pikkune ja viiekümne meetri laiune autode ning 
vankrite kolonn ulatus võitlusjoone lähedale välja. Ronisin ühe laske- 
moonakoorma otsaja leidsin sealt eest oma valloonid, kes olid liiku- 
vad kui nirgid ja vaatamata kõigele kõigutamatult reipad. 

Üksuste ja autode tunglemine oli kirjeldamatu. 

Algav päev valgustas juba tankide, autode, vankrite, segamini läinud 
pataljonide, ukraina tsiviilelanike ja Nõukogude sõjavangide sega- 
pundart. 

Järsku langes keset seda segadikku mürsk. 

Siis kümme mürsku. 

Siis sada. 

Venlase tankid ja suurtükid olid jõudnud Šenderovka kõrgendikule 
meie taga. 

Olime neile suurepäraseks sihtmärgiks. 

Viimased kakskümmend Saksa tanki pöörasid otsustavalt kolonnist 
välja, liikusid jäärakuni ja purustasid õlekõrtena kõik, mis teel ette jäi. 

Autojuhid ja hobusemehed jooksid iga ilmakaare poole laiali. 
Hobused tormasid perutades minema, need, kelle kabjad olid tanki- 
roomikutest lömastatud, hirnusid läbilõikavalt. Mürsukillud paiskasid 


õhku lund ja mulda, lumes särasid punakad leegikesed... 

Ründebrigaad "Wallonie" sai käsu suunduda koidu ajal eesliinile, 
et osa võtta otsustavast rünnakust. Pääsemine või häving. 

Tungisime läbi hirmsa kaose, mille Nõukogude tankid olid sakslaste 
viimase tuhande auto seas tekitanud, kiiresti edelasse. 

Selja taga valitses kõrvulukustav lärm. Šenderovka ei pidanud 
vastu rohkem kui tund aega. Venelased olid juba külast läbi jõudnud. 
Nende tankid liikusid meie suunas otsustavasse lahingusse. 

Saksa tankid hävitati vasturünnaku käigus. Nad võitlesid üks kümne 
vastu, nagu marssal Ney ratsanikud saja aasta eest Berezina idakaldal. 

Ma nägin neid natuke enne rünnakule minemist. Need noored tan- 
kistid olid toredad vaadata. Nad seisid hõbedaga kaunistatud vormi- 
kuubedes tankiluugis ja teadsid, et nad lähevad surmale vastu. 

Mitmel oli kaelas lint suure hõbemusta Rüütliristiga, mis oli säten- 
davaks märklauaks vaenlasele. 

Ükski neist suurepärastest võitlejatest ei paistnud erutatud olevat. 


Nad liikusid roomikute iõgisedes läbi lume ja taganeva armee 
segapudru. 


Ükski neist ei tulnud tagasi. 

Mitte ükski tank. Mitte ükski mees. 

Käsk oli käsk. Ohver oli täielik. 

Et võita üks tund, tund, mis päästab võib-oila veel kümned tuhan- 
ded Reichija Euroopa sõdurid, langesid Saksa tankistid viimse meheni 
lõunapool Šenderovkat 17. veebruari hommikul 1944. 


Nende meeste kaitse all läks armee rünnakule edela suunas. 

Taevast langesid suured lumehelbed. 

Tiheda lumesaju tõttu oli nähtavus kehv. Selge ilmaga oleks vaen- 
lase lennuvägi meid kõiki hävitanud. Jooksime tihedas lumesajus, 
kuidas jalad võtsid. 

Riba oli väga kitsas. Eesmised üksused olid vabastanud vaid paari- 
saja meetri laiuse vööndi. 

Maastik oli künklik. Liikusime edasi ühe künka juurest teise 
juurde. All lamasid punaseks värvunud lumes purustatud autod ja 
kümned langenud sõdurid. 

Vaenlase suurtükid hoidsid läbipääse ägeda tule all. 

Hüppasime üle haavatute ja varjusime surnukehade taha, vankrid 
purunesid, hobused sirutasid jalgu taeva poole, kuni mürsk nende 
sooja sisikonna määrdunud lumme laiali puistas. 


Vaevalt jõudsime ühest jäärakust välja, kui sattusime mõlemast 

küljest vaenlase snaiprite tule alla. Mehed karjusid, langesid põlvili 
lummeja surusid käed vastu keha. Peagi kattis surijaid lumi .Viie minuti 
pärast paistsid lumest vaid põsesarnad, nina ja juuksesalgud. Kümne 
minuti pärast oli järel vaid valge künkake, millest teised põgenejad üle 
tormasid. 

Selle hullumeelse rabelemise käigus said haavatud oma vankritel 
kohutavalt raputada. Hobused kukkusid kinnikülmunud aukudesse, 
vankrid läksid ümber ja haavatud lendasid maha. 

Vaatamata kõigele püsis kolonnis siiski teatud kord. 

Sel momendil ilmusid Nõukogude tankid ja sõitsid üle poolte 
veokite. 

Autojuhid peitsid end istme alla. 

Meil polnud enam ühtegi tanki. Tormasime asjatult vaenlase tan- 
kidele vastu, et katastroofi ära hoida. 

Miski ei saanud seda ära hoida. 

Nõukogude tankid sõitsid metsiku julmusega üle vankrite, purus- 
tasid need meie silme all üksteise järel, tappes hobused, haavatud ja 
surijad. 

Nii kiiresti kui suutsime, viisime kergelt haavatud ettepoole. Kat- 
sime võimalust mööda tankide eest pääsenud vankrite põgenemist. 
Kuid kõikjal langesid mehed kivina näoli lumme või põlvitasid 
kopsu- ja kõhuhaavadega vaenlase tule all, mille kohutav meloodia 
kõlas mõlemast küljest. 

Saime silmapilguks rahu, kui lõhangusse takerdunud vaenlase tankid 
püüdsid välja pääseda sadade veokite rusuhunnikust, mis nad ise olid 
alla ajanud. Möödusime imeilusast roostepruunist ja violetsest metsast 
ning laskusime orgu. 

Vaevalt olime jõudnud järgmise kõrgendikuni, kui nägime enda 
taga edelas ühelt künkalt alla kihutamas sadu ratsanikke. Algul arva- 
sime, et need on Saksa ulaanid. 

Votsin binokii ja nägin vormiriietusest, et need oiid kasakad.Tundsin 
ära nende väikesed tugevad hobused. Nad kihutasisd meie järelväe 
peale. 

Olime nagu puuga pähe saanud. Nõukogude jalavägi hoidis meid 
tule all, meid jälitasid venelaste tankid ja nüüd ründasid veel kasakad. 
Millal, millal lõpuks jõuavad kohale Saksa tankid, mis olid meile 
edelast vastu tulemas... 

Olime läbinud juba üle kümne kilomeetri ja ikka polnud midagi 


näha. 

Pidime edasi liikuma, ikka kiiremini edasi liikuma. 

Nagu paljud haavatud, ei suutnud ka mina enam. Palavik 
kurnas mu jõudu. Kuid tuli iga hinna eest edasi minna. Koos 
oma valloonidega kiirustasin kolonni etteotsa, et kamraade innus- 
tada. 

Mäenõlv oli järsk. Vasakul haigutas nelja meetri laiune ja viie- 
teistkümne meetri sügavunelõhang. 

Jõudsime peaaegu tippu. 

Siis nägime kolme täiel kiirusel meie suunas liikuvat tanki. Ühe 
silmapilgu vältel tundsime kirjeldamatut rõõmu: "Need on nemad, 
lõpuks! Saksa tankid on kohal!" 

Kuid meie keskele langesid mürsud ja niitsid meid jalust maha. Need 
olid Nõukogude tankid. 

Vaenlase tankid olid meil kannul. Kõrgendikul olime jalaväe tule 
all. Meid jälitasid kasakad. Ja nüüd ilmusid päästjate asemel meie ette 
uued Nõukogude tankid! 

Me ei võinud kauem oodata. Sel lagedal nõlval hävitatakse meid 
mõne sekundiga. 

Vaatasin lõhangu poole ja hüüdsin kaaslastele: "Minu järel!" Kuku- 
tasin end viieteistkümne meetri sügavusse. Jääraku põhjas oli meetri 
sügavune tihe lumekiht. Kukkusin lumme nagu mürsk. Kõik kaaslased 
hüppasid mulle järele. 

Ühe ropsuga oli lõhangus mitusada sõdurit. 

Olime valmis, et iga minut võivad ülal nähtavale ilmuda mongolid 
ja meile käsi granaadid kaela visata. 

Meie olukord oli meeleheitlik. 

Osa mehi tahtsid raskustele vaatamata edasi minna. Nad läksid 
jääraku lõunatippu ja ronisid üles. 

Seal tabas neid kohe tankide tuli ja nende rebestatud kehad kukkusid 
alla tagasi. 

Nende laipade peaaegu kahe meetri kõrgusele hunnikule langes laia 
lund. 

Kogusin valloonid enda ümber ja valmistasin neid ette halvimaks. 
Surusime end tihedalt üksteise vastu, et mitte külmuda. Kõik olid oma 
dokumendid, sõrmused, ka abielusõrmused, minema visanud. Tröös- 
tisin neid, kuidas oskasin. 

Kas oli vel lootust elusaltja vabana sellest kitsast august välja pää- 
seda, kui vaenlase tankid meil lõunakülge tõkestasid?.. 


Tagasi minna tähendas põrgata jälle kokku vaenlase esimeste 

tankide, jalaväe ja põhjast läheneva ratsaväega, kui see on viimastest 
takistustest jagu saanud. 

Siis juhtus midagi uskumatut. 

Mööda jäärakut tulid meie poole kaks omadega täiesti läbi Saksa 
sõdurit ja mõlemad kandsid tankirusikat! Nad olid nii väsinud, et ei 
paistnud enam midagi taipavat. Nad kandsid tankirusikaid täiesti 
mehaaniliselt, nagu peadki õlgade vahel kantakse. 

Kaks tankirusikat! 

Jooksime nende juurde. Üks sakslane ja üks vallooni vabatahtlik 
haarasid hinnalised relvad ja ronisid jääraku ääreni. Nad said sihtida, 
ilma et neid oleks nähtud. Kõlasid kaks rasket plahvatust, mõlemad 
lähemal seisnud tankid olid hävitatud. 

Üks noor saksa ohvitser, kes oli teisest kohast üles roninud, nägi 
seda kõike pealt. Ta hakkas valjude rõõmuhõisete saatel ringi karg- 
lema. Järsku sai ta pihtaja kadus. Kolmanda tanki mürsk oli teda otse 
kehasse tabanud. 

Mõne sekundi pärast sadas igast küljest meile pähe ja meie ümber 
lumme väikesi lihatükke, millest ükski polnud kõrvast suurem... See 
oli kõik, mis jäi järele rõõmsast leitnandist, kes oli pidutsenud meie 


ajutist võitu ühe minuti võrra liiga vara... 


Me ei tohtinud minutitki kaotada. 

Haarasin automaadi ja ronisin üle laipade hunniku jääraku lõpus. 

Vöö vahel oli mul kuus kolmekümne kahe padruniga magasini, veel 
kuus magasini olid topitud lumesaabastesse ja kolmsada padrunit olio 
varuks leivakotis. Seega sain juba platoole jõudnud kasakaid tule all 
hoida, kuni paarsada sakslast ja vallooni lõhangust välja said. 

Meie hüüete peale kihutasid künka jalamilt minema viimased 
vankrid haavatutega. 

Neljakümne meetri kaugusel minu ees seisis Nõukogude tank. See 
võis hakkama saada kohutava laastamistööga. Kuid ometi polnud teist 
lahendust. Pidime päästma, mis päästa oli ja siis edasi tormama. 

Jäärakusse jäämine tähendas kindlat katastroofi. 

Rünnaku korral oli aga olemas õrn lootusevari eluga pääseda. 

Teadsin kogu piirkonna kaarti peast. Olin seda mitu nädalat uurinud 
ja oleksin suutnud ilma mingi abita jõuda Tšerkassõst kolmesaja 
kilomeetri kaugusel asuva Rumeenia piirini. 

Mis minusse puutub, siis olin otsustanud end elusana venelaste kätte 


mitte anda ja olin teinud selleks vastavad ettevalmistused. Mul oli 

kaasas kõik, et vajaduse korral kuude viisi metsades võideldes omade 
juurde läbi tungida. 

Jäärakust väljudes fikseerisin metsamassiivi platoo teises ääres, 
mille olemasolust ma olin kaardi põhjal teadlik. Seal saaksime vaen- 
lase tankidest ohustamata vähemalt pisut hinge tagasi tõmmata. 

Meie mehi jooksis kõigist külgedest sinnapoole. 

Kõigepealt tuli meil ületada umbes kaheksasada meetrit tasast maad. 
Päästetud vankrid olid nüüd meie juures. Pistsime koos nendega 
jooksu. 

Kuid ka Nõukogude tank hakkas liikuma, ümbritsetuna metsikust 
kasakate karjast. Andsime automaatidest tuld, murdsime vaenlasest 
läbi ning viskusime kümneid kordi pikali, kui meie ümber hakkasid 
lõhkema tanki mürsud. 

Lõõtsutasime raskelt ja meie jõuvarud olid otsakorral. Meie ehmunud 
silmade all roomas tank haavatute vankrite peale, paiskas need ümber 
ja lömastas kõik oma roomikute all. Kõlasid valjud hirmukarjatused, 
karjusid surijad ja hobused, kes surmakrambis trampisid kapjadega 
metsikult enda ümber. 

Rohkem surnult kui elusana jõudsime metsa servani. 

Meie taga oli hall lumi laipadega üle külvatud. Tank ja kasakate 
hord selle ümber lõpetasid surmatantsu. 

Tank ja ratsavägi ei saanud meid tihedas põõsastikus ja metsarägas 
jälitada. 

Kitsas rada viis lagendikule, kus üks kena vana administratiivtee- 
nistuse ooberst püüdis setuka seljas istudes asjata mehi end kuulama 
panna. 

Mitu tuhat meest olid lumme viskunud. 

Puude all käis äge laskmine. Kui need tuhanded mehed olid juba 
suurimast ohust pääsenud, ei tohtinud neid saatuse hoolde jätta. 

Esitlesin end vanale ooberstile ja palusin viisakalt, et ta annaks 
lahingu juhtimise mulle üle. Ta võttis mu ettepaneku suurima vaimus- 
tusega vastu, ronis oma kronu seljast maha ja istus lumme. 

Leidsin ühe noore Saksa ohvitseri, kes oskas prantsuse keelt. Lasin 
tal lause lauselt tõlkida oma lühikese pöördumise meeste poole: "Ma 
tean täpselt, kus me asume. Oleme lõunas asuvatest kolonnidest veel 
kolme kilomeetri kaugusel. Kui me praegu edasi liigume, siis meid 
hävitatakse. Võtan endale ülesande teid öösel sinna juhtida. Me saa- 
vutame edu. Siiski tuleb metsaserva praegusest momendist kuni 


pimeduse saabumiseni kaitsta, et Nõukogude jalavägi metsa ei tungiks.'" 

Nõudsin vabatahtlikud välja, sest arvestada võis vaid nendega. 

Natuke hämmastunud sakslased pakkusid end massiliselt. 

Moodustasin kümnemehelised võitlusrühmad ja määrasin igasse 
rühma sidemehena ühe vallooni. Korjasin võitlusvõmietutelt kokku kõik 
relvad, laskemoona ja tankirusikad ning paigutasin sakslased ja val- 
loonid kõige kiiremas korras metsaserval positsioonidele. 

Venelased olid meid metsa kaguosas tagasi tõrjunud ja hoidsid meid 
ägeda tule all. Meie mehed said käsu pidada üksnes kaitselahingut, 
kuna me õhtul selles suunas ci taandu. 

Kaardilt nägin, et kolme kilomeetri kaugusel edela suunas asub 
Lõsjanka linn. Olin kindlalt veendunud, et see on meile vastu tulevate 
Saksa vägede käes. Kuna linn oli kahekümne kilomeetri kaugusel meie 
hommikustest lähtepositsioonidest, ei saanud see enam venelaste 
valduses olla. Kindlasti olid meid vabastama ruttavad tankid juba 
sinna jõudnud. 

Kaardilt oli näha, et linn asub jõe kaldal. Meil oli seega vaja jõuda 
vaid esimeste majadeni. Leiame kindlasti eest mingi ajutise silla või 
ehitame selle ise. 

Meie mets alanes Lõsjanka suunas. Nii saime suurema osa teest 
läbida öösel metsas. 


Sidemehed suundusid juba ettevaatlikult maastikku uurima. 


Metsa lääneosas oli oht kõige suurem. Metsaservalt nägime kolme- 
saja meetri kaugusel vastasasuvai kõrgendikul võimast Nõukogude 
tankikolonni. Ilmselt sealt oligi tunni aja eest meile kolm tanki kaela 
saadetud, mis oleksid meid peaaegu hävitanud. 

Tankid seisid Lõsjankasse viival magistraalteel. Kõrgendikult 
kontrollisid nad kogu ümbruskonda. Tankid hoidsid tule all võitlus- 
joone läänelõiku, kus tungisid edasi teised katlasse piiratud üksused. 
Nende kontrolli all oli ka org meie metsa ja nende vahel. 

See täiesti tühi org oli suureks kiusatuseks, sest see viis Lõsjankani. 
Viimane hüpe ja me oleksime vabaduses. 

Kuid igaüks,kes oleks seda orgu mööda liikunud.oleks kindlapeale 
hävitatud. Punaste tanke saatis arvukas jalavägi. 

Käisin kõik positsioonid läbi, et meeste kannatamatust ohjeldada. 

Kahjuks suutsin tagasi hoida vaid oma mehi. 

Meie paremal tiival,just metsa loodenurgas, ilmusid välja mitusada 
sakslast, kes olid platoo ületanud meie järel. Metsa sisenemise asemel 


olid nad edasi liikunud mööda metsaserva. Kajas mürisev hüüd, mis 


213 


tungis meil üdini: "Hurraa! Germania!" Nad ründasid hulljulgelt. 

Metsaservalt nägime tapatalgut pealt. Ükski, mitte ükski neist ei 
pääsenud läbi. 

Vaenlase tankid katsid nad tapva tulega. Vaesed mehed langesid 
karjade kaupa lumme. See oli täielik häving 

Seejärel tormas Nõukogude jalavägi langenuid ja haavatuid 
röövima. 

Kükitasime puude all oma laskepesades saja meetri kaugusel 
tapatalgust, nii ei läinud meile kaduma ükski pisiasi sellest kohutavast 
vaatepildist. 

Täis õudu pidime neid kohutavaid stseene liikumatult pealt vaa- 
tama. Olin andnud range käsu mitte tulistada. See poleks päästnud 
ühtki surijat orus, oleks aga kaasa toonud üldise rünnaku metsa vastu. 
Tahtsin päästa need kolm tuhat meest, kelle eest olin vastutuse enda 
peale võtnud. See poleks aga võimalik, kui saadaksin nad suurtükkide 
ja tankideta vastu mõttetule mahanottimisele. Tuli jõudu hoida ja 
rahulikult öö ära oodata, kui org on pimeja venelaste tankide jaht meie 
peale jookseb tühja. 


Kui hommikul viiskümmend tuhat meest rünnakut alustasid, olid 
üksused kiiresti segamini läinud. 

Meil oli tänu puude tihedale varjule õnnestunud paar tuhat meest 
esialgu vaenlase tankide käest päästa. 

Kuid Saksa vägede põhiosal, kes ründasid meist paremal ja vasa- 
kul, läks teisiti. Lahingukära järgi saime aru, et lääne pool vaenlase 
tankide poolt hõivatud teed toimus Saksa väeosade suurem rünnak. 
Tankid olid oma kuplid pööranud selles suunas ja tulistasid lakkama- 
tult. 

Teine, veel suurem sakslaste rünnak oli käimas meie metsast kirdes, 
kus üritati mööda steppi Lõsjankani jõuda. 

Kõigile muudele raskustele lisandus veel jõe ületamine. 

Olin uurinud seda takistust kaardil suurima hoolega. Seetõttu tahtsin 
seda vältida ja öösel otse Lõsjankasse tungida, mis asus jõe mõlemal 
kaldal. Seeläbi oli välistatud, et minu mehed peaksid lagedal maastikul 
viieteistkümne- kuni kahekümnekraadise külmaga läbima sügava ja 
kiire vooluga jõe. 

Lahingu saginas oli meil õnnestunud hõivata see meile saatuse poolt 
määratud mets, mida mööda me saime pimeduses linna lähedale 
jõuda. 

Kuni see vajalik oli, hoidsin oma mehi tagasi, kuid ma olin 
otsustanud õigel hetkel kõik meie olukorra eelised viimseni ära 
kasutada. 

Õnnetuseks pidid teised, see tähendab kümned tuhanded mehed, 
pöörduma läände ja kagusse. 

Kagutiiba juhtinud armeekorpuse kindral oli oma meeste eesotsas 
langenud. Tema kohale asus kohe kindral Gille. 

Enne kella ühte jõudis see grupp, kannul Nõukogude tankid, jõe 
äärde. 

Kolm nädalat kestnud sula ajal oli vesi jões tugevasti tõusnud. Jõgi 
oli kaks meetrit sügav ja kaheksa meetrit lai. Viimaste päevade külma 
tõttu oli jõgi kaetud suurte, teravate servadega, kiires voolus edasikan- 
duvate jääpankadega. 

Poole tunni jooksul kogunesid kakskümmend tuhat meest jõe 
kaldale. 

Esimestena läksid jääpanku täis vette hävingust pääsenud 
suurtükirakendid. Vool oli kiire. Hobused kaotasid tasakaalu ja uppu- 
sid. 

Siis hüppasid vette mehed, kuid vaevalt olid nad teisele kaldale jõud- 
nud, kui nad muutusid jääplokkideks, riided külmusid neil kehade külge 
kinni. 

Mõned said veretulva tõttu südamerabanduse ja langesid surnult 
kokku. 

Enamik meestest eelistas lahtiriietumist. Nad püüdsid oma riideid 
teisele kaldale visata. Kuid küllalt sageli kukkusid need vette. Peagi 
seisis teisel pool jõge sadu ihualasti vähkpunaseid sõdureid. 

Vaenlase tankid tulistasid ägedalt läbi jõe tunglevat inimhulka ja 
viisid verise surmamängu lõpule. 

Paljud ei osanud ujuda. Lähenevatest ja tuld andvatest tankidest 
paanikasse aetuna hüppasid nad läbisegi jääkülma vette. Paljud pää- 
sesid seeläbi, et hoidsid kinni kiiruga üle jõe heidetud puutüvedest. 
Kuid sajad mehed uppusid. 

Kallas oli üle külvatud saabaste, leivakottide, relvade, rihmade ja 
sadade fotoaparaatidega. Kuid armee põhiosa oli ülejõe. 

Tankide tule all jooksid tuhanded ja tuhanded poolpaljad, jääkül- 
mast veest tilkuvad või ihualasti sõdurid läbi lume Lõsjanka kaugel 


paistvate majade poole. 


Kolmesaja meetri kaugusel meie ees olid teel seisvate tankide 

kuplid pööratud ikka veel loode suunas, kus asus katla teine läbimur- 
dekoht. 

Ka seal oli rünnak massiline. See tõmbas mitme tunni vältel Nõu- 
kogude tankide ja jalaväe tähelepanu enda peale. 

Selline vaenlase jõudude kõrvalejuhtimine päästis meid. 

Saabus öö. 

Sadas tasast laia lund. 

Kaugelt kostus üle laia stepi ahastavaidja südantlõhestavaid haava- 
tute hüüdeid: "Kamraadid!.. Kamraadid!.." 

Hüüded jäid vastuseta... 

Vaesed hommikused kamraadid, kes võitlesid nüüd lumes ja öös, 


verd joostes, abitult keset lõputut steppi hirmsa surma vastu... 


Täielikku pimedust oodates jaotasime metsas läbisegi viibivad kolm 
tuhat meest väeliikide järgi. 

Esindatud olid kõik väeliigid. 

Meil oli kaasas isegi kolmkümmend sõjavangi. Nad olid täiesti 
tuimalt koos meiega jooksnud läbi tuleja kasakate, tegemata ühtki 
põgenemiskatset ja meile vähimatki raskust valmistamata. 

Metsas oli ka palju tsiviilelanikke, nende hulgas täiesti kurnatud 
noori naisi. Need nägusad, helesiniste silmade ja nisukollaste juustega 
ukrainlannad tahtsid koos meiega läände tulla. 

Paljud neist said surma. Üks tore, suurt kasvu, säravate silmadega 
tüdruk, kaelas sinise-ja valgekirju lõbus rätik, jooksis nõtkelt nagu 
hirv koos meiega viimasele kõrgendikule. Nägin, kuidas ta järsku maha 
langes, tankimürsk oli rebinud tal pea otsast. Osa naisi surus vastu rinda 
väikesi blonde lapsi, kes olid hirmust ja kärast täiesti segased. 

Söögita ja joogita olime hommikust saati elanud üksnes paarist 
peotäiest lumest. Kuid lumi tegi janu veelgi suuremaks. Meie haava- 
tud vappusid palavikus. Pressisime end laskepesadesse kokku,et natu- 
kenegi sooja saada. 

Eelkõige aga ootasime näriva hirmuga selle kohutava päeva lõppu. 
Alles siis, kui künka! seisvate tankide juurest meie liikumist enam 
näha polnud, võisime oma kaitsepositsioonidelt lahkuda. 

Kell pool kuus õhtul hakkasime ranges korras liikuma. 

Ikka veel kostus kaugelt stepi igast suunast surijate vapustavaid 
hüüdeid. 

Kõrgendikult, mida tõkestasid Nõukogude tankid ja orust, kust me 
hommikul olime läbi tulnud, kajasid lakkamatult südantlõhestavad 

appihüüded, mis kandusid öövaikuses meieni erilise selgusega... 

"Kamraadid!.. Kamraadid!.." 

Kui kohutav oli see surmavõitlus... Sajad mustad punktid kadusid 
halastuseta lakkamatult langeva lume valgesse... Sajad mehed oigasid 
külmas ja täielikus mahajäetuses... "Kamraadid!.. Kamraadid!.." 
hüüdsid kauged hääled. Palved, valukarjed, lootuse viimased tunnis- 
tajad, jäid tundetus stepis vastuseta... 

Tegime oma südamed nende kaebuste vastu kõvaks ja liikusime 
vabadusele vastu. Kitsas tee viis meid piki metsaserva. Öö muutus 
valgemaks. Kolonn vaikis vaikuse sunnil, see oli hämmastav. Kolme 
tuhande mehe hulgast ei kostunud ühtki häält, ühtki sosinat. 

Isegi hingamist ei olnud kuulda. 

Öös kostusid meist paremal uued tontlikud hüüded. 

Meie ja Nõukogude tankide vahel laiuv org läks seal üle suureks 
sooks. Hommikul oli esimese rünnaku käigus osa sakslaste vankritest 
metsikus galopis sohu sõitnud. Nad jäid sügavatesse mülgastesse 
kinni. 

Hobused olid üleni mudasse vajunud. Kuu kahvatus valguses olid 
näha vaid vaeste loomade pead ja kaelad. Hobused hirnusid veel. Nende 
surmakisa sekka kostus hobusemeeste appihüüdeid, kes vajusid 
samuti sohu. Nad klammerdusid vankrirataste külge, mis olid juba 
peaaegu üleni sisse vajunud. 

Enesealalhoiulung sundis meid kiruma, et nad nii valjult karjusid ja 
venelaste tähelepanu meie poole juhtisid. Nad oleksid pidanud vaikides 
vajuma. 

Nende päästmise katsed olid mõttetud. Sellega oleks vaid kaksküm- 
mend või viiskümmend meest rohkem, vähimatki saavutamata, kohuta- 
vasse mutta surma saadetud. 

Pidime õnnetutel laskma aeglaselt mutta vajuda, samuti nagu 
pidime vastuseta jätma stepist kajanud ahastavad appihüüded. Vaen- 
lane lahutas meid nendest, kes nüüd hukkusid üksinduses, mis oli 
veelgi julmem kui rauatükk, mis neid haavas, muda, mis neid endasse 
imes,ja lumi, mis neid kaastundeta kattis. 

Taevasfääri juhtimisel jõudsime kahe kilomeetri pärast rajani, mis 
viis läbi soo. 

Isegi seal oli meil muda põlvini. 

Ükski venelane ei märganud meid. 

Tõusime mööda lumist nõlva ülespoole.Teisel pool nõlva sätendas 
kuupaistel oja. Ületasime selle ükshaaval möödajämedat ja libedat palki. 

Liikusime veel viiskümmend meetrit edasi. Siis haaras meid kohutav 
erutus. Meie ette kerkisid äkki kolm kiivrites varju. Hüppasime 
üksteisele kaela, naersime, nutsime ja karglesime ringi, kogu hirmu- 
ja valukoorem oli meilt järsku ära langenud. 

See oli lõunast meie poole tunginud sakslaste esimene eelpost. 

Me polnud nüüd enam tagaaetavad metsloomad ja meie elud ei 
olnud enam otseses ohus. 

Katel oli vaid kohutav unenägu. Olime päästetud, jah, me olime 
tõesti päästetud. 

Pärast kohtumist sakslaste Lõsjanka eelpostiga jõudsime õõnesteele. 

Lumi tuiskas, piitsutas meid näkku ja ei võimaldanud meil midagi 
näha. 

Otsisime izbadest peavarju. Olime ikka veel päris venelaste lähedal. 
Aga kuhu me pidime keset ööd ja sellises lumesajus minema?.. 

Leidsime koos viiekümne mehega ulualuse ühes hütis. Heitsime 
pikali, kuidas keegi sai. Iga minut hüppas keegi püsti, karjus, pomises 
midagi segaselt või vehkles kätega. 

Ka mina nägin järgnevatel kuudel iga öö kohutavaid unenägusid, 
ma karjusin ja peksin rusikatega seina, mööblit ning kõike, mis mu 
ümber seisis. Kolme katlas viibitud nädala jooksul olin osa võtnud 
seitsmeteistkümnest käsitsivõitlusest. Veel kaua ilmusid rahututel öödel 
unenägudes mu silme ette tatarlaste, kirgiiside, samojeedide ja mon- 


golite näod, kellega ma olin oma elu eest võidelnud... 


Ka praegu, kui ma mõtlen nendele hirmupäevadele ja oma kuuma 
automaadi teravale raginale, haarab mind pööritus... 

Ärkasin kell viis hommikul. 

Sumpasime läbi sügava lume ja läksime mööda tänavat edasi. 
Lõpuks jõudsime Lõsjanka keskel väga laia, ülespaisunud veega jõeni, 
mille kaldad olid juba jääs. 

Venelased olid silla purustanud. 

Tuhanded mehed ootasid, et minna üle kõikuvate laudade, mis olid 
pandud üle suurtest bensiini vaatidest tehtud tugisammaste. Käsk kõlas: 
Lõsjankast kohe lahkuda ja nii kaugele ning nii kaua kui võimalik, 
edasi marssida. 

Liikusime lõputu lindina läbi lume. 

Läbimurde käigus oli langenud umbes kaheksa tuhat meest. Kuid 
üle neljakümne tuhande sõduri oli eluga pääsenud. 


Ainult löögiüksused, nagu SS-diviis "Wiking" ja ründebrigaad 

"Wallonie", kes võitlesid pidevalt järelväena, olid kandnud suuri 
kaotusi. 

Novembris 1943 olime Dnepri äärde tulnud umbes kahe tuhande 
mehega ja meid oli nüüd, 18. veebruaril 1944, täpselt kuussada kolm- 
kümmend kaks meest. 

Kindlasti olid meie haavatud esimestel sissepiiramise päevadel det- 
sembris ja jaanuaris õhu kaudu tagalasse viidud. Vaatamata sellele tuli 
arvestada, et oleme kaotanud pooled oma kamraadidest. Need kaotused 
olid kõige raskemad kõigi üksuste hulgas, kes võtsid osaTšerkassõ 
kangelaslahingust. 

Pärast Korsuni uskusid venelased, et oleme neil peos. Nende rinde- 
teated andsid juba teada võidust, mida nad pidasid lõplikuks. 

Tugeva rünnakuga, millest võttis osa täpselt niisama palju sõdureid 
kui Waterloo lahingust, tegime meeleheitliku pingutusega läbimurde, 
mis tegi võimalikuks meie pääsemise. 

Vaenlane, kellel juba kindlana näiv saak oli käest libisenud, püüdis 
oma halba tuju seeläbi peletada, et tulistas meie teed kui hullumeelne. 
Nõukogude suurtükivägi, kelle patareid paiknesid mõlemal pool meie 
kitsast taandumisteed, hoidis seda tule all lausa koomilise raevuga. 

Pääsesime sügavas lumes vaevaliselt edasi. Kuid hoolimata 
kurnatusest kiirustas igaüks, kuidas suutis, sest mürsud langesid iga 
minuti või isegi poole minuti tagant, paisates õhku suuri mullakama- 
kaid. 

Meid pandi jälitama ka vaenlase jalavägi. Saksa tankid kaitsesid 
meie taandumist külgedelt ja kontrollisid pidevalt teepiirkonda. 
Nägime, kuidas nad liikusid mõne rinnatise või heinakuhja juurde nel- 
jJjakümne kuni viiekümne meetri kaugusel teest. Vene sõdurid tõusid 
püsti ja tõstsid käed üles. Üks tank tõi need siis meie kolonni juurde. 
Kuid neid hiilis kõikjal nagu rotte läbi lume ja nad olid valmis igat 
laadi kallaletungiks. 

Saksa kindralid käisid, nagu nende mehedki, jalgsi ja toitusid, nagu 
nemad, stepiõhust. 

Esimeste toitlustuspunktideni oli veel palju kilomeetreid. 

Ülemjuhatus saatis meile kohe väliköögid vastu. Kuid nendele oli 
peaaegu võimatu ligi pääseda. Meid oli nelikümmend tuhat meest, kõik 
ühtemoodi nälginud ja janused. 

Tuhat kuni kaks tuhat meest piirasid vaest katlavalitsejat, kes oli 
pidevas ohus, et meestekari pistab ta enda katlasse. 


Järjekorda asumine oli mõttetu. Saime kaevu juures täita vaid paar 

väiipndelii. vesi oli hea ja kuini. Vähemalt palavikus haavatute jaoks 
oli see kosutus. 

Kahjuks ei saanud vett peagi pudelis! kätte. Viie minuti pärast oli 
vähpudeli kael kinni külmunud, vesi kõlises pudelis nagu klaaskel- 
iuke 

Edasi liikudes nägime, milliseid kaotusi oli tankide edasitungimine 
maksma läinud. 

Stepp oli üksainus suur Lankide kalmistu. Kolm nädalat kestnud 
vabastuslahingutes ui. hävitatud sadu Vene ja Saksa tanke, lahingutes, 
mis äärepealt poleks enam kedagi vabastanud. 

Stalini orelid vedelesid mahajäetull lumes, nende närbunud lehtede 
karva värvitud raudade topeltread vaatasid taeva poole. 

Sula saabudes olid paljud Saksa tankid porri kinni jäänud. Nad 
vajusid tasapisi üle roomikute sisse. Siis tulijaile külm, muutis pori 
kivikõvaks ja moodustas tankide ümber külmunud kausi. 

Kui katel oli vabaks saanud, oli selge, et meile appi tulnud väed 
kaugemale poleks suulunud tungida. Tankid oli vaja kohe jääst vabas- 
tada, et nad ei langeks venelaste kätte. Tankistid raiusid kirvestega 
raudkõva lund ja pinnast lahti. Sus tegid nad tankide ümber suured 
lõkked, valasid bensiini maha ja proovisid igat moodi pori üles sula- 
tada ning roomikuid vabastada. Kuid meile näis, ct nende pingutused 
ei kandnud vilja. 

Kümned +*"Tiger"-— ja "Panther"— tankid, kõige raskemad Saksa 
tankid, andsid meile täieliku kaitstuse tunde. Ikka ja jälle läksid nad 
meile tiibadelt ja tagant pealesuruva vaenlase vastu. 

Kuid meie taandumistee oh vaid kitsas riba keset Vene armeed. Seega 
tuli kiirustada. 

Ometi oleksid need nelikümmend tuhat meest vähemalt öösel puh- 
kama pidanud. 


Ekslesime kaua ringi. Tõusis lumetorm. Meid piinasid miljonid 
teravad jääkristallid. Laksi nu. uba edasi, teadmata, kas tuleks pöörata 
vasakule või paremale. 

Teisel päeval oli meil minna veel kakskümmend kilomeetrit. 

Torm oli vaibunud. Lumi oii sügav, selle kohal säras punakas päike. 
Läbipääs muutus laiemaks. Suurtükid olid vaikinud. Maastikul laiusid 
sinised, violetsed ja õrnroheliseu vaijud, valgeid põldudel seisid 
suurte mustade tiivikutega tuule- oskiü 

Lõpuks jõudsime suure külani. Seai iar;ip.-:t>. e X 4 » SU: -ja 

astus saksa kord jälle oma õigustesse. Kümned suured tursked tagala- 
teenistuse mehed, kelle punnis põsed nägid välja nagu isuäratavad 
biifsteegid, hoidsid kõrgel üksuste nimedega silte. 

Tuli moodustada jälle rühmad ja kompaniid. 

Juba röökisid käsklusi üleajateenijast allohvitserid. Kui juba 


staabi veltud sajatasid, sii' pidi seiklus tõesti lõppenud olema. 


Kogusin läbi häda oma valloonid kokku, kes vähem distsiplineeri- 
tuna kui nende preisi kamraadid, püüdsid oma vabadust veelgi piken- 
dada. 

Siis tekkis järsku sagin. 

Minu juurde tuli armeekorpust juhtiv kindral. Võtsin valvesei- 
sangu. "Tulge," lausus ta mulle, "Füürer on lasknud kolm korda helis- 
tada. Ta ootab. Teid otsitakse juba kaks päeva.” 

Siis võttis ta mind kaasa. 

Koidu ajal ilmus taevasse "Fieseler-Storch", pisike luurelennuk nagu 
sätendav põrnikas, millelt on näha kõik maastiku üksikasjad. 

Lennuk libises oma suuskadel lähemale. Kamraaadid tõukasid mu 
lennukisse, nii nagu ma olin. suurtes viltsaabastes ia lambanahk 
ümber. 

Väike "Fieseler-Stroch" lendas nüüd tagala kohal. 

Valgel maastikul olid näha taganeva armee lõputud tumedad niidid. 
Teid mööda liikusid veoautode, kompaniide ja sõdurite voorid, kes 
paistsid ülalt kärbestena. 

Külad kubisesid väeosadest. Maastik oli oma lõputus valguses 
imeilus, Aellest kerkisid esile viljapuude roostepruun, õlgkatuste kol- 
lane, pikad mustad tarad, ümmarguste kaevude rakked ja suured, kün- 
gastel seisvad veskid, mille tiivad pöörlesid hõbesinise taeva taustal. 

Umanis istusin ümber erilennukisse, sellega lendasid kaasa ka 
kindral Liebe. armeekorpust iutoiv kindral,ja SS-kindral Gille. diviisi 
"Wiking" kuulus komandör. 

Poo! tundi lendas kolmemootoriline hmnuk stepi kohal, tõusis siis 
väga kõrgele ja sukeldus pilvedesse. Ukraina jäi meist tahapoole. See 
oli nüüd lõppenud. Iial enam ei näe ma valget või koMasi steppi, pikki 
külasid,.mis mainisid talvel lumme ja kus suvel pinisesidsääsed,mitte 
kunagi enam ci niie ma roheliste ja pruunide, tuvide poolt kaunistatud 
aknaluukidega valgeks lubjatud izbasid. amarantptuiaseid päikeseloo- 
janguid ja suuri, kõrgete põss varnadega tüdrukuid, ivid Aasia õisi 
keset kuldseid päevalilli... 

Opaalina küütleva taeva all lendasime üle Pripjati soode. 

Taevas selgines natuke. 

Läbi pilveaukude nägime kuusemetsi, papleid ja üht punaste 
katustega küla. See oli juba Euroopa. 

Lõpuks märkasime siniseid järvi, mille keskel seisid väikesed valged 
saared nagu vesiroosid. Olime Leedu lähedal asuva füüreri peakorteri 
kohal. 


Kõigepealt ootas mind Himmier. 

Autos, mis mind lennuväljalt ära viis, tundsin, kuidas sajad täid 
endast märku andsid. 

Mu vorm oli kohutavas seisukorras. 

Oli õigesti taibatud, et saabumisel peakorterisse, mis oli küll lihtne, 
kus aga siiski askeldasid puhta pesuga inimesed, tunnevad meiesu- 
gused metslased rindelt sisemist mõtete kogumise vajadust. 

Niisiis viidi mind vannituppa, kus ma leotasin end tund aega nagu 
vana kõva lihatükki. 

Himmiter kinkis mulle suurepärase rohelise särgi. Seega ei pruukinud 
ma vana särki selga panna, vannitoa nurgas roomas sellel ringi terve 
suguvõsa tublisid ukraina täisid, kes olid imestunud, et viibivad järsku 
nii sügavat muljet avaldavas miljöös. 

SS-i juhi ringkondades räägiti neist tagantjärele veel kaua. 

Üks allohvitser seadis korda mu mundrikuue krae, mis oli katlas 
peetud lahingutes lahti rebenenud. Välivorm, mida kõvasti kraabiti, 
hõõruti ja harjati, jäi mulle selga. Oma ilmatu suurtes viltsaabastes 
istusin ma vastu õhtut Himmleri kõrvale suurde rohelisse autosse, mida 
ta ise juhtis. Ta viis mu neljakümne kilomeetri kaugusel asuvasse 
Hitleri staabibarakki. 

Füüreri peakorter Ida-Preisimaa idaosas oli 1944. aasta algul pil- 
guga haaramatu ehitusplats. 

Saabusime keskööl. Prožektorite valgusel töötasid kuuskede all sajad 
ja sajad mehed. Ehitati hiigelsuuri betoonpunkreid. Salapärases suures 
kuusemetsas kerkis tõeline maa-alune Babülon. 

Hitler ise elas tagasihoidlikus laudbarakis. 

Astusime nelinurksesse eesruumi. Paremat kätt seisis riidenagi. 
Vasakul, ruumi lõpus, oli suur uks, mis viis Hitleri tööruumi. 

Meil tuli mõnda aega oodata. Himmiäer kraamis lagedale oma vähese 
prantsuse keele sõnavara. 


Uksepooled avanesid. 

Ruitliristi kavaler Löon Degrelle 1944 


Mul polnud aega midagi näha või millelegi mõelda. 

Hitler tuli minu juurde, haaras mõlema käega mu parema käe ja 
surus seda südamlikult. Ruumis välkusid magneesiumlambid, kohtu- 
mist filmiti. 

Siis istusime puust tugitoolidesse hiigelkamina ette. 

Hitler hoidis käes kilpkonnaluust raamidega prille. 

Kogu tema olemusest kiirgas keskendumist ja muret. 

Kuid tema energia näis pulbitsevat tuleleegina.Ta rääkis oma võidu- 
tahtest, hoolimata katsumuste suurusest, siis laskis ta jutustada kõigist 
meie tragöödia etappidest. 

Ta vajus mõtteisse ja ei lausunud viie minuti jooksul ühtki sõna. 
Ainult ta lõualuud liikusid kergelt, nagu purustaks ta vaikides mingit 
takistust. 

Kõik vaikisid. 

Siis kiskus ta end oma mõtetest lahti ja esitas küsimusi edasi. 

Ta viis meid rindekaartide juurde ja lasi Tšerkassõ odüsseiat täpselt 
selgitada. Ta lasi korrata sissepiiratud üksuste liikumist päevade kaupa 
ja jälgis seda kaardil. Suures ruumis kõlasid vaid tema hääl, mis esitas 
selgeid küsimusi, ja meie vaevu mahasurutud erutusega vastuseid 
andvad hääled. 


Hitler autasustas mind Rüütliristiga. 

Olin võidelnud nagu sõdur. Seda tunnustati. 

Ma olin uhke. 

Ööl vastu 21. veebruari rääkisin ründebrigaadile "Wallonie" välja 
kakskümmend üks päeva puhkust. Saatsin kohe füüreri peakorterist 
käsud telegrammiga välja. Nüüd teadsin, et mehed on teel ja ei valu- 
tanud nende pärast ülearu pead. 

See puhkus oli taevane õnnistus, sest vaevalt olid meie ellujäänud 
puhkusele minejate rongile asunud, kui kogu Ukraina rinne kokku 
varises, nagu välgust tabatud vana tamm. 

See ei üllatanud mind. Olin näinud, milliste raskustega tungis lõu- 
narindel meie poole Saksa tankide tugev koondis — meieni jõudmata. 
Pidime viimasest kahekümne kilomeetri sügavusest vaenlase rinde- 
joonest, mille ees jõuetult seisid Saksa tankid, ise läbi murdma. 

Katlast pääsenud üksustel oli vaevalt mahti puhkekohtadesse 
jõudmiseks. Vallandus Nõukogude tõusulaine, see ujutas üle kogu 
Ukraina ning jõudis paari päevaga Dnestri ja Rumeenia piirini. 


See oli nagu tormis tõusev meri. 

Kaotatud oli kogu Ukraina, ilus Ukraina oma lõputute kuldsete 
põldude ja valgete ning siniste küladega, mis seisid nagu lillekorvid 
keset põlde, Ukraina oma maisi- ja teraviljaküllusega, kuhu oli kahe 
viimase aasta jooksul ehitatud sadu uusi vabrikuid. Ukraina ujutas üle 
kõmisev mongolite ja kalmõkkide laviin, mis oli poolteise aastaga jõud- 
nud Volga äärest Galiitsia ja Bessaraabiani. 


Leidsin suure vaevanägemise järel oma mehed endise Poola piiri 
äärest, Wlodawast. 

Jäime peatuma Wildfleckeni laagrisse Baieris, kust me 11. no- 
vembril 1943 olime teele asunud. 

Pöördusime sinna tagasi sandistatud brigaadiga, kuid Tšerkassõ 
võitjaid ootas juba terve leegion uusi vabatahtlikke, et täita haavatute 
ja surmasaanute kohad. Kahe nädala pärast pidi uus ründebrigaad "Wal- 
lonie" olema veelgi tugevam kui esimene. Selle koosseisus pidi olema 
kolm tuhat meest, kes olid suure vaimustusega, nagu nende eelkäi- 
jadki, juba läbi teinud tõsise väljaõppe ja põlesid soovist teele asuda 
ning pihta hakata. 

Enne uutele lahinguväljadele suundumist pidime ennast näitama oma 
isamaale, kus vallooni vabatahtlike Tšerkassõ kangelastegude kuulsus 
oli tugevasti õhutanud rahvusuhkust. Kindlasti ei armastatud meid 
anglofiilsetes ja kommunistlikes ringkondades, kuid isegi laimajad ei 
suutnud eitada, et meie sõdurid olid jäänud truuks sõjaväelase aule ja 
meie rahvale omasele vaprusele. 

2. aprillil 1944 jõudsime varahommikul Hollandi —Belgia piirile. 

Sealt algas meie tee läbi kodumaa. 

Meie tankikolonn oli seitseteist kilomeetrit pikk. Oma teraskole- 
tiste kõrguselt vaatasid noored sõdurid säravate silmadega sõbralikke, 
siniste katustega külasid. Nende võluvate linnade ja igivana maa eest, 
milles on võrdsetes osades kuulsust ning mulda, olid nad läinud läbi 
stepi, kannatanud piinu ja saatusestjagu saanud. 

Keskpäeval toimus brigaadi rõõmus sissemarss töökasse 
Charleroy'sse. Siis liikusid sajad tankid läbi vallooni Brabanti. Water- 
loo suur lõvi vaatas oma pjedestaalilt meie möödumist. 

Mõtlesime kõigile kangelastele, kes olid kunagi rünnakule läinud 
sel viljakal maal, nagu meie omad Venemaa poris. 

Kuid see pori oli kaugel. Meie tanke katsid lilled. Soomusplaate 
kaunistasid kahe meetri kõrgused tammepärjad. Sissesõidul Brüsselisse 
ootas meid hulk rõõmsalt erutatud särasilmseid noori tüdrukuid. 

Pealinna keskus kihas inimestest ja lippudest.Tankid liikusid suure 
vaevaga läbi kiiresti kogunenud inimhulga, kes saatis meie sõdureid 
vaimustatud juubeldushüüetega. Rahvahulk voogas nagu meri, kõlasid 
hüüded, meile visati tuhandeid roose, kõige ilusamaid ja õrnemaid, 
mis kuulutavad kevadvalguse saabumist. 

Minu tank peatus börsihoone sammaste ees. Olin kättpidi tankile 
tõmmanud kogu oma erutatud lapsekarja. Hoidsin nende pisikesi hõõ- 
guvaid käsi. Vaatasin seda imepärast pidu, selle kuulsusele nii vastu- 
võtliku rahva vennastumist minu sõduritega. Üha uued tankid liikusid 
katkematu vooluna mööda lilledega kaetud tänavat. 

Sama tänavat mööda sõitsid viie kuu pärast Brüsselisse sisse 


Ameerika ja Inglise tankid... 


imeie leegion pidi uuesti formeeritama maikuus 1944 Poolas, 
Krakovi ja Lvovi vahel asuvas hiigelsuures Debica laagris. 

Suvel olid rohkem kui kaheksasada Reichis töötavat belgia töölist 
astunud vabatahtlikena meie brigaadi. 

Esimene kolmesajameheline kaasmaalaste rühm oli juulis 1944 
just laagrisse saabunud, kui algas Nõukogude pealetung. 

Nõukogude väed vallutasid Minski. Neljateistkümne päevaga veeres 
võimas pealetungilaine kõike enda alla mattes üle Saksa rindejoone ja 
tungis kolmsada kilomeetrit edasi. Samal kuul jõudsid Nõukogude 
armeed Leedu ja Ida-Preisimaa piirideni ning vallutasid poole Poolast. 
Nad seisid Varssavi eeslinnades. 

Tee Berliini oli vaba. 

Diviis "Wiking" ja selle uued, veel sissesõitmata tankid paisati 
ülestõusnud Varssavisse. 

Rinnet tabas Nõukogude vägede teine kohutav löök. Seekord lõi 
vankuma idarinde Eesti lõik kuni Soome laheni välja. 

Eesmist positsiooni, Narvat, hoidis enda käes SS-i eliitüksus, kol- 
mas tankikorpus, mis koosnes kõigi germaani ruumi maade vabataht- 
likest — flaamidest, hollandlastest, taanlastest, rootslastest, norra- 
lastest, eestlastest ja lätlastest. Nad panid vapralt vastu, kuid nende 
kaotused olid rasked. 

Sealsed lüngad oli vaja kiiruga täita. 

Kes pidid need täitma? 

Mõningad ametiasutused Berliinis alustasid asja valest otsast ja 
saatsid laiali uskumatu sisuga telegramme. Nii sai Debica laager käsu 
saata päevapealt Eestisse alles kohale jõudnud kolmsada vallooni 
vabatahtlikku. 

Umbes sada meest neist olid püssi all alles neljandat päeva. Üle- 
jäänud kakssada meest olid laagris olnud kaks nädalatja oskasid vaevu 
püssiga ümber käia. Ükski neist ei tundnud kuulipildujat. 

Sel momendil olin ma Belgiasse kutsutud, kus terroristid olid 


mõrvanud mu venna. 

Kui ma sain teate nende hullumeelsete käskude kohta, olid meie 
kolmsada meest juba teel Läänemere äärde, neid saatsid umbes sada 
Debicas instruktorina töötanud veterani. Nad kõik olid koos teele 
saadetud. 

Viimasel minutil oli neile kuulipildujad pihku pistetud koos käsuga 
sõidu ajal kaubavagunites nende komplitseeritud relvade käsitsemine 
ära õppida. 

Algul ei tahtnud ma nende ärasaatmist kuidagi uskuda. 

Lasin Berliini helistada. Sealt kinnitati teate õigsust.Teiste väeosa- 
dega oli juhtunud samasuguseid asju. Flaami vabatahtlikud olid ära 
saadetud samasugustel asjaoludel. 

Olin jahmunud, sest need kolmsada noort sõdurit pidid mind pet- 
turiks pidama. Nad tulid meie leegioni, kuna nad mind usaldasid. Nüüd 
aeti nad kohe pärast kohalejõudmist, kui nad heas usus ootasid, et 
saavad korraliku sõjalise väljaõppe, mõttetusse seiklusse. 

Minu muret suurendas veel asjaolu, et Hitler oli pärast Tšerkassõt 
mul uuesti rindele mineku ära keelanud. Mida ma pidin tegema, et oma 
uued sõdurid päästa või vähemalt nende saatust jagada? 

Kaua aru pidamata saatsin Himmleri kindralstaapi telegrammi, 
protesteerisin teravalt meeste ärasaatmise vastu, nõudsin käsu tühista- 
mist või nõusoleku oma meeste juurde sõitmiseks. 

Ei tulnud mingit vastust. Istusin nagu hõõguvatel sütel. 

Pärast kolme päeva ootamist läkitasin uue telegrammi: "Loaga või 
loata sõidan homme rindele Eestisse." 

Tunni aja pärast vastas Berliin kuivalt: "See on sõjakohtu küsimus." 

Andsin kohe vastu: "Sõjakohtu küsimus on ka see, kui nekrutid saa- 
detakse võitlusse pärast nelja päeva kasarmut." 


Öösel tuli Berliinist lõplik teade: "Tehke, mis tahate!" 


Koidu ajal oli mu auto sõiduvalmis. Õhtul olin Berliinis. Sõitsin 
sellest ettevaatlikult ringiga mööda, sest kartsin, et mulle võidakse sõit 
isiklikult ära keelata. Sõitsin edasi kuni Danzigini (praegu Gdansk). 
Seal sain teada, et natuke enne seda, kui Nõukogude eelväed lõikasid 
ära Riiga viiva raudtee, olid minu mehed Leedust läbi sõitnud. Seega 
ei saanud enam Eestisse läbi Baltikumi sõita. 

Lennukit ei saanud kasutada. 

Lõpuks avastasin sadamas laeva, mis oli Soome poole teele mine- 
mas. Tagasiteel pidi see Tallinnasse sisse sõitma. Pärast pikka kemp- 


lemist paigutati mu vana "Citroen" tekile. 

SS-Sturmbannfuhrer Lõon Degrelle Tallinnas 


8 august 1944. 


Enne keskpäeva hiivas meie laev ankru ja lahkus reidilt. Samal ajal 
ilmus sinikuldsesse taevasse Nõukogude lennukite eskadrill. 

Meie laev, varem Guineast banaane vedanud kaubalaev, sõitis 
aeglaselt merele kirde suunas piki Ida-Preisimaa rannikut. 

See oli üks viimaseid laevu, mis Soome õitis, sest Soome kapitu- 
leerus paar päeva hiljem. 

Meid oli pardal umbes tuhat kõige erinevamatesse väeliikidesse 
kuuluvat meest. 

Jälgisime vaikset sillerdavat merd. Vahetevahel tõusis merineitsi 
asemel veepinnale periskoop ja siis allveelaev, millelt vesi voolas merre 
tagasi nagu vaalaskalalt. Meie allveelaevad pidasid vahti. 

Kuid allveelaevadega on nagu inimestegagi. Neid on rohkem halbu 
kui häid. Läänemeres uputati nii mõnigi vägesid vedav laev. Meil olid 
päästevööd ümber ja me magasime nagu pingviinid läbisegi tekil 
luukide juures. 

Möödusime Leedust ja Lätist. Viimasel ööl sai meie rannaäärt sõit- 
nud laev käsu reis Tallinnas katkestada, kus tuli kohe peale võtta sajad 
haavatud. 

Kell viis hommikul sõitsime sisse peegelsiledasse terassinisesse lahte 
Eesti pealinna, Saksa ordu rüütlite kunagise kuulsa Revali ees. Tera- 
vate kirikutornidega linn laius kõrgendiku ümber, millel seisis võim- 
sate müüridega kuulsusrikas kindlus. 

Kõik Baltimaade linnad kandsid mineviku pitserit. Neis kõigis olid 
olemas majesteetlik loss, ordu germaani kultuuri sajandite vanune märk, 
valged nooljate siniste tornidega kirikud, hoolega täisnurkseks tahutud 
kividest ehitatud kaubahooned, mille seinu kattis pikkade aastate 
paatina ja mis seisid seal sõbralikult ning samas tõsiselt nagu nende 
vennad Lübeckis, Bremenis või Brugges vana hansa rikkuse ja kunsti 
viimaste õitena. 

Tallinna kaarekujuline reid — selle linna nimi (autoril Reval) mee- 
nutas mulle orge ja unistusi — oli üle miili pikk, sellest paistsid välja 
võimsad punakad kivimürakad. Kaugemal paistsid kuldsete põldude 
keskel ühe suure gooti stiilis hoone sammaldunud varemed, nagu neid 
võib näha ka Flandria rannikul. 

Ühelt kindralilt sain teada, kust ma oma sõdureid otsima pidin. 
Kuskilt Narva lähistelt. Tund aega hiljem sõitsin mööda liivast ja auk- 
likuks sõidetud teed piki Soome lahe rannikut Leningradi suunas. 


Maastik oli vaene. Nõmmemaaja sarapuupõõsad, männid, haavad, 

liivikud ja kõikjal metsikult kasvavad lilled nagu punased linnud. 
Aeg-ajalt paistis sätendav sinine meri. Majadel olid sindlikatused. 
Inimesi nägi harva, kuid noored tüdrukud olid toredad, nad olid 
laiade puusade ja tugevate jalgadega ning kandsid heledaid puuvilla- 
seid või musliinkleite. 

Mitu tundi kestnud tolmuse sõidu järel nägin umbes neljakümnest 
suurest õhupallist koosnevat tõket. Need kaitsesid hiigelvabrikut, kus 
saksa insenerid kaevandasid põlevkivi, millest saadi suurel hulgal 
mineraalõli. Nii, nagu meie võitlesime Kaukasuses lennukibensiini 
pärast, peeti siin lahinguid allveelaevade kütuse pärast. 

Rinne oli lähedal. Külad, millest ma läbi sõitsin, lamasid tuhas. Puud 
tee ääres olid maha raiutud, juppideks saetud või ära põletatud. Õhk 
oli hall. Oli kuulda ägedat suurtükituld. 

Lõpuks leidsin oma sõdurid üles. 

Nad asusid eesliinist kümne kilomeetri kaugusel. Neid juhtiv ohvit- 
ser teadis, et valloonid polnud minuga kunagi lahingus olnud. Ta oli 
korpust juhtivale kindralile enesekindlalt teatanud, et ma olen iga minut 
saabumas, et mehed pole veel lahinguks valmis ja et ta keeldub minu 
saabumiseni igasugusest vastutusest. 

Kindral Steiner oli suurepärane mees. Me olime tutvunud Kauka- 
suses. Ta otsustas asjaga kannatada. 

Jõudsin tema komandopunkti pimeduse saabudes.Ta kandis valget 
lipsu nagu Pierre Laval, oli väga elegantne, nagu alati värske ja lõhnas- 
tatud. Ta embas mind vaimustatult. Kui ma öösel oma meeste juurde 
tagasi pöördusin, olin saanud kolm nädalat ajapikendust ja meestele 
väga head instruktorid. Asusime korterisse kõrgel paekivirannikul, 
meie ees avanes suurepärane Soome lahe panoraam, meist sada 
meetrit allpool, otse mererannal, kasvas mustade puude riba. 

Ronisime alla — soojas augustiöös helendava väikese lahe äärde. 

Hüppasime paljalt vette ja ujusime kaua kohisevas meres. 

Eesti rinne oli väljakutse. 

Venelased seisid Varssavi väravais, kuid samal ajal klammerdusid 
kümned tuhanded vabatahtlikud kõigist germaani ruumi maadest 
mürskudest pilbastatud metsade külge Leningradi all. Narva oli piiriks 
vana Euroopa ja slaavlaste Aasia vahel. Läbi linna voolav väike jõgi 
lahutas kaht maailma. Läänekaldal seisis Saksa ordu rüütlite sakiliste 
müüridega vana loss, otse selle vastas jõe teisel kaldal kerkisid Vene 
linnas taeva poole idamaiste kirikute rohelised tornisibulad. 


Seda tõkkepositsiooni hoidis kolmas germaani korpus, milles 

sakslased moodustasid vähemuse. Juulis 1944 oleks see tõkkeriiv 
peaaegu murdunud. Rasketes lahingutes hävitati üle tuhande Vene 
tanki. Euroopa vabatahtlike leegionid olid verest tühjaks jooksnud. Hol- 
landlaste kahest rügemendist oli ühe rügemendi kolmest tuhandest 
mehest järel vaid kakskümmend, teised olid langenud mitmeid päevi 
kestnud lahingutes piiramisrõngas. 

Venelaste pealetung oli nurjunud. Kolmas korpus taandus vaid 
viisteist kilomeetrit. 

Kuid verd oli vaja värskendada. Meie oma oli värske ja me olime 
uuteks ohvriteks valmis. 

Suurtükituli kõmises lakkamatult. Öösiti tundus see kummalisel 
kombel lähenevat. 

Tihti oli näha Nõukogude laevu, ahtrid Soome suunas. Meie 
suurtükid avasid tuleja peletasid nad eemale. 

Rannakaitsesuurtükid olid väga hästi maskeeritud. Nende nähta- 
matud tulepositsioonid kulgesid piki rannikut. Sõdurid ja ohvitserid 
asusid eeskujulikes punkrites kõrge] merekaldal. Viiskümmend kuni 
kaheksakümmend meetrit nendest kotkapesadest allpool mühisesid 
lained liivale või pihustusid puude vahel. Nii kaugele kui silm ulatus, 
sätendas meri. Selge päikesepaistelise ilmaga võis kauguses näha ühe 
valge saare kajakatiivana kitsast triipu. 

Päikeseloojakud sarnanesid oma punakuldse tulelõõma ja suurte 
õrnpunaste ning kuldsete pilvedega hiigeltulekahjuga. 

Värvikad õhtud, mis kustusid violetsete ja punaste värvitoonide 
möllus, siravate tähtedega ööd, teemantselgete hommikute värsken- 
dav üksindus said meile, sõduritele, kes me olime oma kohust täites 
selle ilu tunnistajateks, osaks vist küll ainult seetõttu, et saaksime enne 
metsikuid lahinguid, enne suurt teeleasumist veel kord täite sõõmu- 
dega endasse elu vastu võtta. 

Augusti keskel alustasid venelased suurt ümberhaaramismanöövrit, 
et Eestit lõplikult hävitada. Kui neil ei õnnestunud rinnet Narva ja 
Peipsi järve põhjatipu vahel läbi murda, alustasid nad suurt peale- 
tungi järve lõunatipus asuvast piirilinnast Pihkvast. 

Nende eesmärk oli ilmne — vallutada Eesti linn Tartu ja siisTallinn 
ning seejärel purustada selja tagant kogu Soome lahe äärne rindelõik. 

Saksa lennukid jälgisid päevast päeva Nõukogude vägede ümber- 
paigutamist Narva alt. 

Kolmas korpus sai käsu kohandada oma tegevus vaenlase vägede 


liikumisega, säilitades nendega kontakti. Lõuna suunas pidi kohe teele 

asuma tugev löögigrupp. See pidi positsioonidele asuma Vene armeede 
vahel, kes liikusid kiirmarsil loode suunas, vastupanu peaaegu kohta- 
mata. 

Kindral Steiner tegi oma arvestused. Ta pidi kasutama kõike, mis 
kasutada oli, nii meid, kui ka teisi üksusi. 

Ta otsustas meie kõige vähema väljaõppega nekrutid jätta veel paa- 
riks päevaks väljaõppele. Kuid kolmsada meest, kes olid praktiliselt 
võitlusvalmis, võeti nimekirja. 

Ööl vastu 16. augustit sain käsu teele asuda. Kell viis hommikul 
sõitsime veoautodel välja. 

Vanade koduste laulude saatel sõitsime väikese punase punkti poole, 
mille nimena on kaartidel märgitud saksa keeles Dorpat ja eesti keeles 
Tartu. 

Tartu! Balti vaimuinimeste vana pealinn!Tartu,kus veel samal kuul 
pidid leekides hävima kuulus raamatukogu, kaunid kunstihooned, 
trükikojad ja vana ülikool. Nende mustade tõrvikute suits tõusis 
kaheksa päeva jooksul liikumatu taeva poole... 

Peipsi järv, mille mõlemas otsas toimus võitlus Eesti olemasolu eest, 
oli olnud pikka aega piiriks selle maaja NSV Liidu vahel. 

Narva jõgi ühendab järve Soome lahe ääres asuva linnaga. Soome 
laht on sisemeri, sellel varem sõitnud laevadest olid augustis 1944 
järel sätendavast veest välja ulatuvad roostes vrakid. 

Põhja poolt tulles jõudsime Peipsi äärde läbi lõhnavate punakate 
kuusemetsade, mille alune oli tihedalt kaetud mustikavartega. 

Kuival järvekaldal leidus vaid kidurat rohtuja kruusakive. 

Läbipaistva veega järvelahtede ääres olid mõned suured asulad, kuid 
nende majad olid õhurünnakutes purustatud. Alles olid vaid auke täis 
paadid ja varemed, kuhu olid paigutatud Saksa vahipostid. 

Tegelikult moodutas järv Eesti rinde kõige pikema lõigu. Teisel 
kaldal olid venelased. Üks öö sõudmist ja oleksimegi nende juures. 
Meie kalda kaitse oli naeruväärselt kesine. Siin ja seal oli küll paar 
palkidest ehitatud punkrit ja jupike kaitsekraavi, kuid sõdureid polnud 
peaaegu üldse. Kui me oleksime asunud positsioonidele järve lõuna- 
osas, oleks meie vasak tiib olnud avatud igale Nõukogude dessandile. 

Ülemjuhatuse käsu kohaselt kulges põhirindejoon peaaegu Eesti 
keskel asuvast Võrtsjärvest kuni Peipsi edelaküljeni. Mõlemaid järvi 
ühendav Emajõgi kujutas endast looduslikku kaitsepositsiooni, kui 
vaenlasel õnnestub tungida Tartu lähistele. 


Teadete saamiseks läksin vana ülikoolilinna raekotta. Kõrgemad 

ohvitserid vestlesid omavahel. Olukord oli segane. Siis tuli väegruppi 
juhtiv SS-vägede kindral Wagner, traditsiooniline Rüütliristiga 
hiiglane. Teda peeti põhjendatult selge mõistusega vapraks ja koge- 
nud sõjameheks, kellel on lisaks veel palgasõduri vastupidavus.Tõe- 
line renessansiaegne röövlipealik — rõõmsameelne, jõuline, naudin- 
guhimuline ja väsimatu. Lühidalt öeldes, täpselt see mees, keda oli 
vaja raskeks vooruks, mida meil ilmselt oodata oli. 

Wagneri väegrupi liikuvvahendite kolonn oli üle kolmeteistkümne 
kilomeetri pikk — luuresoomukid, tankid ja jalaväesoomukid. Tege- 
likult oli kindralil vähe mehi, kuid need olid suurepärased. 

Tartus sai ta veel läbisegi kokkuklopsitud täiendavaid jõude, need 
pidi ta kiiruga oma väegrupiga liitma — Saksa üksuste riismed ja 
käesidemetega eesti tsiviilkaardi mehed. Eestlased olid kohutavalt 
halvasti relvastatud, nad ilmusid kohale koos naistega ja higistasid 
tänaval oodates väsimusest ning hirmust. 

Kindral Wagner tegi mõistliku otsuse ja peatas oma kolonni põhja 
pool Tartut, et uurida maastikku ning jõudude vahekorda. 

Meie veoautod seisid väikeses Maarja-Magdaleena (praegu Järve) 
külas. Koidikul äratas mind sidemees. Me pidime kohe positsioonidele 
asuma. 

Üks tee viis Tartust kagusse Pihkva suunas ja teine edelasse Riia 
suunas. 

Paigutasin positsioonidele kuus eelposti kahekümne viie kilomeetri 
kaugusel Tartust ja Emajõest nende kahe tee vahelises kolmnurgas. 

Mitte kunagi varem polnud ma saanud nii segast ülesannet. Küsi- 
sin, mis seisab minu kuue õnnetu eelposti ja pealetungiva vaenlase massi 
vahel. Vastus oli vapustav. Teoreetiliselt asusid seal kõrvuti kaks 
diviisi, praktiliselt ei teatud neist midagi. Nad olid haihtunud, kaht- 
lemata läände Riia suunas. Sellele lisati veel: "Igal juhul ärge nendega 
arvestage ja olge lahinguvalmis!" 

Olla lahinguvalmis kuue käputäie sõduritega, et kaitsta linnulen- 
nult neljakümne kilomeetri pikkust lõiku! 

Kogu ülejäänud rinne oli improviseeritud umbes samasugustel 
asjaoludel. Wagneri grupeering saatis vaenlasele luuresoomukid 
vastu. Need kulutasid oma jõu sellele, et sõitsid ööl ja päeval mööda 
loendamatuid teid, mida mööda tungisid edasi Nõukogude eelväed. 

Selle asemel, et kahe põhilise rindelõigu vahelt läbi minna, ründas 
vaenlane kohe, Peipsi järvest ja Pihkva—Tartu maanteest kaugele 


eemaldumata. Otsides meie rindejoone kõige nõrgemat kohta, leidis ta 


234 


SOOME LAHT 


PETSERI 


selle maanteest ida pool ja tegi esmaspäeval, 19. augustil 1944 
kaheksa kilomeetri sügavuse ning kümne kilomeetri laiuse läbimurde 
püssilasu kaugusel meie vasakust tiivast. 

Kohale sõitsid veoautod ja koos nendega ka mootorrattaga side- 
mees, kes tõi meile rünnakukäsu. Kell viis õhtul pidin kõigi oma mees- 
tega minema rünnakule läänest itta läbi venelaste läbimurdeala. 

Idast pidid lääne suunas, niisiis meie suunas, ründama Saksa 
üksused. Ühinemine pidi toimuma Päkste külajuures, mis asus tuule- 
veski juures lagedal künkal. Meie toetamiseks oli valmis neli tanki. 

Meid ootas ees ilus ülesanne. Vaenlane tungis edasi läbi augu rin- 
dejoones. Kui meie vasturünnak õnnestub, on vaenlase pealetung 
paljudeks päevadeks peatatud. 

Saksa pioneerid ja tuhanded tsiviilelanikud ehitasid kiiruga kaitse- 
positsioone, mis kulgesid kaarena umbes kaheksa kilomeetrit Tartust 
lõuna pool. Ülemjuhatus tahtis seal moodustada sillapea, mis teeb 
ligipääsu linnale võimatuks. Läänes ja idas ulatus sillapea Emajõeni, 
mis moodustas sügava loodusliku tõkke. 

Aga vaenlase rünnak ei olnud veel lõppenud. 

Lisaväed olid teel. Need võisid positsioonidele jõuda alles mõne 
päeva pärast. Hommikul tehtud läbimurde käigus oli vaenlane jõud- 
nud paari kilomeetri kaugusele kaitserajatistest. Homme või üle- 
homme on venelased seal, kui tugev vasturünnak nende edasitungi 
ei peata. 


Kell neli pärast lõunat ronisid minu mehed veoautodelt maha kuue 
kilomeetri kaugusel Päkste külast. 

Mul olid suurepärased noored ohvitserid, kes olid just saabunud 
Tölzi sõjakoolist Baierist. 

Meie tankid ootasid maskeeritult õunapuude all. 

Tegin rünnakuplaani. Täpselt kell viis alustame tankide toetusel 
rünnakut. 

Kompaniid pidi tähelepanu äratamata positsioonidele asuma. Vaen- 
lane oli ühe kilomeetri kaugusel.Teatasin igale kompaniiülemale tema 
rünnaku lähtekoha. 

Meie sõdurid hiilisid pärastlõunases palavuses kummargil läbi 
küpsete viljapõldude. 

Viimased minutid enne lähivõitlust on alati rasked. Kui paljud 
ootajatest lamavad varsti pärani silmi maas? Kui paljud verd jooks- 
vate haavadega mehed püüavad end tule alt päästa? 


236 


Kuulsime edasiliikuva vaenlase kära. Venelased pidid juba Tartu 
torne nägema. 

Päkste kõrgendikul paistsid olevat tugevad vaenlase jõud. 

Roomasin ettepoole ühe põõsastikuni ja jälgisin sealt binokliga 
vaenlase edasiliikumist. 

Tugevad, suurtükkidega varustatud bolševike jõud paiknesid kahel 
pool teed, mille me pidime viie kilomeetri sügavuselt hõivama. 

Maastik oli täiesti lage. Kuid vaenlase käes olevad künkad mõle- 
mal pool teed olid metsaga kaetud. 

Minu mehed lamasid kraavides ja viljas vaikselt ning liikumatult 
nagu puunotid. 

Kell viis läksin tankidega rünnakule. Mehed hüppasid püsti ja tun- 
gisid peale. Tankide mürin pani kogu vaenlase rindelõigu liikvele. Vene 
sõdurid jooksid kaitsekraavidesse, suurtükkide ja miinipildujate juurde. 
Üks hiiglase kasvu Vene ohvitser seisis kõrgendikul täies pikkuses 
avalikult püsti, jagas käsklusi ja esitas meile kõigile väljakutse. 

Meie tankide esimesed mürsud tabasid veskit. 

Vene ohvitser ei liigutanudki. 

Kõik ligiduses asuvad majad langesid üksteise järel kokku. 

Hiiglane jäi liikumatuks. Kui suits haihtus, seisis ta ikka veel seal 
nagu kivirahn. 

Kompaniid ronisid mööda nõlva üles. Meie tankid külvati mürsku- 
dega üle. Venelaste kuulipildujad hoidsid künkanõlva tule all. Üks tank 
sai täistabamuse, jätkas aga liikumist. 

Meie mehed ronisid jooksusammul nagu nirgid mööda laugjat ühek- 
sasaja meetri pikkust nõlva ülespoole. Vaenlane kaitses veskit visalt. 
Kaks meie ohvitseri ületasid kõik takistused ja jõudsid selleni. Mõle- 
mad langesid veskiuksel kokku, üks suri kohe, teine sai raskelt 
haavata. Kuid kompanii tormas üle nende edasi, vene hiiglane langes 
kuulidest tabatuna maha, veski oli meie käes. 

Teine kompanii, kes ründas paremal tiival, tungis samasuguse hooga 
vaenlase positsioonidesse sisse ja maksis samuti kallist hinda. Nende 
kompaniiülem sai kolm korda haavata. Ta ei suutnud enam edasi 
liikuda, klammerdus ühe vallutatud tankitõrjekahuri külge ja pööras 
selle viimase pingutusega vaenlase poole. Ta tulistas kakskümmend 
minutit, siis langes ta surnult mürsukestade hunnikule. 

Viiekümne minutiga olime viis kilomeetrit edasi tunginud, Päkste 
oli võetud ja vaenlasest puhastatud, vaenlase suurtükid langesid meie 
kätte. 

Kahjuks ei teadnud me midagi ida suunast ründajatest, kes pidid 
meile vastu liikuma ja kellega me pidime veski juures ühinema. 

Me ei tohtinud lasta vaenlasel end koguda. Nii saatsin oma mehed 
edasi rünnakule teisel pool küla ja me hõivasime ka meie partnerite 
viie kilomeetri sügavuse tsooni. Päkste operatsioonil oli väärtust vaid 
juhul, kui vaenlase läbimurre riivistatakse lõplikult. Vastasel juhul 
panime oma elu asjata kaalule. 

Tungisime veel kahe kilomeetri sügavuselt edasi. Nüüd olime 
läbinud seitse kilomeetrit läbimurde kümnest. Meie kaotused olid 
rasked. Minu neljast Tölzist tulnud ohvitserist olid kolm langenud ja 
neljas raskelt haavatud. SS-i üksustes oli ohvitseri keskmiseks elueaks 
rindel kolm kuud. 

Minu käsundusohvitser sai vasakusse kätte haavata ja viidi ära. 
Umbes sada sõdurit sai surma või haavata. 

Kuhu jäid üksused, kes pidid meile idast vastu tulema? 

Võitlesime meeleheitlikult kahel tiival, kus vaenlane ähvardas 
meid ära lõigata. Kui me veel edasi liigume, langeme lõpuks lõksu. 

Asjaolu, et rünnakut idast ei tulnud, tegi mulle suurt muret. Kell 
kaheksa õhtul olime ikka veel üksinda. 

Meie tankid kutsuti ära ja need sõitsid minema. 

Kell üheksa sain teate, et meie liitlaste rünnak oli täielikult nur- 
junud. Kuna neid oli arvuliselt liiga vähe, polnud nad omaenda 
positsioonidest kaugemale jõudnud. Saime käsu kindlustada ennast 
Päkstest lääne pool. Sealt saime takistada Nõukogude lisavägede 


edasiliikumist. 


Kuid see venelaste pealetungikiil ei olnud ainuke. 


Pimeduse saabudes pöördusid venelased tagasi, et meid hävitada. 

Saja viiekümne kaaslasega kaitsesin sillapead keset vaenlase rin- 
delõiku ühe kitsa kõrgendiku lõpus. 

Meie mõlemal tiival olid vaid kuulipildujad. Meil polnud ühtki 
suurtükki.Tankid ei olnud tagasi tulnud. 

Vaenlane tõi kohale Stalini orelid. Terve öö läkitas ta meie pihta 
kogupauke, iga kord kolmkümmend kuus reaktiivmiini korraga. 

Siis saabus hommik. Kui udu maha langes, külmetasime koledal 
kombel. Kasemetsa äärde olin paigutanud tulepositsioonile terve rea 
kuulipildujaid, mis kontrollisid venelaste läbimurdeteedTartu suunas. 
Stalini orelid kündsid selle väikese metsa meeter meetrilt ümber. Kuid 


pressituna oma kitsastesse laskepesadesse, ei taandunud me sammugi. 

Vaenlane ei pääsenud Päkstest läbi. Tõusude ja langusteta tee oli 
pidevalt meie tule all. 

Sidemees tõi mulle tähelepanuväärseid teateid. Venelased olid jõud- 
nud läänes juba mitme kilomeetri kaugusele meie selja taha. Meid 
haarati ümber. Venelasi ilmus nähtavale kõigis metsa külgedes. Paar 
vaenlast langes teel kolm kilomeetrit meist tagapool. 

Kindral Wagner saatis meile vaimustatud õnnitlused ja teatas, et 
meid märgitakse rindeteates ära. Kuid me peame vastu pidama, kuni 
lõuna pool Tartut on tõkkepositsioonid lahinguvalmis. 

Meie suureks lõbuks ilmusid järsku välja sajad hõberebased. Meist 
paremal asus farm ligi kahe tuhande toreda loomaga. Enne põgenemist 
olid omanikud uksed avanud. Rebased jooksid tule all välja, nad olid 
imepäraselt nõtked loomad, nende pikad siidised sabad pühkisid 
maad. 

Läänes oli vaenlane rünnakut laiendanud. Pealelõunal ületasid nad 
Pihkva maantee. 

Sellest teest edasi lääne pool, Wagneri väegrupi rindelõigu kesk- 
paigas, tungis vaenlane kuni Kambjani välja. 

Üks sidemees kihutas õhtul täie kiirusega mootorrattal läbi metsa, 
kus leidus juba vaenlasi, ja tõi meile käsu asuda kohe positsioonidele 
Kambja all, kus läbimurdeoht oli kõige suurem. 

Hiilisime ettevaatlikult nagu maod põõsast põõsani. Kahekümne 
kilomeetri järel põrkusime kell kaks öösel uutele pealetungivatele vene- 
laste üksustele, kes olid Kambja juba vallutanud ja kavatsesid ilmselt 
edasi tungida, et ühineda edukate vägedega idas ja kagus. 

21. augusti hommikul 1944 anti meile mõningane ülevaade rinde 
olukorrast Eestis. 

Tartu ettenihutatud kaitsepositsioonid Peipsi järve ja Pihkva maan- 
tee vahel olid läbi murtud, venelased maabusid juba suurearvuliselt 
järve läänekaldal. 

Rinde kesklõiku olid tugevasti nõrgestanud Kambja vallutanud 
Nõukogude ründelained. 

Ainult rinde läänelõik — Kambjast Riia—Tartu maanteeni ja sealt 
kuni Võrtsjärveni — oli veel rahulik. 

Lühidalt, kindral Wagner pidi konstateerima, et tema vasak tiib on 
hävitatud ja rinde keskpaik on tugevas ohus. Rahulik oli vaid tema 
paremal tiival, mis oli venelaste pealetungi lähtepunktidest kõige kau- 


gemal. 
Kambjast viis üks külatee Pihkva maanteele viisteist kilomeetrit 

lõuna pool Tartut. Kuid kagust edasitungivad venelased ähvardasid isegi 
seda teeharu. 

Minu esimeseks ülesandeks oli vaenlast Kambjas kinni pidada. 
Selleks olid minu käsutuses sada viiskümmend jalaväelast, üks rühm 
miinipildujatega ja paar sakslaste suurtükki. 

Teiseks pidin kaitsma Pihkva—Tartu ja Kambja—Tartu teede 
ristumiskohta. Võidukas vaenlane oli jõudnud sellest sõlmpunktist ühe 
kilomeetri kaugusele. Teed ristusid tasasel ja lagedal maastikul. Met- 
sades, meist vasakul, paiknesid vaenlase suurtükid, miinipildujad ja 
Stalini orelid. Minul oli läbipääsu tõkestamiseks vaid kolm tanki- 
tõrjekahurit. 

Seadsin oma komandopunkti sisse ühes talumajas ristmiku ääres. 
Iga tunni tagant külvasid meid kuulirahega üle Nõukogude ründelen- 
nukid. Öösel olime kogu aeg valmis, et õuele sõidavad Vene tankid. 
Magasime säärikutes mitte üle kümne minuti korraga, automaadid ja 
käsigranaadid käeulatuses. 

Kolm kuni neli korda ööpäevas sõitsin teeristmikult neli kilomeetrit 
edela suunas meie positsioonidele Kambja all. Kõikjal kubises vene- 
lastest. Kihutasin meeletu kiirusega oma väikese "Volkswageniga", 
kuulid vingumas ümberringi. 

Kambja all tundsin hirmu omatankitõrjekahurite pärast teeristmikul. 
Kui olin teeristmikul, kartsin katastroofi Kambja all, vaatasin täis 
hirmu teele ja ootasin iga silmapilk, et teele ilmuvad minu üksuse riis- 


med ja nende järel röökivad kirgiisid ning kalmõkid. 


Meie selja taga toimuv draama oli südantlõhestav. Terve Eesti 
põgenes venelaste eest. Ükski inimene ei jäänud koju. 

Põgenesid mitte ainult kodanlased, vaid ka kümned tuhanded 
töölised, väikese sissetulekuga töötajad, väiketalunikud ja metsa- 
mehed, kes jätsid oma männimetsad saatuse hooleks. Naised vedasid 
teedel enda järel siga või paari lammast. Vaestel loomadel olid jalad 
verised. Üks tüdruk lükkas enda ees siga nagu käru, hoides seda taga- 
jalgadest. See oli kokku üks ruigav ja määgiv tohuvabohu. Loomi 
hukkus karjade kaupa. 

Oli kohutavalt palav. Vanade naiste jõud oli otsakorral. Äkki ilmusid 
Nõukogude hävitajad, pikeerisid kolonni peale ja avasid selle pihta 
halastuseta tule. Kõike seda saatis naiste ja laste kisa ning hobuste 
läbitungiv hirnumine, kelle kuulidest läbipuuritud kehad lamasid 


purunenud vankrirataste vahel. 

Kahekümne või viiekümne perekonna varanatuke, rebenenud 
suletekid, laiali pudenenud toiduained — kõik vedeles hõõguvkuumal 
maanteel. 

Õnnetud inimesed pühkisid higi, naised surusid oma väikesed lapsed 
vastu rinda ja jooksid kauguses paistvate kirikutornide poole. Tudi- 
sevad raugad vedasid kaasa ämbreid ja kariloomi. Kuhu nad läksid? 
Kus nad tabatakse? Või õigemini, kus nad surevad? Sest kõikjal üle 
terve maa liikusid samasugused põgenikevoorid ja igal pool püüdsid 
samasugused hävitajad neid tappa... 

Kui ma käisin Tartu ligidal kindral Weberile raportit esitamas, 
möödusin tagasiteel oma komandopunkti nendest õnnetusevooridest, 
mille nägemine pani südame verd tilkuma. Ümberringi oli kõik leeki- 
des — suured paarisaja musta-valgekirju lehmaga talumajapidamised, 
rikkad külad, ilusad valged lossid siniste järvede ääres, puitkatusega 
heinaküünid ja isegi küngastel asuvad astmelised surnuaiad oma 
puude ja puhkepinkidega, kust inimesed olid nii sageli oma surnutele 
mõeldes rahulikult maastikku vaadelnud. 

See maa oli suremas. Oivalisi augustiöid valgustasid punaste 
hiigeltõrvikutena põlevad külad. Lehmad, sead, kanad ja haned jäeti 
taludesse ja karjamaadele. Ükski inimhing ei jäänud maha. Kõik 
valisid maantee, maapao ja Nõukogude võimu kuulipildujatule. 

Mulle anti veel kolmas ülesanne. Pidin õhku laskma Tartu — 
Pihkva raudteeliini. 

See oli elukutse, mille pidin alles omandama. Abiks anti mulle 
kaasa üks tubli noor sakslasest ohvitser ja käputäis kindlameelseid 
pioneere. Nad pidid raudteelõigu kümnemeetriste vahedega minee- 
rima ja siis minu käsku ootama. Seejärel lasid nad kahesaja või viie- 
saja meetri pikkuse lõigu õhku. 

Tohtisin raudteelõigu ohverdada vaid äärmise häda korral. Väe- 
juhatus Tartus lootis ikka veel ühel päeval vasturünnakule üle minna. 
Niisiis pidin ootama viimase sekundini. Teisalt ei tohtinud ma seda 
maha magada, siis hõivavad venelased raudtee. 

Need õhkimised olid eriti ebameeldivad öösel. 

Mõne päevaga lasin õhku nii palju sildu, raudteelõike, jaamu, 
ülesõite ja pööranguid, et pea kõmiseb mul nendest elupäevade lõpuni. 

Kuid me pidime aega võitma. Ikka ja jälle kuulsin sedasama 
lühikest lauset telefonitraadi teisest otsast: tuleb aega võita! Aega 
võita, hoolimata sellest, et seejuures tuli ohvriks tuua materiaalseid 


väärtusi, ja mis veel hullem, loendamatuid inimelusid... 

Meist kümme kilomeetrit tagapool kaevasid Tartu elanikud suurt 
kaitsekraavi. Töö oli peaaegu lõpetatud. Kuid mul oli kõhe tunne, kui 
ma nägin seda kaitsjate kirjut karja, kes topiti nendesse pikkadesse 
süngetesse kraavidesse. Välipolitsei pataljonid, politseinikud, igat 
sorti tsiviilisikud, kellest oli tehtud sõdurid kollaste käesidemete ja 
Napoleon III aegsete igivanade prantsuse vintpüsside abil. 

Olime ülekaalukate Vene vägede surve all. 

Millal tulevad õiged sõdurid, tõelised diviisid, et nendega võitlusse 
astuda? 

Vene tankid hoidusid tankitõrjekahuritest eemale. Meie kahurid 
tulistasid täpselt. Teeristmik pidas vastu. 

Viibisin nüüd sagedamini Kambjas, sest meie mehed olid tugeva 
surve all. Hoidsime enda käes kõrgendikke aleviku põhjaservas. 
Olime seal Stalini orelite ränga tule all. 

Kuid mehed ei andnud järele. Kuulipildujad olid paigutatud väga 
headele tulepositsioonidele. Miinipildujad seisid suurepäraselt mas- 
keerituna heinasaadudes ja tegid korralikku tööd. 

Meeste meeleolu oli suurepärane. Andsin autasud kätte kõige tubli- 
matele haavatutele,kes vaatamata lõhkemürskudest tekitatud hirmsatele 
haavadele suutsid veel naljatada ja tõmbasid paar mahvi sigaretist, 
mille kamraadid pistsid nende veriste huulte vahele... 

Neid poisse polnud võimalik lüüa. Kus nemad seisid, sealt ei 
pääsenud venelane edasi. Nende naerusuine lihtne vaprus liigutas mind 
sügavalt, sest nende koomilised ütlused olid vaid tagasihoidlikkuse ja 
eneseiroonia väljenduseks momendil, kui nad näitasid üles suurimat 
julgust... 

Venelane tuli peatada. Nad peatasid ta. 21. augustil ei suutnud vaen- 
lane läbi murda. 22. augustil ei pääsenud ta samuti edasi. Kui meie 
mehed 22. augusti keskpäeval välja vahetati, polnud venelased põhja 
pool Kambjat kümmet meetritki maad vallutanud. Nad pidid isegi ale- 
vikust lahkuma, mis oli meie miinipildujate ja minu käsutuses olevate 
Saksa suurtükkide tule all. 


Meie sada viiskümmend nekrutit, kes olid jäänud väljaõppele 
Toila lähedale, saabusid nüüd meie baaslaagrisse. Mul oli käsk nen- 
dega oma üksuste koosseisu täiendada. Kohtusime jälle Maarja- 
Magdaleenas. 

Teoreetiliselt pidi ümberformeerimine ja selle üksuse ülevõtmine 
kestma nädal aega. 

Kuid vaevalt olime rinde keskmisest lõigust lahkunud, kui vaen- 
lane ründas lääne suunast sakslaste vasakut tiiba. Venelased jõudsid 
Riia —Tartu maanteeni ja lõikasid selle läbi. Meie tankitõrjekahurite 
rühmal polnud isegi aega Maarja-Magdaleenasse tagasi tulla, sestjuba 
saabus käsk nad ohustatud lõiku saata. Juba samal õhtul seisid meie 
kahurid imeliku nimega Nõo aleviku äärel. 

Vastu õhtut sõitsin kindral Wagneri komandopunkti. Tema silmad 
punetasid. Ta saatis pidevalt kergetanke kõrvalteedele, mis olid juba 
venelasi täis. Tal ei olnud enam korralikku jalaväge, kaela saadeti talle 
aga tuhandeid igat sorti eestlasi. Need kandsid imelikke sulgkübaraid 
ja jahimehemütse, olid relvastatud jahipüssidega ning mõtlesid vaid 
jJalgalaskmisele. 

"Kuradi sitt! Kuradi sitt!" hüüatas kindral ikkajajälle. "Kuradi sitt!" 
lisas staabiülem veendunult. 

"Kuradi sitt!" kordas ka sidepidaja, kes tõi meile võileibu. 

Mul oli kindel tunne, et minu kompaniid Maarja-Magdaleenas iga- 
vuse kätte küll ei sure. 

Öösel tahtsin minna üle Riia maantee, et üle vaadata Nõo tanki- 
tõrjekahurite meeskonnad. Kuid pärast minu äramärkimist rindetea- 
detes oli kindral Wagner saanud Himmlerilt järsus toonis telegrammi, 
milles ta tehti minu naha eest vastutavaks. Seetõttu keelas ta minu öise 
sõidu rangelt ära. 

Tegin näo, nagu kuuletuksin. Kuid mis kehtis öö kohta, ei pruukinud 
ilmtingimata käia päeva kohta. 

Poliitikast olin õppinud varjundite kunsti. Minu kuus onu ja vanaonu 
polnud asjata jesuiidipaatrid. 

Sõitsin niisiis kuulekalt Maarja-Magdaleenasse tagasi. Kell viis 
hommikul dikteerisin viimased pataljoni ümberformeerimise kohta 
käivad käsud. Värskelt raseerituna sõitsin kell kuus jälle läbi Tartu 
lõuna suunas. 

Tegelikult oleksin pidanud kindral Wagneri juurest läbi sõitma, et 
teada saada, kas ööjooksul pole olukord muutunud. 

Kuna ma olin aga kindel, et saan siis uue keelu, vältisin seda 
käiku ja kihutasin oma väikese "Volkswageniga" umbropsu mööda 
Riia maanteed minema. 

Kuid uudiseid oli. Koidikul olid venelased Nõo vallutanud. Nad 
olid sealt isegi edasi liikunud. 

Seda teadmata sõitsin otse nende keskele. 


23. augusti hommik 1944jääb mulle surmatunnini meelde. 

Leon Degrelle (vasakul) koos relvavendadega. Eesti, suvi 1944 


Juba Tartust väljasõidul pani mind imestama linna sõitvate autode 
suur arv. Kõigil autodel rippusid sõdurid nagu takjad. 

Siis kohtasin mulle vastu jooksvaid üksikuid sõdureid. Kuulid vin- 
gusid. Üks kuul tungis õla kõrguses läbi tuuleklaasi. 

Hüppasin autost väljaja heitsin automaadiga keset teed. Kaelas oli 
mul Rüütliristi pael. See mõjus alati. Toetasin seda mõju veel auto- 
maadiga ja esimene veoauto pidas kinni. 

Punnis silmadega autojuht karjus mulle: "Seal on venelased! Seal 
on venelased!” 

"Kus seal?" küsisin mina. 

"Viissada meetrit eespool! Nad on igal pool!" 

Viissada meetrit eespool! Sain välkkiirelt katastroofist aru. 
Venelased polnud üksnes Nõo vallutanud, mis asub viisteist kilo- 
meetrit Tartust lõuna pool, vaid nad lähenesid hirmsa kiirusega 
Tartule endale. Kuulus kaitsevöönd oli vallutatud ja läbi murtud! 
Kuidas? Seda ma ei teadnud. Ja mul polnud ka aega, et seda teada 
saada. 

Teadsin ainult seda, et Tartus on sadu taanduvate vägede veoau- 
tosid. Linnast polnud midagi välja viidud lihtsalt seetõttu, et öösel oli 


rinne rohkem kui kümne kilomeetri kaugusel. Mužikid on poole tunni 

pärast Tartus. Siis langeb kõik nende kätte, nad ületavad ootamatult 
Emajõe ja purustavad kogu rindelõigu. 

Lasin sõdurid esimeselt ja kahelt järgnevalt autolt maha ronida. 
Õnneks oskas üks sakslasest ohvitser väga hästi prantsuse keelt. Ta 
tõlkis minu käsud: "Läheme kohe vasturünnakule. Kõige vapramad 
saavadjuba täna õhtul Raudristi. Venelased ei oota praegu vasturünna- 
kut. Seetõttu on moment rünnakuks sobiv. Asi on ainult julguses. 
Edasi, kamraadid!" Nende kuuekümne sõduriga, kes viie minuti eest 
veel taganesid, ründasin mööda maanteekraavi peale tungivaid 
bolševikke. 

Harjumust mööda oli mul kaasas kaksteist tagavaramagasini, kuus 
rihma vahel ja kuus säärikutes — kokku nelisada padrunit. See oli 
kena tagavara. Veerand tunni pärast põgenesid venelased meie ees. 
Need hajutatud rühmad olid tugevad vaid seetõttu, et polnud kohanud 
mingit vastupanu. Jõudsime kindlustusvööndisse, kus tuhanded käe- 
sidemetega ja sulgedega ehitud mütsides tsiviilisikud polnud hommi- 
kul sekunditki vastu pannud. Hoobilt kihutasime mööda kraave 
põgenevad venelased minema ja vallutasime tormijooksuga Tartu 
sillapea kogu läänelõigu tagasi. 

Milline olukord! Pimeda juhuse läbi olin nüüd sakslastest ja paani- 
kas kokkujooksnud eestlastest koosneva improviseeritud kaitse- 
grupi juht viiesaja meetri pikkuses kaitsekraavis, mis oleks tegeli- 
kult pidanud Riia maantee suunast tuleva vaenlase rünnaku kinni 
pidama. 

Kogusin kohe kindlamad mehed kokku ja saatsin nad venelasi 
jälitama. 

Avastasin suurepärase venelaste kahuri, mille saksa taktikud olid 
paigutanud tulepositsioonile viis meetrit teest paremal. See tõkestas 
igasuguse juurdepääsu. Kahjuks — miski siin ilmas pole täiuslik — 
polnud meil ühtki mürsku! Silmale vaadata oli kõik suurepärane, see 
oli aga ka kõik! 

Nägin kaugemal kaht mööda välja veetavat suurtükki. Saatsin 
sinna oma "Volkswageni" käsuga kohe meie juurde tulla. Nad tulid. 
Ka nemad põgenesid vaid seetõttu, et kõik põgenesid. Panin nad posit- 
sioonile. Neil oli sada kakskümmend viis mürsku. See oli suurepärane. 
Mis aga tegelikult juhtunud oli, oli vähem suurepärane. 

Öösel olid venelased Nõo jaTartu vahelt läbi läinud. Siis pöördusid 
nad põhjaja piirasid selja tagant rünnates Nõo sisse, tekitades seal seis- 
vates autokolonnides suure segaduse. Autojuhid magasid rahulikult, 

kuna nad uskusid, et pohipositsioonid neid kaitsevad. Üllatusest sai 
katastroof. 

Põgenikud Nõost jõudsid läbi soode ja kuusemetsade meie juurde. 
Polnud enam kahtlust — tõkkepositsioonid olid läbi murtud. 

Katastroofi tagajärjed olid silmanähtava' 

Meie tagasi vallutatud positsioonid kulgesid piki järskude nõlva- 
dega oru äärt, mille põhjas voolas väike jõgi. Keegi polnud mõelnud 
sellele, et venelaste läbimurde ajal sild õhku lasta. Nüüd oli juba liiga 
hilja. Ümbruskonna mõningad talumajad, hekid ja põõsastik olid vaen- 
lase käes. Minu väikese kokkuklopsitud rühmaga oli jõeorgu võimatu 
tagasi vallutada. Selleks oleks tulnud ohverdada kolmveerand mees- 
test ja tunni aja pärast oleks tulnud kogu positsioon ikkagi käest anda. 

Läbi maastiku kulges tee. See laskus suure kaarega orgu, viis üle 
õhku laskmata valge silla, tõusis majade taga jälle mäkke, kulges 
põldude vahel edasi ja suundus meie vastas asuvasse metsa. 

Venelased olid asunud jõe ääres kaitsepositsioonidele. 

Lootsin ikka veel, et Nõost taanduvad väed ilmuvad välja edelas 
asuvast metsast. Koos nendega oleksime siis vaenlase orus kinni 
pidanud. Kuid pääsenud rääkisid, et vägede taganemine Nõost oli või- 
matu, sest vaenlane oli hõivanud kogu ümbruskonna. 

Olukorrast tuli kohe teatada kindral Wagnerile. 

Oli ta asjaga kursis? Tartust ei tulnud igal juhul midagi. 

Üks sõdur leidis telefonijuhtme. Sain ühenduse komandatuuri ja siis 
kindraliga, kes oli sündmustest ja minu sealviibimisest täiesti rabatud. 
Ta teadis niisama hästi kui mina, et Tartu saatus sõltus minu positsioo- 
nidest. Ta ei pruukinud mulle seda pikalt selgitada. Tõotasin talle, et 
nii kaua, kui ma elan, venelased läbi ei pääse. 

Kuid meid võidi puruks lüüa, iga minut võisid saabuda Vene 
tankid. Vajasin mehi ja tanke, kiiresti ja palju! 

"Pidage vastu! Pidage vastu!" möirgas kindral Wagner telefoni- 
torusse ja siis ikka ja jälle: "Kuradi sitt! Kuradi sitt!", mis sobis asja 
kohta rohkem kui kunagi varem. 


Jaotasin oma mehed rühmadesse. 


Kõigi kokkukorjatud põgenikega kokku oli mul sada meest. Moodus- 
tasin neist kaks rühmaja paigutasin nad positsioonidele kahele poole 
teed. Vasakut tiiba juhtis üks noor varustusteenistuse ohvitser, kes oli 
selle segapudru sisse sattunud, kui ta viis varahommikul täiesti mure- 
tult Nõosse leiba. Ta polnud iial rindel ühtki lasku teinud. Üks saks- 

lasest veltveebel juhtis paremat tiiba. Kiilgkaitseks saatsin küllaltki 
kaugele idaja lääne suunas põõsastikku kaks luurerühma. 

Veoautod olin lasknud ära koristada ja neilt kuulipildujad koos 
laskemoonaga maha võtta. 

Minu meestel tekkis jälle lootus. Käisin ühe juurest teise juurde 
ning rääkisin nendega prantsuse ja saksa segakeeles. Enamik oli mu 
pilti ajalehes näinud ja võtsid omaks mõtte, et asi võtab originaalse 
pöörde. 

Venelased hoidsid meid ägeda tule all. 

Et mehed närve ei kaotaks, tõusin kaitsekraavi rinnatisele. See 
polnud mingi suur vägitükk. On päevi, mil tead täpselt, et sinuga 
ei saa midagi juhtuda. Nii oli ka minuga. Nad võisid lasta nii 
palju = kui tahtsid, pihta nad mulle ei saa. Selles polnud vähimatki 
kahtlust. 

Olin leidnud ühe kõrgema eesti ohvitseri. Tahtsin teda kasutada 
tema kaasmaalaste juhtimiseks. Kuid ta oli paanilisest hirmust täiesti 
endast väljas. Pidevast kuulide vingumisest oli ta näost roheline. Ta 
surus mu jalgade ees end vastu maad. Minu jala asemel tabas kuul 
teda keset nägu, tungis läbi keha ja väljus kahe jala vahelt. 

Mees tõmbus kõverasse nagu uss, sülitas,karjus ja oksendas. Kümne 
minuti pärast oli ta surnud. 

Venelased said üha uusi lisajõude. Nad tulid kuue- kuni kaheksa- 
meheliste väikeste gruppidena kasemetsast ja hiilisid piki jõekallast. 

Olin andnud käsu laskemoonaga kokkuhoidlikult ümber käia. 
Vajasime seda lähivõitluseks, mis meil kahtlemata ees seisis. 

Äkki, kell üksteist hommikul, nägin natuke lõuna pool metsast 
väljuvat tanki. 

Lootsin, et see on Nõost tulema pääsenud Saksa tank. 

Selle järel roomas välja teine tank. Siis veel üks. Varsti oli neid 
kaheksa. Venelased? Sakslased? Selliselt kauguselt ei suutnud me seda 
kindlaks teha. 

Hingasime katkendlikult. Tankid liikusid nõlvast alla. 

Nüüd pidi varsti selge olema, kellega meil tegemist on. Kui Vene 
jalavägi neid orust ründab, on selge, et need on meie omad. 

Nad jõudsid esimese majani jõe taga. Ei kõlanud ühtki lasku. Nii- 
siis olid need Nõukogude tankid. 

Millised silmapilgud. Mul oli vaid kaks armetut suurtükki. Lasin 
tankidel lähemale tulla. Nad olid ilmselt oma asjas kindlad. Alles siis, 


kui kolonn seisis täies päikesevalguses maanteel minu nina ees ja 

esimene punaste tank oli sillast mõne meetri kaugusel, lasin mõlemal 
suurtükil nende pihta tule avada. 

Juhttank sai kohe tabamuse ja jäi seisma, ülejäänud sõitsid mürsu- 
rahe all teisele poole taluhooneid. Üks tank läks kenasti kummuli. Selle 
kahur oli otsapidi mudaaugus. Lasin tule peatada alles siis, kui oli selge, 
et vaenlane otsis suures segaduses vaid kaitsepositsioone. Aga isegi 
siis läkitasin ühe kogupaugu majade pihta, näitamaks, et meil on laske- 
moona küllaga. 

Tegelikult oli mul saja kahekümnest mürsust järel vaid kaksteist. 
Kui kohe abi ei tule, oleme kadunud. 


Sain siiski abiväge. Tartus oli teade sündmuste kohta löönud sisse 
nagu VI ja staap saatis kõik, kes mundrit kandsid, Riia maanteele. Sel 
moel sain kollektsiooni südamerabanduse kandidaate, mis koosnes 
põduratest vanadest majoritest, rõivaladude ohvitseridest, kasarmu- 
lõvidest, veinimeistritest, tagalatäkkudest ja toitlustustegelastest. 
Nad higistasid uhiuutes mundrites oma koorma all ja olid surm- 
väsinud, kui nad olid jalgsi kaheksa kilomeetrit maha käinud. 
Nende ümber saalis terve kari prillidega kirjutajaid ja sidemehi. Muidu 
olid kõik väga vaprad ja väärikad ning soovisid vaid oma kohust 
täita. 

Kõigele vaatamata ei teadnud ma, kuidas need sulepeaspetsialistid 
peaksid kinni pidama kuut meie vastas möirgavat tanki. 

Saatsin need nekrutid nii kaugele kui võimalik külgkaitsesse, et 
Nõukogude jalavägi neid ei hävitaks. 

Telefoni teel lisasin kindral Wagnerile: "Taeva pärast, tanke ja 
pommitajaid!" 

"Teie aitamiseks tehakse kõik. Kuid meil on aega vaja! Pidage 
vastu! Pidage vastu!" karjus ta mulle vastuseks! 

Peame päris kindlasti vastu! 

Kuid mis sünnib siis, kui kaksteist viimast mürsku on välja tulistatud? 

Kell oli pool üks keskpäeval. Olin juba viis tundi rinnatisel, käisin 
edasi ja tagasi ning ergutasin sakslasi ja eestlasi. Mu pilk oli suunatud 
paari taiumaja poole. Juba tund aega pidid venelased teadma, et me ei 
ole kuigi tugevad. 

Esimese talumaja juures ilmus nähtavale tank, millel kükitas 
kakskümmend jalaväelast. Järgnesid ülejäänud viis tanki. Jõudsin veel 
kindral Wagnerile telefonitorusse hüüda: "Asi on niikaugel! Vene 
tankid tulevad." Seal nad olid! Nad sõitsid täiel kiirusel üle silla ja 

mööda nõlva üles. Meist kolmekümne meetri kaugusel hüppasid 
vaenlase jalaväelased maha. See oli lõpprünnak! 

Nüüd ei jäänud meil muud üle, kui viimane laskemoon välja 
tulistada ja hukkuda. Parajasti, kui mu viimased mürsud lõhkesid, 
täitis taevalaotust võimas mürin. Saksa pommitajad tulid! Neliküm- 
mend lennukit! Nelikümmend pommitajat pikeerisid ulgudes! 
Kõik lendas õhku! Ka meie lendasime uperkuuti, sest vaenlase 
tankid olid meile väga lähedal ja pommitajad tegid korraliku töö. 
Kolm venelaste tanki põlesid. Ülejäänud pöördusid ära ja tõmbusid 
metsa. Meie allesjäänud kuulipildujad niitsid maha põgenevaid Nõu- 
kogude jalaväelasi. Möirgasime kõik kui hullumeelsed. Me olime 


võitnud! 


Nüüd saabusid Saksa tankid, võimsad "Tiger"-tankid. 

Õhtul saabus rindejoonele täies koosseisus tagasi kantseleide 
esindus. 

Siis tuli üks Saksa ohvitser, et mind välja vahetada. Istusin oma 
"Volkswagenisse", sest olin kutsustud kindral Wagneri komando- 
punkti. Terve see päev oli seal verd higistatud. Kuni kõige kõrgema 
kindralini välja olid kõik ärevusega jälginud meie võitlust, millest 
sõltus Tartu, Emajõe ja seega kogu Eesti saatus. 

Kesköösel teatas telegramm füüreri peakorterist, et Hitler on mind 
autasustanud Tammelehtedega. 

Nii lõppes väike tagasihoidlik lõbusõit Lemmatsisse Eestist Lätisse 
viival maanteel 23. augustil 1944. 

Pärisime järele, mis sai Nõo lahingus meie kolmest tankitõrje- 
kahurist ja rühmast valloonidest. Pidasime oma mehi ja kahureid 
kadunuks. Üksainuke mees oli sealt tulema saanud ja meie juurde 
Lemmatsi tõkkepositsioonideni jõudnud. Ta oli käsitsivõitluse käigus 
putket teinud. 

Mehed ei olnud alla vandunud. Neil olid head kuulipildujad ja nad 
olid end oma kolmest tankitõrjekahurist otsesihtimisega tulistades 
visalt kaitsnud. Neid juhtinud ülemleitnant teatas mulle 24. augusti 
hommikul, et tema mehed olid koos tankitõrjekahuritega vaenlase 
piiramisrõngast läbi murdnud ja asusid positsioonidel Emajõe ääres 
lääne pool Tartut. 

Nad olid oma saavutuste üle väga uhked ja ootasid vaid võimalust 


uusi vägitükke korda saata. 
Neid tuli kiiresti varustada. Kell neli pärast lõunat veeresid mööda 

maanteed nende suunas kümme ülirasket Nõukogude tanki, kümme 
"Jossif Stalinit". 

Need tankid olid erakordselt vastupidavad. Gillis, idarinde vana 
rebane, laskis neil ligineda kümne meetri peale. Kahurid olid hästi 
maskeeritud. Venelased uskusid juba, et Emajõe forsseerimisega on 
kõik selge. Kui tankid olid otse nende ees, avasid meie kolm kahurit 
tule. 


Lahing oli jube. Vene tankid hävitasid meie võitlusrühmad. Üks meie 
tankitõrjekahur lasti puruks. Siis lendas õhku teine kahur koos lõhki- 
kistud meeste laipadega. Ellujäänud klammerdusid viimase kahuri 
külge, tulistasid kui hullumeelsed ja olid kindlalt otsustanud oma elu 
kallilt müüa. 

Tankid ei pea vastu pikemale kokkupõrkele tankitõrjekahuritega. 
Kaks "Jossif Stalinit" põlesid. Vaenlase jaoks oli see raske kaotus. 
Ülejäänud tankid katkestasid lahingu ja eemaldusid lääne suunas. 

Meil oli veel vaid üks kahur. Enamik kahurimeeskondade mehi 
lamas surnult või haavatuna maas. Kuid au oli päästetud. Nõukogude 
tankid ei võitnud! 

Kui Gillis paari kuu pärast laatsaretist rindele tagasi tuli, varjasid 
ta silmi suured tumedad prillid, kuid kaelas oli tal kangelasteo eest 
saadud Räüütlirist. 


Kuni kolmekümne kilomeetri kaugusel Tartust oli elu muutunud 
põrguks. Nõukogude lennuvägi, mida varem polnud olemaski, valitses 
õhuruumi. Neil oli küllaga ameerika lennukeid. Eskadrillid lendasid 
taevas nagu herilaseparved ja kleepusid visalt iga tee kohale. Kõikjalt 
tõusis põlengute suitsu. Teedel vedelesid purustatud laskemoona- ja 
tsisternautod, katkised vankrid ja punsunud hobusekorjused. 

Isegi kõige väiksemaid külasid ründas vaenlane kümneid kordi päeva 
jooksul. Meie oma tagasihoidlikus pesas Maarja-Magdaleenas, kaugel 
maanteedest, olime rohkem pikali kui püsti. Lennukid tiirlesid kiriku- 
torni ümber, pikeerisid taevaste nooltena, tulistasid oma süiitelaske- 
moona väljaja tõusid nagu pääsukesed imeilusas päikesepaistes jälle 
järsult taevasse. 

Kõrgele taevasinasse tõusvate hallide ja mustade suitsusammaste 
järgi olid külad kahekümne kilomeetri raadiuses ära näha. 

Õhurünnakute ohu ja muude takistuste tõttu oli liiklus muutunud 
peaaegu võimatuks. Tuli läbida tulekahjukoldeid. Purukslastud ja 


põlenud veoautode juures tõkestasid teed sajad lõhkemata mürsud. 

Jõudsin suure vaevaga kindral Wagneri komandopunkti, kes oli mind 
kiiruga välja kutsunud. Tema staabiveoautod seisid maskeeritult 
kuusemetsas Tartu taga. 

Mulle sai selgeks, et olukord muutub ikka kehvemaks, sest hüüded: 
"Kuradi sitt! Kuradi sitt!" üha sagenesid. 

Sain peagi asjadest ülevaate. Nõukogude tankirünnak, mille 
pealelõunal oli peatanud meie tankitõrjekahurite rühma kangelaslik 
vastupanu, oli alanud uuesti neli kilomeetrit lääne pool. Seal oli tähtis 
sild üle Emajõe. Seda valvasid rohkem kui tuhat eestlast. Ilmusid kaks 
kolonni "Jossif Stalin"-tanke.Tuhat meest kadusid isegi silda õhku lask- 
mata. Lühidalt, vaenlase tankid ületasid jõe. Kell seitse õhtul seisid 
nad juba teeristil viissada meetrit põhjapool Emajõge. Neile järgnesid 
kaks Nõukogude jalaväepataljonides jäid ka edaspidi tanke saatma. 

Sain käsu katastroof ära hoida. Pidin paari Saksa tanki toetusel 
öösel teeristini tungima, oma meestega sillani jõudma ja selle õhku 
laskma. 

"Sild tuleb õhku lasta, saate aru! Sild tuleb õhku lasta!" 

"Kuradi sitt" Kuradi sitt" Kuradi sitt!" hüüdis meie kindral ikka ja 
jälle ning ta silmad olid rohkem verd täis valgunud kui varem. 

Siiamaani oli kõik hästi ja kenasti. Kuid ma pidin Maarja-Magdalee- 
nasse tagasi sõitma, alles ümberformeeritud pataljonile häire andmaja 
selle autodele laadima, mis olid mulle lubatud õhtul kella kümneks. 
Alles siis saime lääne suunas teele asuda. Enne keskööd või kella ühte 
me vaenlast vaevalt kohtame Kus venelased üldse seisid? 

Ammu enne pimeduse saabumist olid kaks Nõukogude pataljoni 
koos umbes viieteistkümne tankiga jõudnud tähtsa teeristini viissada 
meetrit teisel pool Emajõge. See oli kõik, mis teada oli. 

Paikkonna kaardi abil võis asjade arengut kergesti ette kujutada. 
Ristmikult kulges üks tee edasi jõega peaaegu paralleelselt. See viis 
läbi kuusemetsa. Mets ulatus umbes kümme kilomeetrit meie suunas. 
Tee läbis mitut asulat. Õhtul kella seitsme ja südaöö vahel oli vaenlane 
kindlasti oma positsioone parandanud ja hõivanud suure osa metsast 
ning asulad, mida ta sai vajaduse korral kasutada kaitsepositsiooni- 
dena. 

Tema jaoks oli tähtis see julgestusvöönd võimalikult kiiresti hõi- 
vata, et öösel massiliselt vägesid ja rasketehnikat juurde tuua. 

Asja arutamise käigus kindral Wagneri juures olin julgenud esitada 
küsimuse: "Kas seni on venelaste peatamiseks midagi ette võetud? Kas 


on olemas jõud, kes takistaksid venelastel sillapead metsas laien- 

dada?.." Ainukese vastusena sain vaid uue valingu sõimu "Kuradi 
sitt!". Tühjus oli täielik. 


Võis arvata, et venelased seal suures kuusemetsas aega ei raisanud... 


Kell üheksa õhtul seisin oma pataljoni ees. 

Selles oli palju nekruteid. Kuid nad olid haaratud tugevast soovist 
lahingusse tormata. Vanade võitlejate vaimustus kandus uustulnukatele 
üle. Sel õhtul oli kõigi meeleolu eriti pingestatud. 

Mul oli võitluse alustamiseks omapärane komme. Vahvaid saks- 
lasi, kes olid meil radistideks ja sidemeesteks, rabas see mõningal 
määral. Pidasin kõigepealt maha rahvakoosoleku! Meie mehed 
kogunesid aasale. Päev oli lõppemas, kuid kõikjal tõusis taeva poole 
tulekahjude punane kuma. 

Nõlvakul seistes kutsusin oma kamraade üles olema meie vana 
leegioni väärilised: "Russid alles näevad, mida vallooni vasturünnak 
tähendab!" 

Jälle seisis meil ees käsitsi võitlus! 

Kuid seekord sündis see südaöösel, maastikul, mida me ei tundnud, 
ja pimeduses, kus ei näinud näppu suhu pista. 

Veoautode kolonn hakkas liikuma. Ja me saime peagi näha, mis 
meid ees ootab. 

Öine rünnak pole kunagi lihtne. 

Sellal, kui meie autod sõitsid lääne suunas Nõela küla poole, püüd- 
sin koostada lahinguplaani. 

Mul polnud vähimatki aimu sellest, mis on juhtunud peale 
päikeseloojangut. Kus vaenlane asus? Kui tugev ta oli momendil? 
Keegi ei teadnud seda! 

Vene lennukid kiskusid mind mu kaalutlustest eemale. Nad viskasid 
piki teed alla terve rea "jõulupuusid". Meie rasked veoautod olid 
valgustatud nagu päeval. Meil oli kõige rohkem kümme sekundit, et 
põllule pikali viskuda. Plahvatasid sajad pommid, pihta said mehed ja 
autod. 

Meie liikumine oli avastatud, see oli selge. 

Kogu lõigu kohal rippusid taevas "jõulupuud". Maa värises plahva- 
tustest. Põlesid terved külad, punakuldse tulekuma taustal paistsid 
katusetalad ja sarikad. 

Kell üksteist õhtul kohtasime ühe harutee juures poolt tosinat Saksa 
tanki, mis pidid meid toetama. 


Seal jõudis hingeldades minu juurde tagasi ka käsundusohvitser. 

kelle olin saatnud ette maastikku uurima.Ta oli venelastele sattunud. 
Nad olid juba üle kümne kilomeetri Emajõe sillast edasi liikunud, 
suurest kuusemetsast läbi jõudnud ja tee ääres asuvad kolm küla 
hõivanud. Öösel tungis edasi suur hulk nende tanke. Ootamatult 
ilmusid nad otse meie ees asuvasse Nõela külla. Nende edasiliikumist 
takistas vaid küla teisel äärel asuv õhutõrjepatarei, mille meeskond 
suunas oma kahurid tankide peale. 

Mul oli hea raadioauto ja ma andsin selle tähtsa uudise staabile teada. 
Kohe saabus vastus: "Rünnata! Kohe rünnata!" 

Minu neli kompaniid, igaühes kuuskümmend meest, asusid küla 
serval lähtepositsioonidele. Andsin ohvitseridele kätte esialgsed ees- 
märgid. Kõigepealt tuli Nõela tagasi vallutada. Siis pidime hõivama 
teise külla viiva tee.Tee kulges aga läbi metsa. Ohvitserid pidid rünna- 
kule minema oma meeste ees.Tuli kiirustada. 


Me ründasime. 


Kell oli üks öösel. 

Kuue tanki tugeval toetusel lõid mu mehed esimesed vaenlased 
mättasse. Vene tankid taandusid, sest nad ei teadnud täpselt, kui tuge- 
vate jõududega me ründame. Meie kompaniid tungisid neile omase 
kiirusega külla sisse, vallutasid käsigranaatide abil majad ja võtsid palju 
vange. 

Vangilangenud olid hiirenäoga umbes kuueteistkümneaastased 
poisid, marssimisest ja unepuudusest nõrgad ning kurnatud. Nad olid 
jalgsi Pihkvast tulnud, nelja päevaga olid nad läbinud kakssada kilo- 
meetrit. Kui nad sammu aeglustasid, tabasid neid kohe ohvitseride kaba- 
hoobid. Enamikul neist olid seljas Saksa armee laigulised maskeeri- 
miskuued. Need olid selga tõmmatud sakslaste petmiseks. Reeglite - 
rikkumine oli ilmne. Kuid tegu oli vaid lastega. Nad värisesid hirmust. 
Ütlesin neile, et heitku magama. Nad heitsid kobaras maha nagu 
koerakutsikad. 

Meie tankid võtsid vaenlase tankid ägeda tule alla. Mitu tanki juba 
põlesid. Ülejäänud taganesid kiirustades. See segadus tuli ära kasu- 
tada. Andsin käsu alustada lahingu teist etappi — läbi metsa kulgeva 
tee vallutamist. 

Vene jalavägi asus otse metsaserval. Oli kottpime. Näha olid vaid 
kuulipildujad, mis sülitasid põõsastest meie pihta hõbedasi ja punaseid 
valanguid. 


Meie sõdurid tungisid valju kisaga vaenlase kallale. Üks mu 

leitnant, rühmaülem, keda ma olin eelmisel päeval korrale kutsunud, 
oli mulle vastanud: "Tõotan teile, et teen selle jälle heaks!"Taoli roos- 
tepruuni näonaha, lokkis juuste ja suurte siniste silmadega hiiglane.Ta 
tormas üle takistuste nagu mürsk ja sattus pimeduses vaenlase kuuli- 
pilduja otsa. Kuulid puurisid ta sõelapõhjaks, need olid tabanud teda 
kätesse, rindaja jalgadesse. Kuid ta pidas sõnaja lõi vaenlase kaitsesse 
augu, millest tema mehed talle järele tormasid. Roomasin tema juurde 
ja kinnitasin ta verest läbi imbunud kuue külge Raudristi. 

Venelased põgenesid. Meie mehed kihutasid kahel pool teed edasi 
nagu toimuks võidujooks. Tankid kaitsesid neid tiibadelt ja vabastasid 
tee. Kell kolm öösel jõudsime teise külani. See puhastati ja selle 
kaitsjad löödi välja. 

Tagasi oli vallutatud kaks külaja pool venelaste poolt hõivatud alast. 
Veel viis kilomeetrit vaeva ja veel üks küla, mis vallutati käsigranaa- 
tide abil, ning me võisime astuda otsustavasse võitlusse silla pärast. 

See oli teostatav tingimusel,et kasutame saavutatud edu kiiresti ära. 
Selleks vajasin vähemalt viitsada meest. Kahe tunniga olin kaotanud 
kaheksakümmend meest, järel oli vaevalt sada viiskümmend. Mul 
oleks vaja olnud kakskümmend tanki. Kuus oli mul alguses olnud. Üks 
tank oli Nõela lahingus rivist välja langenud. Ja me jõudsime nüüd 


kõige raskemate takistusteni. 


See öine lahing oli edukas vaid seetõttu, et suure vaevaga oma 
eesmärgile jõudnud vaenlane löödi kohe tormijooksuga taanduma. 

Kui meid oleks ka olnud vaid käputäis mehi, oleksime ikkagi suut- 
nud meile antud eesmärgi saavutada. Sest eesmärgiks ei olnud vaen- 
lase massiline hävitamine, vaid läbi nende sillani jõudmine, kas või 
ainult kümne mehega. Selleks pidi iga rühm, sõltumata teiste saatu- 
sest, oma käe peal tegutsema. Õhkimiseks vajalikud miinid olin ma 
välja jaganud. 

Olime aru saanud, et meid tuuakse selle ülesande täitmisel ohvriks. 
Olime selleks valmis. Meie hulgas oli kümme korda rohkem vabataht- 
likke kui asja lõpuleviimiseks vaja läks. 

Edu võisid tagada vaid hoogne tegutsemine, pimedus ja vaenlase 
üllatus ning paanika. 

Õnnetul kombel peeti meid külast väljumisel mõnda aega kinni. 
Seal seisis palju Nõukogude tankitõrjekahureid ja meil oli nendega tükk 
tegemist. Pidime kuusemetsa ääres maha pidama ägeda käsitsivõitluse. 


Pooled meie ohvitseridest olid langenud. Allesjäänud tõmbasid mehi 

endaga kaasa. Dramaatiline materdamine kestis pool tundi. Veel teine 
Saksa tank sai pihta. 

Saksa juhtkond käis nüüd oma tehnikaga väga kokkuhoidlikult 
ümber. Tankiohvitseridel oli käsk ettevaatlik olla. Kui me aga tahtsime 
edu saavutada, pidime neli allesjäänud tanki mängu panema ja ka nende 
kaotamiseks valmis olema. Siis oleksid arvatavasti mõned meie 
mehed sillani jõudnud ja selle õhku lasknud. 

Omajahmatuseks nägime, et neli allesjäänud Saksa tanki tõmbusid 
tagasi. Tee oli kaetud meie surnutega ja seal roomasid haavatud. 

Kui venelased nägid, et meie tankid taanduvad, hakkasid nad uuesti 
pihta. Kui me enne võitlesime lapssõdurite vastu, siis nüüd oli meil 
tegemist trahvipataljoniga. mis koosnes hiiglase kasvu lamedate ninade 
ja paljaksaetud kolpadega tegelastest. 

Kuid ka nemad poleks meie visasid mehi, kes olid kangekaelsed 
kui hobueeslid, põlvili surunud. 

Siis aga tulid peale vaenlase tankid ja õhk kõmises nende kogu- 
paukudest. Viisteist tanki tungisid jälle põlevasse külla sisse. 

Neile ei astunud vastu ükski sakslaste tank. Nad ei peatunud isegi 
küla lõpus, vaid sõitsid kiiruga Nõela poole ja neil oli vaid soov välja 
pääseda pikast ja ohtlikust koridorist, mille moodustas läbi kuuse- 
metsa lõikuv tee. Metsasihtidel oli juba näha esimest koiduvalgust. 

Meie sõdurid, kellest vaenlase tankid olid juba kaugele mööda 
tunginud, jõudsid läbi metsa suure vaevaga kolme kilomeetri kaugusel 
asuva külani, kust meie rünnak oli alanud. Neli Saksa tanki tõmbasid 
seal hinge tagasi ja tegid, mis suutsid, et kinni pidada venelaste 
tankirünnakut. Seadsin nende kõrvale sisse meie tõkkepositsioonid. 

Meil ei läinud korda ülesannet täita. Mul oli veel sada kümme meest. 

Neli Saksa tanki olid meie ainukesed raskerelvad. Erinevatest vaen- 
lase pataljonidest pärit vangilangenute käest, keda ma kiiruga üle 
kuulasin, sain teada, et öösel oli üle Emajõe tulnud üle kolmekümne 
Nõukogude tanki. 

Viisteist neist tulistasid üksteise järel rusudeks maju, mille juures 
me vastu panime. 

25. august 1944 oli Tartu lahingu kõige raskem päev. 

Kell oli alles pool viis hommikul. Vaatamata meie öisele vastu- 
rünnakule olid venelased nii inimjõult kui tehnika poolest meist 
tugevamad. Nad ründasid nüüd ägedalt kümme kilomeetrit põhja pool 
Emajõge. Tartu asus jõe lõunakaldal. 


Seda kõike arvesse võttes võis oodata kaalukaid sündmusi. 

Kuidas me pidime oma saja mehega Nõela improviseeritud posit- 
sioonidel vastu panema? Ja kui me seda teeme, kas meid ei haarata siis 
ümber? Meist paremal viis kaugemal metsast välja veel teisi teid... 

Saatsin kindral Wagnerile radiogrammi ja andsin talle meie krii- 
tilisest olukorrast teada. Vastust ei tulnud. Selleks oli ka mõjuv põh- 
jus. Venelased olid just ületanud uuesti Emajõe, seekord idalõigus. 
Kell üheksa hommikul olid venelased kiiresti vallutanud Tartu, kõigi 
kaitsepositsioonide keskpunkti! Aega kaotamata tungisid punased jõe 
teisele kaldale. 


Meie ise olime nii ägedas lahingus, et meil oli vaevalt aega üle- 
jäänud rindele mõelda. 

Kahe tunni jooksul oii mu komandopunkt kaks korda õhku lennanud. 
Minuga ei juhtunud midagi muud, kui et mulle kukkusid vastu kiivrit 
paar palki ja tükk müüri. Kuid mu raadioaparaat oli tükkideks. Mu 
auto oli kasutuskõlbmatu — kõik neli kummi olid kilde täis. 

Siis kolisin põllule ümber. Sain oma kompaniide riismeid juhtida 
vaid sidemeeste abil, kes sõelusid nagu nirgid hekkideja kuuskede vahel. 

Üksteise järei möödusid minust verised haavatud poisid, kõigest 
hoolimata naeratades... Meie taga oli Tartu—Tallinna maantee. Haa- 
vatud vedasid end sinnani ja ronisid veoautodele, mis põgenesid 
sadade kaupa hallides tolmupilvedes. 


Kõik kompaniid asusid ringkaitsesse ja püüdsid sel moel venelaste 
edasiliikumist takistada. Venelased töötasid kui meeletud, nad vedasid 
väikesed tankitõrjekahurid käsitsi läbi metsa ja paigutasid need posit- 
sioonidele meie selja taha. 


Meie jaoks oli kõige tähtsam tee tõkestamine. Ükski armee ei saa 
vedada oma raskerelvi läbi metsade ja jäärakute. Läbi olid pääsenud 
vaid kaks venelaste tanki. Nad ilmusid meist vasakul kahekümne meetri 
kaugusel välja nagu kaks elevanti. Sellest eriti ärevusse sattumata 
lasime neil edasi liikuda ja piirdusime nende äralõikamisega. Mõneks 
momendiks tõkestasid nad Tartust tuleva maantee, kuid lasti siis 
puruks, nagu oligi oodata. 


Siis jõudis kätte pärastlõuna. Võitlesime ikka veel nõlvakul, mis 
valitses väljapääsu Nõela külast Tartu—Tallinna maantee ääres. 


Üks sidemees tõi käsu, mille kohaselt pidin kohe ilmuma kindral 
Wagneri komandopunkti. 


Vaatepilt kilomeetri kaugusel meie positsioonide taga oli apokalüp- 
tiline. Nii kaugele kui silma ulatus, valitses kohutav paanika. Kõik eesti 

sõdurid, nii palju kui neid oli, paistsid olevat liikvel liivastel teedel. 
Tuhanded mehed, saapad jalast võetud, kiirustasid edasi keset inimeste 
ja sõiduriistade kujuteldamatut rüsinat. Veeautode vahel takerdusid 
tuhanded taluvankrid. Naised togisid kepiga lehmi, kes ei suutnud enam 
edasi minna. Teekraavid olid täis kotte, pampe, plekkämbreid, vaate, 
surnud lambaid ja linnupuure. Üle selle kraamilasu voolas Tallinna poole 
närudes tsiviilelanike ja sõdurite mass, kes rääkisid kõige hullemaid 
kuulujutte. 

Armeekorpuse kindralid tormasid koos noorte kompaniiülematega 
ringi, et uuesti formeerida viimaseid võitlusvõimelisi Saksa üksusi. 

Kindral Wagneri juures ootas mind järjekordne löök. 

Lisaks Nõela kaitsmisele pidin rajama Tartu kõrgendikul Pärna — 
Lombi —Keerdu tõkkepositsioonid. Läänest ja idast edasi liikunud 
venelased püüdsid ühineda. Kõik olemasolevad jõud tuli paisata veel 
samal õhtul sellele kõrgendikule. 

Minul olid veel vaid kergelt haavatud ja administratiivpersonal. 
Kihutasin Maarja-Magdaleenasse, tee möödus imeilusatest suvises 
päikeses sädelevatest sinistest järvedest. Neid ei suutnud kahjustada 
ka lähedastel teedel liikuvad põgenike voorid. Tahtsin saada vaid 
vabatahtlikke. Kohe astusid ette meie vanad administratiivteenistuse 
kamraadid. Milleks oligi mul sel momendil administratiivteenistust 
vaja?.. Raamatupidajad sulgesid oma arveraamatud. Üle kuuekümne 
aasta vanused leegionärid, kesjaotasid vorsti ja leiba alates 1941. aastast, 
panid oma noad kõrvale ja haarasid tankirusikad. 

See oli nutma panevalt ilus. Kõik meie tervete jalgadega haavatud 
astusid kirikla ees rivisse. Kahest allesjäänud ohvitserist oli ühel käe- 
haav ja teist oli granaadikild tabanud rinda. Kuid mõlemad astusid selle 
väikese kangelasliku väesalga ette. 

Kokku oli meid kuuskümmend meest. 

Viisin nad endaga kaasa. Kahe tunni pärast seisid nad vaenlase 
vastas, kaevasid laskepesasid ja maskeerusid heinakuhjade taha. Ees 
seisis öö. Nad olid valmis, 

Nõela kõrgendikul oli pärastlõunal olukorda hinnates oodata peat- 
set kokkuvarisemist. 

Pärast seda, kui olin Lombis meie haavatud, toitlustajad ja arve- 
pidajad positsioonidele paigutanud, kiirustasin tagasi kõrgendikule, kus 
me olime nii kohutava hommiku üle elanud. Minu võitlejate arv oli 
hirmsal kombel kokku sulanud, kuid nad pidasid vastu. 


Saabus öö. Meie tõkkepositsioonid pidasid vastu. Vahepeal oli 

väejuhatus saatnud meie tiibadele värskeid jõude. Tallinnast saabusid 
kiiruga veoautodel kohale kõik veel Eesti pealinnas olemas olnud 
Saksa sõdurid. 

Öösel oli olukord ilmselt paranenud. Venelased paistsid ka ise kur- 
natud olevat. 

Muidugi ei olnud meil enam mingit võimalust jõuda kurikuulsa 
sillani, kuid katastroof oli välditud. 

Lahing oli kõigile raskeid ohvreid maksma läinud — venelastele, 
keda oli hunnikute kaupa maha niidetud, sakslastele ja meie meestele, 
kes pidasid vastu vaid seetõttu, et olid üle kahekümne tunni järjest 
meeleheitlikult võidelnud. 

Minu nelja kompanii riismed klammerdusid kaheksa päeva ja 
kaheksa ööd Nõela kõrgendiku külge. Neid oli vaid kolmekümmend 
kaks meest, kolmkümmend kaks kahesaja kuuekümnest, keda ma olin 
25. augustil kell üks läbi reetliku öö rünnakule viinud... 

Päeva ajal ei olnud võimalik nende kuulipildujapositsioonideni 
jõuda. Nende näod olid mullakarva ja kaetud tiheda habemetüükaga. 
Nad lamasid aukudes, mis olid poolenisti täidetud öösel naabrusest 
toodud heintega. Need olid pesad, kus pesitsesid koleda väljanägemi- 
sega öölinnud. 

Armeekorpustjuhtiv kindral autasustas suures imetluses neid kõiki 
korraga Raudristidega, mis oli rindel ainukordne juhtum. 

Ühel vihmasel ööl roomasin mööda kõrgendikku meesteni ja viisin 
Raudristid neile kätte. Roomasin igasse laskepessa. Meie mehed val- 
vasid külmetades märgadel heintel. Venelased olid kümne meetri kau- 
gusel. Kinnitasin neile paelad ja ristid rinda. Suudlesin nende habe- 
tunud põski. Nad sosistasid mulle kõrva, et peavad vastu nii kaua, kui 
vaja — et ma võiksin rahulik olla, et venelased ei pääse läbi... 

Kümne kilomeetri kaugusel pidas vahti teine haavatutest, vanadest 
kokkadest, toitlustajatest ja arvepidajatest koosnev väikese rühma suu- 
rune kompanii, kes uskus kindlalt sedasama. Nende silmad särasid nagu 
inimestel, kes on teistest, eelkõige aga iseendast võitu saanud... 

Raske lahingu lõpus on üldiselt tulevased võitjad ja tulevased kao- 
tajad kokkuvarisemise äärel. Siis võidab see, kes pigistab hambad 
tugevamini kokku ja saab hakkama suurema jõupingutusega. 

Nii oli ka Tartu kõrgendikul augusti lõpupäevadel 1944. Venelased 
olid linna vallutanud, nad olid Emajõe ületanud ja hõivanud põhja pool 

Jõge umbes kümne kilomeetri sügavuse ala. Kuid see polnud nende 
eesmärk. Eesmärgiks oii, nagu ka nende lendlehed teada andsid ,Tallinna 

rünnata, Narva rindest ümber minna ja Saksa armeed merre paisata või 
kapituleeruma sundida. 25. augustil 1944 oli see kõik võimalik olnud. 
Eesti üksused olid paanikas põgenenud. Venelastel oli palju tanke. Üle 
kõrgendike ronis tuhandeid punasõdureid, nad jõudsid teede sõlmpunk- 
tideni . Venelased paistsid igal pool võitvat. 

Kuid ometi olid nad tegelikult kaotanud, sest nad olid seisma pan- 
dud. Nende vastas seisis Saksa väejuhatus, kes valitses alati olukorda, 
kes vaatamata oma vähestele vahenditele ei võtnud kunagi ette midagi 
järelemõtlematut ja kes silmapilgukski ei ilmutanud väsimust. 

Kindral Wagneri staabis ei olnud keegi juba nädal aega rahu saanud. 
Staabiautod seisid kuuskede all. Vaenlane oli viiesaja meetri kaugusel. 


Ümber komandopunkti langesid Stalini orelite reaktiivmiinid. 


Veoautod olid oma kohal. 
Kindral jäi paigale. 
Ning lõpuks jäi ka võit intelligentsematele ja visamatele. 


Saksa üksused olid väikesed, kuid suurepärased. 

Jalaväeüksused olid nagu meiegi, mõttetutes rünnakutes kokku 
sulanud. Meid aitasid väga heade meeskondadega raskerelvad. 

Tankid ja luuresoomukid olid terve nädala paevälja öösel lahingus, 
nad sõitsid itta, pöördusid loode suunas tagasi ning nende väikesed, 
nelja kuni kuue masinaga grupid pidasid lakkamatuid lahinguid viie- 
teistkümne kuni kahekümne vaenlase tankiga. 

Pooled Saksa tankid olid purustatud või pidevast künklikul maas- 
tikul sõitmisest rivist väljas. Kuid ülejäänud tankid ei andnud vähem 
ettevaatlikuleja vähem oskuslikule vastasele hetkekski rahu. Vaenlase 
kaotused olid ülisuured. 

Tartu lahinguväli oli üle külvatud Nõukogude tankide põlenud 
jäänustega. 

Vaenlase tankiüksused olid laiali paisatud ja segamini läinud. See 
oli venelaste pingutuste nurjumise oluliseks põhjuseks. 

Meie jalaväelastele pakkus lõbu Saksa tankidele ronida, venelaste 
positsioonidest läbi murdaja need käsigranaatidega hävitada. 

Reichi ettevaatlikud tankistid ja energiast ülekeevad vallooni jalaväe- 
lased moodustasid silmapaistva seltsimehelikkusega tegutsevad 
üksused. Sakslased teadsid, et valloonid olid idarinde kõige võitlus- 
janulisemad vabatahtlikud. Nad rääkisid omavahel koomiliste žesti- 
dega ning vestlesid pikalt "Mademoiselles" ja "Grands filous" üle. 


Nad said üksteisest oma segakeeles suurepäraselt aru, kasutades 

seejuures - kujuteldamatut saksa-belgia volapüki, idarinde uut espe- 
rantot. 


Iga lahing tugevdas seda vennalikku üksmeelt. 


Sellal, kui Tartu rinde igal kilomeetril tugevat vastupanu osutati, 
saabusid põhja poolt piisavad Saksa lisajõud. 

Pidime veel ühe nädala vastu pidama. Siis oli kõik vasturünnakuks 
valmis, mis kulges üle meie positsioonide. Värsked üksused murdsid 
venelaste positsioonid läbi ja paiskasid nad Emajõeni tagasi. Siis 
sundisid nad venelasi hirmsas segaduses üle Emajõe tagasi minema. 

Vaatamata oma algedule olid venelased Tartu lahingu kaotanud. 

Hiljem lahkusid sakslased Eestist vastavalt Hitleri käsule, kes tahtis 
liigselt laiali venitatud vägesid koondada. Kuid nad tõmbusid tagasi 
rahulikult, neil kulus terve kuu oma diviiside ja raskerelvastuse 
laevadel kodurindele ja Läti rindele saatmiseks. 

Wagneri grupeering jättis oma koha uutele üksustele. Nad olid 
oma ülesande hiilgavalt täitnud ja päästsid Eesti momendil, mil selle 
langemisega seotud vägede kapituleerumine ja tehnika kaotamine 
oleks olnud veermahtile rängaks hoobiks. 


Meie vapratest augusti alguse kompaniidest polnud kahjuks palju 
alles. 

Kui ma heitsin viimase pilgu Tartu kõrgendikule, madalatele 
kuuskedele, närbunud põldudele ja linnale selle purustatud, veel 
suitsevate kirikutornidega, oli minu kõrval vaid käputäis kamraade. 
Olin kaotanud surnute ja laatsaretti saadetud haavatutena kaheksa- 
kümmend protsenti oma sõduritest, arvestamata paljusid kergelt 
haavatuid, kes keeldusid tagalasse viimisest. Tegelikult olid paari 
nädalaga pihta saanud üheksakümmend viis protsenti meie mees- 
test. 

Nende julgus kuldas meie nime kuulsusesäraga. Kindralooberst 
Steiner märkis neid nende dramaatiliste nädalate jooksul kolm korda 
armeekorpuse päevakäsus äraja andis neile kakssada Raudristi .Ta tahtis 
autasud kindlasti ise meestele üle andaja lõpetas oma kõne lapidaarse 
konstateeringuga: "Üks valloon väärib tuhandet teist sõdurit." See oli 
natuke üle pakutud. Siiski tegid meie nelisada viiskümmend vabataht- 
likku lõpmatult suuri tegusid. 

Nad ei võtnud seda pähe. 


See oli nende traditsioon. 

Nad tegid ainult seda, mida valloonid olid teinud Donetsi ääres. 
Harkovis, Doni ääres, Kaukasuses ja Tšerkassõs. 

Hädad olid jälle unustatud, nad heitsid nalja ja lõbutsesid nagu 
lapsed, kui nad kindral Steinerilt küsisid, kas ta kahe viimase sõduri 
nime teab, kes just oma autasu kätte olid saanud. Ühe nimi oli Rom- 
mel. Saksa feldmarssali esivanemad pärinesid meie madalmaadelt, 
nende haud koos vapiga, millel seisab Flandria lõvi, on veel praegu 
Brugges alles. Teise mehe nimeks oli Montgomery, nagu inglise 
feldmarssalil. Nad olid leegioni kaks vaatamisväärsust. Rommel ja 
Montgomery, vallooni vabatahtlikud, kes said kõrvuti idarindel 
seistes teisejärgu Raudristi. 

Meie sõdurid sõitsid Tallinnasse. 

Eesti ajalehed olid nende tegusid ülistavaid kirjutisi täis. Neid 
uputati šampusepudelitega üle. Mehed tühjendasid need rõõmsalt 
laeval, mis viis nad tagasi Saksamaale. 

Ma ise olin välja kutsutud Hitleri juurde, et tema käest vastu võtta 
Tammelehed ja jalaväe kõrgeima autasu, kuldse aumärgi viiekümne 
tõendatud käsitsi võitluse eest. 

Toila lähedal istusin väikesesse lennukisse "Fieseler Storch". Vii- 
mase lahkumistervitusena paistsid koiduvalguses valged kaljupangad 
ja Soome lahe helesinine vesi. Pisikese lennuki alt libisesid mööda 
troostitud männimetsad, hõbedased kasemetsad, leetpõõsad, suured 
kaljurahnud, rohelisse ja roostepruuni maastikku kaduvad onnid ning 
paari üksikult seisva talumaja puitkatused... Vahetevahel meenutasid 
suur pruun laik ja lennukirusud vaenlase hävitajate pidevat ohtu. 
Lennuk tegi hüppeid ja kihutas nagu hurdakoer üle madalate kün- 
gaste. 

Siis tulid Riia, lend piki Leedu rannikut, mis oli peaaegu täie- 
likult venelaste valduses,ja lõpuks füüreri peakorteri lennuväli. 

Meie surnud jäid sinna üles Baltimaade äärele tulevikule kuulu- 
tama, et meie rahva pojad täitsid oma kohustuse Euroopa traagilises 
eluvõitluses — ennastsalgavalt ja tasu ootamata... 

Me ei tahtnud maid vallutada ega oma materiaalseid huvisid 
kindlustada. Paljud ei mõistnud meid, kuid me olime otsusekindlad 


ja õnnelikud. 


ALahingute ajal Eestis, augustis ja septembris 1944, oli kogu 
läänerinne kokku varisenud. 

Kuulasime oma väikestest väliraadiotest uudistesaateid. Seine'i 
lahing. Pariisi hõivamine, Ameerika tankide edasitungimine Somme'i 
ja Reimsini... Siis jõuti Belgiasse. Tournai, Mons, Brüssel. 

Kõik mehed mõtlesid oma kodule. Mis on seal saanud meie pere- 
kondadest?.. 

Siis edenes pealetung üle LiegeM. Momendil, mil mina Hitleri 
juurde sisse astusin, koondusid liitlasväed Hollandis, Elsass-Lotringis 
ja Aacheni all. 

Vaatamata sellele olid kõik minu jaoks arusaamatus hiilgavas 
meeleolus. Himmler naljatas laua ääres ja tundis huvi igasuguste 
üksikasjade vastu, sellal, kui me võtsime täpselt kümne minutiga 
spartalikult lihtsa eine ja sõime mõned kringlid klaasi veega, mis 
tühjendati ühe sõõmuga. 

Hitleri asetäitja Martin Bormann nägi välja täidlane ja tursunud.Ta 
vestles valjuhäälselt SS-vägede kindrali SeppDietrichiga, kes oli läane- 
rindelt oma lennukiga kiires korras kohale lennanud. Näost punetades 
pajatas Sepp suureliselt ja pikalt inglaste ja ameeriklaste lennuväe 
tugevusest ning ründelennukite laastamistööst. Kuid ta ei tundnud eri- 
list muret tundvat. Ta müksis kõiki ribide vahele ja jõi iga hingetõmbe 
järel konjakit, siis tõmbus ta kell viis hommikul tagasi oma toakesse, 
kusjuures neli ihukaitse hiiglast teda tugevasti toetasid. 

Himmler formeeris umbes kakskümmend uut SS-diviisi.Ta andis 
minu ülemjuhatuse alla diviisi "Wallonie" — 28. SS-diviisi — kuhu 
arvati peale meie ründebrigaadi ka tuhandeid belglasi, kes olid 
põgenenud liitlaste okupatsiooni eest ja ekslesid nüüd Reichis ringi. 

Üldiselt möönsid Hitleri lähikondlased, et läänest taandumine oli 
raske hoop. Kuid täieliku saladuskatte all valmistuti vastulöögiks. 

Õhtul tõmbus Himmler tagasi, et alustada oma lõputut öötööd. Ta 
võttis öö jooksul vastu viisteist kuni kakskümmend inimest, kes mõni- 


kord pidid hommikuni ootama, enne kui neid ette võeti. Siis jutustasid 

kõrgemad ohvitserid mulle vaikselt üllatustest, mida peavad valmis- 
tama uued relvad. Nad piirdusid vaid väidetega. "Kahe või kolme kuu 
pärast," ütlesid nad mulle "annab Saksamaa ränga hoobi.” 


Meeleolu oli lootusrikas. 


Eriti üllatas mind, kui väga Hitler oli poole aastaga uut jõudu 
kogunud. 

Tema kõnnak oli rahulik ja kindel, tema näojooned mõjusid puha- 
nuna ja üllatavalt värskena. Sõja algusest peale oli ta tugevasti hal- 


linenud. Tema selg oli kühmus, kuid kogu ta olemusest kiirgas elu, 


mõõdukat ja korrapärast elu. 
Ta andis mulle autasud üle. Siis juhtis ta mu väikese ümmarguse 
laua äärde. 


Mulle jäi mulje, et teda ei piina mingi eriline mure. Ükski sõna ei 
andnud põhjust arvata, et ta kahtleb vähimalgi määral lõpliku võidu 


võimaluses. 
Ta jättis kiiresti sõjalised tähelepanekud ja läks üle kodanliku 

liberalismi küsimuse juurde. Ta selgitas mulle, miks selle kadumine on 
vältimatu. 

Hitleri silmad särasid heatujuliselt. Ta rääkis kirglikult sotsialismi 
tulevikust. Tema nägu väreles, hästi vormitud käed saatsid nappide, 
kuid energiliste žestidega väga elavalt ta kõnet. 

Vestlus äratas minus usaldust. Kui Hitler tegeles selliste sotsiaal- 
sete probleemidega, kui ta neid pärastlõunal terve tunni jooksul sellise 


selgusega selgitas, olid tal kindlasti tõsised põhjused muudes küsimustes 
rahulik olla. 


Ja ometi püüdsid Churchilli dessantdiviisid just sel nädala! Hol- 
landis Arnheimi juures kanda kinnitada... 

Hannoveri ümbruskonna küladesse olid võimalust mööda majutatud 
tuhanded ameeriklaste ja inglaste tankide eest põgenenud belglased. 

Olin läbi surunud, et uue diviisi väljaõpe toimub selles Saksamaa 
piirkonnas, et minu mehed saaksid väljaspool teenistust võimalikult 
palju aega pühendada oma pagenduses elavatele perekondadele. 

Äkki saime teate, mis lõi nagu välk sisse. 

Olin just võtnud sõna Viinis toimunud Euroopa ajakirjanduse 
kongressil. Kaheksa päeva eest oli mul olnud kokkusaamine Saksa- 
maa välisministri Ribbentropiga,kes ütles mulle väga salapärasel toonil: 


"Pidage hästi meeles, mis ma teile ütlen: me pole kunagi võidule nii 
lähedal olnud." 


Arvasin, et ta teeb nalja. Sest miski ei näidanud peatset olukorra 
muutust. Muidugi oli mul meeles, mis mulle oli kahe kuu eest Hitleri 
peakorteris räägitud. Kuid talv oli kättejõudnud. 


Sadas lund. Jõulupühad seisid ukse ees. Mida võis praegu uut 
juhtuda? 


Viinist tagasi jõudnud, astusin Berliinis hotell "Adloni" juures 
autost välja. 


Pärast õhtusööki kohtasin üht välisministeeriumi kõrget ametnikku. 
Ta säras näost. 


"Kas te veel ei tea?" ütles ta mulle. "Me tungime peale!" 
"Tungime peale? Kus siis?" 


"Teie juures! Belgias! Meie väed on juba Ardennides!" 


Järgmisel päeval valitses Berliini ametiasutustes erakordne ärevus. 
Teatati uskumatutest üksikasjadest. Lišge oli võetud. Rindele oli 
saadetud kaheksa tuhat uut Saksa lennukit! 


Siis sain Himmleri telegrammi. Selles oli käsk kohe diviisiga Bel- 


264 


giasse sõita. Olime taktikaliselt allutatud pealetungi juhtivale feld- 
marssal Modelilejaüht väegruppi juhtivale SS-kindral Sepp Dietrichile. 

Meile oli rangelt keelatud kodumaal lahingutest osa võtta. Sõitsime 
välja, et vältida Saksa okupatsiooni käigus aastatel 1940— 1944 tehtud 
vigu. Belgia ümberkorralduse pidid läbi viima valloonid ja 
flaamid. 

Sõitsin autoga öö läbi. Hommikul võtsid veoautod Hannoveris peale 
esimese grupi sõdureid, kes pidid mind kohe piirini saatma. Diviisi 
ülejäänud osad pidid järgnema kiirrongidega. 

Meie põgenikud tulid uksele ja nutsid õnnest mõtte juures, et saa- 
vad varsti kodumaale tagasi pöörduda... 

Millises olukorras pidid need vaesed inimesed jälle nägema oma 
kodumaad pärast kuut kuud äraolekut! 

Koidu ajal sõitsime läbi Kölni. 

Köln oli detsembris 1944 vaid üks suur varemeteväli. 

Sain ühes punkris kokku gauleiter Grohega. Punker asus Kölni 
eeslinna pargis, mille puud olid rnaa seest välja kistud ja pilbasteks 
rebitud. 

Nendes keldrites oli optimism väiksem kui BerliinisWilhelmstrassel. 


"Inglased ja ameeriklased?.. Need on ju siit kolmekümne kahe 
kilomeetri kaugusel!" 


Ja nii see oli. Liitlaste läbimurre Aacheni juures ulatus paari kilo- 
meetri kaugusele lääne pool Reini. Gauleiter piirdus faktidega. Kui 
toimub veel vaid üks rünnak tema rindelõigus, võivad Ameerika 
tankid juba samal päeval seista tema väikese betoontrepi ees. 

Igaüks peab oma maja läve maailma läveks! 

Kui liitlaste džiibid seisid 24. detsembril 1944 kolmekümneminuti- 
lise sõidu kaugusel loode pool Kölni toomkirikut, siis ei olnud põhjust 
kahelda, et inglased ja ameeriklased rühivad Reinimaast läänes ja 
edelas suurima kiirusega Maasi ja Semois' poole. 

Gauleiter teatas meile, kus peaaegu Belgia piiri ääres asub Sepp 
Dietrichi komandopunkt. Alustasime sõitu põksuvate südametega. 

Päike paistis vaid viivuti pilvede vahelt. Kuulsime Inglise ründe- 
lennukite möirgamist, kuid liikusime pilvede kaitse all kiiresti edela 
suunas edasi. 

Jõudsime Eifeli lavamaa küngasteni.Tee viis läbi kena oru. Vanade, 
oja ääres seisvate majadega küla, keskaegsete müüride, raskete vära- 
vate ja vahitornidega linnad olid veel suhteliselt puutumata. Väikeste 


turuplatside ääres, mida ümbritsesid kitsad viilkatuse ja kullatud 

sepissiltidega majad, seisid suurtest kiviplokkidest ehitatud madalate 
arkaadidega raekojad. 

Orgudest paistsid kirikute sinakad katused, mis viitasid kiltkivileiu- 
kohtadele. Põldudel säras värske lumi.Tee ääres seisid igal künkal 
õhutõrjepatareid. 

Meile jäi asjadest soodne mulje. Veoautode kolonnid pääsesid vae- 
vata edasi. 

Kell neli pärastlõunal jõudsime Sepp Dietrichi juurde, kes tuli 
parasjagu tagasi positsioonide ülevaatamiselt. 

Sepp oli kaugel sellest, et kinnitada Berliini eksijutte. Liege'i pol- 
nud tagasi vallutatud. Saksa tankid olid siiski jõudnud Libramont'i ja 
Saint-Huberfini. Nad olid vallutanud La RocheM ja Marche'i. Sealt 
edasi olid nad Ardennidest edasi tunginud ja jõudnud paari kilomeetri 
kaugusele Namurist ning DinantTst. Kolme päevaga jõuti läbi Arden- 
nide. Ourthe vallutati ühegi lasuta. Maasini jõuti niisama kiiresti kui 
mais 1940. 


Magasin jääkülmas majas, millest lendasid lakkamatult üle pikkade 
punaste sabadega Saksa V-raketid. 

Külmetas kõvasti. 

Kell kümme hommikul võtsin osa jõulumissast. Tulime parajasti 
kirikust koos vanade talumeeste, punaste ninadega poiste ja mõttesse 
vajunud sõduritega, kui meil jäi vaid aega lumme viskuda. Ümber 
kirikutorni tiirlesid inglaste ja ameeriklaste hävitajad. Pommitajad jät- 
sid taevasse oma kondensgaaside pikki valgeid jälgi nagu suusatajad. 
Taludele langesid pommid ja matsid perekonnad rusude alla. Majad 
põlesid. Nendest päästeti naisi ja tüdrukuid, keda kattis kollane kroh- 
vipuru, haavadest voolav veri segunes tolmuga. 

Oli alanud vaenlase vasturünnak. Mitte maa peal, vaid kristallsel- 
ges taevas. Meie peale paistis kümne päeva jooksul hommikust kuni 
õhtuni päike. 

Ka ööd olid muinasjutuliselt selged. Orgudes oli selgelt näha iga 
maja nagu nööril kuivav pesu. 

Sakslaste jaoks oli päike ohtlikum kui kaks tuhat vaenlase tanki. 
Päike võimaldas liitlaste lennukitel plaanipäraselt hävitada teed, külad, 
teeristmikud ja Õhutõrjepatareid, mis püüdsid neile taevast sulgeda. 

Jõulupühade ajal kolis Sepp Dietrich oma komandopunktiga 
Malmedy ja Saint ViüYi vahele. Ka meie suundusime sinna. Päike oli 
alles mõne tunni eest tõusnud. Kaotused olid aga juba suured. 

Enamik pomme läks küll märgist mööda, aga nad kaevasid lumme 
suuri auke ja murdsid kuuski maha. Neid heideti alla sellisel hulgal,et 
paarsada pommi tabas ikkagi märki. Veoautod põlesid. Mägiteel 
haigutasid pommiaugud. Majarusud takistasid läbipääsu. 

Neid õhurünnakuid oli oodatud. Kõigis kriitilistes punktides olid 
valmis vene ja itaalia sõjavangid. Nad koristasid kähku varemed 
ja täitsid pommiaugud. Aga selleks kõigeks kulus aega. Veoautode 
kolonnid jäid toppama. Neid ründasid ründelennukid, paljud autod 
süttisid ja raskused suurenesid veelgi. 

Alates sellest hetkest tuli arvestada, et vägede liikumine muutub 
üha raskemaks. 

Sõitsin ühe suure, staabile kuuluva maastikuautoga. See oli eriti 
võimas masin ja ületas kõiki takistusi nagu tank, kuid kulutas saja 
kilomeetri peale ka kütust niisama palju nagu tank. Kauplesin ühe lao 
juures kanistri bensiini pärast. See kanister päästis mu elu. Muidu 
oleksin ma olnud Saint ViüYis just siis, kui linn õhku lendas. 

Olin sellest ilusast linnakesest kolmesaja meetri kaugusel, sõitsin 
just mööda looklevat teed metsast välja, kui nägin, kuidas liitlaste 
eskadrillid meie kohal taeva täitsid. 

Kell oli pool viis pärast lõunat. Nägin pealt maailma lõppu. 

Vaevalt oli rakett taevasse tõusnud, kui terve tee lendas õhku. Mitte 
üks maja. Ei olnud ükshaaval pudenevaid varemeid, vaid terve tänav 
tõusis korraga kümne meetri kõrgusele õhku ja langes siis kohutava 
mürinaga jälle maha. 

Eskadrillid järgnesid üksteisele kahekümne minuti vältel. Inimesed 
jooksid kaugel nagu väikesed punktid üle põldude. Siis pöördus või- 
mas mürin läände kuusemetsa taha, loojuva päikese poole... 

Linn oli purustatud. 

Rusude alt paistsid naiste ja sõdurite jalad, pead ja ülakehad. Majad 
olid tänavate kaupa maas nagu mängukaardid. 

Meil õnnestus paar esimeste majade juures üle tee lamavat puud 
läbi saagida. Kuid varsti selgus, et kogu vaevanägemine oli asjatu. Kõik 
oli kokku varisenud ja üles küntud. Tänav oli läbipääsmatu. Nagu teised 
autod, nii ei pääsenud ka minu maastikumasin läbi. Need kaksküm- 
mend minutit olid tekitanud selliseid purustusi, et Saint Vith jäi läbi- 
pääsmatuks terve liitlaste pealetungi ajaks. 

Püüdsime neist apokalüptilistest varemeväljadest ümbert ringi 
minna. Mu auto sõitis aedadest läbi ja ähkis lumes. Jõudsin kaitsekraa- 


videni Saint ViüYist lääne pool asuval kõrgendikul. Seal oli langenud 

palju noori ameeriklasi. Nad lamasid korrapäraselt ridadenaja neil olid 
hästi toidetud, värskes õhus pruunistunud poiste näod. Neid oli tabanud 
tanki kuulipildujavalang. Kahel neist oli nägu lamedaks surutud nagu 
paberileht. Kuid olgugi et nende nägudel polnud enam profiili, polnud 
need midagi kaotanud oma väljenduslikkusest. 

Kaitsekraavides polnud tühje kohti. Kõik nad olid jäänud oma 
kohale, olgugi et nende vastu oli tulnud viiskümmend kuni sada tanki, 
nagu oli näha tankiroomikute jälgedest sügavas lumes. Tahtsi me jõuda 
Saint Vith'i põhjaserva, et pääseda Malmedysse viivale teele. Kuid täna- 
vad ei olnud sõidetavad. Autojuhid piirasid välisandarmcid. aga need 
ei teadnud ühtegi kõrvalteed, mida mööda kinni jäänud kolonne ringi 
juhtida. 


Sõitsime öö läbi üle metsateede, mis olid veoautodest ummistatud, 
nii et igasugune liiklus oli võimatu. 

Alles koidikul jõudsime Saint Vith'ist umbes kaheksa kilomeetri 
kaugusel ühes orus üksiku külani. Kõrgendikul seisva kiriku ümber 
olid lihtsad talupojahauad ilusate sinisest kiltkivist nikerdatud krutsi- 
fiksidega. 

Põhjarinne oli lähedal. Oli kuulda tugevat suurtükimürinat. Öösel 
tulistasid ameeriklaste suurtükid metsaserva. 

Sepp Dietrich asus üksikult seisvas valges majas, natuke asulast 
kõrgemal. Seal tutvusin kindral Modeliga.Taoli punase näo ning erk- 
sate silmadega väike, elav ja jässakas mees. Tema julgusest räägiti 
legende.Ta suri pärast Reichi kokkuvarisemist, kuna ta ei suutnud oma 
isamaa kaotust üle elada. 


Vastupanu oli põhjarinde lõigus Malmedy ja Monschau vahel visa. 
Kuulus ooberst Skorzeni, kes oli 1943. aastal päästnud Mussolini ja ta 
lennukil ära toonud, oli paarisaja eriväljaõppe saanud mehega püüd- 
nud ootamatult Malmedysse tungida. Selle ettevõtmise juures kaotas 
ta enamiku oma meestest, ei saavutanud mingit edu ja sai haavata. Üle 
otsaesise ulatus tal suurarm. Suure verevalumiga silm andis taarmilisele 
näole veelgi hirmsama väljanägemise. 


Päeval ja öösel lendasid meist ulgudes üle pika punase sabaga 
V-1-mürsud. Üks neist tiirutas nagu hullumeelne kaks korda üle küla 
ja kukkus nina ees lähedal asuvale põllule. 

Kaardi järgi polnud olukord kolme päevaga eriti muutunud.Tegemist 
oli ikka samade nimedega — Bastogne, Saint-Huben. Marche, Dinant, 
Ciney. 

Sakslaste plaanil oli haaret. See oleks olukorda läänerindel vähe- 
malt paariks kuuks tugevasti muutnud. 

Operatsioonil oli kolm eesmärki. Selle eesmärgiks ei olnud vaid 
tungimine Maasi ja Põhjamere äärde. See oli ainult üks taotletavatest 
eesmärkidest. Operatsiooni käigus tuli ka hävitada ja sisse piirata liit- 
laste väed, kes moodustasid sillapea Liege"st lääne pool Aacheni 
juures. See oli ülesandeks tehtud Sepp Dietrichi vägedele, kes seisid 
Ardennide põhjaosas. 

Operatsiooni kolmandaks eesmärgiks oli liitlaste armee hävitamine 
EI sassis. 

Ka seal olid Saksa väed pealetungiks valmis. Himmler asus Reini 
ääres ja ootas läbimurde õnnestumist Liege'i ning Sedani juures, et, 
nagu 1940. aastal, läbi murda Maginot' liinist. 

Pealetung Liege'ile ei toonud esimestel päevadel otsustavat edu. 
Rinne Liege'i ja Aacheni vahel pidas vastu. 

Seetõttu alustasid rünnakut ka Sepp Dietrichi väed Maasi ülem- 
jooksul, mis pidi ületatama Huy'juures. Alles siis pidi algama 
tõeline lahing, mille käigus tuli Aacheni piirkonnas tagalast ära 
lõigata ning koos tehnikaga sisse piirata kakssada tuhat inglast ja 
ameeriklast. 

Sepp Dietrich näitas mulle kaardi! Tongern —St.-Trondi rindelõiku 
loode poo! Liege"i ja ütles: "Vaata, ma ründan seal!" Siis lõid ta 
silmad särama ja ta osutas jämeda pöidlaga Reichi pühale linnale 
Aachenile. "Aachen!" hüüdis ta. "Aachen! Jaanuaris olen Aachenis." 

Veel samal Õhtul liikusid SS-löögidiviisid loodesse, kus nad asusid 
sügavalt ešeloniseeritud positsioonidele Barvaux'ja Lierneux'kõrgen- 
dikul. Sepp Dietrichi komandopunkt viidi üle ühe aleviku veskisse 


Houffalize'ist La Koche'i viiva teeääres. 


Meie elasime võitlusele kaasa erutatud pealtvaatajatena. 

Liikusime läbi meie ilusate, valgeks värvitud majadega külade 
Ardennides. 

Laskusime alla Steinbachi küla juurde mõned kilomeetrid kirde pool 
Houffalize'i. Seal seisis vana jääkülm ja mahajäetud loss. Peatasime 
oma väikese kolonni. Ardennide talumehed tulid oma majadest välja 
ja tervitasid meid liigutava sõbralikkusega. Kõik rääkisid minu selles 
paikkonnas elanud vanavanematest või tuletasid meelde koosolekuid, 
mida ma olin juhatanud. Nad kutsusid meid söögilauda oma madala- 


tesse talutubadesse, mida valgustasid vanad petrooleumilambid. Kar- 

tulid pekiga aurasid ilusatel lillemustrilistel taldrikutel, nagu meie 
lapsepõlve söömaaegadel. 

Neil olid meie kaasmaalaste armsad karmid ja heasüdamlikud, 
põllutööst vormitud näod... Tõmbasime hinge. Särasime näost. 
Andusime nendes soojades poolhämarates talutubades halutule ääres 
täielikult tundele, et oleme tagasi oma maal ja oma rahva keskel... 

Särav päike saatis oma kuldset valgust valgetele orgudele ja 
roostepruunidele, violetsetele ning sinistele metsadele kõrgendike 
nõlvadel. Liitlaste lennuvägi hoidis kõiki metsateid ja teeristmikke üha 
ägedama tule all. 

Taevasse ilmusid sajad hõbedaste kaladena sätendavad pommi- 
tajad. 

Saksa veermaht oli teinud sensatsioonilise läbimurde. Kuid ta ei 
olnud kätte saanud kumbagi põhjas ja lõunas kulgevat peateed. Ei maan- 
teed Aachenist Liege'i egaTrierist Arloni viivat teed. 

Saksa pealetungist osa võtnud üheksasada tanki ja kolmsada tuhat 
meest olid edasi liikunud mööda kõrvalteid. Teed olid tankiroomi- 
kutest lõhutud. Siis kattis need sügav lumi. Sõit läbi väikeste külade 
oli raske. Kurviline tee väänles väikestest majakestest mööda. Nendele 
teedele langesid tuhanded pommid, tekitasid uusi auke ja lõhkusid 
mägi teed. 

Ardennide külad ja nõiduslikud väikesed linnad hävitati viimseni. 

Houffalize'i, mis oli kitsas orus järskude kaljude vahel vahutava 
jõe kaldal jäänud täiesti puutumata, rünnati kaks korda ja see tehti 
maatasa. Pärast esimest rünnakut oli peatänav veel sõidetav. Majade 
asemel haigutasid tühjad augud, kuid tänavad tehti varemete vahel kül- 
laltki kiiresti puhtaks. Ühel hommikul tulid aga liitlaste lennukid 
tagasi ja viisid hävitustöö lõpule. Tee, mis kulges idast laia kaarena 
oru kohal, eraldus kaljuseinast ja jäi kuristiku kohale rippuma. 

Ühte oru põhjas üksikult seisvat maja ümbritsesid pommi lehtrid ja 
katus oli kaetud mullakihiga nagu aed. Kuuskede rohelus oli määr- 
dunud. Houffalize oli maatasa. Sealt ei pääsenud enam keegi läbi. 

La Roche'ist põgenevad ameeriklased olid silla terveks jätnud. 
Ilmusid liitlaste lennukid, et seda näpuviga parandada. Nende pommid 
muutsid võluva asula varemeväljaks, mille alla oli maetud palju 
surnud tsiviilelanikke. 

Mõne päevaga olid Ardennid nagu ümber küntud. Hävingust ei 
pääsenud ükski läbipääs ja teeristmik. 


Nädalaga muudeti kõik teed Saksa kolonnidele läbipääsmatuks. 

Hiigelvoorid toiduainete, laskemoona ja bensiiniga tuli suunata 
metsaveoteedele,kus autod libisesid lumes kraavi ja tekitasid lõputuid 
ummikuid. 

Ööjooksul pääsesid kolonnid edasi vaid viis kuni kuus kilomeetrit. 

Sakslased ei kaotanud Ardennide lahingut mitte Maasi või BastogneM 
ääres, vaid nendes kuuse-ja pöögimetsades, kus tuhanded autod jäid 
võimatutel teedel pikaks ajaks kinni kivimurdude juures ja kiilasjääs 
mäenõl vadel. 

Armee võib võita vaid siis, kui tehnika, toiduainete, laskemoona ja 


kütuse järelevedu toimub kiiresti ja korrapäraselt. 


See aabitsatõde osutus õigeks juba päris alguses. Tankid, mis tun- 
gisid Dinant'i peale ja oleksid võinud linna kergesti vallutada, olid 
sunnitud peatuma Celles'i külas, kaheksa kilomeetri kaugusel Maa- 
sist. Mitte seetõttu, et neid oleks peatanud prillidega megäär, nagu väi- 
dab üks naeruväärne legend, vaid kuna neil ei olnud enam tilkagi 
kütust. Saksa tankistid ootasid kaks päeva. Nende raadiod saatsid 
asjata välja ühe appikutse teise järel.Tilkagi kütust ei toodud. Lõpuks 
pidid nad oma tankid põlema pistma. 

Probleem muutus iga päevaga raskemaks. Ootamatus oleks tulnud 
ära kasutada ja edasi tungida, nagu tegi seda 1940. aastal Rommel. 
Liitlaste seljatagune oli tühi. Ardennide ületamise järel polnuks ees 
olnud endam ühtegi takistust. Saksa tankid oleksid võinud vallutada 
Sedani ja Charleroy' neljakümne kaheksa tunniga. 

Kuid kütus ei jõudnud järele. Seejuures oli seda piiri ääres olemas 
külluses. Saint Vith'i lähedal olid laod miljonite liitrite kütusega. 
Kiiluna edasitungivad võidukad diviisid olid isoleeritud ja kütuseta, 
kuna kümne päeva vältel kallas pimestav päike Ardennid üle valgusega 
ja andis sellega ameeriklaste võimsale pommitajate armaadale või- 
maluse kõik liikluse sõlmpunktid lõplikult hävitada. 

Sakslaste äpardustel oleks lõpp olnud, kui neil oleks olnud vaid 
kümme päeva udust ilma, nagu Ardennides sageli juhtub. Toiduained, 
laskemoon ja miljonid liitrid kütust oleksid rindele jõudnud. 

Kuid õnn oli Reichi maha jätnud. Lumise detsembrimaastiku kohal 


säras vahetpidamata augustikuine päike. 
Isegi sidemeeste abil polnud võimalik ühendust pidada. 


Niipea, kui keegi teele ilmus, ründasid autot kohe ründelennukid. 
Nad ründasid kahekaupa, neile järgnes veel kaks lennukit ja siis tülid 


veel kaks, kes viisid töö lõpule. Valvati igat kilomeetrit. 

Teed olid täis põlenud veo-ja sõiduautosid. See oli jube vaatepilt. 

Kuna mul ei olnud juba mitu päeva mingeid teateid Saksa väe- 
juhatuselt, püüdsin sõita kindral Dietrichi komandopunkti. Mul 
oli vaevalt aega Ardennide imeilusa vaatepildi imetlemiseks, 
kui Houffaüze'i ja Barague-Fraiture'i vahel langes juba meie kallale 
ründelennuk. Kaks pöidlajämedust kuuli tungisid läbi mootori, kol- 
mas lõi mu kiivri mõlki ja neljas rebis katki kaarditasku mu 
vasaku kaenla all. Meile vastu tulnud veoauto paiskus kraavi ja 
süttis põlema. 

Suutsime veel ühe peaaegu vigastamata sõduri tulest välja tirida. 
Teised olid auto all kinni ja põlesid elusast peast ära. Nägime, kuidas 
nendejalad kokku tõmbusid. Veerand tunni jooksul pöördusid lennukid 
ikka ja jälle tagasi ning tulistasid meid süütekuulidega. 

Samal moel peeti jahti inimestele ja sõidukitele terve rindelõigu 
ulatuses. 

Veetsime vana-aastaõhtu Ardennides koos Steinbachi talumees- 
tega. 

Mu sõdurid võeti igal pool perekonna juurde. Inimesed kutsusid 
neid eesnime pidi. Nad sõid ühises lauas. 

Inimestel oli vaid üks soov. Rahu! Neil tuli lasta vaid tööd teha. 
Nad ei tahtnud poliitikast midagi kuulda, vaid rahulikult kodus olla ja 
oma perekondade, loomade ning laste eest hoolt kanda. Neil oli mui- 
dugi õigus ja nad kordasid oma sõbralikus pikaldases kõnepruugis 
Vergiliuse talupoegade kaebusi ning soove. 

Vana-aastaõhtul sõin nende juures vahvlejd. Keskööl vahetati 
siiraid suudlusi, need olid sitkete talumeeste ja vurrudega talunaiste 
kohmakad suudlused. 

See kõik tungis mulle südamesse. Kuulsin oma kaaslaste laulu. Kuid 
mina mõtlesin lahingutele Bastogne'i all, Ourthe'i ääres, Lierneux' ja 
Stavelot' metsades. Mõtlesin valges öös tules lõõmavatele laastatud 
Ardennidele... 


Kuhu viib meid uus aasta? 


Järgmisel päeval pidime oma jääkülma lossi loovutama ulualust 
otsivale laatsaretile. Bastogne'i rindelõigust kokkuvoolavad haavatud 
paigutati härrastemaja süngetesse saalidesse. Meie suundusime kolm 
kilomeetrit edasi jõukasse Limerle külla. 

Teoreetiliselt oleksin pidanud alustama nende piirkondade hal- 


duse ümberkorraldamist. Sõjaväe ülemjuhataja, feldmarssal Model 

oli mulle ametlikult ja kirjalikult andnud poliitilised volitused 
liitlastelt ara võetud Belgia aladele. 

Kuid tsiviilvõimud ja vaimulikud olid igalt poolt põgenenud. 
Perekonnad elasid jaanuari algusest peale liitlaste pommirünnakute 
hirmu all enamasti keldrites. See polnud aeg määruste väljaandmiseks 
ja põhiseaduse muutmiseks! 

Piirdusin sellega, et võimaldasin Limerle ja Steinbachi elanikel 
jumalateenistustest hingekosutust saada. Meiega oli kaasas välivaimu- 
lik, trapist Forges-les-Chimay* abtkonnast, paater Stockmann. Ja hoo- 
limata ründelennukitest helisesid külakirikute kellad, et rahu jumala 
altari ees saaks armastuses ühendada tsiviilelanikke ja sõdureid. 

Sakslaste jaoks otsustas 1944. aasta detsembri lõpp, kas nad suuda- 
vad liitlaste sõjajõud läänerindel ära lõigata, kiiresti peatuma sundida 
ja hävitada. Ühe nädalaga muutusid Saksa ülemjuhatuse sellised 
väljavaated nulliks. 

Reichi motoriseeritud vägedel õnnestus kuuekümne tunni jooksul 
hiilgav läbimurre kogu Ardennide massiivi ulatuses. Jemelle'i juures 
jõuti tähtsa raudteelõiguni Luxembourg—Brüssel. Metsad ja mäed 
läbiti lääne suunas ühest äärest teiseni. Saksa diviisid valgusid 
Condroz' ja Famenne'i laiadele tasandikele. 

Isegi kolme päeva järel ei peatunud liitlaste paaniline põgenemine. 
Kui sakslased oleksid suutnud oma tankidiviise kütuse ja laskemoo- 
naga varustada, oleks olnud lihtne saavutatud edu ära kasutada. Isegi 

1944. aasta lõpus oli nende diviiside relvastus suurepärane. 

Tavaliste ülesannete jaoks olid olemas ka abiüksused. Eriti kasu- 
tati aukude täiteks safrankollase nahaga mongoleid. Nad olid alles 
välihalli mundri selga saanud. Bastogne'i all langes neid karjade 
kaupa. 

Kuid kindral Manteuffeli tankid, rnis seisid Dinanfi väravates. 
Sepp Dietrichi "Tiger"-id ja motoriseeritud üksuste uhiuute veo- 
autode kolonnid võisid ikka veel ette võtta julge ja eduka pealetungi. 

On tõsi,et kokku oli olemas vaid üheksasada tanki. Kuid kui palju 
oli tanke Rommelil 1940. aastal AbbevilieTs ja 1942. aastal EI 
Ameinis? Kui palju oli neid inglastel ja ameeriklastel, kui nad 3. ja 
4. septembril 1944 Brüsseli ja Antverpeni vallutasid? 

Liitlaste üllatus oli Ardennides täielik. Teed olid avatud. Motori- 
seeritud vägede viiskümmend tuhat meest oleksid 26. ja 27. detsemb- 
ril J944 Namuri, Ardenne'i ja Huy'd rünnates suutnud kindlustada 

ülemineku Maasist. 

Just sel ajal purustas vaenlase lennuvägi säravas päikesepaistes 
maapinnal liikuvad varustuse järeleveo kolonnid. 

Raskused suurenesid iga päevaga. 

Saksamaa ei saanud oma mootorsõidukeid üldse kasutada. 

Isegi vägede toitlustamine, kes seisid saja viiekümne kilomeetri 
kaugusel Siegfriedi liinist, polnud tagatud. Nende diviiside olukord 
muutus peagi traagiliseks. 

Niisamuti, nagu Sepp Dietrichil ei õnnestunud likvideerida läbi- 
murret rinde põhjaosas, nii ei suutnud ka kindral Manteuffel puhas- 
tada vaenlasest tema vasakut tiiba. 

Arlon ja Virton oleks tulnud kohe vallutadaja kindlustusvööndi oleks 
tulnud laiendada. 

Paar tuhat liitlaste sõdurit kaitsesid aga Malmedy't vaprusega, mille 
vastu iga sõdur tunneb austust. Selle asemel, et taanduda, lasid nad end 
sisse piirata, pidasid vastu ja võitsid aega, millest sõltus kõik. 

Vastupanu Bastogne'i juures koormas pealetungivate Saksa vägede 
tervet vasakut tiiba. 

Ja ometi oleks olnud võimalik Bastogne ja Malmedy suhteliselt 
kergesti vallutada, kui õigeaegselt täiendatud tankidiviisidel oleks 
olnud võimalik algset läbimurret ära kasutada, edasi tungida, paanikat 
tekitada, vaenlase laod vallutada ja seeläbi tema ümbergrupeerumise 
ning vasturünnakute eeldused hävitada. Ainult seetõttu, et päike asetas 
sakslased juba kolmandal päeval katastroofilisse olukorda, said iso- 
leeritud punktid Malmedy ja Bastogne mängida otsustavat osa, mis 
normaalses olukorras oleks olnud lootusetu. 

Kaheksa päevaga muutus feldmarssal Modeli vägede olukord 
täiesti ebakindlaks. Tema diviisid asusid positsioonidel saja viiekümne 
kilomeetri pikkuses rinde edelalõigus, kuhu viisid vaid lakkamatute 
õhurünnakute all olevad kõrvalteed või ummistunud lumeteed. 

Selle umbtänava külgedel, kaugel edasitungivate Saksa vägede 
taga, muutus liitlaste surve Malmedy ja BastogneM juures iga päe- 
vaga tugevamaks. 

Liitlaste peatse vastupealetungi plaan mõlemalt tiivalt oli selgesti 
ära näha. 

Lahingu tulemuses polnud enam mingit kahtlust. 

Sakslased on realistid, nad alustasid sedamaid taandumist. 

Taandumine toimus piinliku täpsusega ja täiesti rahulikult, mis on 
alati iseloomustanud Saksa ülemjuhatuse tegevust. 


SS-diviisid paisati mõlemale tiivale, kus toimusid kõige ägedamad 

lahingud. Veel jõulude ajal võidukad Saksa väed taandusid plaanpäraselt 
rindelõikude kaupa Maasi piirkonnast, siis Saint Hubert'istja Marche'ist 
ning lõpuks Ourthe'i orust. 

Lõunast pealetungivad ameeriklased lähenesid põhjast tulevatele 
Inglise vägedele ja ähvardasid pidevalt keskelt läbi lõigata kolmesajast 
tuhandest sõdurist koosnevad taanduvad Saksa väed, kelle poolt hõi- 
vatud vöönd ulatus Ourthe'ist Eifelini. 

Jaanuari teise nädala alguseks oli see ründavate inglaste ja ameerik- 
laste vahel asuv riba vaid umbes kahekümne kilomeetri laiune. 

Lõpuks said sakslased taandumiseks kasutada ainult ühte teed. Meie 
päevad ja ööd olid täis ärevat pinget. Kuid eelkõige tundsime imetlust. 
Ükski pataljon ei kaotanud närve. Üksused suhtusid taganemisse 
samasuguse saksa rahvale omase hingelise distsipliiniga, millist nad 
olid üles näidanud neljateistkümne päeva eest üle Ourthe'i peale 
tungides. 

Tuhanded Saksa sõdurid liikusid jäistel öödel ida poole, seda 
saatis ameeriklaste ja inglaste loendamatute suurtükkide mürin. Igal 
ristmikul seisid pimeduses taganemist katvad tankid nagu suured 
vahikoerad. Ähkides saatsid nad tuld sülitavatest torudest oma laa- 
dungi vaenlase pihta. Kolonnid liikusid läbi lume vaikides ja heas 
rivikorras. 

See oli lõpp. 

Oli üritatud, kuid katse oli äpardanud. 

Sõdur taandus, nagu ta oli tulnud, uutesse lahingutesse, mille 
kohta teadis vaid jumal, ja uutele kannatustele vastu, mille suurust 
teadis vaid jumal... 

Polnud mingit nurinat. 


Teenistus on teenistus... 


Sellal, kui Model paiskas lahingusse oma suurepärased veermahti 
ja SS-diviisid Ardennides, ootasid teised niisama võitlusvõimelised ja 
hästi relvastatud diviisid Elsassi lähedal asjatult käsku pealetungiks 
läbi Ida-Prantsusmaa. 

Himmler rippus selle plaani küljes. 

Kuni oli veel mingeidki väljavaateid, hoidis ta sellest kinni, isegi 
siis, kui taganemine Ardennidest oli juba alanud. Sest igasugune 
vastase plaanide häirimine, isegi kui selle eest tuli tasuda kõrget hinda, 
igasugune tema pealetungiplaanide segilöömine oli Reichi jaoks 


rohkem kui iialgi varem hindamatu väärtusega. Kahe või kolme kuu 

võitmine võimaldab võib-olla valmistada ja kasutusele võtta uued 
relvad, mis võiksid olukorda pöörde tuua. 

Selles viimases lootuses üritas Saksamaa üliinimliku kangelas- 
likkusega kõike. 

Seetõttu jäi Elsassi pealetung päevakorda. Selle algus määrati 
jaanuari keskele 1945. 

Kuid samal ajal tungisid venelased tormilainena üle Varssavi, 
Gdanski, Poznani ja Wroclawi. Berliin oli surmaohus. 

Läänes ruumi loomise unistus vajus kokku. Ardennidest tulevad 
diviisid suunati koos Elsassi juures lahinguvalmis seisnud diviisidega 
Himmleri juhtimisel lahingutesse idas. Meie jäime Limerlesse, kuni 
liitlaste tankid jõudsid lähedale. 

Juba kolm päeva asus Saksa väejuhatus jälle Saksamaa pinnal. 

Pidime jätma kodumaa ja kaasmaalased... Me ei suutnud end 
kuidagi lahti rebida sellest viimasest külast... Kuid ometi polnud meil 
seal enam midagi otsida. Igasugune lootus, et olukord pöördub, oli 
kadunud... 

Ekslesime lumes ümber maja ja ei pööranud pilku valgetelt 
põldudelt, talumajade katustelt, mille korstnad kauguses suitsesid, ja 
kiltkiviga kaetud kirikutornilt, mis meenutas meile meie lapsepõlve 
siniseid kirikutorne... 

Otsus tuli aga langetada. Suudlesime vana head Ardenni maja- 
perenaist, kes oli meile peavarju andnud. See oli kodumaa viimane 
suudlus. Siis möödusime pikast punakast talumajast ja seejärel musta- 
dest kuuskedest. Piir oli läheda... Euroopa poegadena olime ka oma 


väikese isamaa pojad. Pöörasime veritseva südamega pilgu ära. 


Venelaste võimas pealetung jaanuaris 1945 tähendas sõja lõppu 
läänes. 

Lahingud küll veel käisid. Meeleheitlikult pandi vastu Aachenis ja 
Reini vahel, kus liitlased, toibununa 1944. aasta detsembris toimunud 
ootamatust rünnakust, jälle peale tungisid. Kuid oht idas oli sedavõrd 
suur, et Saksa ülemjuhatus pidi otsustama. Ta ohverdas läänerinde ja 
võttis sealt ära kõik võitlusvõimelisemad diviisid ning tunduva osa 
tankidest. 

Reini vasakul kaldal seisis nüüd vaid vägede õhuke kaitsesirm. 
Kõik, millel oli tõelist väärtust, paisati armutusse lahingusse Visia ja 
Oderi vahel. 

Nõukogude väejuhatus polnud iialgi varem lahingusse saatnud sellist 
hulka vägesid ja nii võimast tehnikat. Kõik langes nende teel kokku 
nagu ussidest puretud puit. Langes Lodz. Langes Poznan. Loenda- 
matud Vene tankid liikusid Brombergi (praegu Bydgoszcz) ja Wroz- 
lawi peale. Ida-Preisimaa oli kaotatud. Kiiruga toodi ära Hinden- 
burgi maised jäänused, enne kui Tannenbergi kuulus mälestusmärk 
õhku lasti. 

Vaenlase väed ujutasid kõik üle. 

Linnad ja külad põlesid maha. 

Tankide metsik möirgamine kõlas nüüd Saksamaa pinnal ja tekitas 
õudu. 

Talv oli sellel kuul eriti karm. 

Ohustatud piirkondade elanikud põgenesid venelaste eest, kelle 
julmust kartis iga sakslane. 

Nõukogude okupatsiooni selle alguses üle elanud põgenikud rää- 
kisid hirmutegudest veel terveks jäänud külades. Põgenesid tervete 
piirkondade elanikud. 

Suuremate linnade elanikkond pandi jaamades veel olemasoleva- 
tesse vagunitesse. Naised ja lapsed seisid külmaja tormi käes päevi ja 
öid lahtistel platvormvagunitel. Paljud külmusid sõidu ajal. Lapsed surid 


oma emade rinnal. Raudteetammid olid kaetud laipadega, mis visati 

sõidu ajal rongidest välja, et teistele põgenikele natuke rohkem ruumi 
teha. 

Wrozlawi lähedal seisis raudteel üks mahajäetud rong. Lahtistel 
platvormidel lamasid saja neljakümne kahe lapse surnukehad. 

Et Berliini elanikes mitte rahutust tekitaba, suunati nädal või kaks 
teel olnud põgenike voorid edasi mööda autoringmagistraali. 

Ka meie diviis sai jaanuari lõpus 1945 käsu läbi Stettini (praegu 
Szczecin) idarindele suunduda. 

Hus automagistraal oli Berliinist kuni Stettinini vaid üks suur 
kannatuste tee. Seda mööda liikus läbilõikavas külmas kaks- kuni 
kolmsada tuhat kurnatud naist ja last. 

Põgenike kolonnid võisid oma vankritega kasutada vaid auto- 
magistraali paremat poolt, sest sõda käis edasi. 

See käis niivõrd väga edasi, et Nõukogude lennukid tegid nende 
armetute põgenike voori de kallal lakkamatult oma hävitustööd. 

Ometi oli ju ilmselge, et tegemist on vaid kaitsetute ja õnnetute 
inimestega. 

Vankrid liikusid kõrvuti mitmes reas nii tihedalt, et iga pommi- 
tabamus tekitas kohutava veresauna. Ümberpaiskunud vankrite keskel 
pidasid lõhkikistud kõhtudega hobused oma surmavõitlust. Naised ja 
lapsed klammerdusid rusude külge. Nende selgadel oli näha pruune 
cvuke. Mustadele sukkadele langesid suured veretilgad. Rebenenud 
punaste sulekottide suled lendlesid ümberingi. 

Õnnetu rahvas, kes pidi iga kuuga vajuma üha sügavamalt kanna- 
tustesse, mis olid kohutavamad kui kõik, mida maailm oli seni üle 
elanud... 

Inimesed olid aastate viisi kannatanud pommitussöja kitsikuse ja 
hädade all... Üks poeg, kaks poega, isa olid langenud kusagil Vene- 
maa lumes... Nüüd olid teedele aetud miljonid inimesed, nad olid 
kõik kaotanud ja hukkusid külma käes... Ja lõpuks külvati nad veel üle 
süütepommidega! 

Kui nad oleksid sellega olnud vähemalt oma kannatuste tee lõpus... 

Põgenike kolonni vaadates pidime mõtlema nende kannul olevatele 
Nõukogude tankidele. Teadsime, et vaatamata põgenemisele langevad 
nad kunagi ja kuskil venelaste kätte. Et need puhtad, terved ja tugevad 
tüdrukud vägistatakse, rüvetatakse ja nakatatakse haigustega. Et kõige 
väiksemad lapsed peavad surema, kuna neile ei jätku piima. Et vanad 
naised, kes komberdasid vaevaliselt läbi kütma, lamavad pärast kõiki 
hädasid ja viletsust tee ääres elutute mustade pundardena... 

Mis mõtet oli põgeneda?.. Oleks tulnud jääda ja mongoleid 
oodata, kes rebivad jalad vägisi laiali ja süütavad majakatuse... 

Enesesäilitamistung kiskus neid pisarates ja täis meeleheidet teedel 
liikuvasse inimvoolu... 

Ületasin Oderi ja pöördusin paremale, itta viivale teele. 

Mäenõlvadel ja küngastel kaevati liivasesse pinnasesse kilomeetrite 
pikkusi kaitsekraave, mis kohe jälle kokku varisesid. Veoautod tõid 
kohale tuhandeid uusi labidaid, mis jagati välja tuhandetele sõjaväe- 
kohuslaseks tunnistatud naistele. 

Jõudsin järele oma sõduritele, kes laaditi Stettinis maha ja liikusid 
nüüd oma transpordivahenditega Stargradi. Neid vahendeid oli väga 
vähe. Nad vedasid veoloomadena ise oma vankreid. Me ei saanud 
oma hobuseid õigel ajal kätte. Nii panid siis mehed käed julgelt külge, 
rakendasid end naerdes vankrite ette ja läbisid lumes kolmkümmend 
viis kilomeetrit, mis meid vaenlasest lahutasid. 

Kui ma neist oma "Volkswageniga" mööda sõitsin, juubeldasid 
nad rõõmust, neil oli hea meel, et olin nende juures. 

Sõitsin mööda kaugele lõunasse ulatuvast Madu (Miedwie) järvest 
ja märkasin siis Stargardi kirikute majesteetlikke neljanurgelisi puna- 
seid torne. Ka vanad linnaväravad olid ehitatud telliskividest, need 
olid imeilusad ja mõjusid jõuliselt. 

Linnasüdamik pärines keskajast. Pommeril (praegu Pomorze) oli 
selle jõulisuses ja melanhoolias eriline võlu. Sajandite vanused müürid, 
kõrgete pilvedega taevas, selle ail nõmmed ja kuused, tiigid ja paadid. 

Kuid elanikkond oli lahkumas. Stargrad sarnanes lärmaka turuga. 
Kõik sagisid läbisegi. 

Lõpuks leidsin ühest koolimajast piirkonna kaitset juhtiva kindrali 
komandopunkti. "Siin te siis oletegi!" hüüatas ta. 

Tema käsutuses olid kokku kaks tanki, mõne purustatud üksuse 
riismed ja paar Volkssturmi vanakestest koosnevat pataljoni. 


Hommikust peale seisid venelased umbes kaheteistkümne kilo- 


meetri kaugusel. 

NSV Liidu armeed olid 1945. aasta jaanuarikuu teisel poolel 
tunginud orkaanina Pommerisse. Kui neid arvati olevat alles Brom- 
bergis, kihutas üks nende luuresoomuk järsku Schneidemühli jaama! 

Nõukogude väed tungisid peale kolme kiiluna, mis ulatusid peagi 
piikidena vanale Pommeri pinnale. Üks neist oli suunatud itta, et ära 
lõigata Danzig. Teine suundus kuulsa Kolbergi (praegu Kolobrzeg) 


peale Läänemere äärde, kolmas Stettinisse. 

Stargard oli sellel teel viimane suur linn, ainult kolmekümne viie 
kilomeetri kaugusel Oderi alamjooksust. 

Kui me 6. veebruaril 1945 Stargardi saabusime, oli olukord meele- 
heitlik. Vene tankid olid linnast kagu, lõuna ja edela pool rindest 
sügavalt läbi murdnud. 

Kaitse oli olemas vaid nimepidi. Volkssturmi vanad vaprad härrad 
tegid kõik, mis suutsid, kuid said rohkem küimetushaigusi kui võite. 

Auk iõunalõigus tuli täita. Meid saadeti kohe Kremzowisse ja 
Repplinisse, mis asub kolme miili kaugusel Stargardist Arns- 
waidesse viival teel. 

Tee viis läbi künkliku karjamaadega piirkonna, mis oli vaid paar 
kilomeetrit lai ja kus kahe Ihna (praegu Ina) nime kandva jõe vahel 
asus kuus küla. Normaalne Ihna voolas lihtsalt ja tujutsemata otsejoones, 
kuid laisk Ihna oli palju sümpaatsem, see unistas oma teel ja tegi ilu- 
said käänakuid, kas lihtsalt hajameelsusest või mõnd ilusamat kohta 
otsides. Lõpuks ühinesid nad vaatamata oma isdoomuerivustele nagu 
abielupaar, kes lõpeks teineteisega kohaneb. Sealt pe;-le voolas üksainus 
Ihna läbi Stargardi, siis läbi põhja pool asuvate metsade ja suubus 


Stettinist mere pool Oderi jõe basseini. 


Oiin saanud ranged käsud. Meie peale loodeti. Paari päeva pärast 
pidid sinna jõudma Saksa tankid. Vahepeal tuli Stargard päästa. Kui 
me taganema lööme, on venelaste tankid ühe tunni pärast linnas. 

Kohe algul saatsin mehed rindelõigu äärmiseie joonele Repplinisse. 
Natuke aega pärast meid saabus sinna üks Nõukogude üksus. 

Need positsioonid, mis valitsesid kogu ümbrust, sobisid mõlemale 
poolele. Venelased olid selles ilmselt veendunud mõni tundenne meie 
saabumist. Niisiis tuli vaenlane, nina taeva poole püsti ja käed püksi- 
taskus. Meie mehed lasid sõidukite! ja sõduritel sügavalt külasse 
sisse jõuda ja ründasid neid siis kõigist külgedest. Ühelainsal vene- 
lasel õnnetus läbi surnuaia põgenema pääseda. 

See esimene kokkupõrge viis mu mehed vormi ja andis meile enda 
sisseseadmiseks nelikümmend kaheksa tundi. 

Läks uduseks ja hakkas sadama vihma. Pori kleepus liimina saa- 
baste külge. Kindlustasime end pikkades suhkrupeedihoidlates, sest 
laskepesad olid vett täis. 

Venelased jätkasid edelas ohtlikku edasitungimist ja hõivasid 
meie paremal tiival mitu suurt küla. Vihmases öös paistsid tulekahjude 
määrdunudpunased tõrvikud. 


Vene tankide julgus oli kujuteldamatu. Kui ma tulin Stargardist käske 

saamast tagasi, sõitis üks mulle oi.-se vastu. Ma olin aga seitse kilo 
meetrit meie rindejoonest tagapool.Tank oli sõitnud üle põldude meci,: 
teeni. Ta liikus edasi täiesti üksi ja mingi kaitseta, ühel sakslasel oh 
õnneks tankirusikas, ta varjus põõsastesse ja hävitas selle tanki. 

Surnud noore vene ohvitseri rahataskust leidsin kirja, mille u oii 
ilmselt hiljuti kirjutanud. Ta kirjutas triumfeerivalt oma perekonnale: 
"Viimastel päevadel olen oma tankiroomikutega hävitanud palju 1 Yifsc. 
Varsti lehvib punane lipp Berliini kohal!" Lõpetuseks lisas ta hämmas- 
tava ja liigutava lause' "Siis saame oma koduküladesse tagasi pöör- 
duda. ." 

Lõpuks saabusid meie lõiku paa»' Saksa tanki. 

Reedel 9. veebruaril 1945, pidi koidiku! algama vasturünnak 
Madu järve ja Ihnajõe vahel. 

Me pidime ületama lais.i [hna tungima ühe pataljoniga edasi edela 
suunas ja siis rünnakuga vallutama Lindenbergi teede sõlmpunkti, 
mille kaudu tavaliselt liikusid vaenk-.se tankikolonnid. 

Asusime kell pool kuus hommiku! uüeükus vaikuses teele... 

Venelastel, kes olid Pomav»s$e sisse' tungmud ja püüdsid jõuga 
Stargardi jõuda.oli palju trlmikkt ja tuhande»* julgeid, pidevast edust 
joobunud sõdureid. 

9 veebruaril 1945 uitk n-<<gu: »**wwva' "astupealetungil oli vaid 
piiratud eesmärk - murda puua vägede /v j, tagasi vallutada mõned 
kilomeetrid maad ja saada jälle enda k;«r * XN indenieigi teede sõlm- 
punkt. 

Selle eesmargi saavutamiseks pidime Strebeluw 'külast üle põldude 
edasi liikuma Saksa tankid alustasid liikumist Madu järvest loode 
poolt, nad pidid vallutama mitu kiilaja kõhnima mvepa tee istmikul. 

Väikeste kiiulipildujariihmade kaitse ai!, kes olid meie vana mee 
todi järgi enne koitu hiilinud vaenlase lõiku,jõudsime sulveliself väikese 
vaevaga pikale savisele kõrgendiku!", milMt ob naha kain kilomeetri 
kaugusel asuv [ indenbergi sõlmpunkti Ümbritsev kuusemets 

Meist vasakul põõsastes asus vaenlane Kuid vafoonide välkkiire 
võitlussliil oli seni rünnakule jeures alaü asja otsustanud. Meie kahu- 
rid avasid tule koored kompaniiülemad liij. usid oma üksuste ees, kes 
ründasid, nagu vanadel aegadel, varjumata Minu ainsaks relvaks oli 
ratsakepp. Mu hulljulged ohvitserid toimisid samuti. Liikusime 
kiiresti edasi. Vaatamata porile hõivasime ristmiku kell üheksa 
kolmkümmend viis minutit. Meie tankitõrjekahurite tule all venelaste 


tankid taandusid ja eemaldusid lõuna suunas. 

Juhtisin esimest rünnakulainet kuni kuusemetsa lõpuni. Saatsime 
kaks rühma üle ristmiku, kus nad seadsid tankitõrjekahurid kiiresti 
positsioonidele metsa lõunaservas, et vastu võtta tagasipöörduvat 
vaenlast, ja põhjaservas, et meid Nõukogude tankide vastu kaitsta, kui 
Saksa tankid pärast oma võitu meile vastu liiguvad. 

Luurerühmad tulid tagasi. Tihnikus, kaheksasaja meetri kaugusel 
meie ees, oli peidus terve vaenlase tankipark. Meie mehed olid seal 
märganud usinat tegevust. 


See ei viidanud just rahumeelsetele kavatsustele. 

Ristmiku asetus oli soodne. Teed ristusid meie taga või kulgesid 
mööda jäärakut läbi metsa. Maastik oli kõrge ja alanes lääne suunas. 
Terve kõrgendik oli kaetud kuuskedega. Kagu pool oli maapind soine. 

Kahjuks ei leidunud peale selle metsase kõrgendiku ühtegi muud 
kaitset. Ümberringi oli avar, täiesti lage maastik. Kui meid tõrjutakse 
väikesest kuusemetsast välja, peame liikuma koos oma tankitõrje- 
kahuritega neli kilomeetrit üle soise lageda maa, kust me ka tulime. 

Selline taganemine oli päevavalges, kui meid jälitavad vaenlase 
tankid, teostamatu. Kui me juba seal olime, pidime Lindenbergi nii 
kaua enda käes hoidma, kuni saabuvad Saksa tankid. 

Olime selle maa-ala vallutanud väga kiiresti. Jälgisime suure 
kaasaelamisega Saksa tankide visa võitlust nende edasitungimisel 
põhja poolt. 

Nad olid jõudnud meie ristmikule kõige lähema külani. 

Pommitajad pikeerisid unnates venelaste tankide ja suurtükkide 
peale, kes tundsid end suures ohus olevat. Taganemistee kagu suunas 
oli neile suletud. Nad ei püüdnud meie suunas tagasi tõmbuda. Nende 
tankid seisid juba sügavalt lõuna suunas eželoneeritult tee peal. Pom- 
mitajad purustasid küla. Terve küla oli leekides. 

Kaks või kolm korda tekkisid mitmeminutilised vaheajad, mil me 
arvasime, et sakslased on vastupanu lõplikult maha surunud. Kuid 
alati algas võitlus uuesti. 

Keskpäeval kestis lahing endise raevuga. Läbi binokli nägime, 
kuidas tankid liikusid läbi põleva küla punakuldse orkaani. 

Venelaste tankitõrjekahur ei taandunud. Külast väljas asuv vene- 
laste tankikolonn andis meile põhjust arvata, et algab taandumine. 
Siis aga veeresid nad jälle rünnakule. 

Kell üksteist hommikul väljusid kaks vaenlase tanki põõsastikust 
ja avasid meie pihta tule. Üks meie mees roomas tankirusikaga ette- 
poole ja tabas neist ühte. Tankid lõpetasid tulistamise. 

Tunni aja pärast kuulsime jälle alati ärevust tekitavat tankiroomikute 
loginat. Kuuskede vahel liikus meie poole viis tanki, lühikese vahe- 
maa tagantjärgnesid neile veel kolm. Samal ajal langes meie väikesele 
metsatukale Stalini orelite reaktiivmiinide rahe, nende killud rebisid 
puudelt oksi. Haavatud oigasid. Tankid tulistasid meid väikese vahe- 
maa pealt. Me ei saanud peadki tõsta. Vaatamata sellele pidime 
tulistama ja tankirusikad kasutusele võtma, muidu murravad tankid 
metsast läbi või lähevad sellest ringi ümberja piiravad meid sisse. 


Jooksin ühe rühma juurest teise juurde ja ajasin üles mehed, kes 

olid suurest hirmust end ninali vastu maad surunud või peitsid end siili 
kombel maapinna lohkudesse. 

Kõrge ja iihe kuusemets pakkus meile mõningat kaitset. Tankid ei 
saanud meile otse peale sõita ja roomikute alla muljuda. Meie tanki- 
lõrjekahuv tulistas kui meelelu 

Neii korda tulid tankid kuni meie laskepesadeni metsa ääres. Neli 
korda pidid nad tagasi tõmbuma. 

Kaks Nõukogude tanki said täistabamuse. Üks meie tankitõrje- 
kahur oh hävitatud. Ümberringi lamas palju surnuid ja haavatuid. 
Kuid me ci olnud ära lõigatud ega ka sisse piiratud. 

Pidime säilitama külma verd. Vasakul laiusid mudased sood, pare- 
mal langes mäekülg kahekümne meetri sügavusse. 

Taandumine tähendas hukkumist. 

Kell kolin pärast lõunat vaikis Madu järve poolt kostev lahingu- 
kära. 

Meie teede sõlmpunktist kaks kilomeetrit loode pool asuvat küla ei 
vallutatud. Saksa taimide käes oli jaam ja osa külast. Kuid punased 
osutasid fanaatilist vastupanu ja tõkestasid tee. Seetõttu muutus tan- 
kide ja meie ühinemine aina küsitavamaks. 

Meie edul oli tähtsust ainult juhul, kui kogu rindelõik oleks tervi- 
kuna edasi liikunud ja tankid oleksid uute positsioonide kindlustamist 
kaitsnud. Kui me aga jääme oma eraldatud kõrgendikule üksinda, 
piiratakse meid varem või hiljem sisse ja hävitatakse. 

Sadas peenikest vihma, mis pani meid üle kere lõdisema, lähe- 
nes öö. Väike väiitelefon tänses. Helistas kindral Stargardist. Kuna 
Saksa tankide rünnak oli ebaõnnestunud ja nende ühinemine 
meiega olevat teostamatu .pidid nad pimeduse varjus tagasi tõmbuma. 
Meie ise pidime kell üksteist õhtul täielikus vaikuses tagasi minema 
oma hommikuside lähtepositsioonidele. 

Vaevalt olime selle taandumisega läbi mudamülgaste 
hakkama saanud, kui saabus käsk saata üks meie kompanii Krüssow' 
külla meie paremal tiiva!. kus asus vaid paar nõrka Volkssturmi üksust. 

See asula paiknes kahel pool Lindenbergi — Stargardi teed. Oli 
oodata ennelõunasest edukast vastupanust julgeks muutunud vene- 
laste rünnak'!t. 

Meie mehed jõudsid Krüssow'sse üheaegselt Nõukogude tanki- 
dega. Tankid sõitsid meie meestele peale ja tõrjusid nad Ihna teisele 
kaldale. Olukord oli lootusetu. 

Kompanii ülem seadis kaitsepositsioonid >iss>,, AK- p:i"M:;<! kalda!. 

Ta ei saanud midagi selle vasiu ette võtta, ei teda VA saaJetuu 
Krüssow'sse liiga hilja. 

Kuid küla oli tähtis. Meie ohvitserid ei kannatanud ebaõnnestu 
misi. Nad olid uhked. 

Meeleheitel noor kompaniiülem tegi vaikselt kõik ettevalmistused, 
teatas mulle telefoni teel oma plaanist ja suundus üksi üle tee 
Krüssow'sse. Küla ääre-, sai ta surmavalt haavata .. 

Tema surm oli asjatu, kuid ta susi oma õiakute au ja kuulsuse eest. 

Järgmisel päeval püüdis Saksa komandör kümne tankija kõigi tema 
käsutuses olevate pommitajate abil edutult Krüssowit tagasi vallutada. 

Kõik katsed nurjusid. Loss põles. Küla purustati. Venelased jäid 
visalt varemetesse oma tankitõrjekahurile ja tankide juurde. 

Vahepeal kaotati suur Damnitzi asula. Teated muutusid üha halve- 
maks. 

Mind kutsuti välja Pankesse armeestaapi, mis asus raudteerongis. 
Ülemjuhataja polnud keegi muu kui kindralooberst Steiner. meie 
varasem ülemus Eesti rindel Narvas ja Tartus. 

Ta teatas mulle saladuskatte all, et kohe on oodata olukorra muut- 
mise katset. Idarindel on plaanis Saksa vägede suur pealetung. See 
pidi kindlaksmääratud päeval algama kahe suure kuluna — üks 
Pommerist ja teine Reie/ii kaguosast. Sepp Dietrich tegi ettevalmis- 
tusi Wrozlawist lõuna pool. Meie väegrupp alluvat isiklikult Himm- 
lerile. 

Meie rindelõiku oodati rnitul tankidiviisi. Kõigepealt pidid nad läbi 
murdma lõigus Stargardist Landsbergini (praegu Oorzöw). Seejärel 
pidime suunduma Landsbergist vastu Slovakkia piirilt edasitungivale 
kiilule. 

Ära sõites olin vaimustuses. Muidugi pandi kõik mängu. Kuid mil- 
line julgus ja jõud peitusid kõigist külgedest sune all olevas väejuha- 
tuses, kes pani H/igeljõule vastu oma sõjalised teadmised ja tahte! 
Milline ootamatus, kui põhjast ja lõunast tulevatel armeedel õnnes- 
tub kiiresti ühineda ja, nagu suvel 1941, Nõukogude väed Reichi 
piirkonnas sisse piirata ja hävitada. 

Nagu Ardennide pealetungi juures, hoiti ka nüüd asja salajas. 

Göring ilmus pealtvaatajana ja kättemaksuihast ajendatuna eesmisi 
positsioone üle vaatama. Meie sõdurile juures, kellega ta lärmakalt ja 
sõbralikul vestles, sai ta suure edu osaliseks. Ta oli eriti kogukas, sest 
kandis üksteise peal mitut veidrat reseedapruuni mantlit. Göring nägi 


välja nagu võimas amm, kes on endale selga tõmmanud Serbia kind 


rali mundri. Rinnataskust tõmbas ta välja sigareid, mis olid jämedad 
nagu piimapudelid. 

Kõik varustasid end sigariga sellest hiilgavast allikast. 

Ööl vastu 16. veebruari 1945 sai järsku selgeks, kui lähedal on need 
suured operatsioonid. Meie kitsasse rindeiõiku saabusid kolm tanki- 
diviisi. Tanke, suurtükke ja veoautosid jõudis kohale katkematu 
vooluna. 

Selle momendini polnud vallooni rügementidel pealetungiplaa- 
nidest mingit aimu. Sõdurid vaatasid alul üksteisele rabatult otsa ja 
ajasid silmad pärani. Mis siin toimus?.. Aga siis haaras neid kõiki rõõ- 
mus erutus. Varahommikul liikusid tankid edasi. Pealetung algas. 

Saksa ülemjuhatus paiskas 16. veebruaril vastupealetungile itta kõik 
järelejäänud mobiilsed jõud, esmajoones tankid. 

Himmler pöördus vägede poole leegitseva üleskutsega. See kõlas 
jõuliselt: "Edasi! Edasi läbi pori! Edasi läbi lume! Edasi päeval! Edasi 
öösel! Edasi Saksa pinna vabastamise eest!" 

Niipea, kui me jõuame Landsbergi, pidime selja tagant ründama 
Nõukogude armeed, kes oli jõudnud Berliini kõrgendikul juba Oderini 
ja selle ületanud. 

Kui Sepp Dietrich saavutab Wrozlavi juures edu ja meil lõpuks 
kõigil õnnestub ühineda Lodzi juures, siis ei ole selle talvesõja 
järelmõjusid raske ette kujutada. 

Himmler tahtis siin edukalt realiseerida plaani, mis tal detsembris 
1944 läänes ebaõnnestus.Tangide Ardennid —Elsass asemel olid nüüd 
Pommeri — Slovakkia tangid. 

Kindral Steiner, kelle armee pidi ette võtma kõige raskema rün- 
naku, oli lahingu eelõhtul parimas tujus: "Sel aastal olemejälle Dnepri 
ääres!" ütles ta ikka ja uuesti ning patsutas mind sõbralikult õlale. 

Staapidel oli ettevõtmise raskuste suhtes teravam silm. Meeleolu 
oli sarnane nagu MontmiraiEs, kus Napoleon lasi oma tähel särada 
viimast korda, kõige hiilgavamaltja ka kõige lühemalt... Spetsialistid 
ei lasknud end fantaasiatest mõjutada. Kuid kõik, nii spetsialistid kui 


ka teised, teadsid, et verisele lauale tuli visata viimased kaardid. 


Valloonid ei olnud enam motoriseeritud ja ei võtnud seetõttu 
esimesest rünnakust osa. 


Me pidime rünnakulained mööda laskma ja olema valmis vaenlase 
tiibrünnaku puhuks. 


Saksa väejuhatus kartis pealetungibaasi läänetiival venelaste katset 

ära lõigata lõunas ründavad Saksa tankidiviisid. Et seda takistada, saime 
suure pealetungi ööl käsu laiendada julgestusvööndit ja eelkõige tagasi 
vallutada kurikuulus Lindenbergi kõrgendik, mille me olime tormijook- 
suga 9. veebruari varahommikul vallutanud ja järgmisel ööl maha- 
jätnud. 

Ettevõtmine õnnestus ka teist korda. Küngastel asus positsioonidele 
tugevdatud kompanii. Seda juhtis üks vapper ohvitser, tugevate näo- 
joontega noor hiiglane, kes oli end heast küljest näidanud juba Eesti 
rindel. Ta oli visa, tagasihoidlik ja läbinisti korralik inimene. 

Meie tiibkaitse liikus kõrgendiku äärmise edelapoolse tipuni ja võt- 
tis vaenlase käest ära strateegiliselt tähtsa punkti kaks kilomeetrit 
eespool meie põhirindejoont. 

Valloonid saavutasid harjumuspärase kiirusega neile antud eesmärgid 
juba kella kümneks hommikul. Seetõttu sain ma sõita Repplinisse lõigu 
lõunaosas, kus rünnakule pidid minema motoriseeritud diviisid. 

Mulle jäi juba esimestel minutitel ebasoodus mulje. 

Rünnak ei olnud alanud kell viis hommikul, nagu see oli ette näh- 
tud. Tankid olid liikvele läinud alles kell kümme. 

Istusin ühes kuulipildujapesas ja mulle ei läinud kaduma ükski 
pisiasi. 

Saksa tankid olid säilitanud oma suurepärase võitlusstiili. Nad käisid 
tehnikaga kokkuhoidlikult ümber, kuid nende koostöö sujus eeskuju- 
likult. 

Venelastel oli väga palju tankitõrjekahureid. 

Paljud meie tankid süttisid põlema veel enne metsaga kaetud kõr- 
gendikuni jõudmist. Kuid teised tankid liikusid tiibadelt edasi. Nad 
tungisid metsast mööda. Nüüd oli saabunud moment jalaväe jaoks 
niisama hoogsalt rünnata. 

Kuid jalavägi ei olnud enam võitlusvalmis. 

Need ei olnud enam varasemate päevade ohjeldamatud väed. Idas 
olid langenud miljonid mehed. Verest tühjaks jooksunud diviiside lün- 
gad olid kiiruga täidetud kasarmutegelaste ja reservväelastega, kel pol- 
nud esimeste suvede võitjate rünnakuvaimu, tervist, usku, tehnilist 
väljaõpet ega kogemusi. Uustulnukaid ei olnud ka juhtimas ja välja 
õpetamas 1941 .ja 1942. aasta suurepärased allohvitserid. 

Alles kaks tundi pärast keskpäeva vallutati esimene küla, Brallen- 
tin, mis oleks tulnud tegelikult ära võtta juba varahommikul. 

Selle viivituse tõttu läks üllatusmoment kaduma. 


Alates keskööst püüdsime läbi Saksa tankide mürina kinni vene- 

laste radiograiiime, riidles nad nõudsid kõige kiuemas korras abi- 
vagesid. Tunnid möödusid ja vaenlasel oli võimalik oma vägesid 
umber paigutada. 


Ka vangide ülekuulamine tegi meid mõtlikuks. 

Nende tunnistust mööda paiknesid venelaste esimeste Brallentini 
iõkkepositsioonide taga kahekümnekilomeetriste vahedega veel kaks 
niisama tugevat tankiluni. Kogu piirkond meie ees oli täis Vene tanke. 


Neid on paarsada,'" ütlesid vangilangenud. Nad andsid teada posit- 
sioonide kohanimed ja teatasid üksikasju, millest järeldus nende 
tunnistuste usaldusväärsus. 

Mulle polnud päris selge, kuidas oleksid pidanud reservväelased 
sellest kõigest hommiku! Jagu saama. 

Meil oli palju tanke. Vaid meie loigus läks rünnakule kuusküm- 
mend tanki. Samal ajal olid kakssada viiskümmend tanki läbi murdnud 
Nõukogude rindejooneni Pommeris. Kuid venelased panid meile vastu 
kahe-ja 'segi kolmekoidsed jõud, kui neile jäeti aega toibumiseks. 

Tehnik ) poolest olid nad meis! kaugel! üle. Seetõttu sai neid Üiiia 
vaid kiirusega. 1 ahing algas asa h 'Kasti. 

F.nne öo saabumist iaiigi"» wvl kai. s küla 


Läbimuni ulatus uuüJ umK * kümne kilomeetri kaugusele lõuna 
suunas. 


See oli siiski umgi saavutus 

Kuid juba svl momendi! teataski staabid ägedatest venelaste 
vasluriiniukuiest. Nad olid suuue ji.ududega kolmandasse 1 ülla tagasi 
pöördunud ja sea! kais pai asjatu age lahing. 

Pimeduse saabudes ninda.sid venelaste lennukid massiliselt peale- 
tungi keskpunkti. Siai-aiJi 

Hävitnstöo algas 'jõulupuude" valgusJ, kell kakskümmend kaks. 
Kohe puhkesid hiigeltulekahjud. Põles ladu kaheksasaja tuhande pudeli 
likööriga. Seejärel siinis ladu saja miljoni sigaretiga. Siis terved täna- 
vad. Pommitamine jätku; 'akhm.alult inilii tundi, uks lennukite lame 
järgnes teiselt: 

1'undsiirie omi väikestel positsioonidel kumme kilomeetrit lõuna 
pool linna, kuida:: maa vatise. Taevas iõi punetama kuni meieni välja. 
Kogu urnhtuskond oi< .aiee nari päeval 

Kell kaks öösel kutsult m.ud korpuse komandopunkti. Pidin oma 
"Vblksvvag-nig.i* luitMdcM lal-i .-eurna. I-'indt ;1 asus ühes villas põhja 


pool Slargatdi. Viflsiü '.asud ,as'ü 

Lahkudes läksin läbi aia. 

Minust allpool asuv linn oli hiiglaslik tulemeri. 

Leekide möllust ulatusid välja keskaegsete kirikute neljanurgelised 
tornid. Nad panid sellele orkaanile vastu, nagu anuksid nad taevalt 
tuleroaks langevale sajandite vanusele kultuurile abi. 

Punakuldsel taustal mõjusid nad oma sünge musta värviga patee- 
tiliselt. Nad ei olnud kunagi varem nii ilusad olnud. Kunagi varem pol- 
nud nad andnud mineviku kohta nii suurepärast tunnistust. 

Vaesed Stargardi tornid, mustaks tõmbunud mastid põleval laeval, 
mis oli viissada aastat kandnud kristliku Euroopa õilsat lippu... 

Euroopa, mis nüüd elusalt põles, oli meie kõigi kodumaa. Nelja- 
nurgelised ranged tornid idas olid õed Saint-Rombaut' kõrgetele hal- 
lidele tornidele MechelnisjaBelfriedi tornidele Brugges. Kõik Euroopa 
maad kuuluvad samasse ühendusse.Tundsin südames sügavat valu tek- 
kinud õnnetuse pärast. Seistes sünges punases valguses üksildasel 
terrassil, tulid mulle pisarad silmi, kui ma vaatasin selle vana linna ja 
uhkete tornide hukkumist, mis sirutusid isegi oma õnnetuses jõuliselt 
taeva poole... 


17. veebruar 1945 oli otsustav päev. 

Kui venelased olid asunud end õhus kaitsma sellise kiirusega, siis 
polnud maa peal enam minutitki kaotada. 

Me kas kasutame oma osalise edu kohe lõpuni ära või meile 
antakse vastulöök. 

Madu järve juurest rünnanud tankid olid ka edu saavutanud. 

Pealetungi plaani järgi oleksid loodest tulevad tankid pidanud 
kagust ründavate tankidega ühinema juba esimesel õhtul. Siis oleksid 
kõik Vene väed Madu järve ja Innajõe vahel olnud sisse piiratud, ilma 
et neil oleks olnud võimalik midagi ette võtta. 

Tegelikult sai ennelõunasest osalisest õnnestumisest ebaõnnes- 
tumine, sest sissepiiramiskatse avastati enne selle õnnestumist. Vaen- 
lasel oli ees terve öö, et mõlemas suunas tõkkepositsioone püstitada. 

Hilinenud rünnak nõudis kindlasti suuremat vaeva ja suuremaid 
ohvreid. 

Kuid mäng ei olnud veel kaotatud. 

Tuli käsk, et ühinemine tuleb iga hinna eest teoks teha. 

Lahing jõudis kõrgpunkti esimeses koiduvalguses. 

Põlesid kümned tankid. Pommitajate eskadrillid lendasid meist üle 
ja pikeerisid siis meie ees nooltena... 

Tegelikult oleksid Nõukogude väed, arvestades tugevaid, nende 
selja taga teineteisele lähenevaid tankikiile, pidanud Stargardi läbi- 
murdekohast koos tehnikaga viivitamatult taanduma. 

Venelastele veel avatud taandumiskoridor ahenes ennelõunal poole 
võrra. See oli kõige rohkem veel kakskümmend kilomeetrit lai. 

See koridor tõkestatakse kahtlemata pealetungi teisel päeval. 

Terve öö jälgisid meie vahipostid, kas on kuulda vaenlase taandu- 
mise märke. Tankid ja rasketehnika taanduvad kindlasti pimeduse 
katte all Krüssow'st. Tõepoolest oli kuulda elavat liiklust. 

Kuid müra, mida me kuulsime, viitas meie ootustele ja soovidele 
täielikult vastupidistele kavatsustele. Liiklus kulges lõunast idasse. 
Taandumise asemel tõid venelased abivägesid juurde! 

Venelased vastasid oma tagala ähvardamisele sakslaste poolt Saksa 
vägede tagala ähvardamisega. Juba öö lõppedes asusid nad ägedale 
rünnakule viieteistkümne kilomeetri kaugusel pealetungivate Reichi 
diviiside selja taga. 

Meie õnnetu Lindenbergi tugipunkt langes kõige raskema löögi alla. 


See oli ka arusaadav. 


Kelle käes olid Lindenbergi kõrgendikud, see valitses paljusid 
ümbruskonna teid. 

Kui venelased tõrjuti sellelt kõrgendikult minema, pidid nad eel- 
dama, et see kõrgendik on järgmise rünnaku lähtepunkt sissepiiratud 
katla lõunapoolse osa hävitamiseks. 

Mõlemad vastased riskisid nii palju kui võimalik. Ründajad 
seeläbi, et nad kandsid raskuspunkti lõunasse, ja kaitsjad seeläbi, et 
nad tugevdasid idas kolme neljandiku ulatuses sisse piiratud rinde- 
lõiku. 

See venelaste manööver pidi Saksa väejuhatust rõõmustama, kui 
see oli edus kindel.Tema sooviks oli purustada võimalikult palju teh- 
nikatja vangi võtta võimalikult suurel hulgal vaenlase vägesid. Koidikul 
olid venelased kogu oma tehnikaga pooleldi katlas! Nad tundsid end 
seal veel sedavõrd hästi, et asusid meid ise ründama. 

Järeleandmine ei tulnud kõne allagi. Venelased ja sakslased panid 
kogu päeva jooksul kõik oma jõud mängu. Võidab see, kes hävitab 
vaenlase viimase tanki ja viimase mehe. 

Saksa väejuhatus Stargardis teadis, et meie saja seitsmekümnele 
mehele Lindenbergi kõrgendikul langeb osaks kõige raskem katsumus. 
Nende toetamiseks polnud ühtki tanki. Kõik tankid, tankitõrjekahurid 


ja suurtükid olid lõunas.Tiibade kaitseks tehnika äraandmine tähendas 

katla sulgemise väljavaadete vähendamist ja vaenlase kavatsuste toe- 
tamist. 

17. veebruaril olid raskerelvadest minu käsutuses kaks rongitäit 
lennuväele kuuluvaid tanke. Kuna raudteeliin oli purustatud,ei saanud 
nad lõuna poole edasi tulla. Nii jäeti need siis kuningliku žestiga minule. 

Meie meestele surusid igast küljest peale Nõukogude tankid. 

Mõne tunni pärast ei saanud meestele enam provianti kohale toime- 
tada. Nende kõrval ja taga laiusid suured sood. Vähesed läbitavad 
ligipääsud olid tankide tule all. Haavatud jõudsid meieni läbi häda, nad 
tuli ära tuua lakkamatu tule all läbi soo. 

Püüdsime neile abijõude saata. Läbi venelaste tõkketule jõudis 
kohale vaid pool tosinat sõdurit. Ülejäänud kas langesid või istusid 
mudas. 

Leitnant Capelle säilitas külma verd.Ta andis meile raadio teel iga 
veerandtunni tagant lühikese ülevaate olukorrast. Venelaste tankid 
hoidusid täpselt väljapoole tankirusikate laskeulatust. Nad katsid 
meie - positsioonid meeter meetrilt mürskudega. Mehi oli langenud 
väga palju. Kuid kamraadid panid visalt vastu. 

Capellel oli käsk kõrgendikul kakskümmend neli tundi vastu 
pidada. Need kakskümmend neli tundi pidid otsustama üldise sisse- 
piiramisürituse õnnestumise või nurjumise. 

Nõukogude tankid tekitasid talle nii suuri kaotusi, et vabatahtlikud 
pidid laskepesadest väljuma ja mingi varjumisvõimaluseta tanki- 
rusikatega vaenlase tankide juurde roomama. 

Üks meie noor ohvitser andis seejuures oma meestele ainulaadse 
näitliku õppetunni. Kui ta oli juba kaks korda haavata saanud ja teadis, 
et ta peab surema, ohverdas ta ennast, selle asemel et surma oodata. 
Üleni verisena lohistas ta ennast ühele "Jossif Stalinile" päris lähedale 
ja tulistas tankirusika välja. See ei läbinud aga soomust ja ta sai sur- 

mava tabamuse. Capelle pidas oma positsioonil öö läbi vastu. Teised 


tankid aga hõivasid mitmed meie positsioonid. 


Saksa tangid ei sulgunud lõunas ikka veel. 

Tankid saavutasid küll mõningat edu, kuid "Jossif Stalinid" olid 
peaaegu vigastamatud. Üks selline tõkestas üksinda terve tunni 
väljapääsuteed raskes lahingus vallutatud külast. Tank oli majja sisse 
sõitnud ja kellelgi ei õnnestunud teda sealt välja tõrjuda. 

Lõpuks pidid sekkuma pommitajad. Terve külaserv pommitati 
puruks. Kõik olid veendunud, et "Jossif Stalini" saatus on otsustatud. 

Tolmupilved vajusid alla. Ja mida nähti? Varemed värisesid veel pom- 
miplahvatustest, kui "Jossif Stalin" end vabastas ja liikuma hakkas. 

Üleni rusudega kaetuna roomas ta üle tee edasi. Teda tulistati 
mürskudega. Tank liikus vigastamatult edasi ja kadus lõunapoolsesse 
põõsastikku. 

Öösel oli koridor veel nelja kilomeetri laiune. 

Ainult neli kilomeetrit. Kuid siiski neli kilomeetri... 

Saksa tankid läksid läänest ja idast kümme, kakskümmend korda 
rünnakule. Nõukogude tankid, tankirõrjekahurid ja jalavägi ei taan- 
dunud ning hoidsid koridori lahti. 

Lõplik sissepiiramine tuli katkestada ja järgmisele päevale edasi 
lükata. 

Kuid Saksa tankide ühinemine ei õnnestunudki. 

18. veebruar möödus meeleheitlike pingutuste tähe all. 

Viimase nelja kilomeetri vallutamise ja piiramisrõnga sulgemise 
asemel pidid mõlemad sakslaste kiilud juba koidikul taanduma. 

Vahepeal olid kohalejõudnud vaenlase abi väed. Viimase neljakümne 
kaheksa tunni jooksul saabus hulgaliselt Nõukogude tanke ja tanki- 
tõrjekahureid. Nad surusid väljakurnatud sakslasi tagasi ja lõid nad 
mitmest suurte raskustega vallutatud külast välja. 

Suure pealetungi lootus Landsbergile tuli maha matta, kui ei õnnes- 
tunud isegi rünnaku esimene osa, katla sulgemine. Haare muutus nõrge- 
maks. Operatsioon oli määratud lõplikule nurjumisele. 

Meie vaesed kamraadid Lindenbergi porisel kõrgendikul täitsid 
käsku meeleheitliku visadusega. 

Keegi meist ei tahtnud anda põhjust väitele, et nad ei teinud kõike, 
kaasa aitamaks lõunas raskeid lahinguid pidavate Saksa sõdurite 
viimaste žŽansside ärakasutamisele. 

Meie haavatud võitlesid nagu nende ülejäänud kaaslasedki. Nad olid 
üleni verised, kuid nad tahtsid pigem lahingus langeda, kui et surra 
püssipärahoopide all. Leitnant Capellel oli veel kakskümmend seitse 
meest. Kõik nad langesid ajavahemikus koidust kuni kella kolmeni peale 
lõunat. 

Capelle hoidis meid raadio teel rahulikult kursis surmavõitluse vii- 
maste faasidega. Kõikjal oli näha Nõukogude tanke. Mehed võitlesid 
üksikutel vastupanusaarekestel. Lõpuks oli järel vaid komandopunkt. 

Kui võitlus lähenes lõpule, tõusis ikka veel püstolist tulistav, raskesti 
haavatud leitnant Capelle ründavate venelaste ees püsti. Kui nad olid 
kahe meetri kaugusel, lasi ta endale kuuli pähe. 

Draama viimaseid momente nägid pealt vaid neli haavatut, kes 
peitsid end mülgastes, kurguni mudas istudes. 

Öösel lohistasid nad end läbi soo. Kaks neist surid mudas kurna- 
tusse. Kaks ülejäänut leidsid poolsurnuna meie luurajad. 

Valloonide ohvrisurm Lindenbergis avaldas Saksa diviisidele 
Pommeris sügavat muljet. Päevakäsus tehti nende kangelastegu 
teatavaks kõigile armeeüksustele. Neid mainiti ka veermahti rinde- 
teadetes. 

Capelle esitati postuumselt Rüütliristi saamiseks. 

Samuti nagu kuussada meest Franchimont'is Belgia ajaloost, 
pidasid ka nemad tundmatuks jäädes ja tagasihoidlikult kohusetäitmise 
ja truuduse nimel surmani vastu. 

Lõunas polnud kaotust enam võimalik ära hoida. 

Sakslaste viimane katse olukorra parandamiseks idarindel oli 
nurjunud. 

Jäi siiski lootus, et vaenlase materiaalsed kaotused lükkavad vähe- 
malt tema rünnakut Stargardile edasi. 

See lootus oli ekslik. Hävitatud Nõukogude tankide asemele toodi 
neid veel rohkem juurde. Õige pea roomasid nad meie positsioonide 
peale. 

Saksa tankidiviisid kadusid niisama kiiresti, nagu nad olid tulnud. 
Landsbergi läbimurde plaanist loobuti. Tankid ja veoautod lahkusid 
juba järgmisel ööl. 

Neid vajati Küstrinis (praegu Kostrzyn). Maha jäid sügavad ratta- 
jäljed, tühjad suurtükipositsioonid ja ähvardav auk lõunas. 

Saksa veermahti rindeteadetes selle pealetungi nurjumist peaaegu 
ei mainitudki, olgugi et see oli olnud idarinde viimane lootus. Sellest 
räägiti uduselt vaid paari reaga kui kohaliku tähtsusega vasturünna- 
kust. 

Asusime jälle oma vanadele positsioonidele. Meie selja taga oli 
laastatud Stargard, mis sarnanes lagunenud surnuaiaga. 

Saksa pealetungist 16. veebruaril 1945 kõigi selle tankide, veo- 
autode ja suurtükkidega, mis meist nelja päeva jooksul mööda voo- 
risid, jäid ainsa saavutusena meie kätte vilets Brallentin ja veel paar 
külakest. 

Praktiliselt ei saanud sõja jätkamist enam õigustada. 

Läänes nurjus suur Ardennide pealetung. Veelkordset pealetungi 


läänerindel isegi ei kaalutud. 
Idas nurjus Himmleri poolt välja mõeldud vastupealetung. Seega 

oli tõestatud, et iga Nõukogude vägede äralõikamise katse oli perspek- 
tiivitu. 

Venelased ületasid meid kümnekordselt inimjõu, eelkõige aga 
tehnika poolest. 

Nüüdsest peale oli sõda venelaste, ameeriklaste ja inglaste jaoks 


võidetud, kui mingi muinasjutuline relv ei muuda kõige viimasel minutil 
olukorda. 


Reich oli suurimas ohus. Läänerindel vägesid peaaegu enam pol- 
nud. Idarinne oli täielikult kokku varisenud. Paar tankidiviisi panid 
viimase mängu ja liikusid veel Stettini ja Küstrini ning Küstrini ja 
Dresdeni vahel ringi. Ülejäänud verest tühjaksjooksnud üksuste riis- 
med paisati sellel rindel iga päevaga üha rohkem segamini. Neil ei 
olnud peaaegu üldse enam tanke ja laskemoona. 

Telegrammiga saadetud erakordselt range käsk keelas minul ja teis- 
tel Pommeri rinde diviisikomandöridel päevas välja tulistada rohkem 
kui kuus kuni kümme mürsku, sõltuvalt kaliibrist. 

Kui venelased ründasid, andsid meie suurtükid paari minuti vältel 
tuid ja vaikisid siis järgmise päevani. 

Meie mehed, kelle arv oli kohutava tule all väga kokku sulanud, 
pidid vastupanema vaenlase peaaegu värsketele üksustele, keda toetasid 
lisaks veel meie omadest viis, kümme või isegi kakskümmend korda 
varemad tankijõud.' 

Kõigis rindelõikudes käis võitlus ühesugustest tingimustes. Paar- 
sada meest, kellel oli puudus kõigest ja kes olid väsimusest, mudast 

ja vaenlase tulest täiesti otsas, pidid kaitsma end vaenlase laviinide 
vastu, kes tulid rünnakule suure hulga kõike enda alla muljuvate 
tankidega. 

Pärast viimase pealetungi nurjumist idarindel olime maha jäetud 
rohkem kui kunagi varem. 

Meie rindelõik oli pika kalarootsu kujuline, mille saba asus Star- 
gardis ja pea lõuna pool Kremzow's ning Repplinis. Meie vasak tiib 
kulges idas piki Ihna peajõge ja Stargardi — Schönebergi teed. Läänes 
moodustasid parema tiiva laisk lIhna,Strebelow' külajaCollini külake. 

Sellest peale, kui Lindenbergi kõrgustik langes venelaste kätte,olid 
mõlemad viimati nimetatud külad pideva tule all. Katused olid purus- 

tatud ja lautades vedelesid viimaste lehmade korjused. 

Ühendusteid ei saanud peaaegu üldse kasutada. Need olid lakka- 


matu suurtükitule all. 


Venelased tõid kohale üha uusi abi vägesid. See oli meie juurde näha. 

Me saime seda kaomal nahal tunda. Kuid me ei teadnud midagi täpselt. 
Juba kaheksa päevajooksul ei olnud meil õnnestunud võtta ühtegi vangi. 

Venelastele, keda innustasid nende edu ja tankikolonnide võimsus, 
ei saanud kuskilt külge hakata. 

Sõja viimastel nädalatel 1945. aastal tuli idarindel ühe mongoli püüd- 
miseks ohverdada rohkem sõdureid kui neid oli 1941. aastal vaja Nõu- 
kogude Liidu terve piirkonna vallutamiseks. 

Ometi vajas väejuhatus hädasti üht kollakat mongolit, rohekat 
kalmõkki või mingit sorti siberlast. 

Seepärast andis armeekorpus meile käsu ette võtta tõeline sõjaretk. 
Pimeduse katte all saadeti välja kakssada meest, et kaasa tuua üksainus 
venelane. 

Rünnaku eesmärgiks oli Strebelo'st lääne pool asuv suur Carlsburgi 
mõis. Suurte tallide ja kõrvalhoonetega pikka telliskivist hoonesse oli 
asunud palju venelasi. 

Pidime vaenlasi ründama selja tagant, nad käsitsi võitluses põge- 
nema lööma ja vajaduse korral kümme kuni kakskümmend meest 
ohverdama, et kaasa tuua üks või kaks vangi. Need pidid siis staabile 


rääkima, mis vastaspoolel toimub. 


Operatsioon algas õhtul kell üheksa. 

Juba pimeduse saabudes asus osa meie meestest Collinist teele*"Nad 
roomasid läbi soode ja pidid märkamatult jõudma Carlsburgi läänekülge, 
niisiis vaenlase selja taha. Samaaegselt pidid sinna jõudma ka mehed 
põhja poolt küljest. 

Kõigepealt pidi meie õhutõrjekahur mõisa pihta tule avama, selle 
süütamaja vaenlase segadusse ajama. Kümme minutit enne kella ühek- 
sat pidi üks meie kompanii Krüssow' all ette võtma pettemanöövri. 

Meie valloonid olid kõigi võimatuna näivate äkkrünnakute juures 
ületamatud. Nad hiilisid edasi nagu kassid. Kõik tuli matemaatilise 
täpsusega ette arvestada. 

Kell kakskümmend nelikümmend viis minutit avas õhutõrjekahur 
tule Carlsburgi mõisa pihta. Üks küün võttis tuld. Sel õhtul puhus 
tugev tuul. Leegitsema lõid aidad, kus oli suures koguses villa. Oma 
söödasõimede juures põles elusalt ära kuussada lammast. Tormis 
tõusid sädemed kõrgele taevasse. 

Siis ründasid meie mehed põhja- ja lääneküljest, et tõrjuda vaen- 
lane meie positsioonide poole. Automaadivalangud olid meie juurde 


selgesti näha. Hoonete juures jooksid varjud, tõusid ja kukkusid. 

Kell üheksa nelikümmend viis minutit tõusis taevasse roheline rakett. 
See oli märguanne, et vangid on võetudja meie mehed pöörduvad oma 
positsioonide juurde tagasi. 

Meil olid olnud küllaltki suured kaotused. Kuid oleks võinud ka 
juhtuda, et me poleks kaasa toonud ühtki vangi ja meie rünnak oleks 
nurjunud juba vaenlase positsioonide ees. Edu tagasid vaid meie meeste 
võitlusvaim ja nende vastupandamatu rünnakuhoog. Oli ka üks koo- 
miline vahemäng. Kui võitlus lõppes, magasid kaks asiaati, vaatamata 
õhutõrjekahuri tulele ja üldisele tulevahetusele rahulikult, käed rusi- 
kas, oma vahipostil kaevikus mõisa ees. Nad tuli üles äratada, et neid 
meie positsioonide poole liikuma saada. 


Carlsburgi leegid valgustasid terve öö tormist piitsutatud maastikku. 

Viisin armeekorpuse kindralile karja punakaspruune mužikke, keda 
ta nii tungivalt vajas. 

Ülekuulamised andsid selge pildi. 

Saksa väejuhatus sai teada, et Stargardi ründamiseks oli kõik val- 
mis ja et põhirünnak toimub ida pool Ihnat. 

Tegelikult vallutasid venelased Brallentini ja Repplini, mida kait- 
sesid sakslaste ja hollandlaste SS-üksused, juba järgmisel päeval. Nad 
ületasid Ihna ja lähenesid Schönebergile, mis asus Stargardist umbes 
kakskümmend kilomeetrit kagu pool. 

Kuidas pidi olema võimalik rinnet hoida ilma raskerelvadeta? 
Schöneberg langes. Paar Saksa tanki, mis kadusid sellesse kolmekümne 
kilomeetri laiusesse auku, püüdsid asjata vaenlase tulva kinni pidada. 
See läks neist üle. Nõukogude tankid murdsid läbi naaberlõigus meist 
idas ja veeresid nagu tähesõidul mööda Schöneberg—Stargardi maan- 
teed. 

Nende ja meie vahele jäid Ihna peajõgi ja lauge nõlv. Meie silme all 
möödusid vaenlase mullakarva tankid üksteise järel meie komando- 
punktist. 

Juba teisel päeval peeti lahingut meie selja taga. Pidime liikuma 
loode poole, et järgneda Vene tankidele. 

Meie äärmised positsioonid edelas Collini juures pidasid rünnakutele 
vastu. Purustatud küla pakkus oma mahajäetud ja rusudega kaetud 
tänavatega hävingu ja surma vaatepilti. Kuid meie mehed ei lasknud 
end purustatud majadest ja kuulipildujapesadest välja tõrjuda. 

Vaatamata sellele oli mõttetu olukorra muutusele loota. Saime käsu 
Collin ja Strebelow maha jätta ning kõik jõud Kremzow'sse ümber 


paigutada, mis kattis sillapeana teist Stargardi viivat teed. 

Usaldasin meie uute positsioonide kaitsmise kõigi poolt armastatud 
Donetsi ja Kaukasuse veteranile major Jules Mathieu'le. Ta pidas 
suures Kremzow' külas oma rügemendiga kõigile rünnakutele 
vastu. 

Venelased tahtsid küla lääne poolt üle põldude ümber haarata. Meie 
positsioonid olid kaevatud suure kiiruga. Nad olid täiesti avatud. 
Vaenlane käis nendest kümme korda üle, aga kümme korda vallutab 
nad ka tagasi. Kõikjal lamasid okastraadis tursunud vormitud ja tina 
rasked laibad. 

Meid oleksid saanud aidata vaid tankid. 

Lõpuks surusin armeekorpuse staabis läbi, et meile antakse neü — 
neli! — Saksatanki. 

Kuid enne pidime neile andma kogu oma kütusevaru. Vaevalt olid 
need tankid Kremzow's positsioonile asunud, kui neis! kaks jälle ära 
võeti. 

Kahel alles jäänud tankil oli kummalgi neli mürsku. 

Neile ei antud aga muuseas võimalust neid meie juures välja tulis- 
tada, sest nad kutsuti koos oma suurepärase iaskemoonavaruga ära. 
Olime jälle iseeenda hoolde jäetud. 

Tankid toodi tagasi, sest auk Sehönebergi teel muutus iga tunniga 
ohtlikumaks. Tee oli vaenlasele avatud. Jälgisime oma komando- 
punktist igat üksikasja. Majadest ja surnuaiast möödusid Vene tan- 
kid. 

Kui need olid mitme kilomeetri kaugusel meie taga, saime käsu 
Kremzow'st lahkudaja oma positsioone õgvendada. See õgvendamine 
oli illusioon ... Sest meie taga oli kuulda juba ka püssipauke. Vaenlase 
tanke saatev jalavägi oli öösel üle ihna peajõe läinud. 

Meie peatses ümberpiiramises polnud enam mingit kahtlust. 

Laupäeval, 3. märtsil 1945 langes Stargard. 

Pommeri vana linna ja meie ajutiste positsioonide vahel asusid 
suur Wittichovv' kiilaja Klützow' teede sõlmpunkt, mille ääres seisis 
suhkruvabrik. 

Alles neljateistkümne päeva eest täitsid vabriku hoove ja katuse- 
aluseid pealetungile saabuvad Saksa tankid. Nüüd oli kõik tühi. 
Ainult minu "Volkswagen" sõitis ühe hoone juurest teise juurde. 

Vaenlase tankid olid hakanud juba hommikul liikuma Stargardi ees- 
linnade poole. Nõukogude jalavägi ületas linna vahetus läheduses teist 
korda Ihna ja lõikas meie taga ära Wittichovv'st tuleva liivase tee. 

Saatsin sinna kohe ühe kompanii. Kuid oli liiga hilja. Tee oli kao- 
tatud. Meie ümber vingusid kuulid. Üks kuul rebis mul mantlikrae 
lahti. Ümberringi käis lähivõitlus. 

Meie mehed olid füüsiliselt ja vaimselt täiesti läbi, nad olid näost 
kahvatud ja rohelised. Mehed andsid vaenlase pihta tuld kruusa- 
hunnikute tagant, teekraavidest ja hoidlatest, mis olid täis läägelt lõh- 
navaid hallikaskollaseid suhkrupeete. 

Mudamülgastest hüppas välja sadu mužikke. 

Wittichow' kaitsetjuhtis Belgia armee staabiohvitser, kunagine meie 
diviisi staabiülem. 

Tema isa ja vanaisa olid olnud Belgia armee kindralid ja sõjami- 
nistrid, mundrikuuel kandis ta esimese järgu Raudristi kõrval Military 
Crossi, mille ta oli saanud 1918. aastal lahinguliste teenete eest Yseri 
ääres. 

Meie mehed pidasid lõuna pool Wittichow'd vapralt vastu, olgugi 
et nende Stargardist kaheksa kilomeetri kaugusel asuvad positsioonid 
olid hommikust peale vaenlase tankide tule all. 

Vaatamata sellele, et vaenlane oli neist ida poolt juba mööda tunginud 
ja neid edelast pidevalt ähvardas, olid nad rinde lõuna- ja kagulõigus 
viimased, kes vastu pidasid. 

Kompaniid võitlesid stoilise meelerahuga kuni nende hävitamiseni 
välja. Leitnant Paul Mezetta, kellel granaadikild oli kõhu lõhki rebinud, 
võitles poris surmaga. Tema, luuletaja, tahtis oma vaimustuses ja 
andumuses, vaatamata Kaukasuses saadud rasketele haavadele, lahin- 
gutes oma kohta täita. 


Dierickx'i pataljonist olid kokku järel vaevalt sada meest. Nad van- 
dusid, tulistasid, läksid vasturünnakule ja kähmlesid kirgiiside ning 
mongolitega verises poris. 


Tankide mürinast saime aru, et venelased võitlesid Stargardi äärel. 

Meie olukord oli uskumatu. Olgugi,et meid ähvardas sissepiiramine, 
kuna me moodustasime lõunas isoleeritud kiilu, ei saanud me diviisi 
staabist alates ennelõunast mingeid teateid ega käske. 

Kell sai viis. Venelaste kätte langemine oli kindel. Pidasin enne- 
kuulmatuks, et meid niimoodi hätta jäeti. Seepärast hüppasin "Volkswa- 
genisse", et kindrali juurde sõita. 

Kuna ma ei tulnud üldse mõttele, et kõik on juba läbi, sõitsin Star- 
gardi sisse. Jõudsin siiski järsult kurvi võttes äärelinna pöörata. Vene 


tankid olid just linna tänavatele tunginud. Jaamas lamasid ülekäigu- 

silla juures keset oma kohvreid hunnikus naised, kus neid oli tabanud 
tankikuulipilduja valang. Linnast loode pool seisid kahel pool Stetti- 
nisse viivat teed lahingurivis tankid. 

Paar kilomeetrit edasi sõitnud, sain korpuse staabist teada, et Star- 
gardi staabi, millele me allusime, olid vaenlased pärastlõunal vallu- 
tanud. Kindral oli teadmata kadunud. Hiljem oli korpuse staap meile 
taandumiskäsu saatnud, aga venelased olid mootorrattal sõitnud side- 
mehe tee peal kinni võtnud. 

Kihutasin Wittichow'sse tagasi. Õnneks leidsin meie telefoni- 
juhtme. Ühendasin selle külge oma käsitelefoni ja jõudsin oma meestele 
taandumiskäsu õigeaegselt teada anda. 

Vaenlase vältimiseks tegid nad pika ringi kagu poolt ümber Madu 
järve. Sealt tungisid nad edasi kuni Stargardini ja asusid positsioonidele 
kirde pool linna. 

Mehed olid viimase kümne päeva lahingutest üleväsinud ja pidid 
nüüd öösel üle soode ja liivikute läbima kakskümmend viis kilomeetrit, 
vaenlane pidevalt kannul. 

Oli igasuguseid vahejuhtumeid. 

Üks meie kompanii rühm võitles Wittichow' teel kuni ööni välja. 
Nad ei saanud suuliselt antud käsust õigesti aru ja ei tundnud olukorda. 
Nagu mina pärastlõunal, läksid nad Stargardi. Meie mehed liikusid 
rivikorras koos oma relvadega läbi linna, mis oli juba mitu tundi vaen- 
lase käes. Öö oli sombune ja vihmane. Raudteesilla juures seisid vahi- 
postil Vene sõdurid. Nad pidasid meie mehi Nõukogude üksuseks. Meie 
mehed pidasid neid sakslasteks. Niimoodi läksid nad linnast läbi ja 
väljusid sellest loodeküljes, ilma et keegi oleks neid kinni pidanud. 
Siis nägid nad enda ees vaenlase tankikahurite tulesähvatusi. Kom- 
passi järgi läksid nad üle poriste põldude tankide ümbert mööda. 

Kui majõudsin kell üheksa meie uutele positsioonidele, leidsin eest 
täieliku kaose. 

Organisatsiooni Todt kaks pataljoni, kes pidid seal kaevama uusi 
kaitsepositsioone, põgenesid ülepeakaela. "Venelased on siin! Vene- 
lased on siin!" karjusid kaevajad täiest kõrist. 

Üht ida poolt taanduvat Saksa tanki peeti Vene tankiks. Selle pihta 
avati igast küljest tuli. 

Teateid oli peaaegu võimatu saada. Tegelikult paistis nii olevat, et 
venelased olid edasi tunginud kirde pool Stargardi. 

Peale mootorrattaga sidemehe oli mul veel kaks meest. Seadsin oma 


komandopunkti vastavalt käskudele sisse ja saatsin sidemehe tee peale 

kolme kilomeetri kaugusele kiilast. Tai oli käsk vaenlase tankide 
ilmumisest kõige kiiremas korras teadet tuua. 

Koidikul oii (ee veel tühi. 

Meie mehed saabusid gruppidena lääne poolt. Neid oli raske ära 
tunda. Kõrvuni polistena tuikusid nad jalgadel ja ei teadnud või ei saanud 
aru, mis nende ümber toimub. 

Armeekorpus nõudis, et ma paigutaksin nad kohe positsiooni- 
dele. 

Niisama hästi oleks võinud kõrgendikule kive paigutada. 

Need mehed polnud võimelised minutitki võitlema. 

Ajasin nad tühjadesse talumajadesse: "Sööge, jooge ja ärge tehke 
millestki välja!" Varsti norskas terve leegion valjusti nagu eskadrill 
pommitajaid. 

Edelasse panin sümboolselt välja paar vahiposti. 

Ka vaenlane tundus olevat surmväsinud, sest kuni ööni ei toimunud 
mingit liikumist. 

Järgmisel hommikul saatsin mehed, kes olid natuke jõudu kogunud, 
vaatluspositsioonidele. Neil ei tulnud igavust tunda. Meie poole 
roomasid võimsa mürinaga viisteist ja nende järel veel kakskümmend 
üks Nõukogude tanki. 

5. märtsil 1945 seisime ikka veel Ihna ääres. 

Kuid me ei asunud enam soisel nõmmel, vaid kahe jõeharu vahel 
põhja pool kaotatud linna. 

Läbi pilvede paistis külm päike. 

Jõe mõlemal kaldal asusid teineteise vastas külad Lübow ja Saarow. 
Jõe vasak kallas oli kõrgem ja osaliselt puudega kaetud. Jõe parem 
kallas oli lage. Pruuni, kergelt lainelise maastiku ühetoonilisust häiris 
vaid raudteetamm Lübow' majade taga. 

Nõukogude tankide esimene laine jõudis küla servani. 

Kontrollisin parajasti meie positsioone Saarow' juures, kui puhkes 
lahingukära. Jõe mõlemal kaldal paiknesid ühe meie pataljoni riismed. 
Meie rindelõigus polnud ühtegi Saksa tanki. 

Viisteist Vene rasketanki veeresid läbi Lübow' küla. Meie mehed 
kaitsesid end majades. Saja meetri kaugusel, jõe teisel kaldal, lasin 
kõigil miinipildujatel tule avada, et kinni pidada tankidele järgnevat 

jalaväge. 

Poole tunniga tõrjuti meie mehed majadest lagedale põllule. 
Nägime, kuidas nad püüdsid jõuda raudteetammini, et sea! uuesti 


kaitsepositsioonidele asuda. Tankide mürsud paisL'id nende ümber 

mulda õhku. Ja iga kord jäid roosteprutmilc maapinnale roheliste laiku- 
dena lamama kaks või kolm meest. 

Osa valloone tõrjuti jõe äärde. Ainukeseks pääsemisvõimaluseks 
oli ronida pesutoobritesse. See improviseeritud flotil1 jõudis tõesti 


meie kaldale. 


Nüüd jõudsid küla servani kakskümmend üks Nõukogude tanki. 
Meie ümber varisesid müürid kokku. Siis olid ieraskoletised juba 
küla keskel. 

Üks meie meestest oli peitunud kiriku avatud ukse taha.Ta päästis 
ajutiselt olukorra, hävitades tankirusikaga juhttanki. 

Mida me saime teha? Ainult need, kes tegid kaasa sõja viimased 
nädalad idarindel, võivad rääkida tollal toimunud tapatalgutest. Tanke 
polnud peaaegu üldse. Meie korpusel, III tankikorpusel, oli sadadest 
tankidest järel kolmkümmend ja õige pea vaid kaksteist. Need vähesed 
tankid pidid päeval ja öösel liikuma mööda seitsmekümne kilomeetri 
pikkust rindelõiku. 

Seevastu venelastel oli ainuüksi Pommeris neli tuhat tanki.Tollel 
esmaspäeval tungisid neist meie kahte külasse kolmkümmend kuus. 
Meil polnud neid millegagi kinni pidada. Mitte midagi peale tanki- 
rusikate ja meie endi elude. 

Võitlus tankirusikaga näeb kinos väga kena välja. 

Tegelikkuses õnnestus lask väga harva. 

Kõigepealt tuli oodata, kuni tank oli päris lähedal. 

Kui ta tuli üksi ja mürsk tabas õnnekombel vigastatavat kohta, oli 
kõik hästi. Kuid küllalt tihti jäi tank hävitarnata. 

Lisaks sellele ründasid tankid peaaegu alati gruppidena ja kammisid 
maastiku kõigepealt läbi. Viie meetri pikkune leek reetis laskuri. Isegi 
kui ta ühe tanki kahjutuks tegi, hävitas järgmine tank viivitamatult 
kuulipildujatulega tema enda. 

Igas üksuses oli tublisid mehi, kes hävitasid tankirusikaga Nõu- 
kogude tanke kuni sõja viimase päevani. See pidi nii olema, sest 
midagi muud meil polnud. Kuid see. kes niimoodi tankide vastu läks, 
langes päris kindlasti. 

Käsud olid (irakooniliselt ranged, need ei arvestanud tundeid ega 
psühholoogilisi ja poliitilisi seisukohti. Maksis vaul brutaalne häda- 
vajadus: vastu pidada. 

Taganemist ei olnud. Isegi kui vaenlane kõik iile ujutas, tuli posit- 


sioone hoida, ise seejuures hukkudes. Kindral, kes andis maa-ala 

käest, degradeeriti või isegi vahistati. Pommeri lahingute ühe kuu 
jooksul vahetus väejuhatus kaheksateist korda. 

Armeede, armeekorpuste ja diviiside komandörid lendasid nagu 
tennisepallid. Lõpuks ei saanud enam keegi aru, kellele allutakse. Kuid 
iga kindral jagas ebakindlas olukorras kõige rangemaid käske, see- 
juures arvestamata, kas need on üldse täidetavad. 

Minu Lübow' pataljoni jälitavad tankid hävitasid sellest poole. Patal- 
jon oli nüüd sisse piiratud Ihna paremal kaldal. Saarow' taga oli mul 
umbes kakssada viiskümmend meest, nende toetuseks polnud ühtegi 
tanki. 


Minu komandopunkt paiknes ühes asulas mõlema kaotatud küla 
vahetus läheduses. Väheste järelejäänud sõduritega oli asulat võimatu 
hoida. 

Ometi seda minult nõuti. 

Minu lõigus oli veel paar Saksa kahurit. Lasin nad küla serval 
positsioonile paigutada ja andsin vanast harjumusest käsu avada tuli 
tankide pihta alles viimasel momendil. Selle mürsurahe all eelistasid 
tankid taandudaja esialgu küla kaugemalt tulistada. Minu staabiohvir- 
seride ja telefonistide kohal langesid majad kokku. 

Küla kaguserval püstitasid minu mehed käepärastest vahenditest 
tankitõkke. Vaatamata lootusetule olukorrale oli nende meeleolu 
suurepärane. Nad trumpasid üksteist naljadega üle ja muutusid üha 
lootusrikkamaks, kui ma saatsin nende juurde kogu rindelõigust kõik 
oma väeosast mahajäänud sõdurid, sõltumata nende kodakondsusest. 
Minu mehed võtsid nad vastu ja jaotasid üksuste vahel ära. 

Hoidsin staapi, kellele me ilmselt allusime vaid paar tundi, pidevalt 
jooksva olukorraga kursis. Staabist valvati armukadedalt kahtteistküm- 
met kagus ja idas lahingusse saadetud tanki. Välitelefoni kaudu anti 
mulle aga suurejooneliselt ilusaid ja kategoorilisi kinnitusi. Meie ees 
polevat enam ühtegi Nõukogude tanki. Lühidalt, olukord oli niisama 
hea kui paradiisis. 

Samal ajal, kui ma võtsin vastu neid kategoorilisi kinnitusi, nägin 
omaenda silmaga, kuidas meie haavatud lamasid keset mürskude 
plahvatusi. Nad püüdsid edasi roomata, aga mürsud jälitasid neid 
pidevalt. 

Kui vaenlasel jätkus laskemoona selliseks julmaks mänguks, mis 
saab siis edasi? 

Saatsin staapi ühe noorema käsundusohvitseri, varem raskelt haa- 
vata saanud, väga nutika ülemleitnant Tony Gomberti. Teoreetiliselt 

oli ta sideohvitser, tegelikult pidi ta silmad ja kõrvad lahti hoidma. 

Kui meile telefoni teel ükskõikselt selgitati, et võime olla täiesti 
rahulikud — meid oli ilmselt juba arvelt maha kantud —, siis luurelen- 
durid olid samale staabile just natukese aja eest teatanud, et meie suu- 
nas liigub neljakümne ühest tankist koosnev kolonn. 

Nelikümmend üks tanki. Meie ohvitser hüppas mootorrattale ja 
kihutas minu juurde sellest teadet tooma. Kuid meie võitlesime juba 
majade varemetes. Tankid olid juba kohal. 

Meid ootas veel üks seda laadi üllatus. Kui üks luurerühm tahtis 
sidet luua meie parema tiivaga, ei leidnud nad sealt enam kedagi. Meie 
naabrid olid kadunud. Selle augu kaudu tungisid venelased meist ede- 
las asuvasse metsa. 

Idas oli üks Nõukogude pataljon, kes oli pimeduses ületanud Ihna 
võrdlemisi kaugel meie positsioonidest, meist vasakul tiival mööda 
tunginud. 

Sellises olukorras algas vaenlase neljakümne ühe tanki rünnak. 
Kümne minutiga murdsid nad paljudes kohtades meie tõkkepositsioo- 
nidest läbi. Meie mehed, kes võitlesid ilma omavahelise sideta, tulistasid 
välja viimased tankirusikad ja püüdsid kuulirahe all jõuda metsa 
läänepoolse küljeni. Venelased tungisid külla sisse. Staabist korrutati 
meile telefoni teel ikka ja jälle: "Teie vastutate küla eest! Te peate 
vastu pidama!" 

Saabus pimedus. Nüüd elasime läbi vapustava vaatemängu. Nõu- 
kogude tankid süütasid nagu autod enne sõda oma prožektorid. Siis 
sõitsid nad otse metsa poole, kuhu paari tunni eest olid taandunud 
Saksa suurtükipatareid. Meid oli jäänud küla põhjakülge metsa äärde 
umbes viisteist meest.Telefoniaparaat oli mul ikka veel kaasas. 

Telefoneerisin läbi lahingukära: "Nõukogude jalavägi on meist igal 
pool üle läinud. Rinne on terves ulatuses läbi murtud. Uskuge või äige 
uskuge, aga meie ees on nelikümmend tanki. Meil pole enam ühtegi 
kahurit, et neil metsani jõudmist takistada. Miski ei pea Vene tanke 
kinni. Kas te saate olukorrast aru?" 

Vastuseks saime vaid: "Pidage vastu!" 

Vastu pidada. Nelikümmend üks tanki mitte millegi vastu. 

Õhtul kell kaheksa oli meid veel neli meest. Mu välitelefon oli ka 
tükkideks. Side oli lõplikult katkenud. 

Meie suunas liikus mitu tanki, et kõrvaldada esimene tõke teel metsa. 

Ohverdasime oma viimase tankirusika. Samal momendil tuli 


tankimürsk, mis tappis mu kolmest kaaslasest ühe ja haavas teist. 

Pidin iga hinna eest püüdma kokku koguda meie kuuskede all 
ümberekslevad mehed. Autojuht tassis haavatu ja surmasaanu minu 
põõsastesse peidetud "Volksvvageni" juurde. Pidevalt tulistades jõudsin 
ka ise nende juurde. Jõudsime läbi tule all oleva metsa külani, mis asus 
edela suunas viie kilomeetri kaugusel. 

Tee peal ei leidnud me tankitõkete juurest ühtegi meest. Vaatamata 
ähvardavale hädaohule polnud tankitõkked suletud ega mehitatud. 

Küla oli üks kuni kaks kilomeetrit pikk. Sinna olid kogunenud pal- 
jud laatsaretid ja hävitatud üksuste staabid. Keegi ei paistnud midagi 
aimavat. 

Talumajades võeti parasjagu suurepärase isuga einet. Laual seisis 
aurav SUPp. 

Lootsin ikka veel, et Nõukogude tankid ei julge keset ööd läbi 
tundmatu metsamaastiku edasi tungida. 

Väljas sadas laia hind. Mis on saanud minu meestest? Kas nad 
hukkusid kuusemetsa all toimunud ajujahi käigus? Kas nad jõudsid 
õigeaegselt metsa teise äärdeAugustenwalde külla, kus ohvitserid pidid 
oma mehed kokku koguma, kui tankid meid pimedas üksteisest ära 
lõikasid? Kujutasin endale ette, kuidas nad kompassi jäigi hiilisid küm- 
neid kilomeetreid läbi ohte täis kuusemetsa räga. 


Siis tulid mulle jälle korraks meelde tankid oma hiigelsuurte projek- 
toritega. 


Kell oli üksteist õhtul. 

Pimedust täitis lahingukära. 

Kuid see ei olnud meie jaoks esimene tormiline öö. 

Enne Augustenvvaidesse ja Altdammi edasisõitu tahtsime paar 
tundi puhata. Seal pidi vastavalt korpusest saabunud käskudele toi- 
muma diviisi riismete ümberformeerimine. Lund sadas aina tiheda- 
malt ja tihedamalt. 

Autojuht oli mitu korda sisse tulnud teatama, et kuulid tungivad 
majaseina. Lasin neil seda teha, kui see neile nii meeldis. 

Järsku kostus aga otse maja lähedal mürinat. Kui hästi me tundsime 
seda kohutavat möirgamist! Selliseid kähedaid turtsatusi võisid teki- 
tada ainult tankid. Tormasin ukse juurde. Küla servas sähvisid 
ööpimeduses tankikahurite punased tuleleegid. Tankid olid läbinud 
viis kilomeetrit metsa! 

Lumise! horisondi! tõusid leegitsevasse taevasse tulevihud. Sajad 


veoautod sõitsid sinna ja tänna. Automagistraali mööda liikuv Saksa 

kolonn sõitis vaenlase tankide keskele sisse. Üks teine kolonn tahtis 
sõita ilmtingimata vastassuunas. Tee oli kitsas. Kuulid plaksatasid 
majaseintesse ja veoautode keredesse. Plahvatustest ja tulekahjudest 
oli valge nagu päeval. 

Ei olnud mingit kahtlust, et kõik sõidukid hävitatakse.Tankid tun- 
gisid nende keskele. Kohutav kära kestis edasi. 

Mul õnnestus oma väike "Volkswagen" lumisele põllule pöörata. 
Üle takistuste jõudsime automagistraalile eespool venelasi. Meie taga 
oli näha vaid punaseid tuleleeke ja kostus plahvatusi. Millist vastupanu 
suutsidki osutada öös segaduses ringi jooksvad arstid, veoautode 
juhid, toitlustajad ja staabikirjutajad. 

Korpuse staabi veoautode juhid olid hädaohtu haistnud ja veerand 
tunni eest minema sõitnud. Ülejäänud olid paratamatult kadunud. Ma 
poleks maksnud enam pennigi nende sadade autode eest, mis jäid nõos 
Nõukogude tankide rünnaku kätte. 

Automagistraalil võttis häda üha kohutavamaid mõõtmeid. Kümned 
tuhanded naised ja lapsed klammerdusid üksteise külge, neid kattis 
värske lumi. Mõned vahtisid tulipunasesse taevasse. Nad ootasid. Vaen- 
lase tankid jõuavad neile järele. Näis, et nad ei saa enam millestki aru. 
Nende pilk oli tühi. Pooleldi suletud silmadega hobused seisid liiku- 
matult. 

Paar kilomeetrit edasi sõitnud, jäin puhkama ühte mahajäetud 
majja keset kirjut sõdurite karja. 

Hommikul vara sõitsin veel kord nii kaugele kui sain venelastele 
vastu, et otsida oma mehi. Autoteel oli rahulik. Venelased olid arvata- 
vasti ära pöördunud ja läbi metsa mööda otseteid edasi tunginud. 

Metsasihid olid raskesti läbitavad. Ma ei suutnud ette kujutada, kui- 
das said tankid edasi liikuda puude all mööda kitsaid liivateid, mida 
võis tõkestada paari tankitõrjekahuriga ... 

Kuid Nõukogude tankid pidid ju kusagil olema ... 

Peateel neid polnud. 

Kell kümme hommikul jõudsin Augustenwaldesse. 

See ilus küla asus metsa loodeserval, umbes kaheteistkümne 
kilomeetri kaugusel Stettinist. Küla tundus suure metsaga niivõrd 
hästi kaitstud olevat, et korpuse staap oli eelmisel õhtul sinna ümber 
kolinud. 

Läksin kindrali juurde. Staabiülem ooberst Bockelsberg rippus 
telefoni otsas ja andis mulle meeleheitlikult märku. Niipea, kui ta 


ettekanded oli vastu võtnud, näitas ta kaardil: "Siin on kakskümmend 

tanki! Seal on viisteist tanki! Seal on kolmkümmend tanki!"Ta püh- 
kis laupa ja ütles: "Nad on kõikjal ja neid tuleb üha juurde." 
Päevadest Dnepri ääres tundsime silmapilke, mil kõik variseb kokku. 
Väljas seisid korpuse veoautod, seetõttu polnud erilist katastroofi 
oodata. Mul õnnestus külas kokku koguda osa meestest ja ohvitseridest. 
Parimate sõjaväeliste traditsioonide kohaselt käis juba üleüldine 
kanade küpsetamine. 


Ka meie asusime mõnuga tööle. 


Paar kuuli tungisid väljas majaseina. 

Üks kuul purustas aknaklaasi ja jäi ukse sisse pidama. "Kanu tape- 
takse," ütles major Hellebaut, kes ei lasknud ennast häirida. 

Siis plaksatasid majaseina kolmkümmend või nelikümmend kuuli. 
Lubasin endale märkuse: "Mulle jääb mulje, et tapetakse palju kanu." 

Kõik mälusid vaikides edasi. 

Nüüd pani mürsuplahvatus kogu maja värisema. 

"Isegi tankid peavad kanajahti," avaldasin ma arvamust. Ulata- 
sin oma naabrile kausi maitsva kompotiga, mis pärines põgenenud 
omaniku keldrivarudest. 

Ajasin ennast püsti. Ümberringi jooksid mehed. Läksime uksele. 
Meie silmadele avanes enneolematu tohuvabohu. Korpuse suured 
raadioautod sõitsid ära kümne meetri kõrgusi antenne maha montee- 
rimata. Kõikjal käis laskmine. Möödajooksvad sõdurid hüüdsid meile: 
"Nad on siin! Nelikümmend tanki!" 

Nõukogude tankid olid tõepoolest takistamatult tulnud läbi kolme- 
kümne kilomeetri laiuse metsa. 

Meie mehed klammerdusid nagu oravad korpuse veoautode külge. 
Venelased seisid edelas juba jaama juures ja hoidsid tule all teed, mida 
mööda tuli ära viia kogu Augustenwaldes olev tehnika. Sõiduautod 
pidurdasid järsult ja nende katustele roninud staabiohvitserid lendasid 
nagu konnad pea ees porisesse lumme. 

Vastupanu oli võimatu organiseerida. Polnud ühtegi Saksa tanki, 
tankitõrje- või õhutõrjekahurit. Vaenlane oli hõivanud kogu ümbrus- 
konna. Isegi Augustenwaldest Stettinisse viiv tee oli läbi lõigatud. 
Seetõttu pidime taanduma lõuna küljest Stargardist tulevale teele. Sealt 
jõudsime Altdammi. 

Põhiosa meie meestest ootas meid seal. 


Nad olid oskuslikult taandunud. Öösel olid meie kaotused olnud 
väikesed. 

Kuid meie diviis oli troostitus seisukorras. Juba Stargardis olime 
kokku liitnud meie kaks jalaväerügemendi. Nüüd oli kokkuliidetud rüge- 
mendi kummaski pataljonis veel vaid nelisada meest. Paljud ohvitserid 
olid langenud. Ükski kompanii ei olnud täiearvuline. 

Venelastel oli õnnestunud suur läbimurre. Nüüd vajasid nad mõne 
päeva aega, et tehnika läbi metsa järele tuua. Altdammist tehti 
vasturünnakuid. 

Saime natuke rahu. 

Mulle anti üks nädal kokkusulanud üksuste ümberformeerimiseks 
ja nendele hommikul Stettinist saabunud täienduse liitmiseks. 

Tahtsin endale jätta vaid tõesti sitked mehed. Kogusin oma mehed 
kokku ja tänasin neid suurepärase teenistusse suhtumise eest. Kirjelda- 
sin neile midagi varjamata olukorda ja raskeid lahinguid, mis meil ees 
seisavad. "Igaüks võib vabalt valida, kas minna lahingusse tagasi või 
jääda puhkekompaniisse. Kõik on vabatahtlikena leegioni tulnud. Loo- 
tust peaaegu enam pole. Võtan vastu ainult vabatahtliku vereohvri. Ei 
tohi juhtuda, et lõplikus lahingus langeks ükski valloon vastu oma 
tahtmist." 

Kaheksakümmend meest ei tahtnud enam lahingusse minna. 

Suhtusin nendesse niisama südamlikult nagu varemgi. Ma polnud 
orjakaupmees. Lisaks kõigele olid enamiku meeste jõuvarud otsa- 
korral. Korraldasin neile hea majutamise ja toitlustamise kolmküm- 
mend kilomeetrit Oderist loode pool. 

Ülejäänud kuuesajast mehest, selle kohutava kuu ellujäänutest ja 
uustulnukatest,moodustasin ründepataljoni. Kuuendal päeval asusime 
enne koitu lauldes teele Stettini dokkide ja sildade poole. 

Selle pataljoni komandöriks oli major Dierickx, ebatavaline kolo- 
niaalsõdur, kes oli Kongo ürgmetsa vahetanud stepilume vastu. 
Kolonistide kombel müts alati kuklasse lükatud, oli ta vapruse elav 
näidis.Tal oli lapselikult puhas süda ja tema truudus oli sedavõrd siiras 
ning sügav, et tal läksid sageli silmad märjaks. 

Rindelõik, kuhu ma tema pataljoni saatsin, oli kaheksa päeva eest 
muutunud väga kitsaks. 

See haaras osa Oderi suudmest Stettinist kirde pool, kulges lääne 
pool Augustenwaldet edasi piki automagistraali, kattis Altdammi ja 
ulatus üle automagistraali suure betoonsilla. 

Asusime positsioonidele umbes selle lõigu keskosas, Finkenwalde 
ees. See oli pikk asula, mis moodustas Altdammi eeslinnade pikenduse 
lõuna suunas. 

Ülalpool meie positsioone olid venelaste käes Oderi paremal kaldal 
asuvad arvukad kõrgendikud. Neil oli meie peale suunatud iile tuhande 
suurtüki. Lakkamatu suurtükituli purustas positsioonid, Altdammi ja 
Finkenwalde majad ning kolm silda. Alates 1941. aastast polnud me 
varem sellist hävitustööd näinud. 


Märtsi keskel 1945 muutus olukord Oderi paremal kaldal Stettini 
sillapeas väljakannatamatuks. 

Altdammi ja Finkenwalde majad olid osaliselt või täielikult purus- 
tatud. Majade rusud katsid tänavaid, trammiliini postid vedelesid maas, 
puud olid puhastatud või ladva kaotanud. Kõikjal takistasid liiklust 
sügavad mürsulehtrid. 

Nõukogude suurtükivägi hoidis kõiki tänavaid tule all. 

Oma positsioonidele pääsemiseks pidime ületama lennuvälja, kus 
vedelesid vaid põlenud lennukite rusud. Mööda klaasikildudega kae- 
tud treppi oli veel võimalik ronida lennujaama terrassile. Sealt avanes 
kujuteldamatu vaatepilt. Ida pool metsaserval olid kõrgendikel näha 
kõik vaenlase suurtükkide laskepositsioonid. 

Saksa veermahti valduses oli Altdammi põhjaküljest kuni auto- 
magistraali sillani veel pikk, kuid ainult kolme kuni nelja kilomeetri 
laiune maariba. Venelased ründasid seda kaldariba ägedalt, et meid 
Oderisse paisata. 

Isegi öösel oli võimatu üksustega ühendust pidada. Mürsusadu oli 
lakkamatu. Kompaniide komandopunktid avastati kiiresti nende juures 
toimuva liikumise järgi ja võeti hullumeelse tule alla. 

Käsud olid kohutavalt ranged. Põgenejad poodi kohapeal üles. 
Välisandarmid poosid mehi Altdammist Stettninisse suunduvale teele 
viiva ülessõidusilla tugipostide külge. 

Toredate, suurt kasvu saksa poiste kangestunud laibad pakkusid jube- 
dat vaatepilti. Nad olid pärast viimaste nädalate koledusi füüsiliselt 
läbi ja polnud ühel silmapilgul enam vastu pidanud. Nende kehad 
kukusid tuules, kaelas kandsid nad silti: "Argpüks". Nad rippusid oma 
silmustes, näost vahakollased ja sinised kangestunud keeled suust väl- 

jas. Iga plahvatus raputas neid, trammiliini juhtmed langesid neile 
kaela ... 

Iga sõdur teadis, missugune saatus teda taganemise korral ootas... 
Oli siiski parem jääda eesliinile kuulide ja tankimürina juurde. 

Kaotused olid kohutavad. Kolme päevaga said meie meestest 
kuuskümmend protsenti surma või haavata. 

Nad kükitasid oma laskepesades, välja paistsid vaid pead ja käed, 
seetõttu tabasid killud neid peamiselt näkku. 

Kui nad minu komandopunktini jõudsid, oli paljudel lõua asemel 
jube veritsev auk. Tihti liikus selles augus veel palavikuliselt punakas 
keel, mis tundus olevat ebatavaliselt pikk... 

Mõnikord tulid korraga kuni kolmkümmend haavatut. Mõned olid 
pihta saanud jooksu pealt ja killud olid tunginud nende genitaalidesse. 
Nad olid näost sinised ja värisesid kohutaval kombel. 

Selles vere, sopa ja läbihigistatud pesu lehas pidin ma käske koos- 
tama ja olukorrast ülevaadet säilitama... 

Mürsutabamused purustasid punkrid üksteise järel. Kohe esimesel 
päeval, kaks minutit pärast minu väljumist, sai mu komandopunkt 
täistabamuse, mis tegi selle maatasa. Finkenwalde jääkeldrit, kust ma 
viimasel ööl küünla valgel lahingut juhtisin, tabas lennukipomm. See 
tungis läbi lae ja kukkus lõhkemata keset põrandat meie meeste 
keskele. 

Kiirustasin eesliinile, sest venelased olid kell üks öösel meie pare- 
mal tiival läbi murdnud. Meie mehed kaitsesid end raudteetammi 
juures kangelaslikult. Nad ei taandunud. Meie juurde saabusid kolm 
vana tüüpi Saksa tanki, nende meeskonnad olid aga vaprad. Üle raudtee- 
tammi ulatusid ainult kahurite otsad. Nad hävitasid poole tunni jooksul 
viis venelaste tanki. Nende tankid seisid meist vaid hüüdekaugusel, nii 


et laskude hele tuleleek pimestas meid. 


Öö lõpul määras kindral minu komandopunkti jaoks ühe teise 
keldri. See asus tema lähedal, kuid kaugel lõuna pool valloonide posit- 
sioone. See asukoht venelaste vahetus läheduses raskendas sidepida- 
mist meie kompaniide komandopunktidega. 

Distsipliiniga harjunud ohvitserina seadsin end kohe sisse ja saatsin 
sidemehed oma staabi, telefonistide ja radistide järele. 

Ümberringi vingusid kuulid. Siis lendas õhku automagistraali sild. 
Seejärel hiilisid venelased minust paremal läbi Finkenwalde. Nad jõud- 
sid Oderini. Nende kuulipildujad, tankitõrjekahurid ja tankid hoidsid 
tule all kõiki meie võimalikke taandumisteid. 

Kindral, kelle komandopunkt oli veel tunni aja eest viissada meetrit 
minu omast tagapool, ei andnud endast enam mingit elumärki.Tema 
telefon ei vastanud. Olin üksi ja küsisin endalt, mis tegelikult toimub. 

Tahtsin täita mulle antud käsud. 

See oleks mulle peaaegu kalliks maksma läinud. 

Mind päästis viimasel minutil ühe flaami sidemehe kiire otsustus- 
võime. Kui ta kohtas taanduvat kindralit, tuletas ta sellelejulgelt meelde, 
et mina peaks olema veel oma väikeses, juba ära lõigatud komando- 
punktis. Kindral sattus suurde ärevusse. Keset möllu oli ta minu unus- 
tanud. Sidemees kihutas mootorrattal minu jnurde ja võttis mu tagaist- 
mele. Kitsal liivasel teel lamas palju taandumisel langenud Saksa 
sõdurite laipu. Tankide tule all jõudsime kindrali punkrisse, et paras- 
jagu kuulda, kuidas talt käsutamisõigus ära võeti. 


Sel hommiku] paistis kõik kadunud olevat. Sellest hoolimata andis 
uus komandör meile käsu positsioone hoida. 

See oli targasti tehtud. Selge ilmaga ja sellise tule all oleks üldine 
taandumine muutunud veresaunaks. Komandöride komandopunktid jäid 
jõe paremale kaldale. Kindral ise jäi samuti sinna. 

Siis lendas õhku raudteesild. Nüüd oli alles vaid Stettinis asuv sild. 
Nõukogude suurtükivägi külvas selle mürskudega üle. Need põrkusid 
sillast eemale või lõhkesid veesambaid üles paisates sillakaarte all, 
poodud kõikusid tuules hüpiknukkudena. 

Nõukogude lennukid heitsid meile kaela sadu pomme. Pommitajad 
pikeerisid, tulid veel teist kordaja lendasid üle majakatuste minema. 
Majaseinad varisesid kokku. Meie taga hävis sanitaarpunkt. Meieni 
t-ostusid elavalt rusude alla maetute jubedad karjed... 

Finkenwalde raudteetammi juures panid meie mehed niisama visalt 
vastu, nagu nende saksa kamraadid Altdammi varemetes. 

Valloonid päitsid, nagu alati väljapääsmatutes situatsioonides, ka 
siin silma erilise vapruse ja hea tujuga. 

Nad roomasid läbi kuurialuste vaenlase positsioonideni. 

Mõned neist võeti vangi ja venelased viisid nad idapoolsele kõr- 
gendikule metsa. Sakslaste ägeda suurtükitule ajal õnnestus neil 
põgeneda. Välja arvatud üks tagasiteel langenu, jõudsid kõik meie 
positsioonideni. 

Ohvitserid saatsid korda uskumatuid tegusid. 

Dierickxi pataljonis oli üks kõhetuja kahvatu ohvitser, leitnant Leroy 
Binche'ist, kes oli kuueteistkümneaastase vabatahtlikuna 1944. aastal 
Tšerkassõ lahingutes kaotanud parema kaeja vasaku silma.Ta nõudis 
rindele tagasisaatmist. Ta oli sideohvitser. Tema viibimine eesliinil 
avaldas sügavat muljet. 

Üks tema vendadest oli rühmakomandör. Ta langes Finkenwalde 
raudteetammi juures kolm päeva enne Oderi lahingu lõppu. Meie 

amputeeritu palus kohe, selle asemel, et leinale anduda, luba surnud 
venna kohale asuda. Ma lubasin talle seda. Siis elasime kaasa imetlus- 
väärsele vaatemängule, kuidas ta pidas vastu kolm päeva väldanud 
lähivõitluses, käsitsedes seejuures vasaku käega osavalt automaati. 

Ühel meie belgia lesknaisest meditsiiniõel oli meie üksustes kolm 
poega. Kõik kolm langesid. Nii raske katsumuse osaliseks saanud ema 
ei lubanud endal minutikski oma teenistust hooletusse jätta. Vastupidi, 
ta palus, et tal võimaldataks oma kohust täita eesliinil, seal, kus olid 
langenud ta pojad. Ta hoolitses kuulirahe all haavatute eest sellise 
ohvrimeelsusega, et sai selle eest Raudristi. 

Meie meeste võitlusvaim oli niivõrd suur, et nad valiti välja viima- 
sel ööl Finkenwaldet katma, kui väed Oderi parema kalda mahajätsid. 
Kolme diviisi taandumise ajal tuli neil raudteetammi juures veel kolm 
tundi vastu pidada. 

Kõigis kolmes diviisis ei olnud rohkem kui tuhat meest. 

Lahing Stargardi ja Oderi pärast oli kestnud viis nädalat. Nende 
kolmekümne viie päeva jooksul pidid punased üha uuesti ründama, 
nad kaotasid palju sõjatehnikat ja ohverdasid üle neljasaja tanki, et 
vallutada kolmkümmend viis kilomeetrit maad kuni Stettinini. 

See taandumise öö oli eriti ärev. 

Meie vabatahtlikud ründasid koos oma kahe tankiga eriti tõhu- 
salt. Sakslased hoidsid vasakult kaldalt vaenlast raskesuurtükkide tule 
all. 

Selle kaitse all jõudsid kolme diviisi ellujäänud kogu tehnikaja kõigi 
relvadega Oderi äärde, ületasid vaikselt silla ja asusid teisel kaldal 
esimesel poolsaarel asuvas pikas puidulaos positsioonidele. 

Suures sadamas seisid tulekahjudest valgustatud kaheksa- kuni 
kümnekorruselised betoonist laohooned. Venelaste mürsud ei suutnud 
nendele mingit viga teha. Süngetes keldrites, kus seati sisse koman- 
dopunktid, lamasid vanadel kottidel segiläbi vene ja poola tsiviiltöö- 
lised, mehed ja naised. 

Stettini juures jaguneb Oder viide harusse. Vastu hommikut lendas 
õhku ainult kõige suurem, üle esimese jõeharu viiv sild. 

Öösel kella kolmeks olid kõik üksused asunud oma uutele posit- 
sioonidele. Meie viimane vabatahtlike rühm, kesjäi kuni selle momen- 
dini vaenlasega kokkupuutesse, ronis kahele tankile, mis olid neid kuni 
lõpuni abistanud. Nad taandusid suurima kiiruga ja ületasid suure 
metallkonstruktsioonidest silla, mis vajus nende järel kohutava müri- 
naga kohisevasse jõkke. 

Hakkas koitma. 


Meie lähedal lamasid kuivdokis põlenud laevade roostepruunid 
sõrestikud. 


Teisel pool jõge Altdammis seisid püsti veel paar ilusat tellistest 
kirikutorni. Suitsupilved tõusid taeva poole. 

Saksa üksustest mahajäänud, kes olid Finkenwalde varemetes 
maganud ja ei olnud taandumist märganud, tulid vastaskaldale ja 
hüüdsid kõigest kõrist. Mõned jõudsid ujudes meieni, teised uppusid. 

Venelased lähenesid Oderile ettevaatlikult väikeste gruppidena, 
just nagu oleksid nad lõksu kartnud. 

Kuid lahing oli lõppenud. 

Paari tunni pärast algas mõlemalt poolelt suurtükituli. 

Päike paistis. 

Tuul kandis meieni mere mõrkjat lõhna. 

Sillale viiva ülessõidu raudtalade küljes rippusid eredas päikese- 
paistes veel kolm poodut, plahvatus polnud neid maha raputanud. Vaen- 
lase ja meie vahel olid veel vaid nemad oma valgete siltide, klaasis- 


tunud silmade ja väändunud, üles tursunud lillade keeltega. 


iWänsl lõpus 1945 varises läänerinne lõplikult kokku. 

Sel momendil, kui mõlemad armeed olid ajutiselt paigale jäänud, 
toimus Stettini ja Pasewalki vahel laia Oderi kaitse all Pommeri divii- 
side ümberformeerimine. 

Kuulasime kasvava murega raadioteateid. Reinimaa oli langenud. 
Liitlaste väed olid Reini ületanud. Ruhr oli sisse piiratud. Ameerika 
tankid lähenesid Kasselile. 

Teadsime, et Hannoveri piirkonnas oli veel palju vallooni sõdu- 
reid. Need olid seal väljaõppel olevad nekrutid ja meie paranevad 
haavatud. Paistis ka, et meie suurtükiväerügemendi seitsesada 
meest ja meie pioneeripataljoni kakssada meest, kes olid välja- 
õppel Praha lähedal, olid meie tagavaraüksuste juurde teele saade- 
tud. 

Tahtsin nad kõik ruttu kokku koguda. Jätsin oma mehed manaja 
sõitsin Hannoverisse. 

Selles piirkonnas polnud märgata mingit ärevust. 

Liitlaste saabumine paistis elanikele niivõrd kauge asi olevat, et 
sellest ei sobinud isegi rääkida. Springeni maavanem tegi täies rahus 
ettevalmistusi oma 31. märtsile määratud pulmadeks. Aga 29. märtsil 
tungisid Ameerika tankid sada kümme kilomeetrit edasi. Õhtul olid 
nad Weserist umbes neljakümne kilomeetri kaugusel. Veel üks rünnak 
ja nad veerevad läbi Hannoveri külade. 

Tööstuslinnas Gronaus, kus asusid meie kasarmud, osutus võima- 
tuks meie haavatuid ära saata. Seetõttu otsustasin kõik paranejad 
koheselt demobi li seerida. 

Sealt sõitsin lõuna poole Holzmindeni lähedale. Hannoveri koman- 
dantuuri käsul oli seal positsioonidele paigutatud kakssada tankirusi- 
katega noort vallooni nekrutit. 

Need poisid olid võtnud endale kohustuse võidelda Venemaa vastu 
ja neid ei tohtinud ameeriklaste ning inglaste vastu saata. 

Läbirääkimistele kulus terve päev, siis tõmmati nad lõpuks tagasi. 


Sain nad veel panna rongile, millega viimasel minutil saabusid Gronau 

jaama minu kakssada pioneeri ja seitsesada suurtükiväelast. Saatsin 
rongi kohe Stettinisse. 


Oli juba kuulda liitlaste tankikahurite haugatusi. Nad püüdsid 
Weserit ületada. 

Reichi vastupanuga ei saanud läänerindel enam arvestada. 

Ameeriklaste ja Berliini vahel oli kõik maha jäetud. Rinne oli 
lagunenud. Jänkidele ei osutatud mingit vastupanu. Automagistraalid 
olid tühjad. 

Seevastu idarindel oli otsustatud võidelda viimse veretilgani. Saksa 
ülemjuhatus oli täis pöörast otsustavust. 

Sõitsin kiiresti oma meeste juurde Stettinisse. 

Oder helkis päikesepaistel nagu magav hiiglane. 


Rinne vaikis. Talumajad olid mahajäetud. Pruunidel põldudel oli 
näha metsloomi. 


Õhk oli mahe, linnud laulsid. 

Lähenes lõpp, täis maarjalillede, priimulate ja võilillede lõhna. 

Aprilli algul 1945 ujutasid liitlaste tankid Baieri üle. Põhja pool 
jõudsid nad Elbeni ja liikusid Bremeni ning Hambuigi suunas. 

Venelased meie ees aga vaikisid. Nad olid Pommeri lahingus 
maksnud kõrget hinda. Saksa vastupanupealetungi ajal veebruari kes- 
kel 1945 Stargardist lõuna pool pidid nad meie positsioonidelt väljatõr- 
jumiseks ja Altdammi juures Oderi parema kalda vallutamiseks ära 
tooma vägesid Küstrini rindelõigust ning pidama viis nädalat raskeid 


lahinguid. Nüüd ravisid nad oma haavu ja toimetasid sõjatehnikat 
kohale. 


Stettin oli muudetud kaheksateistkümne pataljoniga iseseisvaks 
sillapeaks. Meie kuulusime III germaani korpusesse, kes tegutses 
Penkuni piirkonnas. 

Nagu alati, oli meile eraldatud rindelõik liiga pikk. Soovunelmad 
püsisid visalt. Aprilli keskel 1945, kolm nädalat enne kapitulatsiooni, 
teatas kindralooberst Steiner minu diviisi täielikust ümberformeeri- 
misest. Pidin saama täienduseks ühe Saksa suurtükiväe- ja ühe 
jalaväerügemendi. Sel moel saavutaks minu diviisi isikkoosseis 
maksimaalsuuruse. 

Peale selle pidi lähemal ajal moodustatama armeekorpus "Westen", 
mis koosneks diviisidest "Karl der GroBe" (Prantsusmaa), "Wallonie" 
ja "Flandern". Armeekorpuse juhtimise pidin mina enda peale võtma. 

Jäin skeptiliseks. Piirdusin tõsiasjadega. Pommeri lahingus ellujää- 


nutest, suurtükkideta suurtükiväelastest ja pontoonideta pioneeridest 

sain kokku parasjagu mehi, et formeerida üks korralik jalaväerügement. 
Tegin selle ülesandeks major Hellebautile. 

Diviisi ülejäänud meestest moodustasin reservrügemendi, mis 
koosnes haigetest, amputeeritutest ja vanadest leegionäridest, keda ei 
saanud otseselt rindel kasutada. 

Ajutiselt kuulusid sellesse üksusesse ka sadakond meie kaasmaalast, 
kes olid töötanud Saksamaa vabrikutes. Neile oli, nende endi arvamust 
küsimata, välihall munder selga tõmmatud ja üks segaseks läinud amet- 
nik saatis nad meie juurde. 

Me olime vabatahtlike leegion. Ma ei soovinud mingi hinna eest 
mundrisse toppida ja lahingusse saata korralikke inimesi, kes ei 
jaganud meie vaateid ja ei tulnud meie juurde omal vabal tahtel. Pida- 
sin neile lühikese kõne ja tegin neile selgeks, et nad on vabad. Lasin 
kõigile anda kolme päeva toiduvaru ja mõned sigaretid. Üks minu 
ohvitser viis nad koos vabastustõendiga tagasi. 

Kohe seejärel otsustasin tagasi saata haiged ja kergelt haavatud. 
Saksamaa vastupanu lähenes lõpule. Seepärast oli parem õigeaegselt 
Nõukogude ohu eest päästa ja ära saata mehed, kes oleksid viimastes 
lahingutes meile vaid koormaks olnud. See ei vastanud küll eeskir- 
jadele, aga ma ei teinud sellest välja ja kirjutasin alla terve paki 
marsikäske. Kakssada teenistuseks kõlbmatut meest suundusid Ros- 
tocki sse, vanasse Läänemere sadamasse. 

Diskreetselt, kuid kõiki vahendeid kasutades, vabastasin end bal- 


lastist, püüdes sel moel kaotusi hoida võimalikult väiksena ... 


Värisesin mõeldes saatusele, mis ootas diviisi rohkem kui tuhandet 
ellujäänut, kes jäid võitlusvõimelistena minu juurde Oderi äärde. 

Asusime idarinde äärmises tipus. Kaks päeva edutut lahingut, ja 
me kõik oleme Nõukogude vägede poolt hävitatud või sisse piira- 
tud. 

Ka ameeriklased ja inglased liikusid meie selja taga üha edasi. 

Meie rindelõigu Saksa väejuhatus jälgis nende edenemist täie süm- 
paatiaga. Nad leidsid isegi, et see ei arene küllalt kiiresti. Illusioonid 
olid hämmastavad. Rohkem kui üks Saksa kindral kujutas endale 
liigutava lihtsameelsusega ette,et inglased ja ameeriklased astuvad kohe 
— kohe sõtta NSV Liidu vastu. Kui liitlased jõuavad Oderini, laheneb 
kõik suurepäraselt, see oli nende arvates kindel. 

Ülemjuhatus ei võtnud igatahes tarvitusele mingeid kaitseabinõusid. 


Kindralooberst Steiner rääkis isegi, et meie positsioonide taha tuleb 


laane suunas iiies panna suured plakatid kirjaga: "Siin on Nõukogude- 
vastane rinne!" 


Mina olin sellises asjade arengus vähem veendunud kui saksa 
ohvitserid. 

Kasutasin rindelõigus valitsevat ajutist rahu ja sõitsin kiiruga Ber- 
liini välisminister Ribbenropi juurde. Palusin tal mõne neutraalse riigi 
või Rahvusvahelise Punase Risti kaudu hankida täpset teavet selle 
kohta, mida kavatsevad inglased ja ameeriklased teha meie vabataht- 
likega, kui nad nende kätte vangi langevad. 

Nädala pärast saabus minu komandopunkti ametlik vastus. See oli 
ühemõtteline: kui meie sõdurid langevad inglaste või ameeriklaste kätte 
vangi, koheldakse neid tavaliste sõjavangidena. Sama kehtivat Vlas- 
sovi armee ja kõigi idarindel võitlevate Euroopa vabatahtlike kohta. 

See oli normaalne. 

Teade rahustas meie poisse. 


Täis head usku Inglise ja Ameerika väejuhatuse lojaalsuse vastu 
andsid osa neist end liitlaste kätte vangi. Nende õnnetuseks ei koheldud 
neid mingil moel sõduritena. Venemaa rinde vaprad võitlejad, kellest 
enamik oli lahingutes haavata saanud, anti kõik üle Belgia poliitilisele 
politseile, neid mõnitati ja nad heideti tavaliste rahvusvaheliste kur- 
jategijatena vanglatesse ning koonduslaagritesse. 

Kujuteldamatu lolluse ja erapoolikusega silma paistnud erikohtud 
mõistsid sadu mehi surmaja tuhandeid kümneteks aastateks vangi. 

Nad oiid olnud suurepärased sõdurid. Nad olid olnud ainult sõdurid. 
Paljud neist kandsid sõjalisi aumärke, mis nad olid ära teeninud kuul- 


suse ja valuga. Nad olid võidelnud ennastohverdavalt, hästi ja vääri- 
kalt.” 


Nõukogude vägede viimasele rünnakule eelnenud päeval sai minu 
leegion topeltulesande. 

Esimene pataljon oma kuuesaja viiekümne mehegaoli ajutiselt minu 
Juhtimise ait ära võetud ja nad asusid ešeloneeritud positsioonidele lääne 
pool üle Oderi viiva autosilla rususid. 

Need positsioonid paiknesid kõrgendikest ümbritsetud väikeses asu- 
las. Häda korral pidid nad appi minema jõe vasaku kalda kõrgenikel 
asuvale Saksa politseirügemendile. 

Minule allusid teise vööndi kaitsepositsioonid viisteist kilomeetril 


lääne pool Oderit. Need kulgesid nelja miili pikkunelt soistest mada- 
likest kõrgemal. 

Selle ülesande täitmiseks olid minu käsutuses meie teine jalaväe 
pataljon ja diviisist "Flandem" meie juurde saadetud flaami vabataht- 
like rügement. 

Aprilli keskel alustasid venelased otsustavat rünnakut. 

Rinde põhjalõigus «— kuhu ka meie kuulusime — valitses Stettinist 
kuni Hohenzollernite kanalini paari päeva jooksul veel kummaline 
vaikus. Saksimaale aga tungisid venelased sisse ja Berliini ai! tegid 
nad läbimurde. 

Kindralooberst Steineri juures nägin armeekorpuse kaartidelt, kui- 
das Nõukogude vägede kiilud nihkusid Reichi pealinna poole. 

Kui tõkkeriiv läbi murtakse — ja see oligi juba sündinud —. tekkis 
küsimus, kuidas takistada tuhandete Vene tankide Berliini tungi- 
mist?.. 

19. aprilli õhtul 1945 selgitas kindral Steiner mulle katastroofi kogu 
selle ulatuses. Punaste tankid olid jõudnud peaaegu Berliini ringteeni. 

Mõned meie mehed olid teenistusülesande täitmisel Berliinis. Nad 
andsid sissepiiramisele eelnenud päeva! harukordse külmaverelisusega 
välja meie prantsuskeelse päevalehe "L'Avenir". Hüppasin oma 
"Volkswagenisse",et neile ähvardavast ohust teadet viia. Sõiduks minu 
komandopunktist Berliini kulus poolteist tundi. Möödusin teel igas 
suunas liikuvatest põgenike vooridest ja saabusin kel! üheksa õhtul 
vanasse Preisimaa pealinna. 

Hotell "Adlon" töötas veel vaatamata sellele, et tänavatele lange- 
sid juba pommid ja mürsud. Säravalt valgustatud söögisaalis seadsid 
smokingites kelnerid ja frakkides ülemkelnerid pidulikult ja kõiguta- 
matu rahuga parematest päevadest pärinevatele suurtele hõbevaagnatele 
nuikapsa violetseid tükke. Kõik see käis hästi korraldatult ja suure hoo- 
lega,ei olnud kuulda ühtki valjemat sõna ega tunda kiirustamise märke. 

Järgmisel või ülejärgmise! päeval seisab hoone kindlasti leekides. 
Või tunglevad kullatud saalides venelased. Need väljavaated ei muut- 
nud aga selles majapidamises midagi. 

See oli tõesti ilus. Sakslaste hoiak, nende enesevalitsemine ja 
distsipliinitunne, kuni kõige ebahariiikemate pisiasjadeni ja viimase 
minutini välja, jätsid kõigile, kes nägid pealt Kolmanda riigi lõppu, 
suurepärase inimliku mälestuse. 

Kokkuvarisevas Berliinis polnud märgata paanika jälgegi. 

Kuid ometi, kes võis veel lahingu tulemuses kahelda? Kaitseposit- 
sioonid äärelinnades olid naeruväärsed. Jalaväge oli vähe. lankide arv 


oli tähtsusetu. 

Küstrini ees olid püstitatud viimased kindlustused, pärast nende 
ületamist oli tee vaba. 

Öösel sõitsin suurtükitule all läbi linna. Jõudsin isegi Potsdami 
välja. Ei jälgegi rüüstamistest. Mitte mingit märki mässust. Volks- 
sturmi raugad ja Hitlerjugenäi poisikesed ootasid tankirusikatega vaen- 
last, nad olid tõsised nagu Saksa ordu rüütlid. 

Hommikul kadus elekterja telefonid jäid tummaks. Üle katuste len- 
dasid sajad vaenlase lennukid ja jätsid taevasse loendamatuid valgeid 
viirge. Granaate langes igast küljest. Tuhanded Nõukogude suurtükid 
kõmisesid kõrvulukustavalt. Linnakeskuse äärelt kostus tankide müri- 
nat. 

Viisin oma kamraadid tee peale. 

Lahkusin kell üks keskpäeval hotellist "Adlon". 

Kohale ilmus üks minu sakslasest sõber, raskelt haavata saanud mees. 
1941. aastal olid teda Moskva all tabanud kakskümmend üks kuuli.Ta 
tuli hoolimata vaenlase tulest, et minuga hüvasti jätta. Teda saatsid 
võluvad berliini annad, kaasas esimesed kevadekuulutajad. Nad ehtisid 
mu väikese auto kapoti violetsete ja kuldsete võõrasemade ning 
punaste tulpidega. Nad naeratasid lihtsalt ja vapralt. Reich murdus, 
Berliin langes, igaühte neist ootasid kõige hullemad alandused, kuid 
need õrnatundelised ilusad ja julged naised tõid mulle veel lilli... 

Suure vaevaga jõudsin Prenzlaust Stettinisse viivale vanale maan- 
teele. Magistraaltee olid venelased juba ära lõiganud. Vaenlase tankid 
tulistasid ägedalt. Tuhandete kärudega põgenike kaos oli kirjeldamatu. 
Nad olid kadunud. Venelased tulid. 

Kui ma jõudsin Brüssow' lähedale, kus asus mu komandopunkt, 
nägin eespool kolmekümne kilomeetri laiuses taeva poole tõusmas 
võimsaid suitsupilvi. 

Idarinde viimane puutumata rindelõik oli saanud oma surmahoobi. 

Venelased tungisid Oderi vasakul kaldal edasi just meie soode ees. 

20. aprillil 1945, Hitleri sünnipäeval, oli Nõukogude suurtükivägi 
andnud kell kuus hommikul võimsa tulelöögi Stettinist lõuna pool 
automagistraali silla rususid kaitsvate Saksa üksuste pihta. 

Olime juba kolm päeva täheldanud Oderi paremal kaldal ebahari- 
likku askeldamist. Venelased asusid positsioonile liivakivipangal 
purustatud silla esimese tugisamba juures. Nad vedasid laevadel, 
pontoonidel ja lootsikutel sinna ka rasketehnika. Kindlasti oli oodata 
rünnakut. 


Seda eriti ohustatud lõiku kaitsesid vaid politseiüksused. Järsku 

koondasid rohkem kui tuhat venelaste suurtükki oma tule külale ja 
jõekaldale, kus asusid lugupeetud seadusevalvurite positsioonid. Nad 
ei suutnud tagasi tõrjuda tugevaid Nõukogude eriüksusi, kelle järel, 
seda algedu ära kasutades, tulid lootsikutel teisele kaldale mitmed 
ründepataljonid. 

Kuna lüüasaamisest teatamine oli ohtlik, pidas politseinike koman- 
dör paremaks oma üksuse kaotusest võimalikult kaua vaikida. 

Selle tulemuseks oli, et momendil, kui diviisis katastroofist teada 
saadi, seisid bolševikud juba kaugel lääne pool jõge ja nad olid järele 
toonud suuri abijõude. 

Läbimurre leidis aset enne kella seitset hommikul. Alles kell kaks 
keskpäeval saadeti kohale diviisi reservis olev valloonide jalaväe- 


pataljon. 
Nad alustasid vasturünnakut kell kolm. 


Kui ma uurisin enne 20. aprilli koos oma ohvitseridega maastikku, 
jõudsin järeldusele, et Oderi vasaku kalda kaotamise korral on iga 
vasturünnak, mis ei toimu piisavalt kiiresti, määratud paratamatult 
nurjumisele. 

Oderi vasaku kalda kõrgendikud alanesid laiade lii vaste 
nõmmevöönditena lääne suunas. Polnud künkaid ega muid varjumis- 
võimalusi . Rünnak üle selle tasase maastiku kõrgenikul asuva vaen- 
lase vastu ei tähendanud muud kui veresauna. 

20. aprillil 1945 kella kolmeks pärast lõunat olid mitu tuhat vene- 
last hõivanud jõe vasaku kalda, ületanud liivase kaldaäärse riba ja 
jõudnud kuue kilomeetri kaugusel lääne pool asuvatele küngastele. 

Taktikaliselt ei allunud seal tegutsev valloonide pataljon enam minu 
diviisile. Ülemused, kes ei püüdnud minu kombel mehi säästa, andsid 
neile erakordselt karmid käsud. Pataljon pidi keskpäeval minema 
rünnakule üle avatud maastiku, vallutamaks tagasi kaotatud kilomeet- 
rid ja asuma uutele positsioonidele Oderi vasakul kaldal. 

Meie vaprad poisid kuuletusid sõnagi lausumata, truult nagu 
varemgi. Nad tahtsid kuni viimase päevani näidata, et nende vande- 
tõotus on püha. 


Vasturünnaku toetuseks oleks vajalik olnud vähemalt ettevalmistav 


suurtükituli. 

Aga kuidas ja millise laskemoonaga? 

Juba kaks kuud tagasi oli meil ainult kuus kuni kümme mürsku 
päevas iga kahuri kohta. Selle Oderi ääres peetud viimase lahingu 

kohta antud käsud olid palju drakoonilisemad — üks mürsk päevas 
iga kahuri kohta. 

Üksainus mürsk! 

Raskete miinipildujate jaoks antud norm oli niisama range. Kaks 
lasku päevas! 

Praktiliselt tähendas see ümmargust nulli. 

Meie vastas asuvatel venelastel oli umbes tuhat suurtükki ja piira- 
matul hulgal laskemoona. Rindepiirkond oli vastase tõelise mürsu- 
rahe all. Meil oli talle vastu panna vaid meie vaikima sunnitud ras- 
kerelvad. 

Meie pataljon pidi lahingusse minema üksi ja ainult oma relvadega. 
Vaid rünnaku alguses toetasid neid ettevaatlikult ja kauge maa tagant 
pool tosinat tanki. 

Ometi löödi venelased taanduma. Vähem kui tunni ajaga vallutati 
lähivõitluses tagasi kolm kilomeetrit. 

Meie kaotused olid juba erakordselt suured. 

Pataljon lähenes jõekaldale. Lahing kestis ööni välja. Punastel oli 
aega olnud sisse seada kuulipildujapesad igale künkakesele. Nende 
suurtükid hoidsid meie mehi pideva tule all. 

Ruttasin väikesesse komandopunkti meie mehi vaid julgustama, sest 
nad ei allunud kahjuks enam meile. Õhtu jooksul lohistasid end meie 
juurde üle saja haavatu. Paljud komandörid ja allohvitserid olid lan- 
genud. Hoolimata sellest käis meeleheitlik lahing edasi. 

Lõpuks jõudis üks meie kompanii külasse, mis valitses jõekalda 
üle. Meie mehed kindlustasid end liivakõrgendikel kahesaja meetri 
kaugusel jõest. Seega olid nad pimedalt käsku täites vaatamata kõigele 
jõudnud jõeni! 

Kuid mida said need õnnetud seal kaldanõlval üksinda ette võtta? 
Tegelikult oleksid nendele pidanud järgnema tuhanded mehed, suurtükid 
ning lennuvägi oleksid pidanud tule alla võtma vaenlase patareid ja 
pidevalt maabuvad värsked üksused. 

Jõe äärde oli teel vaid paar lätlaste kompaniid. Mida suutsid need 
nõrgad abijõud?.. Lisaks ründas neid Nõukogude lennuvägi. Kõigi 
teeristmike ääres põlesid majad. Ümbruskonna kõigist küladest tõusid 
hämarduva taeva poole hallid ja punased tulekahjude tõrvikud. Mürsu- 
rahe jätkus orkaanina. 

Me ei teadnud isegi enam, kuhu haavatuid varjule toimetada. Kõik 
teed olid mürsuauke täis, killud olid kõik majad kuni seitsme kilo- 


meetri kauguseni rindejoonest sõelapõhjaks muutnud. 

Öösel tõid venelased üle jõe arvukalt üksusi ja laevatäite kaupa 
tehnikat. 

Jõe ületamine oli praktiliselt vaba. Laskemoonata suurtükid ja 
bensiinita lennukid ei saanud seda enam takistada. 

Koidikul seisid Vene tankid nagu alligaatorid meie kaldal. Nad käi- 
tusid ettevaatlikult ja ei liikunud veel edasi, moodustasid aga purus- 
tatud silla pealesõitude ees ohtliku kaitseriivi. 

Õises lahingus Oderi äärsetel kõrgendikel kaotas kompanii neli 
viiendikku meestest. Iga meeter liivast maad sai mürsutabamuse. 

Vaatamata sellele jäid käsud halastamatuks. Vasturünnak pidi 
jätkuma! 

See oli mõttetu. 

Vasturünnakuks avatud maastikul oli vaja suurtükkide, tankide ja 
pommitajate toetust ning vähemalt poolt tosinat ründepataljoni. 

Kuid pärast nelja aastat kuulekust ei saanud me sellest nüüd keel- 
duda... 

Ikka ja jälle tõusid meie kompaniid rünnakule ja iga rünnakuga 
kahanes meeste arv kohutaval kombel. Kapten Thyssen, unustamatu 
ThyssenTšerkassõ katlast, üks meie paremaid lähivõitluse tehnika tund- 
jaid, sai kolm kuuli pihta. Ta langes kokku tervele kuhjale venelaste 
laipadele. Vanemleitnant Regibeau'd, kes sai idarindel seitse korda 
haavata, tabasid granaadikillud. Vanemleitnant Albert Verpoorten, 
energiline ja humoorikas noor kirjanik, lamas maas purustatud laubaga 
ja ilma käteta. 

Sellel kohutaval aprillikuu 21. päeval 1945 said valloonid kuus 
korda käsu rünnata Oderi vasakut kallast. Nad tormasid kuus korda 
sellesse põrgusse. 

See arv tõendab nende kangelaslikkust kõige paremini. Eelmisel 
päeval lähivõitlusse saadetud kuuesaja viiekümnest valloonist ei olnud 
21. aprilli õhtuks haavata saanud vaid kolmkümmend viis meest. 

Ülejäänud kuussada viisteist meest — seega üheksakümmend neli 
protsenti pataljoni isikkoosseisust — oli haavata või surma saanud. 

Nad olid langenud asja eest, mille kohta kõik teadsid, et see on kao- 
tatud. 

Nemad aga uskusid ustavuse surematusse. Nad tahtsid lõpuni 
kuuletuda, lõpuni ustavaks jääda, kui vaja, siis viimastena maapinnal, 
mis ei olnud isegi nende oma... 

Püüdsin terve päeva jooksul seada lahinguvalmis kahekümne 


kilomeetri laiust teist kaitseliini ida pool Brüssow'd. 

Kuid peagi tehti rindelõik peaaegu tühjaks. Minu käest võeti 
üksteise järel ära kõik flaami kamraadide rügemendi kompaniid ja 
saadeti nad Oderi ääres üle vallooni sõdurite laipade rünnakule. 

Niimoodi muutus teine kaitseliin täiesti illusoorseks. Mul oli 
kahekümne kilomeetri laiuse vööndi kaitsemiseks veel vaid viimane 
võitlusvõimeline vallooni vabatahtlike pataljon, kusjuures vaenlane tuli 
juba massiliselt ülejõe. 

Vene sapöörid olid ehitanud üle Oderi silla. Seda mööda tulid jõe 
teisele kaldale sajad tankid ja suurtükid ning terved diviisid. Lisaks 
sellele olid venelased mõned kilomeetrid ülesvoolu moodustanud veel 
kaks sillapead, mis olid suuremad kui sillapea automagistraali juures. 

Kes suutis nüüd veel kokkuvarisemist peatada?.. 

Saksa ülemjuhatus jäi kindlalt oma rangete käskude juurde: Vastu 
pidada! 

Niisiis pidime edasi vastu pidama ja päästma, mis päästa andis. 

Üle nõmme voolasid aga juba kümned tuhanded venelased. Kogu 
maa ümberringi oli leekides. 

Hoidsime vankumatult oma Brüssow' positsioone 22., 23., 24. ja 
25. aprillil, sest käsud nõudsid seda. 

Õhus valitses täielikult Vene lennuvägi. Punatähtedega lennukid 
kihutasid läbi suitsupilvede ja pikeerisid meie peale. Majade müürid 
langesid kokku. Komandopunkti seinad olid nagu sõelapõhjad. 25. 
aprillil seisis osa hoonest leekides. Siis süttis Brüssow' keskus. Loo- 
mad karjusid. Süütemürskudest tabatud naised vähkresid krampis kätega 
maas. Tulistamine algas uuesti iga veerandtunni tagant. 

Kell viis õhtul saabus mootorrattal sidemees. Armeekorpus loobus 
Brüssow' kaitsepositsioonidest, sest vaenlane oli nendest mõlemalt poolt 
kaugele mööda tunginud. Pidime taanduma Prenzlaust loodes asuvatele 
uutele positsioonidele. 

Saatsin oma mehed kohe teele. Olukord muutus põrguks. Ühe 
lennuki viimane kuulipildujavalang tabas mu "Volkswageni" kolme 
kummi. Parandasin nad kiiruga ära, minust tormasid surmahirmus 
mööda põlevast laudast välja pääsenud sead. 

Venelased ilmusid kõikjal välja nagu rotid. 

Lüüsi väravad olid pärani. 

Kuidas meil õnnestub sellest viimasest kaosest terve nahaga 
pääseda? 

Prenzlau oli vana linn, selle kindlusetornidena massiivseid telliskivist 


ehitatud kirikuid elustasid võluvad kitsad teravkaared. 

Kui me 25. aprillil linnast läbi läksime, algas selle surmaheitlus. 
Nõukogude lennuvägi pommitas linna juba mitu päeva. Liiklust 
takistasid kokkuvarisenud majad. Kurnatud tsiviilelanikud põgenesid 
linnast. 

Prenzlau kasarmutest olid just lahkunud kolm tuhat Belgia ohvit- 
seri, kus nad olid olnud interneeritud pärast kapitulatsiooni 28. mail 
1940. Nende kolonn higistas ja ähkis maanteel. Näost punetavad 
kindralid, peas ühe kõrva peale lükatud vormimütsid, pühkisid 
teekraavis nägu, mõned lükkasid nagu paksud lapsehoidjad enda ees 
lapsekäru, kuhu nad olid kuhjanud kõik oma pambud. Erilisi sport- 
likke saavutusi polnud nende käest oodata. Venelased saavad nad 
varsti kätte. 

Meie positsioonid asusid paar kilomeetrit Prenzlaust loode pool. 

Seadsin oma komandopunkti sisse Holzendorfi lossis, mis kubises 
põgenikest. Enamik neist olid Reinimaalt itta evakueeritud. Nüüd lange- 
sid neile venelased kaela ja ajasid neid lääne poole, sinna, kust 
nad tulnud olid. 

Kõik see ärevus oli nende jaoks liiast. Paljud naised vaatasid enda 
ümber toimuvat segaste silmadega. Üks naine surus kolme väikest last 
seeliku vastu. Ta ootas neljandat last ja uitas oma hiigelsuure terava 
kõhuga selles kohutavas kaoses ringi. Õhtul kaotas ta mõistuse, lamas 


selili, nuttis, nuuksus ja keeldus igasugusest abist. 


Flaami ja vallooni vabatahtlikud olid siitpeale kuni sõja lõpuni ühen- 
datud. Järgmisel päeval otsisin üles Saksa staabi, kellele me taktika- 
liselt allusime. Leidsin selle kaugelt lääne poolt ühest inetust tellistest 
ehitatud lossist, mis peitus metsasügavuses. 

Iseenesestmõistetavalt kõlas käsk: Vastu pidada! See oli ainuke 
uudis, mida ma kuulsin. Sõitsin põlevast Prenzlaust mööda tagasi oma 
Holzendorfi komandopunkti. Igal pool tõusid kuldse õhtutaeva poole 
hallid suitsusambad. 

Kell üheksa õhtul muutus lahingumüra kagus eriti ägedaks. Akna- 
klaasid kukkusid raamidest välja. Nõukogude tankid tulistasid 
Prenzlau sissesõidu juures. 

Linna peaaegu ei kaitstud. Vastupanu ei kestnud üle tunni aja. 

Hommikul kandsid meie vaatlejad mulle ette, et vaenlase tankid on 
tunginud kaugele edelasse, mitu kilomeetrit meie positsioonide taha. 

Mulle oli lubatud anda raadioauto. See ei olnud kohale jõudnud. 


Ma ei teadnud midagi ülemjuhatuse otsustest. Lõpuks kell üksteist hom- 

mikul tõi mootorrattaga sidemees mulle taandumiskäsu, mis oli antud 
eelmisel õhtul kell kaheksa. Sidemees oli sõitnud läbi venelaste ja siis 
eksinud. Ta jõudis kohale viieteistkümnetunnise hilinemisega. Meist 
oli öösel lihtsalt mööda mindud. Nüüd ei olnud lihtne sellest heri- 
lasepesast välja pääseda. 

Meie mehed olid hommikust peale jälle silmapaistva vaprusega 
lahingut löönud. Vaenlase survest vabanemiseks olid nad ette võtnud 
meeleheitlikke vasturünnakuid. Üks noor ohvitser oli automaadiga 
ihuüksi tunginud majja, mille venelased olid muutnud punkriks. Ta 
korraldas seal kohutava veresauna ja tuli lõpuks purustatud käega 
välja. 

Venelased olid selle ägeda vastupanu murdmise asemel tagasi tõm- 
bunud ja tungisid edasi mõlemal täiesti avatud tiival. 

Taandumine lääne suunas polnud enam võimalik. Venelased seisid 
juba kümne kilomeetri kaugusel lääne pool Prenzlaud. 

Niisiis pöördusime põhja, mis tundus meile olevat kõige ohutum. 
Linnad olid tankitõkked juba sulgenud. See oli eriti halb meestejaoks, 
kes võitlesid järelväes, nagu meie. Me nägime suurt vaeva, et neist 
tõketest ümbert ringi minna. Tihti pidime oma väikesed "Volkswage- 
nid", mis olid meie ainukesed ühenduse pidamise vahendid, neist üle 
vedama. 

Saksa komandör, kellele me sel ajal taktikaliselt allusime, oli mulle 
oma taandumiskäsus teatanud, et ta paigutab oma komandopunkti ümber 
metsa äärde, kahekümne kilomeetri kaugusele Prenzlaust. Pärast loen- 
damatuid ringisõite ja igasuguseid vahejuhtumeid jõudsin kell kolm 
pärast lõunat sinna kohale. 

Loomulikult ei leidnud ma sealt enam kedagi eest, välja arvatud 
piki metsaäärt edasi liikuvad Nõukogude tankid.Tundide pikkuse sõidu 
järel üle põldude ja mäenõlvade oli mu väikese auto mootor üle 
kuumenenud. Juba kaheksa päeva polnud me enam saanud tilkagi 
bensiini. Sõitsin kartuliviinaga, mida mul oli õnnestunud kohapeal 
hankida. See oli väga väheväärtuslik kütus ja tekitas mürgiseid gaase. 
Varjasin ennast veerand tundi põõsastes, et korda seada ventilaatori 
toide ja lasta mootoril jahtuda. 

Vene tankid liikusid edasi noolekujulises rivis. 

Mööda kitsaid põlluteid jõudsime Carpini teeristmikule. Seal olid 
positsioonidel viissada ilusate sini-valge-punaste käisemärkidega 
prantsuse vabatahtlikku. Nad olid väga reipad, olgugi et neil polnud 


venelaste tankidele peale püsside midagi vastu panna. 

Tundus, et staap, mida ma otsisin, asus kusagil ümbruskonnas. 
Leidsin selle öösel pärast suurt vaevanägemist. Seal ootasid mind uued 
taandumiskäsud. Seekord pidime ühekorraga läbima viiskümmend 
kilomeetrit kuni kaitseliini Neustrelitz —Neubrandenburg põhjatipuni. 

Teadsin, et mu mehed on surmväsinud. Kuid nüüd tuli kogujõud 
kokku võtta. Põhja! Põhja! Põhja! Venelaste eest ära! 

Sideohvitserid ei lasknud ülesannet endale kaks korda selgitada. 

Meie küljes rippus karjade kaupa põgenevaid noori naisi. Mida me 
pidime tegema? Mitte miski ei saanud takistada nende venelaste kätte 
langemist... Nende lapsed olid täiesti otsas. Nad surid nälga ja 
janusse. Noored emad, kes nägid oma meeleheites nii ilusad välja, 
teadsid, mis neid ootas... 


Saabus 28. aprill 1945. 

Teedel liikusid tohutud inimhulgad. 

Tuhanded sinivalgetriibulises riietuses poliitvangid vedasid ime- 
likke kärusid keset veoautosid, naisi ja lapsi ning erinevate väeliikide 
sõdurite kolonne. 

Meie kaks järelejäänud jalaväepataljoni pääsesid edasi suure vae- 
vaga. Kuid nad jõudsid vaatamata kõigele sellest kaosest läbi. 

Enne kella kaheksat õhtul tõusid meie taga taeva poole põleva 
Neustrelitzi helepunased leegid, kostus plahvatusi .Arvasime, et oleme 
nelja aasta jooksul katastroofidest tundma õppinud kõike, mida üldse 
ette kujutada võib. Kuid sel ööl ületas Neustrelitz kõike nähtut. Sõja 
lõputulevärgi juures ei mänginud kulutused mingit rolli. Võimsad 
plahvatused järgnesid üksteisele üldises maailmalõpumäüärinas. 

Jõudsime randumissilla juurde ühe väikese halli järve ääres, milles 
peegeldus see muinasjutuline vaatepilt. Seal seisis mahajäetuna üksik 
must paat. Pimedus lõhnas sambla, meelespeade ja värske rohu 
järele. See ilus koht oli nagu loodud, et siidiste juustega lossiprouale 
luuletusi kõrva sosistada... Aga leekides maailm kiirgas oma elu tae- 
vasse, see vajus peadpööritavate koskedena maa peale tagasi ja 
vapustas seda kevadõhtut kõige rängemal kombel... 

Hommikul on venelased siin. 

Saabusid uued käsud. Me pidime taanduma veel kaugemale loode 
suunas ja läbima ühe hooga veel kuuskümmend kilomeetrit. 

Meil kõigil oli väsimus kontides. Aga oht andis meestele selle 
pingutusega hakkama saamiseks uut jõudu. 


Rappusime oma vanades, killuauke täis "Volkswagenites". 

Kagutaevas värvus tulekahjudest üha punasemaks... 

Juba järgmisel päeval pidime jõudma Wareni linna Mecklenburgis, 
mööduma selle piirkonna suurtest järvedest ja tegema ajutise peatuse 
Tottiner Hütte lõigus. 

Paljud põgenikud olid ööseks kahele poole maanteed puhkama 
heitnud. Kümned tuhanded naised, lapsed ja armetud vanakesed olid 
ennast tekkidesse mässinud ja lamasid tihedalt üksteise kõrval udus 
kuuskede all. 

Vankrid liikusid edasi kolmes tihedas kõrvuti reas. Sageli juhtisid 
hobuseid prantsuse sõjavangid, nad võtsid oma ülesannet väga tõsiselt 
ja olid ilmselt vankril istuvate saksa perekondadega lähedastes suhe- 
tes. 

Minu sõdurid olid soodsas olukorras. Aega raiskamata trügisid nad 
ummikusse sattunud veokite vahelt kiiresti läbi. Nad olid heas tujus. 

Kiirustasin mehi tagant. Ma ei teinud endale pisemaidki illusioone. 
Autos oli mul jalgade vahel väike patareidel töötav raadio. Inglise 
teadeteagentuur andis mulle suurima armastusväärsusega tund-tun- 
nilt ülevaate olukorrast. 

Kahe päeva eest oli inglaste rinne Saksamaal jälle liikuma hakanud. 
Tommyd olid ületanud Elbe kagu pool Hamburgi. Nende eesmärgiks 
oli Lübeck, selles polnud mingit kahtlust. Kui nad jõuavad sellesse 
Läänemere sadamasse enne meid, siis kägistavad venelased meid ära. 
Üksus pidi iga hinna eest koos püsima ja me pidime kõiki ettevaatus- 
abinõusid tarvitusele võttes õigeaegselt Lübeckisse jõudma. Siis 
vaatame, mida edasi teha. Me ei tohtinud püssi põõsasse visata ja 
ennast tahtejõuetult vaenlase kätte anda, nagu need inimkarjad, kes 
lamasid kokkuvarisenult, näost hallid, teede ääres ja ootasid vaenlase 
halastamatut seadusemõistmist. 

Lübeckist saame võib-olla veel kaugemale põhja poole tõmbuda. 
Kiirustasin oma mehi edasi, kuidas suutsin. 

Läänemeri oli veel kaugel. 

Sündmused järgnesid üksteisele kiiresti. 

30. aprillil 1945 kuulsin kell kaheksa hommikul Londoni raadiost 
rabava uudise: "Himmler peab läbirääkimisi relvarahu üle!" Nagu võis 
aru saada, toimusid läbirääkimised Lübecki ümbruskonnas. 

Fašistlik Itaalia oli kadunud, Mussolini oli kohutava sadismiga 
mõrvatud. Tema laip oli Milanos keset linna jalgupidi üles riputatud 
nagu loomakere. 


Diviisi "Flandern" komandör oli Tottiner Hüttes minuga ühinenud. 

Püüdsime juba kaks päeva tagajärjetult armeekorpusega ühendust 
saada. Taandumine kulges sellise kiirusega ja mööda täielikult ummis- 
tunud teid, nii et esimest korda selle sõja jooksul ei suudetud vaata- 
mata ülemjuhatuse külmaverelisusele sidet jalule seada. Oli täiesti 
võimatu teada saada, mida meie diviisid tegema peavad ja kus asub 
armeekorpuse staap. Raadioautod olid kadunud. Ei saabunud ühtegi 
sidemeest. Olime täiesti iseendi hoolde jäetud. 

Lasin meie patareid tulepositsioonidele paigutada, et võimaluste 
piires oma ohus olevaid mehi aidata. 

Enne 20. aprillil Berliinist lahkumist hankisin igaks juhuks tuhat 
võõrtöölise isikutunnistust. Otsustav silmapilk oli käes. 

30. aprilli hommikul lasin need isikutunnistused saladuskatte all 
üksuste komandöridele välja jagada. Kui katastroofi korral mõni kom- 
panii ära lõigatakse, võivad need, kes ei taha end vangi anda, tsiviil- 
riided selga tõmmata, võõrtöölistena sõjavangilaagrisse saatmisest 
pääseda ja võltsdokumentidega endale Belgias või Saksamaal pea- 
varju otsida. 

Meie vabatahtlikud marssisid juba sada tundi järjest päevad ja ööd 
läbi. Ma ei andnud neile minutikski puhkust. Me ei tohtinud raskuste 
ees alla vandudaja pead kaotada. Pidime klammerduma iga ellujäämis- 
võimaluse kulgeja püüdmaTaani või Norrassejõuda, kus võitlus võib- 
olla veel käis. Juhtkond pidi tegema kõik, et meie mehi süngest hukust 
päästa. Polnud enam mõeldav, et mingi ime suudab venelaste masse 
kinni pidada. Iga ajakaotus teel tähendas enesetappu. 

Andsin oma rügemendi-ja pataljonikomandöridele Lübeckisse taan- 
dumise käsud kätte. Nad pidid üksused edasi toimetama, kasutades 
ükskõik milliseid transpordivahendeid. 

Panin kõigile teeristmikele välja vallooni välisandarmid, et need 
aitaksid meie mehi edasi pääseda, kiirustaksid tagant mahajäänuid ja 
kõrvaldaksid nende teelt kõik takistused. 

Olin otsustanud, maksku mis maksab, Himmleri jutule pääseda, et 
saada tema käest selged käsud minu diviisile ja diviisile "Flandern". 
Tahtsin talle ka meelde tuletada kümnete tuhandete vapratest vap- 
raimate välismaa vabatahtlike olemasolu. Kas nende peale Lübecki 
läbirääkimiste juures üldse mõeldi? Kas taheti lasta neid kaoses 
demoraliseeruda? 

Kuni veel oli olemas mingi võimalus meie poiste päästmiseks, tahtsin 
seda kasutada. Istusin oma "Volkswagenisse" ja kihutasin Lübeckisse 
Himmleri juurde. 

Lübecki maantee andis täpse pildi olukorrast 30. aprillil 1945. 

Kuni Schwerinini roomas kogu teed täites ida poolt tulev võimas ja 
käratsev tsiviilisikute ning armeede vool. 

Inimmassid voolasid Schwerini kokku. 

Ainult hertsogiloss säilitas oma veekraavide taga kivide kõiguta- 
matu rahu. Need müürikivid on näinud möödumas inimesi ja sajan- 
deid. Ülejäänud linna uputasid üle idast ja läänest saabuvad inim- 
hulgad. 

Seal muutus Saksamaal peetava sõja eelseisev lõpp meie jaoks 
käegakatsutavaks tõelisuseks. Üks inimvool põgenes siia Warenist 
Nõukogude tankide eest. Teine inimvool põgenes siia Elbe äärest 
inglaste eest. Mõlemad liitlaste armeed lähenesid teineteisele nagu 
sulguvad uksepooled. 

Inglaste lähedust oli näha ka taevas. Alates Schwerinist lendasid 
kõigi teede kohal ründelennukite eskadrillid. 

Inglise lennukid ründasid kolonne, kust kohe peale seda tõusid 
kümned tihedad suitsupilved. Põlesid bensiiniauiod. Põlesid autokum- 
mid. Põlesid inimeste pambud. 

Viiesaja kuni tuhande meetri kaugusel oli kogu tee üks suur läbi- 
paistmatu tulekolle, mida lõhestasid plahvatused. 

Põgenevate naiste purustatud kärudest pudenesid teele riideräba- 
lad. Lõputud kolonnid olid segi paisatud. Minu ja minu staabiülema 
autod pääsesid suure vaevaga edasi läbi rusude ja tule. Iga viie minuti 
tagant pidime kraavi pöörama, sest teed piitsutasid ründelennukite 
kuulipildujavalangud. 

Kõige kurvemat vaatepilti pakkusid haavatud. Ümbruskonna laat- 
saretid tehti kiiruga tühjaks. Kuid sanitaarautosid enam polnud. Sajad 
kipsis kaeja sidemetes rindkerega poisid saadeti lihtsalt maanteele. 

Paljud neist komberdasid karkudega. 

Nii nad siis läksid jalgsi, vaenlase tule all, keset põlevaid autosid ja 
tohutut inimhulka Läänemere poole. 


Pääsesin vähehaaval edasi ja jõudsin lõpuks pärastlõunal Lü- 
beckisse suuradmiral Dönitzi staapi. 

Üks tema lähedane kaastöötaja viis mu ruumi nurkaja avaldas mulle 
vaikselt — oli 30. aprill 1945, kell pool kuus õhtul — saladuse, mis 
pani mul vere tarretama: 

"Pange tähele: homme teatatakse füüreri surmast!" 


Kas Hitler oli tõesti surnud?.. Kas taheti aega võita, enne kui 

kohutav uudis teada antakse? Või kavatsetakse midagi muud?.. Iga- 
tahes teatati mulle suuradmirali staabis sosinal Hitleri "surmast" terve 
päev enne suuradmiral Dönitzi ajaloolist avaldust: "Täna, 1. mail kell 
kaks ja kolmkümmend minutit pärast lõunat langes füürer kangelasena 
võitluses Berliini eest." 

Lõpplahenduse lähedus sai mulle eriti selgeks, kui ma jõudsin 
Lübeckist põhja pool lahe ääres asuvasse SS-vägede kindral staapi: 
"Kiirustage, kui te tahate Himmlerit näha, küsimus on tundides!" 

Kuid keegi ei teadnud, kus SS-i juht asub. 

Mulle näidati kaardil lossi, kus pidi paiknema tema komandopunkt. 
Sinna pääsemiseks tuli kõigepealt sõita Lübeckisse tagasi ja siis veel 
nelikümmend kilomeetrit ida poole Wismari suunas. 

Kottpimedas öös tuli hirmsat vaeva näha, et mööda pääseda tuhan- 
detest vastu tulevatest veoautodest, mis sõitsid loode suunas. Olime 
kogu aeg ohus, et mõni monstrum sõidab meist üle. 

Kui me jõudsime kell kaks öösel Kladovv' piirkonda, avanes meie 
ees üllatav vaatepilt. Prožektori pikad kiirtevihud valgustasid lähedal 
asuvat rändaja taevast. See pidi olema Himmleri lennuväli. Selliseid 
valgusefekte võis endale lubada aga ainult vaenlase mahitusel. 

Kujutasin endale ette, kuidas Himmleri lennuk lendab parajasti läbi 
ööpimeduse. Ta lendas tõepoolest. 

Loss, kus tema komandopunkt asus. oli juba peaaegu mahajäetud, 
kui ma pärast pikka ekslemist mööda liivast metsaalust lõpuks sinna 
jõudsin. 

See loss oli sajandi algusest pärinev sünge gooti stiilis ehitis, tõe- 
line kriminaalfilmi kuliss. Kitsad koridorid ja trepid olid vaevu valgus- 
tatud. Seintel rippusid tihedas reas tsunftilipud nagu kabelis. Söögi- 
saalis olid seintel igat sorti pildid sööjatest, Picasso laadis mõjuvad 
karikatuurid. Kivimüüridel ja pargi haabade all valvasid pikkade kort- 
suliste ja tuhkhallide nägudega politseinikud. 

Leidsin hoonest lõpuks Himmleri erirühma komanäöri, elurõõmsa, 
alati teenistusvalmis mehe. Tema nägu oli tihedalt kaetud hallide 
täpikestega, nagu oleksid kärbsed selle täis teinud. 

Ta viis mu ühe väsinud ja luitunud silmadega oobersti juurde. 

Esitasin ettevaatlikult küsimusi. Ta tundus olevat väga kammitse- 
tud. Ilmselt ei võinud nendes koopasarnastes saalides Hitleri teemat 
puudutada. 

Keegi ei osanud mulle öelda, millal Himmler tagasi tuleb. Ta oli 


lennukiga "põhja poole" lennanud. 


329 


Hommikul ilmus ta järsku välja, kuid jäi vaid paariks minutiks. 
Meil polnud aega teda korrakski näha. Kui me trepile läksime, nägime 
veel vaid kolme autot minema sõitmas. 

Himmler oli siiski alla kirjutanud taandumiskäsu diviisidele "Wal- 
lonie" ja "Flandern", nagu ma selle öösel olin ette valmistanud. Käsu 
kohaselt pidime taanduma Lübeckist loode poole Bad Segebergi 
Schleswig-Holsteinis. 

Mulle öeldi, et ta tahab mind näha. Ma pidin ümbruskonnas endale 
peavarju otsima ja tema tagasituleku ära ootama. 

Toppisin oma staabiülema koos ametliku käsuga ühte meie autodest 
ja saatsin ta vallooni ning flaami üksustele Schwerini teele vastu. 
Samal ajal saatsin oma teise käsundusohvitseri teise autoga Bad Sege- 
bergi, et ta muretseks meie surmväsinud sõduritele korraliku majutuse. 
See ohvitser pidi ka Himmleri käsu välisandarmi vahipostidele ja 
Lübecki komandatuurile teada andma. 

Nüüd olin üksi. 

Olin leidnud peavarju ühe sepa väikeses majas Wismari tee ääres. 
Võtsin tooli ja istusin ukse juurde, nagu ma olin lapsena tihti õhtuti 
teinud oma sünnilinnas isakodus. 

Mööda sõitsid sajad veoautod. Ründelennukid peremehetsesid teede 
kohal. Tulekahjude lõputute ridade kohal rägisesid kuulipildujavalan- 
gud idas, põhjas ja läänes. 

Mu mõtted hakkasid ringi uitama. Mu silmad vaatasid tühjusse, nagu 
oleks maailm, kus ma nii intensiivselt elanud olin, juba surnud ja 
troostitu suitsuna taevasse tõusnud. 

Läänemeri oli poole tunni tee kaugusel teisel pool tärkava orasega 
põlde. Vastu õhtut istusin suurele pruunile kivile. Taevas oli kergelt 
punakaks tõmbunud. Teedel valitsenud kära polnud enam kuulda. 
Aeg-ajalt lendas mõni Saksa lennuk madalalt üle mere, et vaenlane 
teda ei märkaks. 

Kas mu unistus suri, samuti nagu kahvatu taevas öö saabudes? 
Tõusin püsti, läksin üle värskelt küntud põldude tagasi ja heitsin 
riidest lahti võtmata liikumatult lamava sepa kõrvale. 

Kell kaks öösel kostus ukse juurest müra. Avasin selle kiiruga. 

Tagasihoidlikku tuba valgustas küünal. 

Hoolimata väsimusest seisis minu ees tikksirgelt Himmleri poolt 
saadetud noor Saksa ooberst. 

Enne kui ta sõnagi jõudis lausuda, sain asjast aru. 

Ka mina võtsin vai velseisangu. 

"Hitler on surnud," sosistas ta. 

Suuradmiral Dönitzi sisuliselt vale avalduse üksikasjad ei olnud 
mulle teada. Seetõttu ei saanud mul Hitleri surma suhtes tekkida 
mingit kahtlust. 

Ta teatas mulle veel, et Himmler lahkub sellest paikkonnast juba 
samal ööl ja suundub Lübeckist põhja pool Kieli suunas asuvasse 
Malentesse. 


See nimi meenutas mulle ühe haiguse nime ja palavikku. 


Himmler tegi mulle ettepaneku, et külastaksin teda seal 2. mail kell 
kolm pärast lõunat. 

Mis saab homme? Kuidas näeb välja tühjuse esimene päev? 

Pärast Hitleri kadumist oli Berliin kaotatud. 

Reichi lõunaosa oli maatasa tehtud. 

Üle Põhja-Saksamaa uhtus hiiglaslik tormilaine. 

Armeed ei võidelnud enam, mitte sellepärast, et neil oleks puudu 
jäänud julgusest või distsipliinist, vaid seetõttu, et ei olnud enam rinnet, 
tanke, laskemoona ega sidet. Teed polnud enam midagi muud kui 
kilomeetrid kannatust, nälgaja verd. Hitleri kadumine tähendas võitluse 
lõppu Saksamaal. 

Kell viis hommikul sõitis sepikoja ette minu "Volkswagen". Käsun- 
dusohvitser oli Bad Segebergis raadiost kuulnud teadet Hitleri surma 
kohta. Ta taipas kohe, et nüüd langeb kõik kokku, pööras otsa ringi ja 
sõitis öösel teist korda vastu põgenike voolu, et üritada mind päästa. 
Kaheksa tunniga õnnestus tal nelikümmend kilomeetrit selja tahajätta. 

Sõitsin kohe minema. 

Teid ummistasid tuhanded veoautod. 

Lübeckile lähendes muutus edasisõit aina raskemaks. Meie selja 
taga tungisid liitlaste tankid pöörase kiirusega edasi. 

Kümme kilomeetrit enne Lübeckit viis tee läbi metsa. Seal valitses 
kohutav segadus. Rootsi Punase Risti suured sinistja valget värvi veo- 
autod püüdsid ida poole pääseda, et abistada poliitvange, kes pärast 
Warenis ja Schwerinis vabanemist põgenesid samuti Nõukogude vägede 
eest. 

Kuna kõik tahtsid teistest mööda sõita, ei pääsenud enam keegi edasi. 

Ma ei hoolinud millestki.Tõstsime mu "Volkswageni" tee kõrvalt 
mööduvale raudteele ning läbisime viimased kilomeetrid liipritel ja 
rööbastel kõikudes nagu ekvilibristid. 


Lübeck oli täis päikesepaistet. 

Uhke vana hansalinn oli õhuriinnakute all suhteliselt vähe kanna- 
tada saanud. Päikesesäras seisid veel püsti toredad vanad, paatina- 
kihiga kaetud telliskivimajad ja gooti stiilis ehitised kuulsusrikastest 
sajandikest, mil Saksa Hansa laevad sõitsid Baltikumi vetes ja Põh- 
jamerel . 

Kõigil teeristmikel ootasid minu välisandarmid vallooni ja flaami 
vabatahtlikke, et suunata nad Bad Segebergi. Lübecki kasarmust leidsin 
esimese gurpi kohalesaabunuid. Kui meie üksuste põhiosa päralejõuab, 
moodustame Bad Segebrgis tugeva koondise, mida saab kasutada 
igasuguse ülesande täitmiseks. 

Minu otsus oli kindel: vabatahtlike küsimus tuleb relvarahu sõlmi- 
misel täpselt reguleerida, vastasel korral oleme me välismaine väeosa, 
kelle jaoks Saksa poole võetud kohustused pole siduvad. Kuni meile ei 
tagata inimlikke ja väärikaid kapituleerumise tingimusi, võitleme, nii 
kaua kui vaja, nagu meeletud. Olin otsustanud küsimuse lahendamise 
kergendamiseks ennast ise Belgia poliitilise politsei kätte anda, sest 
olin leegioni asutaja. Kuid seda vaid tingimusel, et minu poolt vihka- 
misele lunarahaks pakutav veri aitaks kaasa mu idarinde võitluskaaslaste 
vabadusele. Vastasel korral jätkub meie võitlus kaotatud vahipostil ka 
pärast relvarahu kehtestamist. 


Minu sõdurid ei olnud nartsud. Meie Fort Chabrol paneb kangelas- 
likult vastu. 

Kuid kahjuks purustasid tormiliselt arenevad sündmused mõne tunni 
pärast kõik mu plaanid. Pidin edaspidi püüdma neid ellu viia Kopen- 
haagenis või isegi Oslos. Kuid torm, mis meid segi paiskas, kogus üha 
enam kiirust... 

Jäin kuni pärastlõunani Lübecki kasarmusse. 

Saatsin esimese rühma ohvitsere ja sõdureid teele Bad Segebergi 
poole, kuna ma ise tahtsin vastavalt kokkuleppele hilja õhtul kohtuda 
Himmleriga. 

Siis sõitsin Malentesse. 

Kergelt künklik maastik oli värske ja kena. Männimetsad, kased, 
sügavrohelised, tumesinised järved, nende ääres maamajad ja hotellid. 
Sõitsin läbi ilusa väikese Eutini linna. Suure vaevaga leidsin Himmleri 
staabi Malentest väljas metsa taga asuvast talumajast. 

Himmlerit seal ei olnud. Viimased teated olid eriti katastroofilised. 
Inglased vallutasid Schwerini ja lõikasid Mecklenburgist taanduva 
armee ära. 


Meeleolu oli majas nagu matustel. 

Tubades sosistasid ja liikusid kühmus seljaga kõrged politsei- 
ametnikud. Nad selgitasid mulle väärika tõsidusega, et Himmler on 
teadmata suunas ära sõitnud ja keegi ei teadvat, kas ta üldse tagasi 
tuleb. 

Istusin jälle autosse. Kui nii, siis nii. Saan ise oma sõdurite aita- 
misega hakkama. Alustasin sõitu lõuna suunas mööda Lübeckisse ja 
Bad Segebergi viivat teed. 

Kell oli neli pärast lõunat. 

Vaevalt olin Malente põõsastikust Eutini maanteele jõudnud, kui 
ma sain aru eesseisvate raskuste suurusest. Briti ründelennukid rün- 
dasid metsiku hävitusjanuga tee igat kilomeetrit. 

Majade ees teekraavis ootasid süütemürskudest raskelt vigastatud 
naised ja tütarlapsed asjata abi. 

Kui ma pärast Eutini maanteele jõudsin, nägin Dante põrgut mee- 
nutavat vaatepilti. Põlesid sajad põgenike vankrid ja sajad sõjaväe- 
veoautod. Kogu tee oli üks suur tulemeri. 

Autojuhid lamasid näoli kraavis või jooksid üle põldude. Teedevõrk 
oli taevas tiirlevate lennukite järgi ära näha. Ründelennukid sööstsid 
kuue lennuki kaupa nagu raisakullid taevast alla, külvasid tee kuuli- 
pildujavalangutega üle, tegid laia kaare ja alustasid jälle oma põrgu- 
tööd. 

Vaatamata sellele tahtsin oma sihtkohta jõuda. 

Just sel momendil, kui lennukid asusid rünnakule, juhtisin oma 
"Volkswageni" kahe põleva veoauto vahele. See oli parim koht.Tule- 
ja suitsumeres oli auto enam-vähem varjatud. Niipea, kui tulistamine 
lakkas, hüppasin autosse ja sõitsin kuni järgmise rünnakuni viissada 
meetrit edasi. 

Üks autojuht, kelle kõrval ma aiaheki taga lamasin, kinnitas 
mulle, et inglased on juba Lübeckis. Ma ei uskunud teda. Hommikul 
olid Saksa väed veel Hamburgis. Ei, see oli kuulujutt, see ei olnud 
võimalik. 

Jõudsime Bad Segebergi pöörduva teeni. 

Seal oli tulistamine kohutav. Kõrvalteelt ja Lübecki teelt jooksid 
mulle vastu sõdurid nagu hullumeelsed. Läksin neid küsitleva majori 
juurde. Lähedal põlesid nende veoautod. Kõik sõdurid teatasid ühte ja 
sama. Lübeck oli kell neli pärast lõunat ühegi lasuta alistunud. Linna 
haiglates lamas üle kahekümne tuhande haavatu. Sillad olid tervena 
vaenlase kätte langenud. Meist eespool liikusid teed mööda edasi 
Inglise tankid. 


"Ja Bad Segeberg?" 

Nüüd tuli viimane nuiahoop. Ka Bad Segeberg oli langenud! 

Ma ei tahtnud seda uskuda. Ja ometi oli see nii. Hamburg oli 
juba hommikul kuulutatud avatud linnaks, inglaste tankid olid sellest 
kohe läbi sõitnud ja võitluseta üle saja kilomeetri põhja poole liiku- 
nud. Ründelennukid hävitasid kõik, mis nende teele ette jäi. Bad 
Segeberg võeti ära pärastlõunal. Olin sõnatu ja täielikus segaduses. 
Keskpäeval olin veel oma kamraadide juures, kes olid pääsenud 
Mecklenburgis sissepiiramisest. Mõne tunniga rebis võimas keeris- 
torm nad mul käest ära. Ma ei olnud suutnud neid päästa ja ei saanud 
neil hirmutundidel nendejuures olla. Minu juures olid vaid kaks ohvit- 
seri ja üks sõdur. Kõik oli kokku varisenud. Katastroof langes mulle 
järsku kaela nagu kokkuvarisev kirikutorn. Siin ei saanud enam 


midagi muuta. Võisime vaid veel üritada iseennast päästa. 


Vaatamata kõigele lootsin osa oma poistest Taanist üles leida. 

Kakssada meest olid õigeaegselt Rostocki saadetud. Sealt olid nad 
kindlasti merele pääsenud. 

Ka need, kes Lübeckisse jõudmisega hilinesid, võisid rannikule 
pääseda. Minu mehed olid leidlikkuse meistrid. Kus keegi enam 
väljapääsu ei leidnud, leidsid nemad selle ikkagi. 

Aga ma ise olin Kopenhaagenist neljasaja kilomeetri kaugusel. 
Mu "Volkswagen" polnud enam parimas sõidukorras. Tagavaraks 
oli mul veel vaid kolmkümmend liitrit kartuliviina ja tee oli suur 
tulemeri. 

Kuni oli olemas mingigi lootus, tahtsin ma lootaja võidelda. Niisiis 
sõitsin jälle põhja poole. 

Iga lennurünnaku ajal kartsin, et mu väike auto lastakse puruks. 
Seda olid tabanud juba mitmed kuulid, kuid tõsist kahju polnud need 
tekitanud. 

Teed tõkestasid sajad veoautod. Minister Speer, kelle auto ka selles 
ummikus kinni istus, püüdis isiklikult teed vabastada. Teda ümbrit- 
sesid organisatsiooni Todt staabiliikmed imepärastes pistaatsia ja 
hanesõnniku värvi mundrites. Need väärikad karnevalikujud torkasid 
kaoses küllaltki imelikena silma. 

Mul õnnestus oma väike maastikumasin põllule pöörata ja paar 
kilomeetrit mööda ümberküntud kesapõldu edasi pääseda. 

Äkki nägin mööda kõrvalteed lähenevat pikka musta autot. Roolis 


istus energiline, kahvatu näoga nahkkiivris mees. 

Tundsin ta ära. See oli Himmler. 

Kihutasin talle järele. 

Ma ei pidanud suure auto kiirusele vastu. Kuid mul oli suund teada: 
ta sõitis Malentesse. 

Minu logisev "Volkswagen" tekitas sensatsiooni, kui ma sõitsin 
sellega SS-i juhi villa hoovi just sel momendil, kui kogu polit- 
seikaaskond autodesse istus. 

Himmler andis veel kahele SS-ohvitserile käske kätte. Ühes neist 
tundsin ära oma hea sõbra, tuntud professor Gebhardti, Belgia kuninga 
Leopold III arsti. Läksin neile lähemale. Himmler suhtus minusse siira 
sõbralikkusega. 

Tema külmaverelisus oli imetlusväärne. Kõik oli kadunud. Eelkõige 
tema jaoks. Ta oli märkimisväärselt rahulik. 

Himmler soovitas mul Kopenhaagenisse sõita ja seal oma mehed 
uuesti formeerida. Dr. Best, Saksa kuberner Taanis, oli tema juures. 
Himmler andis talle kõik vajalikud korraldused. 

Siis andis ta veel mõned käsud ja istus rooli taha. 

Tema järel sõitsid põhja poole veel umbes viisteist suurt autot. 

Minu tagasihoidlik "Volkswagen" püüdis neil kannul püsida, kuid 
jäi varsti maha. Kartuliviina rüübates sõitis ta üksi vaevaliselt läbi 
ÖÖ. 

Tunni aja pärast jõudsin kolonnile jälle järele. 

See ummistas täielikult pommiaukudega kaetud tee ja pööras siis 
lõunasse. Nelja kilomeetri kaugusel meie ees ilmus Kieli kohale suur 
õhuarmaada. 

Himmler lasi autodel sõita ühele kitsale kõrvalteele. Sadamale 
langesid pommid. 

Siis tekkis paus ja kolonn hakkas jälle liikuma. 

Kuid juba ilmus nähtavale uus pommitajate laine. Olime linna ääres. 
Autod jäid maanteele seisma ja kõik viskusid pikali poristesse 
aedadesse. Mõlemad Himmleri naissekretärid — üks pikk brünett, kon- 
dine ja puujalaga, teine täidlane, punapõskne ja vinnilise nahaga — 
jooksid kindralite ja politseijuhtide vahel ringi. Need õnnetud olid poris 
oma kingad ära kaotanud. Himmler kirus, et oma kaaskonna hulgas 
korda luua: "Distsipliin, mu härrad, distsipliin!" 

Siis lasi ta oma meestel autodesse istuda. Nad sõitsid jälle lõuna 
poole, et otsida kaitsvat peavarju.Tagasi nad ei pöördunud. Ma lahku- 
sin Himmlerist alatiseks. 


Kieli hävitamine kestis veel mitu tundi. Pommid langesid üsna 


335 


lähedale. Maapind komi ses. Taevasse tõusis hiiglaslik tulekuma. Lõpuks 
jõudsime läbi rusuhunnikute, mahalangenud trammiliini juhtmete ja 
varjenditest väljuvate inimhulkade hauavaikusse. 

Sõitsime üle Kieli suure silla. 

Mu "Volkswagen" sõitis vapralt läbi külma öö. Siis hakkas ta 
oigama ja kolksuma.Ta oli liiga palju näinud ja liiga palju üle elanud. 
Lõpuks jäi ta seisma. Ta oli surnud. Kolvikepsud olid oma aja täis 
teeninud. 

Kell oli vististi kolm öösel. 

Sel tunnil liikusid liitlased edasi mööda kõiki teid. Pidime niisiis 
langema lihtsa mootoririkke ohvriks. 

Olime öösel eksinud, kuna meil ei olnud ümbruskonna kaarti ja 
seisime kitsal mahajäetud teel. 

Õnneks möödus koidu ajal üks auto. Istusime kaksiratsa pori- 
tiibadele. Mu vaene "Volkswagen" jäi kurvalt maha.Ta oli sõja kao- 
tanud ja ootas nüüd inglasi... 

Hommikul jõudsime Flensburgi, kus üks kindral andis mulle teise 
"Volkswageni". Kell üks keskpäeval sõitsime mööda Taani asfaltteed 
päikese käes sätendavate lopsaka rohuga karjamaade vahel. Nende taga 
paistsid puud, veskid ja valged talumajad ilusate siniste, roheliste ja 
punaste aknaluukidega. 


Ka Taanis oli tunda lõpu lähenemist. 

Taganevatel Saksa üksustel oli rangelt keelatud üle Saksa—Taani 
piiri minna.Tolliametnikud pidasid meid tund aega kinni. Oli vaja feld- 
marssal Keiteli isiklikku telefonikõnet, et tolliametnikud laseksid meil 
edasi sõita. 

Meie ees sõitis terve rida Rootsi Punase Risti busse sadade Saksa 
koonduslaagritest vabastatud poliitvangidega. 

Igas asulas tervitasid neid juubeldades suured inimhulgad. 

Meie väike SS-auto kolonni lõpus sai hoopis teistsuguse vastuvõtu 
osaliseks. Mehed näitasid meile rusikat, naised tõstsid pikemalt 
mõtlemata seelikud üles ja näitasid üht teist, muuseas ahvatlevat, asja. 
Olime ainukesena mundris ja sattusime tahtmatult nende korduvate 
meeleavalduste keskele. Kolonnist mööda sõita oli võimatu. Olime 
seega sellistes oludes sunnitud sõitma läbi rohelise Jüütimaa, siis 
mööda Fredericia silda üle Väike-Belti väina ja läbi terve Fyni saare 
kuni Nyborgi sadamani. 


Nyborgi linn oli praktiliseltjuba piiramisseisukorras. Saksa üksused 

jäid, nagu tahaksid nad ennast ise intemeerida, tihedate okastraattõkete 
taha. 

Nüüd pidime laevaga ületama Suur-Belti väina. Õhkkond oli üli- 
malt pingeline. Sadamas seisis palju laevu kümnete tuhandete põge- 
nikega Reichist, kuid nad ei julgenud oma lasti kaldale laadida. 

Esimesele praamlaevale paigutati Rootsi Punase Risti bussid. 
Vabastatud vange tervitati juubelduste ja lilledega. Rahvahulk laulis 
hümne. Olime iga minut valmis, et meid visatakse Suur-Belti. 

Ootamine kestis neli tundi. 

Lõpuks algas ülesõit. Praami meeskond demonstreeris oma vihka- 
vat suhtumist eriti selgelt. Keskööl läksime Sjlllandi saarel laevalt maha. 

Kõik kohad olid täis vastupanuvõitlejaid. Pidime sõitma mööda 
maanteed üle saja kilomeetri Kopenhaagenisse. Kell kaks öösel sõit- 
sime okastraattõkete juurde sakslaste valduses olevate hoonete ees 
peaväljaku ääres. 

Minu arvestused osutusid õigeks. Üle mere oli tulnud terve üksus 
vallooni sõdureid ja nad olid juba Kopenhaagenis. Valjude rõõmu- 
hõisete saatel saime jälle kokku. 

Leppisime kindral Pankega, Taanis olevate SS-vägede juhatajaga 
kokku, et meie mehed, kes siia saabuvad, saadetakse kohe Norrasse. 
Seal me formeerume uuesti ja läheme sündmustele vastu. 

Seal oli viimane rinne. Norras asuvad kolmsada tuhat Saksa sõdurit 
olid hästi relvastatud ja toiduainetega varustatud. Nad suudavad kaua 
vastu panna. Nemad kapituleeruvad viimastena ja kindlasti parematel 
tingimustel. 

Määrasin kindlaks oma meeste edasisaatmise kõik üksikasjad. 
Leppisime kokku, et valloonide Oslosse viimine algab juba järgmisel 
päeval. 

Need plaanid rahustasid meid. Päike paistis soojalt. Nõjatusime 
aknalaudadele. Kopenhaageni peaväljakul toimus elav liikumine. Oli 
turupäev. Tsirkuseartistid esitasid oma kunsttükke ja nalju. Jälgisime 
värvikat vaatemängu nagu lõbusad turistid. 

SS-kindral oli mulle teinud pakkumise elada tema linna ääres,mere 
kalda! asuvas maamajas nimega "Haus Wikmg”". 

Maja oli vaba. Saaksin seal natuke puhata. Järgmisel hommikul pidi 


lennuk mind Oslosse viima. 
Pärastlõuna oli suurepärane. 


Maamaja oli ehitatud hea maitsega. Teisel pool muruplatsi laius 
rahulikult hallikassinine kergelt lainetav meri. 

Õhtul pakuti meile rikkalik söömaaeg. Vaatamata sõjale elas Taani 
hästi. Koogid, või, koor, munad, juust, pekk ja igat sorti vorstid — 
kõike seda oli külluses. 

Kuid minu hing oli häireseisundis. 

Panin enda kõrvale raaadioaparaadi. 

Kell võis olla kaheksa õhtul. Sain ühest saksakeelsest saatest aru,et 
räägiti Taani kapituleerumisest. Kuulasin erinevaid raadiojaamu ja 
tabasin lõpuks otsustava lause: "Taanis viibivad armeed kapituleerusid 
tingimusteta. Homme hommikul kell kaheksa panevad nad relvad 
maha." 

Püüdsin helistada SS-vägede staapi. Telefonitorust kostus vaid 
hoonet ründava raevuka rahvahulga pöörast kisa. 

Kõik linna kellad helisesid. 

Sellepärast olime nii kiirustanud. Hiirelõks oli sulgunud. 

Oli reede õhtu,4. mai 1945. Minu kaks käsundusohvitseri, autojuht 
ja mina tegime olukorrast kokkuvõtte. Armeede kapituleerumine 
Põhja-Saksamaal ja Taanis oli fakt. Olime Kopenhaageni äärel meile 
võõras linnajaos. Istusime SS-kindrali villas, mis ei muutnud meie 
olukorda kindlasti mitte paremaks. Minu noorem käsundusohvitser 
lausa vabises erutusest. 

"Homme," kordas ta "on liiga hilja. Peame kohe lahenduse leidma. 
Ma sõidan Saksa staapi!" 

Ta võttis autojuhi kaasaja surus automaadi põlvede vahele. 

Veerand tundi hiljem sattus ta linna tsentrumis ülestõusnute kätte. 
Need ründasid üksikuid sõdureid, kes ei olnud õigel ajal varju otsinud. 
Selles sünges kurbmängus said hukka nii ohvitser, autojuht kui ka auto. 

Kell üksteist õhtul oli kokkuvõtte tegemine tunduvalt lihtsam. 


Olime veel vaid kahekesi ja meil polnud autot. Me ei tundnud kedagi. 


Ukselukus ragises võti. Uks läks lahti. Üks mees tuli sisse. 
polnud aimugi, et ta elas samas villas. 

Ta oli lõunast peale mere ääres jalutanud. Nüüd jõudis ta tagasi, et 
magama heita. Sõda on lõppenud?.. See teda ei puudutanud. Ta ei 
olnud sõdur ja ootas filosoofilise rahuga sündmuste edasist kulgu. 

Ta riietus lahti, tõmbas rohelised pidžaamapüksid jalga — ülakeha 
oli tal pruun nagu malailasel — ja asus suupistete kallale, mis me 
suures erutuses olime unustanud. 


Tõime ta tõelisusse tagasi. 

Talle tundus meie olukord keerulisem olevat kui tema enda oma. 

"Kas te tunnete kedagi, kes selles piirkonnas elab?" küsisime talt. 

Ta mälus aeglaselt muna majoneesiga, kõhkles natuke ja ütles: 

"Jah, Taani Saksa kuberner elab siit viie minuti tee kaugusel!" 

Seda ei lasknud me endale kaks korda öelda. Minu viimane käsun- 
dusohvitser tõmbas tsiviilriided selga ja läks kohe dr. Besti juurde. 

See istus kokkuvajunult oma köögis üheksateistkümne kohvri otsas 
ja katkus meeleheitest juukseid. Ta ei näinud enam mingit võimalust, 
et meid Kopenhaageni sipelgapesast välja aidata. 


"Teen kõik, mis suudan," ütles ta. "Kui on veel mingi võimalus, siis 
tuleb tunni aja pärast teile üks mereväeohvitser järele ja üritab teid 
laevale viia." 

Ootasime vestibüülis terve öö. 

Kedagi ei tulnud. 

Hommikul lehvisid kõigil naabruses asuvatel villadel puna-valged 
lipud. 

Meie terrassi ees ristles saja meetri kaugusel kaldast mootorpaat. 
Alleele kihutasid veoautod kiivrites ja automaatidega relvastatud par- 
tisanidega. Nad näitasid käega "Haus Wikingi" poole. 

Kallaletung ei lasknud ennast kindlasti kaua oodata. 

Majateenijad käisid olukorda uurimas. Linn oli ülestõusust haara- 
tud. Pööbel tappis sakslasi. Tänavatel peremehetsesid tuhanded üles- 
tõusnud. 

Märatsev rahvahulk piiras südalinnas hooneid, kus viibisid saksla- 
sed. 

Vaatamata sellele me peaaegu kadestasime oma sissepiiratud kam- 
raade. Nad olid vähemalt koosja said ennast kuni Inglise vägede saabu- 
miseni kaitsta. Meid kahte võidakse iga moment maha lüüa. 

Linnast kostus ägedat lahingukära.Tulistati kuulipildujatest.Tulistati 
isegi kahuritest. See oli võrdlemisi kärarikas kapituleerumine. 

Arutasime, millal ja kuidas me hukkume. 

Äkki peatus maja ees ilus sinine Taani numbrimärgiga limusiin. 
Üks mees hüppas autost välja: 

"Pange kohe tsiviilriided selga ja hüpake autosse!" 

Mõne sekundiga tõmbasime mundri peale püksid ja kuued. 

"Proovime läbi linna sõita," ütles meile autojuht, kahe meetri 
pikkune, laitmatult riides džentelmen. 

"Ja kui meid rünnatakse?..” 


"Siis pole midagi teha.Ta peate kõik oma relvad, isegi püstolid, siia 

jätma. Taanis viibivad väed on kapituleerunud. Peame Reichi antud 
sõna pidama.” 

Tühjendasime taskud. 

Auto kihutas mööda alleed minema. 

Meie autojuht oli tsi viilriides ohvitser. Dr. Best oli tal käskinud meie 
päästmiseks igati kaasa aidata.Ta võttis riski enda kanda. Saksa laevad 
hoidsid osa Kopenhaageni sadamast veel enda käes. Üritasime sinna 
pääseda. 

Kuid kõigepealt pidime sõitma läbi terve linna. 

Vaevalt peatänavatele jõudnud, kohtasime esimesi tõkkeposte. 
Ristmikel seisid kuuekaupa automaatidega relvastatud partisanid ja 
tõkestasid tee. 

Meie autojuht tegi, nagu hakkaks ta peatuma ja viipas siis 
valumeestele nagu vanadele sõpradele. Need arvasid, et tegemist on 
vastupanuliikumise kõrge ülemusega. Saksa ohvitser kasutas nende 
hämmelduse ära ja vajutas gaasipedaalile. Sel moel pääsesime poolest 
tosinast tõkkepostist läbi. 

Kuid mida lähemale me südalinnale jõudsime, seda tihedamaks 
muutus inimhulk. Terve Kopenhaagen oli tänavatel. Auto pääses veel 
vaid vaevu edasi. Meile heideti imelikke pilke. 

Sõitsime läbi väikeste tänavate ja jõudsime jälle bulvarile, viiekümne 
meetri kaugusel ründas karjuv rahvahulk parajasti üht maja. Mööda 
tänavat lohistati inimesi. Partisanide rühmad tõkestasid tee. 

Meil oli kõrvaltänavasse pööramiseks vaid sekund aega. Kui auto 
oli sinna sisse sõitnud, oli ümberpööramiseks juba hilja. Olime sõitnud 
otse vastupanuliikumise käes oleva kasarmu õuele. 

Vahitornides lamasid partisanid kuulipildujate taga. 

Meie autojuht sõitis edasi, võttis suurepärase kurvi, juhtis auto 
tankitõkkemüüri mööda üles ja sõitis teisest küljest jälle alla! Sõitsime 
otse märatsevast rahvahulgast mööda ja kihutasime täie gaasiga 
kõrvaltänavatele. 

Meie autojuht tundis Kopenhaagenit suurepäraselt. Ta jõudis 
mööda kõrvaltänavaid sadamakvartali lähedale. 

Meist möödusid inimeste grupid, kes rüüstasid ühe kollaboratsio- 
nisti maja. Veoautodele visati poolsurnud tsiviilisikuid. Pidime kogu 
aeg tegema järske pöördeid, et mitte sõita jõugu keskele. 

Teel sadamasse pidime kahjuks ühest Kopenhaageni raudteejaamast 
läbi sõitma. Kuidas me saaksime pikkadel valvatud raudteeülesõitudel 
tabamist vältida? 

Järjekordselt ei jätnud õnn mind maha. 

Parajasti oli alanud äge laskmine.Taani kommunistid olid püüdnud 
vallutada paarisaja meetri kaugusel meie ees asuvat sadama kütuse- 
ladu. Sakslased kaitsesid end ägedalt ja avasid tuie kõigist relvadest, 
kaasa arvatud õhutõrjekahurid. Valitses kirjeldamatu segadus. Tsi- 
viilisikud, terroristid ja vastupanuliikumise vahipostid põgenesid 
kiiruga majadesse. Selle hetke saatis meile taevas! Meie auto sööstis 
kohalt, kihutas noolena üle umbes neljakümne meetri pikkuse silla, 
sõitis laia kaarega sillalt alla ja peatus barjääri ees. Me olime pääste- 
tud, seisime sadama sissepääsu juures. 

Kuid isegi seal seisid taani partisanid, revolvrid käes, koos relvitus- 
tatud Saksa sõduritega. Näitasin ühele mereväeohvitserile ettevaatlikult 
oma pihku peidetud Tammelehti. Ta lasi mul, nagu oleks see iseene- 
sestmõistetav, paati minna. See viis mu koos käsundusohvitseriga 
kaheksateistkümne miinitraaleri komandandi laeva juurde. 

Kopenhaageni reid pakkus erutavat vaatepilti. Selle metsikus joovas- 
tuses möllava linna ees seisis sinises lahes ankrus terve Saksa laevas- 
tik, kuhu kuulus ka selline suurepärane laev nagu "Prinz Eugen". 
Laeva mastis lehvis veel uhkelt sõjalaevastiku lipp. Pardal oli kaks- 
kümmend tuhat meest. 

Aga toredad laevad seisid kindlalt ankrus ja langevad juba õhtul või 
järgmisel hommikul liitlaste saagiks. Olin pääsenud terroristide käest 
et seda kindlamini langeda inglaste kätte... 

Miinitraalerite komandant oli kindlameelne ohvitser. 

Ta kordas mulle: "Kapitulatsioon ei puuduta meie vägesid Norras. 
Võib-olla on veel võimalus sinna pääseda!" 

Kuid admiral teatas meie järelepärimise peale, et igasugune mõte 
sõidust Norrasse tuleb jätta. 

Linn säras päikesepaistes. 

Kell kolm pärast lõunat näitas komandant mulle radiogrammi Oli 
oodata Inglise dessantdiviisi saabumist. 

Veerand tunni pärast lendas üks Inglise lennuk üle meie mastide, 
tegi pöörde ja maandus Kopenhaageni lennuväljale. 

Kell viis täitis õhku võimas mürin. Eeskujulikus rivis saabusid 
sajad suured Inglise transpordilennukid. Nad maandusid meist paari 


kilomeetri kagusel asuvale lennuväljale. 


Kell oli kuus õhtul... 
Lennukite mahukatest keredest toodi välja mootorrattad ja džiibid. 

Tommyd kihutasid linna. Rahvahulgad võtsid neid juubeldus- 
tega vastu. Olime valmis, et nad võivad iga moment sadamakaile 
ilmuda... 

Komandandi silmad leegitsesid. Ta haaras mul nagu vennal õlast 
ja hüüdis: 

"Ei, ja veelkord ei! Keegi ei tohi öelda, et Saksamaa jättis teid 
hätta!" 

Ta kutsus ühe miinitraaleri noore komandöri enda juurde: "Te 
tungite jõuga välja. Ma tahan, et te viite Degrelle'i Oslosse!" 

Meie juurde sõitis elegantne sõjalaev, see oli vesihall ning sale 
ja kiire nagu hurdakoer. Tõmbasin endale raske lambanahkse mantli 
selga ja ronisin üle tiiiirpoordi laevale. 

Kaisillutisel ringipõristavate inglaste nina all sõitsime enne poolt 
seitset täie auruga Rootsi ranniku suunas ja pöördusime siis põhja poole. 

Sõjalaeva vööris, millega ma viimasel minutil Kopenhaagenist 
põgenesin, leidsin karges mereõhus elustavat lohutust. 

Rootsi ranniku ääres kustus tasapisi õhtuvalgus. Nägin, kuidas 
hoonete valged müürid, pikad punased korstnad ja kõrgendikud kadu- 
sid pimedusse. Taani rannikul viimases õhtuhämarikus paistvad Hel- 
singori rohelised katused tundusid olevat romantilisemad kui kunagi 
varem. 

Meri oli siin nagu lai jõgi. 

Tahtsin sellest merekitsusest Kattegati väina jõuda ja ootasin 
kannatamatult ohtliku taevavalguse kustumist. 

Saabus öö, ilma et me oleksime kohanud ühtegi Inglise lennukit. 
Puhus tugev briis. Nõjatusin ettepoole, andusin mõtetele, võtsin vastu 
tuule ja vee tugevad kallistused ja vaatasin lõputu tähistaeva all, kui- 
das lained murdusid laeva vööris vastu esitäävi. 

Meri hõõgus, sädeles ja helendas. Tema laul leevendas mu pala- 
vikku. 

Meie laev oli kiire. Kui tahtsime pääseda õhurünnakust, pidime 
varahommikul jõudma Norra fjordidesse. 

Keegi ei tohtinud laevas magada, sest võisime iga hetk sattuda 
miinile. Aga meri oli avar. Kõige jaoks oli piisavalt ruumi. Nii ei 
kohanudki me ühtegi miini. 

Öösel lendasid vaenlase lennukid kolm korda madalalt üle meie 
laeva. 

Madrused ütlesid meile, et merel ründavad liitlased niisama äge- 
dalt nagu maa pealgi. 

Oli imetore selge öö. 

Inglise lennukid piirdusid vaid sellega, et lendasid meist madalalt, 
peaaegu veepinda puudutades, üle. 

Meie ei reageerinud sellele mingil moel. 

Küllap neil tekkis küsimus, mida me Kattegati väinas teeme, kui 
sõda Taanis on ometi lõppenud. 

Kuid nad ei uurinud asja lõpuni. 

Meie olime viisakad ja tagasihoidlikud. 

Kell kaheksa hommikul märkasime Norra ranniku mustjaspruune 
kaljusid. Polnud näha ühtegi paati ega purje. Sõitsime Oslo imeilu- 
sasse fjordi sisse. Siledal merepinnal tantsisid jääsinised ja hõbedased 
laineharjad. Kaldal seisid pooleldi kuuskede alla peitunult mitut värvi 
puumajad. Mõtlesin Saksa dessantlaevadele, mis olid ühel samasugu- 
sel säraval hommikul aprillis 1940 siit läbi sõitnud... Sünged kaljud 
olid toredad. Need laskusid kõrgelt alla fjordi ja tõusid siis jälle vee- 
pinna kohale. 

Meie laev jätkas kaks tundi sõitu. Päikesepaistelised kaldad nihkusid 
teineteisele üha lähemale. 

Sadama sissesõidu taga paistsid juba majade katused, kirikutornid, 


dokid, kraanad ja tõstukid. 


See oli Oslo. 

Kell oli kümme hommikul. Kõlas sireen. Kinnitasime otsad kahe 
imepisikese kollakaspruuni värvi allveelaeva kõrval. 

Oslo asub Euroopa ühe ilusaima lahe kaldal. 

Linn veel magas. Oli pühapäev. Paar trammi sõitis mööda.Teatasime 
telefoni teel oma saabumisest. Meile saadeti auto järele. See viis meid 
Oslo fjordist edelas asuvatesse mägedesse. 

Ilm oli suurepärane. Teel nägime palju ratastega sõitvaid pehme- 
toonilistes tuulepluusides ilusaid tüdrukuid. 

Kõik need metsahaldjad sõitsid metsaga kaetud kõrgendike poole. 
Vesi oli tumesinine, see kobrutas võimsate kaljude juures ja rahunes 
siis jälle suurtes lahtedes. 

Tegime kaks korda peatuse, et teed küsida. Matkajad uurisid meid 
ja raputasid pead... Vaatamata maastiku ilule, võluvate tüdrukute blon- 
didele juustele, päikesepaistele ja kevadele vaatas meile igalt poolt 
vastu sõja vihkamist täis nägu... 

Jõudsime kroonprints Olafi mäeharjal asuva lossi juurde. Pidin seal 


kokku saama Norra Saksa kuberneri dr. Terboveniga. Ta võttis mind 

kohe vastu. Tema näoilme oli kinnine ja ta silmad pilkusid nagu 
Himmleri]. 

Selgitasin talle oma plaani. Pidin jõudma võimalikult kiiresti Norra 
põhjarindele. Kuni jätkus võitlus bolšcvismi vastu, pidi meie leegion 
sellest osa võtma. 

Dr. Terboven oli ilmselt saanud eriti julgust kahandavaid teateid. 
Ta raputas pead ja rääkis mulle Rootsist ning Jaapanist. Mina olin 
mõelnud Narvikileja Nordkapile... 

Ta laskis tuua vana prantsuse konjakit ja pakkus isuäratavaid 
võileibu. Lossi terrassilt avanes vaade lahele, see oli suurejoone- 
line tumesiniste, valgete, pruunide ja roheliste värvitoonide sümfoo- 
nia. Miks rebestas selline viha inimeste südameid, kui maa oli ometi 
nii ilus? 

Terboven juhatas mulle Oslos hotelli. Ta lubas mind sündmustega 
kursis hoida. Sõitsin jälle aila orgu. Maastik oli imeilus. Kuid mulle 
polnud eriti selge, kuidas siit jälle minema pääseda. 

Võtsin vanni. Siis lasin tuua oma tuppa raadio. Liitlased juubel- 
dasid. Aga mina olin surmväsinud ja magasin raskelt terve öö. 

Kui ma järgmisel päeval ärkasin — oli esmaspäev, 7. mai 1945 —, 
kuulsin Londoni raadiost võitjate haukumist. Nendejaoks oli sõdajuba 
lõppenud. Rcichi üldine kapituleerumine oli juba kindel, see oli vaid 
tundide või isegi minutite küsimus. 

Norra peaminister Ouisling, keda ma veel ei tundnud, oli mind 
kutsunud enda juurde kuningalossi. 

Natuke linnas ringi hulkunud, jõudsin ma kell pool kaksteist tema 
juurde. Loss ei olnud midagi erilist. Valgest marmorist trepikojas rip- 
pus kaks ilusat seinavaipa. Kuninglik mööbel oli armetu, see sobis 
rohkem mõnda keskpärasesse hotelli. Lossi ees seisis klassikalise 
monarhi mälestussammas.Ta istus rohelisest pronksist suurel hobusel, 
millele linnud olid jätnud oma visiitkaardid. 

Ouisling näis olevat saatusest muserdatud. Me rääkisime pool tundi 
ilmast. Terboven oli palunud, et ma teda rahustaksin. Seetõttu langes 
enamik vestlusteemasid iseenesest ära. Ta jättis vaimselt tühja mulje. 
Tema nägu oli tursunud, silmad vilasid rahutult ringi, sõrmed trum- 
meldasid lauaplaati. 

Mees tundis, et on kadunud. 

Mina olin ta viimane külaline. Pärastlõunal sõitis ta Rootsi piirile, 
teda ei võetud vastu. Öösel pöördus ta Oslosse tagasi ja ei suutnud 
otsustada, millisesse fjordi hüpata. 

Sündmused ei olnud "Burgunderi" veini rikkunud. 

Jõin seda oivalist veini lõunasöögi juurde terve pudeli, kuid raadio 
rikkus kogu naudingu. Kell kaks keskpäeval anti edasi Saksa uue valis 
ministri avaldus. 

Aimasin selle härra niisugustes tingimustes peetud kõnest igat lau 
set ette enne, kui sõnagi oli lausutud. 

Kapitulatsioon oli väljaspool Saksamaad täielik — Böömimaal, 
Lätis, Kreetal, Prantsusmaa Atlandi ookeani sadamates. Kolmsada 
tuhat meest Norras kapituleerusid täpselt samuti nagu teised. 

Kuidas saigi Saksamaa veel võidelda, mille eest pidi ta veel inim- 
elusid ohverdama, kui Schleswigist kuni Sudeetideni oli okupeeritud 
iga ruutmeeter maad. 

Skandinaavias viibivaid Saksa vägesid lubati korrektselt kohelda, 
nad koju viiaja vabaks lasta. Kreetal said Saksa väed isegi sõjaväeliste 
auavalduste osaliseks. Nad pidid koos oma relvadega Inglise laevadel 
kodumaale tagasi sõitma. 

Kuid meie, viimaste välismaiste vabatahtlike jaoks tähendas see 
lõppu. 

Jäin kogu pärastlõunaks akna äärde. Mis kasu oli leinamisest? Olin 
teinud kõik, mis oli minu võimuses. Olin visalt ja närve kaotamata 
lõpuni vastu pidanud. Nüüd ei olnud mul kuhugi edasi minna, isegi 
põhjapoolus oli kapituleerunud... 

Tänavatel tunglev rahvahulk käitus palju väärikamalt kui Kopen- 
haagenis. Noored tüdrukud lehvitasid lippe. Saksa sõdurid — liikusid 
vee! vabalt ringi, norralased ei tülitanud neid. Löömingud, tapmised 
ja enesetapud algasid alles järgmisel päeval, kui mägedest saabusid 
partisanid. 

Ootasin teateid Terbovenilt. Kell kuus õhtul lasi ta mind kroon- 
prints Olafi lossi kutsuda. 

Sõitsin jälle mööda fjordi kallast kulgevat teed. Jälle avanes 
terrassilt minu ees muinasjutuline panoraam. 

Dr. Terboven võttis mind vastu oma sõbra, kindral Reedise, juu- 
resolekul. Mõlemad mehed olid imetlusväärselt rahulikud. Ja ometi 
leiti nad järgmisel hommikul mõlemad vereloigust, revolver kanges- 
tunud käes — nad ei tahtnud Norrat võitjatele üle anda. 

Vaatasime veel koos ilusat maastikku. Frakis teener serveeris meile 
jooke, nagu võtaksime süütul kevadpäeval osa aiapeost. 

Terboven ütles mulle väga tõsiselt: 


"Ma palusin Rootsit teile poliitilist varjupaika anda. Palve lükati 

tagasi. Võib-olla saab mõni allveelaev teid Jaapanisse kaasa võtta. 
Kuid kapitulatsioon on täielik, allveelaevad ei tohi enam merele 
minna. 

Selle mäe jalamil seisab lennuväljal eralennuk. See on Speeri 
lennuk. Kas tahate õnne proovida ja veel sel ööl Hispaaniasse 
lennata?" 

Tegime arvestused. Oslost Püreneedeni on umbes kaks tuhat 
ükssada viiskümmend kilomeetrit. Teoreetiliselt peaks lennuk 
kahe tuhande ühesaja kilomeetriga vahemaandumiseta hakkama 
saama. 

Kui me lendame kütuse kokkuhoiu mõttes väga kõrgel, võime 
kohale jõuda... 


Mul ei olnud valikuvõimalust. 

Võtsin pakkumise vastu. 

Juba kaks nädalat järjest olin omaelu iga päev kaalule pannud. Nüüd 
tahtsin seda teha viimast korda. 

Pöördusin jälle Oslosse tagasi. Tänavad olid inimesi täis. 

Hotell oli täiesti tühi. Kõik uksed olid pärani lahti. Isegi personal 
oli kadunud. 

Pidime ootama. 

Me ei saanud enne pimeduse saabumist ära lennata. 

See lend koosnes vaid seiklustest. 

Pidin salaja lennuväljale jõudma.Teoreetiliselt lendas minister Speeri 
"Heinkeli" meeskond Trondheimi. 

Isegi lennuvälja komandör ei tohtinud midagi teada kahemootori- 
lise lennuki tõelisest sihtkohast ja kahest jänesest. 

Kell üksteist õhtul sõitis piloot väikese autoga hotelli ette. Ta oli 
tore lokkis juuste ja hiiglasuurte kätega mees, rinnas kandis ta kuldset 
Saksa Risti. Istusin koos oma viimase ohvitseriga autosse. 

Rahvahulk korraldas kõigil tänavatel manifestatsioone. Mul oli 
ikka veel seljas SS-vägede oobersti munder ja kaelas oli mul Tamme- 
lehtedega Rüütlirist. Kümned tuhanded tugevat kasvu blondid poi- 
sid ja tüdrukud tõkestasid teid. Kuid nad andsid autole naeratades 
teed. 

Oslost väljaspool polnud ükski tankitõke suletud. 

Meie lendur sõitis pimeduses lennuki tiiva alla, ilma et keegi oleks 
meid märganud. 


Meie kolm saatjat istusid oma kohtadele. 

Minut hiljem oli lennuk õhus. 

Esimeseks tundeks pärast Norra pinnalt lahkumisi oli kergendus. 

Kui me maast õhku tõusime, vabanesime viimasest ebakindlus- 
tundest. 

Nüüd oli kõik selge. Elu või surm! Tulemus on meil varsti teada. 
Nüüd polnud enam millegi üle järele mõtelda ja kaalutleda. 

Kesköö oli käes. 

Sõda oli tegelikult lõppenud kell neliteist, kui anli edasi Saksa 
raadio teadaanne. 

Kuid kapitulatsioon jõustus ametükulr alles järgmisel päeval, 8. mail 
1945. 

Seetõttu hõljusime sõja ja rahu vahel, nagu me seda ka maaja taeva 
vahel tegime. Lendasime mõnda aega Skagerraki kohal. 

Sealt edasi võisid meid läbi tormi juhtida vaid pardakompass ja 
pilootide suurepärased oskused. Loomulikult pidime loobuma raadio- 
peilingust. Meil polnud isegi Euroopa kaarti. 

Oslo lennuvälja Saksa komandant oli meie lenduritele andnud 
suurepärase Norra kaardi, sest nad lendasid ju Trondheimi! Nad ei 
hakanud muid kaarte nõudma. 

Ühel lenduril oli taskuatlasest pärit pisike Prantsusmaa kaart. Sellel 
oli hästi ära näidatud kolm suurt jõge — Seine, Loire ja Rhone. 

Tõusime nelja tuhande meetri kõrgusele, et bensiini kokku hoida. 
Kuid selles kõrguses valitsev torm sundis meid jälle kiiresti allapoole 
laskuma. 

Üksikut lennukit, mis lendas ilma kaitseta kaks tuhat kilomeetrit 
üle okupeeritud territooriumi, varitses loomulikult oht, et ta tulista- 
takse alla. 

Minu arvates andis meile ainukese pääsemislootuse suur pidu, mida 
kahtlemata pärastlõunast alates liitlaste leeris peeti. 

Läänepoolsetel lennuväljadel kallasid võitjad parasjagu kindlasti 
ojadena sampust ja viskit kõrist alla. 

Tuhanded öiste õhulahingute murest vabanenud Inglise ja Amee- 
rika hävituslennukite piloodid olid sel tunnil, mil meie "Heinkel" 
lendas üle nende endiste kontrolltsoonide, kas peaaegu või täiesti 
purjus. 

Meie ettevõtmise õnnestumiseks oli see öö erakordselt soo- 
dus. 

Ja üldse, kes võis arvata, et üksik Saksa lennuk, mis kandis 
ikka veel uhkelt oma eraldusmärke, lendas sellise julgusega iile Hoi 

landi, Belgia ja terve Prantsusmaa nüüd, kui sõda oli juba lõppenud. 

Eelkõige aga, kes võis ette kujutada, et Saksa lennuk lendab mandri 
kohale Põhjamere ja Sotimaa ranniku suunast. 

Me otsustasime tõesti sellise malekäigu kasuks, lendasime kõigepealt 
Inglismaa suunas ja siis Euroopa kontinendi poole, nagu tuleksime 
Inglismaa rannikult. 

Meie alt libisesid mööda põllud. Autod sõitsid pimedas 
täistuledega. Väikesed linnad särasid nagu põlema pandud tikutoo- 
sid. 

Praegu lauldi ja joodi kõikjal... 

Kell võis olla pool kaks öösel, kui ma märkasin rahutuks tegevat 
valguskiirt. Meie taga süttis suur prožektor ja otsis oma kiirtevihuga 
mööda taevast. 

Mul hakkas süda kiiremini lööma. 

Vaatamata pidutsemisele olime avastatud. 

Nüüd süttisid prožektorid meie lähedal. Need vilkusid ka kaugel 
meie ees. 

Lennuväljadel olid näha suured valgustatud nelinurgad. Ruleeri- 
misrajad särasid nagu valged linad. 

Meie lennuk lendas maksimaalkiirusega, et nendest neetud tuledest 
pääseda. 

Kuid ikka süttisid uued prožektorid ja jälgisid meid, nagu tahtnuks 
nad meist kinni haarata. 

Valgus peegeldus tiibadelt. 

Raadio hakkas rägisema. Liitlaste lennuväljade vaatlejad pärisid 
järele: "Kes te olete?.. Mida te teete?.." 

Me ei vastanud ja lendasime üha kiiremini edasi. 

Minu all oli Belgia. 

Seal oli Antverpen, mis säras taasleitud rahu esimeses öös. 

Mõtlesin meie jõgedele, teedele, kõigile paikadele, kus ma olin 
kõnesid pidanud, tasandikele ja küngastele ning vanadele majadele, 
mida ma nii vägaolin armastanud. Seal, tuledeta lennuki tiibade all, oli 
terve rahvas — rahvas, keda ma olin tahtnud ülendada, õilistada ja 
suuruse teele juhtida... Vasaku tiiva all nägin Brüsseli tulesid ja 
Soignes' metsa suurt tumedat laiku, kus asus mu armastatud kodu- 
maja... 

Kui suur on siiski võidetu õnnetus, kes näeb oma unistusi tolmuks 
pudenemas!.. Pigistasin hambad kokku, kui mulle pisarad silmi 
tõusid... 

Jälitatuna kibedast saatusest oli mul keset ööpimedus! ja taevaseid 
tuuli viimane kohtumine oma isamaa taevaga... 

Nüüd oli meie all Lille. Lennuväljade prožektorid jätkasid meie 
otsimist. 

Kuid mida rohkem lõuna poole me jõudsime, seda suuremaks 
muutus meie lootus surmast pääseda. 

Lähenesime Pariisile Meie "Heinkel" lendas sellest väga väikeses 
kõrguses üle. Jõudsin märgata hõbehallilt säravaid tänavaid ja välja- 
kuid. 

Me olime veel elus! Lendasime üle Beauce'i, Loire'i ja Vendše. 
Varsti jõuame Atlandi ookeani rannikuni. 

Kuid meie lendurid näisid olevat murelikud. Oht, et liitlaste õhu- 
tõrjekahurid või öised hävitajad meid alla tulistavad,oli kindlasti väik- 
sem, aga meie bensiinivaru vähenes. 

Öö oli kottpime. 

Vaatasin murelikult alla. Kella helendavad seierid näitasid viiendat 
hommikutundi. Pimeduses oli näha nõrka valguskuma.Tundsin selle 
kohe ära — see oli Gironde'! suue. Olime õigel teel. 

Lendasime piki rannikut. 

Silmi pingutades nägime rannale paiskuvaid murdlaineid. Kaugel 
idas muutus taevas vaevalt märgatavalt heledamaks. Bensiinivaru 
üha vähenes. 

Jälgisin armatuurlaua sinakas valguses pilootide murelikke nägusid. 

Lennuk vähendas kiirust ja laskus allapoole. 

Lendasime Arcachonist mööda. Seal olin ma kunagi lõhnavate 
mändide all elanud. Sadam oli valgustatud nagu 34. juulil. 

Lendasime piki sünget Landes'i rannikut, all paistis heleda laiguna 
Biscarosse'i järv. 

"Heinkelil" tekkisid süütehäired. 

Üks lenduritest andis meile päästevestid. Bensiin oli lõppemas. 
Võisime iga moment merre kukkuda. 

Otsisin närvesöövas pinevuses Püreneede ahelikku. Tõusis nõrk 
koidukuma. 

Mäeahelikud pidid nähtavale ilmuma... Me ei näinud neid. 

Süütehäired muutusid üha tuntavamaks. 

Kagus ilmus nähtavale õrnsinine viirg. Need olid Püreneed! 

Kas me püsime õhus kuni Hispaania piirini? 

Tormist edasikantuna olime lennanud peaaegu kaks tuhat kolmsada 


kilomeetrit. Pidime lennukit pöörama vasakule tiivale ja siis paremale 

tiivale, et viimased liitrid bensiini voolaksid tagavarapaakidest moo- 
toritesse. 

Tundsin Biarritzi ja Saint-Jean-de-Luze'i piirkonda. Märkasin 
Püreneede valget lahesoppi Bidassoa' suudmes. 

Kuid lennuk ei tahtnud enam edasi lennata, ta puudutas juba pea- 
aegu laineid. Pidime laskuma kakskümmend kilomeetrit enne Ibeeria 
rannikut. 

Olime sunnitud välja tulistama kaks punast hädaraketti. Prantsus- 
maa rannikult suundusid meie poole kaks sõjalaevastiku kaatrit. 

Milline ebaõnn! Seejuures paistis kaugelt ühe Hispaania tuletorni 
tuli! 

Otse meie all voogav meri ja vahused laineharjad, mis olid valmis 
meid neelama, pakkusid ebaharilikku vaatepilti... Me ei kukkunud ikka 
veel. Rannik tuli lähemale, paistsid murdlainetus, rifid ja parajasti 
pimedusest nähtavale ilmuvad mustjasrohelised mäed. 

Äkki rebis piloot lennuki järsult üles ja suunas selle siis niisama 
järsult alla. Ta üritas mootorite möirates paakidest viimaseid tilku ben- 
siini kätte saada. Siis kihutas lennuk üle kaljukünka ja lendas kohutava 
mürinaga üle paari punase majakatuse. 

Meil polnud järelemõtlemiseks enam aega. 

Märkasime välkkiirelt lühikest liivariba. Väljalaskmata telikuga 
"Heinkel" laskus kahesaja viiekümne kilomeetrise tunnikiiruse juures 
kerele. Nägime, kuidas parempoolne mootor lendas minema nagu tule- 
kera. Lennuk tegi pöörde, paiskus merre, vajus lainetesse ja purunes. 

Vesi tungis kabiini ja tõusis meil kõhuni. Mul oli viis luumurdu. 
San Sebastiani rannal sagisid villade ja hotellide ees mustades kahe- 
tipulistes mütsides erutatud tsiviilkaardimehed. Hispaanlased ujusid 
alasti, nagu Lõunamere saarte pärismaalased, meie lennuki juurde. 

Nad tõstsid mu lennuki tiivale ja seejärel väikesesse paati. Kaldal 
seisis sanitaarauto. 

Seekord oli sõda tõesti lõppenud... 

Ma olin elus. Jumal oli mind päästnud. 

Isegi mu vigastused olid õnnistuseks. 

Pidin mitu kuud haiglavoodis lamama. 

Olin säilitanud oma jõu ja usu. 

Ma ei pidanud üle elama vaenlase kätte langemise kibedust. 

Jäin ellu oma sõdurite tegude tunnistajana. Ma sain neid vastaste 
ebaõiglastest süüdistustest puhastada. Nende vastastel polnud kange- 


laslikkusest mingit arusaamist. Sain kirjutada nende tegudest Donetsi 

ja Doni ääres, Kaukasuses ja Tšerkassõs, Eestis, Stargardis ja Oderi 
ääres. 

Tuleb päev, mil meie surnute pühitsetud nimesid nimetatakse uhkus- 
tundega. Neid kuulsusrikkaid lugusid kuuldes hakkavad meie rahva 
südamed kiiremini tuksuma ja ta tunnustab oma poegi. 

Kahtlemata võideti meid füüsilises mõttes. 

Me olime laiali puistatud üle kogu Euroopa ja meid jälitati. 

Ometi võisime minna tulevikule vastu püstipäi. Ajalugu asetab 
inimeste teened kaalule. Maises ebatäiuslikkuses ohverdasime siiralt 
oma nooruse. Võitlesime Euroopa, tema usu ja kultuuri eest. Me jäime 
oma siiruses ja ohvrimeelsuses lõpuni ustavaks. Varem või hiljem pea- 
vad Euroopa ja kogu maailm tunnustama meie ürituse õiglust ja meie 
andumuse puhtust. Sest vihkamine sureb, see lämbub oma sõgeduses 


ja alatuses. Kõik suur on aga igavene. 


Sõjaräelaatserel GAN 
$a Sebostion (Hipanis) 
Angpnst lm september 1945 


